so a 
Trys žmo gžudystės. 
Ir viena moteris, ią < 
kui geo (EB | „Alt 


k 


3 * 
. : pa 

V | 

i: 7 3 Š 
r. b—— + 
. L ( 

- * 
" 
26 K—> "2 


NR.1 SKA Abi INAVIJOS DETEKTYVŲ AUTORĖ 
1ZA MARKLUND 


Sr ŽINTOJA 


( 


OBUOLYS 


Laza Marklund 


S p €1 I 


Romanas 


Iš anglų kalbos vertė 
JOVITA LIUTKUTĖ 


“ 


OBUOLYS 


UDK 821.113.6-31 Vesta iš: Liza Marklund 
Ma461 The Bomber 
2011 


Pastaba apie valiutą 


Skaičiuojant Švedijos kronos ir euro kursą santykiu 9,233:1, 
romane minimų sumų atitikmenys eurais yra maždaug tokie: 


10SEK = 1,08 EUR 
50 SEK = 5,42 EUR 
100 SEK = 10,83 EUR 
200 SEK = 21,66 EUR 
500 SEK = 54,15 EUR 
1000 SEK = 108.31 EUR 
2000 SEK = 216,61 EUR 
3000 SEK = 324,92 EUR 


ISBN 978-609-04-0043-2 


Original Swedish tidle: Sprūngaren 

Copyright O Liza Marklund 1998 

Published by agreement wich Salomonsson Agency 
6 Vertimas į lietuvių kalbą, Jovita Liuckutė, 2016 
€ Viršelio dizainas, Andrius Morkeliūnas, 2016 

6 UAB MEDIA INCOGNITO, 2016 


NSVT TTT RTP MAT IT — 
=" SijoyyUjjdė SIUNėId ay S d 
SYNOIOVIS 0 „ 4 
SOPIMODIIA (7 S M 
; k 
Ai SS seuveGeun a 1 
SVNALSMIV * ga 
Ka ŽŽ as 
NaNIO ašinio 2NINO9I1 
SeSy + Ža is 
iš a 3 Ad 
un02 
a SYHWTYMHIŪOIS 
Ei:  SVNVLS | 
B SVNIŪUODUNF | vanva 
i suko S 2 a „ SVN3WTOHSONNY 
'aduprį / 


 SNBDVKSaIS 


SVNIOHJMOLS 


Prologas 


Moteris, kuri netrukus turėjo mirti, atsargiai kyštelėjo galvą pro 
duris ir apsižvalgė. Jai už nugaros likusį koridorių ir laiptinę gaubė 
tamsa. Prieš lipdama žemyn ji nesivargino uždegti šviesos. Moteris 
stabtelėjo ir tik tada žengė ant šaligatvio, tarsi būtų jautusi, kad ją 
kažkas stebi. Paskui kelis kartus skubriai įkvėpė, iškvėpė ir porai 
sekundžių jai virš galvos tarsi halas pakibo baltų garų kamuolys. Ji 
pasitaisė ant peties kabančią rankinę ir tvirčiau suspaudė portfe- 
lio rankeną. Tada, šiek tiek susikūprinusi, greitai ir tyliai patraukė 
link Giotgatano. Buvo nemaloniai šalta, ledinis vėjas košė kiaurai 
jos plonas nailonines pėdkelnes. Žengdama šaligatvio kraštu ir 
mėgindama išlaikyti pusiausvyrą, ji apėjo ledokšnį, tada skubriai 
nužingsniavo gatvės žibinto apšviestu šaligatvio plotu ir dingo 
tamsoje. Šaltis ir besidriekiantys šešėliai slopino naktyje sklindan- 
čius garsus: ventiliacijos sistemų ūžimą, būrelio įkaušusių jaunuo- 
lių šūksnius, tolumoje kaukiančią sireną. 

Moteris žingsniavo sparčiai ir ryžtingai. Pasitikėdama savimi 
ir skleisdama brangių kvepalų aromatą. Staiga suskambo mobi- 
lusis ir ji sulėtino žingsnį. Sustojo ir paskubomis apsižvalgė. Pa- 
silenkė, atrėmė portfelį į dešinę blauzdą ir ėmė raustis rankinėje. 
Sprendžiant iš judesių, moteris staiga suirzo ir pasijuto nesaugi. Ji 


išsitraukė mobilųjį iš rankinės ir priglaudė prie ausies. Nors buvo 

tamsu ir gatvė skendėjo šešėliuose, suprasti, kaip ji jaučiasi, nebu- 
vo sunku: susierzinimą netrukus pakeitė nuostaba, paskui pyktis, 
o galiausiai - baimė. 

Pasikalbėjusi ji dar kelias sekundes stovėjo laikydama rankoje 
mobilųjį. Tada, akivaizdžiai susirūpinusi ir apie kažką mąstydama, 
nuleido galvą. Pro šalį lėtai pravažiavo policijos automobilis; mo- 
teris nulydėjo jį įdėmiu žvilgsniu. Srabdyti nemėgino. 

Paskui, rodos, apsisprendė. Apsisuko, grįžo, iš kur atėjusi, pra- 
žingsniavo pro medines duris, pro kurias ką tik buvo išėjusi, ir 
patraukė link sankryžos su Katarinos Bangatos gatve. Laukdama, 
kol pravažiuos naktinis autobusas, ji pakėlė galvą ir apžvelgė gatvę, 
kurios gale buvo Vintertulstorgeto aikštė, o dar toliau - Siklos ka- 
nalas. Tolumoje dunksojo pagrindinė olimpinė arena, Viktorijos 
stadionas, kuriame po septynių mėnesių turėjo prasidėti vasaros 
olimpinės žaidynės. 

Pravažiavus autobusui, ji perėjo platų, lankstu einantį Ringve- 
geną ir patraukė lygiagrečiai Katarinos Bangatos gatvės. Nors mo- 
ters veidas atrodė bejausmis kaip uola, skubrūs žingsniai išdavė, 
kad jai šalta. Netrukus ji pėsčiųjų tiltu kirto Hamarbio kanalą ir 
pasiekė Olimpiniame parke įsikūrusį žiniasklaidos atstovų kaime- 
lį. Skubėdama ir šiek tiek nervindamasi moteris pasuko link Vik- 
torijos stadiono. Ji nusprendė laikytis kanalo krantinės, nors šis 
kelias buvo tolimesnis, o oras - šaltesnis. Nuo Baltijos pūtė žvar- 
bus vėjas, bet moteris nenorėjo, kad ją kas nors pamatytų. Buvo 
tamsu, nors į akį durk, ir ji kelis kartus kluptelėjo. 

Prie pašto ir vaistinės ji pasuko link sportininkams skirto tre- 
niruočių komplekso ir paskutinį šimtą metrų iki stadiono įveikė 
kone tekina. Pagrindinį įėjimą pasiekė uždususi ir įpykusi. Trūkte- 

lėjusi arsidarė duris ir žengė į tamsą. 

— Sakyk, ko nori, tik greičiau, - tarė ji, narsiai žvelgdama į žmo- 
gaus, išnyrančio iš tamsos, siluetą. 
Tada pamatė pakeltą plaktuką, bet baimės pajusti nespėjo. 


Pirmas smūgis sumaitojo jos kairę akį. 


Būtis 


Patvoryje pūpsojo didžiulis skruzdėlynas. Kai buvau maža, styp- 
sodavau ten ir valandų valandas atidžiai jį stebėdavau. Stovėdavau 
taip arti, kad vabzdžiai ropodavo mano kojomis. Kartais sekdavau 
kurią nors vieną skruzdę: iš pievelės ji keliaudavo į kiemą, kirsdavo 
žvyru išpilią įvažiavimą ir, įveikusi žvyro krūvą, grįždavo į skruz- 
dėlyną. Tvirtai pasiryždavau nepamesti jos iš akių, bet man nieka- 
da nepavykdavo. Dėmesį patraukdavo kitos skruzdės. Kai vabzdžių 
būdavo per daug, jie taip blaškydavo dėmesį, kad prarasdavau kan- 
trybę. 

Kartais ant skruzdėlyno padėdavau gabalėlį cukraus. Skruz- 
dėms mano dovana patikdavo ir aš šypsodamasi stebėdavau, kaip jos 
apspinta grobį ir tempiasi jį į skruzdėlyno gilumą. Rudenį atvėsus 
orams ir skruzdėms ėmus bėgioti lėčiau, kystelėdavau į skruzdėlyną 
lazdą, kad jas pažadinčiau. Pamatę, ką darau, suaugusieji pykda- 
vo ir priekaistaudavo, girdi, niekais verčiu sunkų skruzdžių darbą 
ir griaunu jų namus. Dar ir šiandien prisimenu anuomet patirtą 
jausmą, kad buvau nepelnytai baudžiama, mat nelinkėjau skruz- 
dėms nieko blogo. Tik norėjau pasilinksminti. Troškau, kad jos vėl 
lakstytų. 

Žaidimai su skruzdėmis palengva ėmė skverbtis į mano sapnus. 


Žavėjimasis šiais vabzdžiais virto neapsakomu siaubu, abimdavu- 

sių matant, kaip jie šliaužia ir ropoja. Net dabar, kai jau suaugau, 
negaliu žiūrėti į daugiau nei tris vabzdžius vienu metu, - nesvarbus 
kokios rūšies. Pametusi juos iš akių iš karto puolu į paniką. Ši fobija 
ėnė mane kankinti vos suvokus panašumą tarp savęs ir tų menkų 
vabzdžių. 

Buvau jauna, vis dar ieškojau atsakymų į svarbiausius gyveni 
mo klausimus, kūriau teorijas ir kaip įmanydama mėginau tikrinti, 
ar jos teisingos. Kad gyvenimas yra atsitiktinumas, nebuvo viena iš 
mano gyvenimo tiesų. Šiaip ar taip, kažkas turėjo mane sukurti. Ne- 
numaniau, kas tai galėtų būti: gal laimė, gal likimas, gal evoliucija, 
o galbūt - Dievas. 

Vis dėlto man rodėsi protinga manyti, kad gyvenimas iš tiesų gali 
būti beprasmis, o tai ir pykdė, ir liūdino. Jei mūsų egzistavimas šioje 
planetoje neturėjo jokios prasmės, tuomet ir gyvenimas buvo tik juo- 
kingas eksperimentas. Kažkas paleido mus čia ketindamas stebėti, 
kaip kovojame, ropojame, kankinamės ir iš visų jėgų stengiamės ką 
nors pasiekti. Kartais tas KAŽKAS atsitiktine tvarka paskirstydavo 
atlygį, - tarsi padėdavo ant skruzdėlyno viršaus gabalinio cukraus 
ir, santūriai susidomėjęs, ramiai stebėdavo mūsų džiaugsmus ir var- 
gUS. 

Metams bėgant vėl atgavau pasitikėjimą. Galų gale suvokiau, 
kad visai nesvarbu, ar mano gyvenimas turi didžią prasmę. O jei ir 
turi, nebūtina čia ir dabar jos perprasti. Jei į šiuos klausimus būtų 
atsakymai, as juos jau žinočiau, 0 kadangi nežinau, tai ir nesvar- 
bu, - neverta dėl to sukti galvos. 


Suvokusi tai, pasijutau savotiškai laisva. 


Gruodžio 18-0ji, šeštadienis 


Tas garsas pasiekė jos sąmonę, panirusią į keistą seksualinį 
sapną. Ji gulėjo stiklinėje lovoje, kosminiame laive; Tomas buvo 
užgulęs ją ir įsiskverbęs. Šalia stovėjo trys radijo programos Šef- 
toji studija vedėjai ir abejingai į juodu žiūrėjo. Jai būtinai reikėjo į 
tualetą. 

— Negali dabar eiti į tualetą, mes kylame į kosmosą, - pasakė 
Tomas ir ji, pažvelgusi pro didelį vitrininį langą, suprato, kad jis 
teisus. 

Antras skambutis pavertė kosmosą nuolaužų krūva, o ji, ištroš- 
kusi ir apsipylusi prakaitu, atsidūrė tamsoje. Virš galvos dunksojo 
prieblandos gaubiamos lubos. 

- Po velnių, acsiliepk, kol tas daiktas visų neprikėlė, - sumur- 
mėjo Tomas, įsitaisęs ant krūvos sujauktų pagalvių. 

Ji atsisuko pasižiūrėti, kiek valandų: 3.22. Sapno sukeltas jau- 
dulys akimirksniu išgaravo. Ištiesusi sunkią kaip akmuo ranką, ji 
užčiuopė ant grindų gulintį telefoną. Skambino Jansonas, nakti- 
nės pamainos redaktorius. 

— Viktorijos stadione sprogimas. Dega kaip pragare. Mūsų re- 


porteriai važiuoja rengti naktinio reportažo, bet reikės straipsnio 
ir kitam numeriui. Ar ilgai užtruksi ten nuvykti ? 

Ji kelis kartus įkvėpė, suvokė, ką išgirdo, ir pajuto, kad kūnu 
plūstelėjęs adrenalinas pasiekė smegenis. Viktorijos stadionas, — 
pagalvojo ji. - Olimpinių žaidynių simbolis. Gaisras, chaosas. Po 
perkūnais... Ir visa tai — į pietus nuo miesto centro. Kaip būtų ge- 
riau važiuoti: pietiniu aplinkkeliu ar Skanstulo tiltu? 

— Kokia padėtis mieste? Gatvės pravažiuojamos? 

Jos balsas nuskambėjo šiurkščiau, nei būtų norėjusi. 

— Pietinis aplinkkelis užtvertas. Išvažiavimas į stadioną su- 
griautas, bet daugiau nieko nežinome. Siodermalmo tunelis taip 
pat uždarytas, teks važiuoti per miestą. 

— Kas fotografuoja? 

— Henriksonas jau pakeliui, be to, ir keli neetatiniai jau ten. 

Jansonas numetė ragelį nelaukdamas jos atsakymo. Anika ke- 

lias sekundes pasiklausė pypsėjimo, o tada spustelėjo mygtuką ir 
vėl numetė telefono aparatą ant grindų. 

— Kas šį kartą nutiko? 

Prieš atsakydama, ji tyliai atsiduso. 

— Viktorijos stadione kažkoks sprogimas. Turiu važiuoti. Ti- 
kriausiai užtruksiu visą dieną. 

Kelias akimirkas pacylėjusi ji pridūrė: 

- Ir visą vakarą. 

Tomas kažką neaiškiai burbcelėjo. 

Ji atsargiai atšlijo nuo šiek tiek drėgnos Elenos pižamos. Įkvėpė 
nuo dukrytės sklindančio aromato, pažvelgė į švelnią jos odą, šiek 
tiek surauktas lūpas, į nykštį burnytėje ir pabučiavo purius mer- 
gaitės plaukus. Ši laiminga pasirąžė, tada susirietė ir net miegoda- 

ma atrodė visiškai patenkinta, mat mažylei tebuvo treji metukai. 
Išlipusi iš migdančios, šiltos lovos ir atsisėdusi ant grindų, motina 
sunkia ranka surinko taksi dispečerinės numerį. 

— Prašyčiau taksi į Hantverkargatano 33. Bengtzon. Tai skubu. 


Važiuosiu į Viktorijos stadioną. Taip, žinau, kad ten gaisras. 


Lauke buvo žvarbu, spaudė bent dešimties laipsnių šaltis. Iš- 
kvėpusi dantų pasta atsiduodantį garų kamuolį, ji pasikėlė palto 
apykaklę ir tvirčiau užsismaukė ant ausų vilnonę skrybėlę. Vos jai 
už nugaros užsitrenkė lauko durys, prie šaligatvio sustojo taksi. 

— Hamarbio uostas, į Viktorijos stadioną, - pasakė Anika, švys- 
telėdama didelę ir nepatogią rankinę ant užpakalinės sėdynės. 

Vairuotojas pažvelgė į ją per užpakalinio vaizdo veidrodėlį. 

- Jūs - Bengtzon iš Evening Post, ar ne? — droviai šyptelėjęs, 
paklausė jis. - Visada perskaitau jūsų straipsnius. Man patinka, 
ką rašote apie Korėją, iš jos kilusi mano šeima. Užaugau Panmun- 
jome, - puikiai atskleidėte tenykštę atmosferą, aprašiusi ten sto- 
vinčius ir vienas į kitą žiūrinčius kareivius, kuriems neleidžiama 
praverti burnos. Tas straipsnis buvo tikrai geras. 

Išgirdusi giriant jos rašinį, Anika, kaip paprastai, į šiuos žo- 
džius nekreipė dėmesio, - negalėjo kreipti, baiminosi prarasti ste- 
buklingą gebėjimą, - kažką, kas jos tekstus darė tokius įtaigius. 

— Dėkoju. Džiaugiuosi, kad jums patiko. Kaip manote, ar Sio- 
dermalmo tunelis pravažiuojamas, ar geriau rinktis gatves? 

Kaip ir didžioji dalis jo bendradarbių, taksistas buvo puikiai 
perpratęs susidariusią padėtį. Jei ketvirtą valandą ryto šalyje kas 
nors nutikdavo, pakakdavo paskambinti į dvi įstaigas: į policiją ir 
į kurios nors taksi bendrovės dispečerinę. Po šių dviejų skambučių 
šalies laikraščiui tinkamą straipsnį, galima sakyti, turėdavai kiše- 
nėje: policija paprastai patvirtindavo, kas atsitiko, o taksi vairuo- 


tojai beveik visada perduodavo, ką šneka įvykio liudininkai. 


17 


LIZA MARKLUND 


- Kai sprogo bomba, buvau Giotgatane, - darydamas U for- 
mos posūkį, pasakė jis. - Dieve, kaip susiūbavo gatvių žibintai... 
Po galais, pamaniau, - kažkur sprogo bomba. Rusai puola. Radijo 
ryšiu susisiekiau su kolegomis išsiaiškinti, koks čia mėšlas... Jie pra- 
nešė, kad į orą išlėkė Viktorijos stadionas. Kai tai nutiko, vienas iš 
mūsiškių kaip tik buvo netoliese, mat buvo iškviestas į pogrindinį 
klubą, įsikūrusį viename iš gyvenamųjų namų šalia stadiono... 

Automobiliui lekiant link miesto rotušės, Anika pagrabalioju- 
si iš rankinės išsitraukė bloknotą ir rašiklį. 

— Ar jis nenukentėjo? 

- Rodos, ne. Metalo gabalas išmušė šoninį stiklą ir pralėkė vos 
per porą centimetrų nuo jo galvos. Skeveldros kraštas tik šiek tiek 
perrėžė veidą, bent jau taip per radijo ryšį kalbėjo kolegos. 

Jie pravažiavo pro metro stotį senamiestyje ir dabar artėjo prie 
didelės sankryžos ties S/usse2 viešbučiu. 

— Kur medikai jį nuvežė? 

— Ką? 

- Jūsų bendradarbį — tą, kuriam metalinė atplaiša perrėžė vei- 
dą? 

— Ak, jį... Jo pavardė Bratstriomas. Rodos, jį išvežė į Siodermal- 

mo ligoninę. Mat ji yra arčiausiai stadiono. 

— Kuojis vardu? 

— Nežinau, bet galiu paklausti per radijo ryšį... 

Jo vardas buvo Arnė. Anika išsitraukė mobilųjį, įsikišo į ausį 
ausinės pumpurą ir paskambino į žinių skyrių Jansonui. Skystųjų 
kristalų ekranėlyje pamatęs telefono numerį, jis dar prieš atsiliep- 
damas žinojo, kad skambina Anika. 

— Sužeistas taksi vairuotojas, Arnė Bratstriomas, jį nuvežė į 


Siodermalmo ligoninę, - pranešė ji. - Galėtume nuvažiuoti ten 

ir su juo pasikalbėti; dar spėtume parengti straipsnį rytiniam lai- 
kraščiui... 

- Gerai, - atsakė Jansonas. - Pasistengsime kiek galima dau- 
giau apie jį sužinoti. 

Delnu pridengęs ragelio mikrofoną, reporteriui riktelėjo: 

- Aplankyk ligoninėje Arnę Bratstriomą, tada paskambink į 
policiją ir išsiaiškink, ar apie įvykį pranešta jo šeimai, o tada susi- 
siek su jo žmona, jei tokią turi. 

Patraukęs delną nuo telefono mikrofono, jis paklausė: 

- Nufotografavome įvykio vietą iš sraigtasparnio. Kada ten bū- 
site? 

- Po septynių, galbūt aštuonių minučių, viskas priklausys nuo 
to, kokius kelius policija uždarė. Ką darote jūs? 

— Kol kas žinome tik pagrindinius faktus, taip pat turime po- 
licijos komentarų. Liepiau reporteriams pasikalbėti su žmonėmis, 
tuo metu buvusiais priešais stadioną esančiuose pastatuose, ir pa- 
imti interviu, be to, vienas reporteris jau yra prie stadiono, bet ke- 
tina važiuoti namo. Taip pat prisiminėme anksčiau sprogusias ir 
su olimpinėmis žaidynėmis siejamas bombas, vyruką, parūpinusį 
fejerverkų senajame Viktorijos stadione Stokholme ir naujajame 
Ulevio stadione Geteborge, kai Srokholmas padavė paraišką olim- 
pinėms žaidynėms organizuoti... 

Kažkas jį pertraukė, ir Anika, net ir sėdėdama taksi, mobiliaja- 
me telefone girdėjo žinių studijoje sklindantį triukšmą. Ji pasku- 
bomis tarė: 

- Paskambinsiu, kai sužinosiu ką nors daugiau. 

— Rodos, jie uždarė šildomą tunelį, - pranešė taksi vairuoto- 
jas. - Geriau rinkimės ilgesnį, bet vaizdingesnį maršrutą. 

Taksi pasuko į Folkungagataną, link Vermdės kelio. Anika mo- 
biliajame surinko kitą numerį. Laukdama, kol sujungs, ji žvelgė į 
paskutinius lėbautojus, šūkaujančius, klupčiojančius ir traukian- 
čius namo po mieste praleistos nakties. Jų buvo nemažai, - dau- 
giau, nei galėjo įsivaizduoti. Pastaruoju metu scenarijus kartojosi: 
naktį mieste ji buvo atsidūrusi vos kelis kartus ir visuomet dėl to, 
kad kažkur įvyko nusikaltimas. Anika tarsi pamiršo, kad Stokhol- 
me galima užsiimti ir kuo nors kitu, ne tik dirbti ir daryti nusikal- 
timus, ir sau nepripažino, kad egzistuoja visiškai kitoks, naktinis 
gyvenimas. 

Ragelyje pasigirdo suirzęs balsas. 

— Žinau, kad kol kas nieko negalite komentuoti, - prabilo Ani- 
ka. - Pasakykite, kada turėsite laiko pasikalbėti. Paskambinsiu, kai 
jums bus patogu. Tik pasakykite, kada. 

Jos pašnekovas garsiai atsiduso. 

— Po perkūnais, Bengtzon, aš nežinau. Nežinau. Paskambinki- 
te vėliau. 

Anika žvilgtelėjo į rankinį laikrodį. 

— Dabar be dvidešimt ketvirta, rašau straipsnį rytiniam laikraš- 
čiui. Gal galiu paskambinti pusę aštuntos? 

— Gerai. Skambinkite pusę septynių. 

— Sutarta, tuomet ir pasišnekėsime. 

Dabar, šiaip taip gavusi pažadą, Anika žinojo, kad jam bus sun- 
ku išsisukti. Policijos pareigūnai negalėjo pakęsti žurnalistų, kurie, 
vos kam nors nutikus, skambindavo ir norėdavo viską išsiaiškinti. 
Net jei policininkams pavykdavo gauti kokios nors informacijos, 
nelengva buvo nuspręsti, ką viešinti, o ko ne. Iki pusės septintos 
ji spės apgalvoti savo pastabas, klausimus ir teorijas. O detektyvai 


jau žinos, ką nori paviešinti. Tad viskas klostėsi kuo puikiausiai. 

— Dabar jau galite matyti dūmus, - pasakė jai taksi vairuoto- 
jas. 
Priekinėje keleivio sėdynėje įsitaisiusi Anika pasilenkė ir žvilg- 
telėjo į viršų dešinėje. 

— Kad mane kur... 

Juodų dūmų stulpas kilo į dangų grasindamas užstoti blyškią 
mėnesieną. Taksi išsuko iš Vermdės kelio ir toliau važiavo pietiniu 
aplinkkeliu. 

Už kelių šimtų metrų nuo tunelio angos ir stadiono greitkelis 
buvo uždarytas. Prie kelio užtvaros jau buvo nusidriekusi kelioli- 
kos automobilių eilė. Taksi sustojo šalia jų ir Anika padavė vairuo- 
tojui sąskaitoms už taksi paslaugas apmokėti skirtą kortelę. 

— Kada norėsite grįžti? Gal palaukti? - pasiteiravo vairuoto- 
jas. 

Anika blankiai šyptelėjo. 

— Ne, dėkoju, rodos, aš čia užtruksiu. 

Ji pasiėmė bloknotą, rašiklį ir mobilųjį. 

— Linksmų Kalėdų! - jai užtrenkus taksi dureles, šūktelėjo vai- 
ruotojas. 

"Dieve mano, — pagalvojo ji, - iki švenčių dar visa savaitė. Ar jau 
pradėsime švęsti? 

- Ačiū, ir jums linksmų švenčių, - atsakė ji, žvelgdama į galinį 
taksi automobilio stiklą. 

Praėjusi pro stovinčius automobilius ir prasiskynusi kelią pro 
žmones, Anika pasiekė užtvarą, bet policijos pareigūnai jos nesau- 
gojo. Gerai. Pro gyvą policininkų užkardą ji paprastai nesiverž- 


davo. Net nesulėtinusi žingsnio, Anika liuoktelėjo per užtvarą ir 


pasileido tekina. 


Anika įdėmiai žvelgė į priešais dunksantį milžinišką statinį ir 
už nugaros sklindančių piktų šūkčiojimų negirdėjo. Ji dažnai pra- 
važiuodavo pro stadioną ir kiekvieną kartą būdavo sužavėta darbų 
masto. Viktorijos stadionas buvo pastatytas uoloje, nukasus dalį 
senosios Hamarbio slidinėjimo trasos šlaito. Suprantama, aplin- 
kosaugininkai pakėlė triukšmą: jie visada taip elgdavosi, kai pa- 
matydavo kelis nukirstus medžius. Pietinis aplinkkelis ėjo kiaurai 
uolą, o toliau — po pačiu stadionu, tačiau dabar tunelio angą blo- 
kavo betono luitai ir gelbėjimo tarnybų automobiliai. Nuo šlapio 
asfalto atsispindėjo ant mašinų stogų blyksinčių švyturėlių šviesos. 
Šiaurinė stadiono dalis kyšojo virš tunelio angos nelyginant vove- 
raitę primenantis grybas, tik dabar jo kepurė buvo suskilusi į dvi 
dalis. Matyt, būtent toje vietoje sprogo bomba. Lenktas stadio- 
no kraštas buvo nuplėštas, o likusi jo dalis stirksojo tarsi nakties 
dangų pervėręs smaigas. Ji vis dar bėgo, nors ir suprato, kad toli 
neprasibraus. 

— Ei, kur taip skubate?! - šūktelėjo ugniagesys. 

— Ten, į viršų! - atsiliepė ji. 

— Ten uždaryta! - vėl riktelėjo vyras. 

- Hm... Šit kaip? — sumurmėjo ji. - Tai galite mane suimti! 


22 


SPROCDINTOJA 


Ji patraukė toliau, tik kiek galėdama pasuko į dešinę. Siklos ka- 
nalas apačioje buvo užšalęs. Kitame jo krante, už ledo ruožo, toje 
vietoje, kur kelias vėl tęsėsi uoloje iškirstu tuneliu, buvo matyti 
savotiškas betoninis cokolis. Ji pasirėmė į turėklus ir nušoko nuo 
maždaug metro aukščio pakylos. Kai nusileido, rankinė dunkste- 
lėjo jai į nugarą. 

Anika stabtelėjo ir apsidairė. Mat taip arti stadiono buvo at- 
sidūrusi vos porą kartų, — praėjusią vasarą, kai lankėsi spaudos 
centre, ir rudenį, vieną sekmadienio popietę, kai atvažiavo čia 
kartu su Ane Snaphane. Dešinėje buvo matyti Olimpinis kaime- 
lis ir nebaigti statyti Hamarbio Siostado daugiabučiai, kuriuose 
per žaidynes turėjo gyventi sportininkai. Visur juodavo langų sta- 
čiakampiai, —- rodės, sprogimo banga išdaužė jų stiklus. "Tamsoje 
Anikai prieš akis tviskėjo treniruočių aikštynas. Kairėje dunksojo 
dešimties metrų aukščio betoninė siena. Už jos plytėjo aikštynas 
ir buvo pagrindinis įėjimas į stadioną. 

Ji nužingsniavo palei sieną mėgindama susivokti, ką reiškia 
aplink sklindantys garsai: tolumoje kaukianti sirena, prislopinti 
žmonių balsai ir vandens patrankos, o gal - galingo ventiliacijos 
įrenginio ūžesys. Ant sienos krito raudona šviesa, kurią skleidė 
gelbėjimo tarnybų mašinų žibintai. Priėjusi sienos galą ji ėmė lipti 
laiptais, vedančiais link įėjimo į stadioną, bet tuo metu policijos 
pareigūnas ėmė vynioti ritę su mėlyna ir balta juosta. 

— Įėjimas užtveriamas! — sušuko jis. 

— Ten mano fotografas, - atsakė Anika. - Tik nueisiu jo par- 
sivesti. 

Policininkas mostelėjo jai eiti. 

Dieve mano, tikiuosi, kad jam nepamelavau, - dingtelėjo jai. 

Laiptus sudarė trys vienodo dydžio maršai. Įveikusi paskutinį 
ji sunkiai gaudė kvapą. Aikštė buvo pilna gelbėjimo tarnybų auto- 
mobilių blykčiojančiais švyturėliais, pirmyn ir atgal lakstė žmonės. 
Dvi šiaurinę žiūrovų tribūną laikiusios kolonos sugriuvo ir jų nuo- 
laužos dabar pūpsojo ant žemės. Aplink mėtėsi sulankstytos žalios 
kėdžių sėdynės. Ką tik atvyko televizijos filmavimo komanda. Ji 
pažino kito vakarinio laikraščio reporterį ir tris laisvai samdomus 
fotografus. Tada pakėlė akis ir išvydo bombos padarytą skylę. Virš 
jos ratus suko penki sraigtasparniai - bent du iš jų priklausė ži- 
niasklaidai. 

— Anika! 

Ją pašaukė Evening Post fotografas, Johanas Henriksonas, dvi- 
dešimt trejų metų, ne visu etatu dirbantis vyrukas, neseniai perėjęs 
pas juos iš Estešundo regioninio laikraščio. Jis buvo talentingas ir 
ambicingas, — nors pastarasis jo būdo bruožas buvo gerokai sti- 
presnis už pirmąjį. Vaikinas persimetė per petį krepšį ir pasileido 
link jos, o bėgant jam į krūtinę trankėsi du fotoaparatai: 

— Ką turite? —- paklausė Anika, traukdama bloknotą ir rašiklį. 

— Atlėkiau čia puse minutės vėliau nei ugniagesių komanda. 
Spėjau nufotografuoti, kaip greitosios pagalbos medikai išsiveža 
taksi vairuotoją, rodos, jis buvo sužeistas į galvą. Ugniagesiams iš 
pradžių nepavyko visko sutvarkyti taip, kad vandens srovė pasiek- 
tų tribūną; galų gale jie įvarė mašinas į stadioną. Turiu nuotraukų, 
kuriose iš lauko matyti gaisras, bet patekti į stadioną man nepavy- 
ko. O prieš porą minučių kažkas turėjo nutikti, mat policininkai 
pradėjo lakstyti kaip pasiutę. Neabejoju, kad stadione kažkas įvy- 


ko. 
— Arba jie ką nors rado, - dėdama bloknotą į rankinę tarė Ani- 


ka. 

Tarsi estafetės lazdelę laikydama rankoje rašiklį ji nudūmė link 
įėjimo į stadioną kitoje aikštės pusėje. Jei teisingai prisiminė, jė- 
jimas turėjo būti kažkur dešinėje, žemiau sugriuvusios stadiono 
dalies. Aplink viešpatavo toks chaosas, kad aikštę Anika įveikė ne- 
trukdoma. Pakeliui ji vikriai aplenkė betono luitus, sulankstytus 
metalo gabalus ir žalių plastikinių sėdynių nuolaužas. Link įėjimo 
vedė keturi laiptų maršai. Kol iki jų prisikasė, vos gaudė kvapą. 
Policija duris uždarė, bet Anikai tai buvo nė motais - mat suprato 
privalanti pamatyti kai ką daugiau. Durys buvo sveikos ir, rodės, 
užrakintos. Buvo akivaizdu, kad Švedijos saugos tarnybos negalėjo 
atsispirti pagundai ant savo saugomų pastatų durų klijuoti paikus 
lipdukus, o Viktorijos stadionas nebuvo išimtis. Anika išsitraukė 
bloknotą ir užsirašė saugos tarnybos pavadinimą bei telefono nu- 


metį. 
— Prašau evakuoti žmones iš stadiono. Jis gali sugriūti! Karto- 


ju... 
Per aikštę lėtai riedėjo policijos automobilis su įjungru garsia- 
kalbiu. Žmonės paskubomis ėmė trauktis link treniruočių kom- 
plekso ir dar toliau įsikūrusio Olimpinio kaimelio. Anika dūmė 
palei išorinę arenos sieną ir išvengė dėmesio pareigūnų, reikalau- 
jančių grįžti į aikštę. Užuot grįžusi, ji tykino rampa, juosiančia visą 
šį didingą statinį. Stadione buvo keli įėjimai ir Anika visus juos 
norėjo patikrinti. Nė vienas iš jų nebuvo susprogdintas ar kitaip 
nuniokotas. 

— Atleiskite, ponia, jums teks išeiti. 

Jaunas policininkas pirštais suspaudė Anikos žastą. 

— Kas čia vadovauja? - kilstelėdama žurnalistės akreditacijos 


kortelę, pasiteiravo ji. 

— Vadas neturi jums laiko. Privalote išeiti. Evakuojame visą sta- 
dioną. 

Akivaizdžiai sukrėstas policininkas ėmė vesti ją šalin. Anika 
išsivadavo iš jo gniaužtų ir sustojo priešais jaunuolį. 

— Ką radote stadione? —- nusprendusi rizikuoti įžūliai paklau- 
sė. 

Policininkas apsilaižė lūpas. 

— Nesu tikras, ar man leista tai atskleisti, — tarė jis. 

Kaip pirštu į akį! 

— O kas gali ir svarbiausia — kada? 

— Nežinau. Kreipkitės į vadovaujančius pareigūnus, bet dabar 


privalote iš čia išeiti! 


Policija pastatė užkardą anapus treniruočių centro, už kelių 
šimtų metrų nuo stadiono. Šalia statomų restoranų ir kino tca- 
tro Anika netikėtai sutiko Henriksoną. Toje vietoje, kur šaligatvis 
buvo plačiausias, priešais paštą, spontaniškai ėmė kurtis laikinas 
spaudos centras. Čia kas minutę rinkosi vis daugiau žurnalistų, 
dauguma iš jų plačiai šypsodamiesi vaikštinėjo ir sveikinosi su 
kolegomis. Visiems draugiškai tapšnojant vienas kitam per petį, 
aptarinėjant, kaip po sprogimo atrodo stadionas, ir giriantis, kas 
kokiame vakarėlyje dalyvavo, Anika jautėsi nejaukiai. Ji pasitraukė 
ir kartu nusitempė fotografą. 

— Ar neturite grįžti į redakciją? - paklausė ji. - Medžiaga anks- 
tyvajam laikraščiui tuoj keliaus į spaustuvę. 

— Ne, nuotraukas išsiunčiau elektroniniu paštu. Galiu pasilik- 
ti. 

— Gerai, nuojauta man kužda, kad čia dar kai kas įvyks. 

Prie jų sustojo vienam iš televizijos kanalų priklausantis fur- 
gonas, kuriame buvo įrengta kilnojama studija. Jiedu praėjo pro 
mašiną, pro banką, pro vaistinę ir patraukė link kanalo. Anika 
sustojo ir pažvelgė į priešais dunksantį stadioną. Aikštėje tebebu- 
vo policija ir ugniagesių komanda. Ką jie ten veikė? Nuo kanalo 


pūtė ledinis vėjas, o šiek tiek toliau buvo macyti nulūžęs nuotekų 

vamzdis ir lede jo pratirpdyta tamsi eketė. Anika atsisuko nugara į 
vėją ir, pakėlusi pirštine apmautą plaštaką, ėmė šildytis nosį. Staiga 
pro tarpupirščius pamatė nuo Siodermalmo pusės, pėsčiųjų tiltu, 
važiuojant du baltus automobilius. Po perkūnais, greitoji pagalba! 
Medikai! Ji žvilgtelėjo į laikrodį: buvo be dvidešimt penkių minu- 
čių penkios. Kol galės paskambinti savo pažįstamam policininkui, 
reikėjo dar tris valandas laukti. Anika įsikišo į ausį ausinės pumpu- 
rėlį ir pamėgino susisiekti su redakcijos budinčiu. Užimta. Tada 
paskambino Jansonui. 

— Ko norite? 

— Į stadioną važiuoja greitoji. 

— Po poros minučių turiu atiduoti laikraštį į spaustuvę. 

Ragelyje ji girdėjo tarškant klaviatūrą. 

— Ką praneša kitos žinių agentūros? Ar užsimena apie aukas? 

— Jie žino apie nukentėjusį taksi vairuotoją, bet su juo nešne- 
kėjo. Dar kalbama apie sugriovimo mastą, pateikiami policijos 
komentarai, bet šiaip apie jokias aukas nepranešama. Jokios ypa- 
tingos informacijos jie neturi. 

— Taksi vairuotojas į ligoninę buvo išvežtas prieš valandą, turi 
būti kirų aukų. Gal pavyko ką nors sužinoti iš policijos radijo pra- 
nešimų? 

— Nieko sensacingo. 

— Net užšifruoto pranešimo? 

— Nieko. 

— Ką praneša per radijo žinias? 

— Kol kas taip pat nieko. Šešrą valandą per televiziją bus trans- 
liuojamas reportažas iš įvykio vietos. 

— Žinau, mačiau kilnojamą televizijos studiją. 

— Gerai, ir toliau viską stebėkite. Kai rytinis laikraštis iškeliaus 
į spaustuvę, aš dar paskambinsiu. 

Jis padėjo ragelį. Anika baigdama pokalbį taip pat spustelėjo 
mobiliojo mygtuką, bet ausinę pasiliko. 

— Kam jums ji? - paklausė Henriksonas, rodydamas į kabantį 
ir jos skruostą liečiantį laidą. 

— Nežinojote, kad nuo mobiliųjų skleidžiamos spinduliuo- 
tės išverda smegenys? — Anika šyptelėjo. - Be to, man tai atrodo 
praktiška. Galiu vienu metu ir bėgti, ir rašyti, ir kalbėti telefonu. 
Be to, taip tyliau, kalbėdama negirdžiu triukšmo. 

Nuo šalčio jai ašarojo akys; teko prisimerkci, kad įžiūrėtų, kas 
vyksta prie stadiono. 

— Ar turite pasiėmęs kurį nors iš didžiulių objektyvų? 

— Tamsoje juo nepasinaudosi, - paaiškino Henriksonas. 

— Nesvarbu, prisukite didžiausią objektyvą ir pabandykite nu- 
fotografuoti, kas ten vyksta, - ištiesusi pirštine apmautą ranką lie- 
pė Anika. 

Henriksonas tyliai atsiduso, pasidėjo ant šaligatvio fotografo 
reikmenų krepšį ir peržvelgė turimus objektyvus. 

— Galėčiau pamėginti su trikoju stovu... - sumurmėjo jis. 

Prie vieno iš įėjimų, ant vejos, stovėjo įvairių tarnybų mašinos. 
Trys vyrai, išlipę iš greitosios pagalbos automobilio, stovėjo ir šne- 
kėjosi. Prie jų priėjo policininko uniformą vilkintis pareigūnas. 
Prie greitosios automobilio nieko nevyko. 

— Rodos, jie neskuba, - pasakė Henriksonas. 

Priėjo dar du policijos pareigūnai, vienas uniformuotas, kitas — 
vilkintis civilio drabužius. Vyrai ėmė šnekėtis, mosuoti rankomis, 
paskui vienas ištiesė ranką link bombos paliktos skylės. 


Suskambo Anikos mobilusis. Ji atsiliepė. 


29 


LIZA MARKLUND 


- Klausau... 

- Ką ten veikia greitoji? 

— Nieko. Laukia. 

— Kokios medžiagos turėsime kitam laikraščio leidimui ? 

— Ar ką nors sužinojote apie ligoninėje gulintį taksi vairuoto- 
ją? 

— Dar ne, bet pasiuntėme ten žmones. Jis nevedęs, partnerės 
taip pat neturi. 

— Mėginote pagauti Olimpinio organizacinio komiteto pirmi- 
ninkę Kristiną Furhagę? 

— Niekaip neprisiskambinu. 

— Jai tai turėtų būti tikras košmaras, šitiek dirbo... Be to, reikia 
aptarti, kokia dabar apskritai situacija su olimpinėmis žaidynėmis: 
kokios šio renginio perspektyvos ir taip toliau. Ar stadionas laiku 
bus suremontuotas? Ką sako Tarptautinio olimpinio komiteto 
prezidentas? Apie visa tai reikia parašyti. 

— Patys susiprotėjome. Žmonės jau dirba. 

— Tuomet aš parašysiu apie sprogimą. Tai turėjo būti diversija. 
Trys straipsniai: policijos pastangos rasti sprogdintoją, pranešimas 
iš nusikaltimo vietos šį rytą ir... 

Anika nutilo. 


— Bengtzon? 
- Jie daro greitosios automobilio dureles. Traukia neštuvus ir 


stumia juos link stadiono. Po perkūnais, Jansonai, turime dar vie- 
ną auką! Gerai, tada - policijos pradėtas tyrimas, as že2 buvau ir 
auka. Turite šeštą, septintą, aštuntą puslapius ir dar du vidurinius 


nuotraukai. 
Pokalbis su redakcija nutrūko. 


Anika atidžiai stebėjo link stadiono einančius vyrus. Henrik- 
sonas peržiūrinėjo padarytas nuotraukas. Naujai atvykstančių 
mašinų niekas iš žurnalistų nematė. 

— Velnias, kaip šalta, - vyrams įėjus į stadioną pasakė Henrik- 
sonas. 

— Grįžkime į automobilį, paskambinsime iš ten, - tarė Anika. 

Jiedu grįžo prie spaudos atstovų salelės. Žmonės šaldami sto- 
viniavo, televizijos operatoriai vyniojo laidus, keli žurnalistai pūtė 
šiltą garą į rašiklius, mėgindami juos atšildyti. Kodė/ neišmoksta 
naudotis rašikliais esant neigiamai oro temperatūrai? - šyptelėjusi 
paklausė savęs Anika. Ant nugarų diržais prisirišę transliacijai rei- 
kalingą įrangą radijo reporteriai atrodė tarsi didžiuliai vabzdžiai. 
Visi laukė. Vienas iš laisvai samdomų Evening Post žurnalistų kaip 
tik grįžo iš redakcijos. 

— Šeštą valandą prasidės improvizuota spaudos konferencija, — 
pranešė jis. 

— Kaip tik laiku, kad televizijos žiniose būtų galima parodyti 
tiesioginį reportažą. Patogu... - burbtelėjo Anika. 


Henriksono automobilis stovėjo priešais teniso kortus ir svei- 


katingumo centrą. 

— Palikau jį ten, nes visur pristatyta užtvarų, — tarsi atsiprašyda- 
mas paaiškino fotografas. 

Iki automobilio buvo gerokas galas kelio; Anika pajuto šąlant ir 
grumbant kojų pirštus. Ėmė snyguriuoti, o tai buvo blogas ženklas 
tam, kuris ketino naktį teleobjektyvu padaryti kelias nuotraukas. 
Jiems teko valytuvais nubraukti sniegą nuo priekinio Henriksono 
Saab stiklo. 

— Gerai, - žvelgdama į stadioną pasakė Anika. - Iš čia puikiai 
matyti ir greitosios automobiliai, ir medikai. 

Jie įlipo į automobilį ir norėdami pasišildyti įjungė variklį. 

Anika ėmė maigyti mobiliojo mygtukus. Vėl pamėgino pa- 
skambinti į budinčią policijos nuovadą. Užimta. Tada susisiekė su 
ligoninės skubios pagalbos skyriumi ir paklausė, iš ko pirmiausia 
jie gavo pavojaus signalą, kiek skambučių sulaukė, kiek sužeistųjų 
sprogimo bangai išmušus langus buvo aplinkinių namų butuose 
ir kokia, jų nuomone, padaryta materialinė žala. Kaip paprastai, 
ligoninės personalas į daugelį jos klausimų atsakė. 

Tada Anika surinko numerį, kurį buvo nusirašiusi nuo lipdu- 
kų, prilipintų šalia įėjimo į stadioną: į saugos tarnybą, turėjusią 
saugoti Viktorijos stadioną. Ji susisiekė su Kungsholmeno rajone, 
Sradshagene, esančia šios įmonės dispečerine ir pasiteiravo, ar pir- 
momis valandomis po vidurnakčio nebuvo gauta pavojaus signalų 
iš Viktorijos stadiono. 

— Mūsų gaunami pavojaus signalai yra konfidenciali informaci- 
ja, - pareiškė į skambutį acsiliepęs vyras. 

— Taip, suprantu, — tarė Anika. - Klausiu ne apie jūsų gautą 
pavojaus signalą, bet apie tą, kurio galbūt negavote. 

— Hm... - numykė vyras ir pridūrė: — Į klausimus apie gautus 
pavojaus signalus atsakyti negalime. 

- Taip, suprantu, - neprarasdama kantrybės pakartojo Ani- 
ka. - Tik svarsčiau, ar apskritai gavote pavojaus signalų iš Vikto- 
rijos stadiono? 

— Klausykite, - pratrūko vyras, - ar jūs apskritai girdite, ką sa- 
kau?! 

— Gerai jau gerai, - atlyžo Anika. - Paklausiu kitaip: ko imatės, 
sulaukę pavojaus signalo? 

— Na, pirmiausia jis pasiekia mus. 

— Dispečerinę? 

— Žinoma. Jis patenka į mūsų kompiuterinę sistemą, o drauge 
su juo ekrane pasirodo ir veiksmų planas. 

— Vadinasi, jei būtumėte gavę pavojaus signalą iš Viktorijos sca- 
diono, būtumėte matę jį savo kompiuterių ekranuose? 

— Taip. 

— O kartu - ir tikslius nurodymus, ką daryti? 

— Taip. Būtent. 

— Tad kodėl šiąnakt Viktorijos stadione nėra jūsų saugos tar- 
nybos žmonių? Kol kas nemačiau čia nė vieno jūsų įmonės auto- 
mobilio. 


Vyras nieko neatsakė. 
— Tikiuosi, sutiksite su manimi, kad Viktorijos stadione spro- 


go bomba, ar ne? Ką jūsų tarnyba privalo daryti, jei stadione kyla 
gaisras arba statiniui padaroma kokia nors kitokia žala? 

- Elgiamės pagal kompiuteryje esančius nurodymus, - pasakė 
vyras. 

— Ir ko jūs ėmėtės? 

Vyras nepratarė nė žodžio. 

— Nieko, nes iš stadiono jūsų apskritai nepasiekė pavojaus si- 
gnalas, ar ne? - paklausė Anika. 

Kelias akimirkas parylėjęs, vyras atsakė: 

- Neturiu teisės kalbėti apie pavojaus signalus, - nesvarbu, ar 
juos gavome, ar ne. 

Anika giliai atsiduso ir nusišypsojo. 

— Dėkoju. 

— Juk nerašysite apie tai, ką iš manęs išgirdote, ar ne? - suneri- 
męs paklausė vyras. 

— Išgirdau? - nusistebėjo Anika. - Nieko iš jūsų neišgirdau. Jūs 
man tik pasakėte, kad visa informacija yra konfidenciali. 

Anika baigė pokalbį. Puiku, dabar ji jau turėjo už ko užsika- 
binti. Lengviau atsikvėpusi ji pažvelgė pro priekinį automobilio 


langą. 


Viena iš gaisrinių išvažiavo, bet greitoji ir medikai pasiliko. 
Arvyko išminuotojai; jų mašinos sustojo įvairiose aikštės vietose. 
Vyrai žaliais kombinezonais kažką ėmė iš savo furgonų. Gaisras 
buvo užgesintas, dūmų Anika beveik nematė. 

— Kas pranešė? — paklausė ji. 

- Apsukruolis, - atsakė Henriksonas. 

Kiekvienas laikraštis turėjo būrį daugiau ar mažiau profesiona- 
lių informatorių, turinčių savo domėjimosi sritį ir stebinčių, kas 
vyksta, ir Evening Post nebuvo išimtis. Apsukruolis ir Leifas buvo 
geriausi jų žmonės, perduodantys naujienas iš policijos; jiedu mie- 
godavo prie lovų pasidėję įjungtą policijos radijo ryšio aparatą. 
Vos tik kas nors nutikdavo, - nesvarbu, ar neeilinis įvykis, ar kokia 
nors smulkmena, - jie iškart skambindavo į laikraščio redakciją. 
Kiti informatoriai domėjosi teismų darbu ir pranešdavo naujienas 
iš įvairių visuomeninių organizacijų. 

Vis dar atidžiai žvelgdama į įvykio vietą Anika susimąstė. Prie- 
šais juos dunksojo dešimties aukštų pastatas — savotiška techninė 
stadiono aprūpinimo bazė. Nuo to namo stogo pėsčiųjų tiltas vedė 

tiesiai prie akmenuoto kalvos šlaito. Keista, kas apskritai būtų no- 
rėjęs ten eiti? Anikos žvilgsnis nuslydo tiltu. 

- Henriksonai, - pasakė ji, - mums reikia dar vienos nuotrau- 


kos. 

Anika žvilgtelėjo į laikrodį. Pusė šešių. Iki spaudos konferenci- 
jos dar buvo laiko. 

- Jei užliptume į pačią kalvos viršūnę, prie olimpinės ugnies, 
mums turėtų atsiverti neblogas vaizdas. 

- Taip manote? - nepatikliai tarė fotografas. - Jie pastatė aukš- 
tus atitvarus, kad žmonės nespoksotų į stadiono vidų. 

— Centrinė arenos dalis nuo smalsuolių akių tikriausiai paslėp- 
ta, bet galbūt mums pavyks pažvelgti į šiaurinę stadiono pusę, o 
dabar ji ir yra įdomiausia. 

Henriksonas žvilgtelėjo į savo laikrodį. 

— Tik ar spėsime? Be to, ar tų nuotraukų nepadarė sraigtas- 
parnyje dirbę fotografai? Ir dar sakėte norinti nepaleisti iš akių 
greitosios... 

Anika prikando lūpą. 

— Sraigtasparnis nuskrido. Tikriausiai policija uždraudė jam 
čia būti. O užmesti akį į automobilius paprašysime kurio nors iš 
neetatinių. Eime, negaiškime laiko. 

Kiti žurnalistai atkreipė dėmesį į greitosios pagalbos automo- 
bilį ir pasipylė klausimų lavina. Televizijos filmavimo komanda 
perkėlė savo furgoną prie kanalo, nes iš ten buvo geriau matyti sta- 
dionas. Sušalęs reporteris ruošėsi išeiti į tiesioginį eterį per šeštos 
valandos žinias. Policijos šalia nebuvo. Anika trumpai šnektelėjo 
su neetatiniu žurnalistu ir jiedu su fotografu leidosi į žygį. 

Užkopti į kalvą buvo sunkiau ir užtruko ilgiau, nei ji tikėjosi. 
Takas buvo slidus ir akmenuotas. Klupčiodami ir plūsdamiesi, jie 


tamsoje atkakliai kopė šlaitu. Henriksonas nešėsi didelį trikojį. Su 

jokiomis užkardomis jiedu nesusidūrė ir kalvos viršūnę pasickė 
laiku, bet tada kelią jiems pastojo dviejų su puse metro aukščio 
betoninė siena. 

—- One... - sunkiai atsidusdamas sumurmėjo Henriksonas. 

— Kodėl, gal taip net ir geriau, - pasakė Anika. - Pasilipkite 
man ant pečių ir aš pamėginsiu padėti jums ant jos užsiropšti. 
Tada galėsite užlipti ant paties deglo. O nuo jo tikrai turėtumėte 
ką nors pamatyti. 

Fotografas įdėmiai į ją pažvelgė. 

— Norite, kad karčiausi ant olimpinio deglo? 

— Taip, kodėl ne? Jis nei uždegtas, nei policijos atitvertas. Nea- 
bejoju, kad užlipti jums pavyks; nuo sienos viršaus iki deglo — vos 
metras ar šiek tiek daugiau. Jis pakankamai stiprus, kad išlaikytų 
amžiną ugnį, tad esu tikra, kad pakels ir jūsų kūno svorį. Pirmyn! 

Anika padavė jam trikojį ir krepšį su fotoaparatais. Henrikso- 
nas ėmė ropštis metaliniu karkasu. 

- Jis pilnas skylučių! - šūktelėjo fotografas. 

- - Jos skirtos dujoms, — paaiškino Anika. - Ar matote tribū- 
ną? 

Jis atsistojo, ištiesino pečius ir apžvelgė stadioną. 

— Ar macote ką nors įdomaus?! - pakartojo Anika. 

— Po galais, matau, - atsakė jis. Tada pakėlė fotoaparatą ir ėmė 
spragsėti. 

— Ką matote? 

Nenuleisdamas akių nuo stadiono jis nuleido aparatą. 

— Dalį tribūnos jie apšvietė galingais prožektoriais, - ėmė pasa- 
koti Henriksonas. - Ten maždaug dešimt žmonių. Jie kažką renka 
ir deda į plastikinius maišelius. Ir medikai ten, jie taip pat dirba. 


Ir, rodos, labai stropiai. 

Jis vėl pakėlė fotoaparatą. Anika pajuto, kad jai šiurpsta spran- 
das. Mėslas... Ay nuojauta manęs ir vėl neapgavo? Kai Henriksonas 
baigė fotografuoti, jiedu slidinėdami ir klupčiodami šiaip taip nu- 
sileido nuo kalvos. Abu jautėsi sukrėsti ir jautė lengvą šleikštulį. 
Ką medikai dėjo į tuos maišelius? Sprogstamosios medžiagos lie- 
kanas? Mažai tikėtina... 

Likus porai minučių iki šeštos valandos jiedu įsimaišė į žinias- 
klaidos atstovų būrį. Aikštelę apšvietė melsvi televizijos žibintai, 
o jų šviesoje tviskėjo krentančios snaigės. Televizijos reporterių 
komanda buvo pasiruošusi; žurnalistas nugrimuotas ir pasirengęs 
pranešti naujienas. Prie jų ėjo grupelė policininkų, kuriems kelią 
rodė vadovaujantis pareigūnas. Jie kilstelėjo apsauginę juostą, pra- 
lindo pro ją, bet toliau nėjo. 

Žurnalistų minia atrodė neįveikiama. Įsiviešparavo tyla ir po- 
licijos pareigūnas, apakintas ryškios žibintų šviesos, sumirksėjo. 
Žvilgrelėjo į rankose laikomus popieriaus lapus, tada pakėlė akis 
ir prabilo. 

- Šiandien rytą, trys valandos septyniolika minučių, Stokhol- 
me, Viktorijos stadione įvyko sprogimas, - pasakė jis. - Kol kas 
nežinome, kas jį sukėlė. Sprogimas stipriai nuniokojo šiaurinę tri- 
būną. Kol kas nežinia, ar ją pavyks suremontuoti. 

Jis nutilo ir vėl žvilgtelėjo į užrašus. Ėmė spragsėti fotoapara- 
tai, reporteriai kyštelėjo arčiau mikrofonus. Anika laikėsi šiek tiek 
nuošaliau, kad galėtų matyti, kada išvažiuos greitosios pagalbos 
automobilis, ir tuo pat metu sekti spaudos konferenciją. 

— Po sprogimo stadione kilo gaisras, bet dabar jis lokalizuotas. 

Vėl įsiviešpatavo cyla. 

— Sužeistas taksi vairuotojas, mat pro jo automobilio langą įlė- 
kė sprogmens nuolauža, - pridūrė pareigūnas. - Jis išvežtas į Sio- 

dermalmo ligoninę, jo būklė stabili. Taip pat nuniokota maždaug 
dešimt kitame Siklos kanalo krante esančių privačių namų, išdužo 
jų langai ir buvo apgadinti fasadai. Šie namai dar nebaigti statyti, 
tad žmonių juose nebuvo. Apie kitas aukas nepranešta. 

Pareigūnas vėl nutilo. O kai vėl pravėrė burną, atrodė pavargęs 
ir susikaupęs. 

— Tai diversija. Akivaizdu, kad stadioną nuniokojęs sprogmuo 
buvo nepaprastai galingas. Dabar policija renka įkalčius. Padary- 
sime viską, kad jį sučiuptume. Kol kas daugiau nieko negalime 
pasakyti. Dėkoju. 

Jis pasisuko ir ketino grįžti anapus apsauginės juostos. Jį pasivi- 
jo žurnalistų šūksnių lavina. 

— ...ar kas nors įtariamas). 

- „kitų aukų... 

— „medikai įvykio vietoje? 

— Kol kas daugiau nieko negalime pasakyti, - pakartojo parei- 
gūnas ir nuėjo. 

Jis ir jo kolegos susikūprinę skubiai nužingsniavo. Juos apspitę 
žiniasklaidos atstovai ėmė skirstytis, televizijos reporteris stovėjo 
apšviestas žibintų ir, prieš perduodamas žodį studijoje dirbančiam 
žinių pranešėjui, skaitė iš anksto pasirašytą tekstą, o kiti kalbėjo 
mobiliaisiais arba mėgino įpūsti gyvybės šąlantiems rašikliams. 

— Hm... - sumurmėjo Henriksonas. - Nedaug sužinojome... 

— Mums metas, - tarė Anika, 

Palikę budėti vieną iš neetatinių redakcijos darbuotojų, jie pa- 
traukė prie Henriksono automobilio. 

— Važiuokime per Vintertulstorgetą ir pamėginkime iškapstyti 
kelių liudininkų parodymus, - pasakė ji. 


Jie paskambino į duris visiems, gyvenantiems arčiausia stadio- 
no:jaunoms šeimoms ir pensininkams, alkoholikams ir valkatoms. 
Visi šie žmonės papasakojo apie juos pažadinusį driokstelėjimą, 
apie tai, kaip visa tai juos sukrėtė ir kaip viskas buvo siaubinga. 

- Pakaks, - be penkiolikos septintą pareiškė Anika. — Visą šią 
medžiagą dar reikia apdoroti. 

Į redakciją jie grįžo tylėdami. Anika galvojo apie antraštes ir 
straipsnių įžangas, o Henriksonas suko galvą dėl padarytų nuo- 
traukų, mintyse rūšiavo jas, dėliojo, svarstė, kurias spausdinti ir 
kokį ryškumą pasirinkti. 

Palengva įsisnigo. Temperatūra gerokai pakilo, tad garvės buvo 
pavojingai slidžios. Esingės greitkelyje susidūrė keturi automobi- 
liai. Henriksonas stabtelėjo įsitikinti, ar nėra sužeistų. 

Redakciją jiedu pasiekė prieš septintą. Čia tvyrojo įtampa, visi 
atrodė labai susikaupę. 

Jansonas vis dar buvo redakcijoje, mat savaitgaliais rytinio 
laikraščio redaktorius rūpindavosi ir vėliau išeinančiu numeriu. 
Paprastai šeštadieniais laikraščių laidos būdavo vienodos, skirda- 
vosi tik pora straipsnių, tačiau visada galėjo ateiti tokia diena, kad 
reikės iš esmės keisti laikraščio medžiagą. Šį kartą būtent taip ir 


nutiko. 

— Na kaip? — vos juos pamatęs ir pašokęs nuo krėslo paklausė 
Jansonas. 

— Nuojauta neapgavo, - atsakė Anika. — Šiaurinėje tribūnoje 
yra lavonas. Ištaškytas į gabalėlius, bet esu tikra, kad yra. Duokite 
man pusvalandį ir būsiu tikra, ar neapsirikau. 

Jansonas pasisūpavo, perkeldamas kūno svorį tai ant kulnų, tai 
ant pirštų. 

— Po pusvalandžio, greičiau nebus? 

Žvilgtelėjusi per petį ir pervėrusi jį tūžmingu žvilgsniu Anika 
nusivilko paltą, grybštelėjo rytinio laikraščio egzempliorių ir nu- 
ėjo į savo kabinetą. 

— Gerai jau gerai... - sėsdamasis sumurmėjo Jansonas. 

Pirmiausia ji parašė aktualijų skilčiai skirtą straipsnį, nors iš 
tiesų — tik gerokai papildė tekstą, kurį buvo parengusi rytiniam 
laikraščio leidimui. Ji pacitavo, ką sakė kaimynystėje gyvenantys 
žmonės, ir pridūrė, kad gaisras lokalizuotas. Tada, negailėdama 
smulkmenų ir nepraleisdama nieko, ką matė ar girdėjo, aprašė 
savo įspūdžius iš įvykio vietos. Be dviejų minučių aštuntą Anika 
paskambino savo informatoriui. 

— Dar nieko negaliu pasakyti, - atsiliepęs pasakė jis. 

— Žinau, - tarė Anika. — Kalbėsiu aš, o jūs arba tylėkite, arba 
sakykite, kad klystu... 

— Šį kartą taip nieko nebus, - pertraukė ją pašnekovas. 

Mėšlas... Stipriai sučiaupusi lūpas ir stengdamasi pamiršti kar- 
tėlį, ji nusprendė savo informatorių paspausti. 

— Pirma mane išklausykite, - prabilo. - Mano manymu, nutiko 
štai kas: vakar naktį Viktorijos stadione kažkas žuvo. Ir tas kažkas 
šiaurinėje tribūnoje buvo ištaškytas į smulkius gabalėlius. Jūs da- 
bar kaip tik ten ir ieškote lavono likučių. Be to, tai saviškio darbas, 

nes signalizacija buvo išjungta. Tokiame stadione signalizacijų turi 
būti daugybė: apsauga nuo įsilaužimo, gaisrinė signalizacija, jude- 
sio davikliai, — visi jie buvo išjungti. Kažkas, - auka arba nusikal- 
tėlis, — įsigavo į stadioną pasinaudojęs įėjimo raktu ir išjungė visas 
apsaugos sistemas. Ir dabar jūs mėginate aiškintis, ar žuvo auka, ar 
nusikaltėlis. 

Anika sulaikiusi kvapą nutilo. 

— Kol kas šios informacijos viešai skelbti negalite, — tarė polici- 
ninkas, su kuriuo ji kalbėjosi. 

Anika giliai iškvėpė. 

— Kurios būtent? 

— Susijusios su įtarimais, kad tai - saviškio darbas. Kol kas tai 
turime žinoti tik mes. Apsaugos sistemos veikė, bet buvo išjung- 
tos. Be to, jūs teisi, kažkas stadione žuvo. Aukos tapatybė dar ne- 
nustatyta, - neslėpdamas nuovargio paaiškino jis. 

— Kada žinosite? 

— Negaliu pasakyti. Švelniai tariant, surankioti žuvusio asmens 
kūną ir jį atpažinti bus labai sunku, bet yra kitų įrodymų. Tik da- 
bar negaliu apie juos kalbėti. 

— Vyras ar moteris? 

Policininkas akivaizdžiai dvejojo. 

— Ne dabar, - ryžtingai tarė jis ir padėjo ragelį. 

Anika nuskubėjo pas Jansoną. 

— Jie patvirtino vieno žmogaus mirtį, bet aukos tapatybė dar 
nenustatyta. 

— Kūnas sumaitotas neatpažįstamai, ar ne? — paklausė Janso- 


nas. 


Anika giliai įkvėpė ir linktelėjo. 

Helena Starkė nubudo kamuojama baisių pagirių. Kol gulėjo 
lovoje, viskas buvo gerai, bet vos tik atsikėlė ketindama arsineš- 
ti stiklinę vandens, apvėmė kilimėlį koridoriuje. Keturpėsčia ji 
porą minučių padūsavo, atgavo kvapą, o tada šiaip taip nusvyravo 
į vonios kambarį. Prisipylė stiklinę, kurioje laikė dantų šepetėlį, 
ir godžiai išmaukė vandenį. Po perkūnais, daugiau niekada taip 
neprisilups. Ji pažvelgė į dantų pastos putomis aptaškytą veidro- 
dį ir pamatė jame krauju pasruvusias savo akis. Ar taip niekada 
ir nepasimokys? Atsidariusi įstiklintas vonios spintelės dureles, 
ji išsiėmė paracetamolio, išspaudė dvi tabletes, įsidėjo į burną ir 
gausiai užgėrė jas vandeniu, o tada tyliai pasimeldė, kad tuoj par 
vaistų neišvemtų. 

Paskui nuslinko į virtuvę ir klestelėjo prie stalo. Nuogomis šlau- 
nimis jautė kėdės sėdynės vėsą, be to, jai perštėjo kirkšnis. Kiek 
ji, tiesą sakant, išgėrė? Indų džiovykloje kėpsojo tuščias konjako 
butelis. Padėjusi galvą ant stalviršio Helena pamėgino prisiminti 
vakarykščius įvykius. Baras, muzika, žmonių veidai - visa skendė- 
jo migloje. Dieve, ji net neprisiminė, kaip grįžo namo! Ten buvo ir 
Kristina, ar ne? Iš baro jos išėjo drauge, juk išėjo? 

Ji sunkiai atsiduso, atsistojo, prisipylė ąsotį vandens ir grįžo į 
miegamąjį. Pakeliui dar grybštelėjo nuo grindų kilimėlį ir įmetė jį 
į skalbinių dėžę koridoriaus spintoje. Į šnerves dūrė vėmalų smar- 
vė ir Helena pajuto, kad ją vėl pykina. 

Ant naktinės spintelės pastatytas elektroninis žadintuvas rodė 
be penkių minučių devintą. Metams bėgant, rytais ji nubusdavo 
vis anksčiau, ypač jei iš vakaro pasigerdavo. O kadaise užsipylusi 
akis išmiegodavo visą dieną. Bet tai jau buvo praeitis. Pastaruoju 


metu kankinama pagirių ji nubusdavo anksti, jausdavosi kaip gy- 

vas lavonas ir visą dieną pragulėdavo apsipylusi prakaitu. Kelioms 
minutėms gal ir užsnūsdavo, bet giliai neįmigdavo. Šiaip taip pa- 
sickusi atsineštą vandenį ji ėmė gerti tiesiai iš ąsočio. Tada atrė- 
mė į galvūgalio lentą pagalves ir parogiai įsitaisė. Pamačius vakar 
vakare vilkėtus drabužius, tvarkingai sulankstytus ir padėtus ant 
komodos pric lango, ją nukrėtė šiurpas. Po velnių, kas tai padarė? 
Tikriausiai pati. Per daug išgėrus ir praradus atmintį būtent tai ir 
buvo baisiausia: galėjai vaikštinėti kaip zombis ir daryti daugybę 
įprastų dalykų nesuvokdama, ką darai. Sudrebėjusi Helena įjungė 
radiją. Šiaip ar taip laukė, kol ims veikti vaistai, tad galėjo pasiklau- 
syti Žinių. 

Išgirdus eteryje pirmą naujieną ją vėl ėmė pykinti ir ji iš karto 
suprato, kad šiandien Helenai Scarkei ilsėtis niekas neleis. 


Išsivėmusi ir nuleidusi klozete vandenį ji paėmė telefono apara- 


tą ir surinko Kristinos numerį. 


Laikraščio naujienų agentūra Anikos nustatytus faktus paskel- 
bė 9.34. Tai reiškė, kad Evening Post pirmas pranešė, jog per spro- 
gimą stadione kažkas žuvo. Straipsnių antraštės pirmame pusla- 
pyje klykte klykė: SPROGIMAS OLIMPINIAME STADIONE 
NUSINEŠĖ VIENO ŽMOGAUS GYVYBĘ ir SPROGDINTO- 
JAS IEŠKOMAS IR KALTINAMAS ŽMOGŽUDYSTE. 

Antruoju straipsniu buvo užbėgta įvykiams už akių ir redakci- 
ja gerokai rizikavo, bet Jansonas neabejojo šiam teiginiui turintis 
pakankamai įrodymų. Kone visą pirmąjį puslapį užėmė nuotrau- 
ka, kurią, užsiropštęs ant olimpinio deglo, padarė Henriksonas. 
Vaizdas buvo įspūdingas: po bombos išmušta skyle - šviesos aps- 
kritimas, o jame — pasilenkę žmonės ir vėjo blaškomos snaigės. Ši 
nuotrauka kėlė nerimą, bet... ne šiurpą. Nei kraujo, nei lavono, 
tik bežadė nuojauta, kuo užsiima ten triūsiantys pareigūnai. Fo- 
tografija jau buvo parduota Reuters naujienų agentūrai. Dešimtą 
valandą transliuojamose žiniose buvo remiamasi Evening Post pa- 
skelbta informacija, o radijo žinių redaktoriai šią istoriją pateikė 
kaip savą. 

Iš spaustuvės išėjus kitam laikraščio leidimui apie nusikaltimų 

tyrimus rašantys žurnalistai ir žinių redaktoriai susirinko Anikos 

kabinete. Pakampėse pūpsojo stirtos dėžių, prikrautų segtuvų sų 
dokumentais ir laikraščių iškarpomis. Buvęs šio kabineto šeimiį- 
ninkas paliko jai sofą, bet rašomasis stalas buvo naujas. Anika čią 
dirbo jau du mėnesius, - nuo tos dienos, kai ėmė vadovauti nusi- 
kaltimų skyriaus reporteriams. 

— Darbo turime per akis, be to, reikia jį pasidalyti, - keldama 
kojas ant stalo, prabilo ji. Kai tik naujojo laikraščio medžiaga iške- 
liavo į spaustuvę ir Anika atgavo kvapą, nuovargis jai smogė nely- 
ginant plyta į pakaušį. Ji pasilenkė ir paėmė puodelį kavos. - Pir- 
ma: kas žuvo per sprogimą tribūnoje? Tai bus svarbiausia rytojaus 
tema, galinti išsiplėtoti net į kelis straipsnius. Antra: žudiko me- 
džioklė. Trečia: ruošimasis olimpinėms žaidynėms ir jų perspekty- 
vos. Kervirta: kaip tai galėjo nutikti? Penkta: taksi vairuotojas; kol 
kas su juo niekas nesišnekėjo. Gal jis ką nors matė arba girdėjo? 

Anika atidžiai pažvelgė į žmones kabinete, mėgindama įvertin- 
ti, kaip jie reaguoja į ką tik jos išsakytas mintis. Jansoną pjovė mie- 
gas, jis ketino eiti namo. Žinių redaktorius Ingvaras Johansonas 
abejingai į ją spoksojo. Vienam iš reporterių — Nilsui Langebiui, 
penkiasdešimt trejų metų ir amžiumi vyriausiam apie nusikalti- 
mus rašančios komandos nariui, - kaip visada, nesisekė slėpti prie- 
šiškumo. Kitas žurnalistas, Patrikas Nilsonas, rodos, atidžiai klau- 
sėsi. Trečia reporterė, Berit Hamrin, sėdėjo kaip pelė po šluota. 

Trūko tik Evos Britos Kvist, dirbančios ir tyrimus atliekančia 
žurnaliste, ir redakcijos sekretore. 

— Mano nuomone, kalbėti apie tokius dalykus taip, kaip daro- 

me mes, yra pasibaisėtina, - pareiškė Nilsas. 
Anika atsidususi pagalvojo: Prasideda... 
— O kaip, jūsų supratimu, derėtų apie juos kalbėti ? 

— Per daug laiko skiriame šiam beatodairiškam smurtui. Kodėl 
niekada nerašome apie tokius pat sunkius nusikaltimus gamtai ? 
Kodėl neviešiname mokyklose daromų nusikaltimų? 

— Iš tiesų, būtų gerai, jei galėtume išsamiau nušviesti... 

- Po velnių, aišku, kad būtų! Šis laikraštis - tikra pasigailėtinų 
senų bobų, bombų ir motociklininkų gaujų klampynė! 

Anika giliai atsiduso ir prieš atsakydama mintyse suskaičiavo 
iki trijų. 

— Atkreipėte dėmesį į rimtą problemą, Nilsai, tik kažin ar da- 
bar tinkamiausias metas diskusijai... 

— O kodėl ne? Ar nemanote, kad dar gebu susivokti, kada ir 
apie ką dera šnekėti? 

Jis nervingai krustelėjo ir atsisėdo ant kėdės, 

— Nilsai, aplinkosauga ir nusikalstamumas mokyklose — jūsų 
veiklos barai, - ramiai atrėmė Anika. - Šioms dviem temoms ski- 
riate visą darbo laiką. Bet... ar tikrai jaučiatės nepelnytai praradęs 
savo darbo barą, jei tokią dieną kaip šiandien pasikviečiame jus į 
pagalbą? 

— Taip, jaučiuosi! — suriko jis. 

Anika žvelgė į priešais ją sėdintį ir siuntantį vyrą. Po galais, kaip 
turėtų su juo elgtis, kad būtų patenkintas? Jei nebūtų Nilso pakvie- 
tusi, jis būtų pašėlęs dėl to, kad, visiems rašant apie sprogdintoją, 
buvo paliktas nuošalyje. Kita vertus, jei dabar duos Nilsui užduotį, 
iš pradžių šis žmogėnas jos kratysis, o paskui viską sumaus. O jei 
paliks budėti jį redakcijoje, ims skųstis, kad jam trūksta veiklos. 

Jos svarstymus išblaškė į kabinetą įžengęs vyriausiasis laikraščio 
redaktorius, Andersas Šiumanas. Visi, įskaitant ir Aniką, su juo 
pasisveikino ir vėl įsitaisė ant kėdžių. 

— Sveikinu, Anika! Ir ačiū jums, Jansonai, kad šįryt taip sten- 
gėtės, - padėkojo Šiumanas. - Visus aplenkėme. Nuostabu! Nuo- 
trauka pirmame puslapyje fantastiška, niekas kitas tokios neturi. 
Po galais, Anika, kaip jums pavyko? 

Jis įsicaisė ant dėžės kabineto kertėje. 

Kolegoms plojant Anika paaiškino: 

— Tiesą sakant, fotografuota užsilipus ant olimpinio deglo. 
Apie tai tikrai bus kalbama Spaudos klube. 

— O kuo užsiimame dabar? 

Anika nukėlė kojas, pasilenkė prie stalo ir baksnodama rašikliu 
paciliui perskaitė visus tyrimo punktus. 

- Parrikai, jūs rašysite apie žudiko paiešką ir renkamus daikti- 
nius įrodymus, be to, palaikysite ryšį su policija. Šiandien po pietų 
vyks kažkas panašaus į spaudos konferenciją. Sužinokite, kada, ir 
pasakykite fotografui, kad būtų pasiruošęs vykti kartu. Mes visi 
ten tikriausiai būsime. 

Patrikas linktelėjo. 

— Berit, tu sutelksi dėmesį į auką - kas tas žmogus ir kodėl jis 
ten buvo? Žinoma, nepamiršk ir seno gero mūsų olimpinių sta- 
dionų sprogdintojo, pravarde Tigras. Įtarimai krenta ir jam, nors 
jo bombelės, palyginti su šiuo driokstelėjimu, tebuvo vaikų žaidi- 
mas. Išsiaiškink, kuo jis dabar užsiima ir kur buvo vakar naktį. Pa- 
mėginsiu pati su juo susisiekti, mat anuomet ėmiau iš jo interviu. 
Nilsai, jūs parašysite apie olimpinių žaidynių saugumą, kaip, po 
galais, tai galėjo nutikti likus septyniems mėnesiams iki žaidynių 

ir kaip nuo šiol bus stiprinama apsauga. 

— Man rodos, mūsų tyrimui ši tema visai nesvarbi, — pareiškė 
savo nuomonę Nilsas Langebis. 

- Šit kaip? — įsiterpė Andersas Šiumanas. - Aš manau pricšin- 
gai. Po to, kas šiąnakt atsitiko, tai yra vienas iš svarbiausių klau- 
simų. Ėmę rimtai svarstyti šią problemą, įrodysime skaitytojams, 
kad šį smurto aktą matome plačiame visuomeniniame ir pasauli- 
niame kontekste. Kaip šis įvykis paveiks visą sportą? Tai — vienas 
iš svarbiausių šiandienos straipsnių, Nilsai. 

Žurnalistas sumišo ir nežinojo, kaip reaguoti: ar jaustis pagerb- 
tam, kad jam teko vienas svarbiausių darbų, ar niršci, kad jo nuo- 
monė buvo sumalta į miltus? Kaip paprascai, jis pasirinko geresnį 
variantą ir išdidžiai išpūtė krūtinę. 

— Žinoma, viskas priklauso nuo to, kaip kelsime klausimą... — 
tarė jis. 

Anika dėkinga žvilgtelėjo į Šiumaną. 

— Beje, gal vakarinį numerį rengiantys žurnalistai jau bus pač- 
mę interviu iš oficialių Olimpinių žaidynių komiteto atstovų ir ro 
taksi vairuotojo? 

Ingvaras Johansonas linktelėjo ir tarė: 

— Kol mes čia kalbame, mano vaikinai jau veža taksi vairuotoją į 
viešbutį. Jis gyvena vieno kambario bute Bagarmoseno rajone, tad 
visi reporteriai tikisi pagauti jį ten. Iki rytojaus ryto palaikysime 
jį Royal Viking viešbutyje. Džaneta Ulberg mėgina rasti Kristiną 
Furhagę ir nufotografuoti ją bombos išmuštos skylės fone. Žurna- 
listų koledžo studentai atsakinėja į skambučius laidoje Pareikškite 
SAVO NUOMoONĘ... 

— O koks buvo klausimas? — imdamas laikraštį pasiteiravo An- 
dersas Šiumanas. 

— „Ar reikia atšaukti olimpines žaidynes? Skambinkite nuo 


septynioliktos iki devynioliktos valandos“ Akivaizdu, kad tai — 

dar vienas išpuolis, suorganizuotas Tigro arba kitų panašių veikė- 
jų grupės, kurie nenori, kad Švedijoje vyktų olimpinės žaidynės. 

Anika kelias akimirkas pacylėjo ir tarė: 

— Šią tyrimo versiją, žinoma, privalome patikrinti, bet nemą- 
nau, kad yra taip, kaip sakote. 

— Kodėl? - paklausė Ingvaras Johansonas. - Tokios galimybės 
tikrai negalime atmesti. Rytoj surelksime dėmesį būtent į šias dvi 
temas: aukos asmenybę ir galimą teroro aktą. 

— Manau, kad turime būti atsargūs ir diversijos temos skaityto- 
jams pernelyg nebrukti, - tarė Anika, gailėdamasi, kad pažadėjo 
niekam nepasakoti, jog su sprogdinimu susijęs stadiono darbuo- 
tojas. — Kol nežinome, kas buvo auka, negalime leistis į pernelyg 
plačius svarstymus apie tai, ko siekė sprogdintojas. 

- Žinoma, galime, - paprieštaravo Ingvaras Johansonas. - Aki- 
vaizdu, kad reikia pasidomėti, ką apie šią teoriją mano policija, bet 
tai neturėtų būti sunku. Kol kas jie nieko negali nei patvirtinti, nei 
paneigti... 

Į pokalbį vėl įsiterpė Andersas Šiumanas: 

— Rodos, kol kas ir mes negalime nieko nei patvirtinti, nei pa- 
neigti. Tęsime žurnalistinį tyrimą visomis įmanomomis kryptimis, 
o rytoj apsispręsime, kuri iš jų yra pagrindinė. Dar klausimų bus? 

— Ne, bent jau kol kas - ne. Kai bus nusratyta aukos tapatybė, 
susisieksime su to žmogaus giminaičiais. 

— Gerai, tik būkite atsargūs. Nenoriu klausytis nusiskundimų, 
kad pernelyg varginate žuvusiojo šeimą. 

Anika nušypsojo. 


— Pati tuo pasirūpinsiu. 


Po susirinkimo Anika paskambino namo. Atsiliepė Kalis, jos 
penkerių metų sūnus. 

— Labas, mažuti, kaip sekasi? 

— Gerai. Ruošiamės į McDonaldą, o Elena apelsinų sultimis 
apipylė Šimtas vieną dalmatiną, ir dabar diskas sugadintas, nega- 
lėsime žiūrėti filmo. 

Berniukas nutilo ir kelis kartus šniurkštelėjo. 

— Ak, kaip gaila. Bet kaip ji galėjo sultimis apipilti diską? Ką 
filmas veikė virtuvėje? 

— Ne virtuvėje. Diskas buvo ant grindų, priešais televizorių, o 
Elena užsimanė į tualetą ir pėda užkliudė mano stiklinę. 

— O kodėl sultys stovėjo ant grindų, televizijos kambaryje? Juk 
žinai, kad neštis pusryčių į tą kambarį negalima. 

Anika pajuto krūtinėje kylant pyktį. Juk su tokia paprasta už- 
duotimi, kaip išeiti į darbą nesukant sau galvos, kad namuose kils 
visiška sumaištis ir bus gadinami daiktai, ji tikrai galėjo susitvar- 
kyti, ar ne? 

— Aš nekaltas, - spygrelėjo berniukas. — Tai Elenos darbas! Ele- 
na sugadino diską! 

Ne juokais įsižliumbęs, jis numetė telefono aparatą ir kažkur 


nubėgo. 

- Alio? Kali! 

Po perkūnais, kaip tai galėjo nutikti? Ji tik paskambino namo, 
norėdama išgirsti vaikų balsus ir nuraminti sąžinę. Ragelyje pasi- 
girdo Tomo balsas. 

— Po velnių, ką jam pasakei? - piktai paklausė jis. 

Anika atsiduso ir pajuto, kad jai palengva įsiskauda galvą. 

— Kodėl vaikai valgė pusryčius įsitaisę prieš televizorių? 

— Nevalgė, - akivaizdžiai mėgindamas tvardyrtis, paaiškino To- 
mas. - Tik leidau Kaliui nusinešti savo sultis. Turint omenyje, kas 
atsitiko, tai tikrai nebuvo geras sprendimas, bet nuraminsiu juos, 
nusivedęs į McDonaldą priešpiečių ir nupirkęs naują filmą. Nema- 
nyk, kad be tavęs namuose neišbūsime nė minutės! Susikaupk ir 
imkis savo sensacingos istorijos. Kokia ten padėtis? 

Ji šiaip taip sutramdė jaudulį. 

- Vienas žmogus žuvo, bomba jį tiesiog ištaškė. Gal tai žmog- 
žudystė, gal savižudybė, o gal tiesiog atsitiktinumas, kol kas dar 
nežinome. 

— Taip, girdėjau. Grįši vėlai, ar ne? 

- Švelniai tariant... 

— Myliu tave, - pasakė jis. 

Nežinia kodėl ji pajuto akyse rvenkiantis ašaras. 


- Ir aš tave myliu, - sušnabždėjo. 


Jos šaltinis policijoje baigė naktinę pamainą ir išvažiavo namo, 
tad Anikai neliko nieko kita, tik rinkti informaciją įprastais polici- 
jos kanalais. Šiandien rytą nebuvo jokių naujienų: aukos tapatybė 
vis dar nebuvo nustatyta, gaisrą ugniagesiai visiškai užgesino, o 
teismo medicinos ekspertai tebedirbo. 

Anika nusprendė grįžti į stadioną su kitu fotografu, ne visą dar. 
bo dieną dirbančiu laikinu laikraščio bendradarbiu Ulfu Olsonu. 

— Tiesą sakant, nemanau, kad esu tinkamai apsirengęs tokiai 
užduočiai, - jiedviem liftu leidžiantis į garažą tarė Ulfas. 

Anika pakėlė galvą ir pažvelgė į kolegą. 

— Ką norite pasakyti? 

Fotografas vilkėjo tamsiai pilką vilnonį paltą, kostiumą ir avėjo 
dailius batus. 

— Maniau, šį vakarą man teks važiuoti daryti nuotraukų į Na- 
cionalinį teatrą, kuriame vyks iškilmingas vakaras su raudonu ki- 
limu. Galėjote ir anksčiau pasakyti, kad vyksime į žmogžudystės 


vietą, juk apie tai žinojote jau prieš porą valandų. 


be to, ją įveikė seniai kaupęsis nuovargis. 

— Neaiškinkite man, ką turiu daryti. Esate fotografas, tad tu- 
rite būti pasiruošęs važiuoti bet kur, pradedant eismo įvykiu ir 
baigiant iškilmėmis teatre. Jei vilkint Armani kostiumą nepatogu 
fotografuoti į košę sutrintą auką, turite pasirūpinti, kad krepšyje 
turėtumėte kombinezoną. 

Ji susinervinusi bato nosimi dunkstelėjo į lifto duris, o šioms 
atsidarius žengė į garažą. Prakeikti diletantai... 

— Nepasakyčiau, kad man patinka jūsų tonas... - pasakė foto- 
grafas. 

Anika įsiutusi atsisuko. 

— Po velnių, nebūkite toks pretenzingas! - pro sukąstus dantis 
ištarė ji. — Jums niekas nedraudžia pačiam pasidomėti, kas vyksta 
redakcijoje. Negi tikrai manote, kad aš arba kuris nors kitas redak- 
cijos darbuotojas turi laiko rūpintis jūsų sumauta apranga? 

Šiaip taip susicvardęs fotografas sugniaužė kumščius. 

- Dabar jūs elgiatės su manimi nesąžiningai, - sumurmėjo jis, 

— Dėl Dievo meilės, - sunkiai atsiduso Anika, - liaukitės inkš- 
ti! Tiesiog lipkite į automobilį ir važiuokime į stadioną. O gal no- 
rite, kad vairuočiau aš? 

Pagal tradiciją žurnalistų komandai vykstant į įvykio vietą, 
net jei būdavo važiuojama automobiliu iš žurnalui priklausančių 
transporto priemonių parko, prie vairo visuomet sėsdavo fotogra- 
fas. Dauguma laikraščių duodavo savo fotografams tarnybinius 
automobilius, be dėl to dažnai keisdavosi jų kaip mokesčių mokė- 
tojų statusas ir kildavo tiek sumaišties, kad Evening Post nuspren- 
dė šios praktikos atsisakyti. 

Šį kartą vairavo Anika ir automobilis išriedėjo į Esingės greit- 
kelį. Visą kelią link Hamarbio uosto atmosfera mašinoje buvo 
įtempta. Ji nusprendė važiuoti per seną pramoninį rajoną, bet ne 
kažin ką pešė. Olimpinis stadionas ir visos jo prieigos buvo užblo- 
kuoti. Anika ėmė nervintis ir dėl to dar labiau irzo, o tuo metu 
Ulfas Olsonas, rodės, džiaugiasi, kad jam neteks teptis savo pui- 
kiųjų batų. 

— Mums reikia nuotraukos, kurioje būtų matyti, kaip tribūna 
atrodo dieną, - pasakė Anika, Lumavegene privažiavusi užkardą 
ir darydama U formos posūkį. - Pažįstu porą žmonių, dirbančių 
čia įsikūrusioje televizijos kompanijoje. Jei pasiseks, galbūt jie leis 

mums užlipti ant stogo. Sužvejojusi kišenėje mobilųjį ji paskam- 
bino senai draugei Anei Snaphanei, rengiančiai dieną transliuoja- 
mas pokalbių laidas vienam kabelinės televizijos kanalui. 

— Turiu darbo iki kaklo, montuoju laidą, - atsiliepusi šiurkščiai 


tarė Anė. —- Kas čia skambina ir ko norite? 

Po penkių minučių jie jau stovėjo ant milžiniškos, senos, šalia 
Hamarbio uosto esančios elektros lempučių gamyklos stogo. Iš čia 
atsivėrė puikus vaizdas į nuniokotą stadioną. Pasinaudojęs tele- 
objektyvu, Olsonas netrukus padarė visą seriją nuotraukų. 


Tada jiedu tylėdami grįžo į redakciją. 


— Spaudos konferencija prasidės antrą valandą! - įėjęs į žinių 
redakcijos salę šūktelėjo Patrikas. - Fotografai jau pasiruošė. 

Atsakydama Anika mostelėjo ir nuėjo į savo kabinetą. Pasika- 
bino palcą, švystelėjo rankinę ant rašomojo stalo ir įjungė mobilųjį 
į elektros tinklą krautis. 

Užsipuolusi fotografą, dabar ji jautėsi išsekusi ir kankinama 
sąžinės priekaištų. Kodėl taip nervingai reagavo? Kodėl leidosi 
išmušama iš vėžių? Minutėlę padvejojusi ji surinko vidinį vyriau- 
siojo redaktoriaus telefono numerį. 

- Žinoma, turiu laiko su jumis šnektelėti, Anika, - pasakė jis. 

Perėjusi bendrą žinių redakcijos salę, Anika atsidūrė prie An- 
derso Šiumano kabineto pastato kampe. Salėje, rodos, nieko ne- 
vyko. Ingvaras Johansonas, petimi prispaudęs prie ausies telefono 
ragelį, valgė salotas su tunu. Fotografijų redaktorius Pelis Oskar- 
sonas įsijungęs Photoshop programą kažką taisė, o vienas iš make- 
tuotojų dėliojo rytoj rytą išeisiančio laikraščio puslapius. 

Įėjusi ir uždariusi duris Anika per Anderso Šiumano radiją iš- 
girdo priešpiečio žinių laidos garso takelį. Radijo žinių redakcija 
pateikė sabotažo versiją ir tvirtino, kad policija ieško bepročio, 
negalinčio pakęsti olimpinių žaidynių. Taigi ir jie nieko naujo ne- 
žinojo. 

- Bepročio versija — neteisinga, - pareiškė Anika. - Policija 
mano, kad tai yra kurio nors iš saviškių darbas. 

Šiumanas nustebęs tyliai švilptelėjo. 

- Kodėl? 

- Įsilaužimo požymių nėra, o signalizacijos buvo išjungtos. Tai 
padarė arba auka, arba sprogdintojas. Kad ir kaip ten būtų, tai 
reiškia, kad bent dalis kaltės krenta kažkuriam iš saviškių. 

— Nebūtinai. Signalizacijos galėjo būti ir sugadintos, - pasakė 
Šiumanas. 

- Bet nebuvo, - paprieštaravo Anika. - Jos visos veikė, tik 
buvo išjungtos. 

— Gal stadiono darbuotojai pamiršo jas įjungti? — gūžtelėjo 
vyriausiasis redaktorius. Kelias akimirkas pasvarsčiusi tokią gali- 
mybę, Anika linktelėjo: iš tiesų, taip galėjo būti. 

Jiedu įsitaisė ant sofų kabineto gale ir dar kelias minutes klau- 
sėsi radijo. Anika žvilgtelėjo pro langą į Rusijos ambasadą. Nors 
neseniai buvo prašvitę, po truputį vėl ėmė temti ir dėl lauke 
tvyrančios pilkšvos miglos langai atrodė seniai nevalyti. Nors ir 
pavėluotai, kažkas pasistengė papuošti kabinetą Kalėdoms: ant 
palangių stovėjo pora puansetijų vazonų ir kelios Advento žva- 
kės. 

- Šiandien aprėkiau UIf4 Olsoną, - tyliai prisipažino Anika. 

Andersas Šiumanas tylėdamas laukė, ką dar ji papasakos. 

- Jis skundėsi, kad darbui Hamarbyje yra netinkamai apsiren- 
gęs, ir leido suprasti, kad dėl to kalta aš. Priekaištavo, girdi, galėjau 
anksčiau pasakyti, kad ten važiuosime. 

Anika nutilo. Prieš atsakydamas, Andersas Šiumanas dar kelias 
akimirkas atidžiai į ją žvelgė. 


57 


LIZA MARKLUND 


- Anika, ne jūs skirstote fotografams darbus. Tai - fotografijų 


redaktoriaus pareiga. Be to, ir reporteriai, ir fotografai privalo vil- 


kėti darbui tinkamus drabužius, nesvarbu, kur bus siunčiami. Tai 


numatyta sutartyje. 

- Ašjį išplūdau, - pridūrė Anika. 

— Na, jei taip, tai galbūt tikrai persistengėte, - tarė vyriausia- 
sis redaktorius. — Jumis dėtas, atsiprašyčiau už tai ir draugiškai 
patarčiau fotografui, kad būtų pasiruošęs netikėtumams. Be to, 
pasirūpinkite, kad per daug neakcentuotume galimos diversijos. 
Nenoriu, kad persistengtume trimituodami apie terorizmą, jei tai 
visiškai neatitinka tikrovės. 

Šiumanas atsistojo leisdamas suprasti, kad pokalbis baigtas. 

Anika pajuto palengvėjimą, - ir dėl to, kad vyriausiasis redak- 
torius pritarė jos pasirinktam būdui nušviesti spaudoje su olim- 
piniu stadionu susijusius įvykius, ir dėl to, kad ji pati prisipažino 
Šiumanui nesusivaldžiusi. Žinoma, redakcijoje dirbantys žmonės 
pykosi kasdien, tačiau ji buvo moteris ir aukštas pareigas ėjo dar 
neseniai, tad turėjo būti pasiruošusi, kad jos elgesys bus itin ati- 
džiai stebimas ir vertinamas. 

Nieko nelaukusi Anika patraukė į fotografijų skyrių, pakeliui 
pačiupo vieną iš krepšių, paženklintų laikraščio emblema. Ulfas 
Olsonas skyriuje sėdėjo vienas ir vartė kažkokį tviskantį vyrams 
skirtą žurnalą. 

— Atleiskite, kad jus aprėkiau, — atsiprašė Anika. - Štai, galėsi- 
te jame laikyti žieminius drabužius. Užrakinamoje spintelėje arba 
automobilio bagažinėje visada turėkite šiltų drabužių, žieminius 
barus, skrybėlę ir šaliką. 

Ulfas susiraukęs į ją dėbtelėjo. 

- Reikėjo anksčiau pasakyti, kad važiuosime į... 

— Apie tai jums derėtų pasišnekėti su fotografijų skyriaus re- 
daktoriumi arba vyriausiuoju redaktoriumi. Ar jau įkėlėte nuo- 
traukas į kompiuterį? 

— Ne, dar ne... 

— Gal vis dėlto malonėtumėte? 

Ji apsisuko ir nuėjo, jausdama į nugarą įbestą skvarbų fotografo 
žvilgsnį. Ir tik atsidūrusi prie savo kabineto susigriebė, kad visą 
dieną nieko nevalgė, net nepusryčiavo. Tad, užuot grįžusi į darbo 
vietą, ji pasuko į valgyklą nusipirkti sumuštinio su mėsos kukuliu 


ir dietinės kolos. 


Žinia apie sprogimą Viktorijos stadione buvo išspausdinta 
pirmuosiuose visų pasaulio laikraščių puslapiuose. Į antrą valan- 
dą policijos būstinėje turėjusią vykti spaudos konferenciją savo 
žmones atsiuntė visos didžiausios televizijos stotys ir tarptautiniai 
laikraščiai. Čia sugužėjo žmonės iš CNN, Sky News, BBC ir visų 
šiaurės šalių televizijos kanalų, taip pat žurnalistai iš Le Monde, 
Herald Tribune, The Times, Die Zeit ir kitų laikraščių. Policijos 
būstinės prieigose stovėjo daugybė furgonų, kuriuose buvo įreng- 
tos kilnojamos televizijos stotys. 

Anika čia atvyko su keturiais kitais laikraščio darbuotojais: Pa- 
triku, Berit ir dviem fotografais. Salė buvo pilna žmonių ir filma- 
vimo technikos. Anika ir abu reporteriai rado laisvų kėdžių prie 
durų ir atsisėdo, o fotografai, pasidarbavę alkūnėmis, prasiskynė 
kelią į priekį. Televizijos kanalų komandos, kaip paprastai, buvo 
įsitaisiusios tiesiai prieš pakylą ir užstojo vaizdą visiems kitiems 
žurnalistams. Grindimis driekėsi pluoštai kabelių ir visi turėjo 
prisiminti, kad televizijos žmonės klausimus užduoda pirmieji. Jų 


prožektoriai, rodės, apšviečia visą salę, nors dauguma iš jų buvo 

nukreipti į laikiną pakylą, ant kurios netrukus turėjo pasirodyti 
policijos pareigūnai. Keli žinių televizijos kanalai ruošėsi tiesiogi- 
nei transliacijai, tarp jų - CNN, Sky ir Švedijos televizijos naujienų 
laidos komanda. Šių kanalų reporteriai repetavo savo pranešimus 
prieš filmavimo kameras ir skrebeno bloknotuose pastabas, o rą- 
dijo reporteriai tikrino garso įrašymo įrangą vis kartodami: Vienas 
du, vienas du... Žmonių klegesys priminė krioklio šniokštimą. Sa- 
lėje jau dabar buvo nepakeliamai karšta. Anika sunkiai atsiduso ir, 
nusivilkusi paltą, numetė jį ant grindų. 

Policijos atstovai įžengė pro šonines duris, esančias šalia paky- 
los. Klegesys nurimo ir dabar buvo girdėti tik fotoaparatų spragsė- 
jimas. Į spaudos konferenciją atėjo keturi vyrai: Stokholmo poli- 
cijos atstovas spaudai, vyriausiasis prokuroras Kelis Lindstriomas, 
detektyvas inspektorius iš Sunkių nusikaltimų skyriaus, kurio 
vardo ir pavardės Anika neprisiminė, ir Evertas Danielsonas iš 
Olimpinių žaidynių organizacinio komiteto. Jie susėdo prie stalo 
ir, akivaizdžiai jaudindamiesi, ėmė gurkšnoti vandenį. 

Spaudos konferenciją pradėjo policijos atstovas spaudai, ap- 
žvelgdamas žiniasklaidos jau paviešintus faktus: kad sprogo bom- 
ba, kad vienas žmogus žuvo, kad padaryta nemažai žalos ir kad 
įkalčių ekspertai vis dar dirba. Jis atrodė pavargęs ir prastai nu- 
siteikęs. Anika pasvarstė, kaip šis vyras atrodys pabuvęs tokiame 
pragare dar kelias dienas. 

Tada prabilo vyriausiasis prokuroras. 

- Stadione žuvusio žmogaus tapatybės kol kas nustatyti nepa- 
vyko, - pasakė jis. - Tyrimą labai sunkina tai, kad aukos kūnas 
labai sumaitotas, tačiau turime nemažai duomenų, padėsiančių 
mums nustatyti žuvusiojo tapatybę. Sprogstamoji bombos me- 


džiaga tiriama Londone. Kol kas patvirtinimo negavome, tačiau 


60 


SPROGDINTOJA 


pirminiai pranešimai leidžia manyti, kad ši sprogstamoji medžia- 
ga nenaudojama karinėms užduotims. 

Kelis Lindstriomas išgėrė gurkšnelį vandens. Spragtelėjo foro- 
aparatų užraktai. 

- Be to, ieškome vyro, kuris prieš septynerius metus buvo nu- 
teistas už tai, kad dviejuose stadionuose susprogdino bombas ir 
padarė daug žalos. Jis nėra įtariamas prisidėjęs prie šio nusikalti- 
mo, bet galbūt padėtų mums tęsti tyrimą. 

Vyriausiasis prokuroras tarsi sudvejojo ir žvilgtelėjo į savo už- 
rašus. Vėl prabilęs jis žvelgė tiesiai į Švedijos valstybinės televizijos 
žinių laidos kamerą. 

- Prieš pat sprogimą stadiono prieigose buvo pastebėtas žmo- 
gus tamsiais drabužiais. Kviečiame susisiekti su mumis visus, tu- 
rinčius kokios nors informacijos apie sprogimą Viktorijos stadio- 
ne. Policijos pareigūnai norėtų apklausti žmones, kurie šiąnakt, 
tarp vidurnakčio ir trečios valandos dvidešimties minučių, buvo 
pietinėje Hamarbio uosto dalyje. Net jei jūsų turima informacija 
neatrodo ypač svarbi, ji gali būti labai naudinga ir padėti policijai 
atkurti įvykių seką. 

Ir jis sudiktavo telefonų numerius, kurie netrukus transliuojant 
televizijos žinių laidą turėjo pasirodyti ekrano apačioje. 

Baigus kalbėti vyriausiajam prokurorui, Evertas Danielsonas 
garsiai krenkštelėjo. 

- Visi suprantame, kad tai - didžiulė tragedija, - akivaizdžiai 
nervindamasis prabilo jis, — ir Švedijai, kaip olimpinių žaidynių 
šeimininkei, ir visam sporto pasauliui. Pagrindinė olimpinių žai- 
dynių idėja - garbinga kova, neatsižvelgiant į rasę, religiją, politi- 
nius įsitikinimus arba lytį. Štai kodėl be galo apmaudu, kai kažkas 

įvykdo teroro aktą savo taikiniu pasirinkęs pasaulinės reikšmės 
simbolį, tokį kaip Viktorijos stadionas. 

Anika palinko į priekį ir ištiesė kaklą, norėdama pamacyti tai, 
ką jai užstojo CNN filmavimo kamera. Jai buvo įdomu, kaip į en- 
tuziastingą Danielsono pasisakymą apie olimpinę dvasią reaguos 
policija ir prokuroras. Kaip ji ir anumanė, vyrai krūptelėjo vos išgir- 
dę Olimpinių žaidynių organizacinio komiteto vadovą paminėjus 
išpuolio motyvą ir esmę: kad susprogdinta bomba buvo teroro 
aktas, nukreiptas tiesiogiai prieš olimpines žaidynes. Nors jie vis 
dar nežinojo, kas žuvo stadione. O gal žinojo? Gal Olimpinių žai- 
dynių organizacinio komiteto pirmininkas nežinojo to, kas buvo 
žinoma jai, - kad bombą greičiausiai susprogdino saviškis? 

Vyriausiasis prokuroras pertraukė Danielsoną, mėgindamas jį 
užčiaupti, bet Olimpinių žaidynių organizacinio komiteto pirmi- 
ninkas savo kalbos dar nebaigė. Jis prabilo vėl: 

— Primygtinai raginu kiekvieną, kuris galbūt ką nors matė, su- 
sisiekti su policija. Tai gyvybiškai svarbu, kad galėtume sučiupti 
nusikaltėlį... Taip, kas yra? 

Danielsonas nustebęs pažvelgė į vyriausiąjį prokurorą, matyt, 
įspyrusį jam arba bakstelėjusį alkūne į šoną. 

— Aš tik norėjau pabrėžti, - pasilenkęs arčiau mikrofonų pa- 
sakė Kelis Lindstriomas, — kad kol kas apie galimą nusikaltimo 
motyvą jokios informacijos neturime. - Jis žvilgtelėjo į Evertą Da- 
nielsoną. - Nėra jokių duomenų, pabrėžiu: joki4 — rodančių, kad 
tai galėjo būti prieš olimpines žaidynes nukreiptas teroro aktas. 
Grasinimų niokoti infrastruktūrą arba kenkti Olimpiniam komi- 
tetui iki šiol nesulaukėme. Šiuo metu tiriame kelias skirtingas ver- 
sijas ir svarstome kelis galimus nusikaltimo motyvus. 

Jis atsitiesė. 

- Ar turite dar klausimų? 

Televizijos reporteriai seniai laukė šios akimirkos. Kai tik buvo 
leista klausti, jie vienas per kitą ėmė laidyti gerkles. Kaip papras- 
tai, pirmiausia buvo klausinėjama apie dalykus, kurie jau buvo 
paminėti, bet arba per aptakiai, arba per daug išsamiai televizijos 
žinioms. Tad reporteriai visada klausinėdavo tų pačių dalykų, ti- 
kėdamiesi išgirsti aiškesnį ir glaustesnį atsakymą. 

— Arjau turite įtariamųjų? 

— Ar aiški tyrimo kryptis? 

- Arjau nustatėte aukos tapatybę? 


— Ar tai buvo teroro aktas? 
Anika atsiduso. Į tokias spaudos konferencijas ji eidavo tik 


norėdama pamatyti, kaip elgiasi policininkai. Mar viskas, ką jie 
kalbėdavo, jau būdavo nušviesta žiniasklaidoje, bet į filmavimo 
kamerų objektyvus nepakliuvusių pareigūnų veido išraiškos daž- 
nai atskleisdavo gerokai daugiau nei akivaizdūs ir nuspėjami jų at- 
sakymai. Pavyzdžiui, dabar ji aiškiai matė, kaip Kelis Lindstriomas 
supyko ant Everto Danielsono už tai, kad šis prabilo apie „teroro 
aktą“. 

Labiausiai Švedijos policija norėjo, kad visi išmestų iš galvos 
mintį, jog tarp terorizmo, Stokholmo, olimpinių žaidynių ir šio 
sprogimo yra koks nors ryšys. Be to, tai veikiausiai nebuvo teroro 
aktas. Ir vis dėlto bent kartą policija tikrai atskleidė šį tą naujo. 

Anika paskubomis brūkštelėjo į bloknotą kelis klausimus. Pir- 
masis buvo susijęs su informacija apie žmogų tamsiais drabužiais, 
prieš sprogimą buvusį prie stadiono: kada jis ten buvo ir kaip ten 
atsidūrė? "Iai reiškė, kad yra liudininkas, o jei taip, reikėjo išsiaiš- 
kinti, kas jis toks ir ką ten veikė? Sprogstamosios medžiagos mėgi- 


nys buvo išsiųstas į Londoną: kodėl? Kodėl jis nebuvo tiriamas na- 

cionaliniame Linšiopingo įkalčių tyrimo centre? Ir kada ta analizė 
bus baigta? Iš kur pareigūnai žino, kad ta sprogstamoji medžiaga 
kariuomenėje nenaudojama? Kaip šis faktas paveiks tyrimą? Ar 
jis susiaurins tyrimo lauką, ar priešingai - praplės? Ar lengva civi- 
liams gauti sprogstamųjų medžiagų? Kiek laiko užtruks šiaurinės 
stadiono tribūnos remontas? Ar stadionas buvo apdraustas ir, jei 
buvo, kokioje draudimo bendrovėje? Kas žuvo stadione per spro- 
gimą? Ar policija žino? Ir kokios tyrimo kryptys padėtų jiems nu- 
statyti tapatybę lavono, apie kurį užsiminė Kelis Lindstriomas? 
Anika vėl atsiduso. Ši istorija buvo tokia paini, kad, rodės, slys- 


ta jiems iš rankų. 


10 


Vyriausiasis prokuroras Kelis Lindstriomas išėjo iš salės, kurio- 
je vyko spaudos konferencija, ir nužingsniavo koridoriumi išba- 
lęs kaip drobė, rankoje stipriai spausdamas portfelį. Jam reikėjo 
susiimti, — kitaip būtų savo rankomis uždusinęs Evertą Daniel- 
soną. Kiti spaudos konferencijos dalyviai, lydimi trijų uniformas 
vilkinčių policininkų, sekė jam iš paskos. Vyrams išėjus, vienas iš 
policijos pareigūnų užtrenkė duris, palikdamas už jų paskutinius 
ir atkakliausius žurnalistus. 

— Nesuprantu, kas čia blogo garsiai pasakyti tai, ką visi mano, - 
lyg ir mėgindamas teisintis pasakė Olimpinių žaidynių organi- 
zacinio komiteto pirmininkas. - Juk mums visiems aišku kaip 
ant delno, kad tai buvo teroro aktas. Mes, Olimpinio komiteto 
atstovai, laikomės nuomonės, kad labai svarbu nuo pat pradžių 
kontroliuoti visuomenės nuomonę ir užsitikrinti, kad ruošiantis 
žaidynėms daugiau sabotažo atvejų nebūtų... 

Vyriausiasis prokuroras staiga atsisuko ir sustojo vos per sprin- 
dį nuo Everto Danielsono. 

- Skaitykite man iš lūpų: įrodymų, leidžiančių įtarti, kad tai 
buvo teroro aktas, NĖRA. Supratote? Ko jau ko, o sumautos dis- 
kusijos apie terorizmą ir apie tai, kaip užkirsti kelią diversijoms, 

dabar policijai nereikia. Prasidėjus panašiems svarstymams, reikė. 
tų iš esmės peržiūrėti visas priemones, skirtas olimpinėms arenoms 
ir visuomeniniams pastatams apsaugoti, o tam tiesiog neturimę 
lėšų... Ar bent nutuokiace, kiek daug vietų ir pastatų yra vienaip ar 
kitaip susiję su olimpinėmis žaidynėmis? Žinoma, kad nutuokia- 
te. Prisiminkite, kiek triukšmo buvo dėl Tigro sukeltų rūpesčių. 
Jis susprogdino dvi juokingai mažas bombas, bet to pakako, kad 
visi sumauti reporteriai iš visos šalies imtų vidury nakties šmirinėti 


aplink nesaugomus stadionus ir visa gerkle rėkti, koks tai skanda- 


las. 
— Kodėl jūs toks tikras, kad tai nebuvo teroro aktas? - akivaiz- 


džiai sutrikęs paklausė Danielsonas. 
Lindstriomas sunkiai atsiduso, apsisuko ir vėl ėmė žingsniuo- 


— Patikėkite, mes turime pagrindą taip manyti. 
— Kokį? - vis neatlyždo komiteto pirmininkas. 


Prokuroras vėl stabtelėjo. 
— Tai buvo saviškio darbas, - tarė jis. - Cia prikišo nagus as- 


muo, priklausantis olimpiadą organizuojančių žmonių komandai, 
suprantate? Vienas iš jūsiškių. Todėl labai nesmagu, kad vaikštinė- 
damas visiems pliauškiate apie teroro aktą, ar jums taip neatrodo? 
Evertas Danielsonas išbalo. 
— Negali būti... 


Kelis Lindstrionas vėl pasisuko eiti. 

— Darir kaip gali, - nukirto jis. - Geriau užlipkite į viršų, užsu- 
kite į Sunkių nusikaltimų skyrių ir išvardykite pareigūnams visus 
jūsų komiteto darbuotojus, galėjusius laisvai prieiti prie Viktorijos 


stadiono raktų ir žinojusius signalizacijų kodus. 

Vos tik po spaudos konferencijos Anika įkėlė koją į žinių sky- 
rių, Ingvaras Johansonas pamojo jai prieiti ir žvilgtelėti į monito- 
riaus ekraną. 

— Ateikite ir pažiūrėkite, gal jūs ką nors suprasite?! - šūktelėjo 
jis. 

Bet prieš tai Anika užsuko į savo kabinetą pasidėti rankinės 
ir pasikabinti palto. Palaidinės pažastys buvo sudrėkusios nuo 
prakaito, ir ji pasijuto nemaloniai prisiminusi, kad šiandien rytą 
nenusimaudė po dušu. Anika tvirtai susisupo švarkelio skvernus 
tikėdamasi, kad nuo jos netrenkia prakaitu. 

Ingvaras Johansonas ir jauna, laikinai redakcijoje dirbanti mer- 
gina, Džaneta Ulberg, sėdėjo palinkę prie vieno iš galingiausių ži- 
nių skyriaus kompiuterių. 

— Džaneta visą dieną niekaip neranda Kristinos Furhagės, - 
paaiškino jis. - Turime telefono numerį, kuriuo ji turėtų būti pa- 
siekiama, bet niekas neatsiliepia. Pasak Olimpinio komiteto dar- 
buotojų, ji turėtų būti mieste, greičiausiai - namuose. Mėginome 
rasti ją Valstybinėje gyventojų duomenų bazėje, kad sužinorume 
namų adresą ir galėtume ten nuvažiuoti. Bet įvedę jos asmeninius 
duomenis nieko nepešame. Duomenų bazėje Kristinos nėra. 

Ingvaras mostelėjo į kompiuterio ekrane matomą informaciją: 
Pagal užklausą „Kristina Furbagė“ įrašų rasti nepavyko. 

- Šiuo vardu ir pavarde nieko nėra. 

Prasispraudusi pro Džanetą, Anika klestelėjo prie kompiute- 
rio. 

— Turi būti. Toje duomenų bazėje visi yra, - tarė Anika. - Ma- 
tyt, pernelyg susiaurinote paiešką. 

- Nesuprantu... - gailiai tarstelėjo jauna, redakcijoje laikinai 


dirbanti mergina. - Ką darote? 

Tarškindama klaviatūrą, Anika jai paaiškino. 

- Valstybinė gyventojų duomenų bazė - tai oficialus gyventojų 
vardų, pavardžių ir adresų sąrašas. Pastaruoju metu jis vadinamas 
kitaip - Se>2a Group ar kažkaip panašiai, - bet visi jį tebevadina 
Daja Spar. Dabar šią duomenų bazę tvarko net ne valstybinė ins- 
titucija, o kažkokia jungtinė anglų ir prancūzų bendrovė... Šiaip ar 
taip, šiame sąraše yra visi iki vieno šalyje gyvenantys asmenys, taip 
pat jų asmens kodai, gyvenamosios vietos adresas, ankstesni adre- 
sai, gimimo vieta, — visi švedai ir svetimšaliai, kuriems yra suteik- 
tas asmens kodas. Anksčiau galėjai matyti ir jų šeiminius ryšius, ar 
kuris nors konkretus žmogus gyvena santuokoje, ar turi vaikų, bet 
prieš kelerius metus jie šią informaciją panaikino. Pastaruoju metu 
į šią internetinę sistemą galima patekti per tinklalapį, vadinamą 
Info Sguare. Jame galima pasirinkti įvairias duomenų bazes, saky- 
kime, oficialią automobilių registracijos svetainę, ribotos arsako- 
mybės įmonių registrą, bet mes norėtume patekti į seną gerą Daja 
Spar. Štai! Paieškos laukelyje viršuje pakanka įvesti Spar... 

— Aš einu. Vėliau man paskambinkite, —- Ingvaras Johansonas 
pertraukė Aniką ir patraukė link savo darbo stalo žinių skyriuje. 

— „ir patenki į tinklalapį. Tada nusprendi, kaip ieškoti. Matai? 
Pagal asmens kodą, gimimo datą arba pavardę. Voi/d! 

Anika paspaudė En/e7 ir monitoriaus ekrane pasirodė anketa. 

— Taigi, ieškome Švedijoje gyvenančios Kristinos Furhagės, — 
pridūrė ji, vesdama į laukelius reikalingus duomenis: lytį, vardą, 
pavardę. Laukelius, kuriuose buvo prašoma įrašyti apytikrę gi- 


mimo darą, savivaldybę arba pašto kodą, ji praleido. Kompiute- 

ris sudūzgė ir po akimirkos ekrane pasirodė trys įrašai, - Gerai, 
tikrinsime visus iš eilės, — nukreipusi rašiklio galą į ekraną, tęsė 
Anika. — Pažiūrėk į šį: Furbagė, Eleonora Kristina, gim. 1942 m. 
Kalikse, ist. Tai reiškia, kad informacija pasenusi, vadinasi, ši mo- 
teris tikriausiai jau mirusi. Mirusių žmonių duomenis jie dar ge- 
rus metus palieka registre. Tačiau taip pat gali būti, kad tiesiog 
pasikeitė jos pavardė, kas žino, gal senelių namuose ji ištekėjo už 
kokio nors seno krieno. Jei nori, gali tai patikrinti paryškinus jos 
pavardę ir pele suaktyvinusi laukelį Istoriniai duomenys, bet dabar 
negaišime laiko ir nesiterliosime. 

Ji nukreipė rašiklį į paskutinį iš įrašų. 

- Furbagė, Sofija Kristina, gim. 1993 m. Kalikse. Ši Kristina — 
dar visai vaikas ir tikriausiai pirmosios giminaitė. Keistas pavardes 
beveik visada galima aptikti vienoje vietovėje. 

Anika vėl paslinko rašiklį. 

— O ši tikriausiai yra mūsų ieškoma Kristina. 

Užslinkusi kursorių ant pavardės, ji spustelėjo pelės klavišą ir 
ekrane pasirodė detalesnė informacija, bet ne tai, ko ji tikėjosi. 
Anika labai nustebo. 

— Po galais... - sumurmėjo ji. 

"Tada, tarsi netikėdama savo akimis, pasilenkė prie monitoriaus 
ekrano. 

— Kas yra? — paklausė Džaneta. 

- Informacija įslaptinta, — atsakė Anika. Ji išspausdino puslapį 
ir, nešina popieriaus lapu, nuskubėjo pas Ingvarą Johansoną. 

— Gal pamenate, ar kada nors rašėme, kad Kristina Furhagė 
naudojasi asmens apsauga? Arba apie tai, kad sulaukė kokių nors 
grasinimų? 

Ingvaras Johansonas atsirėmė į kėdės atlošą ir trumpai pamąs. 
tė, 

— Ne, rodos, nepamenu. O kodėl klausiate? 

Anika kilstelėjo išspausdintą lapą. 

— Kristina Furhagė - saugoma ir... ta apsauga labai rimta. Kur 
ji gyvena, žino tik Tiresės mokesčių departamento pareigūnai. Be 
to, visoje Švedijoje taip akylai saugoma labai nedaug, - gal geras 
šimtas, - asmenų. 

Ji padavė Johansonui išspausdintą lapą. Šis, rodos, nieko nesu- 
prasdamas, įbedė akis į tekstą. 

- Kąjūs sakote? Bet Kristinos duomenys neįslaptinti — štai jos 
vardas... 

— Taip, vardas, bet pažiūrėkite, koks adresas: Mokesčių departa- 
mento būstinė, Tiresė. 

— Po velnių, ką norite tuo pasakyti? — neištvėrė Ingvaras Jo- 
hansonas. 

Anika atsisėdo. 

— Grasinimų sulaukusiam asmeniui valstybės institucijos ski- 
ria tam tikro lygmens apsaugą, - paaiškino ji. - Dažniausiai blo- 
kuojama prieiga prie duomenų gyventojų registre. Taip elgiamasi 
gana dažnai: tokia apsauga Švedijoje yra skirta maždaug penkiems 
tūkstančiams asmenų. Tokiu atveju monitoriaus ekrane pasirodo 
užrašas Asmeninė informacija įslaptinta. 

— Aišku, bet čia — visai kas kita... - mostelėjo į lapą Johanso- 
nas. 

Anika apsimetė šios pastabos neišgirdusi. 

- Kad žmogaus asmeniniai duomenys būtų įslaptinti, jam turi 


būti kilusi konkreti grėsmė. Sprendimą blokuoti šiuos duomenis 

priima Mokesčių inspekcijos padalinio vadovas, kuriam priklau- 
sančioje teritorijoje žmogus yra deklaravęs gyvenamąją vietą. 

Anika rašiklio galu pabaksnojo į išspausdintą lapą. 

— Bet, kita vertus, tai, ką turime čia, yra labai neįprasta. Tai ge- 
rokai rimtesnė apsauga už paprastą asmeninių duomenų blokavi- 
mą duomenų bazėje, kad niekas negalėtų jų peržiūrėti. Furhagės 
pavardės duomenų bazėje apskritai nėra, — tik nuoroda į Mokes- 
čių departamento būstinę Tiresėje, netoli Stokholmo. Tai reiškia, 
kad tik šio departamento vadovas žino, kur yra Kristina. 

Ingvaras Johansonas nepatikliai ją nužvelgė. 

— Iš kur žinote? 

— Pamenate mano straipsnius apie Rojaus fomdą? Apie žmones, 
kurie gyvena Švedijoje ir yra nuolat saugomi? 

- Žinoma. Na ir... kas? 

— Tuomet vienintelį kartą gavau tokį pat atsakymą kaip ir da- 
bar. Kai pamėginau ieškoti asmenų, kuriuos saugo valstybė. 

— Bet juk Kristina Furhagė niekur nesislepia, ar ne? Kodėl ne- 
surinkus jos telefono numerio, kurį, rodos, turime? 
esantį kontaktinių asmenų sąrašą. Jame buvo ir Kristina Furhagė, 
Olimpinių žaidynių organizacinio komiteto vykdomoji direktorė, 
o šalia - jos mobiliojo numeris. Anika pamėgino paskambinti. Per 
automatinį mobiliojo ryšio operatoriaus atsakiklį buvo pranešta, 
kad su abonentu neįmanoma susisiekti. 

— Jos telefonas išjungtas, - pasakė Anika. 

Tada ji paskambino į informacijos tarnybą pasiteirauti, kieno 


šis mobiliojo numeris. Jai buvo atsakyta, kad informacija konfi- 


denciali. 

Ingvaras Johansonas atsiduso. 
- Ką gi, pavėlavau, šiandien Kristinos Furhagės nuotraukos 


stadiono fone nebus, - trūktelėjęs pečiais tarė jis. - Pamėginsimę 
rasti ją rytoj. 

- Gerai, bet būtinai reikia su ja susisiekti, - priminė jam Ani- 
ka. - Kristina tiesiog privalo pakomentuoti pastarosios paros įvy- 
kius. 

Ji atsistojo ir patraukė į savo kabinetą. 

— Ko ketinate imtis? - pasidomėjo Ingvaras Johansonas. 

- Paskambinsiu į Olimpinio komiteto būstinę. Po velnių, jie 


turi žinoti, kas čia dedasi, - tarė Anika. 

Anika sunkai klestelėjo ant kėdės ir padėjo galvą ant stalviršio. 
Kakta palietė vakarykštį apdžiūvusį pyragaitį - atsikando jo, kąs- 
nelį nurijo ir užgėrė dietine kola, likusia nuo priešpiečių. 

Nubraukusi trupinius ji surinko Olimpinio komiteto būstinės 
numerį: užimta. Pamėgino dar kartą, tik paskutinį skaičių pakeitė 
iš nulio į vienetą, — tai buvo sena gudrybė, dažnai leidžianti ap- 
lenkti priimamojo sekretorę ir susisiekti su kuriuo nors iš parei- 
gūnų. 

Kartais renkant numerį tuos skaičius tekdavo kaitalioti daugy- 
bę kartų, tačiau beveik visada anksčiau ar vėliau pasiedavai kokį 
nors sumautą, darbų nuvargintą mulkį. Šiandien to neprireikė: 
tikslą ji pasiekė iškart, ir atsiliepė ne kas kitas, o pats Evertas Da- 
nielsonas, Olimpinių žaidynių organizacinio komiteto pirminin- 
kas. 

Anika akimirką pacylėjo, pasvarstė ir, nutarusi numoti ranka į 
mandagumo frazes, čiupo jautį už ragų. 

— Norime išgirsti Kristinos Furhagės komentarą, - pasakė Ani- 
ka, - tai skubu. 

Danielsonas garsiai atsiduso. 

— Klausykite, šiandien jau skambinote keliolika kartų. Juk sa- 


kėme, kad perduosime jai jūsų klausimus. 

— Norime asmeniškai su ja pasikalbėti. Juk sutiksite, kad tokią 
ypatingą dieną kaip šiandien ji negali atsitverti tylos siena, ar nę; 
Tik pagalvokite, kaip tai atrodo. Dėl Dievo meilės, juk tai - ją, 
olimpinės žaidynės. Be to, paprastai ši moteris viešai kalbėti nę. 
vengia, ar ne? Tad kodėl šį kartą slapstosi? Tuoj pat liepkite ja; 
pasirodyti. 

Anika girdėjo, kaip Danielsonas alsuoja į ragelį. 

— Nežinome, kur ji, — tyliai pasakė jis. 

Anika įjungė šalia mobiliojo padėtą diktofoną ir pajuto, kad jai 
ima daužytis širdis. 

- Vadinasi, ir jums nepavyko su ja susisiekti ? - atsargiai rinkda- 
ma žodžius paklausė. 

Danielsonas garsiai nurijo seilę. 

— Nepavyko, - pagaliau atsakė jis. - Visą dieną jai skambiname. 
Mums nepavyko rasti ir jos vyro. Klausykite, juk šios informacijos 
nespausdinsite, ar ne? 

— Nežinau, - išsisuko nuo atsakymo Anika. - Kažin, kur ji ga- 
lėtų būti? 

— Manėme, kad namie. 

— O kur Kristina gyvena? — prisiminusi Valstybinę duomenų 
bazę, paklausė Anika. | 

— Miesto centre. Bet ten taip pat niekas neatidaro durų. 

Anika giliai atsiduso ir paskubomis paklausė: 

— Kokių grasinimų sulaukė Kristina Furhagė? 

Vyras tyliai aiktelėjo. 

— Ką?! Apie ką jūs kalbate? 

— Ak, liaukitės! — šūktelėjo Anika, - Jei nenorite, kad apie tai 
rašyčiau, turite man iškloti, kas vyksta. 


— Bet kaip... Kas jums pasakė? 

- Valstybinėje gyventojų duomenų bazėje jos duomenys įslap- 
tinti. Tai reiškia, kad grasinimas buvo toks rimtas, jog teisėjas pri- 
ėmė nutartį imtis visų reikalingų priemonių, kad grasintojas nega- 
lėtų jos rasti. Ar aš teisi? 

— Dieve mano... - tarė Danielsonas. - Kas jums tai pasakė? 

Anika tyliai atsiduso. 

— Viską galima rasti Valstybinėje duomenų bazėje, jei tik moki 
skaityti tarp eilučių. Ar teisėjas priėmė nutartį, niekam nelei- 
džiančią bendrauti su Kristina Furhage, nes ji sulaukė rimtų gra- 
sinimų? 

— Nieko negaliu jums pasakyti, — piktai atšovė vyras ir padėjo 
ragelį. 

Dar kelias akimirkas pasiklausiusi tylos, Anika atsiduso ir pa- 


dėjo mobilųjį ant stalo. 


Evertas Danielsonas pažvelgė į tarpduryje stovinčią moterį. 

— Ar seniai čia stypsote? — suirzęs pasiteiravo jis. 

— O ką jūs čia veikiate? — kryžiuodama rankas ant krūtinės, 
paklausė Helena Starkė. 

Komiteto pirmininkas atsistojo nuo Kristinos Furhagės kėdės 
ir apsidairė akivaizdžiai sutrikęs, tarsi tik dabar suvokęs, kad sėdi 
jos kabinete. 

— Na man... reikėjo kai ką patikrinti... Ieškojau Kristinos dar- 
botvarkės, norėjau pažiūrėti, gal ji darbo kalendoriuje pasižymėjo, 
kad kur nors išvyks arba... Bet niekur jo nerandu. 

Moteris įdėmiai nužvelgė Danielsoną. Šis atrėmė jos žvilgsnį. 

— Atrodote baisiai, - išsprūdo jam. 

— Jūsų pastaba labai jau šovinistinė, - susiraukusi ir neslėpda- 
ma pasibjaurėjimo atšovė Helena ir priėjo prie Kristinos Furhagės 

darbo stalo. - Vakar vakare gerokai padauginau, o šiandien rytą 
išsivėmiau ant kilimo prieškambaryje. Ir jei dabar leptelėsite, kad 
tai labai nemoteriška, tikriausiai dantis jums išbarškinsiu. 

Danielsonas nė nepajuto, kaip liežuviu persibraukė per viršu- 
tinius dantis. 

- Šiandien Kristina turėtų būti namuose su savo šeima, - įgu- 
dusia ranka traukdama antrą savo viršininkės stalo stalčių pridūrė 
Helena Starkė. - Tai reiškia, kad ji ketino dirbti ne biure, o na- 
mie. 

Olimpinių žaidynių organizacinio komiteto pirmininkas žvel- 
gė į Heleną Starkę, imančią iš stalčiaus sunkų darbo kalendorių ir 
verčiančią galinius puslapius. Moteris garsiai juos pasklaidė. 

— Nieko. Gruodžio aštuonioliktoji, šeštadienis, visiškai tuščia. 

- Gal ji prieš Kalėdas nusprendė sutvarkyti namus? - šyptelė- 
jęs paklausė Evertas Danielsonas ir šį kartą Helena Starkė taip pat 
šyptelėjo. Mintis, kad Kristina galėtų užsirišti prijuostę ir apsigin- 
klavusi šluoste vaikščioti po namus, atrodė visiškai absurdiška. 

— Kas čia skambino? - grąžinusi darbo kalendorių į stalčių pa- 
siteiravo Helena Strakė. 

Komiteto pirmininkas atkreipė dėmesį, kad Helena tvirtai jį 
uždarė ir pasuko spynoje raktą kartu užrakindama visus stalo stal- 
čius. 

- Evening Post žurnalistė. Pavardės neprisimenu. 

Helena įsikišo raktą į džinsų kišenę. 

— Kodėl jai pasakėte, kad mums nepavyko rasti Kristinos? 

— O ką dar turėjau pasakyti? Gal kad ji nenori kalbėti? Arba 
kad slepiasi? Taip būtų buvę tik dar blogiau. 

Danielsonas skėstelėjo rankomis. 

— Svarbiausia, — tarė moteris, stovėdama taip arti Danielsono, 
kad šis užuodė jai iš burnos tebesklindantį alkoholio tvaiką, - 
svarbiausia, kur, po galais, yra Kristina? Kodėl ji neatvyko į biurą? 
Kad ir kur ji būtų, macyt, ten ji negirdi jokių žinių pranešimų, ar 
ne? Tik kur, po velnių, ji galėtų būti? Gal numanote? 

- Gal savo užmiesčio name? 

Helena Starkė užjaučiamai dėbtelėjo į Danielsoną. 

- Ak, prašyčiau! Be to, ir per spaudos konferenciją ėmęs pos- 
tringauti apie teroro aktą pasielgėte nelabai išmintingai, juk su- 
prantate? Kaip manote, ką apie tai pasakys Kristina? 

Staiga Evertas Danielsonas supyko: jis pasijuto pralaimėjęs ir 
nesėkmė atrodė tokia nepelnyta, kad jam ėmė trūkti oro. 

- Na, juk šį sprendimą priėmėme kartu, ar ne? Ir jūs ten buvote. 
Toli gražu ne aš vienas maniau, kad tai - teroro aktas. Ir sutarėme, 
kad turime imtis iniciatyvos ir pamėginti nuo pat pradžių deramai 
formuoti visuomeninę nuomonę. 

Helena apsisuko ir patraukė prie durų. 

— Buvo šiek tiek nejauku žiūrėti, kaip uoliai policijos pareigū- 
nai stengėsi paneigti viską, ką sakėte. Televizijos eteryje atrodėte 
apimtas isterijos ir paranojos, tad jūsų įvaizdis nebuvo labai pa- 
trauklus. 

Ranka palietusi durų rankeną Helena atsisuko. 

— Liksite kabinete, ar galiu jį užrakinti? 

Olimpinių žaidynių organizacinio komiteto pirmininkas, ne- 


taręs nė žodžio, išėjo iš Kristinos Furhagės kabineto. 

Susirinkimas tą vakarą vyko prie vyriausiojo redaktoriaus kon- 
ferencijų stalo. Po penkiolikos minučių turėjo prasidėti pagrindi- 
nė žinių laida ir visi, išskyrus Jansoną, jau buvo susirinkę. 

Jis jau ateina, — tarė Anika. - Jis tik... 

„Jis tik..“ buvo visiems suprantama frazė, pateisinanti kieno 
nors vėlavimą dėl pačių įvairiausių priežasčių: dėl to, kad reporte- 
ris nežino, ką daro, arba todėl, kad paskambino koks nors skaity- 
tojas, čia ir dabar užsispyręs išdėstyti savo nuomonę. Bet taip pat 
tie du žodeliai galėjo reikšti, kad vėluojantis kolega nuėjo į tualetą 
arba atsinešti puodelio kavos. 

Kiti redakcijos darbuotojai sėdėjo prie apskrito stalo ir laukė. 
Anika pavartė užrašus ir užmetė akį į temas, kurias ketino aptarti 
per šį susirinkimą. Jos pastabų sąrašas nebuvo toks ilgas kaip In- 
gvaro Johansono, kuris dalijo bendradarbiams popieriaus lapus su 
detaliai aptartais visais šiuo metu atliekamais darbais. Fotografi- 
jų redaktorius Pelis Oskarsonas kalbėjo mobiliuoju. Vyriausiasis 
redaktorius sūpavosi, perkeldamas kūno svorį tai ant pirštų galų, 
tai ant kulnų, ir susimąstęs spoksojo į televizoriaus ekraną, nors 
garsas buvo išjungtas. 

— Atleiskite, — kaip vėjas įlėkęs į kambarį atsiprašė naktinio 


laikraščio redaktorius, vienoje rankoje laikydamas kavą, kitoje — 

natūralaus dydžio laikraščio maketą. Jis atrodė taip, tarsi būtų ką 
tik išlipęs iš lovos ir kol kas vos radęs laiko išmaukti didelį puodelį 
kavos. Dalį antrojo puodelio turinio jis, rodės, išliejo darydamas 
duris. Andersas Šiumanas pažvelgė į jį ir atsiduso. 

— Gerai, - prabilo jis, traukdamas kėdę ir sėsdamasis prie sta- 
lo, - galime pradėti ir nuo sprogdintojo. Ką pavyko išsiaiškinti? 

Anika užbėgo Ingvarui Johansonui už akių ir prabilo pirma. 
Mat numanė, kad žinių redaktorius mielai pats aptartų visus klau- 
simus, — taip pat ir tuos, už kurių sprendimą buvo atsakinga ji. Ir šį 
kartą Anika neketino leisti, kad taip nutiktų. 

— Kaip suprantu, nusikaltimų skiltyje bus keturi straipsniai, - 
pasakė ji. — Visiškai nutylėti teroro akto versijos negalime. Per 
spaudos konferenciją apie ją užsiminė Evertas Danielsonas, nors 
policijos pareigūnai labai stengėsi jį nutildyti. Tačiau tai atskira 
istorija. Mums pavyko išsiaiškinti, kad Kristinai Furhagei, Olim- 
pinio komiteto vykdomajai direktorei, buvo grasinta. Valstybinė- 
je gyventojų duomenų bazėje jos asmeniniai duomenys įslaptinti, 
palikta tik nuoroda į Mokesčių departamentą Tiresėje. Be to, kur 
ji dabar yra, niekas nežino, net jos bendradarbiai iš Olimpinio ko- 
miteto. Šio straipsnio imsiuosi pati. 

— Koks pavadinimas? — pasiteiravo Jansonas. 

— Grasinimai olimpinių žaidynių vadovei ar panašiai, o paan- 
traštę atstos Danielsono žodžiai: Tai teroro aktas. 

Jansonas pritariamai linktelėjo. 

- Žinoma, negalima pamiršti ir pagrindinio įvykio; pamėgin- 
sime kuo išsamiau jį nušviesti. Galėtume išspausdinti sprogimo 
vietos nuotrauką ir strėlytėmis bei trumpais tekstais rėmeliuose 


paaiškinti, kaip viskas vyko. Patrikas tuo pasirūpino. Turime nuo- 

traukų, kuriose matyti, kaip stadionas atrodo dieną iš paukščio 
skrydžio ir nuo senos elektros lempučių gamyklos stogo, ar ne, 
Peli? 

Fotografijų redaktorius pritariamai linktelėjo. 

— Turime, tik manau, kad iš sraigtasparnio darytos fotografijos 
geresnės. Apgailestauju, bet nuo gamyklos stogo darytos nuotrau- 
kos tiesiog per tamsios. Mėginau kompiuteriu jas pašviesinti, bet, 
rodos, fotografas nenustatė tinkamo ryškumo. Būtų geriau spaus- 
dinti iš sraigtasparnio darytas fotografijas. 

Jansonas kažką užsirašė ant popierinio laikraščio maketo. Ani- 
ka pajuto krūtinėje telkiantis pyktį: prakeiktas, niekam tikęs dile- 
tantas, fotografas firminiu Armani kostiumu, negebantis nustaty- 
ti tinkamo ryškumo arba išlaikymo... 

— Kas fotografavo nuo stogo? - paklausė Andersas Šiumanas. 

— Olsonas, - neslėpė susierzinimo Anika. 

Vyriausiasis redaktorius įsidėmėjo jos žodžius. 

— Kokios kitos temos? 

— Kas buvo auka? Vyras ar moteris, senas ar jaunas žmogus? 
Koronerio ataskaita, policijos surinkti įkalčiai ir tyrimo kryptys, 
vyriausiojo prokuroro paminėtos per spaudos konferenciją. Šio 
darbo imsimės mudvi su Berit. 

— Ką mums jau pavyko išsiaiškinti? — pasiteiravo Šiumanas. 

Anika atsiduso. 

— Kol kas ne kažin ką, bet šįvakar šio reikalo imsimės. Tikrai 
ką nors iškapstysime. 

Vyriausiasis redaktorius linktelėjo ir Anika tęsė: 

— Be to, dar lieka žmogžudystės paslaptis, sprogdintojo paieš- 
ka, pėdsakai, teorijos, liudininkai. Kas tas juodus drabužius vil- 

kėjęs žmogus, prieš pat sprogimą buvęs prie stadiono? Ką apie jį 
šneka liudininkai? Šį straipsnį rašo Patrikas. Tigro kol kas nera- 
dome, bet ne ką geriau sekėsi ir policijai. Anot Lindstriomo, jis 
nėra įtariamasis, bet tai tik paistalai. Nenustebčiau, jei dar šį vaka- 
rą arba naktį būtų paskelbta visuotinė jo paieška, tad šiuos įvykius 
būtina sekti. Ir, žinoma, dar lieka labai plati olimpinių žaidynių 
tema, kurią gvildens jūsų komanda, Ingvarai... 

Žinių redaktorius garsiai kostelėjo. 

— Taip, jau gvildename. Parašysime, kaip bus stiprinamas sau- 
gumas per olimpines žaidynes, pacituosime Tarptautinio olimpi- 
nio komiteto būstinėje Lozanoje jo prezidento pasakytus žodžius, 
kuriais jis pareiškė visiškai pasitikintis Švedijos olimpinio komi- 
teto gebėjimu organizuoti žaidynes ir neabejojantis, kad Švedijos 
policijai pavyks rasti kaltuosius ir taip toliau, ir taip toliau... Pas- 
kui jis pridurs, kad olimpinėms žaidynėms jokio pavojaus nėra, ir 
mes šią mintį akcentuosime. Tada pereisime prie temos Kas vyksta 
šiuo metu?, kuriai medžiagą surinko Džaneta. Stadionas nedel- 
siant bus atstatytas. Statybos prasidės iš karto, kai tik įkalčių rin- 
kimo komanda baigs darbą. Preliminariai skelbiama, kad remonto 
darbai truks apie septynias ar aštuonias savaites. Nereikia pamiršti 
ir sužeisto taksi vairuotojo: turime išskirtinį jo interviu, todėl ti- 
krai pranoksime kitas žiniasklaidos priemones. Be to, padarysime 
ankstesnių trukdymų ruoštis olimpinėms žaidynėms apžvalgą ir, 
jei šiąnakt nepavyks jo rasti, prisiminsime Tigro nusižengimus. O 
jei rasime, šią spragą užpildys jis pats. 

— Jo namų telefono numerį turime duomenų bazėje, - įsiterpė 
Anika. - Atsakiklyje palikau žinutę, kad su mumis susisiektų. 

— Gerai. Nilsas Langebis domisi, kokią reakciją pasaulyje sukė- 
lė šis sprogimas; šiai temai galėsime skirti šoninę laikraščio skiltį. 

Ir jau žinome, kaip reaguoja žmonės Švedijoje — ką tik pradėjo 
veikti laidos Pareikšk savo nuomonę... telefonų linijos. 

Jis nutilo ir pasklaidė savo užrašus. 

- Ar jau viskas? - paklausė vyriausiasis redaktorius. 

- Dar turime nuotraukas, kurias Henriksonas padarė užsilipęs 
ant olimpinio deglo, - priminė kolegoms Anika. - Vakar spausdi- 
nome jas vakariniame numeryje, bet visai šaliai skirtuose laikraš- 
čiuose jų nebuvo. Jis padarė kelias nuotraukas. Gal galėtume ryto- 
jaus laikraštyje, straipsnyje apie stadione žuvusį žmogų, panaudoti 
kurią nors kitą? Šiek tiek retušuotume... 

Pelis Oskarsonas pritariamai linktelėjo. 

— Taip, nuotraukų turime krūvas. Tikrai rasime šiek tiek kito- 
kiu rakursu nufotografuotą stadioną. 

— Gerai, o dabar jau prasideda žinių laida, - pertraukė jį Ingva- 
ras Johansonas ir spustelėjęs nuotolinio valdymo pultelio mygtu- 
ką įjungė garsą. 

Visi atsisuko į televizorių pažiūrėti, kaip įvykį stadione nušvies 
nacionalinis transliuotojas. Pirmiausia buvo parodytas reportažas 
iš spaudos konferencijos policijos būstinėje, paskui — ankstyvą 
rytą liepsnojančio stadiono vaizdai. Tada sekė interviu su visais 
numanomais asmenimis: vyriausiuoju prokuroru Lindstriomu, 
Olimpinio komiteto atstovu Evertu Danielsonu, su vienu iš de- 
tektyvų inspektorių ir sena ponia, kuri gyveno netoli stadiono ir 
kurią naktį pažadino sprogimas. 

- Jie nieko naujo neturi, - pasakė Ingvaras Johansonas ir per- 
jungė CNN kanalą. 

Susirinkimas tęsėsi ir Ingvaras Johansonas trumpai apžvelgė 


medžiagą, surinktą rytojaus numerio straipsniams. 

Televizoriaus garsas buvo gerokai primažintas, kai prasidėjo 
CNN kanalu transliuojama žinių laida. Į tiesioginį eterį vis išeida- 
vo Olimpiniame kaimelyje, užkardų fone, priešais filmavimo ka- 
meras stovintis reporteris. Kitas jų žurnalistas dirbo prie policijos 
štabo, trečias — Lozanoje, prie centrinės Tarptautinio olimpinio 
komiteto būstinės. 

Tarp tiesioginių reportažų eteryje vis pasirodydavo trumpi 
vaizdo įrašai apie olimpines žaidynes ir per daugelį metų buvusius, 
su jomis susijusius smurto atvejus. Savo nuomonę pareiškė daug 
įžymių žmonių, o Baltųjų rūmų atstovas viešai pasmerkė Švedijoje 
įvykdytą teroro aktą. 

Anika susigriebė Ingvaro Johansono nesiklausanti. Jam prabi- 
lus apie pramogų skiltį, ji atsiprašė ir išėjo iš kambario. Vėl nusilei- 
dusi į kavinę, Anika užsisakė makaronų su krevetėmis, duonos ir 
butelį alaus. Už prekystalio suūžė mikrobangų krosnelė, o ji atsi- 
sėdo ir įsistebeilijo į tamsą už lango. Kai susikaupdavo, jai pavyk- 
davo įžiūrėti priešais dunksantį namą. O atsipalaidavusi matė tik 
savo atspindį lange. 

Pasistiprinusi Anika pasikvietė į kabinetą negausią savo ko- 
mandą, - Patriką ir Berit. 

— Apie terorizmą parašysiu pati, - pasakė Anika. - Ar sužino- 
jai ką nors apie auką, Berit? 

— Šiek tiek, — žvilgsniu permesdama savo užrašus, atsakė žur- 
nalistė. — Įkalčius rinkę pareigūnai rado nemažai daiktų, jų nuo- 
mone, galėjusių priklausyti aukai. Tie daikrai labai apgadinti, bet 
ekspertai patvirtino radę portfelį, dokumentų dėklą ir mobilųjį. 

Ji nutilo ir atkreipė dėmesį, kad Anika ir Patrikas nustebę į ją 
spokso. 

- Po galais... — tarė Anika. - Vadinasi, aukos tapatybė jiems 
žinoma? 

- Tikriausiai, - sutiko Berit, - bet policija to nepripažįsta. Plū- 
kiausi dvi valandas, kol išpešiau iš jų informaciją apie rastus daik- 
tus. | 

- Tu puikiai padirbėjai, - pagyrė ją Anika. - Fantastiškai! Die- 
ve, tu esi neprilygstama! Negirdėjau, kad apie tai jau būtų pranešęs 
kas nors kitas. 

Anika nusijuokė, suplojo rankomis, atsilošė ir atsirėmė į kėdės 
atlošą. Patrikas plačiai šypsojosi. 

— Kaip sekasi jums? — pasiteiravo ji. 

- Arkūriau pagrindinių įvykių seką, jei norite, galite užmesti 
akį. Kaip ir norėjote, viskas išdėstyta aplink stadiono nuotrauką. 
O dėl sprogdintojo paieškos... Manau, čia sėkmė man nesišypso- 
jo. Policininkai visą dieną vaikščiojo po uosto rajoną ir beldėsi į 
ten gyvenančių žmonių namus, bet naujos statybos namai aplink 
Olimpinį kaimelį beveik tušti, tad nebuvo su kuo šnekėtis. 

— Kas buvo tas paslaptingas asmuo juodais drabužiais? Ir... kur 
liudininkai ? 

— Na, šiame bare ne kažin ką pavyko nuveikti, - pripažino Pa- 
trikas. 

Staiga Anika prisiminė anksti rytą į stadioną ją vežusio taksi 
vairuotojo žodžius. 

— Netoli stadiono yra nelegalus naktinis klubas, - vėl atsisėdusi 
tiesiai pasakė ji. - Kaip tik tuomet, kai sprogo bomba, sužeistas 

taksi vairuotojas vežė ten klientą. Klube turėjo būti žmonių - ir 
lankytojų, ir personalo. Ten ir ieškosime liudininkų. Ar su kuriuo 
nors iš jų kalbėjotės? 

Patrikas ir Berit susižvalgė. 

- Turime ten lėkti ir su jais pasišnekėti! - šūktelėjo Anika. 

— Su nelegalaus naktinio klubo svečiais ir darbuotojais? - ne- 

patikliai paklausė Berit. - Manai, jie bus linkę su mumis šnekėtis? 

— Velniai žino... - tarė Anika. - Bet... gal ir kalbės. Jiems ne- 
būtina prisistatyti, jei nori, galime ir diktofonus išjungei, kad tik 
papasakotų, ką matė. 

- Mintis nebloga, — pritarė Patrikas. - Gal ir pavyktų išsiaiš- 
kinti ką nors daugiau... 

— Ar policininkai juos jau apklausė? 

— Tikrai nežinau. Šio klausimo pareigūnams neuždaviau, - 
trūktelėjo pečiais Patrikas. 

— Gerai, - linktelėjo Anika. - Paskambinsiu policijos pareigū- 
nams, o jūs spauskite ten ir pamėginkite rasti praeitą naktį klube 
buvusius žmones. Kur tiksliai yra tas naktinis klubas, sužinosite 
pasiskambinęs sužeistam taksi vairuotojui - slepiame jį Royal Vi- 
king viešbutyje. Šiąnakt klubas greičiausiai nedirbs; jis tikriausiai 
yra apsaugine juosta aptvertoje teritorijoje. Bet vis tiek susisiekite 
su taksi vairuotoju: gal jis žino kliento, kurį ten vežė, pavardę. Nie- 
kada nežinai, gal jis tą klubą kam nors net rekomendavo, nes turi 
ten pažįstamų. 

- Gerai, jau važiuoju. 

Patrikas grybštelėjo švarką ir išdūmė iš kabineto. 

Patrikui išėjus Anika ir Berit minutėlę sėdėjo neprarardamos 
nė žodžio. 

— Ką iš tiesų apie visa tai manai? — pagaliau paklausė Anika. 

Berit atsiduso. 

— Netikiu, kad tai teroro aktas, — pareiškė ji. - Prieš ką jis tu- 


rėjo būti nukreiptas ir... kodėl? Gal siekta, kad olimpinės žaidynės 

būtų atšauktos? Jei taip, kodėl smogrta tik dabar? Rodos, jau try. 
putį per vėlu? 

Anika kažką piešė bloknote. 

- Žinau tik viena: policija būtinai turi sučiupti sprogdintoją, 
kitaip šalies žmonės patirs tokį smūgį, kokio nesame pajutę nuo 
tos dienos, kai buvo nušautas Ulofas Palmė. 

Berit pritariamai linktelėjo, pasiėmė daiktus ir grįžo prie savo 


darbo stalo. 


13 


Anika paskambino savo šaltiniui policijoje, bet jo nerado. Ofi- 
cialų policijos pranešimą apie pogrindinį klubą ji elektroniniu paš- 
tu persiuntė Patrikui. Tada pasiėmė valstybinę adresų ir telefonų 
knygą ir susirado Mokesčių inspekcijos Tiresės skyriaus vadovą. 
Sužinojo jo pavardę ir gimimo datą. Kadangi jo pavardė buvo to- 
kia populiari, kad rasti to vyro telefonų knygoje buvo neįmanoma, 
Anikai teko vėl prisijungti prie Valstybinės gyventojų duomenų 
bazės internete. Čia ji rado jo namų adresą, o tai reiškė, kad telefo- 
no tinklų informacijos biure gali gauti ir jo telefono numerį. 

Jis atsiliepė po ketvirto signalo ir, sprendžiant iš balso, buvo 
gerai užsipylęs akis. Šiaip ar taip, buvo šeštadienio vakaras. Anika 
įjungė diktofoną. 

— Nieko negaliu pasakyti apie tai, kodėl asmeniniai Kristinos 
Furhagės duomenys yra įslaptinti, - piktai pasakė jis ir, rodės, jau 
ketino numesti ragelį. 

- Žinoma, kad negalite, - ramiai atrėmė Anika. - Tik norė- 
čiau užduoti kelis bendrus klausimus, susijusius su asmens duome- 
nų apsauga, grasinimų rimtumo lygiu ir panašiai. 

Ragelyje ji girdėjo kažkur fone besijuokiančius žmones. Macyt, 
pataikė paskambinti per patį vakarėlio ar šiaip kokios nors šventės 
įkarštį. 

- Jums teks pirmadienį paskambinti man į darbą, — pareiškė 
mokesčių inspekcijos pareigūnas. 

— Ber laikraštis turi būti išleistas gerokai anksčiau, - nesutriku- 
si pasakė Anika. - Mūsų skaitytojai turi teisę rytojaus numeryje 
rasti komentarus. Kaip man jiems paaiškinti, kodėl nenorite atsa- 
kyti į klausimus? 

Anika girdėjo, kaip vyras sunkiai atsiduso. Ji pajuto, kad pa- 
reigūnas galvoja. Jis suprato: žurnalistė netiesiogiai priekaištauja 
jam, kad rado jį išgėrusį. Žinoma, laikraštyje to ji niekada nepara- 
šytų, tiesiog tokių dalykų viešinti nebuvo priimtina. Tačiau jei bū- 
davo sunku prisikasti prie aukštas visuomenines pareigas einančių 
žmonių, ji tokia padėtimi nedvejodama naudodavosi. 

— Ką norite žinoti? — šaltai paklausė jis. 

Anika nusišypsojo. 

- Kas turi nutikti, kad žmogaus asmeniniai duomenys būtų 
įslaptinti? — pasiteiravo ji. 

Anika tai jau žinojo, bet tai, ką dabar papasakos šis pareigūnas, 
turėjo tiesiogiai atspindėti Kristinos Furhagės istoriją. 

Vyras atsiduso ir minutėlę susimąstė. Akivaizdu, kad dabar jam 
rūpėjo visai kiti dalykai. 

— Pirmiausia reikia, kad būtų pareikštas grasinimas. Rimtas 
grasinimas, - paaiškino jis. - Grasinamojo telefono skambučio 
nepakanka, turi būti kas nors baisiau, kas nors tikrai rimta. 

— Pavyzdžiui, grasinimas nužudyti? — tarė Anika. 

— Taip, pavyzdžiui, grasinimas nužudyti. Bet paprastai ir jo 
nepakanka: turi įvykti kažkas, kas įtikintų teisėją priimti nutartį, 
draudžiančią bendrauti su saugomu asmeniu. 

— Turi kažkas atsitikti, ar ne? Saugomas asmuo turi patirti 


smurtą? — paklausė Anika. 

- Taip, ką nors panašaus... 

- Ar galite prašyti įslaptinti asmeninius žmogaus duomenis, jei 
jam nenutiko tokie baisūs dalykai, kokius ką tik išvardijote? 

— Ne, negalėčiau, —- nedvejodamas atsakė pareigūnas. - Jei gra- 
sinimas nėra toks rimtas, asmeniniai žmogaus duomenys lieka 
duomenų bazėje, tik ribojama galimybė laisvai juos gauti. 

— Ar jums vadovaujant Tiresės mokesčių skyriui buvo daug 
žmonių, kuriems skirtas aukščiausias asmens duomenų apsaugos 
laipsnis? 

Kelias akimirkas pagalvojęs, jis atsakė: 

— Na... trims. 

- Kristinai Furhagei, jos vyrui ir jųdviejų dukrai, - išvardijo 
Anika. 

— Aš to nesakiau, - išsigynė vyras. 

— Gal norėtumėte kaip nors pakomentuoti faktą, kad asmeni- 
niai Kristinos Furhagės duomenys yra slepiami ? 

— Ne, nenorėčiau, — pyktelėjęs atsakė jis. 

— Ar Kristinai Furhagei buvo grasinama mirtimi? 

— Komentarų nebus. 

— Koks smurto aktas paskatino įslaptinti jos asmeninius duo- 
menis? 

— Daugiau nieko negaliu pasakyti. Kol kas pakaks, — pasakė 
vyras ir baigė pokalbį. 

Anika plačiai nusišypsojo. Nieko daugiau jai ir nereikėjo. Apie 
Kristiną neištaręs nė žodžio pareigūnas patvirtino visus jos spėji- 
mus. 


Paskambinusi dar keliems žmonėms ir pasitikrinusi smulkme- 


nas, Anika parašė straipsnį apie galimą grėsmę, bet apie teroro 

aktą užsiminė vos vienu kitu žodžiu. Kelios minutės po vienu. 
liktos ji baigė darbą, bet Patrikas vis dar nebuvo grįžęs. Tai buvo 
geras ženklas. 

Straipsnio tekstą ji paliko Jansonui, kuris dabar žinių skyriuje 
triūsė kaip reikiant. Jo plaukai buvo susitaršę, be to, jis nuolat sų 


kažkuo šnekėjosi telefonu. 

Nepaisydama šalčio, tamsos ir sąmonėje tvyrančios tuštumos, 
namo Anika nusprendė eiti pėsčiomis. Jai skaudėjo kojas, - taip 
visuomet nutikdavo, kai pervargdavo. Trumpas pasivaikščiojimas 
buvo geriausias vaistas ir grįžus namo jai nereikėdavo gerti table- 
čių nuo skausmo. Ji susisiautė paltą, tvirčiau užsimaukšlino ant 
galvos skrybėlę ir, kol dar neapsigalvojo, išėjo. 

- Jei ko nors reikės, skambinkite į mobilųjį, - žengdama pro 
duris paskubomis pasakė ji Jansonui. Šis, nepakėlęs akių nuo tele- 
fono, tik mostelėjo. 

Visą dieną svyravusi oro temperatūra dabar nukrito žemiau 
nulio, be to, krito ir didelės, purios snaigės. Rodės, jos kabo ore 
ir ant žemės leidžiasi labai palengva, švelniai blaškomos į šalis. 
Sniego paklotas tarsi medvilnės marška nuslopino visus garsus — 
57-ojo maršruto autobusą Anika išgirdo tik tuomet, kai šis priva- 
žiavo visai arti. 

Ji laiptais nusileido į Rolambšovo parką. Per pievelę vedan- 
tis takas buvo patežęs ir išmaltas neįgaliųjų vežimėlių bei kalnų 
dviračių ratų; ji paslydo, vos nepargriuvo ir garsiai nusikeikė. Iš- 
sigandęs kiškis nukūrė tolyn, į prieblandoje skendinčius krūmus. 
Anika ir vėl nusistebėjo, kad mieste tiek daug laukinių gyvūnų. 
Kartą grįžtantį namo iš aludės Tomą Agnegatanu vijosi barsukas. 
Prisiminusi tai, Anika tamsoje garsiai nusijuokė. 


90 


SPROUGDINTOJA 


Čia pūtė žvarbesnis vėjas nei tarp pastatų, tad ji tvirčiau ap- 
simuturiavo šaliką. Blaškomos vėjo snaigės krito jai ant plaukų 
ir tirpo. Anika visą dieną nematė vaikų. Nuo ryto namo nebuvo 
skambinusi, - toks skambutis tik dar labiau būtų viską sujaukęs. 

Ištisas dienas leisdama redakcijoje ji paprastai jausdavosi ne per 
blogiausiai, mat kiekvienas vaikas Švedijoje lankė darželį ir jos są- 
žinė buvo rami. Bet tokią dieną kaip ši, paskutinį šeštadienį prieš 
Kalėdas, derėjo būti namuose, ruoštis šventėms ir kepti skanės- 
tus. 

Anika taip stipriai atsiduso, kad nupūtė šalin ore besisukan- 
čias snaiges. Blogiausia buvo tai, kad vos tik pamėgindavo kartu 
su vaikais kepti Advento sausainius arba įtraukti juos į kokią nors 
kitą bendrą veiklą, reikalai kaipmat pašlydavo. Iš pradžių vaikai 
manydavo, kad tai nuostabu, ginčydavosi ir pešdavosi, kuris atsi- 
stos arčiau jos. Tačiau kai imdavo rungtis dėl tešlos ir šnerkšti visą 
virtuvę, Anikos kantrybė imdavo sparčiai sekti. Netrukus prisidė- 
davo darbe patirta įtampa ir kartais ji pratrūkdavo. Tiesą sakant, 
taip nutikdavo dažniau, nei jai buvo malonu prisiminti. Vaikai 
išeidavo ir nepatenkinti susėsdavo priešais televizorių, o ji kiek ga- 
lėdama greičiau baigdavo darbus. Tada Tomas paguldydavo mažy- 
lius miegoti, o ji tuo metu iššveisdavo virtuvę. 

Anika vėl atsiduso. Gal šį kartą bus kitaip? Gal nė vienas iš jų 
nenusidegins prisilietęs prie viryklės, gal jie visi susės priešais židi- 
nį valgyti ką tik iškeptų bandelių su šafranu;?.. 

Perėjusi parką ir atsidūrusi ant Nor Melarstrando šaligatvio, 
besidriekiančio šalia kanalo, ji paspartino žingsnį. Skausmas kojo- 
se palengva atlėgo ir Anika prisivertė eiti sparčiu, lygiu žingsniu. Ji 
ėmė alsuoti greičiau, o jos širdis pradėjo plakti kitokiu, dažnesniu 
ritmu. 


91 


LIZA MARKLUND 


Kadaise jai net labiau patikdavo eiti į darbą, o ne leisti laiką 
namuose. Būdama žurnaliste, ji iš karto matydavo savo darbo re- 
zultatus, visi vertino tai, ką ji darė, be to, kelis kartus per savaitę 
ji matydavo laikraštyje išspausdintą savo vardą ir pavardę. Buvo 
atsakinga už jai patikėtą sritį, žinojo, ko skirtingose situacijose iš 
jos bus reikalaujama, galėjo laisvai dėliotis dienotvarkę ir kelti tam 
tikrus reikalavimus aplinkiniams. Bet namuose daugiau buvo rei- 
kalaujama iš jos, — be to, vis garsiau ir nekantriau. Anika niekada 
nesijautė tikrai laiminga, patraukli, rami, nuosaikiai besielgianti, 
autoritetinga ar atsipalaidavusi. 

Butas nuolat būdavo sujauktas, o skalbinių dėžė, rodos, nuolat 
perpildyta. Rūpintis vaikais Tomui sekėsi net geriau nei jai, bet jis 
niekada nešveisdavo viryklės ar spintelių viršaus, beveik niekada 
nesudėdavo į indaplovę indų, o miegamajame palikdavo pūpso- 
ti krūvas drabužių ir nearplėštų laiškų. Rodos, jos vyras buvo įsi- 
tikinęs, kad nešvarūs indai kelią į indaplovę ras patys, o pinigai 
jųdviejų sąskaitose kaip nors automatiškai apmokės plaukiančias 
sąskaitas. 

Pastaruoju metu ir darbe nebuvo taip linksma, juolab po to, 
kai prieš du mėnesius Anika buvo paaukštinta. Ji nė neįsivaizdavo, 
kad palypėjusi karjeros laiptais sukels tokią stiprią bendradarbių 
reakciją. Sprendimas patikėti jai aukštesnes pareigas net nebuvo 
itin sensacingas. Mat iš tiesų jau gerus metus ji ne tik dirbo repor- 
tere, bet ir faktiškai vadovavo nusikaltimų skyriui. Tad Anika ne- 
matė jokio skirtumo, išskyrus tai, kad dabar už papildomą darbą 
gaudavo pinigų, tačiau Nilsas Langebis, žinoma, visai pasiuto. Jis 
buvo įsitikinęs, kad ši vieta teisėtai priklauso jam. Šiaip ar taip, jam 
buvo penkiasdešimt treji, o Anikai - tik trisdešimt dveji. 

Taip pat ji labai nustebo pamačiusi, kad žmonės jaučiasi turin- 
tys teisę apkalbėti ją ir kritikuoti dėl, rodės, pačių keisčiausių prie- 
žasčių. Staiga bendradarbiai ėmė aptarinėti jos drabužius, nors 
anksčiau niekada taip nesielgdavo. Be to, jie pradėjo šnekėti labai 
įžeidžiančius dalykus, susijusius su jos asmeninėmis savybėmis ir 
charakteriu. Anika nesitikėjo, kad gavusi aukštesnes pareigas taps 
savotiška visuomenės nuosavybe, bet dabar įsitikino, kad atsitiko 
būtent taip. 

Ji vėl paspartino žingsnį. Tiesiog norėjo kuo greičiau parsigauti 
namo. Anika pakėlė galvą ir pažvelgė į kitoje gatvės pusėje pro šalį 
slenkančius pastatus, pro kurių langus į kanalo pusę sklido jauki 
šiluma. Beveik kiekviename iš jų degė Advento žvakė, teikianti 
nuostabų saugumo jausmą. Anika ėmė tolti nuo kanalo, įsuko į 


Jono Eriksono gatvę ir patraukė link Hantverkargatano. 

Bute buvo tamsu ir tylu. Ji atsargiai nusiavė batus, nusivilko 
paltą ir ant pirštų galų nurykino į vaikų kambarį. Šie jau miegojo 
apvilkti pižamomis: ant Elenos pižamos buvo nupiešta Barbė, o 
ant Kalio - Betmenas. Anika įkvėpė nuo vaikų sklindančio aro- 
mato ir Elena per miegus krustelėjo. 

Tomas gulėjo lovoje, bet dar nemiegojo. Jo lovos pusę jaukiai 
apšvietė naktinė lempa. Jis skaitė The Economist. 

— Nusilakstei? - Anikai velkantis drabužius paklausė jis ir pa- 
bučiavo jai plaukus. | 

„- Galima ir taip sakyti, - linktelėjo Anika, eidama į drabužinę 
ir grūsdama savo drabužius į skalbinių krepšį. - Tas sprogimas - 
velniškai paini istorija. 

Į miegamąjį ji grįžo nuoga ir įlipusi į lovą susirangė šalia 
"Tomo. 

— Dieve, kokia tu šalta! — tyliai šūktelėjo jis. 

Staiga Anika ir pati pajuto, kokios šaltos jos kojos. 

— Namo grįžau pėsčiomis, - paaiškino. 

— Tik nesakyk, kad tokią naktį kaip ši laikraščio redakcija ne- 
apmokėjo už taksi? Nors išdirbai dvidešimt valandų ir dar — šeš- 
tadienį?! 

Anika akimirksniu suirzo. 

- Suprantama, kad už taksi redakcija būtų sumokėjusi. Pati no- 
rėjau pasivaikščioti, - tvardydamasi, kad nepradėtų šaukti, atsakė 
ji. - Nebūk toks velniškai priekabus. 

Tomas padėjo ant grindų žurnalą, išjungė naktinę lempą ir de- 
monstratyviai atsuko jai nugarą. 

Anika atsiduso. 

- Ak, Tomai, liaukis. Nepyk... 

— Tavęs nėra visą šeštadienį, o grįžusi namo dar mane aprėki, — 
neslėpdamas nuovargio pasakė jis. - Kam mums šitas mėšlas? 

Anika pasijuto išsekusi ir nusikaltusi, jai akyse ėmė tvenktis 
ašaros. 

- Atleisk, - sušnabždėjo ji. - Nenorėjau bjauriai elgtis, bet dar- 
be visi nuolat man priekaištauja ir kolegų elgesys tikrai nervina. 
Be to, jaučiuosi kalta, kad neleidžiu laiko su tavimi ir vaikais. Ne- 
rimavau, kad gali pamanyti, jog palikau tave vieną, bet laikraščio 
redakcija neleidžia atsipūsti nė akimirkos ir jaučiuosi tarsi prirem- 
ta prie sienos, tarsi patekusi į kryžminę ugnį... 

Dabar ji tikrai pravirko. Netrukus išgirdo kitoje lovos pusėje jį 
atsidūstant. Dar po kelių akimirkų Tomas atsisuko ir suspaudė ją 
glėbyje. 

— Nagi, Anke, tau pavyks... Tu geresnė už juos visus, kartu su- 
dėtus... Po velnių, tu tikrai sustirusi į ožio ragą! Būk gera, prieš 
Kalėdas nesusirk... 

Anika pro ašaras nusijuokė ir prigludo Tomui prie krūtinės. 
Šis artumas šildė, guodė ir jiedu jaukiai tylėjo. Atlošusi galvą, ji 
atrėmė pakaušį į pagalvę ir sumirksėjo. Kažkur ten, prieblandoje, 
buvo kambario lubos ir staiga Anika prisiminė, kad rytą šį vaizdą 
jau matė, be to, prieš akis iškilo ir sapnas, kurį išblaškė ją pažadinęs 
telefonas. 

- Šiandien rytą tave sapnavau, - sušnabždėjo Anika. 

- Tikiuosi, sapnas buvo nepadorus... - leisdamasis į miegus, 
sumurmėjo Tomas. 

Ji ryliai nusijuokė. 

- Pataikei kaip pirštu į akį. Be to, veiksmas vyko kosminiame 
laive, o šalia stypsojo seni mulkiai iš Šeštosios studijos ir į mudu 
spoksojo. 


- Jie mums tik pavydi... - tarė Tomas ir užmigo. 


Meilė 


Kai mane pirmą kartą užklupo šis jausmas, jau buvau suaugusi 
ir gyvenime šio to pasiekusi. Jis kaip reikiant sudrebino mano susi- 
kurtą visiško atsiribojimo užtvarą, o mudviejų sielos tikrai susijungė 
taip, kaip dar niekada nebuvau patyrusi. Neneigiu, man ši patirtis 
buvo nepaprastai įdomi. Ir vėliau tokia būsena mane aplankė dar 
kelis kartus. Tačiau dabar, kai viską prisimenu, dauguma mano re- 
akcijų atrodo gerokai prieštaringos ir nevertos, kad įsikibusi jų laiky- 
čiausi. Sakau tai nejausdama nei kartėlio, nei nusivylimo, - tiesiog 
konstatuoju faktą. Ir vis dėlto pastaraisiais metais ėmiau abejoti, ar 
mano nuomonė teisinga. Galbūt moteris, kurią dabar radau ir įsi- 
mylėjau, iš tiesų viską pakeis? 

Vis dėlto giliai širdyje žinau, kad to nebus. Meilė — tokia ba- 
nalį... 

Ji kūne sukelia tokią pat cheminę reakciją, kaip ir sunkiai pasiek- 
ta pergalė arba didelio greičio potyris. Sąmonė atsiriboja nuo visko, 
išskyrus juntamą malonumą. Ji iškreipia tikrovę ir sukuria iracio- 
nalią galimybės bei laimės būseną. Meilės objektas gali keistis, bet 
šis stebuklas niekada ilgai netrunka. Galų gale vis tiek pajunti tik 
nuovargį ir antipatiją. 

Neįmanoma meilė visuomet atrodo gražiausia. Ją reikia sunai- 


kinti tebeegzistuojančią: kaip rožę, kuri nuskinama tuomet, kai žie- 

das gražiausias. Sudžiovinta gėlė gali skleisti laimę daugybę metų, 
Meilė, užgniaužta pačiame aistros pakilime, gali žavėti žmones nę 
vieną šimtmetį. 

Meilės mitas panašus į pasaką, jis toks pat neįtikėtinas ir netikro- 
viškas kaip ir nesibaigiantis orgazmas. 

Nereikėtų painioti meilės ir nuoširdaus prieraišumo. Nes tai vi- 
siškai skirtingi dalykai. Meilė „nesubręsta“, tik nuvysta ir jos vietą 
geriausiu atveju užima šiluma ir tolerancija, bet dažniausiai - ne- 
bylūs reikalavimai ir kartėlis. Tą galima pasakyti apie visas meilės 
formas: apie meilę tarp skirtingų lyčių ir kartų žmonių ir netgi tarp 
bendradarbių. Kiek kartų esu sutikusi suirzusias žmonas nuo namų 
ruošos sugrubusiais pirštais arba lytiniu gyvenimu nepatenkintus 
sutuoktinius! Emociškai luošus tėvus ir apleistus vaikus! Nesuprastus 
viršininkus ir pavaldinius, kurie seniai numojo ranka į savo darbą ir 
dabar tik kelia reikalavimus kitiems! 

Tačiau mylėti savo darbą - įmanoma. Ši meilė man visada atro- 
dė nuoširdesnė už meilę kitiems žmonėms. Tikras malonumas, už- 
plūstantis pagaliau pasiekus issikeltą tikslą, yra geriausia, ką man 
yra tekę patirti. Man rodosi akivaizdu, kad atsidavimas kokiam 
nors tikslui gali būti toks pat stiprus, kaip ir pasišventimas žmogui, 
kuris to net nenusipelno. 

O vien pagalvojus, kad galbūt mano mylimoji tokių jausmų išties 


verta, 71ANe apima siaubas ir nerimas. 


Gruodžio 19-oji, sekmadienis 

Sekmadieniais vakarinių laikraščių visuomet būdavo parduo- 
dama daugiausia. Mat žmonės turėdavo ir laiko, ir noro paskai- 
tyti ką nors paprasto, be to, būdavo atsipalaidavę ir linkę kartu 
spręsti kryžiažodžius bei imtis psichologinių testų. Jau daugybę 
metų sekmadieniais leidžiami laikraščiai išeidavo su specialiais 
priedais. Bendroje šalies laikraščių pardavimo statistikoje priedai 
buvo laikomi išskirtiniais leidiniais, tad sekmadieninių laikraščių 
pardavimas buvo skaičiuojamas atskirai nuo kitų savaitės dienų 
pardavimo. 

Niekas neturi didesnės paklausos už tikrai gerą aktualių naujie- 
nų straipsnį. Kai šeštadienį nutinka kas nors ypatinga, visada gali- 
ma tikėtis, kad sskmadieninių laikraščių bus parduota rekordiškai 
daug. Andersas Šiumanas tai suprato iš karto, kai tik kurjeris jam 
į namus Saltsjobadene pristatė pirmuosius iš spaustuvės išėjusius 
vakarinių laikraščių egzempliorius. Andersas nusinešė juos į val- 
gomąjį kambarį, kuriame žmona pilstė kavą. 

— Na kaip? - paklausė ji, bet vyriausiasis redaktorius tik kažką 
neaiškiai saumurmėjo. 

Tai buvo stebuklingiausia dienos akimirka. Gerokai nervinda- 
masis jis patiesė abu laikraščius ant stalo ir susikaupęs pažvelgė į 


juos, norėdamas palyginti pirmuosius puslapius. Netrukus šyptelė- 

jęs nusprendė, kad Jansonui ir šį kartą pavyko. Abu laikraščiai rašę 
apie teroro aktą, bet tik Evening Post buvo išspausdintas straipsnįę 
apie tai, kad grasinta nužudyti Olimpinių žaidynių organizacinio 
komiteto vykdomąją direktorę Kristiną Furhagę. Be to, pirmasis 
Post puslapis atrodė įspūdingesnis: virš straipsnio antraštės pui- 
kavosi daugiau įžymybių pavardžių, o stadiono nuotrauka buvo 
labiau sukrečianti. Andersas nusiramino ir plačiau nusišypsojo. 

- Gerai, - atsakė žmonai jis ir paėmė savo puodelį. — Tiesą sa- 


kant, puikiai. 


Pirmiausia Anika išgirdo per televiziją rodomų animacinių 
filmų veikėjų balsus. Pernelyg gyvi pokalbiai ir garso efektai tarsi 
nesustabdoma isterijos banga plūdo pro plyšį durų apačioje. Kad 
negirdėtų to triukšmo, ji užsidėjo ant galvos pagalvę ir užsispaudė 
ausis. Tai buvo vienas iš trūkumų, su kuriais susidurdavai turėda- 
ma vaikų. Anikai buvo sunku pakęsti žvaigždėmis save laikančius 
švedų aktorius, įgarsinančius užsienietiškus animacinius filmus. 
Tomas, kaip paprastai, nieko negirdėjo. Jis miegojo, o jo antklodė 
buvo nuslydusi iki kelių. 

Porą minučių Anika pagulėjo mėgindama įvertinti, kaip jau- 
čiasi. O jautėsi pavargusi, be to, vis dar šiek tiek skaudėjo kojas. 
Ji iš karto prisiminė sprogdintoją ir suprato, kad, macyt, naktį 
bus sapnavusi sprogimą stadione. Po sensacingo įvykio ji visada 
sapnuodavo tą patį: žengdavo į ilgą tunelį ir neišlįsdavo iš jo tol, 
kol viskas nesibaigdavo. Kartais jai rekdavo stabtelėti ir atgauti 
kvapą - ir savo, ir vaikų labui. Tomui nepatikdavo, kai ji taip susi- 
telkdavo į darbą. 

— Tai tik darbas, - kartodavo jis, — o iš tavo straipsnio susidaro 
įspūdis, tarsi tai būtų gyvybės ir mirties klausimas. 

Na, dažniausiai taip ir yra, - pagalvojo Anika, - bent jau toje 
srityje, apie kurią rašau. 

Ji atsiduso, numetė šalin pagalvę, pakėlė pūkinę antklodę ir iš- 
lipo iš lovos. Kelias akimirkas stovėjo svirduliuodama, - mar buvo 
nuvargusi labiau, nei manė. Moteris, kurios atspindį pamatė lange 
rankų darbo stiklais, atrodė kaip šimtametė senolė. Vėl atsidususi 
ji nupėdino į virtuvę. 

Vaikai jau buvo pavalgę. Jų indai tebestovėjo ant stalo, be to, 
čia telkšojo palieto pieno ir nutiškusio jogurto balutės. Pastaruoju 
metu Kalis pusryčiams valgydavo jogurtą su saldžiais kukurūzų 
dribsniais, bet Elenai mėgstamų skrebučių su žemės riešutų svies- 
tu ir uogiene Anika nebeduodavo, - mat neseniai mergaitė kyšte- 
lėjo pirštus į skrudintuvę ir juos nusidegino. 

Anika užkaitė vandens kavai ir nuėjo pas vaikus. Jų klyksmai 
užgulė ausis dar neįžengus į kambarį. 

— Mamyte! 

Ją apsivijo keturios rankos, pervėrė dviejų išsiilgusių vaikų 
žvilgsniai, užgriuvo drėgni bučiniai, džiaugsmingas klegesys, gle- 
bėsčiavimas ir patikinimai, kad p2a272yte, mamyte, pasiilgome tavęs, 
mamytė, kur buvai vakar, visą dieną praleidai darbe, mamyte, va- 
kar negrįžai, mamyte, mes nuėjome miegoti... 

Pritūpusi televizijos kambario tarpduryje ji apkabino vaikus ir 
švelniai pasūpavo. 

— Vakar gavome naują filmą, mamyte. Išprotėjusią Megę. Filmas 
truputį šiurpus, tas vyras Mijai trenkia, ar nori pamatyti mano pie- 
šinį, mamyte? Nupiešiau jį tau! 

Abu vaikai ištrūko iš jos glėbio ir nukūrė į skirtingas puses. Pir- 
mas grįžo Kalis, nešinas kartonine dėžute su filmu apie Astridos 


Lindgren vaikystės draugę. 

- Mokyklos direktorius — tikras beprotis, jis trenkė Mijai už 
tai, kad ji paėmė jo piniginę, - rimtai pareiškė Kalis, 

- Žinau, tai nebuvo geras poelgis, - glostydama berniukui 
plaukus, pritarė Anika. - Bet mokyklos tais laikais tokios būdą- 
vo... Argi ne siaubinga? 

- Arir dabar mokykla tokia? - nerimaudamas paklausė jis. 

— Ne, jau ne, - nuramino berniuką Anika ir švelniai pabučiavo 
jo skruostą. - Niekada niekam neleisiu skriausti savo berniuko. 

Staiga iš vaikų kambario atsklido riksmas. 

— Dingo mano piešinys! Kalis jį paėmė! 

Berniukas įsitempė. 

— Neėmiau! - šūktelėjo jis. - Pati kažkur nukišai. Pati, tu pati! 

Klyksmas miegamajame virto verksmu. 

- Tu bjaurybe, Kali! Nugvelbei mano piešinį! 

— Kvaiša tu! Nieko aš neėmiau! 

Anika nuleido berniuką ant grindų, atsistojo ir paėmė jį už 
rankos. 

— Gana, jau pakaks, - griežtai sudraudė sūnų ji. - Eime, paieš- 
kosime to piešinio. Tikriausiai jis kur nors ant stalo. Ir nevadink 
sesutės kvaiša, kad daugiau negirdėčiau... 

— Kvaiša, kvaiša! - susijaudinęs pakartojo Kalis. 

Dabar Elena kaip reikiant paleido dūdas. 

— Mamyte, jis pats kvailas! Jis išvadino mane kvaiša. 

- Abu parylėkite! — neištvėrusi pakėlė balsą Anika. - Tėtį pa- 
žadinsite... 

Jiedviem su Kaliu įėjus į kambarį Elena užsimojo kumščiu 
smogti broliui. Anika laiku pastvėrė mergaitės ranką ir pajuto, 

kad jos kantrybė sparčiai senka. 
— Gana! - riktelėjo ji. - Abu liaukitės, girdite? 

- Po velnių, koks čia triukšmas? - išgirdo ji klausiant miega- 
mojo tarpduryje stovintį Tomą. - Ar net sekmadienio rytą nega- 
liu ilgiau pamiegoti? 

- Štai, pažadinote tėtį! - šūktelėjo Anika. 

- Pati triukšmauji labiau už vaikus, - burbtelėjo Tomas ir pik- 
tai užtrenkė duris. 

Anika vėl pajuto akyse tvenkiantis ašaras. Po perkūnais, kodėl 
ji vis nepasimoko? Staiga pajuto, kad jos kojos kaip švininės, ir 
susmuko ant grindų. 

- Mamyte, mamyte, tu liūdna? 

Švelnios rankytės guodžiamai glostė jai skruostus ir galvą. 

— Ne, nesu liūdna, tik truputį pavargusi. Vakar daug dirbau. 

Ji prisivertė nusišypsoti ir ištiesė rankas, kviesdama vaikus į 
savo glėbį. Kalis rimtai pažvelgė į mamą. 

— Neturėtum tiek dirbti, - pasakė berniukas. - Per daug nu- 
vargsti. 

Anika jį apkabino. 

— Labai geras patarimas, — pritarė ji. - Gal dabar paieškokime 
to piešinio? 

Piešinys buvo užkritęs už radiatoriaus. Anika nupūtė dulkes ir 
pagyrė, kad jis labai gražus. Pagirta Elena nušvito kaip saulė. 

— Pakabinsiu jį miegamajame ant sienos. Kai tėtis atsikels. 

Virtuvėje kunkuliavo užviręs vanduo, bene pusė jo jau buvo 
išgaravusi, langai aprasoję. Anika vėl pripylė virdulį ir truputį pra- 
vėrė langą, kad išleistų garus. 

— Gal norite pusryčiams dar ko nors? 

Vaikai norėjo. Šį kartą - skrebučių. Jiedviem čiauškant tai gar- 
siau, tai tyliau, Anika peržvelgė rytinius laikraščius ir pasiklausė 
žinių. Laikraščiai nieko naujo nerašė, bet radijo žiniose buvo ci- 

tuojami abu vakariniai laikraščiai: jos parašytas straipsnis apie grą. 
sinimus nužudyti Kristiną Furhagę ir kitame laikraštyje publikuo. 
tas interviu su Olimpinio judėjimo komiteto pirmininku. Ziek rą, 
į Olimpinio komiteto būstinę jie numynė pirmi ir mus aplenkė, - 
dingtelėjo Anikai. Gaila, bet... tai nebuvo jos kaltė, 

Ir ji paėmė dar vieną skrebutį. 


16 


Helena Starkė stumtelėjusi atidarė duris ir išjungė signalizaciją. 
Kartais atvykdavusi čia pamatydavo, kad praeitos dienos vakarą 
paskutinis iš biuro išėjęs darbuotojas jos nebuvo įjungęs. Tačiau 
šiandien ji buvo tikra, kad apsaugos sistema įjungta, mat vakar va- 
kare, o tiksliau — šiandien paryčiui, paskutinė išėjo ji. 

Helena nedvejodama patraukė prie Kristinos Furhagės kabineto 
durų ir jas atrakino. Mirksėjo atsakiklio lemputė ir Helena pajuto, 
kad jai ėmė spurdėti širdis. Kažkas čia skambino ketvirtą valandą 
ryto. Nuskubėjusi prie telefono aparato ji pakėlė ragelį ir surinko 
asmeninį Kristinos kodą. Žinutės buvo dvi ir abi paliktos vakarinių 
laikraščių žurnalistų. Ji nusikeikė ir padėjo ragelį. Prakeikti šniukš- 
tinėtojai... Jiems kažkaip pavyko sužinoti tiesioginį Kristinos te- 
lefono numerį. Klestelėjusi į odinį vadovės krėslą Helena sunkiai 
atsiduso ir atsargiai pasisupo. Pagirios dar nebuvo visiškai praėju- 
sios: burnoje ji jautė rūgštumą, be to, buvo kaip apdujusi ir negalė- 
jo aiškiai mąstyti. Kaip gaila, kad neprisiminė, ką užvakar naktį jai 
sakė Kristina... Tiesa, sąmonė šiek tiek prašvito, ir ji prisiminė bent 
tiek, kad jos su Kristina į butą grįžo drauge. Ir Kristina, rodos, buvo 
gerokai įpykusi, ar ne? Helena papurtė galvą ir pakilo iš krėslo. 

Pro pagrindines duris kažkas įėjo į biurą. Helena paskubomis 
pristūmė krėslą ir apėjo stalą. 

Tarpduryje išdygo Evertas Danielsonas. Jam po akimis buvę 
matyti tamsūs ratilai, o lūpos buvo stipriai sučiauptos. 

- Ar ką nors girdėjote? — pasiteiravo jis. 

Helena trūktelėjo pečiais. 

— Apie ką? Sprogdintojas vis dar laisvėje, Kristina taip ir neatsį. 
liepė, o jums kažkaip pavyko žiniasklaidoje paskleisti visą puokštę 
teorijų apie galimą teroro aktą. Numanau, kad rytinius laikraščius 
skaitėte? 

Danielsonas dar stipriau sukando dantis. Ak, - tarė sau Hele- 
na, - jam neramu dėl savo padarytų klaidų. Ji pajuto, kad jos an- 
tipatija šiam žmogui tik stiprėja. Mat jis nesijaudino nei dėl spro- 
gimo, nei dėl jo pasekmių olimpinėms žaidynėms. Ne, jam rūpėjo 
tik gelbėti savo sėdynę. Kaip egoistiška... Kaip niekinga... 

- Šiandien, ketvirtą valandą popiet, vyks komiteto posėdis, - 
pasakė Helena ir išėjo iš kabineto. - Būtų gerai, jei prieš mums nu- 
sprendžiant, ko imtis, pateiktumėte bent šiokios tokios patikimos 
informacijos... 

Evertas Danielsonas nusekė paskui Heleną. 

— Ar seniai priklausote valdybai? — šaltai paklausė jis. 

Helena Starkė stabtelėjo lyg stabo ištikta, bet susitvardė ir apsi- 
metė šių žodžių neišgirdusi. 

— Rodos, pars laikas sušaukti ir Garbės tarybos posėdį. Bent jau 
jos nariai turėtų žinoti, kas vyksta. Kitaip bus labai nepatenkinti, o 
dabar jie mums labai reikalingi. 

Evertas Danielsonas žiūrėjo, kaip ji rakina Kristinos kabineto 
duris. Dėl Garbės tarybos narių ji buvo teisi. Reikėjo kuo greičiau 
sukviesti įtakingus verslininkus, karališkos šeimos narius, bažny- 
čios hierarchus ir kitus visuomenei žinomus asmenis, priklausan- 

čius Garbės tarybai. Teks gerokai paplušėci, nuraminti juos ir pa- 

glostyti, kad liktų patenkinti. Šių žmonių dabar jiems tikrai labai 
reikėjo. 

— Ar galėtumėte imtis šios užduoties? - paklausė Evertas IDa- 
nielsonas. 

Helena Starkė santūriai linktelėjo ir nužingsniavo koridoriu- 


mi. 


Atėjusi į darbą, Ingvarą Johansoną Anika rado sėdintį prie 
darbo stalo ir šnekantį telefonu. Ji į redakciją atvažiavo pirmoji, 
kiti žurnalistai turėjo pasirodyti dešimtą valandą. Ingvaras Johan- 
sonas mostu atkreipė jos dėmesį pirmiausia į ką tik išspausdintų 
laikraščių ryšulius, sukrautus prie sienos, o tada - į sofą prie ži- 
nių skyriaus. Anika numetė paltą ant sofos atlošo ir laukdama, kol 
Johansonas baigs kalbėti, atsisėdo paskaityti laikraščių. Jo balsas 
tai susilpnėdavo, tai vėl pakildavo tarsi tylą kambaryje užpildanti 
muzika, o Anika tuo metu peržvelgė, ką kolegos nuveikė jai išėjus 
namo. Jos straipsnis apie galimą teroro aktą ir grasinimus Kristinai 
Furhagei buvo išspausdintas šeštame ir septintame puslapiuose, - 
kaip tik ten, kur visuomet būdavo publikuojamos pačios svarbiau- 
sios žinios. Fotografijų skyrius archyve rado Furhagės nuotrauką, 
kurioje ji lydėjo grupę vyrų tamsiais kostiumais ir apsiaustais. Ji 
vilkėjo baltą kostiumėlį ir pastelinės spalvos puspaltį, — su šiais 
drabužiais tamsių vyrų fone Furhagė priminė šviesą skleidžiantį 
švyturį. Nuotraukoje ji atrodė ryžtinga, šiek tiek įsitempusi ir tai 
buvo puikus nekalto ir grasinimų sulaukusio žmogaus atvaizdas. 
Septintame puslapyje išspausdintoje nuotraukoje buvo nuforo- 
grafuotas iš spaudos konferencijos išeinantis Evertas Danielsonas. 
Nepriekaištinga spaudimą patiriančio komiteto pirmininko nuo- 
trauka. 

Kitus du puslapius užėmė Berit straipsnis apie auką stadionę į, 
apie tai, ką policija rado nusikaltimo vietoje. Jį Jansonas iliustravo 
dar viena iš Henriksono darytų gaisro nuotraukų. Šiandien ji atro- 
dė tokia pat įspūdinga, kokia būtų atrodžiusi ir įdėta į vakarykšrį 
laikraštį. Paskui buvo spausdinamas interviu su taksi vairuotojų 
Arne Bratstriomu, pasakojančiu apie sprogimą. 

Vienuoliktame ir dvyliktame puslapiuose Anika išvydo kone 
didžiausią nuostabą keliantį straipsnį. Matyt, Patrikas visą naktį 
dirbo kaip pašėlęs, nes parašė dvi atskiras istorijas: SLAPTAS PO). 
LICIJOS LIUDININKAS - PRIE STADIONO MACIAU PA. 
SLAPTINGĄ ŽMOGŲ ir PASKELBTA VISUOTINĖ TIGRO 
PAIEŠKA. 

Puiku! - dingtelėjo Anikai. Jis rado naktinio klubo darbuoto- 
ją - barmeną, kuris papasakojo, kad, eidamas į darbą, matė žmogų, 
per aikštę skubantį link įėjimo į stadioną, tačiau tai įvyko pirmą 
valandą nakties, o ne prieš pat sprogimą, kaip teigė policija. 

Tas žmogus vilkėjo tamsią striukę su pakeltu gobtuvu, mūvėjo 
tamsias kelnes ir avėjo batus storais padais, - straipsnyje teigė bar- 
menas. 

Taigi, bent jau kol nerasime nieko geriau, turime sprogdintojo 
apibūdinimą, - patenkinta pagalvojo Anika. 

Kaip ir buvo galima tikėtis, policija nėrėsi iš kailio mėgindama 
rasti Tigrą. Tuose pačiuose laikraščio puslapiuose dar buvo apra- 
šomos kol kas gana paviršutiniškos policijos teorijos apie žudiką ir 
sprogdinimą. 

Tryliktame ir keturioliktame puslapiuose buvo gvildenama 
olimpinių žaidynių tema, svarstoma, kaip šis išpuolis paveiks svar- 
biausią sporto renginį ir kokių saugumo priemonių nuo šiol bus 
imamasi. Čia jie įdėjo ir buvusių išpuolių, kuriais siekta sužlugdyti 

olimpines žaidynes, apžvalgą. Visą kitą laikraščio puslapį užėmė 
kalėdinių pirkinių reklama; šešioliktame ir septynioliktame buvo 
aprašyta, kaip į šį nusikaltimą reagavo skaitytojai, ir įdėtas Nilso 
Langebio straipsnis apie tarptautinės bendruomenės reakciją. 

Tolesnius puslapius užpildė interviu su įžymybėmis apie jų ne- 
galavimus ir straipsniai apie vaiką, kurį visi turėtume užjausti, apie 
niekam negirdėtą roko muzikantą, kurį policija sučiupo girtą prie 
vairo, ir apie grupę niekam neįdomių menininkų homoseksualų, 
nepatenkintų, kad sveikatos priežiūros tarnybos mažina išlaidas. 

Abiejuose viduriniuose laikraščio puslapiuose buvo išspausdin- 
ta Patriko parengta įvykių apžvalga, kurioje buvo pateikti faktai 
apie ką tik įvykdytą nusikaltimą. Aplink nuotrauką, padarytą iš 
sraigtasparnio, buvo tvarkingai sudėliotos strėlytės su laiko ir vic- 
tos nuorodomis. 

Pamačiusi, kad Ingvaras Johansonas baigė pokalbį, ji pakėlė 
galvą. Buvo akivaizdu, kad jis jau kelias minutes stebi Aniką. 

— Velniškai geras numeris, kaip manote? - mostelėjusi laikraš- 
čiu ir dėdama jį ant sofos, paklausė Anika. 

- Taip, neblogas, - gręždamasis pritarė Johansonas. - Bet visa 
tai jau praeitis. Dabar reikia galvoti apie rytojaus numerį. 

Pedantas netašytas... - pagalvojo Anika. Ji visada manė, kad 
vakarinių laikraščių redaktoriai per daug galvoja apie ateitį ir per 
mažai laiko skiria praeičiai apmąstyti. Jei kas nors nepasisekdavo, 
niekas nesukdavo dėl to galvos, nes tai buvo pernykštis sniegas. O 
jei kas nors pasisekdavo, jie niekada negaišdavo laiko, kad galėtų 
pasidžiaugti sėkme. O labai gaila, nes, Anikos nuomone, nesku- 
bant apmąstyti sėkmes ir nesėkmes buvo gyvybiškai svarbu, kad 
neįsisuktum į kasdienybės ratą, kad turėtum galimybę apskritai 

pamąstyti apie pasaulio įvykius, kad galėtum stabiliai dirbti ir siek. 
ti geresnės kokybės. 

- Ką turite rytojui? - nusisukęs nugara į Aniką paklausė In. 
gvaras. 

Po velnių, kas jam darosi? - nuvargusi pagalvojo ji. - Kodel ji, 
taip elgiasi? Turėjau padaryti kažką, kas jį suerzino. Tik ką? Juk nie. 
ko bloga jam nepasakiau, ar ne? O gal jis širsta, kad vakar perėmiau 
iniciatyvą ir apžvelgiau nusikaltimų skyriaus darbus? 

- Po galais, iš kur man žinoti, kas vyksta? Ką tik įkėliau koją 
į redakciją, — tarė ji ir nustebo, kad jos žodžiai nuskambėjo taip 
piktai. 

Anika skubriai pakilo nuo sofos ir grybštelėjo paltą bei rankinę. 
Tada pilnu glėbiu daiktų patraukė į savo kabinetą. 

- Pusę dešimtos policija rengia spaudos konferenciją! - jai pa- 
vymui šūktelėjo Ingvaras Johansonas. 

Darydama savo kabineto duris Anika žvilgtelėjo į laikrodį: iki 
spaudos konferencijos buvo likusi beveik valanda. Taigi ji dar turė- 
jo laiko paskambinti keliems žmonėms. 

Pirmiausia surinko Kristinos Furhagės mobiliojo telefono nu- 
merį. Olimpinio komiteto pirmininkas iki šiol neišplatino jokio 
viešo pareiškimo, tad buvo galima buvo manyti, kad Kristinos ben- 
dradarbiai kol kas taip pat su ja nesusisiekė. Buvo tikrai keista, kad 
ši moteris taip atkakliai tyli, ir Anika neabejojo, kad čia kažkas ne 
taip. 

Anika labai nustebo išgirdusi ne automatinio atsakiklio įrašą, 
o jungiantį skambučio signalą. Telefonas buvo įjungtas. Klausyda- 
masi pypčiojimų, ji paskubomis krenkštelėjo. Po penkto signalo 
įsijungė Telijos automatinių atsakymų centras, bet dabar ji bent 

jau žinojo, kad telefonas įjungtas ir naudojamas. Anika išsaugojo 
šį numerį, tikėdamasi surinkti jį vėliau. 

Atėję drauge Patrikas ir Berit sustojo jos kabineto tarpduryje. 

— Arjūs užimta?.. 

— Dieve mano, ne, užeikite, pašnekėsime. 

Ji atsistojo, apėjo rašomąjį stalą ir įsitaisė ant senos sofos. 

— Abu puikiai pasidarbavote, - pasakė ji. - Mes vieni smulkiai 
papasakojome, kokie įrodymai rasti nusikaltimo vietoje, ir vienin- 
teliai radome naktiniame klube dirbusį barmeną. 

— Bet aname laikraštyje spausdinamas įspūdingas interviu su 
Tarptautinio olimpinio komiteto prezidentu, - paprieštaravo Be- 
rit. - Ar matei? Jis tikrai įpykęs ir grasina atšaukti olimpines žaidy- 
nes, jei nebus sučiuptas sprogdintojas. 

- Taip, ir aš girdėjau, - tarė Anika. - Gaila, kad mums nepavyko 
paimti dar ir interviu. Kita vertus, svarstau, ar Olimpinio komiteto 
prezidentas tikrai taip sakė. Jei jis iš tiesų nori atšaukti olimpines 
žaidynes, kodėl nepareiškė to viešai? Visiems kitiems žiniasklaidos 
atstovams ir visuose savo pareiškimuose spaudai jis kartoja, kad 
olimpinės žaidynės, nepaisant jokių aplinkybių, turi įvykti. 

— Galbūt kiti pasitenkino oficialiomis prezidento kalbomis, o 
mūsų gerbiami varžovai išprovokavo jį pasakyti, ką iš tiesų mano? — 
pasakė Berit. 

Anika atsivertė konkurentų laikraštį - norėjo peržvelgti inter- 
viu. 

— Straipsnį parašė Romoje dirbantis jų korespondentas, o jis 
yra velniškai profesionalus, - pasakė Anika. - Manau, informacija 
autentiška, bet prezidentui šiandien popiet vis tiek teks viską pa- 
neigti. 

— Kodėl šiandien po pietų? - nustebo Patrikas. 

- Šią žinią pasigavo CVN kanalas ir jau ruošia apie tai trumpą 
reportažą, - šypsodamasi paaiškino Anika. - Olimpinės žaidynį, 
pavojuje ar panašiai, be to, tą reportažą lydės atitinkamai niūrį įp 
pompastiška muzika. 

Berit šyptelėjo. 

- Vadinasi, šiandien rytą jie rengia dar vieną spaudos konferen. 
ciją? - paklausė ji. 

- Taip, - atsakė Anika, - tikriausiai nori atskleisti mums aukos 
tapatybę. Jau imu įtarti, ar tik nebus nužudyta pati Olimpinių žai- 
dynių organizacinio komiteto vykdomoji direktorė... 

- Furhagė? - iš nuostabos išpūtęs akis, paklausė Patrikas. 

— Na, man tokia mintis kilo, - atsakė Anika. - Arba ji slapstosi, 
arba atsitiko kažkas labai rimta. Su Furhage niekas negali susisiek- 
ti, net artimiausi jos kolegos. Kad ir kur ji būtų, negali nežinoti, 
kas atsitiko, negali nežinoti apie sprogusią bombą. Taigi, arba ji 
nori bet kokia kaina susilaikyti nuo komentarų, todėl slapstosi, 
arba komentuoti nieko negali, o tai reikštų, kad serga, yra žuvusi 
arba pagrobta. 

- Ir aš apie tai pagalvojau, - pritarė Berit. - Tiesą sakant, vakar, 
kalbėdama su policijos pareigūnais apie tai, ką jie rado nusikalti- 
mo vietoje, net paklausiau, ar auka negalėjo būti Furhagė, bet jie 
tai kategoriškai paneigė. 

— Tai dar nieko nereiškia, —- susimąsčiusi tarė Anika. - Kad ir 
kas atsitiko, Furhagės istorija yra svarbiausia. Turėsime toliau do- 
mėtis grasinimu ją nužudyti - kas jai grasino ir kodėl? O jei auka 
stadione yra ji, teks papasakoti skaitytojams visą jos gyvenimo is- 
toriją. Ar jau turime paruošę jos nekrologą? 

- Jos nekrologo tikrai neturime, — atsakė Berit. - Mat niekas 


nesitikėjo, kad Kristina Furhagė galėtų... padėti šaukštą. 

- Prieš išvažiuodami į spaudos konferenciją, turime paprašyti 
darbuotojų, kad pradėtų ieškoti jos nuotraukų ir straipsnių iškar- 
pų. Ar kuris nors iš jūsų kalbėjosi su Eva Brita? 

Patrikas ir Berit papurtė galvas. Anika priėjo prie rašomojo sta- 
lo ir surinko sekretorės namų numerį. Evai Britai Kvist atsiliepus 
Anika trumpai apibūdino padėtį. 

- Žinau, kad šiandien yra paskutinis sekmadienis prieš Kalė- 
das, bet būtų puiku, jei galėtumėte ateiti, - pasakė ji. - Mes, visi 
redakcijos darbuotojai, važiuojame į policijos būstinę, kurioje 
vyks spaudos konferencija, ir būtų nuostabu, jei per tą laiką ga- 
lėtumėte surinkti viską, ką turime apie Kristiną. Nuotraukas ir 
straipsnius... 

- Kaip tik kepu bandeles, - paaiškino Eva Brita Kvist. 

- Šit kaip... - tarstelėjo Anika. - Gaila... Bet šiandien gali nu- 
tikti kai kas labai svarbaus, o mes visi tiesiog nusivarę nuo kojų. 
Patrikas dirbo iki pusės ketvirtos ryto, aš pradėjau vakar naktį, 
penkiolika minučių po trečios, o baigiau vienuoliktą vakaro, pa- 
našiai arė ir Berit. Be to, mums reikia pagalbos būtent toje srityje, 
už kurią atsakinga jūs: reikia patikrinti duomenų bazes, surinkti 
medžiagą ir... 

— Klausykite, juk sakau, kad negaliu, - pertraukė Aniką Eva 
Brita Kvist. - Aš turiu šeimą. 

Anika prikando liežuvį, kad neleptelėtų pirmo į galvą atėjusio 
atsakymo, ir tarė: 

- Taip, suprantu, kad pakeisti planus nelengva. Siaubinga 
palikti savo vaikus ir vyrą vienus. Turbūt nereikia nė sakyti, kad 
skaičiuosime jums viršvalandžius ir suteiksime atostogas kada tik 


norėsite: arba prieš Naujuosius Metus, arba, jei pageidausite, atei- 

nantį ketvirtį. Bet būtų gerai, kad prieš mums grįžtant iš spaudos 
konferencijos jau būtumėte surinkusi tą medžiagą... 


- Juk sakau, kad įkepiau bandeles! Negaliu atvažiuoti! Ar aps- 


kritai manęs klausotės? 

Anika nutilo ir giliai atsiduso. 

- Nagerai, - pasakė ji. - Jei taip norite, padarysime kitaip. Of- 
cialiai skiriu jums viršvalandžius ir pradėti privalote tuoj pat. Po 
penkiolikos minučių laukiu jūsų redakcijoje. 

— Ber aš kepu bandeles! 

— Šį darbą gali pabaigti šeimos nariai, - atšovė Anika ir padėjo 
ragelį. Ji atkreipė dėmesį, kad jos ranka virpa, ir staiga suirzo. 

Tokių dalykų Anika labai nemėgo. Ji negalėjo nė įsivaizduoti, 
kad jei paskambintų viršininkas ir paprašytų pildomai padirbėti, 
ji galėtų elgtis taip, kaip ką tik elgėsi Eva Brita. Mat nutikus kam 
nors tikrai svarbaus, žurnalistas turėjo būti pasiruošęs atlikti savo 
užduotį - tai buvo jo pareiga. O jei norėjo dirbti nuo devynių ryto 
iki penktos vakaro ir nuo pirmadienio iki penktadienio, tuomet 
jis nesunkiai galėjo rasti kitą darbo vietą. Žinoma, duomenų bazes 
galėjo patikrinti ir kas nors kitas, — ji pati, Berit, arba kuris nors iš 
žinių skyriaus reporterių, bet šį kartą visi žurnalistai jautė nemenką 
įtampą. Visi patyrė stresą dėl artėjančių Kalėdų, todėl, rodės, visiš- 
kai teisinga padalyti darbą kiek įmanoma po lygiai, kad kiekvienas 
darytų tai, ką geriausiai išmano, nesvarbu, kad sekmadienį. Šį kartą 
ji negalėjo daryti Evai Britai jokių išimčių, nes kitą kartą, - Anika 
tuo neabejojo, - kai būtų nutikę kas nors ypatinga, ji neišvengia- 
mai būtų susidūrusi su tikru košmaru. Už tokią nepagarbą, kokią 
ką tik jai parodė sekretorė, nebuvo galima duoti laisvų dienų. 

— Eva Brita jau važiuoja, - pasakė Anika savo darbuotojams, o 


Berit veide šmėstelėjo blanki šypsena. 


17 


Į spaudos konferenciją jie išvyko dviem automobiliais. Anika 
ir Berit važiavo su fotografu Johanu Henriksonu, o Patrikas - su 
Ulfu Olsonu. 

Rodės, šiandien žiniasklaidos atstovai buvo apimti dar didesnės 
isterijos ir jų grumtynės atrodė dar nuožmesnės. Henriksonui au- 
tomobilį teko palikti tolokai, prie Kungsholmstorgo, mat gatvės 
aplink policijos būstinę buvo užstatytos kilnojamųjų televizijos 
studijų furgonų ir Vo/vo markės automobilių su įvairių žiniasklai- 
dos įmonių logotipais. 

Anikai pramankštinti kojas visai patiko. Po vakar dienos snygio 
oras buvo giedras ir vaiskus, o viršutiniai pastatų aukštai maudėsi 
saulės spinduliuose. Einant po kojomis gurgždėjo sniegas. 

— Aš gyvenu štai ten, — pasakė ji, rodydama į XIX a. devinta- 
me dešimtmetyje statytą, bet visai neseniai renovuotą kelių butų 
namą, dunksantį šiek tiek toliau, Hantverkargartane. 

— Pirkai ar nuomojiesi? — paklausė Berit. 

— Nuomojuosi, — atsakė Anika. | 

— Po galais, kaip tau pavyko gauti čia butą? - nusistebėjo Hen- 
riksonas, prisiminęs savo persinuomotą vieno kambario butuką 


Brandbergene. 

— Vien per savo užsispyrimą, - paaiškino Anika. — Prieš aštuo. 
nerius metus turėjau trumpalaikę sutartį, galiojusią, kol namas 
bus remontuojamas. Gyvenau ankštame trijų kambarių bute vidį- 
niame namo kieme ir... be karšto vandens. Vonios kambarys buvo 
įrengtas gretimo namo rūsyje. Namas turėjo būti renovuojamas, 
o aš pagal sutartį turėjau gyventi jame tik pusmetį. Bet prasidėjo 
nekilnojamojo turto krizė ir namo savininkas bankrutavo. Pirkti 
tokios griuvenos niekas nenorėjo, o kadangi pragyvenau joje pen- 
kerius metus, nuomos sutartis tapo neterminuota. Tuo metu bute 
jau gyvenome beveik keturiese: aš, Tomas ir Kalis, be to, laukiausi 
Elenos. Taigi, kai namas pagaliau buvo renovuotas, gavome pen- 
kių kambarių butą su langais į gatvę. Neblogai, ar ne? 


— Aukso puodas... — tarė Berit. 
— Kiek nuomos mokate? — pasidomėjo Henriksonas. 


— Tai vienintelė nemaloni spraga šioje sėkmės istorijoje, - pasa- 
kė Anika. - Geriau klauskite ko nors kito, pavyzdžiui, kiek sienų 
ploto iškalta medžio plokštėmis arba koks mūsų kambarių aukš- 
tis! 

- Kapitalistė, prasisiekėlė snobė! - linksmai šūktelėjo Henrik- 


sonas ir Anika ėmė garsiai juoktis. 


Evening Post žurnalistai atėjo paskutinę akimirką ir vos nepa- 
vėlavo į spaudos konferenciją. Anika buvo priversta sustoti vos 
įžengusi pro duris ir beveik nieko nematė. Net ir pasistiebusi neiš- 
vydo nieko įdomaus, tik tai, kaip žurnalistai mėgina vienas kitam 
parodyti, kokie jie svarbūs ir susikaupę. Pasidarbavę alkūnėmis 
Henriksonas ir Olsenas šiaip taip prasiskynė kelią prie pakylos ir 
atsidūrė ten kaip tik tuomet, kai į salę žengė spaudos konferenci- 


jos dalyviai. Šiandien jų buvo mažiau nei vakar. Anika matė tik vy- 

riausiąjį prokurorą Kelį Lindstriomą ir policijos atstovą spaudai. 
Neatėjo nei Evertas Danielsonas, nei kuris nors iš Nusikaltimų ty- 
rimo skyriaus pareigūnų. Per vieno iš rytinių laikraščių žurnalistės 
viršugalvį Anika matė, kaip policijos atstovas spaudai krenkštelėjo 
ir ėmė kalbėti. Jis apibendrino esamą padėtį ir pakartojo tai, ką jau 
visi žinojo, - pavyzdžiui, kad paskelbta visuotinė Tigro paieška 
ir kad įkalčiai stadione vis dar renkami. Jo kalba netruko nė de- 
šimties minučių. Tada Kelis Lindstriomas pasilenkė, o žurnalistai 
pasekė jo pavyzdžiu. Mat visi numanė, ką prokuroras pasakys. 

— Stadione rastos aukos tapatybės nustatymo procedūros iš 
esmės baigtos, — pareiškė vyriausiasis prokuroras ir salėje įsivieš- 
patavo tyla, persmelkta įtampos ir laukimo. - Aukos šeima apie 
šį įvykį jau informuota, todėl nusprendėme atskleisti žuvusiosios 
tapatybę, nors dar ne visi darbai baigti... Stadione žuvo Kristina 
Furhagė, Stokholmo Olimpinių žaidynių organizacinio komiteto 
vykdomoji direktorė. 

Iš jaudulio Anikai visas kūnas nuėjo pagaugais: Taip! Aš taip ir 
žinojau! Taip ir maniau! Kai žurnalistų salėje keliamas triukšmas 
pasiekė apogėjų, ji jau ėjo iš policijos būstinės. 

Anika žingsniuodama įsikišo į ausį vieną ausinę ir surinko 
anksčiau įsimintą mobiliojo numerį. Išgirdo jungimosi signalą. 

Ji prisėdo ant siauro suolelio policijos būstinės koridoriuje, 
sunkiai atsidususi ir užsimerkusi pamėgino susikaupti ir telepatiš- 
kai pasiųsti žinią: Prašau, tegul kas nors atsiliepia! Trys signalai, 
keturi, o tada — trakštelėjimas. Kažkas pakėlė ragelį! Dieve bran- 
gus, kažin, kas tai galėtų būti? 

Anika dar stipriau užsimerkė ir prabilo ramiai ir tyliai. 

— Laba diena, esu Anika Bengtzon iš Evening Post. Prašyčiau 
pasakyti, su kuo kalbuosi? 

— Aš - Bertilis Milanderis, - tyliai prisistatė vyras. 

Bertilis Milanderis, Bercilis Milanderis... juk jis buvo Kristinos 
Furhagės vyras, ar ne? Ar toks buvo jo vardas ir pavardė? Anika 
nusprendė nerizikuoti ir vėl neskubėdama paklausė: 

— Ar šnekuosi su Bertiliu Milanderiu, Kristinos Furhagės vyru? 

Jis nieko neatsakė, tik garsiai atsiduso. 

— Taip, - pagaliau tarė. 

Anika pajuto gerklėje mušant pulsą. 

Skambinti žmogui, ką tik netekusiam savo šeimos nario, kie- 
kvienam žurnalistui buvo pati nemaloniausia užduotis. Žurnalistų 
sąjungoje buvo daug diskutuota, ar tokie skambučiai neprasilen- 
kia su etika, tačiau Anikai rodėsi, kad geriau vis dėlto skambinti, 
net jei nieko nepeštum ir tik paaiškintum, ką daro laikraščio ben- 
dradarbiai. 

— Pirmiausia norėčiau pareikšti nuoširdžiausią užuojautą dėl 
jūsų šeimą ištikusios tragedijos. Policija ką tik viešai paskelbė, kad 
per sprogimą Viktorijos stadione žuvo jūsų žmona, Kristina, - pa- 
sakė Anika. 

Vyras tylėjo kaip žemė. 

- Beje, ar tai Kristinos mobilusis? — pati netikėdama, kad klau- 
sia, pasiteiravo ji. 

— Ne, tai šeimos telefonas, - nustebęs paaiškino vyras. 

- Skambinu jums pasakyti, kad rytojaus laikraštyje rašysime 
apic jūsų žmoną... 

— Bet jau rašėte, - priminė jai ponas Milanderis. 

— Na, vakar sutelkėme dėmesį į sprogdinimą ir aktualiausius 
įvykius. 

- Evening Post... Ar ne jūsų laikraštyje buvo ta nuotrauka? Ta, 
kurioje... - Jis nutilo nebaigęs sakinio ir ėmė kūkčioti. 

Pirštais uždengusi mobiliojo mikrofoną, Anika pakėlė akis į 
lubas. Žinoma, jis matė Henriksono nufotografuorą tribūną, ku- 
rioje medikai rinko jo žmonos palaikus. Ak, mėšlas, koks mėšlas... 
Anika kelis kartus giliai, bet tyliai atsiduso. 

— Mūsų, - ramiai pripažino ji. - Atleiskite, negalėjau jūsų įspė- 
ti, kad laikraštyje pasirodys ta nuotrauka, mat jūsų žmonos tapa- 
tybė buvo nustatyta visiškai neseniai. Negalėjau užbėgti įvykiams 
už akių ir iš anksto jus informuoti. Apgailestauju, kad ta forogra- 
fija jus sukrėtė. Kaip tik dėl to ir dėl dar kelių priežasčių labai no- 
rėčiau dabar su jumis pasišnekėti. Rytoj mes vėl publikuosime šią 
istoriją. 

Ragelyje buvo girdėti vyro verksmas. 

— Jei norėtumėte ką nors pasakyti, mielai jus išklausyčiau, - pri- 
dūrė Anika. - Jei norite pažerti kritikos, paprašyti mūsų parašyti 
ką nors arba, priešingai, apie ką nors nerašyti, tik pasakykite man. 
Pone Milanderi... 

Jis šniurkštelėjo. 

— Taip, aš vis dar klausau, - tarė. 

Anika pakėlė galvą ir per pagrindinio įėjimo durų stiklą pa- 
matė, kad minia žurnalistų plūsta iš pastato ir traukia link jos. Ji 
vikriai atidarė duris ir sustojo šalia laiptų. Tada ragelyje išgirdo du 
įkyrius pyptelėjimus, iš kurių suprato, kad kažkas mėgina jai pri- 
siskambinti. 

— Suprantu, kad patiriate tikrą košmarą, - tęsė Anika. - Nega- 
liu įsivaizduoti, kaip jaučiatės. Tačiau tai yra viešas įvykis, vienas iš 
niekšingiausių kada nors mūsų šalyje įvykdytų nusikaltimų. Jūsų 
žmona buvo tikra lyderė ir sektinas pavyzdys viso pasaulio mote- 
rims. Todėl mūsų pareiga yra pranešti apie šį įvykį visuomenei. Ir 
todėl maldauju jūsų pasikalbėti su mumis, suteikti mums galimy- 


121 


LIZA MARKLUND 


bę pareikšti jums pagarbą ir paskelbti tai, ką norėtumėte pasakytį, 
Baisu pripažinti, bet parašę netinkamą straipsnį ir, nors ir netyčią, 
sukėlę dar daugiau kančių tik dar labiau pabloginsime padėtį. 

Mobiliojo ekranėlyje įsižiebė užrašas Atidčias skambutis. Vyras 
vis dar dvejojo. 

— Duosiu jums savo ir vyriausiojo redaktoriaus tiesioginės tele- 
fono linijos numerius, kad galėtumėte bet kada paskambinti... 

— Atvažiuokite, - pertraukė ją vyras. - Noriu viską jums papa- 
sakoti. 

Anika užsimerkė, mat staiga susigėdo, kad giliai širdyje džiū- 
gauja. Ji paims interviu iš aukos sutuoktinio! Jis pasakė slaptą 
šeimos adresą ir Anika brūkštelėjo jį ant prekybos centro kasos 
kvito, kurį sužvejojo kišenėje. Net neapsvarsčiusi, ar elgiasi etiškai, 
ji paskubomis pridūrė: 

— Dabar jūsų mobilusis nuolat skambės. Jei negalėtumėte to 
pakęsti, būtų visiškai pateisinama, jei aparatą tiesiog išjungtumė- 
te. 

Šiaip ar taip, ji jau prisiskambino. Ir būtų geriau, jei jokiam 
kitam žurnalistui tokia sėkmė nenusišypsotų. Prasibrovusi pro 
žurnalistus, ji grįžo į policijos nuovadą ieškoti kolegų. Pirmiausia 
pamatė Berit. 

— Susisiekiau su jos šeima, — sušnabždėjo Anika. - Mudu su 
Henriksonu ten važiuojame. Gal galėtum pradėti domėtis, ką Fur- 
hagė veikė paskutinėmis savo gyvenimo valandomis, o Patrikas te- 
gul pasižiūri, kaip vyksta žudiko paieška. Gerai? 

— Gerai, - linktelėjo Berit. - Henriksonas kažkur lauke, išsi- 
tempė Kelį Lindstriomą fotografuotis. Tikriausiai būtų greičiau, 
jei eitum aplink... 

Anika išskubėjo į lauką ir netrukus rado Henriksoną Bergs- 
gatane, užsilipusį ant popieriaus atliekoms skirto konteinerio ir 
forografuojantį Lindstriomą, stovintį tunelio, vedančio į policijos 
būstinės rūsius, fone. Ji pasisveikino su Lindstriomu ir nusitempė 
jaunąjį fotografą į šalį. 

— Eime, Henriksonai, rytoj jūsų nuotrauka vėl gali puikuotis 


dviejuose viduriniuose laikraščio puslapiuose. 

Helena Srarkė atgalia ranka nusibraukė lūpas. Suvokė, kad del- 
no viršus drėgnas ir lipnus, bet vėmalų dvoko neužuodė. Visos jos 
juslės tarsi išnyko, atsiskyrė nuo kūno, dingo. Neliko nieko: nei 
gebėjimo uosti, nei matyti, nei girdėti, nei jausti skonį. Ji dusliai 
sudejavo ir vėl užsikvempė ant klozeto. Ar čia tikrai buvo tamsu, 
ar ji... apako? Jos smegenys tarsi užšalo, ji negebėjo mąstyti, visos 
mintys kažkur išgaravo ir ankstesnę save ji regėjo lyg per miglą. 
Tada pajuto veidu srūvant sūroką vandenį, bet nesuprato, kad ver- 
kia. Jos kūne liko tik aidas; jos kūnas buvo tuščia erdvė, užpildyta 
vienos vienintelės aidinčios frazės: Kristina žuvo, Kristina žuvo, 
Kristina žuvo... 

Kažkas kumščiu trankė duris. 

— Helena! Ar viskas gerai? Gal reikia pagalbos? 

Dusliai sudejavusi, ji susmuko ant grindų, pasislinko po kriau- 
kle ir susirietė. Kristina žuvo, Kristina žuvo, Kristina... 

- Helena, atidarykite duris! Jums negera? 

Kristina žuvo, Kristina žuvo... 

- Laužkite duris! 

Kažkas skaudžiai į ją trenkėsi. Staiga iš koridoriaus plūstelėjo 
šviesa. 


— Dieve mano, padėkite jai atsistoti. Kas atsitiko? 

Jie niekada nesupras, - dingtelėjo Helenai ir ji susivokė vis dėl- 
to galinti mąstyti. - Jie niekada nesupras. Niekada. 
Helena pajuto, kad kažkas padėjo jai atsistoti. Paskui išgirdo 


kažką klykiant ir suprato, kad rėkia ji. 


Art nouveau stiliaus pastato sienos buvo dekoruotos šviesiai 
smėliniu tinku. Jis dunksojo šiaurinėje Estermalmo dalyje, vienoje 
iš tų ramių gatvelių, kuriose automobiliai buvo nepriekaištingai 
išblizginti, o senos ponios vedžiojo nedidelius baltus šuniukus. 
Žinoma, jo vestibiulis atrodė prabangiai: marmuro grindys, ant 
durų - graviruoti veidrodžiai, liftų kabinos - su bukmedžio ir 
žalvario apdaila, šiltos gelsvos spalvos marmuru dengtos sienos 
ir į kiemą vedantis didelis, vitražinėmis gėlėmis puoštas vitrininis 
langas. Nuo durų iki laiptų buvo patiestas storas žalias kilimas, 
primenantis Anikai Grand viešbutį. 

Furhagės ir Milanderio šeima gyveno viršutiniame aukšte. 

— Gerai, šį kartą elgsimės labai atsargiai, - sušnabždėjo Anika 
Henriksonui ir paspaudė durų skambutį. Iš vidaus atsklido keli 
skirtingų tonų garsai. 

Durys atsidarė iš karto, tarsi vyras būtų prie jų stovėjęs ir laukęs 
žurnalistų. Anika jo nepažino; niekada nebuvo mačiusi jo nuo- 
traukos. Kristina savo vyro paprastai kartu nesivedžiodavo. Berti- 
lio Milanderio veidas atrodė papilkėjęs, o po akimis buvo matyti 
juosvi ratilai. Be to, jis buvo nesiskutęs. 

— Užeikite, - santūriai pakvietė jis. 

Tada apsisuko ir žengė į kambario, - rodos, tai buvo didžiu- 
lė svetainė, - gilumą. Ėjo pasikūprinęs ir Anikai dingtelėjo, kad 
kelią jiems rodantis ir rudą švarką vilkintis ponas Milanderis at- 


rodo gerokai susengs. Jie nusivilko paltus, nusiavė batus; fotogra- 

fas pasikabino ant peties fotoaparatą Leica, o kitą įrangą paliko 
prie atviros batų lentynos. Pėdkelnėmis apmautos Anikos pėdos 
nugrimzdo į purius kilimus. Tokių prabangių namų draudimas ti- 
kriausia kainavo pasakiškus pinigus. 

Vyras atsisėdo ant sofos, o Anika su fotografu įsitaisė priešais 
šeimininką. Ji išsiėmė bloknotą ir rašiklį. 

- Atvykome jūsų išklausyti, - nedrąsiai prabilo Anika. - Jei 
norite mums ką nors pasakyti, jei norite, kad parašytume ką nors 
ypatinga, mielai svarstysime jūsų siūlymą. 

Bertilis Milanderis įsispoksojo į sunertus rankų pirštus ir tyliai 
pravirko. Henriksonas liežuviu brūkštelėjo sau per lūpas. 

- Papasakokite apie Kristiną, - pamėgino padrąsinti Milande- 
rį Anika. 

Vyras iš kelnių kišenės išsitraukė išsiuvinėtą nosinę ir išsišnypš- 
tė nosį. Paskui, rūpestingai ją nusivalęs, vėl įsikišo nosinę į kišenę 
ir sunkiai atsiduso. 

— Kristina buvo nuostabiausia iš visų mano sutiktų žmonių. 
Tiesiog nepaprasta. Rodės, joks darbas nebuvo jai per sunkus. Gy- 
venti su tokia moterimi... 

Jis išsitraukė nosinę ir vėl išsišnypštė nosį. 

— „buvo tikras, kasdien patiriamas nuotykis. Ji laikė visas ketu- 
rias namų kertes. Gamino valgį, tvarkė butą, organizavo pobūvius, 
skalbė, apmokėdavo sąskaitas, rūpinosi mūsų dukra - viską darė 
ji 

Milanderis nutilo tarsi apmąstydamas tai, ką pasakė. Rodos, jis 
tik dabar suvokė, ką visa tai reiškia. Kad nuo šiandien visi šie rū- 
pesčiai guls ant jo pečių. 

Jis įbedė žvilgsnį į nosinę. 

- Kaip judu susipažinote? - paklausė Anika, mat nesumojo, ką 
daugiau pasakyti. Bet vyras jos, rodos, neišgirdo. 

- Jei ne ji, Srokholmui niekada nebūtų buvusi suteikta garbė 
rengti olimpinių žaidynių. Tarptautinio olimpinio komiteto pre- 
zidentą ji apvyniojo aplink mažąjį pirštelį. Kristina pati viską su- 
organizavo ir atkakliai siekė savo tikslo. Kai gavo teisę rengti olim- 
pines žaidynes, jie mėgino ją pašalinti ir žaidynių organizacinio 
komiteto vykdomojo direktoriaus postą atiduoti kam nors kitam, 
bet jiems nepasisekė. Tvarkyti tokią daugybę reikalų gebėjo tik ji 
ir netrukus visi buvo priversti tai pripažinti. 

Vyrui šnekant Anika į bloknorą rašėsi pastabas, bet palengva ją 
apėmė vis didesnė sumaištis. Mat buvo mačiusi daugybę žmonių, 
po avarijos arba žmogžudystės patyrusių šoką, ir puikiai žinojo, 
kad jie kartais reaguoja keistai ir neracionaliai, tačiau Bertilis Mi- 
landeris šnekėjo visiškai ne taip, kaip derėjo gedinčiam sutuokti- 
niui. Jis kalbėjo kaip... pavaldinys. 

— Kiek metų jūsų dukteriai ? 

— Tas amerikiečių žurnalas, kaip jis ten vadinasi... išrinko ją 
Metų Moterimi. Metų Moterimi. Ji buvo visos Švedijos Metų Mo- 
teris. Viso pasaulio... 

Bertilas Milanderis vėl išsišnypštė nosį. Anika padėjo rašiklį 
ir pažvelgė į savo bloknotą. Kažkas čia buvo ne taip. Milanderis 
nesuprato, ką sako ir daro. Rodos, net nesuvokė, ką čia veikia ji ir 
fotografas. 

— Kada sužinojote, kad Kristina žuvo? — atsargiai paklausė 
Anika. 

Bercilis Milanderis pakėlė akis. 

- Ji negrįžo namo, - paaiškino. - Išėjo į Kalėdų vakarėlį su 

— Ar susirūpinote, kai ji negrįžo namo? Ar ir anksčiau buvo 
taip nutikę? Kristina daug keliaudavo, ar ne? 

Vyras ištiesino pečius ir pažvelgė į Aniką taip, tarsi tik dabar 
pirmą kartą būtų ją pamatęs. 

— O kodėl klausiate? — pasiteiravo jis. - Ir ką norite tuo pasa- 
kyti? 

Anika kelias akimirkas pamąstė. Taip tikrai buvo negerai. Šis 
vyras buvo patyręs pernelyg stiprų šoką. Atrodė labai sutrikęs ir į 
viską reagavo neadekvačiai; jis nesuprato, ką daro. 

Bet vieno dalyko ji vis dėlto privalėjo paklausti. 

— Kažkas jūsų šeimai grasino, ar ne? — paklausė ji. - Koks tai 
buvo grasinimas? 

Vyras prasižiojęs į ją įsistebeilijo. Rodės, tarsi nebūtų jos išgir- 
dęs. 

— Grasinimas, - pakartojo Anika. - Ar galėtumėte papasakoti 
ką nors apie grasinimą, kurio sulaukė jūsų šeima? 

Vyras priekaištingai žvilgtelėjo į Aniką. 

— Kristina darė viską, ką galėjo, - paaiškino jis. - Ji nėra blogas 
žmogus. Tai nebuvo jos kaltė. 

Anika pajuto, kad ją nukrėtė šiurpas. Šis pokalbis klostėsi ti- 
krai ne taip, kaip reikėjo. Ji pasiėmė rašiklį ir bloknorą. 

— Dėkoju, kad nepaisydamas sunkių aplinkybių sutikote su 
mumis susitikti, - ketindama stotis tarė ji. - Mes... 

Staiga trinktelėjo durys, Anika krūptelėjusi pašoko ir atsisuko. 
Už sofos stovėjo liguistai liesa mergina susitaršiusiais plaukais ir 
jos veide bei žvilgsnyje buvo aiškiai matyti įtarumas. 

— Kas jūs tokie? - paklausė ji. 

Kristinos duktė, - dingtelėjo Anikai ir ji pasistengė susitvardy- 


ti. Tada paaiškino merginai, kad jie iš Evening Post laikraščio. 

— Aha, maitvanagiai, - niekinamai tarė mergina. - Suuodėte 
kraują, ar ne? Pasiruošę peštis dėl lavono likučių? Pasiruošę atsi- 
plėšti geriausius gabalėlius? 

Ji neskubėdama apėjo sofą ir žengė prie Anikos. Anika prisiver- 
tė likti ten, kur sėdėjo, ir laikytis ramiai. 

- Užjaučiu jus dėl motinos... 

— O man tos užuojautos nereikia! - riktelėjo duktė. - Džiau- 
giuosi, kad ji negyva! | 

Ir, apsipylusi ašaromis, ji išlėkė iš svetainės. Bertilis Milanderis 
nedarė nieko, tiesiog liko sėdėti ant sofos nudūręs akis į grindis ir 
tarp pirštų sukdama nosinę. 

— Ar neprieštarausite, jei padarysiu kelias nuotraukas? — pasi- 
teiravo Henriksonas. Bertilis Milanderis atitoko. 

— Ne, žinoma, neprieštarausiu, — stodamasis pasakė jis. - Ar 
čia tiks? 

— Gal galėtumėte prieiti prie lango, ten geresnė šviesa. 

Bertilis Milanderis atsistojo prie gražių aukštų langų pozuoti 
fotografui. Nuotraukos turėjo būti geros. Pro langus krito blausi 
dienos šviesa, o natūralius nuotraukos rėmus turėjo atstoti mels- 
vos, iš Svensk Ten interjero dizaino studijos įsigytos užuolaidos. 

Kol Henriksonas fotografavo, Anika nuskubėjo į gretimą kam- 
barį ieškoti merginos. Ir atsidūrė skoningai įrengtoje ir brangiais 
angliškais baldais apstatytoje bibliotekoje, kurioje buvo sukaupta 
keli tūkstančiai knygų. 

Kristinos Furhagės duktė sėdėjo kaštoninės spalvos oda ap- 
trauktame krėsle. 

— Apgailestauju, kad manote, jog mes įsibrovėme neprašyti, — 
prabilo Anika. - Tikrai nenorime sukelti jums skausmo. Priešin- 


gai. Mes tik norėjome paaiškinti, ką darome. 

Mergina nieko neatsakė; rodos, į biblioteką įžengusios Anikos 
ji nė nepastebėjo. 

- Jei norėtumėte ką nors mums pasakyti, jei manytumėte, kad 
ką nors ne taip parašėme, arba tiesiog sumanytumėte ką nors pri- 
durti, jūs ir jūsų tėtis gali bet kada mums paskambinti. 

Tyla. 

- Paliksiu telefono numerį jūsų tėčiui, - pridūrė Anika ir išėjo 
iš bibliotekos. Grįžusi į svetainę, ji atsargiai uždarė prabangiai de- 
koruotas dvivėres duris. 

Henriksonas ir Bertilis Milanderis buvo spėję išeiti į prieškam- 
barį. Anika nusekė paskui juos, išsitraukė iš piniginės savo vizitinę 
kortelę ir šalia savojo brūkštelėjo dar ir vyriausiojo redaktoriaus 
tiesioginės telefono linijos numerį. 

- Jei kuo nors galėtume padėti, skambinkite, - tarė ji. - Mano 
mobilusis visada įjungtas. Dėkoju, kad sutikote skirti mums lai- 
ko. 

Bertilis Milanderis paėmė vizitinę kortelę į ją nė nežvilgtelėjęs 
ir padėjo ant paauksuoto stalelio prie lauko durų. 

— Man jos taip trūksta, — tarė jis ir Anika suprato jau turinti 
antraštę dviejuose viduriniuose laikraščio puslapiuose pasirody- 


siančiam straipsniui. 


19 


Išgirdęs beldimą į duris vyriausiasis redaktorius atsiduso. Mat 
ketino peržiūrėti bent vieną iš dokumentų stirtų, pūpsančių ant 
darbo stalo, bet per tą valandą, kai atėjo į redakciją, tik atsakinėjo 
į telefono skambučius arba priminėjo prie kabineto durų laukian- 
čius žmones. 

— Užeikite, - pakvietė vyriausiais redaktorius ir pamėgino nu- 
siraminti. Šiaip ar taip, jis didžiavosi tuo, kad bet kuris darbuoto- 
jas panorėjęs galėjo pas jį ateiti. 

Šį kartą atėjo Nilsas Langebis ir Andersą Šiumaną apėmė dar 
didesnė neviltis. 

— Na, kas šiandien neduoda jums ramybės? - paklausė jis, likęs 
sėdėti prie rašomojo stalo. 

Nilsas Langebis sustojo pastato kampe esančio kabineto vidu- 
ryje ir demonstratyviai sunėrė pirštus. 

— Man labai neramu dėl padėties nusikaltimų skyriuje, - prabi- 
lo jis. - Pastaruoju metu darbai jame organizuojami netinkamai. 

Andersas Šiumanas pakėlė į žurnalistą akis ir vos susilaikė ne- 
atsidusęs. 

— Ką turite omenyje? 

- Mes praleisime svarbias temas. Mums ima trūkti pasitikėjimo 


savo vadove. Po personalo pokyčių redakcijoje jaučiamės išmuši iš 

vėžių ir mums nepatinka, kaip laikraštyje nušviečiami nusikaltį. 


mai. 

Vyriausiasis redaktorius mostelėjo į kitoje stalo pusėje stovintį 
krėslą ir Nilsas Langebis atsisėdo. 

— Visos permainos, net ir naudingos, sukelia šiek tiek sumaiš- 
ties ir nerimo, - nuramino Nilsą Šiumanas. - Visiškai supranta- 
ma, kad nusikaltimų skyriaus darbuotojai jaučiasi išmušti iš vėžių, 
juk gana ilgai neturėjo vadovo, o dabar turi naują vadovę. 

— Būtent tai, manau, ir yra didžiausia problema, — pareiškė 
Nilas Langebis. - Man rodos, Anika Bengtzon šioms pareigoms 
netinka. 

. Anderas Šiumanas minutėlę susimąstė. 

- Šit kaip? Turiu prisipažinti, kad mano nuomonė visiškai 
priešinga. Manau, ji yra puiki reporterė ir tikrai moka organizuoti 
darbą. Geba atskirti svarbiausias užduotis ir jas paskirstyti žurna- 
listams. Be to, visada nedvejodama imasi nemalonių darbų. Ji pro- 
tinga ir išmano savo darbą; jei jums reikia įrodymo, pavartykite 
šiandienos numerį. Kodėl abejojate Anikos gebėjimais? 

Nilsas Langebis tarsi suokalbininkas pasilenkė arčiau vyriau- 
siojo redaktoriaus. 

— Žmonės ja nepasitiki. Ji įsivaizduoja esanti išskirtinė. Mindo 
pavaldiniams kojas ir nesupranta, kaip derėtų su jais elgtis. 

— Nesuprantu, kaip tai paveikė jus? 

Žurnalistas skėstelėjo rankomis. 

— Na, manęs nepaveikė, bet girdėjau... 

— Vadinasi, atėjote čia pranešti apie redakcijoje tvyrantį visuo- 
tinį nerimą ir kalbate visų kolegų vardu? 

— Taip, mes per mažai dėmesio skiriame nusikalstamumui mo- 


kyklose ir su aplinkosauga susijusiems nusikaltimams. 

- Ber juk tai būtent tos sritys, už kurias esate atsakingas. 

- Taip, bet... 

— Ar Anika mėgino nušalinti jus nuo šių tyrimo sričių? 

— Ne, visai ne... 

— Taigi, jei mums nesiseka deramai atspindėti, kas vyksta šiose 
dvejose gyvenimo srityse, tai dėl to galima kaltinti tik jus, ar ne? 
Juk tai niekaip nesusiję su Anika Bengtzon, tiesa? 

Staiga Nilsas Langebis sutriko. 

— Manau, esate puikus reporteris, Nilsai, - ramiai pridūrė vy- 
riausiasis redaktorius. — Šiam laikraščiui ir reikia būtent tokių 
patyrusių ir įtakingų žmonių. Tikiuosi, kad dar ne vienus metus 
gebėsite paruošti išskirtinius interviu ir trumpus, faktais parem- 
tus straipsnius. Visiškai pasitikiu ir jumis, ir Anika Bengtzon kaip 
nusikaltimų skyriaus vadove. Mūsų darbo kokybė kasdien gerėja 
būtent dėl to, kad žmonės tobulėja ir išmoksta kartu dirbti lai- 
kraščio labui. 

Nilsas Langebis atidžiai klausėsi. Sulig kiekvienu žodžiu jo 
pasitikėjimas savimi vis augo. Būtent tai jis ir norėjo išgirsti: kad 
vyriausiasis redaktorius juo pasitiki, kad jis ir toliau gali atsidėti iš- 
skirtiniams interviu ir kad yra įtakingas žurnalistas, su kuriuo turi 
būti skaitomasi. Iš vyriausiojo redaktoriaus kabineto jis išėjo žva- 
lus kaip jaunuolis, o į žinių skyrių grįžo net tyliai švilpaudamas. 

— Sveiki, Nilsai, apie ką šiandien rašote? — išgirdo jis klausimą 
kolegos, pro kurį ką tik praėjo. 

Tai buvo Ingvaras Johansonas, žinių skyriaus vadovas. Nilsas 
Langebis stabtelėjo ir trumpai susimąstė. Tiesą sakant, šiandien 
jis apskritai neplanavo dirbti, juolab kad niekas nekvietė jo į re- 


dakciją. Tačiau jam ausyse tebeskambėjo vyriausiojo redaktoriaus 

žodžiai ir jis staiga suvokė savo atsakomybę laikraščiui. Todėl at- 
sakė: 

— Na, turiu patikrinti kelias versijas. Teroro akto galimybę, be 
to, reikia parašyti apie terorizmą apskritai. Šiandien ir ketinu tuo 
užsiimti. 

— Puiku, būtų gerai, jei straipsnį baigtumėte kuo greičiau, ir 
galėtume jį atiduoti, kai darbą pradės maketuotojai. Visi kiti turės 
iki kaklo darbo rašydami apie Furhagę. 

— Furhagę? — nusistebėjo Nilsas Langebis. — O kas jai atsiti- 
ko? 

Ingvaras Johansonas dėbtelėjo į reporterį. 

— Dar negirdėjote? Per sprogimą stadione į gabalėlius buvo iš- 
taškytas ne kas kitas, o Olimpinio organizacinio komiteto vykdo- 
moji direktorė. 

— Na taip, girdėjau. Bet mano informatoriai tvirtina, kad tai 
buvo teroro aktas, — aišku kaip dieną. 

— Policijos informatoriai ? 

— Labai patikimi šaltiniai policijoje, - išpūtęs krūtinę patikino 
žinių skyriaus vadovą Nilsas Langebis. Jis nusivilko odinį švarką ir, 
žingsniuodamas koridoriumi link savo kabineto, pro kurio langą 
buvo matyti redakcijos automobilių stovėjimo aikštelė, ėmė raito- 
tis marškinių rankoves. 


— Palauk, kale, dabar aš tau parodysiu! 

Vos paėmęs pirmą dokumentą iš didesnės popierių krūvos, An- 
dersas Šiumanas vėl išgirdo beldimą į duris. Šį kartą šnektelėti už- 
sigeidė naujasis fotografas, Ulfas Olsonas. Jis ką tik grįžo iš spau- 
dos konferencijos policijos būstinėje ir norėjo akis į akį pasikalbėti 
su vyriausiuoju redaktoriumi apie tai, kaip užvakar su juo elgėsi 
nusikaltimų skyriaus vadovė Anika Bengtzon. 

- Aš nepratęs, kad ant manęs šauktų dėl to, kaip esu apsiren- 
gęs, - pasakė jis ir paaiškino užvakar vilkėjęs firminį Armani kos- 
tiumą. 

- Vadinasi, ji jus aprėkė? — nusistebėjo Andersas Šiumanas. 

- Taip, Anika Bengtzon pareiškė esanti nepatenkinta, kad 
vilkiu dizainerio sukurtą kostiumą. Nemanau, kad turėjau su tuo 
taikstytis. Šiaip ar taip, ankstesnėse darbovietėse to daryti nete- 
ko. 

Andersas Šiumanas kelias sekundes žvelgė į šį vyrą netardamas 
nė žodžio. 

- Nežinau, ką judu su Anika Bengrzon vienas kitam pasakė- 
te, - tarė vyriausiasis redaktorius. - Taip pat nežinau, kur dirbote 
anksčiau ir koks toje darbovietėje buvo aprangos kodas. Dėl ma- 
nęs, - ir neabejoju, kad Anika taip pat man pritartų, - Armani 


kostiumą galite vilkėti nuolat — ir leisdamasis į anglių kasyklos 

šachtą, ir dirbdamas nusikaltimo vietoje, ir bet kur kitur. Bet jeį 
jūsų drabužiai netinkami fotografo darbui, dėl to negalite kaltinti 
nieko, išskyrus save. Ir aš, ir laikraščio redakcijos senbuviai, - visi 
mes tikimės, kad ir jūs, ir kiekvienas šio laikraščio žurnalistas prieš 
vykdamas į darbą pagalvos, su kokiomis užduotimis galėtų susi- 
durti. Jei būtų įvykdyta šiurpi žmogžudystė arba kur nors sprogtų 
bomba, privalote tikėtis, kad būsite pasiųstas į įvykio vietą. Patar- 
čiau turėti automobilyje talpų krepšį, kuriame būtų kombinezo- 
nas ir galbūt šiltas treningas... 

- Krepšį, - suirzęs pertraukė Andersą fotografas, - Anika 
Bengtzon jau parūpino. 

Andersas Šiumanas abejingai nužvelgė pašnekovą. 

- Kuo dar galėčiau padėti? - pasiteiravo jis, bet fotografas atsi- 
stojo ir išėjo iš kabineto. 

Durims užsivėrus vyriausiasis redaktorius sunkiai atsiduso. Pa- 
kęsti užkulisines laikraščio darbuotojų kovas jam būdavo tikrai 
nelengva. Kartais jis norėdavo tiesiog grįžti namo pas žmoną ir 


įsipilti didelį stiklą viskio. 


Anika ir Johanas Henriksonas stabtelėjo prie Svevegene įsi- 
kūrusio McDonalds restorano nusipirkti poros Big Mac porcijų 
Maistą jie valgė automobilyje, grįždami į laikraščio redakciją. 

- Tai siaubinga, - tarė Henriksonas, kramsnodamas paskutinę 
skrudintą bulvytę. 

- Lankyti žuvusiojo giminaičius? Taip, tai tikriausiai pati bjau- 
riausia žurnalisto darbo dalis. 

Anika nusivalė nuo pirštų pomidorų padažą. 

- Kadir kaip stengiuosi laikytis, vis tiek ten sėdėdamas kiekvie: 
ną kartą jaučiuosi kaip padugnė, - pridūrė Henriksonas, - Tarsi 

naudodamiesi tų žmonių tragedija šniukštinėtume ir didintume 
ir taip jau pragariškas jų kančias vien tam, kad laikraščiui reikia akį 
traukiančio straipsnio. 

Anika nusivalė lūpas ir trumpai susimąstė. 

— Taip, — pritarė ji, - pirmiausia būtent tokia mintis ir peršasi, 
bet kartais aukų artimieji tikrai nori kalbėti. Neturime daryti klai- 
dos ir manyti, kad šoko ištikti žmonės yra kvaili. Žinoma, elgris 
reikia labai atsargiai. Be to, ne visuomet rašome apie žuvusiųjų gi- 
minaičius tik dėl to, kad su jais pasikalbėjome ir juos išklausėme. 

- Ir vis dėlto tie, kurie ką tik prarado mylimą žmogų, ne visada 
supranta, ką daro, - nenusileido Henriksonas. 

- Iš kur galite būti toks tikras? - paklausė Anika. - Kas mudu 
esame, kad galėtume spręsti, ar žmogui leisti kalbėti, ar ne? Ir aps- 
kritai, kas gali patikimai įvertinti, kas konkrečiam žmogui konkre- 
čioje situacijoje yra geriausia? Jūs, aš ar pats žmogus? Pastaraisiais 
metais žiniasklaidos sluoksniuose apie tai buvo daug diskutuota 
ir kartais tos diskusijos žmones įžeisdavo labiau, nei iš jų imti in- 


terviu. 


- Vis tiek manau, kad tai tikras mėšlas... - sumurmėjo Henrik- 
sonas. 

Anika šyptelėjo. 

- Na... gal ir taip. Žinoma, šnekinti žmogų, kurį ką tik ištiko 
baisiausia nelaimė, kokią galima įsivaizduoti, yra tikrai siaubinga. 
Per mėnesį gali ištverti vos kelis tokius pokalbius, tačiau ilgainiui 
pripranti. Šiaip ar taip, ligoninėse arba bažnyčioje dirbantys žmo- 
nės su tragedijomis susiduria kasdien. 


— Taip, bet jie nespausdina tų istorijų laikraštyje, - atkreipė jos 
dėmesį Henriksonas. 

— Dieve mano, bet ir užsivedėte! - staiga suirzusi sušuko Anį. 
ka. - Žinote, straipsnis laikraštyje nebūtinai yra bausmė! Jis tik 
patvirtina, kad žmogus yra įtakingas ir kažkam svarbus. O gąl 
turėtume nekreipti dėmesio nei į nusikaltimų aukas, nei į jų ar. 
timuosius? Prisiminkite, ką sakė nuskendusio kelto Estonia aukų 
giminaičiai. Jie tvirtino nesulaukę pakankamai žiniasklaidos dė- 
mesio. Jie skundėsi, kad laikraščiai domėjosi tik tuo, jog buvo iš- 
kritę priekiniai kelto vartai, ir buvo teisūs. Iš pradžių kalbėtis su 
keltu Estonia plaukusių žmonių giminaičiais buvo draudžiama, - 
jei kas nors būtų pamėginęs paimti iš jų interviu, jį būtų užsipuolę 
teisuoliški žiniasklaidos kanalai ir vartotojų teisių gynimo orga- 
nizacijos. 

— Nereikia taip pykti... — tyliai pasakė Henriksonas. 

— Pyksiu, kiek tik norėsiu. Turiu tokią teisę, - atšovė Anika, 

Likusią kelio dalį į redakciją jie įveikė nepratarę nė žodžio. Jie- 
dviem liftu kylant į žinių skyrių, Henriksonas Anikai maloniai 
nusišypsojo ir pasakė: 

— Manau, kad nuotrauka, kurioje Milanderis stovi prie lango, 
atrodys įspūdingai. 

- Puiku, - linktelėjo Anika. - Pažiūrėsime, ar galime ją spaus- 
dinti. 

Ji stumtelėjusi atidarė lifto duris ir nelaukdama, ką atsakys ko- 


lega, nuskubėjo koridoriumi. 

Evai Britai Kvist plušant ir renkant medžiagą apie Kristiną 
Furhagę, pakeliui į savo kabinetą pro ją praėjo Anika. Sekretorė 
sėdėjo apsikrovusi senų iškarpų pilnais segtuvais bei šūsnimis in- 
ternete rastos ir išspausdintos informacijos. 

— Medžiagos apie šią moterį tikrai daug, - mėgindama parody- 
ti savo nepasitenkinimą, pasakė ji. - Bet manau, kad didžiausią jos 
dalį jau surinkau. 

- Gal galėtumėte šią medžiagą surūšiuoti, kad tam, kuris pratęs 
jūsų darbą, pakui būtų lengviau? - paprašė Anika. 

- Jūs taip žavingai įsakymą mokate pateikti kaip prašymą... - 
pasakė Eva Brita. 

Į šią pastabą Anika atsakyti neketino, tad nuėjo į savo kabinetą 
ir nusivilkusi pasikabino paltą. Tada pasiėmė puodelį kavos, nu- 
žingsniavo pas nuotraukų redaktorių Pelį Oskarsoną, ir prisitrau- 
kė arčiau kėdę, kad galėtų matyti jo kompiuterio ekraną, kurį visą 
buvo užpildžiusios nykščio nago dydžio nuotraukos iš laikraščio 
archyvo ir visose jose buvo Kristina Furhagė. 

- Esame publikavę daugiau nei šešis šimtus pačių darytų šios 
moters nuotraukų, - paaiškino Pelis Oskarsonas. - Per pastaruo- 
sius aštuonerius metus vidutiniškai tekdavo viena nuotrauka per 


savaitę. Ji fotografuota dažniau už karalių. 

Anika kreivai šyptelėjo. Taip, tai tikrai galėjo būti tiesa. Vis- 
kas, ko pastaraisiais metais Kristina Furhagė imdavosi, sulaukdavo 
didžiulio visuomenės dėmesio. Anika atidžiai pažvelgė į kompiu- 
terio ekraną: Kristina Furhagė atidaro Viktorijos stadioną, Kris- 
tina Furhagė susitinka su garsiais dainininkais, Kristina Furhagė 
apkabina Tarptautinio olimpinio komiteto prezidentą, Kristina 
Furhagė sekmadieniniame laikraščio priede demonstruoja naująją 
savo rudens drabužių kolekciją... 

Pelis Oskarsonas spustelėjo pelės klavišą ir atidarė naują nykš- 
čio nago dydžio nuotraukų pilną langą: Kristina Furhage Baltuo- 
siuose rūmuose, Nacionalinio teatro spektaklio premjeroje, geria 
arbatą su karaliene, skaito pranešimą konferencijoje, skirtoje mo- 
terų lyderystei... 

- Ar turime bent vieną nuotrauką, kurioje ji būtų nufotogra- 
fuora namų aplinkoje arba su šeimos nariais? — pasiteiravo Ani- 
ka. 

Fotografijų redaktorius susimąstė. 

— Nemanau, - akivaizdžiai nustebęs atsakė jis. - Dabar, kai apie 
tai užsiminėte... Nemanau, kad turime bent vieną jos nuotrauką, 
darytą namų aplinkoje. 

— Nieko tokio, esu tikra, kad ką nors rasime, - prieš akis šmės- 
čiojant nuotraukoms, tarė Anika. 

- Šią siūlyčiau dėti į pirmą puslapį, - pasiūlė Pelis, užslinkęs 
kursorių ant Eurhagės nuotraukos, darytos redakcijos fotostudijo- 
je, ir spustelėjo pelės klavišą. 

Po akimirkos ši fotografija jau užėmė visą ekraną ir Anika iš 
karto sumetė, kad nuotraukų redaktorius teisus. Tai buvo tobulas 


Kristinos Furhagės portretas. 

Šiai moteriai buvo profesionaliai padarytas makiažas, jos plau- 
kai buvo sušukuoti ir spindėjo, o ant veido krentanti prislopinta 
šviesa šiek tiek maskavo veido raukšles; ji vilkėjo brangią priglu- 
dusią suknelę ir rami sėdėjo antikvariniame krėsle. 

- Beje, kiek jai buvo metų? - paklausė Anika. 

- Šešiasdešimt dveji, - atsakė Pelis. - Pastarojo jos gimtadienio 
proga laikraštyje paskelbėme didelį straipsnį. 

- Nieko sau! - šūktelėjo Anika. - Ji atrodo bent penkiolika 
metų jaunesnė. 

- Plastinė chirurgija, sveikas gyvenimo būdas, o gal geri ge- 
nai? - gūžtelėjęs tarė Pelis. 

- Arba viskas kartu, - pritarė Anika. 

Andersas Šiumanas, nešinas tuščiu ir seniai neplautu kavos 
puodeliu, traukė į kavinę. Jis atrodė pavargęs, jo plaukai buvo su- 
sitaršę, o kaklaraiščio mazgas atlaisvintas. Vyriausiasis redaktorius 
stabtelėjo prie jųdviejų. 

— Kaip sekasi? 

— Aplankėme Furhagės šeimą. 

— Galėsime ką nors panaudoti? 

Anika padvejojo. 

- Manau, kad taip. Bent jau kai ką. Henriksonas padarė kelias 
jos vyro nuotraukas, bet šis atrodė labai sutrikęs. 

- Prieš apsispręsdami, ką publikuoti, medžiagą turime kruopš- 
čiai peržiūrėti, - pasakė Šiumanas ir patraukė į kavinę. 

- Kokias nuotraukas turime žinių skilčiai? - paklausė Pelis Os- 
karsonas, uždarydamas nuotraukų laikmeną. 

Anika nurijo paskutinį kavos gurkšnį. 

- Kai tik grįš kiti kolegos, turėsime įvykių apžvalgą, - atsakė 
ji. 

Švystelėjusi plastikinį kavos puodelį į Evos Britos Kvist šiukį. 
liadėžę, ji grįžo į savo kabinetą ir rūpestingai uždarė duris. 

Atėjo laikas paskambinti keliems žmonėms. Pirmiausia Anika 
nusprendė šnektelėti su savo informatoriumi, kuris šiandien dirbo 
dieninėje pamainoje. Ji surinko tiesioginį vieno iš policijos būsti- 
nės pareigūnų numerį ir jai pasisekė: jis buvo savo kabinete ir iš 
karto atsiliepė. 

- Kaip jums pavyko sužinoti, kad jos asmeniniai duomenys 
buvo įslaptinti? - neslėpdamas nuostabos paklausė pareigūnas. 

- Kada supratote, kad auka - Kristina Furhagė? — užuot atsą- 
kiusi, pati paklausė Anika. 

Vyras atsiduso. 

— Beveik iš karto. Stadione radome jos asmeninių daiktų. Nors 
oficialios tapatybės nustatymo procedūros šiek tiek užtruko. To- 
kiu atveju niekas nenori suklysti... 

Anika tylėdama laukė, bet vyras daugiau nieko nepridūrė. Tada 
ji paklausė: 

- Kuo dabar užsiimate? 

— Tikriname, tikriname, tikriname... Bet kol kas aišku tik vie- 
na - tai ne Tigro darbas. 

- Kodėl? - nustebusi paklausė Anika. 

- Paaiškinti negaliu, bet tai ne jis. Kaip vakar ir spėjote, tai 
buvo saviškio darbas. 

- Šiandien turiu apie tai parašyti straipsnį. Juk suprantate, ar 
ne? 

Jis vėl atsiduso. 

- Taip, numanau, - pasakė pareigūnas. — Ačiū, kad cylėjote 
bent tas dvidešimt keturias valandas. 


— Ranka ranką plauna, - tarė Anika. 

— Ko iš manęs norite? - paklausė jis. 

- Kodėl jos asmeniniai duomenys buvo įslaptinti? 

— Prieš dvejus ar trejus metus ji gavo grasinamąjį laišką. Ir paty- 
rė šiokį tokį smurtą, bet... nieko rimta. 

— Kokį dar smurtą? 

- Smulkmenų pasakoti nenoriu. Grasinusiam asmeniui kalti- 
nimai taip ir nebuvo pareikšti. Kristina nenorėjo, kad jis patirtų 
nepatogumų, ir aiškiai mums tai pasakė. Be to, byloje yra ir kiti jos 
žodžiai, būtent kad kiekvienam reikia suteikti progą pasitaisyti. 
Tačiau ji persikėlė gyventi kitur ir paprašė, kad ir jos, ir jos šeimos 
narių asmeniniai duomenys būtų įslaptinti. 

— Koks kilnumas... - sumurmėjo Anika. 

— Taip, tikrai. 

- Ar tie grasinimai buvo kaip nors susiję su olimpinėmis žai- 
dynėmis? 

- Ne. 

- Ar ji grasintoją pažinojo? Gal jis buvo jos giminaitis? 

Policininkas padvejojęs tarė: 

— Galima ir taip sakyti. Grasinimo motyvas buvo asmeniškas. 
Dėl to negalėjome to įvykio viešinti, Kristinai Furhagei tai būrų 
buvę per daug skaudu. Bet nėra nė menkiausių įrodymų, kad sta- 
dione susprogdinta bomba buvo teroro aktas. Manome, kad no- 
rėta pakenkti asmeniškai Kristinai, nors tai, žinoma, nebūtinai 
reiškia, kad šį nusikaltimą padarė jai artimas žmogus. 

— Ar apklausiate tuomet jai grasinusį asmenį? 

- Jau apklausėme. 

Anika sumirksėjo. 

— Oho, kokie jūs greiti... - sumurmėjo ji ir pridūrė: - Kokie 
apklausos rezultatai? 

- Jų atskleisti negalime, bet galiu patikinti, jog kol kas neturi 
me svaraus pagrindo ką nors įtarti. 

- Ir kas gi tas „kas nors“ galėtų būti? 

— Tai turite išsiaiškinti pati. Bet kas, praeityje turėjęs su ja kon- 
taktų. Kitaip sakant, apie penki tūkstančiai asmenų. Kai kuriuos iš 
jų galima atmesti, bet neketinu jums sufleruoti, kuriuos būtent. 

— Matyt, įėjimo į stadioną korteles turi minia žmonių... - nu- 
sišaipė Anika. 

— Ką turite omenyje? 

— Olimpinių žaidynių organizacinio komiteto darbuotojus, 
Tarprautinio olimpinio komiteto narius, prižiūrėtojus, žmones, 
statančius infrastruktūrą, elektrikus, statybininkus, suvirintojus, 
transporto kompanijų darbuotojus, architektus, reklamos agentū- 
ras, saugos tarnybą, televizijos sporto kanalus... 

Vyras nepratarė nė žodžio. 

— O gal klystu? - paklausė ji. 

— Ne, aš taip nesakyčiau. Tiesa, kad visi jūsų išvardyti žmonės 
turėjo, turi arba kada nors turės įėjimo į stadioną korteles. 

— Bet?.. 

— Norint patekti į stadioną vidury nakties vien įėjimo kortelės 
nepakanka. 

Anika intensyviai mąstė ieškodama atsakymo. 

- Signalizacijų kodai! Juos žino gana siauras žmonių ratas! 

— Paraikėte kaip pirštu į akį, bet kol kas apie tai neprasitarkite. 

— Gerai. Ar ilgai man teks tylėti? Kas gali sužinoti signalizacijų 
kodus? 

Pareigūnas nusijuokė. 

— Jūs nepataisoma, — tarė jis. - Kaip tik tai dabar ir aiškina- 


mės, 

- Ar signalizacijos negalėjo būti išjungtos? 

— O durys - atrakintos? Na jau, Bengtzon! 

Ragelyje ji išgirdo du naujus prislopintus balsus ir vyras, delnu 
uždengęs mikrofoną, kažką tiems žmonėms pasakė. Tada patrau- 
kė delną ir pridūrė: - Klausykite, man jau reikia eiti. 

— Dar vienas dalykas! - sušuko Anika. 

— Tik pasistenkite trumpiau... 

- Ką Kristina Furhagė vidury nakties veikė Viktorijos stadio- 
ne? 

- Velniškai geras klausimas, miela ponia. Netrukus vėl pasišne- 
kėsime. 

Baigusi šį pokalbį Anika paskambino namo. Niekas nearsilie- 
pė. Tada ji surinko Anės Snaphanės numerį, bet ten įsijungė faksas. 
Paskambino Berit, tačiau buvo paraginta palikti pranešimą balso 
pašte. Kaip visada, atsiliepė tik mobiliųjų maniakas Pacrikas. Tai 
buvo jo silpnybė. Kartą į Anikos skambutį jis acsiliepė prausdama- 
sis duše. 

— Aš Olimpinio komiteto būstinėje! - sušuko Patrikas. Rėkau- 
ti į ragelį buvo dar viena jo keistybė. Nepaisydamas savo mobilia- 
jam puoselėjamų šiltų jausmų, giliai širdyje šiuo aparatu Patrikas 
nepasitikėjo, tad kalbėdamas visada šaukdavo, kad pašnekovas jį 
tikrai išgirstų. 

— Kur Berit? — paklausė Anika ir susigriebė taip pat šiek tiek 
pakėlusi balsą. 

- Ji čia, su manimi, domisi, ką Furhagė veikė paskutinį vakarą 
prieš žūtį! —- subaubė Patrikas. - Renku medžiagą straipsniui, ku- 
rio antraštė bus Olimpinio komiteto nariai sukrėsti. 


— Kur dabar esate? — prisivertusi kalbėti cyliau pasiteiravo Ani- 


ka. 

- Kažkokiame koridoriuje. Žmonės tikrai labai prislėgti! - rik. 
telėjo jis. 

Anika pamėgino įsivaizduoti Olimpinio komiteto darbuoto- 
jus, girdinčius, ką koridoriuje, už jų kabineto durų šūkauja kaž- 
koks žurnalistas, ir nuraudo iš gėdos dėl savo kolegos. 

— Gerai, - tarė ji. - Teks greitai ką nors sugalvoti ir parašyti 
apie tai, kaip policija ieško sprogdintojo. Kada grįšite? 

- Po geros valandos! - vėl šūktelėjo Patrikas. 


- Puiku, tuomet iki pasimatymo, - atsisveikino Anika ir nesu- 


silaikiusi nusišypsojo. 

Evertas Danielsonas užsidarė duris, kad negirdėtų koridoriuje 
į mobilųjį kažką šaukiančio žurnalisto keliamo triukšmo. Po va- 
landos turėjo prasidėti komiteto valdybos posėdis, - operatyvaus, 
veiklaus ir iš patyrusių žmonių sudaryto komiteto, kurį Kristina 
vadino savo „orkestru“. Kitaip nei Garbės tarybai, iš esmės įkurtai 
vien dėl akių, komitetui priklausė veiklūs žmonės. Oficialiai visus 
svarbiausius sprendimus turėjo priimti Garbės taryba, bet iš tiesų 
tai tebuvo formalumas. Garbės tarybai priklausantys žmonės buvo 
tarsi parlamentarai, o idėjas generavo ir faktinę valdžią turėjo ko- 
miteto valdybos nariai. 

Komiteto pirmininkas nervinosi. Jis suprato, kad nuo tos aki- 
mirkos, kai stadione sprogo bomba, pridarė daug klaidų. Pavyz- 
džiui, sušaukti komiteto valdybos posėdį reikėjo jau vakar. O da- 
bar, viena diena per vėlai, posėdį sušaukė kažkas kitas, ir tai buvo 
rimta jo nesėkmė. Užuot subūręs valdybos narius, jis pasirodė vie- 
šumoje ir žurnalistams prikalbėjo tokių dalykų, apie kuriuos šne- 
kėti neturėjo įgaliojimų, — jam nederėjo dalytis svarstymais apie 
galimą teroro aktą ir samprotauti, kaip bus atstatoma sugriauta 
tribūna. Evertas Danielsonas puikiai suprato, kad šie klausimai 
pirmiausia turėjo būti apsvarstyti valdybos posėdyje. Tačiau ak- 


tyviausi komiteto valdybos nariai susitiko tik vakar rytą, - tame 

susitikime Evertas Danielsonas prisiminė matęs nemažai panikos 
ženklų, - ir nusprendė visuomenėje vykstančioje diskusijoje per- 
imti iniciatyvą, o ne tik mėginti reaguoti į keliamus klausimus, 
Taip siekta parodyti, kad komitetas be baimės sutinka iššūkius, 
Kadangi su Kristina susisiekti nepavyko, siekiant, kad komiteto 
pozicija atrodytų svaresnė, jo atstovu, kaip komiteto pirmininkas, 
buvo pasirinktas jis, o ne ryšių su žiniasklaida specialistai, kaip pa- 
prastai būdavo daroma. 

Vis dėlto tiesa buvo ta, kad neformali komiteto valdyba rea- 
lios valdžios neturėjo. Svarbius sprendimus priimdavo komitetas. 
Visi jo nariai buvo įtakingi žmonės: politikai - Ūkio ministras ir 
įgaliotasis Stokholmo miesto tarybos atstovas, - kompetentingas 
specialistas iš Tarptautinio olimpinio komiteto, du rėmėjų atsto- 
vai ir garsus tarptautinės teisės žinovas. Komitetui vadovavo taip 
pat politikas, Stokholmo srities valdytojas Hansas Bjelra. Nefor- 
mali komiteto valdyba veikė greitai ir efektyviai, tačiau jos valdžia, 
palyginti su komiteto turimais įgaliojimais, buvo menka. Valdybai 
priklausantys žmonės buvo atsakingi už kasdienius su projekto 
vykdymu susijusius darbus, ją sudarė finansų direktorius, Kristina, 
jis pats, Helena Starkė, atstovas spaudai, keli buvę direktoriai ir 
Doris iš apskaitos skyriaus. 

Ši komiteto valdyba greitai ir sklandžiai priimdavo praktinius 
sprendimus. Po to Kristina tuos sprendimus suderindavo su ko- 
miteto nariais. Paprastai tie sprendimai būdavo susiję su finansais, 
bet kartais ir su aplinkosauga, infrastruktūra, statyba, teisiniais 
dalykais ir įvairiausiomis reklamos kampanijomis. 

O dabar Kristina žuvo ir šių reikalų neliko kam tvarkyti. Ever- 


tas Danielsonas suprato, kad šį kartą išsisukti nepavyks. 

Jis alkūnėmis atsirėmė į stalviršį ir priglaudė delnus prie skruos- 
tų. Jį nukrėtė šiurpas. Po velnių, prakeikimas! Po tiek metų sun- 
kaus darbo! Jis tikrai to nenusipelnė, 

Jo akyse ėmė tvenktis ašaros, jos sruvo pro pirštus, krito ant 
dokumentų ir gėrėsi į popierių, margindamos jį permatomomis 
pūslelėmis ir suliedamos raides bei diagramas. Evertui Danielso- 


nui tai buvo nė motais. 


Anika įsijungė kompiuterį ir sėdo rašyti straipsnio. Pradėjo nuo 
informacijos, kurią sužinojo per pokalbį su savo informatoriumi, 
dirbančiu policijoje. Ji niekada nė žodžiu neužsimindavo apie tai, 
ką sužinodavo iš neoficialių šaltinių. Tokių pokalbių Anika nej- 
rašinėdavo, - mat visada buvo pavojus, kad pamiršusi paliks įrašą 
diktofone ir kas nors jo pasiklausys. Užuot dariusi garso įrašą, ji ra- 
šydavosi pastabas, o tada kuo greičiau užpildydavo spragas ir baig- 
davo kompiuteryje esantį straipsnį. Tada įrašydavo dokumentus į 
USB atmintinę, šią padėdavo į rakinamą savo rašomojo stalo stal- 
čių, o ranka rašytas pastabas sunaikindavo. Apie informaciją, gau- 
tą iš tokių šaltinių, Anika niekada neprasitardavo nei perduodama 
kokį nors tyrimą savo kolegoms, nei per redakcijos susirinkimus. 
Šia informacija, - kai tai būdavo tikrai būtina, - Anika dalydavosi 
tik su vyriausiuoju redaktoriumi, Andersu Šiumanu, mar šis teisiš- 
kai buvo atsakingas už viską, kas publikuojama laikraštyje. 

Anika nebuvo naivi ir puikiai suprato, kodėl informatoriai tei- 
kia jai šią informaciją. Tikrai ne dėl to, kad ji kuo nors geresnė ar 
pranašesnė už kitus žurnalistus. Bet ji buvo patikima, be to, Eve- 
ning Post laikraščio redakcijoje turėjo nemenką įtaką, tad policija 
ją laikė idealiu kanalu norimai informacijai paviešinti. Žinoma, 


policijos norą viešinti vienokią ar kitokią informaciją lemdavo 

daugybė įvairiausių priežasčių ir šiuo požiūriu policija nesiskyrė 
nuo bet kurios kitos organizacijos: per žiniasklaidos priemones 
jie norėdavo pateikti visuomenei savo įvykių versiją. Juolab kad 
įvykus kokiai nors itin sukrečiančiai nelaimei, tiek televizija, tiek 
laikraščiai buvo linkę daryti skubotas ir dažnai klaidingas išvadas, 
Nutekinusi tikslingai parinktą informaciją, policija paprastai pa- 
siekdavo, kad labiausiai klaidinantys pranešimai visuomenės ne- 
pasiektų. 

Kai kurie žurnalistai manė, kad, atsižvelgiant į susiklosčiusias 
aplinkybes, naudotis ne visa turima informacija yra neetiška. Gir- 
di, jei esi žurnalistas, tai turi daryti tai, kas dera žurnalistui. Tai 
reiškė, kad privalai atskleisti viską, ką galbūt tau pavyko sužinoti 
apie savo kaimynus, bičiulių vaikus, apie savo anytą arba Kalėdų 
Senelį. Apie konfidencialius pokalbius su policijos atstovais ir 
politikais negalėjai nė svajoti. Tačiau Anikai toks požiūris atrodė 
absurdiškas. Pirmiausia ji laikė save žmogumi, motina, žmona ir 
tik paskui - Evening Post darbuotoja. Ji net nesuvokė savęs kaip 
žurnalistės, - bent jau Žurnalistės iš pašaukimo. Skaudi gyvenimo 
patirtis ją išmokė, kad aukščiausius ir kilniausius principus dekla- 
ruojantys žurnalistai paprastai yra didžiausi niekšai. Todėl Anika 
nekreipė dėmesio, jei žmonės aptardavo jos informacijos šaltinius 
arba pašiepdavo jos darbo stilių, tačiau tai nereiškė, kad į savo dar- 
bą ji nežiūri rimtai. 

Užrakinusi USB laikmenas su informacija rašomojo stalo stal- 
čiuje, Anika parašė trumpą straipsnį apie apsilankymą Bertilio 
Milanderio namuose. Mintis ji išdėstė glaustai ir atvirai, pabrėžė, 
kad ponas Milanderis pats kreipėsi į laikraščio žurnalistus, ir pa- 
teikė pozityvų jo velionės žmonos portretą, kurį paviešinti sutiko 


ir pats ponas Milanderis. Apie dukterį Anika neužsiminė. Baigusi 

straipsnį paliko jį internetinėje rinkmenų saugykloje, visų vadina- 
moje „skardine“. 

Tada skubriai atsistojo ir savo kabinete stiklinėmis sienomis 
pamankštino kojas. Anikos kabinetas buvo įsiterpęs tarp dviejų, - 
žinių ir sporto, — skyrių ir atskirtas nuo jų stiklinėmis sienomis. 
Natūrali šviesa į kabinetą sklido ne tiesiogiai, o tik iš dviejų erdvių, 
rašomaisiais stalais apstatytų patalpų. Kad nesijaustų kaip auksi- 
nė žuvelė akvariume, kažkuris iš jos pirmtakų pasikabino storas 
mėlynas užuolaidas, bet jau mažiausiai penkerius metus niekas jų 
neprižiūrėjo, — nei skalbė, nei dulkių purtė. Gal kadaise šios užuo- 
laidos buvo švarios ir šiuolaikiškos, bet dabar atrodė apskretusios 
ir apgailėtinos. Anika vis puoselėjo viltį, kad kas nors jomis pasi- 
rūpins, tačiau puikiai žinojo, kad pati tikrai šio darbo nesiims. 

Anika žengė prie Evos Britos Kvist darbo sralo, stovinčio netoli 
jos kabineto durų. Niekam nieko nesakiusi sekretorė buvo išėjusi 
namo. Surinkta medžiaga buvo surūšiuota ir sudėta ant stalo ats- 
kiromis krūvelėmis, o šios pažymėtos spalvotais lipniais lapeliais. 
Anika atsisėdo ir susidomėjusi ėmė vartyti popierius, nors ir neži- 
nojo, ką būtent tikisi rasti. Po galais, kiek daug prirašyta apie šią 
moterį! Nuo krūvos, pažymėtos kaip Apžvalgos, viršaus ji paėmė 
spaudinį ir ėmė jį skaityti. Tai buvo ilgas, viename iš sekmadie- 
ninių laikraščių publikuotas, pozityvus ir išradingai parašytas 
straipsnis, iš kurio tikrai galėjai susidaryti įspūdį, koks žmogus 
buvo Kristina Furhagė. Klausimai buvo taiklūs ir konkretūs, Fur- 
hagės atsakymai — dalykiški ir išmintingi. Tiesa, šis interviu buvo 
skirtas ne asmeniniam Kristinos gyvenimui aptarti, o tokiems 
dalykams kaip olimpinių žaidynių finansavimas, organizaciniai 
klausimai, lyčių lygybė darbo rinkoje ir sporto reikšmė tautos savi- 


monei. Anika peržvelgė straipsnį ir nustebo supratusi, kad Kristi- 

nai Furhagei pavyko neatskleisti žurnalistui jokių savo asmeninio 
gyvenimo faktų. 

Juolab kad straipsnis buvo paskelbtas viename iš tų rytinių lai- 
kraščių, kurie nelabai domėjosi asmeniniu žmonių gyvenimu. Jų 
politikos esmė buvo gana paprasta: turėti reikalų tik su politiškai 
korektiškais, visuomenėje gerbiamais vyrais ir vengti visko, kas 
emocinga, įdomu ir moteriška. Padėjusi straipsnį Anika pasirau- 
sė po kitas krūvas, tikėdamasi rasti publikacijų, skelbtų vakarinių 
laikraščių prieduose. Tokius straipsnius rado kelis ir visuose juose 
buvo pateikiamos rėmeliais paryškintos Furhagės dosjė. Vardas: 
Ingrida Kristina Furbagė. Šeima: vyras ir vienas vaikas. Gyvena- 
moji vieta: nuošalus namas Tiresėje. Pajamos: solidžios. Rūkymas: 
nerūko. Gėrimai: vanduo, vynas, kava. Geriausios būdo savybės: 
tegul sprendžia kiti. Ydos: tegul sprendžia kiti... Anika ėmė vartyti 
straipsnius: per tuos kelerius metus, kai asmeniniai Kristinos duo- 
menys buvo įslaptinti, kai kurie atsakymai nesikeitė. Apie sutuok- 
tinį ir vaiką užsimenama nebuvo, o gyvenamąja Kristinos vieta 
tapo... nuošalus namas Tiresėje. Netrukus Anika aptiko šešerių 
metų senumo straipsnį, išspausdintą sskmadieniniame laikraščio 
priede, kuriame buvo minimi jos šeimos narių vardai: Bertilis ir 
Lena. Vadinasi, Eurhagės dukters vardas - Lena. O pavardė ti- 
kriausiai Milander... 

Numojusi ranka į bendro pobūdžio straipsnius, Anika nukrei- 
pė akis į mažiausią krūvą popierių, pažymėtą užrašu Ginčai. Jų, ro- 
dos, buvo nedaug. Pirmame straipsnyje buvo rašoma apie sąmyšį, 
kilusį pasitraukus vienam iš rėmėjų. Kristina Furhagė su šiuo įvy- 
kiu niekaip nebuvo susijusi; jos pavardė buvo paminėta tik vieną 
kartą straipsnio pabaigoje, - būtent dėl to jis ir atsidūrė duomenų 

bazės paieškos rezultatuose. Kitame straipsnyje buvo rašoma apie 
protestą dėl Viktorijos stadiono poveikio aplinkai. Anika paju- 
to palengva vis labiau irztanti. Šis ginčas neturėjo nieko bendra 
su Kristina Furhage! Eva Brita atliko visiškai nereikalingą darbą. 
Tokią medžiagą ji turėjo išimti. Kaip tik tam nusikaltimų tyrimų 
skyriuje jie ir turėjo su archyvine medžiaga dirbantį žmogų. Eva 
Brita privalėjo surinkti ir surūšiuoti biografinę medžiagą, kad 
straipsnius iki paskutinės minutės rašantiems žurnalistams nerei- 
kėtų gaišti laiko. 

Anika paėmė visą pluoštą ginčų kategorijai priskirtų publikaci- 
jų ir jas pervertė: demonstracijos, protestai, laikraščio puslapis su 
skaitytojų laiškais... Staiga ji stabtelėjo. Kas čia? Padėjusi pluoštą 
popierių ant stalo Anika išsitraukė vieną laikraščio iškarpą, buvu- 
sią beveik pačioje apačioje. OLIMPINIO KOMITETO SEKRE- 
TORĖ ATLEISTA DĖL TARNYBINIO ROMANO. Anikai net 
nereikėjo tikrinti, iš kokio laikraščio šis straipsnis, - buvo akivaiz- 
du, kad tai Evening Post publikacija. Paskelbta prieš septynerius 
metus. Jauna moteris užmezgė romaną su vienu iš viršininkų ir dėl 
to buvo priversta palikti ką tik įkurto Olimpinio komiteto būsti- 
nę. 

Tai mane žemina, tai absurdiška ir ssnamadiška, — pasakė ji 
žurnalo reporteriui. 

Kristina Furhagė pareiškė, kad ta moteris nebuvo atleista, o iš 
darbo išėjo pasibaigus terminuotai darbo sutarčiai. Esą tai neturi 
nieko bendra su romanu. Ir taškas. Nei apie tos moters, nei apie 
jos viršininko tapatybę straipsnyje nebuvo nė žodžio. Niekas dau- 
giau šia istorija nesusidomėjo, bet tai nė kiek nestebino. Straipsnis 


buvo trumputis, be to, tai buvo vienintelis žiniasklaidos nušviestas 

konfliktas, kuriame savo žodį tarė ir Kristina Furhagė. Anikai be- 
liko padaryti išvadą, kad Kristina, matyt, buvo velniškai sumani 
vadovė. 

Tada ji prisiminė šūsnį straipsnių, kuriuose buvo rašoma per 
daugybę metų jos darbovietėje kilusius konfliktus, ir nusprendė, 
kad, palyginti su jais, šis senas straipsnelis nėra toks jau blogas. 

- Radai ką nors įdomaus? - paklausė Anikai už nugaros stab- 
telėjusi Berit. 

Anika pakilo nuo stalo krašto. 

- Jau grįžai? Puiku! Ne, nieko įdomaus, tik vienas galimas pėd- 
sakas. Furhagė atsikratė jaunos moters už tai, kad ši užmezgė ro- 
maną su viršininku. Galbūt verta prisiminti... Ką turi? 

— Nemažai. Nori trumpos apžvalgos? 

- Geriau palaukime Patriko, - pasakė Anika. 

- Aš čia! - šūktelėjo jis iš kito fotografijų skyriaus galo. - Aš 
tik... 

- Eime į mano kabinetą! - įsakmiai pakvietė juos Anika. 

Berit pasikabino striukę prie savo rašomojo stalo, nuėjo į Ani- 
kos kabinetą ir, vienoje rankoje laikydama užrašus, o kitoje - polis- 
tireno puodelį, pilną kavos iš aparato, įsitaisė ant senos sofos. 

— Mėginau išsiaiškinti, ką Kristina Furhagė veikė paskutinėmis 
savo gyvenimo dienomis. Penktadienio vakarą Olimpinio komi- 
teto būstinės darbuotojams viename Kungsholmene įsikūrusiame 
bare buvo organizuojamas Kalėdų vakarėlis. Kristina buvo ten iki 
vidurnakčio. Nuvažiavau ten, kalbėjau su baro darbuotojais, be to, 
man pavyko asmeniškai šnektelėti su Olimpinio komiteto pirmi- 
ninku Evertu Danielsonu. 

- Puiku! - šūktelėjo Anika. - O ką ji veikė išėjusi iš vakarelio? 

Berit paėmė savo aplanką. 

- Į barą Kristina atvažiavo po dešimtos valandos vakaro. Kiti 
svečiai jau buvo pavalgę. Rodos, jiems buvo paruošta baskiška Ka- 
lėdų vakarienė. Prieš pat vidurnaktį iš baro ji išvažiavo su kita mo- 
terimi, Helena Srarke. Ir nuo tada niekas jos nematė. 

- Bomba sprogo trečią valandą septyniolika minučių, tad tunme 
trijų valandų spragą, - pasakė Anika. - Ką sako Helena Starke? 

- Nežinau. Jos numerio telefonų knygoje nėra. Gyvenamoji 
vieta deklaruota Siodermalme, bet dar nesuspėjau nuvažiuod jos 


aplankyti. 

— Pokalbis su Starke, rodos, daug ką gali pakeisti; turime ją 
rasti, - tarė Anika. - Ką dar išsiaiškinai? Ką Furhagė veikė prieš 
vykdama į barą? 

- Danielsonas mano, kad ji iki vėlaus vakaro dirbo savo kabi- 
nete, bet nėra tikras. Rodos, jos darbo diena trukdavo tikrai ilgai, 
kartais net keturiolika arba penkiolika valandų. 

- Tobula moteris, - sumurmėjo Anika ir prisiminė, kaip bute, 
kuriame jiedu buvo susitikę, Kristinos vyras išreiškė pagarbą žmo- 
nos darbui. 

— Kas rašo apie Furhagės šeimą? - paklausė Berit. 

— Vienas iš žinių skyriaus žurnalistų. Susitikau su jos šeima, bet 
ne kažin ką sužinojau. Reikalas truputį keblus... 

— Kodėl? 

Anika trumpai susimąstė. 

- Jos vyras, Bertilis, senas ir pražilęs. Be to, atrodė gerokai su- 
glumęs. Man susidarė įspūdis, kad jis labiau žavisi savo žmona, nei 
ją myli. Duktė atėjo apsipylusi ašaromis, klykdama ir pareiškė be- 
sidžiaugianti, kad motina žuvo. 

- Laiminga šeima... - tarė Berit. 

— Kaip sekasi? - įėjęs į kabinetą pasiteiravo Patrikas. 

— Gerai. O jums? - paklausė Anika. 

- Straipsnis bus velniškai geras, - patikino jis, sėsdamasis šalia 
Berit. - Kol kas policija rado šimtą dvidešimt septynis Kristinos 
Furhagės kūno gabalėlius. 

Berit ir Anika pasibjaurėjusios krūptelėjo. 

— Kaip šlykštu! Negalite apie tai rašyti! - šūktelėjo Anika. 

Jaunasis reporteris atsainiai šyptelėjo. 

- Kraujo ir dantų nuoskilų rasta net prie pagrindinio įėjimo. 
Už kelių šimtų metrų. 

- Jūs tikras siaubūnas. Bet vis tiek tikriausiai net jūs negalėtu- 
mėte iškapstyti ko nors dar šlykštesnio? — paklausė Anika. 

- Policija vis dar nežino, kokią medžiagą sprogdintojas naudo- 
jo Kristinai ištaškyti. Arba nesako. 

- "Tai apie ką rašysite? 

- Kalbėjau su patikimu informatoriumi iš policijos apie žudiko 
medžioklę. Galiu parašyti apie tai. 

- Gerai, - pasakė Anika. - O aš papildysiu straipsnį savo žinio- 
mis. Ką turite? 

Patrikas pasilenkė prie jos ir jo akys sužibo. 

- Policija ieško Kristinos Furhagės kompiuterio. Jie žino, kad 
penktadienį vakare ji turėjo nešiojamąjį kompiuterį, - tai matė 
biure dirbusi mergina. Bet kompiuteris dingo; tarp stadione rastų 
daiktų nuolaužų jo nėra. Manoma, kad kompiuterį pagrobė žudi- 
kas. 

- Tokį daiktą kaip kompiuteris sprogimas tikrai turėjo sumalti 
į miltus, ar ne? - pasakė Berit. 

— Ne, tokią galimybę jie atmeta, bent jau pasak mano šalti- 
nio, - paaiškino Pacrikas. - Kompiuteris dingo ir dabar tai yra 
svarbiausias policijos pėdsakas. 

— Kas dar? - paklausė Anika. 

- Jie svarsto, ar dėl Tigro paieškos nesikreipti į Interpolą. 

- Tai ne Tigro darbas, - tarė Anika. - Čia bus prikišęs rankas 
saviškis, policija tuo neabejoja. 

- Kodėl jie tokie tikri? — nustebęs tarė Patrikas. 

Anika prisiminė pažadėjusi niekam neprasitarti apie signaliza- 
cijų kodus. 


- Patikėkite, mano šaltinis patikimas. Kas dar? 

- Kalbėjausi su Olimpinio komiteto būstinės darbuotojais. 
Rodos, Kristina Furhagė jiems atstojo Mesiją. Jie visi lieja ašaras, 
taip pat ir Evertas Danielsonas. Net per uždarytas duris girdėjau jį 
raudant. Žmonės neįsivaizduoja, kaip dirbs be Kristinos. Rodos, 
ji turėjo visas įmanomas žmogiškas dorybes. 

- Kodėl taip stebitės? — paklausė Berit. - Kodėl pagyvenusi 
moteris negali būti kolegų mėgstama ir gerbiama? 

— Ne tai norėjau pasakyti. Tiesiog jos bendradarbiai perne- 
lyg... 

— Kristina Furhagė padarė stulbinamą karjerą ir velniškai ge- 
rai darbavosi organizuodama šias olimpines žaidynes. Jei moteris 
geba nuo pradžios iki galo vadovauti tokiam milžiniškam projek- 
tui, galiu drąsiai lažintis iš pinigų, kad ji yra išskirtinė asmenybė. 
Organizuoti olimpines žaidynes - tai tarsi vienu metu ruošti dvi- 
dešimt aštuonis pasaulio taurės etapus, - pasakė Berit. 

— Gerai, bet ar jos pasiekimai turi būti vertinami labiau vien 
dėlto, kad ji moteris? - paprieštaravo Pacrikas ir jo žodžiai ne juo- 
kais supykdė Berit. 

— Ak, nebūkite mažas vaikas! 

Patrikas ištiesino pečius ir, būdamas metro devyniasdešimties 
centimetrų ūgio, stovėdamas atrodė tikrai įspūdingai. 

— Po galais, ką norite man pasakyti ? 

- Gerai, gerai, pakaks, - įsiterpė Anika, stengdamasi kalbėti 
ramiai ir susikaupusi. - Sėskitės, Patrikai. Kadangi esate vyras, at- 
leidžiame jums už tai, kad nieko nenutuokiate apie moterų pries- 
paudą. Akivaizdu, kad moteriai vadovauti Olimpinių žaidynių 

organizaciniam komitetui yra sunkiau nei vyrui, kaip kad kur- 
čnebyliui sunkiau dirbti nei sveikam žmogui. Mat moteris - tarsi 


vaikštantis negalių maišas. Kokios dar turite medžiagos? 

Patrikas atsisėdo, bet vis dar atrodė paniuręs. 

- Vaikštantis negalių maišas... Kas čia per feministiniai tauš- 
kalai? 

- Kokios dar turite medžiagos? 

Jis pavartė savo užrašus. 

- Sprogdintojo paieška, Olimpinių žaidynių organizacinio ko- 
miteto nariai sukrėsti... Rodos, kol kas viskas. 

- Gerai. Berit, tu rašyk apie paskutinę Kristinos Furhagės gy- 
venimo dieną, aš imsiuosi šeimos ir papildysiu savo turima infor- 
macija straipsnį apie žudiko paiešką. Sutarta? 

Visi nutilo ir susitikimas kažkaip savaime baigėsi. Mums ima 
trūkti parako, - pagalvojo Anika ir įsijungė radiją pasiklausyti be 
penkiolikos minučių penktą transliuojamų žinių. Kaip ir tikėjosi, 
pirmiausia buvo pranešta apie tai, kad žuvo viena įtakingiausių ir 
garsiausių Švedijos moterų, Kirstina Furhagė. Tada radijo žurna- 
listas trumpai apžvelgė jos gyvenimą ir pasiekimus, o paskui ėmė 
svarstyti, kaip jos mirtis paveiks olimpinių žaidynių organizavimą 
ir sportą apskritai. Kaip ir tikėtasi, Tarptautinio olimpinio komi- 
teto prezidentas atšaukė savo žodžius, pasakytus per interviu ki- 
tam vakariniam laikraščiui. 

Tik po vienuolikos minučių paaiškėjo, kad Furhagė buvo nu- 
žudyta, bet radijo žurnalistai visuomet taip dirbdavo: pirmiausia 
pateikdavo bendrą informaciją neminėdami pavardžių ir tik pas- 
kui, - jei apskritai teikdavosi apie tai užsiminti, - paskelbdavo 
nepatogius ir nerimą keliančius faktus. Pranešę apie žmogžudys- 
tę radijo žurnalistai beveik visuomet didžiausią dėmesį skirdavo 
teismo procesui, o ne aukai, aukos artimiesiems arba nusikaltėliui. 


Kita vertus, savo reportažuose su visomis smulkmenomis pasako- 

davo apie įrangą, naudojamą žudiko smegenims tirti, mat tai buvo 
laikoma moksliniais tyrinėjimais, taigi, ir derama tema. 

Anika atsiduso. Nors ir labai trumpai, vis dėlto radijo žiniose 
buvo paminėtas ir šiandien išėjusiame jų laikraščio numeryje pa- 
skelbtas straipsnis apie grasinimą, dėl kurio buvo įslaptinti asme- 
niniai Furhagės duomenys. Ji išjungė radiją ir susirinko medžiagą, 
kurios reikės per redakcijos darbuotojų susirinkimą, vyksiantį vy- 
riausiojo redaktoriaus kabinete. Eidama ten Anika jautėsi rami. 
Ingvaras Johansonas visą dieną elgėsi keistai, atrodė įžeidus ir ne- 
norėjo su ja šnekėti. Anika numanė kažką ne taip padariusi, tik 
niekaip nesuprato ką. O dabar šio vyro niekur nebuvo matyti. 

Andersas Šiumanas kalbėjo telefonu ir, sprendžiant iš tono, 
jo pašnekovas buvo vaikas. Pelis iš fotografijų skyriaus, atsinešęs 
ilgą temų sąrašą, jau sėdėjo prie apskrito stalo. Anika stovėjo prie 
lango ir žiūrėjo į savo atspindį. Delnu prisidengusi akis, kad ne- 
trukdytų nuo lubų krentanti šviesa, ir priglaudusi kaktą prie stiklo 
ji galėjo įžiūrėti, kas dedasi lauke. Mieste buvo nejaukiai tamsu. 
Tamsos jūroje gelsvos Rusijos ambasados šviesos atrodė tarsi auk- 
sinės salelės. Net ši menka Rusijos dalelė atrodė niūri ir slegianti. 


Nuo lango plūdo šaltis ir Aniką nukrėtė šiurpas. 

- Alles gut?“ - šiek tiek mieguistu balsu paklausė jai už nugaros 
išdygęs Jansonas ir netyčia išpylė šlakelį kavos ant vyriausiojo re- 
daktoriaus kilimo. - Paskutinė naktis redakcijoje, o tada tris dienas 
turėsiu laisvas. Kur, po velnių, Ingvaras Johansonas? 

- Aš čia! Gal pradėkime:? 

Atsisėdusi prie stalo Anika atkreipė dėmesį, kad šiandien In- 
gvaras tvirtai pasiryžęs perimti iniciatyvą. Jai tai buvo labai paran- 
ku; šiaip ar taip, vakar susirinkime kalbėjo tik ji. 

- Taip, pradėkime, - baigęs pokalbį pritarė Andersas Šiuma- 
nas. - Ką turime ir kaip ketiname tą medžiagą panaudoti? 

Ingvaras Johansonas prabilo ir kalbėdamas ėmė dalyti kolegoms 
laikraščio maketą. 

— Manau, turime dėti Nilso Langebio straipsnį: policija tikra, 
kad tai buvo teroro aktas. Jie medžioja užsieniečių teroristų grupę. 

Anika neteko žado. 

— Ką?! - vos atgaudama kvapą tarė ji. - Net nežinojau, kad Nil- 
sas šiandien dirba redakcijoje. Kas jį pakvietė? 

- Nežinau, - akivaizdžiai suirzęs atšovė Johansonas. - Maniau, 


kad jūs, juk, šiaip ar taip, esate Nilso viršininkė... 


* Viskas gerai? (vok.) 

— Po galais, iš kur jis ištraukė medžiagą apie teroro aktą? - nų. 
sistebėjo Anika jausdama, kad praranda savitvardą ir kad virpantis 
balsas tai išduoda. 

- Kaip galite liepti jam atskleisti savo šaltinius, jei pati niekada 
to nedarote? - atšovė Ingvaras Johansonas. 

Anika pajuto raustant skruostus. Visi, kurie sėdėjo prie stalo, 
laukė jos reakcijos. Staiga Anikai dingtelėjo, kad, išskyrus ją, susi- 
rinkime dalyvauja vien vyrai. 

- Turime dirbti išvien, — tyliai tarė ji. - Mano informatorius 
sakė visai ką kita, būtent kad sprogdinimas tikrai nebuvo teroro 
aktas, kad tai yra mėginimas asmeniškai susidoroti su Kristina. 

— Ką norite tuo pasakyti? - paklausė Ingvaras Johansonas, ir 
Anika susigriebė patekusi į aklavietę. 

Jei papasakotų, ką žino, Jansonas ir Ingvaras Johansonas pri- 
mygtinai pareikalautų, kad ji rašytų straipsnį apie signalizacijų 
kodus. Joks laikraščio redaktorius tokios progos nepraleistų. O jei 
tylėtų... Bet taip pasielgti Anika negalėjo: jei tylėtų, kolegos su- 
maltų ją į miltus. Tad ji paskubomis rado trečią išeitį. 


— Dar kartą paskambinsiu savo informatoriui, - pasakė Ani- 


ka. 

Andersas Šiumanas susimąstęs ją nužvelgė. 

- Tuomet palauksime ir vėliau apsispręsime, ar laikysimės tero- 
ro akto versijos, - pareiškė jis. - Pereikime prie kitų temų. 

Anika sėdėjo tylėdama ir laukė vėl prabylančio Ingvaro Johan- 
sono. Šis, žinoma, mielai vėl ėmėsi iniciatyvos. 

- Ruošiame laikraščio priedą, pavadintą Mūsų Kristina. Jos gy- 
venimas žmonių žodžiais ir nuotraukomis. "Turime daugybę gerų 
citatų apie Kristiną Furhagę iš karaliaus, Baltųjų rūmų, vyriausy- 

bės narių, Olimpinio komiteto prezidento, gausaus būrio žymių 
sportininkų, televizijos žvaigždžių ir taip toliau. Jie visi nori pasi- 
sakyti. Tai bus įspūdingas ir tikrai stiprus straipsnis... 

- O sportui skirto laikraščio priedo neleisime? - tyliai paklau- 
sė Anderas Šiumanas. 

Ingvaras Johansonas sutriko. 

- Na... ne, tuos puslapius panaudosime Furhagės atminimui 
skirtam priedui, išleisime šešiolika spalvotų puslapių, o sportui 
skirsime kelis papildomus puslapius pagrindiniame laikraštyje. 

- Šešiolika spalvotų puslapių? — susimąstęs tarė Andersas Šiu- 
manas. - Ber tai reiškia, kad visus spalvotus puslapius iš pagrin- 
dinio laikraščio perkelsime į šį priedą, ar ne? Ir visa pagrindinė 
laikraščio dalis liks juodai balta? 

Ingvaras Johansonas išraudo kaip žarija. 

- Taip, galima ir taip sakyti... 

- Kodėl aš apie šį ketinimą sužinojau tik dabar? - ramiai pa- 
klausė Andersas Šiumanas. - Beveik visą dieną buvau redakcijoje. 
Galėjote bet kada užeiti pas mane ir šį reikalą aptarti. 

Žinių redaktorius atrodė taip, tarsi būtų troškęs tik vieno daly- 
ko: prasmegti skradžiai. 

- Negaliu paaiškinti, kodėl taip atsitiko. Viskas klostėsi taip 
greitai... 

- O gaila, - atrėžė Šiumanas, - nes mes neleisime spalvoto lai- 
kraščio priedo, skirto Kristinos Furhagės atminimui. Ji tikrai ne- 
buvo tautos didvyrė. Taip, ši moteris priklausė verslo elitui, ir tam 
tikruose visuomenės sluoksniuose ja tikrai buvo žavimasi, bet ji 
nebuvo nei karališkos šeimos narė, nei tautos išrinktoji, nei tele- 
vizijos žvaigždė. Jos atminimui skirtą medžiagą spausdinsime ke- 

liuose papildomuose pagrindinio laikraščio puslapiuose, bet ats- 
kiro priedo neleisime. Ar aš teisingai suprantu, kad dabar sporto 
skyriaus žurnalistai neturi pakankamai medžiagos mūsų įprastam 
laikraščio priedui? 

Ingvaras Johansonas spoksojo į stalviršį. 

— Ką dar turime:? 

Niekas nepratarė nė žodžio. Anika taip pat tylėjo ir laukė. Visi 
jautėsi labai nepatogiai. 

- Bengtzon... 

Ji ištiesino pečius ir žvilgtelėjo į savo užrašus. 

- Galime parašyti gerą straipsnį apie žudiko medžioklę. Patri- 
kas išsiaiškino, kad dingo Furhagės nešiojamasis kompiuteris, o aš 
turiu patikimos medžiagos, kad tai buvo saviškio darbas... 

Anika nutilo, bet pamačiusi, kad niekas neketina įsiterpti, 
tęsė: 

— Berit rašo apie paskutinę Furhagės gyvenimo dieną; o aš ap- 
lankiau jos šeimos narius. 

— Ak, taip. Ir ką sužinojote? — susidomėjęs paklausė Šiuma- 
nas. 

Anika trumpai susimąstė. 

- Jos vyras atrodė gana sutrikęs. O duktė - visiškai paklaikusi. 
Jos nė nemėginau kalbinti. Bet turime nuspręsti, ar apskritai de- 
rėtų skelbti tą interviu. Mus gali užsipulti vien už mėginimą susi- 
siekti su aukos vyru. 

- Ar darėte jam spaudimą, ar mėginote priversti jį kalbėti? - 
paklausė Andersas Šiumanas. 

— Ne, tikrai ne. 

- Ar Furhagės vyras kalbėjo nenoriai? 

- Sakyčiau, net pats rodė iniciatyvą. Pasikvietė mus, kad galėtų 
pašnekėti apie Kristiną. Užsirašiau viską, ką jis sakė, nors medžia- 
gos ir nedaug. Įkėliau ją į dokumentų saugyklą. 

- Ar turime ir nuotraukų? - pasidomėjo Šiumanas. 

- Henriksonas padarė kelias puikias momentines nuotrau- 
kas, - įsiterpė Pelis Oskarsonas. - Furhagės vyras stovi prie lango, 
akys paplūdusios ašaromis - atrodo tikrai įspūdingai. 

Šiumanas ramiai pažvelgė į fotografijų redaktorių. 

- Aišku. Ką gi, prieš nuspręsdamas, ar tas nuotraukas publi- 
kuosime, norėčiau jas pamatyti. 

- Žinoma, - linktelėjo Oskarsonas. 

- Gerai, - tarė Šiumanas. - Dabar, kol visi esame čia, norėčiau 
aptarti dar vieną reikalą. 

Jis pirštais persibraukė plaukus, atsistojo, ištiesino pečius ir iš- 
tiesė ranką prie kavos puodelio, bet apsigalvojo. Anika pajuto, kad 
jai šiurpsta pakaušis. Gal ji ką nors ne taip padarė? 

- Turime suvokti, kad žudikas vis dar laisvas, - prabilo vy- 
riausiasis redaktorius. Jis tikrai mokėjo sumaniai pasirinkti laiką 
dramatiškam gestui. - Noriu, kad publikuodami nuotraukas ir in- 
terviu su žmonėmis, pažinojusius Kristiną Furhagę, turėtume tai 
omenyje. Dauguma žmogžudysčių įvykdo asmenys, artimai susiję 
su auka. Rodos, taip galėtų būti ir šį kartą: bombą tikriausiai su- 
sprogdino žmogus, norėjęs asmeniškai atkeršyti Kristinai. 

Jis nutilo ir apžvelgė visus, sėdinčius prie stalo. Niekas nepra- 
tarė nė žodžio. 

- Juk suprantate, apie ką kalbu, ar ne? - paklausė jis. - Pir- 
miausia turiu galvoje Berjšės žudiką, kurį, neabejoju, visi pame- 
nate. Rūsyje buvo rasta nužudyta maža mergaitė, jos motina liejo 

ašaras visuose laikraščiuose, o tėvas tapo įtariamuoju. Paskui pą- 
aiškėjo, kad žudikė būtent ji. 

Jis kilstelėjo ranką, nutildydamas visus, ketinančius prieštarau- 
ti. 

- Taip, žinau, mes ne policija ir mums nedera skelbti nuospren- 
džio, bet manau, kad šiuo atveju nederėtų to pamiršti. Tik tiek. 

— Pagal statistiką, Kristiną turėjo nužudyti jos vyras, - dalykiš- 
kai tarė Anika. - Dėl moterų nužudymo beveik visada yra kalti jų 
vyrai arba partneriai. 

— Ar šį kartą irgi taip gali būti? 

Anika trumpai susimąstė. 

- Bertilis Milanderis atrodė senas ir pavargęs. Neįsivaizduoju 
jo su glėbiu sprogmenų lakstančio po stadioną. Tiesa, galėtų būti, 
kad šį darbą jis atliko ne pats. Galėjo ką nors pasamdyti. 

- Ar turime ir kitų įtariamųjų? Gal ką nors iš Olimpinio ko- 
miteto? 

- Evertą Danielsoną, komiteto pirmininką, - pasakė Anika. - 
Vadovaujančius postus užimančius žmones įvairiuose Olimpinio 
komiteto skyriuose: akreditacijos, transporto, stadionų, sporto 
šakų, Olimpinio kaimelio. Jų gana daug. Taip pat nereikėtų pa- 
miršti Garbės tarybos pirmininko Hanso Bjelros. Ir valdybos na- 
rių, įskaitant politikus ir ministrus... 

Šiumanas atsiduso. 

— Na, dabar nėra prasmės apie tai galvoti. Kokios medžiagos 
turime likusiems laikraščio puslapiams? 

Ingvaras Johansonas perskaitė kitų temų sąrašą: populiariosios 
muzikos žvaigždė, nepaisydama kaimynų protestų, ketina prašyti 
leidimo įkurti konservatoriją, katė, likusi gyva veikiančioje elektri- 

nėje džiovyklėje, jaudinančios dviejų Stokholmo ledo ritulio ko- 
mandų varžybos ir protokolas, kuriame pateikiamas skaičius žiū- 
rovų, šeštadienį vakare žiūrėjusių skirtingus televizijos kanalus. 

Netrukus susirinkimas baigėsi ir Anika nuskubėjo į savo ka- 
binetą. Uždariusi duris pajuto, kad jai šiek tiek svaigsta galva. Ji 
pamiršo papietauti, bet taip pat suprato, kad per redakcijos susi- 
rinkimus vykstančios kovos dėl valdžios ją labai sekina. Įsikibusi į 
stalą, ji šiaip taip pasiekė krėslą. Vos tik atsisėdo, kažkas pasibeldė 

į duris ir po akimirkos į kabinetą įžengė vyriausiasis redaktorius. 

- Ką sako jūsų informatorius? - paklausė Andersas Šiumanas. 

- Nusikaltimo motyvas buvo asmeniškas, — atsakė Anika, 
traukdama apatinį rašomojo stalo stalčių. Jei atmintis jos neapga- 
vo, jame turėjo būti bandelė su cinamonu. 

- Jis norėjo suvesti sąskaitas su Furhage? 

Bandelė buvo apipelijusi. 

- Taip, žlugdyti olimpinių žaidynių nusikaltėlis neketino. Si- 
gnalizacijų kodus žino gana nedidelė grupelė žmonių. Grasinimas, 
kurio sulaukė Kristina, neturi nieko bendra su olimpinėmis žaidy- 
nėmis. Šiai moteriai grasino kažkas, gana artimai su ja susijęs. 

Vyriausiasis redaktorius tyliai švilptelėjo. 

- Kiek informacijos jums leista panaudoti rašant straipsnį ? 

Anika susiraukė. 

- Tiesą sakant, man apskritai neleista apie tai užsiminti. Sunku 
ką nors papasakoti apie rimtus grasinimus, kurių sulaukė Kristina 
ir jos šeima, jei nepateiki tos šeimos narių komentarų, o jie apie tai 
nenori kalbėti. Šiandien aš jų paklausiau. Be to, pažadėjau nieko 

nerašyti apie signalizacijų kodus. Tie kodai ir dingęs nešiojamasis 
kompiuteris, apie kurį sužinojo Patrikas, iš esmės yra vieninteliai 
pėdsakai, kuriais policija kol kas gali sekti. 

- Bent jau vieninteliai, kuriuos policija atskleidžia, — pridūrė 
Šiumanas. - Negalime būti tikri, kad jie pasakoja mums viską. 

Anika įsispoksojo į stalviršį. 

- Ką gi, einu pas Langebį paklausti, kokius, po velnių, žaidi- 
mus jis žaidžia. Likite čia, aš tuoj grįšiu. 

Šiumanas atsistojęs išėjo ir tyliai uždarė duris. Anika liko sėdėti 
apimta nuovargio ir visiškai tuščiu skrandžiu. Kol nenualpo, jai 


reikėjo ką nors suvalgyti. 


25 


Tomas su vaikais namo grįžo tik prieš pusę septintos. Jie visi trys 
buvo permirkę ir nuvargę, bet linksmai nusiteikę. Iš parko grįžda- 
ma namo, ant rogučių sėdėjusi Elena vos neužmigo, bet pora dai- 
nelių ir kelios sniego gniūžtės ją pažadino, tad netrukus mergaitė 
vėl juokėsi. Prieškambaryje jie suvirto vienas ant kito, susipynu- 
siomis rankomis ir kojomis padėjo vienas kitam nusivilkti šlapius 
drabužius. Abu vaikai čiupo Tomo aulinius batus, bet nuauti juos 
pritrūko jėgų, tad tampė apavą į skirtingas puses tol, kol Tomas 
apsimetė pertrūkęs pusiau. Paskui jis nuvedė vaikus į karštą vo- 
nią, kurioje mažieji ėmė taškytis, o tuo metu Tomas išvirė visiems 
manų košės. Paruošė gero, sekmadienio vakarui tinkamo valgio su 
daug cinamono ir cukraus, be to, dar sutepė sumuštinių su kum- 
piu. Pasinaudojęs proga, jis su Anikos plaukų balzamo likučiais 
ištrinko ilgus Elenos plaukus, - mat mergaitė trinktis plaukų labai 
nemėgo. Jis leido vaikams valgyti apsivilkus chalatus, o tada visi 
įsitaisė didelėje dvigulėje lovoje ir prieš miegą skaitė istoriją apie 
meškiuką Bamsį. Po dviejų puslapių Elena užmigo, o Kalis išpūtęs 
akis išklausė istorijos iki galo. 

— Kodėl Bamsio tėtis visada taip kvailai elgiasi? - Tomui bai- 
gus skaityti paklausė berniukas. — Ar todėl, kad neturi darbo? 

Prieš atsakydamas Tomas susimąstė. Jam tikrai neturėjo pristig- 
ti gebėjimų atsakyti į tokį klausimą, — šiaip ar taip, savivaldybių 
asociacijoje jis dirbo labai panašų darbą. 

- Jei neturi darbo, dar nereiškia, kad esi kvailas arba blogas, - 
paaiškino jis. - Bet kartais nutinka taip, kad kvailiui ir niekšui ras- 
ti darbą gali būti sunku. Juk su tokiu žmogumi niekas nenorėtų 
dirbti, ar ne? 

Berniukas susimąstė. 

— Mamytė kartais sako, kad bjauriai elgiuosi su Elena. Kaip 
manai, ar aš gausiu darbą? 

Tomas apkabino berniuką, priglaudė jį prie krūtinės, pūstelėjo 
į vis dar šiek tiek drėgnus jo plaukus, o tada, jausdamas mažo kū- 
nelio šilumą, ėmė švelniai jį sūpuoti. 

- Tu - puikus berniukas ir, kai užaugsi, rasi tokį darbą, kokio 
nori. Tik kai judu su Elena pešatės, mums su mama truputį liūdna, 
be to, kartais tu ją labai erzini. O erzinti vienas kitą arba peštis 
nėra jokio reikalo. Juk judu su Elena vienas kitą mylite, nes esate 
brolis ir sesuo. Mūsų šeimai būtų daug geriau, jei visi gyventume 
draugiškai... 

Berniukas susirietė ir įsikišo nykštį į burną. 

- Myliu tave, tėti, - pasakė jis, o Tomas pajuto krūtinėje sklin- 
dant šilumą ir jį užplūdo laimė. 

- Ir aš tave myliu, vaikeli. Gal nori miegoti didelėje lovoje? 

Kalis linktelėjo, o Tomas nuvilko berniukui drėgną chalatą ir 
perrengė jį pižama. Tada nunešė Eleną į jos lovą ir apvilko nak- 
tinius marškinius. Stovėdamas ir žvelgdamas į dukrą, miegančią 
mažoje lovelėje, Tomas suvokė, kad niekada nepavargtų šitaip į ją 


žiūrėti. Mergaitė buvo lyg iš akies traukta Anika. 


170 


SPROGDINTOJA 


O Kalis buvo visai toks pat, koks vaikystėje buvo Tomas. Abu 
vaikai atrodė tarsi du maži stebuklai. Taip manyti rodėsi banalu, 
bet tai buvo tiesa. 

Tomas išjungė šviesą ir tyliai uždarė duris. Visą savaitgalį vaikai 
Anikos beveik nematė. Tomui teko pripažinti, kad jį nervina, jog 
žmona beveik visą laiką praleidžia laikraščio redakcijoje. Ji stačia 
galva pasinėrė į darbą ir šis uolumas atrodė šiek tiek liguistas. Dar- 
bas ją tiesiog prarijo, o visa kita turėjo pasitraukti į antrą planą. 
Bendraudama su vaikais, ji greitai prarasdavo savitvardą ir negalė- 
jo galvoti apie nieką kita, išskyrus savo straipsnius. 

Tomas nuėjo į televizijos kambarį, paėmė nuotolinio valdymo 
pultelį ir įsitaisė ant sofos. Tas sprogimas ir Kristinos Furhagės mir- 
tis neabejotinai buvo didžiulė žinių sensacija. Apie tai buvo prane- 
šama per visus televizijos kanalus, įskaitant Sky, BBC ir CNN. Per 
vieną iš Švedijos valstybinės televizijos kanalų buvo transliuojama 
laida apie Olimpinio komiteto vykdomąją direktorę, studijoje su- 
sirinkęs nemažas būrys žmonių diskutavo apie olimpinių žaidy- 
nių perspektyvas ir svarbiausią Kristinos gyvenimo darbą, o ta 
diskusija būdavo papildoma ištraukomis iš interviu, prieš kelerius 
metus imtų iš žuvusiosios. Kristina Furhagė tikrai buvo protinga 
laidą, o tada paskambino Anikai, mat norėjo sužinoti, ar žmona 


jau grįžta namo. 


Durys prasivėrė ir Berit kyštelėjo galvą į kabinetą. 

- Turi laisvą minutę? 

Anika pamojo jai užeiti ir tą akimirką ėmė skambėti jos telefo- 
nas. Ji žvilgtelėjo į ekranėlį ir vėl ėmė tarškinti kompiuterio klavia- 
tūros klavišais. 

- Neatsiliepsi? - nusistebėjo Berit. 

- Tai Tomas, - atsakė Anika. - Jis norės sužinoti, kada baigsių 
darbą. Teiraudamasis to jis visada stengiasi kalbėti maloniai, bet 
vis tiek jo balse girdžiu priekaištą. Jis jausis laimingesnis, jei neat- 
siliepsiu, mat tuomet manys, kad jau grįžtu. 

Laidinis telefonas nutilo, bet estafetę perėmė jos mobilusis: pa- 
sigirdo elektroninė melodija, kurią Berit sunkiai atpažino. Anika 
ir šį kartą neatsiliepė, leido įsijungti balso paštui. 

- Niekaip nepagaunu tos Helenos Starkės, - pasakė Berit. - 
Jos numerio telefonų knygoje nėra, prašiau kaimynų paskambinti 
į jos buto duris ir palikti raštelį su prašymu paskambinti į redakci- 
ją, kaip paprastai, bet ji su manimi taip ir nesusisiekė. Važiuoti pas 
ją į namus dabar neturiu laiko, turiu pabaigti Kristino Furhagės 
istoriją... 

— Kodėl :x tai darai? - nustebusi ir pakėlusi akis nuo kompiu- 
terio ekrano paklausė Anika. - Maniau, tuo užsiims jaunesnieji 
redaktoriai? 

Berit kreivai šyptelėjo. 

- Jaunesnysis redaktorius ketino imtis šios užduoties bet, kai 
sužinojo, kad reikės lipdyti priedą, staiga susirgo migrena, tad ma- 
nęs dar laukia trys valandos redagavimo. 

- Ak, dėl Dievo meilės! - šūktelėjo. Anika. - Grįždama namo 
pati užsuksiu pas Starkę. Ji gyvena Siodermalme, ar ne? 

Berit davė jai adresą. Kai ji išėjo ir uždarė duris, Anika vėl pa- 
mėgino paskambinti savo informatoriui policijoje, bet nieko ne- 
pešė. Tada sunkiai atsiduso. Ilgiau laukti negalėjo, jai reikėjo baigti 
straipsnį; Anika negalėjo taip ilgai tikrinti šios informacijos. Pa- 
sitelkusi įvairių stiliaus gudrybių, ji išvengė žodžių „signalizacijų 

kodai“, bet straipsnio mintis buvo gana aiški. Rašinys išėjo net 
geresnis, nei ji tikėjosi. Juolab kad, jos požiūriu, bombą susprog- 
dino kažkas iš saviškių. Jai buvo leista paminėti, kad stadiono si- 
gnalizacijos buvo išjungtos ir kad jokių įsilaužimo ženklų nerasta. 
Be to, Anika pasinaudojo kitų, ne policijos šaltinių informacija 
apie tai, kas turėjo įėjimo korteles ir kaip naktį buvo galima patek- 
ti į stadioną, be to, jai dar buvo leista parašyti, kad policija ieško 
kelių žmonių, kurie, nors tikriausiai tik teoriškai, būtų galėję su- 
sprogdinti bombą. Taigi, sudėjus jos ir Patriko rašinius, jie turėjo 
du tikrai gerus straipsnius. Pabaigusi šį, Anika ėmėsi kito, visiškai 
atskiro straipsnio apie tai, kad policija jau apklausė žmogų, prieš 
porą metų grasinusį Kristinai Furhagei. Jai rašant paskutines eilu- 
tes grįžo Andersas Šiumanas. 

- Po velnių, - pasiskundė jis ir klestelėjo ant sofos. - Kas čia 
vyriausiasis redaktorius? 

— Kokią kryptį renkamės? — pasiteiravo Anika. - Laikas ap- 
sispręsti, ar domėtis tarptautinėmis teroristų grupėmis, ar besti 
pirštu į Olimpinio komiteto būstinę. 

- Manau, Nilsui Langebiui nučiuožė stogas, - tarė Šiumanas. — 
Jis tvirtina, kad jo straipsnis paremtas patikimais šaltiniais, bet at- 
sisako bent vieną jų įvardyti ir net nenori atskleisti, ką būtent tie 
žmonės jam pasakė. 

— Tai ką darysime? - paklausė Anika. 

- Žinoma, laikysimės versijos, kad bombą susprogdino saviš- 
kis. Tik pirma noriu perskaityti straipsnį. 

— Gerai, štai jis. 

Anika spragtelėjo pelės klavišu ir atidarė dokumentą. Vyriau- 
siasis redaktorius atsistojo nuo sofos ir priėjo prie jos darbo stalo. 

— Gal norite atsisėsti? 

- Ne, viskas gerai... 

Jis paskubomis peržvelgė tekstą. 

- Viskas aišku kaip ant delno, - pareiškė jis, ketindamas eitį, — 
Pranešiu Jansonui. 

— Ką dar Langebis sakė? - tyliai paklausė Anika. 

Vyriausiasis redaktorius stabtelėjo ir rimtai į ją pažvelgė. 

— Manau, netrukus Nilsas Langebis mums taps tikrai rimtą 


problema, - pasakė jis ir išėjo iš kabineto. 

Helena Starkė gyveno rudame XX a. trečiajame dešimtmery- 
je pastatytame name, dunksančiame rytiniame Ringvegeno gale. 
Duryse, žinoma, buvo kodinė spyna, o Anika kodo nežinojo, tad 
išsitraukė mobilųjį ir paskambino į telefono tinklų informacinį 
biurą, tikėdamasi sužinoti kelių žmonių, gyvenančių Ringvegeno 
139-ame name, telefonų numerius. 

- Pateikus vien adresą, tokios informacijos neteikiame, - trum- 
pai ir gana šiukščiai atsakė atsiliepusi operatorė. 

Anika atsiduso. Kartais šis triukas pavykdavo, bet tik ne šian- 


dien. 
- Gerai, — nusileido ji. - Norėčiau sužinoti telefono numerį 


žmogaus, kurio pavardė Anderson ir kuris gyvena Ringvegeno 
139-ame name. 

- Arnės Anderson ar Petros Anderson? 

- Abiejų, - paskubomis atsakė Anika ir užsirašė į bloknotą te- 
lefono numerius. - Labai ačiū. 

Pirmiausia ji paskambino Arnei. Niekas neatsiliepė, galbūt jis 
jau miegojo. Buvo beveik pusė vienuoliktos. O Petra buvo namuo- 
se ir, sprendžiant iš balso, gerokai įpykusi. 

- Labai atsiprašau, - pasakė Anika, — bet atvažiavau pas drau- 
gę, kuri gyvena tame pačiame name, kaip ir jūs, tik ji pamiršo man 
pasakyti lauko durų kodą... 

- Kas gi ta jūsų draugė? 

— Helena Starkė, - atsakė Anika, ir Perta Anderson nusijuokė, 
Šis juokas buvo niekinamai ironiškas. 

— Vadinasi, pusę vienuoliktos nakties einate į svečius pas Star- 
kę? Ką gi, gerai, linkiu sėkmės, — tarė ji ir padiktavo Anikai durų 
kodą. 

Žmonės prišneka visokių keistų dalykų, - pagalvojo Anika, įėjo 
pro duris ir užlipo laiptais iki Helenos Starkės buto ketvirtame 
aukšte. Paskambino į duris, bet niekas neatsiliepė. Ji apsidairė po 
laiptinę mėgindama susigaudyti, į kurią pusę išeina Helenos Star- 
kės buto langai ir kokio dydžio tas butas galėtų būti. Paskui nusi- 
leido laiptais, vėl išėjo į gatvę ir suskaičiavo langus. Iš visų Starkės 
buto langų bent trys tikrai turėjo išeiti į gatvę ir viename iš jų degė 
šviesa. Taigi Helena Starkė tikriausiai buvo namie. Anika vėl grįžo 
į namą, liftu pakilo į ketvirtą aukštą ir nekantriai paspaudė durų 
skambutį. Paskui kilstelėjo skardelę, dengiančią duryse esantį plyšį 
laiškams įmesti, ir garsiai sušuko: 

— Helena Starke! Esu Anika Bengtzon iš Evening Post. Žinau, 
kad jūs namie. Gal vis dėlto atidarysite duris? 

Minutėlę dar viešpatavo tyla, o tada Anika išgirdo žvangtelint 
grandinėlę. Durys prasivėrė ir tame plyšyje pasirodė užverktas ir 
gerokai papurtęs moters veidas. 

— Ko jums reikia? - tyliai paklausė Helena Scarkė. 

— Atleiskite, kad trukdau, bet visą dieną mėginame su jumis 
susisiekti. 

- Žinau. Pro plyšį korespondencijai gavau bene penkiolika ži- 
nučių nuo jūsų ir nuo kitų žurnalistų. 

— Gal galiu trumpai užeiti ? 

- O kam? 

- Rytojaus laikraštyje ketiname spausdinti straipsnį apie Kris- 
tinos Furhagės mirtį ir pamaniau, kad galėčiau užduoti jums kelis 
klausimus. 

- Apie ką? 

Anika atsiduso. 

- Mielai pasakysiu, apie ką, bet vis dėlto norėčiau įeiti. 

Starkė plačiau pravėrė duris ir leido Anikai užeiti į butą. 

Čia buvo baisi netvarka, be to, Anikai pasirodė, kad užuodžia 
vėmalus. Jiedvi nuėjo į virtuvę, o ten kriauklė buvo pilna neplautų 
lėkščių, o ant indų džiovyklės viršaus buvo padėtas tuščias kon- 
jako butelis. Helena Starkė buvo pusnuogė, vilkėjo tik sportinius 
marškinėlius trumpomis rankovėmis ir mūvėjo pižamos kelnes. 
Jos plaukai buvo susitaršę, o veidas atrodė baisiai. 

- Kristinos mirtis mums didžiulis praradimas, - paaiškino ji. - 
Jei ne Kristina, niekada nebūtume gavę teisės Stokholme organi- 
zuoti olimpines žaidynes. 

Anika išsiėmė rašiklį ir bloknotą ir ėmė kažką rašyti. Kodėl 
apie Kristiną Furhagę visi kalbėjo tą patį? 

- O koks ji buvo žmogus? - pasiteiravo Anika. 

- Nuostabus, - stebeilydamasi į grindis atsakė Helena Star- 
kė. - Ji mums visiems buvo pavyzdys: sunkiai dirbo, buvo protin- 
ga, lanksti, šmaikšti... žodžiu, neprilygstama. Galėjo padaryti bet 
ką. 

- Jei teisingai supratau, jūs paskutinė matėte ją gyvą? 

- Išskyrus žudiką, taip. Mes drauge išėjome iš Kalėdų vakarė- 
lio. Kristina buvo pavargusi, o aš gerokai apgirtusi. 

- Kur judvi ėjote? 

Helena Starkė krūptelėjo. 

- Kaip suprasti? Metro stotelėje mūsų keliai išsiskyrė, aš grįžau 
namo, o Kristina įsėdo į taksi. 

Anika nustebusi kilstelėjo antakius. Jai tai buvo naujiena; iki 
šiol nebuvo girdėjusi, kad Kristina Furhagė tą dieną po vidurnak- 
čio būtų išsikvietusi taksi. Vadinasi, be Helenos Starkės, ją gyvą 
turėjo matyti dar vienas žmogus, būtent taksi vairuotojas. 

- Ar Olimpinių žaidynių organizaciniame komitete Kristina 
turėjo priešų? 

Helena Starkė prunkštelėjo. 

— Kokių dar priešų?! 

— Na, aš tik klausiu... juk ir jūs dirbate tame komitete, ar ne? 

— Aš buvau asmeninė Kristinos padėjėja, - paaiškino moteris. 

— Ar tai reiškia, kad dirbote jos sekretore? 

— Ne, Kristina turėjo tris sekretores. Aš rūpinausi visais kitais 
reikalais, bet ne sekretorių darbu. Manau, jums jau metas eiti. 

Anika tylėdama įsikišo į kišenę bloknotą ir rašiklį. Bet, prieš 
išeidama, atsisuko ir dar paklausė: 

— Kristina atleido jauną merginą, kuri dirbo Olimpinių žaidy- 
nių organizacinio komiteto būstinėje ir įsivėlė į romaną su savo 
viršininku. Kaip į šį sprendimą reagavo kiti darbuotojai? 

Helena Srarkė išpūtusi akis įsispoksojo į Aniką. 

— Eikite... 

- Štai mano vizitinė. Jei norėsite ką nors pridurti arba pasa- 
kyti, kad kažką ne taip parašėme, skambinkite, - sumurmėjo ji ir 
padėjo kortelę ant prieškambario stalo. Anikos žvilgsnis užkliuvo 
už popieriaus skiautės, gulinčios šalia telefono aparato, ant kurios 
buvo brūkštelėtas telefono numeris, ir ji paskubomis jį nusirašė. 
Helena Starkė jos neišlydėjo ir Anika išėjusi iš buto tyliai uždarė 


duris. 


Žmonija 


Visuomet daug vaikščiodavau. Mėgstu dienos šviesą, vėją, audras, 
žvaigždes ir jūrą. Vaikščiodama esu praleidusi tiek daug laiko, kad 
mano kūnas ėmė žingsniuoti savo ritmu, beveik neliesdamas žemės, 
susiliedamas su gamtos stichbijomis, siaučiančiomis aplink mane ir 
tapusiomis nematomu, džiaugsmingu ošimu. Bet kartais kojos pa- 
deda man sutelkti dėmesį į aplinką. Užuot atvėrusios man pasaulio 
platybes, jos pasaulį susiaurina ir paverčia mažyčiu taškeliu. Dažnai 
vaikštau šaligatviais atidžiai stebėdama savo kūną, leisdama žings- 
nių garsui aidėti ir sklisti kojomis aukštyn. Sulig kiekvienu žingsniu 
klausiu savęs: Kas esu? Kur esu? Kas daro mane savimi? 

Tais laikais, kai šie klausimai man buvo svarbūs, gyvenau mies- 
te, kuriame nuolat būdavo vėjuota. Nesvarbu, į kurią pusę eidavau, 
vėjas visuomet pūsdavo į veidą. Viesulo lydima audra būdavo tokia 
stipri, kad man kartais užimdavo kvapą. Drėgmė įsiskverbdavo iki 
kaulų smegenų, 0 aš mintimis mėgindavau įsismelkti į savo kūną 
ir kraują, mėgindama surasti savo kūno šerdį. Tik ieškojau jos ne 
pėdose, ne pirštų galiukuose, ne keliuose, ne tarpkojyje ir ne pilve. Iš- 
vada, kurią padariau po šių ilgų pasivaikščiojimų, tikriausiai nieko 
nenustebintų. Mano esybės branduolio reikėjo ieškoti kažkur anapus 
akių, aukščiau kaklo, bet žemiau galvos odos, šiek tiek virš burnos ir 


ausų. Ten aš gyvenu. Ten mano namai. 

Tais laikais vieta, kurioje gyvenau, buvo ankšta ir tamsi, bet pri 
simenu ją kaip beribę, neįmanomą užimti ir užvaldyti. Buvau tarsi 
apsėsta troškimo suvokti, kas esu. Vakare atsigulusi į lovą užsimerk- 
davau ir mėgindavau susigaudyti, ar esu vyras, ar moteris. Tik iš 
kur galėjau tai žinoti? Mano genitalijos pulsavo persmelktos jausmo, 
kurį galėjau apibūdinti tik kaip geismą. Jei nebūčiau žinojusi, kaip 
jos atrodo, būčiau galėjusi apibūdinti jas tik kaip kažką sunkaus, 
bedugnio ir bulsuojančio. Vyras ar moteris, juodaodis ar baltasis? 
Mano sąmonėje nesirado jokio paaiškinimo, tad nusprendžiau, kad 
esu tiesi0g žmogus. 

Atsimerkusi pamatydavau elektromagnetinius spindulius, vadi- 
namus šviesa. Mačiau jų skleidžiamas spalvas, tik nebuvau tikra, 
kad tą patį mato ir kiti. Raudona spalva, kurią įsivaizdavau kaip 
šiltą ir pulsuojančią, kitiems žmonėms galėjo atrodyti visiškai kito- 
kia. Mes galėjome išmokti bendrų pavadinimų, bet mūsų spalvų su- 
pratimas vis tiek galėjo likti visiškai subjektyvus. 

Niekada negalėjai būti dėl to tikra... 


Gruodžio 20-0ji, pirmadienis 

Tomas išėjo iš buto Anikai ir vaikams tebemiegant. Iki Kalėdų 
jis dar turėjo daugybę darbo, be to, buvo įpareigotas šiandien anks- 
čiau paimti vaikus. Jiedu su Anika sutarė, kad šią savaitę vaikais rū- 
pinsis pakaitomis ir pasiims juos anksčiau, geriausia - trečia valan- 
dą popiet. Iš dalies dėl to, kad vaikai būdavo nuvargę ir, rodės, dėl 
to buvo kalta žiema, o iš dalies ir dėl to, kad reikėjo namuose ruoš- 
tis Kalėdoms. Anika pakabino jų vario spalvos Advento žvaigždę 
ir išėmė žvakides, bet tuo pasiruošimas šventėms ir baigėsi. Jie dar 
nepradėjo nei pirkti maisto, nei dovanų, - ką jau kalbėti apie kalė- 
dinį kumpį ir lašišą, — be to, net eglutė nebuvo užsakyta. Reikėjo 
iškuopti ir pusę metų netvarkytus namus. Anika norėjo, kad butą 
tvarkytų lenkė valytoja, dirbanti ir pas Anę Snaphanę, bet Tomas 
paprieštaravo. Šiaip ar taip, jis negalėjo dirbti Švedijos savivaldy- 
bių asociacijoje ir samdyti nelegaliai dirbančios valytojos. Anika 
pripažino, kad Tomo sprendimas logiškas, bet pati buto vis tiek 
netvarkė. 

Sunkiai atsidusęs jis nušlepsėjo parižusiu sniegu. Žvelgiant iš 
darbuotojo pozicijų, šiemet Kalėdų laikas buvo labai neparankus: 
Kūčių diena buvo penktadienis, o tai reiškė, kad tarp Kalėdų ir 
Naujųjų metų įsiterpia įprasta darbo savaitė. Tiesą sakant, Tomui 
tai turėjo patikti, juolab kad teoriškai šiame ginče jam derėjo pa- 

laikyti darbdavio pusę. Tačiau jis, galvodamas apie asmeninį pato- 
gumą, vėl atsiduso ir perėjęs Hantverkargataną patraukė į 48-ojo 
maršruto autobuso stotelę Kungsholmstorgo gale. Žingsniuoda- 
mas jautė strėnų skausmą; šis negalavimas dažnai jį kankindavo, 
kai tekdavo miegoti nepatogiai. Praeitą naktį Kalis pūtė į akį jų 
lovoje, įrėmęs padus Tomui į nugarą, ir jis visą laiką vartėsi nuo 
šono ant šono nelyginant boksininkas, mėginantis atpalaiduoti ir 
pramankštinti sustingusius raumenis. 

Autobuso teko laukti visą amžinybę. Kai jis pagaliau atvažiavo 
ir sustojo stotelėje priešais banką, Tomas buvo sušalęs ir peršlapęs. 
Važiuoti autobusu jam nepatiko, bet kitos alternatyvos dar labiau 
erzino. Už kampo buvo metro stotis, bet ji pateko į mėlynąją zoną 
ir buvo taip giliai po žeme, kad po ja, rodės, atsivers pragaras. Kol 
įveikdavai visus koridorius ir atsidurdavai perone, užtrukdavai 
ilgiau, nei žingsniuodamas gatvėmis iki centrinės metro stoties. 
Negana to, pavažiavus vieną stotelę, tekdavo persėsti. Ir vėl keliau- 
davai tuneliais, kildavai eskalatoriais, žingsniuodavai dengtomis 
galerijomis ir lipdavai į šlapimu dvokiančius keltuvus. Paskui dar 
turėdavai ištverti kelionę į Sluseną važiuojančiame traukinyje ap- 
rasojusiais langais, kuriame kasdien į darbą važinėjantys ir Me/ro 
skaitantys keleiviai negailestingai darbuodavosi alkūnėmis. Apie 
automobilį nebuvo prasmės galvoti. Kai jiedu apsigyveno kartu, 
Tomas mieste važinėjo savo Zoyota Corolla, bet už stovėjimo tvar- 
kos pažeidimus per mėnesį išrašomų baudų sumai viršijus vaikų 
priežiūrai skirtų išlaidų sumą, Anika pareikalavo automobilio at- 
sisakyti ir savo tikslą pasiekė. Dabar mašina stovėjo uždengta bre- 
zentu jo tėvų sode Vaksholme ir palengva rūdijo. Tomas norėjo, 


kad jie išsikeltų iš miesto centro ir nusipirktų savo būstą, bet Ani- 

ka nesutiko. Ji šį butą dievino, nors nuoma už jį buvo akivaizdžiai 
per didelė. 

Autobusas buvo sausakimšas, tad Tomui teko stovėti vidu- 
rinėje jo dalyje, šalia vaikiškų vežimėlių, bet pravažiavus Rotušę 
keleivių gerokai sumažėjo. Artėjant prie Tegelbakeno jam pavyko 
atsisėsti, — tiesa, pačiame autobuso gale, ant atsarginio rato, - bet 
pavyko. Užsikėlęs ir sulenkęs kojas, jis pro langą žvelgė į valstybi- 
nes įstaigas, įsikūrusias Rozenbade, ir nejučia ėmė svarstyti, ar jam 
patiktų ten dirbti. Kodėl gi ne? Karjeros laiptais jis kilo gana spar- 
čiai ir per trumpą laiką iš nemokamų teisinių paslaugų kontoros 
Vaksholme persikėlė į svarbų postą Švedijos savivaldybių asociaci- 
joje. Apie tai, kad siekti šių pareigų jam labai padėjo Anika, Tomas 
nenorėjo prisiminti. Jei toliau viskas taip sklandžiai klostysis, gali 
būti, kad sulaukęs keturiasdešimties jis jau dirbs parlamente arba 
kurioje nors iš ministerijų. 

Autobusas dardėjo per Striomsborgą ir Ridarhusetą. Tomas 
nekantravo ir nenustygo vietoje, bet nenorėjo sau pripažinti, kad 
tai buvo Anikos kaltė. Per visą savaitgalį jis su ja beveik nesikalbė- 
jo. Vakar vakare, kai paskambino redakcijos telefonu ir niekas ne- 
atsiliepė, Tomas pamanė, kad Anika jau pakeliui namo. Laukda- 
mas jos grįžtančios išvirė arbatos ir sutepė sumuštinių, bet Anika 
parsirado tik po kelių valandų. Jis jau buvo suvalgęs sumuštinius, 
arbata per ilgai stovėjo ir buvo per stipri, be to, jis baigė skaityti 
Time, Newsweek ir tik tada išgirdo prie durų besitrankančią Ani- 
ka. Negana to, pagaliau įžengusi pro dvivėres buto duris, ji vis dar 
su kažkuo kalbėjosi mobiliuoju. 

- Sveika. Dieve, kaip ilgai užtrukai, - eidamas prie jos tarė To- 
mas. 

- Paskambinsiu jums kita linija, - pasakė ji baigdama pokalbį, 
o tada praėjo pro jį vos pakštelėjusi į skruostą. 

Anika iš karto patraukė prie savo rašomojo stalo, nusivilko 
paltą, numetė jį ant grindų sau po kojomis ir vėl paskambino į 
redakciją. Ji kalbėjo apie kažkokią kelionę taksi, apie kurią reikė- 
jo pasiteirauti policijos, ir Tomas pajuto, kad jo krūtinėje sparčiai 
tvenkiasi nevaldomas pyktis. Baigusi kalbėti ji dar minutėlę pasto- 
vėjo įsitvėrusi stalo krašto, tarsi jai svaigtų galva. 

- Atsiprašau, kad taip vėlai grįžau, - tyliai pasakė Anika, bet 
akių nepakėlė. - Pakeliui namo turėjau užsukti į Siodermalmą ir 
paimti dar vieną interviu. 

Tomas nieko neatsakė, tik stovėjo priglaudęs rankas prie šonų 
ir spoksojo jai į nugarą. Anika šiek tiek svirduliavo ir atrodė visiš- 
kai išsekusi. 

— Neturėtum dirbti tol, kol mirsi, - griežčiau nei norėjo, tars- 
telėjo jis. 

- Žinau, - sutiko Anika ir pasidėjusi drabužius ant stalo pasu- 
ko į vonios kambarį. 

Jis grįžo į miegamąjį ir atsigulęs klausėsi, kaip ji prausdamasi 
taško vandenį ir valosi dantis. Kai Anika atėjo į lovą, Tomas apsi- 
metė miegantis, o ji nepastebėjo, kad jis tik vaidina. Anika pabu- 
čiavo jam į sprandą, ranka perbraukė plaukus ir netrukus užmigo. 
O jis dar ilgai gulėjo atmerktomis akimis ir klausėsi gatve važiuo- 
jančių automobilių ūžimo ir švelnaus jos kvėpavimo. 

Slusene jis išlipo iš autobuso ir kelias gatves iki savo biuro 
Hornsgatane nusprendė įveikti pėsčiomis. Drėgnas vėjas pūtė nuo 
Baltijos ir optimistas prekeivis prie įėjimo į požeminę metro stotį 
jau buvo pasistatęs savo prekystalį. 

- Gal iš pat labo ryto - pakaitinto vyno su prieskoniais, po- 
ne? - kai Tomas priėjo, pasiūlė prekeivis ir ištiesė puodelį garuo- 
jančio punšo. 

- Kodėl gi ne, - atsakė Tomas ieškodamas kišenėje bankno- 
to. - Ir pyragaitį, širdelės formos, didžiausią, kokį tik turite! 

— Mamyte, gal ir aš galiu pasivažinėti? — paklausė Kalis, karda- 
masis ant stumiamo vaikiško vežimėlio, ir šis nuo berniuko svorio 
ėmė svirti atgal. Anika spėjo sučiupti jį paskutinę akimirką. 

- Žinai ką, šiandien su vežimėliu nesiterliosime; lauke sniegas 
labai ištižęs. 

- Bet aš nenoriu vaikščioti, mamyte, - pasakė Elena. 

Anika grįžo prie lifto, išsivedė iš jo mergaitę, užstūmė duris ir 
uždarė jų buto duris. Tada atsitūpė ant kilimo prieškambaryje ir 
apkabino Eleną. Skruostu prisilietė prie šalto ir blizgaus žieminio 
mergaitės kombinezono. 

- Šiandien važiuosime autobusu, tada aš tave nešiu. Ar taip bus 
gerai? 

Mergaitė linktelėjo, rankomis apsivijo Anikos kaklą ir stipriai 
prisiglaudė prie krūtinės. 

— Bet šiandien noriu likti su tavimi, mamyte. 

- Žinau ir man labai gaila, bet turiu važiuoti į darbą. O penkta- 
dienį turėsiu laisvą, nes... Ar žinai, kokia diena bus penktadienis? 

— Kūčios, Kūčios! - šūktelėjo Kalis. Anika nusijuokė. 

- Teisingai, Kūčios. Ar žinote, kiek dienų liko iki Kūčių? 

— Gal trys savaitės? - iškėlusi tris ištiesus pirštus pamėgino at- 


sakyti Elena. 

- Kvaiša, — pareiškė Kalis. - Liko keturios dienos. 

- Mes žmonių kvaišomis nevadiname, ar ne? Bet tu teisus, iki 
Kūčių liko keturios dienos. Nagi, kur tavo pirštinės, Elena? Gal 
palikome jas bute? Ne, štai jos... 

Ant šaligatvio telkšanti sniego tižė sparčiai tirpo. Lauke lijo ir 
pasaulis atrodė niūriai pilkas ir nuobodus. Kaire ranka apglėbusi ji 
nešė dukrytę, o dešine laikė už rankos Kalį. Sulig kiekvienu žings- 
niu jai į nugarą dunksėjo per petį permesta rankinė. 

- Tu maloniai kvepi, mamyte, - pasakė Elena. 

Jie įsuko į Šelegaraną, stotelėje priešais indišką užkandinę įli- 
po į 40-ojo maršruto autobusą, o pavažiavę dvi stoteles išlipo prie 
balto XX a. devintajame dešimtmetyje pastatyto namo, kuriame 
buvo įsikūrusi Stokholmo valstybinio radijo studija. Vaikų dar- 
želio patalpos buvo trečiame aukšte. Kalis vaikų darželį pradėjo 
lankyti būdamas metų ir trijų mėnesių amžiaus, o Elena - būdama 
metų. Pasišnekėjusi su kitų vaikų tėvais Anika suprato, kaip jiems 
visiems pasisekė: darželio auklėtojai buvo patyrę ir gerai išmanė 
savo darbą, darželio vadovė atrodė veikli, o bene pusė priešmoky- 
klinio ugdymo mokytojų buvo vyrai, - mat dabartinėje visuome- 
nėje vyrų elgesio modelio augantiems vaikams labai trūko. 

Vestibiulyje buvo pilna žmonių ir triukšminga, o nuo su batais 
atnešto smėlio ir sniego prie durų telkšojo didoka bala. Vaikai gar- 
siai šūkavo, o suaugusieji mėgino juos raminti. 

- Ar nieko tokio, jei dar šiek tiek pabūsiu? - paklausė Anika ir 
viena iš auklėtojų pritariamai linktelėjo. 

Pusryčius ir priešpiečius vaikai valgė sėdėdami prie to paties 
stalo. Nors namie dažnai pešdavosi, darželyje Kalis ir Elena puikiai 


sutarė, ir brolis netgi rūpinosi mažąja sesute. Anika sėdėjo laikyda- 

ma Eleną ant kelių, o vaikams ėmus pusryčiauti paėmė sumuštinį 
ir puodelį kavos, kad visi matytų, jog ir ji valgo drauge. 

— Trečiadienį organizuojama išvyka, tad vaikams reikėtų įdėti 
ką nors priešpiečių, - pranešė vienas iš mokytojų ir Anika prita- 
riamai linktelėjo. 

Po pusryčių vaikai susibūrė kambario kampe užsiregistruoti, o 
auklėtojoms pažymėjus, kas atvyko, o kas ne, buvo pasiūlyta pa- 
dainuoti. Kai kurie vaikai darželio jau nelankė ir buvo išėję Kalėdų 
atostogų, bet likusieji noriai traukė kalėdines giesmes. Paskui jie 
pašnekėjo apie Kalėdas, o užsiėmimą baigė linksmai ir vieningai 
sudainavę Jingle Bells. 

— Dabar jau turiu eiti, - pasakė Anika. 

Elena pravirko, o Kalis stipriau suspaudė jai ranką. 

— Noriu eiti su tavimi, mamyte, - sukūkčiojo mergaitė. 

— Šiandien tėtis paims jus anksčiau, iš karto po pietų pertrau- 
kos, - mėgindama išsilaisvinti skubiai paaiškino Anika. - Čia bus 
smagu. O paskui galėsite eiti namo ir pradėti ruoštis Kalėdoms. 
Gal net parnešite eglutę? Juk patiktų, ar ne? 

— Pariktų! — šūktelėjo Kalis, o Elena entuziastingai prisidėjo 
prie brolio. 

- Iki! - atsisveikino Anika ir vaikams tebestovint prie slenks- 
čio skubriai užtrenkė duris. 

Dar minutėlę pastovėjo už jų pasiklausyti, ar mažyliai kaip nors 
reaguoja. Tyla. Ji atsidususi stumtelėjo duris, vedančias į laiptinę. 

Stotelėje prie Trygg Hansa draudimo kompanijos pastato ji įli- 
po į 56-ojo maršruto autobusą ir pusę vienuoliktos pasiekė redak- 
ciją. Žinių skyriuje buvo pilna besišnekučiuojančių ir pirmyn argal 
siuvančių žmonių. Nežinia kodėl, bet Anikai vis dar buvo sunku 

prie to priprasti. Ji visada manė, kad įprastomis aplinkybėmis ži- 
nių skyrius turėtų atrodyti kaip didelis tuščias kambarys, kuriame 
susikaupę į mirgančius kompiuterių ekranus spokso vos keli žmo- 
nės ir nuolat įkyriai skamba telefonai. Savaitgaliais ir naktį taip ir 
būdavo, tačiau dabar čia buvo susirinkę ne mažiau nei devynias- 
dešimt žmonių. Ji grybštelėjo laikraščių ryšulį ir pasuko link savo 
kabineto. 

- Puikiai padirbėta, Anika! - kažkas šūktelėjo, bet ji negalėjo 
pasakyti kas. Anika dėkodama pakėlė ranką virš galvos ir moste- 
lėjo. 

Eva Brita Kvist kažką spausdino savo kompiuteriu. 

- Nilsas Langebis pasiėmė laisvą dieną, - nepakeldama akių 
nuo klaviatūros pranešė ji. 

Vadinasi, Nilsas vis dar siunta. Anika pasikabino paltą, nuėjusi 
prie aparato nusipirko puodelį kavos, o tada patraukė į korespon- 
dencijos kambarėlį patikrinti savo pašto dėžutės. Ši buvo prigrūsta 
kaip reikiant. Tyliai sudejavusi ji apsidairė ieškodama šiukšlių dė- 
žės, į kurią galėtų švystelėti savo kavą. Mat niekaip negalėjo parsi- 
nešti į kabinetą tiek daug pašto ir dar kavos. 

- Kodėl dejuojate? - priėjęs Anikai iš už nugaros paklausė An- 
dersas Šiumanas ir ji gailiai šyptelėjo. 

- Ak, tiesiog tos korespondencijos šūsnys ėda man nervus. 
Kasdien gauname daugiau nei šimtą žiniasklaidai skirtų praneši- 
mų. Kol visus peržiūriu, sugaištu marias laiko... 

- Bet jums visai nereikia gaišti laiko sėdint ir plėšiant vokus, — 
nustebęs tarė Šiumanas. — Man rodos, tai yra Evos Britos darbas... 

- Ne, perėmiau šį darbą, kai buvęs nusikaltimų skyriaus va- 
dovas persikėlė į Niujorką, ir nuo to laiko ši pareiga tebegula ant 
mano pečių. 

- Prieš jam persikeliant į Valstijas korespondenciją tvarkė Eva 
Brita. Būtų visiškai suprantama, jei ši pareiga ir vėl tektų jai, ne- 
bent korespondencijos srautą norite valdyti pati. Na, kaip mano- 
te? Ar man pasikalbėti su Eva Brita? 

Anika nusišypsojo ir išgėrė gurkšnelį kavos. 

— Jei pernelyg jūsų neapsunkinčiau... Man tai būtų nemenka 
pagalba. 

Andersas Šiumanas paėmė pluoštą laiškų ir sugrūdo juos į Evos 
Britos pašto dėžutę. 

— Tuoj su ja pasikalbėsiu. 

Grįžusi į žinių skyrių Anika priėjo prie Ingvaro Johansono, 
kuris sėdėjo, kaip įprasta, priglaudęs prie ausies telefono ragelį. 
Jis vilkėjo tuos pačius drabužius kaip ir vakar bei užvakar. Anika 
trumpai pasvarstė, ar jis, eidamas miegoti, apskritai nusirengia. 

— Policija labai nepatenkinta jūsų straipsniu apie signalizacijos 
kodus, - pagaliau padėjęs ragelį pasakė jis. 

Anika pajuto, kad ją staiga apėmė nerimas, prilygstantis sti- 
priam smūgiui į pilvą, ir sustingo. Jai sukosi galva. 

— Ką? Kodėl? Ką nors ne taip parašiau? 

- Ne, tik paviešinote rimčiausią jų aptiktą nusikaltimo pėdsa- 
ką. Policija sako, kad apie signalizacijų kodus žadėjote nerašyti. 

Anika pajuto, kaip jos gyslomis tarsi kunkuliuojantys nuodai 
plūsta panika. 

— Ber aš nerašiau apie jokius signalizacijų kodus! Net neišta- 
riau šių žodžių! 

Išmetusi vienkartinį kavos puodelį ji čiupo laikraštį. Pirmame 
puslapyje straipsnio antraštė skelbė: SPROGDINTOJAS - KRIS- 
TINAI ARTIMAS ASMUO, APKLAUSIAMAS ĮTARIAMA- 

SIS. Viduriniuose laikraščio puslapiuose akį iš tolo traukė didelės 
juodos raidės: M/SLĖS RAKTAS - SIGNALIZACIJŲ KODAI. 

- Kas per velniava! — pasipiktino Anika. - Po galais, kas sugal- 
vojo šią antraštę? 

- Ramiau... Rėkiate kaip isterikė, - tarė Ingvaras Johansonas. 

Staiga pamačius ant vienos iš žinių skyriaus kėdžių išsipleikusį 
tį pasipūtusį vyrą, Anikai net akys aptemo ir ją išmušė karštis. Iš 
pirmo žvilgsnio jis atrodė abejingas, bet Anika jauste jautė, koks 
savimi patenkintas yra Johansonas. 

- Kas leido publikuoti tokią antraštę? - paklausė ji. - Jūs? 

- Neturiu nieko bendra su laikraščio straipsnių antraštėmis. 
Turėtumėte žinoti... - atšovė jis. 

Tada nusisuko ir apsimetė, kad dirba, bet Anika neketino leisti 
jam taip lengvai išsisukti. Ji apsuko kolegos kėdę ir privertė jį nu- 
kelti kojas nuo stalviršio. 

- Liaukitės elgtis kaip puskvaišis, besimėgaujantis kolegų nesė- 
kmėmis, — piktai iškošė pro dantis Anika. - Ir visai nesvarbu, kad 
šį kartą pakišote mane, argi nesuprantate? Tokie dalykai kenkia 
laikraščiui. Kenkia jums, Ingvarai Johansonai, kenkia Andersui 
Šiumanui ir menkina jūsų dukters galimybes vasarą rasti valytojos 
darbą. Aš išsiaiškinsiu, kas parašė antraštę ir kas leido ją spausdin- 
ti. Tuo galite neabejoti. Kas čia skambino? 

Pasipūtimas Ingvaro Johansono veide užleido vietą atvirai an- 
tipatijai. 

- Tik neperdėkite, - niekinamai tarė jis. - Skambino policijos 
atstovas ryšiams su žiniasklaida. 

Anika nustebusi atsistojo. Ingvaras Johansonas melavo. Poli- 
cijos atstovas ryšiams su žiniasklaida tikrai negalėjo žinoti, ką ji 

žadėjo arba ko nežadėjo. Tikriausiai jį tiesiog suerzino tai, kad in- 

formacija buvo paviešinta ir kad visiškai be reikalo pasirinkta to- 
kia sensacinga straipsnio antraštė. Bet Anika tikrai neketino leisti 
Ingvarui Johansonui matyti, kaip už tai, kad piktnaudžiavo savo 
šaltinio pasitikėjimu, ji lekia iš nusikaltimų skyriaus vadovės pos- 
to, ir tuo reginiu mėgautis. 

Ji apsisuko ir nė nepastebėjusi, kad į ją visi spokso, išėjo. To- 
kie kivirčai laikraščio redakcijoje buvo įprasti ir žmonėms, rodos, 
buvo įdomu slapta jų klausytis, taigi dabar jie tikriausia svarstė, 
kas taip užrūstino nusikaltimų skyriaus vadovę. Visuomet būda- 
vo įdomu, kai susipykdavo skyrių vadovai. Jie išgraibstė laikraščio 
kopijas, atsivertė šeštą ir septintą puslapius, kuriuose buvo išspaus- 
dintas Anikos straipsnis, ir nieko keista nepastebėję netrukus į šį 
kivirčą numojo ranka. 

Ber Anika ginčo nepamiršo. Šį kerštingą Ingvaro Johansono 
puolimą ji švystelėjo į nematomą šio kolegos nuolat parūpinamo 
mėšlo krūvą, kuri kasdien vis didėjo. Anika nerimavo, kad vieną 
gražią dieną šį krūva pasieks palubėje besisukančio ventiliatoriaus 
mentę ir ši bjaurastis aptaškys visus laikraščio redakcijos darbuo- 
tojus, 

— Asmenišką korespondenciją pasiimsite, ar norite, kad tvar- 
kyčiau ir ją? 

Tarpduryje stovėjo Eva Brita Kvist, laikydama rankoje kelis 
laiškus. 

— Ką? Ne, padėkite juos čia, ačiū... 

Aukštakulnius avinti sekretorė įžūliai atkaukšėjo prie Anikos 
rašomojo stalo ir numetė laiškus. 

— Prašau. Beje, jei pageidautumėte, kad nešiočiau jums kavą, 
galite kreiptis tiesiai į mane, nebūtina lėkti pas vyriausiąjį redak- 
torių! 

Anika nustebusi pakėlė galvą. Sekretorės veidas iš pykčio atro- 
dė net pamėlęs. Anikai nespėjus sumoti, ką derėtų atsakyti, mote- 
ris išdūmė iš kabineto. 

O varge, - tarė sau Anika, - :o day betrūko! Dabar ji siunta, nes 
mano, kad slapta pasiskundžiau vyriausiajam redaktoriui, girdė, ji 
netvarko mano korespondencijos. Dieve, suteik man jėgų! 


Ir mėšlo krūva dar šiek tiek padidėjo. 


Evertas Danielsonas spoksojo į knygų lentyną jausdamas tuštu- 
mą ir galvoje, ir širdyje. Apskritai jį buvo apėmęs keistas tuštumos 
jausmas. Abiem rankomis jis laikėsi stalo krašto. Ir stengėsi įsitver- 
ti jo kuo stipriau. Kuo stipriau. Nors buvo tikras, kad nepavyks. 
Anksčiau ar vėliau Olimpinių žaidynių organizacinio komiteto 
taryba vis tiek išplatins pranešimą žiniasklaidai. Jie tikrai nelauks, 
kol paaiškės naujų jo pareigų apimtis ir turinys, jie norės parody- 
ti savo galią ir gebėjimą be Kristinos priimti sunkius sprendimus. 
Evertas Danielsonas turėjo sau pripažinti, kad ne visada tinkamai 
atlikdavo visus darbus, bet, kol vairą savo rankose laikė Kristina, 
jis turėjo šiokį tokį užnugarį. O dabar nebuvo kam jo ginti ir jis 
neturėjo kuo pasikliauti. Evertas Danielsonas suprato, kad jo kar- 
jera baigta. 

Per daugelį metų jis sužinojo nemažai dalykų, pavyzdžiui, kas 
nutinka daugiau komitete nepageidaujamiems žmonėms. Priimti 
oficialių sprendimų perkelti juos dirbti kitur dažniausia neprireik- 
davo, mat žmones iš pareigų pasitraukdavo savo noru. 

Būdų atsikratyti darbuotoju buvo daugybė ir daugumą iš jų 
Evertas Danielsonas žinojo, nors jais naudodavosi retai. Priėmus 
atitinkamą sprendimą apie jį būdavo pranešama personalo skyriui. 
Komiteto darbuotojai tokį sprendimą paprastai sutikdavo palan- 

kiai, mat trauktis priversti žmonės dažniausiai jau seniai būdavo 
praradę kadaise turėtą populiarumą. 

Paskui tai būdavo pranešama šios įstaigos darbuotojams, ir jei 
išeinantis asmuo visuomenėje būdavo bent kiek žinomas, darbo 
imdavosi žiniasklaida. Tuomet būdavo galimi du scenarijai: žur- 
nalistai atleistą darbuotoją išlydėdavo liedami ašaras arba, prie- 
šingai, mėgaudamiesi žmogaus tragedija plyšaudavo: Taip jam įy 
reikia! Pirmai atleidžiamųjų kategorijai dažniausiai priklausė labai 
aukštų postų neužimančios moterys. Antrai — verslininkai vyrai, 
kuriems priklausydavo nemenka išeitinė kompensacija. 

Evertas Danielsonas numanė, kad patektų į antrą grupę. Tiesa, 
jo naudai liudijo tai, kad jis sutiko būti atleistas ir tapti atpirkimo 
ožiu dėl visų nesėkmių, užgriuvusių komitetą po Kristinos Furha- 
gės mirties. Jis tvirtai žinojo, kad dabartinę padėtį tikrai galima 
pakeisti, nors jo sąmonėje buvo tuščia kaip iššluota ir jis nebūtų 
gebėjęs suformuluoti nė vienos minties. 

Pasigirdo beldimas į duris ir į kabinetą kyštelėjo galvą jo sekre- 
torė. Ji atrodė taip, tarsi ką tik būtų verkusi, be to, jos plaukai buvo 
susitaršę. 

— Paruošiau pranešimą žiniasklaidai ir jau atėjo Hansas Bjelra, 
mat nori kartu su jumis peržiūrėti tekstą. Ar galiu jį kviesti? 

Evertas Danielsonas pažvelgė į ištikimą savo padėjėją, dirban- 
čią su juo jau daug metų. Moteris artėjo prie šešiasdešimties ir var- 
gu ar būtų radusi kitą darbą. Pasitraukus kuriam nors iš vadovų 
būtent taip ir nutikdavo: artimiausiems jo bendradarbiams taip 
pat tekdavo išeiti. Joks naujas vadovas nenorėjo perimti savo pirm- 


tako darbuotojų. 
Mat iš to niekada nieko gero nebūtų buvę. Senieji darbuotojai 


negalėjo būti nuoširdžiai jam ištikimi. 

- Taip, žinoma. Kvieskite. 

Į kabinetą įžengė komiteto vadovas, - augalotas vyras tamsiu 
kostiumu. Jis, kaip tikras veidmainis, dėjosi gedintis Kristinos, 
nors visi žinojo, kad iš tiesų negalėjo jos pakęsti. 

- Pasistenkime reikalą sutvarkyti kuo greičiau ir maloniau, — 
prabilo jis, nors ir nekviestas, sėsdamasis ant sofos. 

Evertas Danielsonas pritariamai linktelėjo. 

- Taip, ir aš labai norėčiau, kad viską sutvarkytume sklandžiai 
ir tyliai... 

- Džiaugiuosi, kad mūsų nuomonės sutampa. Pranešime ži- 
niasklaidai paskelbsime, kad paliekate Stokholmo Olimpinių žai- 
dynių organizacinio komiteto pirmininko postą. Oficiali priežas- 
tis bus ta, kad po tragiškos Kristinos Furhagės mirties jums teks 
citi kitas atsakingas pareigas. Kokios jos, kol kas neaišku, bet jų 
apimtį ir turinį netrukus drauge suderinsime. Nei apie atleidimą, 
nei apie tai, kad tapote atpirkimo ožiu, nei apie solidžią išeitinę 
kompensaciją neužsiminsime. Valdybos nariai vieningai nutarė, 
kad ši informacija turi likti konfidenciali. Ką manote? 

Evertui Danielsonui prireikė kelių akimirkų, kol suvokė ką tik 
išgirstų žodžių reikšmę. Jo padėtis buvo daug geresnė, nei jis drįso 
tikėtis. Tai beveik prilygo paaukštinimui. Jis paleido stalo kraštą. 


- Taip, manau, tai nebloga išeitis, — pritarė jis. 

— Norėčiau aptarti porą dalykų, —- užkalbino Anika Evą Bri- 
tą. - Gal galėtumėte trumpai užeiti į mano kabinetą? 

— O kam? Galime pasikalbėti ir čia. Turiu daug darbo. 

— Ne, laukiu jūsų savo kabinete, tuoj pat, - atšovė Anika ir grį- 
žusi į kabinetą paliko atidarytas duris. 

Dar kelias sekundes ji girdėjo Evą Britą demonstratyviai tarški- 
nant klaviatūra, bet netrukus moteris išdygo tarpduryje ir sukry- 
žiavo rankas ant krūtinės. Anika atsisėdo prie rašomojo stalo ir 
mostelėjo į kėdę priešais, kviesdama Evą Britą sėstis. 

- Sėskitės ir uždarykite duris. 

Eva Brita atsisėdo, bet durų neuždarė. Anika atsiduso ir atsi- 
stojusi pati nuėjo uždaryti durų. Žingsniuodama atkreipė dėmesį, 
kad truputį dreba: tokie pokalbiai niekada nebūdavo malonūs. 

— Eva Brita, kas yra? 

— Nesuprantu... Apie ką kalbate? 

— Atrodote... supykusi ir liūdna. Kas atsitiko? 

Sėdėdama ant kėdės moteris pasimuistė ir Anikai teko tvardy- 
tis, kad ir toliau kalbėtų ramiai ir švelniai. 

— Nesuprantu, ką turite omenyje. 

Anika pasilenkė ir atkreipė dėmesį, kad Eva Brita nesąmonin- 
gai užėmė gynybinę poziciją: sukryžiavo rankas ir kojas. 

- Jau gerą savaitę manęs vengiate. O vakar tarp mudviejų įsi- 
plieskė tikras ginčas... 

- Vadinasi, priekaištaujate man dėl to, kad nepakankamai ma- 
loniai su jumis elgiausi ? 

Anika pajuto krūtinėje telkiantis pyktį. 

- Ne, reikalo esmė yra ta, kad neatliekate visų savo pareigų. Va- 
kar nesurūšiavote medžiagos atsižvelgdama į jos svarbą, nepaliko- 
te jokių nuorodų ir išėjote namo niekam nieko nesakiusi. Aš net 
nežinojau, kad tvarkyti korespondenciją yra viena iš jūsų pareigų, 
ir ne aš, o Šiumanas pasiūlė, kad vėl imtumėtės šio darbo. Turi- 
te išmokti dirbti drauge su kolektyvu, kitaip laikraščio redakcijos 
darbas strigs. 

Moteris šaltai nužvelgė Aniką. 

- Prieš jums čia įkeliant koją laikraščio redakcija dirbo pui- 
kiai, 

Pokalbis pasiekė aklavietę. Anika atsistojo. 

- Gerai, toliau su jumis kalbėtis nebėra prasmės. Man reikia 
paskambinti. Ar tikrai surinkote viską, ką turime apie Kristiną 


nius, duomenų bazes? 

- Viską peržiūrėjau, - pasakė Eva Brita ir išėjo iš kabineto. 

Po šio pokalbio Anikai burnoje liko nemalonus pralaimėjimo 
skonis. Ji buvo beviltiška skyriaus vadovė; niekam tikusi komandos 
lyderė, negebanti pasiekti, kad pavaldiniai sektų jos pavyzdžiu. Ji 
vėl klestelėjo prie rašomojo stalo ir kakta tarkštelėjo į klaviatūrą. 
Ką dabar daryti? Ką gi, tikriausiai reikėtų pradėti nuo pokalbio su 
policijos atstovu žiniasklaidai. Anika pakėlė galvą, paėmė telefo- 
ną ir surinko tiesioginės policijos atstovo spaudai telefono linijos 
numerį. 

— Turite suprasti, kad jei rašote apie viską, ką mes žinome, labai 
apsunkinate mums darbą, - pasakė policijos atstovas žiniasklai- 
dai. — Kai kurių dalykų viešinti negalime, nes taip pakenktume 
tyrimui. 

— Kam tuomet viską pasakojate žurnalistams? — apsimetusi 
neišmanėle paklausė Anika. 

Spaudos atstovas atsiduso. 

— Matote, tai yra pusiausvyros klausimas... Kai kuriuos dalykus 
turime paskelbti, bet juk nebūtina apie juos rašyti laikraštyje. 

— Ak, prašyčiau! - šūktelėjo Anika keldama kojas nuo stalo. - 
Iš kur mums žinoti, ką norite visuomenei paskelbti, o ką nuo jos 
nuslėpti? Tikiuosi, nei iš manęs, nei iš mano kolegų nesitikite, kad 
"imtume aiškintis, kas būtų geriausia jūsų tyrimui? Jei mėgintume 
tai daryti, būtume apkaltinti aplaidžiu savo pareigų vykdymu. 

— Žinoma, taip ir būtų, tačiau ne tai turėjau galvoje. Tas rei- 
kalas su signalizacijų kodais... labai gaila, kad ši informacija buvo 
paviešinta. 

— Taip, man taip pat gaila. Galbūt arkreipėte dėmesį, kad 
straipsnio tekste apie signalizacijų kodus nė žodžiu neužsimena- 
ma. Tik straipsnio antraštė suformuluota nevykusiai. Jei tai kaip 
nors pakenkė tyrimui, labai atsiprašau. Kaip tik todėl manau, kad 
nuo šiol mums reikėtų palaikyti dar glaudesnius ryšius. 

Policijos atstovas žiniasklaidai nusijuokė. 

— Nuostabu, Bengrtzon, kaip jūs viską mokate išversti į kitą 
pusę! Jei sutiksime dar glaudžiau bendradarbiauti, netrukus sėdė- 
site policijos kabinete, šalia mūsų viršininko! 

— Visai nebloga mintis, - šypsodamasi atsakė Anika. — Kas 
naujo atsitiko šiandien? 


Policijos pareigūnas surimtėjo. 


200 


SPROGDINTOJA 


- Kol kas nieko negaliu jums pasakyti. 

- Liaukitės, straipsniai laikraščiui bus rašomi dar septyniolika 
valandų ir iki rytojaus ryto niekas nebus paviešinta. Juk turi būti 
kas nors, ką norėtumėte mūsų padedami paskelbti visuomenei? 

- Ką gi, turint omenyje, kad informacija vis tiek jau nutekėjo, 
galiu jums pasakyti, kad šiuo metu aiškinamės, kas galėjo sužinoti 
signalizacijų kodus. Esame beveik tikri, kad tame sąraše yra ir žu- 
dikas. 

- Vadinasi, tą naktį signalizacijos stadione vis dėlto buvo įjung- 
tos? 

- Taip. 

- Kiek žmonių yra jūsų sąraše? 

- Tiek, kad darbo turime per akis. Man reikia atsiliepti į kitą 
skambutį... 

- Dar vienas klausimas, - paskubomis pasakė Anika. - Ar tą 
naktį, kai žuvo, po vidurnakčio Kristina Furhagė kur nors važiavo 
taksi? 

Ragelyje ji išgirdo policijos atstovo spaudai atodūsį ir tolumoje 
skambantį kitą telefono aparatą. 

- O kodėl klausiate? — pasiteiravo jis. 

- Tiesiog vienas iš liudininkų man apie tai užsiminė. Ar tai tie- 
są? 

- Kristina Furhagė turėjo asmeninį vairuotoją. Jis nuvežė ją į 
barą, kuriame vyko Kalėdų vakarėlis. Po to jis darbą baigė, bet, 
tiesą sakant, taip pat dalyvavo tame vakarėlyje. Kristina Eurha- 
gė turėjo tarnybinę kreditinę kortelę, skirtą atsiskaityti už Taxi 
Stockbolm įmonės suteiktas paslaugas, tačiau, kiek mums žinoma, 


tą naktį kortele nesinaudojo. 

- Kur tuomet ji važiavo, išėjusi iš Kalėdų vakarėlio? 

Kelias akimirkas parylėjęs, policijos atstovas žiniasklaidai tarė: 

- Ši informacija neskelbiama, kad nebūtų pakenkta policijos 
tyrimui ir Kristinai Furhagei. 

Pareigūnas padėjo ragelį, ir Anika pasijuto sutrikusi labiau nei 
pirma. Buvo keli dalykai, akivaizdžiai nederantys prie visumos. 
Pirmiausia - tie signalizacijų kodai. Jei tikrai tiek daug žmonių ga- 
lėjo juos sužinoti, kodėl tuomet paskelbus šią informaciją laikraš- 
tyje kilo toks skandalas? Ir kokia niūri paslaptis temdė iš pirmo 
žvilgsnio tobulą asmeninį Kristinos Furhagės gyvenimą? Kodėl 
Helena Starkė melavo? Anika paskambino savo informatoriui, bet 
šis neatsiliepė. Jei kas ir galėjo griežti ant jos dantį, tai būtent jis. 

Tada paskambino į redakcijos priimamąjį ir pasiteiravo ar Berit 
arba Patrikas pasakė, kada rytoj ateis į darbą. Pasirodo, vakar vaka- 
re išeidami namo jie abu pažadėjo būti čia rytoj, antrą valandą. 

Ji užsikėlė kojas ant rašomojo stalo ir ėmė vartyti ant jo padėtą 
spaudą. Vieno iš rytinių laikraščių žurnalistai teisiniuose proto- 
koluose, reglamentuojančiuose franšizės sutartį tarp Stokholmo 
Olimpinio komiteto ir Tarptautinio olimpinio komiteto, rado 
įdomią ištrauką. Teisiškai įpareigojančių sutarčių tarp Stokholmo 
Olimpinio komiteto ir Tarptautinio olimpinio komiteto buvo 
daugybė, ir ne tik nusakančių teisę organizuoti pačias olimpines 
žaidynes, bet taip pat apibrėžiančių tokias sąvokas kaip tarprau- 
tinė, nacionalinė ir savivaldos sponsorystė. Rytinis laikraštis at- 
kapstė sutarties straipsnį, suteikiantį pagrindiniam rėmėjui teisę 
pasitraukti ir neremti olimpinių žaidynių, jei iki tų metų, kuriais 
vyks šis renginys, sausio pirmos dienos Viktorijos stadionas dar 


nebus baigtas statyti. Skaityti viso straipsnio Anika nesivargino. 

Jei atmintis jos neapgavo, visas tas sutartis sudarė keli tūkstančiai 
įvairiausių punktų, ir, jos nuomone, jų turinys nebuvo įdomus 
tol, kol nė viena iš šalių nenusprendė taikyti jų praktiškai. Be to, 
straipsnio autoriui nepavyko paimti interviu nė iš vieno bent kiek 
įtakingesnio žaidynių rėmėjo. 

Kito vakarinio laikraščio žurnalistai pakalbino daugybę su 
Kristina dirbusių žmonių, įskaitant ir vairuotoją, bet iki Helenos 
Starkės neprisikasė. Vairuotojas laikraščiui papasakojo, kad nuve- 
žė Kristiną į barą, kad ji, kaip paprastai, buvo puikiai nusiteikusi, 
neslegiama nei nerimo, nei rūpesčių, tik, kaip visada, susikaupusi. 
Ir pridūrė, girdi, jam jos labai trūks, nes Kristina buvo nuostabi 
viršininkė ir nepaprastai draugiška moteris. 

- Trūksta tik angelo sparnų... - burbtelėjo Anika. 

Daugumoje laikraščių nebuvo rašoma nieko naujo. Kol juos 
pervertė, Anika sugaišo daugybę laiko, mat juose buvo spausdi- 
nami kalnai reklamų. Finansiškai Švedijos spaudai lapkritis ir 
gruodis buvo patys svarbiausi mėnesiai, o sausis ir liepa — patys 
sunkiausi. 

Anika nuėjo į moterų tualetą atsikratyti išgertos kavos ir nu- 
siplauti spaustuvės dažais suteptų pirštų. Ji pamatė savo atspindį 
veidrodyje ir tas vaizdas jai nepatiko. Šiandien rytą ji neišsitrinko 
plaukų, tik susisegė juos sage. Dabar jie atrodė riebaluoti ir karojo 
sulipę į storokas sruogas. Po akimis buvo matyti juodi ratilai, o 
skruostai nuo įtampos atrodė įraudę. Anika pasirausė po kišenes 
ieškodama pudros ir ketindama bent šiek tiek pataisyti padėtį, bet 
nieko tinkamo nerado. 

Eva Brita Kvist išėjo priešpiečių ir jos kompiuceris buvo išjung- 
tas. Ji iš savo paskyros išeidavo kaskart, kai atsitraukdavo nuo dar- 

bo stalo; mat siaubingai baiminosi, kad kas nors nepasinaudotų 
jos paskyra ir neišsiųsrų melagingų elektroninių laiškų. Anika grį- 
žo į savo kabinetą, veido kremu užmaskavo dėmes ant skruostų 
ir vėl nuėjo į žinių skyrių. Ką dar reikėtų žinoti? Ką dabar reikėtų 
patikrinti? Ji išėjo į koridorių, kuriame buvo nuorodų biblioteka, 
ir, atsainiai pavarčiusi Nacionalinį biografijų žodyną, rado straips- 
nį apie Olimpinio komiteto vadovę: Kristina Furbagė, mergautinė 
pavardė Faltin, vienturtis neturtingos, bet gerbiamos šeimos vaikas, 
dalį vaikystės praleido pas giminaičius aukštutiniame Norlande, 
karjerą pradėjo banke, jos iniciatyva Stokbolmo olimpinis komite- 
tas padavė paraišką olimpinėms žaidynėms Švedijoje organizuoti. 
Stokbolmo olimpinių žaidynių organizacinio komiteto vykdomoji 
direktorė. Ištekėjusi už verslininko Bertilio Milanderio. Daugiau 
nieko. 

Anika pakėlė galvą nuo žodyno. Kad Kristinos mergautinė pa- 
vardė - Faltin, jai buvo naujiena. Kaipgi ji tapo Furhage? 

Ji perskaitė tolesnį straipsnį: Karlas Furbage, gimė XIX a. pa- 
baigoje, Herniosande, miškininkų šeimoje, vienos iš medienos apdir- 
bimo pramonės įmonių vadybininkas. Trečią kartą vedė Dorotėją 
Adelkorną. Pasaulyje paliko pėdsaką ir užsitikrino vietą šiame žody- 
ne įkūręs fondą, remiantį jaunuolius, studijuojančius miškininkystę. 
Mirė XX a. septintajame dešimtmetyje. 

Anika taukštelėjusi užvertė žodyną. Tada nuskubėjo prie arti- 
miausio stacionaraus kompiuterio ir paieškos laukelyje įvedė Kav- 
las Furbagė. Septyni rezultatai. Vadinasi, nuo XX a. devintojo de- 
šimtmečio pradžios, kai archyvas buvo perkeltas į kompiuterį, apie 
šį žmogų buvo rašyta septynis kartus. Atidariusi ieškyklės rastus 


dokumentus Anika tyliai švilprelėjo. Tas fondas buvo gana turtin- 

gas: kiekvienais metais būdavo išdalijama ketvirtis milijono Švedi- 
jos kronų. Bet daugiau informacijos apie Karlą Furhagę ji nerado. 

Anika išėjo iš ieškyklės, pasiėmė įeigos kortelę ir išsmuko pro 
priešgaisrines duris, esančias už sporto skyriaus. Stačiais laiptais 
nusileido dviem aukštais žemiau ir įėjo pro dar vienas duris, ku- 
rioms atverti reikėjo ir įeigos kortelės, ir kodo. Netrukus Anika 
atsidūrė ilgame koridoriuje pilku jau gerokai nušiurusiu linoleu- 
mu ištiestomis grindimis ir palubėje zirziančiomis dienos šviesos 
lempomis. Koridoriaus gale už dvigubų priešgaisrinių durų buvo 
įsikūręs laikraštyje skelbtų tekstų ir nuotraukų archyvas. Įžengusi 
pro jas Anika pasisveikino su čia dirbančiais žmonėmis, palinku- 
siais prie savo kompiuterių. Didžiulėje patalpoje buvo archyvas — 
daugybė pilkų katalogų, kuriose saugoma viskas, kas Evening Post 
ir jo rytiniame priede buvo publikuota nuo XIX a. pradžios. Ji 
neskubėdama patraukė taku tarp katalogų eilių. Pasiekusi perso- 
nalijų archyvą, Anika ėmė skaityti raides: 4A-Ac, Ad-Af, Ag-Ak. 
Praėjusi pro kelias katalogų eiles, ji pasiekė raides Fx. Tada netikė- 
tai lengvai ištraukė didelį katalogo stalčių. Dar po minutėlės rado 
Kristiną Furhagę, bet informacijos apie Karlą Furhagę nebuvo. 
Anika atsiduso. Paieška buvo nesėkminga. 

- Jei ieškote straipsnių apie Kristiną Furhagę, tai jie visi paim- 
ti, - išgirdo Anika balsą sau už nugaros. 

Ją užkalbino archyvo darbuotojas, nepaprastai kompetentin- 
gas mažo ūgio ir menko stoto vyrukas, tvirtai žinantis, ką reikia 
archyvuoti ir kokiais raktiniais žodžiais tą informaciją žymėti. 

Anika nusišypsojo. 

- Ne, tiesą sakant ieškau žinių apie kitą Furhagę, direktorių 
Karlą Furhagę. 

— Ar mes apie jį esame ką nors rašę? 

— Na, jis įkūrė studentų rėmimo fondą. Tikriausiai tas žmogus 
buvo turtingas kaip Krezas“. 

— Jis jau miręs? 

- Taip, mirė septintajame dešimtmetyje. 

- Jei taip, tuomet jo reikėtų ieškoti ne pagal pavardės raides. 
Straipsnių iškarpos, žinoma, niekur nedingo, bet jos tikriausiai 
perkeltos į kitą archyvo sektorių. Ar bent numanote, kokioje kate- 
gorijoje turėtume ieškoti to asmens? 

— Neįsivaizduoju. Gal stipendijų kategorijoje? 

Archyvo darbuotojas trumpai susimąstė. 

— Su stipendijomis susijusios medžiagos archyve yra daugybė. 
Ar jums tų duomenų reikia šiandien? 

Anika atsiduso ir pasisuko eiti. 

— Ne, nebūtinai. Man tiesiog kilo tokia mintis... Ačiū jums... 

— Palaukite, galbūt mūsų laikraštyje buvo išspausdinta jo nuo- 
trauka? 

Anika stabtelėjo. 

— Gali būti. Manau, jis galėjo būti nufotografuotas per kurią 
nors iš apdovanojimų teikimo ceremonijų. O kodėl klausiate? 

— Mat tokiu atveju jo reikėtų ieškoti nuotraukų archyve. 

Praėjusi pro sporto ir nuorodų archyvą, Anika atsidūrė patal- 
pos gale. Suradusi reikalingą stalčių, ji pervertė saugomą medžiagą 
ir pasiekė pavardę Furbagė. Beveik visą stalčių užėmė segtuvas su 
informacija apie Kristiną, bet pačiame gale buvo dar vienas, nedi- 
delis rudo popieriaus vokas. Jis atrodė gana nudriskęs, bet ant jo 
* Krezas - nesuskaičiuojamų turtų savininkas, pagal sen. Lydijos karaliaus Kre- 


zo (gr. Kroisos), gyvenusio VI a. pr. m. e. ir garsėjusio turtingumu, vardą (red. 
past.). 

pablukusiomis raidėmis buvo užrašyta: Furbagė, Karlas. Direkto- 
rius. Kol šį voką ištraukė, Anikos ranką užklojo dulkės. Ji atsisėdo 
ant grindų ir išėmė tai, kas buvo voke. Keturias nuotraukas. Dvi 
buvo nedidelio formato ir nespalvotos: iš šių nuotraukų žvelgė iš 
pirmo žvilgsnio rūstus, šiek tiek praplikęs vyras stambiu smakru — 
Karlas Furhagė: vienas sulaukęs penkiasdešimties, o kitas - septy- 
niasdešimties metų. Trečia nuotrauka buvo vestuvinė ir joje nufo- 
tografuoti jaunavedžiai: gerokai pagyvenęs direktorius ir senyva 
moteris, Dorotėja Adelkorna. 

Ketvirta fotografija buvo didžiausia. Ant grindų ji nukrito nu- 
garėle į viršų, ir ją atvertusi Anika neteko žado. Apačioje buvo už- 
klijuota antraštė: šešiasdešimties metų sulaukęs direktorius Karlas 
Furhagė su savo žmona Kristina ir sūnumi Ulofu. Netikėdama 
tuo, ką mato, Anika dar kartą perskaitė antraštę. Tai tikrai buvo 
Kristina Furhagė, tik dar visai jaunutė. Ji negalėjo būti vyresnė nei 
dvidešimties. Ji buvo labai liekna, o jos šukuosena - senamadiška 
ir jai visiškai netinkanti. Kristina vilkėjo tamsų moterišką kostiu- 
mėlį, o jos sijono kraštas siekė kulkšnis. Kristina droviai žiūrėjo 
į fotoaparato objektyvą ir mėgino šypsotis. Jai ant kelių sėdėjo 
mielas, šviesiaplaukis, maždaug dvejų metukų berniukas. Mažy- 
lis buvo apvilktas baltais marškiniais, mūvėjo trumpas kelnes su 
petnešomis ir rankose laikė obuolį. Direktorius stovėjo už sofos 
atlošo, atrodė valdingas ir buvo uždėjęs ranką ant savo jaunosios 
žmonos peties, tarsi norėdamas ją apsaugoti. 

Fotografija atrodė labai senamadiška ir panaši į paveikslėlį, 
tikriausiai daryta gerokai anksčiau nei XX a. šeštajame dešimt- 
metyje, bet tikrai ne vėliau. Anika niekur nebuvo skaičiusi, kad 
Kristina buvo ištekėjusi už Furhagės, o juo labiau, kad susilaukė 


sūnaus. Vadinasi, ji turėjo du vaikus! 

Anika pasidėjo šią nuotrauką ant kelių. Nežinojo, kodėl, bet 
giliai širdyje jautė, kad šis faktas yra nepaprastai svarbus. Vaikas 
negalėjo tiesiog išgaruoti. Jis tikriausiai užaugo, kažkur gyveno ir 
galėjo šį tą papasakoti apie savo motiną, Kristiną. 

Grąžinusi nuotraukas į voką, Anika atsistojo ir nuėjo ieškoti 
archyvo darbuotojo. 

— Šį voką norėčiau pasiimti, - pasakė ji. 

— Gerai, tik turite pasirašyti, - nepakeldamas akių pareiškė jis. 

Anika suraitė savo parašą ir tuo pačiu koridoriumi bei laiptais 
grįžo į savo kabinetą. Nuojauta Anikai kuždėjo, kad jos laukia ilga 


popietė. 

Pranešimas, kad Evertonas Danielsonas traukiasi iš pareigų, 
naujienų agentūroms buvo išsiuntinėtas 11.30. Paskui Olimpinio 
komiteto skyrius ryšiams su žiniasklaida šią informaciją faksu iš- 
siuntinėjo visoms kitoms įmonėms, kurioms ši žinia galėtų būti 
svarbi, - pirmiausia rytiniams laikraščiams ir televizijai, tada ra- 
dijui, vakariniams laikraščiams ir didesniems vietinės reikšmės 
laikraščiams bei dar mažiau įtakingiems leidiniams. Olimpiniame 
komitete Danielsonas nebuvo pagrindinis veikėjas, tad šalies lai- 
kraščių ir televizijos kanalų redaktoriai šią naujieną sutiko gana 
santūriai. Praėjus maždaug keturiasdešimčiai minučių po to, kai 
šis pranešimas žiniasklaidai pasiekė pagrindinę žinių agentūrą 
Kungsholmstorge, dar buvo išsiuntinėta ir trumpa telegrama, in- 
formuojanti, kad Olimpinio komiteto pirmininkas traukiasi iš 
dabartinių pareigų, kad daugiau dėmesio galėtų skirti nenumary- 
tiems ir painiems reikalams, atsiradusiems po Kristino Furhagės 
mirties, tvarkyti. 

Evertas Danielsonas sėdėjo savo kabinete ir klausėsi fakso ma- 
šinų ūžimo. Kol bus paskirtas į naujas pareigas, jam buvo leista 
naudotis senuoju kabinetu. Vyriškis labai nerimavo ir jautė smil- 
kiniuose pulsuojantį skausmą. Jis negalėjo net trumpai sutelkti 
dėmesio, kad spėtų nuo pradžios iki galo perkaityti bent vieną 

ataskaitos arba laikraščio straipsnio sakinį. Evertas laukė vilkų 
antpuolio, prasidėsiančios medžioklės. Dabar jis buvo medžioja- 
mas žvėris, o minia žiniasklaidos atstovų netrukus turėjo suuostį 
jo pėdsaką. Bet, jo nuostabai, telefonas kabinete vis dar tylėjo. 
Šiaip taip jam pavyko save įtikinti, kad bus taip pat, kaip buvo 
žuvus Kristinai; kad visi telefonai komiteto būstinėje ims skambėti 
vienu metu ir jau nesiliaus, tačiau taip nenutiko. Praėjus valandai 
po to, kai buvo išplatintas pranešimas žiniasklaidai, su juo susisie- 
kė vieno iš rytinių laikraščių žurnalistas ir paprašė pakomentuoti 
situaciją. Evertas Danielsonas ir pats nustebo, kad kalbėjo gana 
ramiai ir paaiškino šį pasitraukimą iš pareigų tam tikra prasme lai- 
kantis paaukštinimu, mat kažkam reikia suvaldyti chaosą, kilusį 
po Kristinos Furhagės mirties. Žurnalistas tokiu jo paaiškinimu, 
rodos, liko visiškai patenkintas. Pas jį atėjusi sekretorė kelias mi- 
nutes paverkšleno, o tada paklausė, ar galėtų dar ką nors dėl jo 
padaryti. Gal atnešti kavos? Arba pyragėlį? Arba galbūt salotų? 
Evertas padėkojo, bet atsisakė, mat nebūtų galėjęs nė kąsnio pra- 
ryti. Pirštais stipriai suspaudęs rašomojo stalo kraštą jis ėmė laukti 


kito telefono skambučio. 


Anikai laiptais leidžiantis į bufetą ko nors užkąsti prie jos lai- 
kydamas rankoje popieriaus lapą priėjo Ingvaras Johansonas. 

— Arjis - ne vienas iš jūsų vaikinų? — pasiteiravo Ingvaras ir pa- 
davė jai Olimpinio komiteto būstinės išplatintą pranešimą spau- 
dai. Anika paėmė dokumentą ir perskaitė jo pradžią. 

— Na, mamo viršininkas šią temą šiek tiek sureikšmina, — atsai- 
niai tarė ji. - Kalbėjau su juo telefonu. Manote, kad turėtume apie 
tai parašyti? 

- Nežinau. Tik pagalvojau, kad galbūt norėtumėte tai žinoti. 

Anika sulankstė popieriaus lapą. 

- Ačiū. Kas dar įdomaus vyksta? 

- Jūsų kuruojamoje srityje nevyksta nieko, - atsakė jis ir nuė- 
jo. 

Niekšas, - eidama į bufetą pagalvojo Anika. Ji nesijautė labai 
išalkusi. Tad nusipirko makaronų salotų, buteliuką kalėdinės ko- 
los, parsinešė viską į savo kabinetą ir per keturias minutes sušveitė 
salotas. Paskui vėl grįžo į bufetą ir nusipirko dar tris buteliukus 
kalėdinės kolos. Gurkšnodama antrą buteliuką, ji surinko Olim- 
pinio komiteto būstinės numerį ir paprašė sujungti ją su Evertu 
Danielsonu. Jo balsas ragelyje nuskambėjo truputį keistai ir ofi- 
cialiai. Evertas pareiškė, kad šios savo karjeros pokyčius yra linkęs 
laikyti paaukštinimu. 

- Kuo ketinate užsiimti perėjęs į naujas pareigas? —- paklausė 
Anika. 

- Mano būsimo darbo detalės dar neaptartos, - atsakė Evertas 
Danielsonas. 

- Jei taip, kodėl būsimas pareigas suvokiate kaip paaukštini- 
mą? 

Vyras kitame laido gale trumpai parylėjo. 

- Na, bent jau tikrai nemanau, kad esu atleistas. 

- Oaresate? - pasiteiravo Anika. 

Evertas Danelsonas trumpai susimąstė. 

- Viskas priklauso nuo požiūrio... — išsisuko nuo atsakymo jis. 

- Suprantu. Vadinasi, atsistatydinote pats? 

- Ne, nieko panašaus. 

- Kas tuomet nusprendė, kad pakeisite darbą? Olimpinio ko- 


miteto valdyba? 

— Na, jiems reikia žmogaus, kuris suvaldytų visą šią sumaištį, 

kilusią po... 

- Bet neabejoju, kad tai galėjote padaryti ir toliau eidamas ko- 
miteto vadovo pareigas, ar ne? 

— Tai tiesa. 

— Beje, ar žinojote, kad Kristina Furhagė turėjo sūnų? 

— Sūnų?! — akivaizdžiai sumišęs šūktelėjo jis. - Ne, ji turėjo 
dukterį, Leną. 

— Klysrate, ji turėjo ir sūnų. Gal žinote, kur jis dabar? 

— Nenutuokiu. Sakote, sūnų?.. Niekada apie jį negirdėjau. 

Anika kelias akimirkas susimąstė. 

- Tiek to, - tarė ji. - Gal žinote, kuris iš Olimpinio komiteto 
vadovų turėjo romaną su jauna darbuotoja, kuriai dėl to prieš sep- 
tynerius metus teko palikti Olimpinį komitetą? 

Evertas Danielsonas pajuto, kad jam iš nuostabos net lūpa atvi- 
po. 

— Iš kur žinote tokius dalykus? - šiaip taip atirokęs, paklausė. 

- Atsitiktinai radau laikraštyje trumpą žinutę. Ar žinote, kas 
tas pareigūnas? 

— Taip, žinau. O kodėl klausiate? 

— Kas tuomet nutiko? 

Šiek tiek pagalvojęs Evertonas Danielsonas paklausė: 

— Ką būtent norite sužinoti? 

- Pati nežinau, - atsakė Anika ir Evertas Danielsonas ja patikė- 
jo. - Tiesiog mėginu išsiaiškinti, kaip visa tai susiję. 

Tada Evertas Danielsonas pakvietė ją užsukti į savo biurą pasi- 


kalbėti, ir šis kvietimas Aniką, švelniai tariant, labai nustebino. 

Prieš Anikai išvykstant į Hamarbio uosrą, Berit ir Patrikas re- 
dakcijoje taip ir nepasirodė. 

- Turiu mobilųjį, - pasakė ji Ingvarui Johansonui ir šis linkte- 
lėjo patvirtindamas, kad išgirdo. 

Ji išsikvietė taksi ir už kelionę apmokėjo kortele. Oras vis dar 
buvo bjaurus: lietus baigė tirpdyti sniegą, bet žemė buvo įmirkusi 
ir visur telkšojo purvas. Dabar pietinė Hamarbio uosto dalis atro- 
dė gerokai apleista: nebaigtas statyti Olimpinis kaimelis dunksojo 
tuščias, olimpinėms žaidynėms paruošti biurai atrodė niūrūs ir nu- 
drengri lietaus, o dabar vaizdą papildė dar ir apgriautas stadionas. 
Visur telkšojo purvas, nes pernai vasarą padarytose ir apsodintose 
gėlių lysvėse žemė dar nebuvo spėjusi susigulėti. Per didžiausias 
balas Anika peršoko, bet vis tiek purvu apsitaškė kelnių klešnes. 

Stokholmo Olimpinių žaidynių organizacinio komiteto prii- 
mamasis buvo erdvus, bet pastato gilumoje esantys kabinetai atro- 
dė stebėtinai maži ir kukliai apstatyti. Anika nesąmoningai lygino 
juos su vienintele kita jai pažįstama valdiška įtaiga, būtent su sa- 
vivaldybių asociacijos būstine, kurioje dirbo Tomas. Tame pastate 
kabinetai atrodė gražesni ir geriau pritaikyti darbui, o patalpos 
Olimpinio komiteto būstinėje buvo įrengtos tikrai spartietiškai: 
baltai dažytos sienos, plastikinė grindų danga, dienos šviesos lem- 

pos, paprastos baltos knygų spintos ir rašomieji stalai, rodos, įsigy- 
ti iš prekybos centro IKEA. 

Ilgo koridoriaus viduryje buvo Everto Danielsono kabinetas — 
nedaug didesnis už tą, kuriame dirbo sekretorė, ir tai Anikai pasi- 
rodė truputį keista. Gerokai padėvėta sofa, rašomasis stalas, knygų 
spinta ir... daugiau jokių baldų. Ji įsivaizdavo, kad Olimpinių žai- 
dynių organizacinio komiteto pirmininko kabinete stovi raudon- 
medžio baldai, o pro langą atsivelia nuostabus vaizdas. 

— Tai kodėl manote, kad Kristina turėjo sūnų? - mostelėdamas 
į sofą paklausė Evertas Danielsonas. 

— Dėkoju, - tarstelėjo Anika ir atsisėdo. - Radau jo nuotrau- 
ką. 

Ji nusivilko paltą, bet bloknoto ir rašiklio nusprendė neimti. 
Užcar atidžiai įsižiūrėjo į priešais ją esantį vyrą. Šis sėdėjo prie savo 
rašomojo stalo, viena ranka tvirtai įsikibęs į jo kraštą. Tai atrodė 
truputį keista. Evertas Danielsonas buvo maždaug penkiasdešim- 
ties metų vyras, vešliais pilkšvais plaukais ir draugišku veidu. Bet 
jo akyse atsispindėjo nuovargis, o lūpų linkyje - liūdesys. 

— Turiu pripažinti, kad į šį jūsų atradimą žiūriu gana skeptiš- 
kai, - pareiškė jis. 

Anika iš rankinės išėmė Furhagės šeimos nuotraukos kopiją. 
Originalą ji grąžino į archyvą, mat archyvinių nuotraukų niekam 
nebuvo leidžiama išsinešti iš redakcijos pastato, tačiau šiais laikais 
nieko nebuvo lengviau, kaip nuotrauką skenuoti ir išspausdinti. Ji 
padavė nuotrauką Evertui Danielsonui, o šis, vis labiau stebėda- 
masis, atidžiai į ją pažvelgė. 

— Na, aš niekada... — tarė jis. - Nė nenumaniau. 


— Ko nenumanėte? Ar kad ji turėjo vyrą, ar kad turėjo vaiką? 

- Tiesą sakant, nežinojau nei apie vyrą, nei apie vaiką. Kristina 
apie savo asmeninį gyvenimą niekada nekalbėdavo. 

Anika tylėjo ir laukė tikėdamasi, kad jis dar ką nors pasakys. Iš 
tiesų ji taip ir nesuprato, kodėl Evertas Danielsonas ją pasikvietė. 
Jis, sėdėdamas krėsle, krustelėjo ir tarė: 

- Klausėte mane apie sekretorę, kuri prarado darbą. 

- Taip, archyve radau trumpą straipsnelį, bet jame nebuvo nė 
žodžiu užsiminta, kad ji buvo sekretorė arba kad buvo atleista, ten 
tiesiog rašoma, kad ji čia dirbo, o paskui turėjo išeiti. 

Evertas Danielsonas linktelėjo. 

- Taip norėjo Kristina. Ji stengėsi išvengti skandalo. Be to, Sara 
buvo puiki sekretorė ir, be jokios abejonės, jai būtų buvę leista lik- 
ti darbe, jei... — staiga jis nutilo. - Turime taisyklę, draudžiančią 
pernelyg glaudžius asmeniškus santykius tarp žmonių, dirbančių 
Olimpiniam komitetui priklausančiose organizacijose, - pridūrė 
jis. - Kristina šios taisyklės labai griežtai laikėsi. Ji sakydavo, kad 
tokie santykiai trukdo darbui, blaško žmonių dėmesį, mažina jų 
lojalumą, sukelia kitiems bendradarbiams nereikalingą stresą ir 
verčia juos nederamai nuolaidžiauti. 

- Kas buvo tas vyras? - paklausė Anika. 

Evertas Danielsonas kelias akimirkas padvejojo. 

- Tai buvau aš. 

Anika nustebusi kilstelėjo antakius. 

- Kas nustatė šią taisyklę? 

- Kristina. Ir ji galiojo visiems be išimties. 

- Ir dabar galioja? 

Evertas Danielsonas paleido stalo kraštą. 


- Tiesą sakant, nežinau, bet, man rodos, dabar nesvarbu. 

Jis rankomis užsidengė veidą ir virpėdamas visu kūnu sukūk- 
čiojo. Anika tylėdama kelias akimirkas palaukė, kol Evertas Da- 
nielsonas susitvardys. 

— Aš tikrai mylėjau Sarą, bet tuo metu buvau vedęs, - pagaliau 
pridūrė jis, nuleidęs vieną ranką ant kelių, o kita vėl įsitvėręs stalo 
krašto. Jo akys buvo sausos, bet paraudusios. 

— O dabar jūs nevedęs? 

Evertas nusijuokė. 

— Ne. Kažkas papasakojo mano žmonai apie Sarą, o ši supratu- 
si, kad negaliu padėti jai išsaugoti darbo vietos, ėmė manęs vengti. 
Tad praradau viską: ir žmoną, ir vaikus, ir savo gyvenimo meilę. 
Minutėlę parylėjęs Evertas Danielsonas tęsė, bet šie žodžiai, rodos, 
buvo skirti tik jam pačiam: — Kartais pasvarstau, gal ji suviliojo 
mane tik todėl, kad manė, jog padėsiu kilti karjeros laiptais? Ži- 
noma, kai įvykiai ėmė klostytis visiškai priešingai, ji mane iš karto 
metė. 

Evertas vėl piktai nusijuokė. 

- Jei taip, gal Sara nebuvo toks didelis praradimas... - tarė Ani- 
ka. 

Jis pakėlė galvą ir pažvelgė į Aniką. 

- Jūs teisi, nebuvo. Bet ką dabar ketinate daryti? Parašysite apie 
tai straipsnį? 

— Ne, bent jau ne dabar, - pasakė Anika. - Gal ir apskritai ne- 
rašysiu. O jei rašyčiau, ar jums tai būtų svarbu? 

— Na, net nežinau... Viskas priklauso nuo to, ką rašytumėte. 
Bet ko jūs, tiesą sakant, ieškote? 

— Kodėl mane čia pakvietėte? 

Evertas Danielsonas atsiduso. 

- Tokią dieną kaip šiandien daug kas prisikelia iš užmaršries, 
prisimeni daugybę minčių, jausmų ir viskas atrodo taip susijaukę... 
Dirbu čia nuo komiteto įkūrimo dienos ir galėčiau jums daug ką 
papasakoti. 

Anika laukė. Tylėdamas ir, rodės, susimąstęs, vyras spoksojo į 
grindis. 

- Ar Kristina buvo gera viršininkė? — pagaliau paklausė Ani- 
ka. 

- Tik jai turiu būti dėkingas, kad gavau šį darbą, - paleidęs 
stalo kraštą tarė Evertas Danielsonas. — O dabar, kai jos nėra, iš 
pareigų lekiu ir aš. Manau, man jau metas namo. 

Jis atsistojo ir Anika pasekė jo pavyzdžiu. 

Ji apsivilko paltą, persimetė per petį rankinę, atsisveikindama 
paspaudė Evertui Danielsonui ranką ir padėkojo už kvietimą su- 
sitikti, 

— Beje, man tiesiog smalsu, kur Kristinos kabinetas? 

— Nesate jo mačiusi? Jis netoli lauko durų, kai eisime, parody- 
siu. 

Evertas Danielsonas apsivilko paltą, apsimuturiavo šaliką, pasi- 
ėmė savo portfelį ir susimastęs dar kartą pažvelgė į rašomąjį scalą. 

- Šiandien pirmą kartą neprivalau neštis namo nė vieno doku- 
mento... 

Jis išjungė šviesą, nešinas tuščiu portfeliu išėjo iš kabineto ir 
rūpestingai užrakino duris. Tada kyštelėjo galvą į gretimą kabinetą 
ir tarė: 

- Išeinu. Jei kas nors skambintų, pasakykite, kad naudotųsi iš- 
platintu pranešimu žiniasklaidai. 

Ir jiedu drauge nužingsniavo baltu koridoriumi. 

- Kristina turėjo kelis darbo kabinetus, — paaiškino Evertas 
Danielsonas. - Šis, galima sakyti, buvo kasdienis jos kabinetas, 
Čia ji turėjo dvi sekretores. 

— O kur dirbo Helena Starkė? — pasiteiravo Anika. 

— Kristinos rotveilerė? Jos kabinetas šalia viršininkės, - sukda- 
mas už kampo paaiškino Evertas Danielsonas. - Štai jis. 

Durys buvo užrakintos. Vyras atsiduso. 

— Rakto neturiu, — prisipažino Danielsonas. — Bet Kristinos 
darbo kabinete nėra nieko ypatinga: tai kampinė patalpa, jos lan- 
gai išeina į dvi puses, stovi didelis rašomasis stalas, du kompiute- 
riai, kampinė sofa ir kavos stalelis. 

— Tikėjausi didesnės prabangos, - pripažino Anika ir prisimi- 
nė kažkur matytą seną nuotrauką, kurioje buvo nufotografuotas 
puikus rūmuose įkurtas darbo kabinetas su anglišku rašomuoju 
stalu, tamsaus medžio sienų apkala ir krištoliniais sietynais. 

— Čia ji tvarkydavo kasdienius praktiškus reikalus. O miesto 
centre, netoli Rozenbado, dar turėjo ir puošnesnį kabinetą, kuria- 
me priimdavo žmones. Ten dirbo ir trečia jos sekretorė, juolab, 
kad tame kabinete vykdavo visi Kristinos susirinkimai ir derybos, 
ten ji bendraudavo su žiniasklaida ir priimdavo įvairiausius sve- 
čius... Gal jus kur nors pavežti ? 

— Ačiū, ne. Pamaniau, kad reikėtų aplankyti rekonstruotame 
buvusios Lu2a elektros lempučių gamyklos pastate gyvenančią 
draugę, - atsakė Anika. 

- Šiomis pelke virtusiomis gatvėmis negalite eiti pėsčia, — pa- 
prieštaravo Evertas Danielsonas. - Aš jus pavešiu. 

Žinoma, jis vairavo naujutėlaitį Vo/vo, - juk Vo/vo koncernas 
buvo vienas didžiausių olimpinių žaidynių rėmėjų. Nuotolinio 
valdymo pulteliu Evertas Danielsonas atrakino automobilį ir, ati- 

daręs dureles, delnu švelniai perbraukė stogą. Anika įsitaisė prie- 
kinėje keleivio sėdynėje, prisisegė saugos diržą ir paklausė: 

- Kaip manote, kas ją susprogdino? 

Evertas Danielsonas įjungė mašinos variklį, porą kartų patikri- 
no pavarų svirtį, tada įjungė atgalinę pavarą ir atsargiai išvairavo 
mašiną iš stovėjimo vietos. 

- Na, - pasakė jis, - aišku viena: žmonių, turėjusių nusikalti- 
mo motyvą, tikrai netrūko. 

Anika nustebo. 

- Ką turite omenyje? 

Jis nieko neatsakė ir pusę kilometro iki buvusios elektros lem- 
pučių gamyklos jiedu važiavo tylėdami. Evertas Danielsonas su- 
stojo priešais pagrindinius vartus. 

- Jei rašysite ką nors apie mane, norėčiau žinoti, - pasakė jis. 

Anika padavė jam savo vizitinę kortelę ir paragino paskambin- 
ti, jei kartais norėtų pasikalbėti. Tada padėkojo ir išlipo. 

- Aišku tik viena, — tolstant ir lietuje blankstant Vo/vo užpa- 
kalinių žibintų šviesoms tarė sau Anika. - Kuo toliau į mišką, tuo 


daugiau medžių... 

Ji nuėjo į televizijos kompanijos būstinę, kurioje dirbo Anė 
Snaphanė. Anė vis dar dirbo montažinėje ir, rodos, labai apsi- 
džiaugė, kad Anika ją nuo šios kančios išvadavo. 

— Jau beveik baigiau, — tarė ji. - Gal nori prieskoniais pagar- 
dinto vyno? 

— Nebent nealkoholinio, - atsakė Anika. - Man dar reikia pa- 
skambinti keliems žmonėms. 

- Gali pasinaudoti mano telefonu, jis ant rašomojo stalo. Man 
tik reikia dar... 

Anika priėjo prie Anės biuro kėdės, nusivilko paltą ir padėjo jį 
ant stalo. Pirmiausia ji paskambino Berit. 

— Kalbėjausi su vairuotoju, - papasakojo Berit. - Konkurentai 
jį susirado jau vakar, bet man jis pasakė porą naujų dalykų. Pavyz- 
džiui, jis patvirtino, kad Kristina turėjo nešiojamą kompiuterį, 
mat išvažiuodama buvo palikusi jį kabinete ir jiedu grįžo jo pasi- 
imti. Bet Kristinos vairuotoju tas vyras dirbo nelabai ilgai, tik apie 
porą mėnesių. Rodos, vairuotojus ji keisdavo gana dažnai. 

- Šit kaip? 

Anika girdėjo šnarant Berit vartomo bloknoto lapus. 

— Dar jis sakė, kad Kristina labai nerimavo, ar nėra sekama. 


Grįždama iš darbo ji niekada neleisdavo jam važiuoti į namus tie- 

siausiu keliu. Be to, jam buvo liepta kiekvieną dieną atidžiai ap- 
žiūrėti automobilį. Kristina baiminosi, kad jame nebūtų padėta 
bomba. 

- Nieko sau! 

- Na... Kas dar?.. Ak, taip, dar jam buvo prisakyta nė iš tolo 
neprileisti prie mašinos jos dukters, Lenos. Keista, ar ne? 

Anika atsiduso. 

- Rodos, mūsų Kristina buvo apimta nemenkos paranojos. Bet 
straipsnis vis tiek bus puikus: Kristina baiminosi būti susprogdinta. 
Apie dukterį, žinoma, neužsiminsime. 

- Suprantama. Dabar mėginu gauti policijos komentarą. 

- Ką veikia Patrikas? 

- Jis dar neatėjo, mat visą naktį, iki paryčių, praleido redakci- 
joje. Kur esi tu? 

- Pas Anę Snaphanę. Ką tik pasišnekėjau su Evertu Danielso- 
nu. Rodos, jį išmetė į gatvę. 

- Atleido?! 

- Kaip ir ne, bet jis ir pats nėra iki galo tikras. Vargu, ar iš to 
pokalbio ką nors galėsiu panaudoti straipsniui, bet nesvarbu. Jis 
nenori nei viešinti savo istorijos, nei kovoti su darbdaviais. 

- Kąjis tau papasakojo? 

- Ne kažin ką. Prieš kelerius metus atleistos jaunos moters mei- 
lužis buvo jis, tad daugiausia apie tai ir šnekėjomės. Be to, klausy- 
damasi Everto Danielsono, susidariau įspūdį, kad Kristinai priešų 
netrūko. 

- Ak, viskas po truputį ima kilti į viešumą, ar ne? - pasakė Be- 
rit. - Kokiomis dar kryptimis dirbame? 

- Kristina anksčiau buvo ištekėjusi ir turėjo sūnų. Manau, šia 
istorija pasidomėsiu atidžiau. 

- Ji turėjo sūnų? Bet vakar vakare užrašiau visą jos gyvenimo 
istoriją ir niekur neradau užuominos apie sūnų. 

- Kristina jį stropiai slėpė. Dabar svarstau, kad ji tikriausiai tų. 
rėjo ir daugiau paslapčių... 

Baigusi pokalbį Anika išsitraukė bloknorą. Ant nugarėlės jį 
buvo brūkštelėjusi numerį, kurį matė ant popieriaus skiautės, šalia 
Helenos Starkės telefono. Ji pažino pirmus tris numerius - 702, - 
jie priklausė senajai Ringvegeno telefono centrinei, ir vylėsi, kad 
numeris vis dar galioja. 


Helena Srarkė miegojo prastai, sapnavo siaubingus košmarus 
ir net kelis kartus prabudo. Pagaliau atsikėlusi ir žvilgrelėjusi pro 
langą ji vos atsispyrė pagundai vėl grįžti į lovą. 

Lauke lijo, pylė prakeiktas įkyrus lietus, nuplovęs nuo gatvių 
bet kokią ryškesnę spalvą ir palikęs tik pilką. Dabar iš indaujos 
sklindantis dvokas jau buvo sunkiai pakeliamas. Helena apsimovė 
džinsus ir nusileido į bendrą skalbyklą rezervuoti laiko. Kaip ir 
buvo galima buvo tikėtis, iki Naujųjų Metų laisvų vietų nebuvo. 
Tad ji paskubomis iš vienos skalbyklės ištraukė drėgnus skalbinius 
ir nuskubėjo atnešti kilimėlio. Sugrūdusi jį į būgną, negailėdama 
įpylė skalbimo miltelių, įjungė mašiną ir paskubomis grįžo į butą. 
Tada nusimaudė po dušu, išsitrinko plaukus, kad panaikintų vė- 
malų smarvę, o vėliau nuvalė spintos duris ir išplovė prieškamba- 
rio grindis. 

Helena jau ketino eiti atsinešti išskalbto kilimėlio, bet apsigal- 
vojo. Išmintingiau buvo palikti jį skalbimo mašinoje iki vakaro ir 

leisti senoms moteriškėms išlieti savo įniršį dėl nebendruomeniš- 


ko jos elgesio. 

Ji nuėjo į virtuvę cigaretės. Kristinai nepatiko, kad ji rūko, bet 
dabar tai nebuvo svarbu. Dabar jau niekas nebuvo svarbu. 
Helena stovėjo tamsoje prie virtuvės stalo, kai antrą kartą jai 
užtraukus dūmą suskambo ant palangės padėtas telefonas. 
- Skambina vakar vakare čia užsukusi moteris iš Evening Post. 
- Nežinau, ar noriu su jumis kalbėtis, - iš karto pareiškė He- 
lena Starkė. 
- Na, jūs, žinoma, neprivalote... Rūkote? 
- Taip, rūkau. Koks, po velnių, jūsų reikalas? 
- Jūs teisi, tai ne mano reikalas. Kodėl žmonės jus vadino Kris- 
tinos rotveilere? 
Helena pasijuto priblokšta. 
- Po galais, ko iš manęs norite? 
- Na, tiesą sakant, nieko. Mane domina Kristina. Kodėl ji nuo 
visų slėpė turinti sūnų? Ar gėdijosi savo vaiko? 
Helenai Starkei ėmė suktis galva. Ji klestelėjo ant kėdės ir užge- 
sino cigaretę. Iš kur ši moteris sužinojo apie Kristinos sūnų? 
- Jis mirė, - pasakė Helena. - Berniukas mirė. 
- Mirė? Kada? 
- Seniai, kai jam buvo... rodos, penkeri metukai. 
- O varge, tai siaubinga. Penkerių metų, kaip mano Kalis. 
- Kas? 
- Kaip mano sūnus, jam dabar taip pat penkeri. Kaip siaubin- 
ga... Nuo ko berniukas mirė? 
- Nuo piktybinės melanomos, odos vėžio. Po šio smūgio Kris- 
tina taip ir neatsigavo. Ji vengė kalbėti apie vaiką. 
- Atsiprašau, man... labai gaila. Nežinojau... 


- Kas dar jus domina? - kiek galėdama šalčiau pasiteiravo He- 
lena Starkė. 

— Na, taip, dar šis tas domina. Ar galėtumėte skirti man dar 
minutėlę? 

- Ne, esu rezervavusi laiką bendroje skalbykloje. 

- Skalbykloje? 

— Kas čia keista, kad skalbiu drabužius? 

— Nieko, tik... Tiesiog jūs taip gerai pažinojote Kristiną, buvote 
jai artima, tad nė nepagalvojau, kad taip greitai galėtumėte užsi- 
imti buities darbais... 

- Taip, aš ją puikiai pažinojau! — riktelėjo Helena Starkė ir jos 
skruostais ėmė ristis ašaros. - Pažinojau ją geriau nei bet kas ki- 
tas! 

- Išskyrus, kaip suprantu, jos šeimą? 

— Cha! Prakeikta šeimynėlė! Tas nukaršęs senis ir idiotė du- 
kra. Ar žinote, kad ji - piromanė? Taip, ji visiškai išprotėjusi; visą 
paauglystę praleido uždaryta psichiatrinėje ligoninėje. Padegdavo 
viską, ką tik galėdavo. Prieš šešerius metus sudegė vaikų namai 
Botkirkoje, gal pamenate? Tai buvo jos darbas. Lenos. Ji visiška 
beprotė, jos net namie negalima palikti vienos. 

Dabar Helena Starkė visiškai paleido vadžias, garsiai verkė cie- 
siog į ragelį ir tikriausiai suprato, kad jos leidžiami garsai siaubin- 
gi, — taip bliauna tik į spąstus patekęs gyvūnas. Ji padėjo telefoną, 
užsikniaubė ant virtuvės stalo, padėjo galvą ant trupiniais apiber- 
to stalviršio ir verkė tol, kol lauke visiškai sutemo, o jos krūtinėje 


liko baisi tuštuma. 

Anikai buvo sunku patikėti tuo, ką išgirdo. Ji dar ilgai sėdėjo 
tiek tiek patraukusi nuo ausies ragelį ir klausydamasi tylos, įsivieš- 
patavusios nutilus nepakeliamai Helenos Starkės raudai. 

- Kas yra? Kodėl taip sėdi? - paklausė Anė Snaphanė, dėdama 
ant stalo priešais Aniką kavos puodelį, pripiltą karšto prieskoniais 
gardinto vyno, ir porą sausainių. 

- Nieko sau... — atsargiai dėdama telefono ragelį, tarstelėjo 
Anika. 

Anė Snaphanė liovėsi kramtyti. 

- Atrodai tikrai sukrėsta. Kas atsitiko? 

- Ką tik kalbėjausi su moterimi, pažinojusia Kristiną Furhagę. 
Pokalbis buvo gana šlykštus... 

- Hm... Kodėl? 

- Ji ėmė žliumbti, tiesiog nevaldomai bliauti. Peržengusi ribą ir 
pernelyg paspaudusi pašnekovą, visada bjauriai jaučiuosi. 

Anė Snaphanė užjaučiamai linktelėjo ir mostu paragino Aniką 
vaišintis vynu ir sausainiais. 

- Eime į montažinę, parodysiu anonsą programos, kurią trans- 
liuosime Naujųjų išvakarėse. Pavadinome ją K4 pamename ir ką 
jie labiausiai norėtų užmiršti. Tai bus laida apie įžymybes ir skan- 
dalus, į kuriuos jie buvo įsivėlę. 

Paltą Anika paliko ant stalo, bet rankinę pasikabino ant peties 
ir lėkštelę su sausainiais pasidėjusi ant puodelio atsargiai nusekė 
paskui Aną. Montažinė buvo beveik tuščia, mat Kalėdų progra- 
mos jau buvo sumontuotos, o kitų vaizdo įrašų specialistai turėjo 
imtis tik po atostogų. 

- Ar jau žinai, kokias laidas vesi ateinantį sezoną? - paklausė 
Anika įvijais laiptais jiedviem leidžiantis į techninį skyrių. 

Anė Snaphanė vyptelėjo. 

- O kaip tu manai? Tikiuosi, nereikės vėl vesti Pokalbių ant 
sofos. Ši laida man jau per gerklę lenda. Jis apgaudinėjo mane su 

geriausia mano drauge, mano geriausia draugė suviliojo mano sūnų, 
sūnus miegojo su mano kale... Velniop viską! 

— Kuo norėtum pakeisti Pokalbius ant sofos? 

— Bet kuo. Gali būti, kad vyksiu į Malaiziją vesti naujo pro- 
jekto, kuris prasidės pavasarį. Dvi komandos negyvenamoje saloje 
stengsis kuo ilgiau išsilaikyti ir nebūti žiūrovų išbalsuotos. Neblo- 
gai, ar ne? 

— Man rodos, irgi gana nuobodu, - tarė Anika. 

Jiedvi įsuko į kitą koridorių ir Anė Snaphanė užjaučiamai pa- 
žvelgė į Aniką. 

— Bet darbas neblogas, juolab kai nereikia vadovauti. Manau, 
šis projektas pritrauks daugybę žiūrovų, jei tik tarp komandų už- 
virs bekompromisė kova. Štai, jau atėjome. 

Jos įžengė į kabinetą, pilną televizijos monitorių, įrašomosios 
įrangos, prietaisų skydų ir kabelių. Patalpa buvo gerokai didesnė 
už tas inkilus primenančias televizijos žinių montažines, kuriose 
Anikai buvo tekę lankytis. Viename kampe stovėjo net sofa, du 
krėslai ir kavos stalelis. Redaktorius, — dar visai jaunas vyras, - 

buvo įsitaisęs biuro kėdėje priešais didžiausią prietaisų skydą ir 

įdėmiai žvelgdamas į ekrane šmėsčiojančius vaizdus montavo kaž- 
kokią programą. Anika pasisveikino ir klestelėjo į vieną iš krėslų. 

- Paleisk anonsą, - paprašė Anė tiesdamasi ant sofos. 

Vyras ištiesė ranką ir kažką įjungė. Didžiausiame monitoriuje 
pasirodė vaizdas - paskutines sekundes iki vidurnakčio skaičiuo- 
jantis laikrodis. "Tada prasidėjo naujametė programa ir žiūrovams 
entuziastingai plojant laiptais į studijos centrą nusileido garsus 
laidų vedėjas. Jis pristatė įdomiausius programos momentus: poli- 
tiką, lupantį ožius madingame restorane, didžiausio atgarsio šiais 
metais susilaukusias skyrybas, įvairias tiesioginiame televizijos 
ecryje laidų vedėjų padarytas klaidas ir kitus nepaprastai svarbius 
įvykius. 

- Gerai, pritildyk, - paprašė Anė ir kreipėsi į Aniką: - Ką ma- 
nai? Neblogai, ar ne? 

Anika linktelėjo ir išgėrė gurkšnelį vyno. Prieskoniais pagar- 
dintas vynas buvo gana stiprus. 

- Pažįsti Heleną Starkę? 

Anė padėjo prakąstą sausainį ir trumpai pamąstė. 

- Starkė... labai girdėta pavardė. Kas ji tokia? 

- Dirba Olimpinio komiteto būstinėje kartu su Kristina Eur- 
hage. Gyvena Siodermalme, maždaug keturiasdešimties, trumpais 
tamsiais plaukais... 

- Helena Starkė. Taip, jau prisiminiau! Tai ta aktyvistė, kovo- 
janti už žydrių ir lesbiečių teises. 

Anika nepatikliai nužvelgė draugę. 

- Ką reiškia „žydrių ir lesbiečių ? 

- Ji aktyviai dalyvauja kampanijoje už homoseksualų teises, 
rašo šia tema straipsnius ir panašiai. Jai nepatinka lesbietėms lip- 

domas pretenzingų asmenybių įvaizdis. Be to, ji dažnai niekina- 
mai rašo apie įprastą seksą ir taip toliau. 

— Iš kur žinai? 

Dabar jau Anė Snaphanė neparikliai nužvelgė draugę. 

- Liaukis, gal manai, kad aš veltui leidžiu laiką? Šioje šalyje nėra 
nė vieno keistuolio, kurio telefono numerio neturėčiau. Kaip, tavo 
nuomone, mes kuriame laidas? 

Tarsi atsiprašydama Anika kilstelėjo antakius ir išgėrė paskuti- 
nį vyno gurkšnį. 

— Buvai atsiviliojus Starkę į Pokalbius ant sofos? 

— Ne, mums nepavyko jos įkalbėti. Bet, pamenu, net kelis kar- 
tus mėginome. Ji pareiškė, kad mielai ateitų viešai ginti savo sek- 
sualinių teisių, bet neketina leistis išnaudojama. 

- Išmintinga moteris... - sumurmėjo Anika. 

Anė Snaphanė atsiduso. 

— Gerai, kad ne visi mąsto taip, kaip ji; kitaip Pokalbių ant sofos 
apskritai nebūtų. Gal dar vyno? 

— Ačiū, ne. Turiu grįžti į gyvačių lizdą. Dabar jos visos svarsto, 


kur dingo jų kiškutis. 


Andersas Šiumanas popietę leido labai turiningai. Jis buvo su- 
sitikęs su dviem vyrais iš rinkodaros skyriaus, - pardavimo anali- 
tiku ir statistikos ekspertu. Šiems dviem ekonomistams buvo pa- 
vesta kaišioti nosį į visus reikalus, kurie jiems neturėjo rūpėti. Jie 
abu puolė kritikuoti jo nuostatą, palaikančią atsakingą, tiriamąją 
ir socialiai orientuotą žurnalistiką. Analitikas atėjo apsiginklavęs 
grafikais, atspindinčiais procentinę trijų didžiausių šalies vakari- 
nių laikraščių pardavimo statistiką ir kasdienį pardavimo pokytį. 

- Pavyzdžiui, čia pagrindinis mūsų konkurentas pardavė lygiai 
keturiasdešimt trimis tūkstančiais penkiais šimtais dvylika egzem- 
pliorių daugiau nei Evening Post, — pareiškė jis, rodydamas į vie- 
nos dienos gruodžio pradžioje rezultatus. - Tą dieną vedamojo 
straipsnio antraštė pirmame mūsų laikraščio puslapyje nė iš tolo 
negalėjo konkuruoti su kitų spaudos rinkoje pasirodžiusių leidi- 
nių antraštėmis. 

Jo giesmę pratęsė statistikos ekspertas. 

- Gruodžio pradžioje sutelkę dėmesį į rimtus straipsnius pra- 
šovėme pro šalį. Mūsų laikraščio pardavimas pastaraisiais metais 
beveik neaugo. Be to, jūs naudojote lėšas, skirtas kitiems tikslams. 

Klausydamasis ekonomistų Andersas Šiumanas žaidė rankose 
laikomu rašikliu, o kai jie nutilo, susimąstęs tarė: 

- Žinoma, tai, ką sakote, iš dalies yra tiesa. Jei kalbėsime apie 
tą konkrečią dieną, galbūt vedamojo antraštė iš tiesų nebuvo tokia 
gera, bet turėtume savęs paklausti: ar apskritai galime rinktis? Ži- 
nia, kad išlaidos gynybai viršija valstybės biudžete numatytą sumą, 
gal ir nebuvo didžiulė sensacija, bet tai buvo mūsų žurnalistų pa- 
stangomis atliktas tyrimas ir mes sulaukėme kitų žiniasklaidos 
priemonių įvertinimo. Tuo metu pagrindinis mūsų konkurentas 
tą dieną išleido ypatingą priedą apie pigias Kalėdų dovanas ir pa- 
skelbė vienos televizijos žvaigždės interviu apie jos valgymo sutri- 
kimus. Tad žvelgiant į laikraščių pardavimą atskiromis dienomis, 
daryti kokias nors išvadas labai sunku. 

Vyriausiasis redaktorius atsistojo ir priėjo prie lango, pro kurį 
buvo matyti Rusijos ambasada. Diena atrodė tikrai pilka ir niūri. 

- Jei prisimenate, praeitais metais gruodžio pradžia buvo gau- 
si dramatiškų įvykių, — vėl prabilo jis. - Leisdamasis Bromos oro 


uoste sudužo keleivinis lėktuvas, vienas iš geriausių mūsų futboli- 
g Į ų 

ninkų įkliuvo girtas prie vairo ir buvo pašalintas iš klubo, o viena 
televizijos žvaigždė pripažintas kaltu dėl išprievartavimo. Praeitą 
gruodį mūsų pardavimo kreivė gerokai šoktelėjo į viršų. Tad faktą, 
kad mums apskritai pavyko bent truputį pagerinti šį rodiklį, vargu 
ar galima laikyti nesėkme, sakyčiau, derėtų jį vertinti visiškai prie- 
šingai. Nepaisant to, kad užsiėmėme rimtąja tiriamąja žurnalistika 
ir stengėmės rašyti savo originalius straipsnius, mūsų laikraščių 
pardavimas ne tik susilygino su praeitų metų rezultatais, bet juos 
ir viršijo. Tai, kad nusileidome savo pagrindiniam konkurentui 
kurią nors vieną dieną, dar nereiškia, kad mūsų pasirinkta strategi- 
ja rašyti apie naudojimąsi valdžia ir piktnaudžiavimą ja nepasitei- 
sina. Mano nuomone, daryti tokią išvadą būtų pernelyg anksti. 

— Mūsų resursų dydis priklauso nuo kasdien parduodamų lai- 
kraščio egzempliorių skaičiaus... - šaltai atrėmė statistikos eksper- 
tas. 

- Ir pirmo žvilgsnio - taip, bet ne turint prieš akis ilgalaikę 
perspektyvą. - Andersas Šiumanas vėl atsisuko į pašnekovus. - 
Šiuo metu mūsų atliekami darbai didina laikraščio patikimumo 
kapitalą. Į jį pernelyg ilgai mojome ranka. Žinoma, galime rašyti 
apie didžiakrūtes šviesiaplaukes gražuoles bei šiurpius eismo įvy- 
kius ir laikraščių parduosime daugiau, bet privalome užtikrinti il- 
galaikę Evening Post straipsnių kokybę... 

- Taip pat, - priminė jam statistikos ekspertas, - privalome 
tenkintis turimais ištekliais. 

— Tačiau juos galima naudoti įvairiai. Jei kalbėsime apie laikraš- 
čio biudžetą, direktorių valdyba, nustačiusi kelis aiškius kriterijus, 
leido man naudoti lėšas savo nuožiūra. 

- Taip, tai vienas iš klausimų, kurį tikriausia vėl reikėtų įtraukti 


į posėdžio dienotvarkę, - pasakė statistikos ekspertas. 

- Man labai gaila, kad mums vėl tenka apie tai šnekėti. Tokios 
diskusijos neįkvepia tolesniems darbams. 

- O turėtų, - mostelėdamas rankose laikomais segtuvais įsi- 
terpė kitas vyras. — Mes atlikome skaičiavimus ir sukūrėme tikrai 
pelningo vakarinio laikraščio formulę. 

Andersas Šiumanas priėjo prie biuro kėdės, pasirėmė į ranktūrį 
ir pasilenkė prie ekonomisto. 

- Ne, mano drauge, - pasakė jis. - Patikinu jus, kad tai nėra 
sėkmės formulė. Kaip manote, ką aš čia veikiu? Jei reikalo esmė yra 
pasverti visus pliusus ir minusus ir išlyginti finansinę lygtį, kodėl 
mums šiame kabinete nepastačius didžiulio skaičiuotuvo? Nerei- 
kėtų mokėti man algos, sutaupytumėte... Tačiau tiesa yra ta, kad 
negalite leisti vakarinio laikraščio ir žiūrėti vien į pardavimo sta- 
tistiką; mat leidyba prasideda širdyje. Būčiau dėkingas, jei, užuot 
žėrę redakcijai nemokšišką kritiką, susitelktumėte į grynai rinko- 
daros problemas. Kur parduodame daugiausia laikraščio egzem- 
pliorių? Kas tai lemia? Ar galime patobulinti platinimo sistemą? 
Gal pakeisti laikraščio spausdinimo laiką? Ar sutaupytume laiko, 
jei pasitelkę internetą laikraščio tiražą spausdintume keliose vieto- 
se iš karto? Ir panašiai. 

- Visais šiais dalykais jau pasirūpinta, - atšovė statistikos eks- 
pertas. 

- Tai pasirūpinkite vėl, tik šį kartą geriau, - neliko skolingas 
Šiumanas. 

Rinkodaros skyriaus vyrams išėjus ir uždarius duris jis giliai at- 
siduso. Gal ši diskusija vis dėlto davė naudos? Prieš dešimt metų 
nieko panašaus nebūtų įvykę. Tais laikais rinkodaros skyrių ir lai- 


kraščio redakcijos patalpas skyrė neperžengiamos sienos. 

Tačiau prieš kelerius metus prasidėjusi krizė sugriovė visas už- 
tvaras ir pamėginti atkurti savotišką sieną tarp Skaičių bei Raidžių 
Šiumanas laikė vienu iš būtinų savo darbų. Rinkodaros specialistų 
komandai reikėjo leisti aiškiai suprasti, kad kištis į laikraščio turinį 
jie neturi teisės, ir vis dėlto būtent jų gebėjimai lėmė, ar laikraščio 
leidyba duos pelno, - dėl to negalėjo būti jokių abejonių. 

Šiumanas puikiai suprato, kad atskirų dienų pardavimą atspin- 
dintys skaičiai yra nepaprastai svarbūs; jiedu su pardavimo analiti- 
ku kiekvieną savaitę kartu praleisdavo net po kelias valandas. Ir vis 
dėlto tai dar nereiškė, kad statistikos ekspertas turi teisę jį mokyti, 
kaip ir ką reikia rašyti. 

Kiekviena vakarinio laikraščio pardavimo analizė buvo ne- 
paprastai jautrus mechanizmas, kurio pagrindą sudarė daugybė 
faktorių. Kiekvieną dieną apie ketvirtą valandą ryto pardavimo 
analitikas atvykdavo į laikraščio būstinę pateikti parduotų egzem- 
pliorių skaičių, gautų iš kelių tūkstančių visoje šalyje esančių Eve- 
ning Post platinimo taškų. Į kompiuterio programą buvo įtraukti 
net tokie kintamieji kaip metų laikai, savaitgalių dienos, atostogų 
laikotarpiai. 

Jei lydavo, platinimo vietos iš pajūrio kurortų būdavo perkelia- 
mos į IKEA parduotuves. | 

Apsirūpinti maisto produktais žmonės į prekybos centrus pa- 
prastai traukdavo ketvirtadieniais ir dažnai iš įpročio nusipirkda- 
vo laikraščių. Vadinasi, ketvirtadienį į prekybos centrus reikėjo 
atvežti daugiau laikraščių. O atėjus Kalėdoms ir daugybei žmonių 
keliaujant po šalį, ypatingą dėmesį reikėjo skirti laikraščių platini- 

mui greitkelių stovėjimo aikštelėse. 
Koks nors svarbus įvykis mažame miestelyje paprastai paska- 


tindavo ten gyvenančius žmones laikraštį graibstyte graibstyti ir 

pardavimo statistika labai pagerėdavo. Į šiuos faktorius analitikai 
turėjo atkreipti dėmesį, o ne paprasčiausiai fiksuoti dešimt pro- 
centų išaugusį laikraščio pardavimą ir nesukti sau galvos, kodėl 
taip atsitiko. Mažame kioske, paprastai parduodančiame dešimt 
laikraščio egzempliorių, toks padidėjimas tereiškė, kad parduota 
vienu laikraščiu daugiau. Bet apskritai vietiniai faktoriai pardavi- 
mo apimtis galėjo išauginti net keturiais šimtais procentų. 

Mažiausiai dėmesio pardavimo analitikui derėjo kreipti į ben- 
drą kurią nors vieną dieną parduotų laikraščio egzempliorių skai- 
čių. Šis rodiklis nebuvo labai svarbus, nebent vyko karaliaus vestu- 
vės arba sudužo lėktuvas. 

Be bendro pardavimo analizės buvo ir kirų momentinių fak- 
torių. Jei Norlande nutikdavo kas nors svarbaus, analitikas galėjo 
žaibiškai suorganizuoti, kad į tą regioną lėktuvu būtų pristatyta 
papildoma laikraščių siunta. 

Žinoma, reikėdavo įvertinti papildomo lėktuvo reiso kaštus, 
pelną už parduosimą papildomą tiražą ir išlaikyti natūralią finan- 
sinę pusiausvyrą, tačiau taip pat derėjo įvertinti, kiek vertas nusi- 
vylęs skaitytojas, perkantis konkurentų laikraštį. Tokiais atvejais 
paprastai būdavo apsisprendžiama organizuoti papildomą lėktuvo 
reisą. 

Andersas Šiumanas atsisėdo prie kompiuterio ir užsiregistravęs 
pateko į pagrindinės naujienų agentūros duomenų bazę. Peržiū- 
rėjo visas per pastarąją parą paskelbtas suvestines. Jų, skirtų spor- 
tui ir krašto bei užsienio žinioms, buvo pora šimtų. Šios naujienų 
suvestinės ir sudarė pagrindą, kuriuo buvo naudojamasi leidžiant 
beveik kiekvieną Švedijos laikraštį. Dauguma jų medžiagos savo 
straipsniams apie šalies gyvenimą ir tarptautinius įvykius ieškoda- 
vo būtent šios naujienų agentūros duomenų bazėje. Didžioji dalis 

skaitytojus pasiekiančios informacijos atkeliaudavo būtent iš šio 
šaltinio. 

Andersas Šiumanas prisiminė paskutinę statistikos eksperto 
ataskaitą. Tąkart jis apibūdino standartizuotą vidutinį Evening 
Post skaitytoją kaip į penktą dešimtį įkopusį vyrą, nešiojantį ke- 
purę su snapeliu ir šį laikraštį kasdien perkantį kone du dešim- 
tmečius. 

Visi vakariniai laikraščiai turėjo savo būrį nuolatinių skaityto- 
jų, dėl laikraščio egzemplioriaus pasiryžusių pereiti ugnį ir vande- 
nį. Tokie žmonės buvo vadinami „drambliais“, tačiau, - bent jau 
Šiumanui taip rodėsi, - Evening Post atveju tai buvo... nykstanti 
skaitytojų rūšis. | 

Kita skaitytojų kategorija buvo įvardijama kaip „ištikimi skai- 
tytojai' — jie laikraštį pirkdavo kelis kartus per savaitę. Ir jei šie 
ištikimi skaitytojai laikraštį imtų pirkti viena diena per savaitę 
mažiau, ilguoju laikotarpiu toks jų elgesys sukeltų katastrofiškas 
pasekmes. Prieš porą metų būtent taip ir nutiko, todėl buvo ieš- 
koma naujų tikslinių pirkėjų grupių ir Andersas Šiumanas nea- 
bejojo, kad jiems pavyks, bet kol kas tos naujosios pirkėjų grupės 
negalėjo atstoti vyro, nešiojančio kepurę su snapeliu. Tai buvo tik 
laiko klausimas, bet Šiumanui reikėjo, kad vadovaujančius pos- 
tus redakcijoje užimtų žmonės, galintys į įvykius žvelgti visiškai 
kitaip. Žmonės, artėjantys prie šeštos dešimties, toliau vadovauti 
laikraščiui negalėjo. Andersas Šiumanas buvo tuo visiškai tikras ir 


puikiai žinojo, kaip pakeisti padėtį. 

Į redakciją Anika grįžo šiek tiek apsvaigusi nuo prieskoniais 
gardinto vyno ir tai nebuvo malonus jausmas. Ji susikaupusi sten- 
gėsi žingsniuoti tiesiai ir ryžtingai, be to, nutarė pakeliui į savo 
kabinetą su niekuo nekalbėti. Evos Britos kėdė buvo tuščia. Sekre- 
torė jau išėjo namo, nors turėjo likti biure iki penktos valandos. 

Švystelėjusi paltą ir šaliką ant sofos Anika nuėjo ir atsinešė du 
puodelius kavos. Po galais, ir kam jai reikėjo gerti tą bjaurų vyną? 

Ji surinko savo informatoriaus numerį, bet telefono linija buvo 
užimta. Padėjusi ragelį ėmė tarškinti klaviatūra ir rašyti, ką išsiaiš- 
kino apie Kristinos vaikus, apie mirusį sūnų ir piromanę dukterį. 
Išgėrusi vieną kavos puodelį ir pradėjusi antrą ji įėjo į archyvą in- 
ternete ir įjungė paiešką. Ir tikrai: prieš šešerius metus Borkirkoje 
iki pamatų sudegė vaikų namai. Dėl gaisro buvo kalta keturioli- 
kmetė paauglė, sužeistųjų nebuvo, tačiau pastatas visiškai sudegė. 
Tad kolkas tai, ką Helena Starkė pasakė apimta jausmų protrūkio, 
pasitvirtino. 

Anika vėl pamėgino paskambinti savo informatoriui. Šį kartą 
jo telefonas skambėjo. 

— Žinau, kad turite teisę širsti ant manęs dėl tų signalizacijų 
kodų, - kai jis atsiliepė, pirmiausia pasakė Anika. 

Vyras kitame ryšio gale atsiduso. 

- Ką turite omenyje sakydama širsti? Šiysti... Hm... Sunaikino- 
te daugiausia vilčių mums teikusį pėdsaką, bet, po velnių, kodėl 
turėčiau širsti? Ne, aš tiesiog siuntu, siuntu ant savęs, kad jums 
viską papasakojau. 

Pajutusi, kad ją apima baimė ir nusivylimas, Anika užsimer- 
kė. Atsiprašinėti ir aiškinti, kad redaktoriai prilipdė nederamas 
straipsnio antraštes, nebuvo jokios prasmės. Ne, dabar beliko vie- 
nas kelias - pulti. 

— Ak, prašyčiau! — apsimestinai pašaipiai šūktelėjo Anika. - 
Įdomu, kas kam ir ką pasakė? Ir šiaip žinojau šią istoriją, bet, jūsų 
labui, visą parą tylėjau. Po velnių, manau, kad tai - nesąžininga. 

— Nesąžininga? Po perkūnais, mes tiriame žmogžudystę! Ma- 
note, tai yra sąžininga? 

— Na, meldžiu Dievo, kad tyrimas būtų sąžiningas, - pašaipiai 
tarė Anika. 

Vyras vėl atsiduso. 

— Gerai, liaukitės atsiprašinėti ir galėsime judėti toliau. 

Anika sunkiai atsiduso. 

— Man labai gaila, kad antraštėje buvo paminėti signalizacijų 
kodai. Bet galbūt atkreipėte dėmesį, kad mano straipsnio tekste 
šių žodžių nėra. Kažkada anksti ryte redaktorius tiesiog pridėjo 
paantraštę, jis tik stengėsi, kad straipsnis geriau atrodytų. 

— Tie redaktoriai... - saumurmėjo policininkas. - Rodos, naktį 
jie išlenda ir slampinėja kaip batsiuvio nykštukai. Gerai, ko iš ma- 
nęs norite? 

Anika nusišypsojo. 

— Ar kalbėjotės su Kristinos dukra, Lena Milander? 

— Apie ką? 

— Apie tai, kur ji buvo ir ką veikė penktadienio vakarą. 

- Kodėl jums tai parūpo? 

- Sužinojau apie jos polinkį į piromaniją. 

- Tai vadinama pirotilija, — pataisė ją policijos pareigūnas. - 
Piromanija — labai neįprasta liga. Kad būtų tokiu pripažintas, 
piromanas privalo turėti bent penkis ypatingus požymius, kurie 
paprastai rodo liguistą asmens žavėjimąsi ir liguistą reakciją į ugnį 
ir visa, kas su ja susiję: gaisrininkus, gesintuvus ir taip toliau. 

- Na gerai, tebūnie pirofilija. Ar kalbėjotės su ja? 

- Taip. Mes jos alibi patikrinome. 

- Ir kas paaiškėjo? 

- Daugiau nieko negaliu pasakyti. 

Anika nutilo. Ji trumpai pasvarstė, ar nevertėtų jam užsiminti 
apie Kristinos sūnų, bet apsigalvojo. Seniai miręs penkerių metų 
berniukas tikrai negalėjo turėti nieko bendra su šiuo nusikaltimu. 

- Taigi, kas atsitiko su signalizacijų kodais? 

- O ar man saugu apie juos kalbėti? 

- Liaukitės, - atsakė Anika. 

- Šią versiją vis dar tikriname, - trumpai paaiškino vyras. 

- Ar yra įtariamųjų? 

- Ne, kol kas nėra. 

- Ar yra ir kitų tyrimo versijų? 

- Žinoma, kad yra! Po galais, ką, jūsų nuomone, mes čia vei- 
kiame? 

- Gerai jau, gerai... - Anika žvilgtelėjo į savo užrašus. - Vadi- 
nasi, jau galima rašyti, kad jūs vis dar domitės signalizacijų kodais? 

Juolab turint omenyje, kad ši informacija vis tiek nutekėjo. Taip 
pat turbūt galima paskelbti, kad apklausėte nemažai žmonių, ta- 
čiau kol kas įtariamojo neturite ir kad tikrinate dar kelias versijas, 


ar ne? 

— Taip, apie tai, rodos, galite rašyti, - pasakė informatorius. 

Anika padėjo ragelį, bet burnoje, rodos, liko nemalonus nu- 
sivylimo prieskonis. Kvailys, sugalvojęs antraštę straipsniui apie 
signalizacijų kodus, niekais pavertė jos sunkų kelerių metų darbą. 
Ji prarado pareigūno pasitikėjimą, todėl Evening Post pirmas in- 
formacijos daugiau negaus. Ir dabar informatorius jai jau nepasakė 
nieko, 2242, rien", tik niekam neįdomų šlamštą. Dabar jai teks 
kliautis savo bendradarbiais ir jų informatoriais. 

Staiga tarpduryje išdygo Berit ir Patrikas. 

- Arjūs užimta? 

— Ne, užeikite. Sėskitės. Meskite mano paltą ant grindų, jis vis 
tiek jau purvinas. 

- Kur buvai? — pasiteiravo Berit, kabindama suteptą Anikos 
paltą ant drabužiams skirto kabliuko. 

- Žaidžiau purve prie Olimpinio komiteto būstinės. Tikiuosi, 
jums diena buvo sėkmingesnė nei man, - niūriai pasakė Anika ir 
trumpai papasakojo jiems apie savo pokalbį su policijos pareigū- 
nu. 

— Tai vienas iš mūsų darbo trūkumų, - linktelėjo Berit. - Tokių 
dalykų nutinka. 

Anika atsiduso. 

- Gerai, ką turime? Prie ko dabar dirbi, Berit? 

— Pasikalbėjau su Kristinos vairuotoju, jis tikrai neblogas vyru- 
kas. Be to, pasidomėjau, ar Kristina nevažiavo taksi, bet tada pra- 

sidėjo keisti dalykai. Mar niekas nenori man pasakyti, kur Kristina 
važiavo po Kalėdų vakarėlio. Tarpą tarp vidurnakčio ir trečios va- 


landos septyniolikos minučių gaubia vis didesnė paslaptis. 
+ Nieko (isp., pranc.) 

- Gerai, parašysi du straipsnius: Kristina baiminosi bombos: 
prabilo jos vairuotojas ir Paskutinės jos gyvenimo valandos vis p4- 
slaptingesnės. Patrikai, ką turite jūs? 

- Aš ką tik atėjau į redakciją, bet paskambinau keliems žmo- 
nėms. Šiandien vakare Interpolas paskelbs Tigro paiešką. 

- Oho! - nustebusi šūktelėjo Anika. - Visame pasaulyje? 

- Manau, kad taip. Jie užsiminė apie antrąją zoną. 

- Tai Europa, - vienu balsu paaiškino Berit ir Anika, ir abi pra- 
trūko juoktis. 

- Galjie minėjo kurią nors konkrečią šalį ? 

- Nežinau, - atsakė Patrikas. 

- Gerai. Rašydamas straipsnį galite remtis viskuo, kas šį vakarą 
dar nutiks, - tarė Anika. — Bijau, kad aš daug naudingos medžia- 
gos neturiu, tačiau išsiaiškinau kelis keistus dalykus. Pažiūrėkite, 
gal kuo nors galėsite pasinaudoti! 

Ji papasakojo kolegoms apie pirmąjį Kristinos Furhagės vyrą, 
seną turtingą direktorių, apie jos mirusį sūnų ir piromanę dukterį, 
apie lemtingą Everto Danielsono tarnybinį romaną ir neaiškią jo 
ateitį, apie netikėtą Helenos Srarkės jausmų protrūkį ir apie tai, 
kad ji yra kovinga lesbietė. 

- Kam raustis asmeniniame tų Žmonių gyvenime? — nepati- 
kliai paklausė Patrikas. 

Anika pažvelgė į jį švelniai ir šiek tiek globėjiškai. 

— Tam, mano mielas Patrikai, kad kapstymasis žmonių praei- 
tyje anksčiau ar vėliau leidžia prisikasti iki šventojo žurnalistikos 
Gralio: priežasties ir pasekmės. Padeda suprasti žmones ir jų po- 
veikį visuomenei. Metams bėgant ir jūs to išmoksite. 

Patrikas pažvelgė į Aniką, rodos, netikėdamas nė vienu jos žo- 


džiu. 

- Aš tik noriu rašyti straipsnius, kurie būtų spausdinami pir- 
mame laikraščio puslapyje, — tarė jis. 

Anika šyptelėjo. 

— Gerai. Gal jau imkimės darbo? 

Berit ir Patrikas išėjo. Pasiklausiusi per radiją transliuojamų 
žinių Anika išėjo perduoti darbo kolegoms, mac šeštą valandą re- 
dakcijoje keitėsi pamaina. Radijo žiniose buvo pakartota jau rytą 
paskelbta istorija apie formalius sutarčių aspektus, o tada žurna- 
listas ėmė pasakoti apie parlamento rinkimus Pakistane. Anika 
išjungė aparatą. 

Pakeliui į susirinkimą ji užsuko į virtuvę ir išgėrė didelį stiklą 


vandens. Ačiū Dievui, išgerto vyno poveikis jau buvo pranykęs. 

Kai Anika atėjo pas vyriausiąjį redaktorių, šis savo kabinete 
buvo vienas. Ir, rodos, gerai nusiteikęs. 

- Geros naujienos? - paklausė Anika. 

- Po galais, ne. Mūsų pardavimas nepakankamas. Bet ką tik 
diskutavome su vyrukais iš rinkodaros skyriaus, o tokie ginčai 
man visada suteikia žvalumo. Kaip sekasi jums? 

- Straipsnio apie signalizacijų kodus antraštė buvo nepateisi- 
nama klaida; šį klausimą ketinu kelti susirinkime. Dėl jos iškilo 
daugybė problemų, bet man pavyko išsiaiškinti kelias Kristinos 
Furhagės stropiai saugotas paslaptis, galbūt vėliau, kai turėsite lai- 
ko, papasakosiu... 

Ingvaras Johansonas, Pelis Oskarsonas ir kitas naktinės pamai- 
nos redaktorius, vardu Spaikas, į kabinetą įžengė kartu. Jie garsiai 
šnekėjosi ir juokėsi, kaip įprasta tarp kolegų vyrų. Anika sėdėjo 
tylėdama ir laukė, kol jie užims savo vietas. 

- Susirinkimą norėčiau pradėti nuo vieno dalyko, - traukda- 
mas kėdę ir sėsdamasis prabilo Andersas Šiumanas. - Žinau, kad 
nė vienas iš esančių šiame kabinete su tuo neturi nieko bendra, 
tačiau norėčiau pašnekėti apie svarbiausią principą. Kalbu apie 
antraštę straipsnio, išspausdinto šeštame ir septintame šiandienos 


numerio puslapiuose ir skelbiančio, kad Myslės raktas: signalizacijų 

kodai. Žodžių signalizacijų kodai minėti nederėjo ir po vakarykš- 
čių mūsų pokalbių tuo niekas neturėjo abejoti, tačiau ši antraštė 
vis tiek buvo išspausdinta, ir tai mums yra rimta nesėkmė. Po šio 
susirinkimo paskambinsiu Jansonui ir išsiaiškinsiu, kaip, po galais, 
tai galėjo nutikti. 

Vyriausiajam redaktoriui tebekalbant Anika pajuto raustant 
skruostus. Ji mėgino apsimesti abejinga, bet jai nesisekė. Visiems 
susirinkimo dalyviams buvo akivaizdu, kas buvo įsivėlęs į šį konf- 
likrą ir kieno pusę palaikė vyriausiasis redaktorius. 

— Man rodos, labai keista, kad turiu aiškinti tokius dalykus. 
Maniau, akivaizdu, kad redakcijos susirinkimuose priimami 
sprendimai ir duodami nurodymai visiems yra privalomi. Kar- 
tais aplinkybės susiklosto taip, kad kai ką žinome, bet laikraštyje 
nespausdiname, ir tik aš sprendžiu, kada ši informacija bus pavie- 
šinta. Anika savo informatoriui buvo pažadėjusi apie signalizacijų 
kodus neužsiminti ir ji savo pažadą tesėjo. Ir vis tiek ši informacija 
buvo išspausdinta. Taigi, po galais, kaip tai galėjo nutikti? 

Kabinete įsiviešpatavo tyla. Anika stebeilijosi į stalviršį. Paju- 
tusi akyse tvenkiantis ašaras, ji suirzo, bet stipriai sučiaupė lūpas 
ir susitvardė. 

- Gerai, - tarė Andersas Šiumanas. - Kadangi nė vienas ne- 
turite ką pasakyti, tiesiog pasimokysime iš šios nesėkmės ir pasi- 
stengsime, kad panašūs dalykai nesikartotų. Ar supratote? 

Vyrai kažką neaiškiai sumurmėjo ir Anika vėl stipriai sučiaupė 
lūpas. 

— Gerai, pereikime prie kitų klausimų, — tęsė vyriausiasis re- 
daktorius. - Anika, kokius straipsnius ketina pateikti nusikaltimų 
skyrius? 

Kai Anika ištiesino pečius ir krenkštelėjo, Ingvaras Johansonas 
niekinamai vyptelėjo. 

- Berit rašo du straipsnius, - tarė Anika. - Ji susitiko su vairuo- 
toju, kuris papasakojo, kad Kristina baiminosi būti susprogdinta, 
be to, dar ji domisi, kaip Kristina praleido paskutines savo gyve- 
nimo valandas. Patrikas sužinojo, kad šiandien vakare Interpolas 
paskelbs Tigro paiešką. Be to, jis apžvelgs, ką šiandien vakare pa- 
vyko nuveikti policijai. Mano informatorius nutilo. Pasikalbėjau 
su Evertu Danielsonu, Furhagės dešiniąja ranka, kurį šiandien 
atleido... 

Ji nutilo ir vėl įbedė žvilgsnį į stalą. 

- Medžiaga įdomi, bet nemanau, kad rytojaus numeryje pir- 
mame puslapyje dėsime straipsnį apie sprogimą, — prisiminęs po- 
kalbį su statistikos žinovu, tarė Šiumanas. Pagal jo skaičiavimus, 
jokia istorija, kad ir kokia sensacinga, nebūdavo paklausi ilgiau nei 
dvi - daugiausia tris - dienas. - Apie tai rašėme jau tris dienas, tad 
ketvirtą reikia permainų. Ką dar turime? 

- Ar tikrai neketiname rašyti apie galimą teroro išpuolį? - pa- 
siteiravo Spaikas. - Kaip tik pagalvojau, kad šią versiją mes visiškai 
užmetėme... 

— Ką turite omenyje? - paklausė vyriausiasis redaktorius. 

- Visi kiti laikraščiai išspausdino per daugelį metų prieš olim- 
pines žaidynes ir jų metu surengtų įvairių teroro aktų apžvalgas 
ir rašė apie teroristų grupes, kurios galėtų būti atsakingos už šią 
susprogdintą bombą. O mes apie tai nė neužsiminėme. 

- Suprantu, kad kelias dienas atostogavote, bet ir Jerfelos kios- 
ke tikriausia galima nusipirkti laikraštį? — švelniai paklausė An- 
dersas Šiumanas. 

Spaikas staiga atsistojo. 

- Šeštadienį ir sekmadienį skelbėme sąrašą ankstesnių tero- 
ro aktų, nukreiptų prieš olimpinius objektus, bet sąmoningai 
neprisidėjome prie neetiškų svarstymų apie tai, kuri iš daugybės 
teroristų grupių šį kartą galėjo susprogdinti bombą, - tęsė Šiu- 
manas. - Turėjome savo informacijos, daug geresnės už svarsty- 
mus apie terorizmą, ir mums belieka tikėtis, kad dėl šiandienos 
laikraštyje pasirodžiusios paikos straipsnio paantraštės neprarasi- 
me galimybės tokios informacijos gauti ir ateityje. Užuot šūkavę 
apie teroristus, mes skelbiame tikrą naujieną ir dėl to turėtume tik 
didžiuotis. Mūsų šaltiniai sako, kad nusikaltėlio taikinys nebuvo 
olimpinės žaidynės - nei Organizacinis komitetas, nei stadionas. 
Mūsų šaltiniai tvirtina, kad bomba buvo skirta asmeniškai Kristi- 
nai Furhagei, kaip ir mes patys manėme. Todėl rytojaus numeryje 
neskelbsime teroristų grupių sąrašo, bet dar kartą klausiu, kokį 
straipsnį dėsime į pirmą puslapį? 

Ingvaras Johansonas išpūtė krūtinę ir ėmė skaityti ilgą savo 54- 
rašą. Anika turėjo pripažinti, kad jis savo darbą išmanė ir situaciją 
dažniausia vertindavo teisingai. Bet jam kalbant Anika jautė, kad 
Spaikas veria ją piktu žvilgsniu. Susirinkimui pasibaigus ir vyrams 
išėjus iš kabineto ji su palengvėjimu atsiduso. 

- Taigi, ką šiandien išsiaiškinote? - paklausė Šiumanas. 

Anika papasakojo viską, ką sužinojo, ir parodė jaunos Kristi- 
nos bei jos sūnelio nuotrauką. 

— Kuo ilgiau kapstausi po jos praeitį, tuo niūresnė ta praeitis 

atrodo, - pasakė ji. 
- Kaip manote, kur mus šis tyrimas nuves? — pasiteiravo vy- 


riausiasis redaktorius. 

Ji trumpai padvejojo. 

- To, ką iki šiol išsiaiškinome, laikraštyje skelbti negalima, bet 
esu tikra, kad toliau domintis Kristinos gyvenimu galima būtų 
rasti visus mums rūpimus atsakymus. 

- Kodėl manote, kad tiesą bus galima skelbti laikraštyje? 

Anika nuraudo. 

- Net nežinau... Tiesiog noriu suprasti, rasti loginius ryšius... 
Noriu nuolat būti žingsniu priekyje. Tuomet galiu užduoti parei- 
gūnams tinkamus klausimus, o tai reiškia, kad mes pirmi sužino- 
sime atsakymus. 

Vyriausiasis redaktorius nusišypsojo. 

- Gerai, — tarė jis. - Aš labai patenkintas darbu, kurį pasta- 
rosiomis dienomis darote. Jūs nepasiduodate, tai geras ženklas, 
be to, reikalui esant, nebijote pakovoti. O tai - dar geresnis būdo 
bruožas. 

Anika nuleido akis ir dar labiau nuraudo. 

— Ačiū. 

— O dabar ketinu paskambinti Jansonui ir išsiaiškinti, kaip, po 
galais, vakar vakare laikraštyje atsirado ta prakeikta paantraštė. 

Anika grįžo į savo kabinetą ir staiga susivokė esanti labai alka- 
na. Nuėjusi pas Berit paklausė, ar ji nenorėtų nueiti į valgyklą. Be- 
rit mielai sutiko, tad moterys pasiėmė savo pietų talonus ir nulipo 
laiptais. Pietums buvo siūloma kalėdinio kumpio su bulvėmis ir 
obuolių padažu. 

— Dieve mano, - tarė Berit. - Jau prasideda... Dabar jie nekeis 
valgiaraščio iki pat Naujųjų. 

Atsisakiusios kumpio jiedvi priėjo prie salotų baro. Erdvi salė 
buvo beveik tuščia. Anika ir Berit įsitaisė prie kampinio stalelio. 

— Kaip manai, ką Kristina veikė po vidurnakčio? - krimsdamą 
gabalėlį morkos paklausė Berit. 

Pasėmusi šakute kukurūzų, susipylusi juos į burną ir kramtydą- 
ma Anika minutėlę pagalvojo. 

- Iš baro ji išėjo vidurnaktį kartu su gerai žinoma lesbiete. Gal 
jos kur nors nuvažiavo? 

- Helena Starkė buvo tikrai girta. Gal Kristina padėjo jai grįžti 
namo? 

- Ber kaip? Ar jiedvi važiavo naktiniu autobusu? 

Apsvarsčiusi šį scenarijų Anika papurtė galvą. 

- Ji turėjo kortelę, skirtą taksi paslaugoms apmokėti, grynųjų ir 
gal du ar penkis šimtus pavaldinių, iš kurių kone kiekvienas galėjo 
automobiliu parvežti kolegę namo. Kodėl ji, Olimpinių žaidynių 
organizacinio komiteto vykdomoji direktorė, Metų moteris, būtų 
lydėjusi girtą lesbietę į požeminę metro stotį? Nelogiška... 

Staiga moterims tuo pačiu metu į galvą šovė viena mintis. 

— Nebent... 

— Ir tu apie tai pagalvojai ? 

Jiedvi ėmė juoktis. Mintis, kad Kristina Furhagė galėjo būti 
slapta lesbietė, atrodė pernelyg absurdiška. 

— Galjos paslapčia išsmuko iš renginio ir nuvyko įteisinti savo 
partnerystės, - pridūrė Berit ir šie žodžiai Aniką taip prajuokino, 
kad jai buvo sunku nusėdėti ant kėdės. 

Paskui jos staiga surimtėjo. 

— Ojei tai vis dėlto tiesa? Gal jos iš tiesų turėjo santykių? 

Valgydamos salotas Berit ir Anika ramiai šią galimybę apsvars- 
tė. 

— Kodėl ne? - gūžtelėjo Anika. - Helena Starkė garsiai šūkavo 


Kristiną pažįstanti geriau nei bet kas kitas. 

- Bet tai dar nereiškia, kad jos kartu miegojo. 
- Ne, žinoma, kad ne, - sutiko Anika. - Bet juk galėtų būti... 
Prie jų stalelio priėjo padavėja. 

- Atleiskite, bet ar viena iš jūsų yra Anika Bengtzon? 
- Taip, tai aš, - atsakė Anika. 


- Jie laukia jūsų viršuje. Sako, kad sprogdintojas vėl smogė. 

Grįžusi Anika rado visus jau susirinkusius vyriausiojo redakto- 
riaus kabinete. Į ją, žengiančią pro duris su keliais tarpdančiuose 
įstrigusiais saldžiųjų kukurūzų gabalėliais ir persimetusią per petį 
rankinę, niekas nepakėlė akių. Vyrai buvo užsiėmę: kūrė strategiją, 
leisiančią jiems kuo geriau pasinaudoti terorizmo tema. 

— Mes nuo kitų labai atsilikome, - šiek tiek per garsiai pasakė 
Spaikas. 

Anika užuominą suprato. Svarbiausius faktus spėjo sužinoti 
išėjusi iš valgyklos ir lipdama laiptais. Ji sėdėjo prie tolimojo stalo 
kampo girgždindama kėdę, sukryžiavusi kojas ir rizikuodama nu- 
griūti ant grindų. Visi nutilo ir laukė. 

- Atsiprašau, - tarė Anika, šis žodis kabineto tyloje nuskambė- 
jo dviprasmiškai ir ji dar labiau suirzo. 

Po galais, dabar jie už viską atsiims! Vos prieš valandą ji Čia sė- 
dėjo mėgindama visiems primesti savo versiją, kad sprogdintojas 
turėjo asmeniškų sąskaitų su Kristina Furhage ir kad šis sprogdi- 
nimas su olimpinėmis žaidynėmis nesusijęs, ir staiga - 5472! Spro- 
gimas dar viename olimpiniame objekte. 

- Ar turime ten savo žmonių? - paklausė Šiumanas. 

— Patrikas Nilsonas jau pakeliui, - dalykiškai atsakė Spaikas. — 
Maždaug po dešimties minučių jis turėtų pasiekti Setros halę, 

- Serros halę? - nusistebėjo Anika. - Maniau, bomba susprog- 
dinta viename iš olimpinių pastatų? 

Spaikas niekinamai į ją dėbtelėjo. 

- Tiesą sakant, Setros halė taip pat yra olimpinis objektas. 

- Kokiai sporto šakai jis skirtas? Gal ten treniruojasi rutulio 
stūmikai ? 

Spaikas pažvelgė į šalį. 

- Ne, šuolininkai su kartimi. 

- Taigi, ko dabar imsimės? — įsiterpė Andersas Šiumanas. - 
Mums reikės trumpai apibendrinti viską, ką pastarosiomis dieno- 
mis apie teroro aktą rašė kiti laikraščiai, ir pasistengti leisti skaity- 
tojams suprasti, kad nuo pat pradžių pritarėme jų nuomonei. Kas 
nori imtis šio darbo? 

- Šiąnakt budės Džaneta Ulman, galime parašyti, kad atva- 
žiuotų anksčiau, - pasiūlė Ingvaras Johansonas. 

Staiga Anika pajuto, kad jai svaigsta galva, rodės, ji tuoj pasi- 
trauks nuo stalo ir pati to nejausdama ims lipti sienomis. Tai buvo 
košmaras. Kaip ji galėjo taip suklysti? Ar policija nuo pat pradžių 
jai melavo? Aiškiai išreiškusi savo nuomonę apie šį įvykį, ji rizika- 
vo susigadinti karjerą. Kažin, ar po to, kas dabar nutiko, ji apskri- 
tai galės ir toliau vadovauti nusikaltimų skyriui ? 

- Turime važiuoti ir patikrinti kitų olimpinių objektų saugu- 
mą, - tęsė Spaikas. - Mums reikės daugiau žmonių, dar vienos 
naktinės pamainos... 

Vyrai susibūrė į glaudų ratą atsukę nugaras Anikai, tūnančiai 
kabineto kampe. Jų balsai susiliejo į sunkiai suprantamą klegesį ir 
Anika nugara atsirėmė į kėdės atlošą, mėgindama kaip nors įkvėp- 
ti oro. Jos karjera žlugo, - Anika puikai tai suvokė. Po velnių, argi 
po viso to ji apskritai galės dirbti redakcijoje? 

Susirinkimas buvo dalykiškas, trumpas ir visi sprendimai buvo 
priimti vienbalsiai. Vyrai norėjo grįžti prie savo darbo stalų ir imtis 
terorizmo temos, tik Anika liko sėdėti savo kamputyje. Ji nejsi- 
vaizdavo, kaip galėtų išeiti iš šio kabineto visiškai nepalūžusi. Jos 
akyse tvenkėsi ašaros. 

Andersas Šiumanas priėjo prie savo rašomojo stalo ir paskam- 
bino porai žmonių; Anika girdėjo jį kalbant tai garsiau, tai vėl ty- 
liau. Tada jis grįžo ir atsisėdo ant kėdės šalia jos. 

- Anika, - mėgindamas sugauti jos žvilgsnį pasakė vyriausiasis 
redaktorius, - nesijaudinkite, ar girdite, ką sakau? Nėra jokio rei- 
kalo taip sielvartauti! 

Anika nusisuko ir mėgindama sutramdyti ašaras kelis kartus 
sumirksėjo. 

- Klysta visi, - tyliai pridūrė Šiumanas. - Ši tiesa sena kaip pa- 
saulis. Ir aš klydau. Laikiausi tokios pačios nuomonės kaip ir jūs. 
Bet dabar kai kas nutiko, ir tai reiškia, kad turime viską apsvarstyti 
iš naujo. Privalome daryti viską, kas tokiomis aplinkybėmis įma- 
noma, ar ne? Ir mums jūsų reikės, Anika... 

Ji giliai atsiduso ir įsistebeilijo sau į sterblę. 

- Taip, jūs, žinoma, teisus. Bet jausmas baisus. Buvau visiškai 
tikra, kad mano teorija teisinga... 

- Galbūt paaiškės, kad neklydote, - susimąstęs pasakė Šiuma- 
nas. - Manau, tai mažai tikėtina, bet galbūt Kristiną Furhagę ir 
Setros halę siejo koks nors asmeniškas ryšys. 

Anika nesusilaikiusi nusijuokė. 

- Tikrai mažai tikėtina! - šypsodamasi šūktelėjo ji. 

Vyriausiasis redaktorius uždėjo ranką jai ant peties ir atsistojo. 

— Nesileiskite sugniuždoma, - pararė jis. - Dėl visų kitų su šia 
istorija susijusių dalykų buvote teisi. 

Anika susiraukė ir taip par atsistojo. 

- Iš kur sužinojome, kad vėl sprogo bomba? Leifas paskambi- 
no? 

- Taip, arba jis, arba apsukruolis iš Noršiopingo; kažkuris iš 
jųdviejų. 

Šiumanas klestelėjo į savo biuro kėdę prie rašomojo stalo ir 
sunkiai atsiduso. 

- Ar šį vakarą ten nuvažiuosite? - paklausė jis. 

Anika pristūmė kėdę prie stalo ir papurtė galvą. 

- Ne, nėra prasmės. Patrikas ir Džaneta jau viską padarė. Bus 
geriau, jei į redakciją ateisiu rytoj anksti rytą. 

- Gerai. O kai viskas nurims, manau, jums derėtų pasiimti 
atostogų. Visą praeitą savaitgalį dirbote čia viena, tad jums tikrai 
priklauso savaitė poilsio. 

Anika gailiai šyptelėjo. 

- Taip. Aš tikriausia taip ir padarysiu. 

- Dabar važiuokite namo, pamiegokite ir leiskite šį vakarą pa- 
dirbėti vyrukams. Rodos, juos pagavo įkvėpimas. 

Vyriausiasis redaktorius pakėlė telefono ragelį leisdamas su- 
prasti, kad pokalbis baigtas. Anika pasiėmė savo rankinę ir išėjo 


iš kabineto. 

Žinių skyriuje tvyrojo tokia įtampa, kokia tvyro tik nutikus 
kam nors ypatinga. Iš pirmo žvilgsnio viskas atrodė ramu, bet iš 
budraus skyriaus vadovo žvilgsnio ir tiesių kaip stygos redakto- 
rių nugarų aiškiai buvo galima spręsti apie nekasdienius įvykius. 
Patalpoje skambėjo trumpos ir konkrečios frazės, reporteriai ir 
fotografai dalykiškai ir ryžtingai žengė link išėjimo. Ši nuotaika 
persidavė net registratūros darbuotojams: jie kalbėjo cyliau, o jų 
pirštai per lentą, ant kurios kabojo raktai, slydo lėčiau ir atsargiau. 
Paprastai šiuo jausmu Anika mėgaudavosi, tačiau šiandien, rodės, 
buvo sunku net pereiti per patalpą. 

Ją išgelbėjo Berit. 

— Anika! Eikš, noriu tau kai ką pasakyti! 

Berit buvo pasiėmusi savo salotas ir sėdėjo radijo kambarėly- 
je - nedidelėje kabinoje šalia nusikaltimų skyriaus, kurioje būdavo 
galima pasiklausyti visų policijos radijo kanalų Stokholmo apy- 
gardoje ir nacionalinio policijos radijo kanalo. Vienoje kabinos 
sienoje buvo įmontuoti garsiakalbiai su autonominiu grandinės 
pertraukikliu ir garso reguliavimo sistema. Berit įjungė radijo ka- 
nalus, naudojamus pietiniuose Stokholmo priemiesčiuose ir cen- 
trinėje policijos būstinėje, — būtent tuos, kuriais, tikėtina, galėjo 

būti dalijamasi informacija apie sprogimą Setros halėje. Kol kas 
Anika girdėjo tik atmosferos trukdžius ir pypsėjimą. 

- Ką turime? - paklausė ji. - Kas atsitiko? 

- Tiksliai nežinau, - paaiškino Berit. - Į įvykio vietą policija 
atvyko vos prieš porą minučių. Ir koduotu kanalu užmezgė ryšį su 
kolegomis... 

Staiga pokalbis vėl atsinaujino. Stokholmo policija turėjo du 
slaptus radijo kanalus, paprastai vadinamus koduotais. Klausyda- 
masi jų, girdėdavai kažką kalbant, bet suprasti žodžių nebūdavo 
įmanoma. Susidarydavo įspūdis, kad šneka ančiukas Donaldas, 
be to, žodžius taria iš antro galo. Koduotais kanalais policija nau- 
dodavosi labai retai, daugiausia tirdama su narkotikais susijusius 
nusikaltimus. Jais naudodavosi ir saugumo tarnybų pareigūnai, jei 
kildavo įtarimas, kad nusikaltėliai klausosi policijos radijo pokal- 
bių. Tiesa, šiais kanalais naudotasi ir dar vienu atveju, būtent, kai 
informacija būdavo tokia slapta, kad nebūdavo galima jos viešinti 
dėl kokių nors kitų priežasčių. 

- Reikėtų įsigyti įrangą, leidžiančią klausytis pokalbių koduo- 
tais radijo kanalais, - tarė Anika. - Gali būti, kad jos neturėdami 
negauname tikrai svarbios informacijos. 

Pokalbis nutrūko ir kituose kanaluose vėl buvo girdėti tik 
šnypštimas. Anika pažvelgė į garsiakalbius. Aštuoniose Stokhol- 
mo policijos apygardose buvo naudojamos dvi radijo ryšio siste- 
mos: „Sistema 70“ ir „Sistema 90“. 

Septyniasdešimtoji apėmė visus radijo kanalus 79 megahercų 
ir aukštesniuose diapazonuose. Devyniasdešimtoji prasidėjo nuo 
410 megahercų, taip vadinama ji buvo todėl, kad atsirado devin- 


tajame dešimtmetyje. Tuomet planuota, kad per dešimt metų bus 

visiškai pereita prie devyniasdešimtosios radijo ryšio sistemos, ta- 
čiau tam turėjo būti reorganizuota visa policijos sistema, o kadan- 
gi reorganizacija nebuvo atlikta, tai ir senoji radijo ryšio sistema 
vis dar veikė. 

Dar porą minučių Anika ir Berit klausėsi šnypštimo ir pypsėji- 
mo, o tada antruoju kanalu, naudojamu pietiniuose priemiesčiuo- 
se, pro atmostferinių trukdžių keliamą triukšmą atsklido vyriškas 
balsas. 

— Čia dvidešimt vienas dešimt... 

Sprendžiant iš numerių, buvo skambinama iš policijos patrulių 
automobilio Skerholmene. 

Po akimirkos radijo eteryje nuskambėjo atsakymas iš centrinės 
policijos būstinės Kungsholmene. 

— Klausau, dvidešimt vienas dešimt. Baigiau. 

— Nurodytu adresu reikalinga greitoji, nors... ne, policijos fur- 
gonas... 

Radijo eterį vėl užpildė traškesys, ir Anika su Berit tylomis su- 
sižvalgė. Policijos furgonu iš tiesų buvo vadinamas katafalkas. Nu- 
rodytas adresas, be abejo, buvo Setros halė, nes pietinėje policijos 
apygardoje šiuo metu daugiau nevyko nieko ypatinga. Nenorė- 
dami radijo kanalais per daug atvirai kalbėti, policijos pareigūnai 
dažnai sakydavo murodytas adresas arba vieta, o įtariamuosius va- 
dindavo objektais. 

Tada vėl atsiliepė centrinė policijos būstinė: 

— Dvidešimt vienas dešimt, reikia greitosios ar policijos furgo- 
no? Baigiau. 


Anika ir Berit pasilenkė prie garsiakalbių, laukdamos lemiamo 
atsakymo. 


— Greitosios. Baigiau. 

- Vienas žmogus žuvo, bet jo kūnas nebuvo taip sudarkytas, 


kaip Furhagės, - pasakė Anika. 

Berit linktelėjo. 

- Kadir kaip baisiai sumaitotas jo kūnas, galva vis dėlto nuo jo 
neatsiskyrusi, - tarė ji. 

Mirties faktą policininkas galėjo patvirtinti tik tuomet, jei 
galva buvo atsiskyrusi nuo kūno. Šį kartą galva, matyt, buvo savo 
vietoje, nors žmogus akivaizdžiai buvo miręs. Kitaip pareigūnai 
nebūtų užsiminę apie policijos furgoną - karafalką. 

Anika grįžo į žinių skyrių. 

- Neabejotinai yra viena auka, - pranešė ji. 

Visi prie stalų palinkę naktinės pamainos redaktoriai metė dar- 
bus ir pažvelgė į Aniką. 

- Iš ko sprendžiate? - abejingai pasiteiravo Spaikas. 

- Pasiklausėme policijos radijo, - tarė Anika. - Paskambinsiu 
Patrikui. 

Ji apsisuko ir nužingsniavo į savo kabinetą. Patrikas atsiliepė iš 
karto, matyt, kaip visada, aparatą laikė rankoje. 

- Kokia ten padėtis? — paklausė Anika. 
- Po galais, visur blėsčioja švyturėliai! - riktelėjo reporteris. 
- Galite patekti į vidų? — tvardydamasi, kad taip pat neimtų 
šaukti, pasiteiravo Anika. 
— Ne, nieko nebus! - vėl užbaubė Patrikas. - Jie užtvėrė visą 
Setros sporto kompleksą. 
— Ar galėtų būti aukų? 
—- Ką?! 
— Aukų yra?! 
— Kodėl taip rėkiate? Ne, aukų nėra, nematau nei greitosios, 


nei karafalko. 

- Per policijos radiją girdėjome, kad greitoji jau pakeliui. Liki. 
te ten ir palaikykite ryšį su Spaiku. Aš važiuoju namo. 

- Ką?! - vėl riktelėjo Patrikas. 

- Dabar važiuoju namo. Pasikalbėkite su Spaiku! — šūktelėjo 
Anika. 

- Gerai! 

Anika baigė pokalbį. Berit stovėjo tarpduryje ir žaitėsi iš juo- 
ko. 

- Gali ir nesakyti, su kuo šnekėjai, - pasakė ji. 


38 


Namo, į butą Hantverkargatane, ji grįžo šiek tiek po aštuntos 
valandos. Išsikvietė taksi, įsitaisė ant užpakalinės sėdynės ir nuste- 
bo pajutusi, kad jai sukasi galva. 

Taksi vairuotojas piktinosi kažkokia publikacija laikraštyje ir 
vis malė apie žurnalistų atsakomybę bei politinę autokratiją. 

- Perduokite savo pretenzijas kuriam nors iš redaktorių; aš čia 
tik plaunu laiptus, - pasakė Anika ir patogiai atlošusi galvą užsi- 
merkė. Automobiliui įsukus į Nor Melarstrandą ir ėmus manev- 
ruoti transporto spūstyje galvos svaigimas dar labiau sustiprėjo ir 
Anika pasijuto rimtai negaluojanti. 

- Ar tau viskas gerai? — per rankos dilbį persimetęs arbatos 
indų šluostę ir žengtelėjęs į prieškambarį pasiteiravo Tomas. 

Ji sunkiai atsiduso. 

- Truputį svaigsta galva, - tarė Anika, abiem rankomis brauk- 
damasi nuo veido plaukus. Čiuopiant plaukai atrodė tikrai rieba- 
luoti, - šiandien rytą jai tikrai derėjo juos išsitrinkti. - Ar liko kiek 
nors valgio? 

— Darbe nevalgei? 

- Pusę lėkštės salotų, o tada prasidėjo... 

- Šis tas dar liko - kiaulienos žlėgtainis ir skrudintų bulvyčių. 

Tomas persimetė per petį rankšluostį ir grįžo į virtuvę. 

— Vaikai jau miega? 

- Sumigo prieš valandą. Buvo visai nusivarę nuo kojų. Man 
neramu, kad Elena nesusirgtų. Ar šiandien rytą ji neatrodė nuvar- 
gusi? 

Anika susimąstė. 

— Ne, nepasakyčiau. Tiesa, truputį aikštijosi, tad nunešiau ją 
iki autobuso. 

— Dabar negaliu pasiimti laisvų dienų, — tarė Tomas. - Jei Ele- 
na susirgs, tau teks ją slaugyti. 

Anika pajuto krūtinėje telkiantis pyktį. 

- Tikiuosi, supranti, kad šiuo metu ir aš negaliu išeiti iš darbo? 
Ar neklausei žinių, negirdėjai, kad šiandien pavakare viename iš 
olimpinių pastatų vėl buvo nužudytas žmogus? 

Tomas atsisuko. 

- Velnias... - burbtelėjo jis. - Ne, per radiją klausiausi žinių iš 
karto po vidurdienio, bet apie antrą žmogžudystę jie neužsiminė. 

Anika nuėjo į virtuvę. Rodės, kad bomba sprogo čia. Lėkštė su 
jai skirta vakariene buvo padėta ant stalo. Tomas patiekė jai bulvy- 
čių, kiaulienos žlėgtainį, įpylė grietinėlės padažo, įdėjo skrudintų 
grybukų ir salotų. Šalia jos stiklinės stovėjo butelis silpno alaus, 
kuris prieš dvi valandas tikriausia buvo šaltas kaip ledas. Anika įki- 
šo lėkštę į mikrobangų krosnelę ir stumtelėjo laikmačio rodyklę 
prie trijų minučių žymos. 

- Salotos bus šlykščios, - atkreipė jos dėmesį Tomas. 

— Nuo pat pradžių buvau neteisi, — tarsi nė negirdėjusi jo pasa- 
kė Anika. - Priverčiau laikraštį neplėtoti teroro akto versijos, nes 
iš policijos buvau gavusi kitokios informacijos. Rodos, pernelyg 
pasitikėjau visagaliais policininkais, mat pavakare Setros halėje 


sprogo bomba. 

Tomas atsisėdo prie stalo ir švystelėjo rankšluostį ant indų 
džiovyklos. 

- Halėje? Bet ten beveik nėra vietų žiūrovams. Toje salėje reng- 
ti olimpinių varžybų jie negali, ar ne? 

Anika prisipylė stiklinę vandens ir pakabino arbatos indų 


šluostę. 

- Nepalik šluostės ant džiovyklos, ji visiškai permirkusi. Ro- 
dos, kiekviena mieste esanti sumauta sporto salė turi kokią nors 
sąsają su olimpinėmis žaidynėmis. Stokholme yra ne mažiau kaip 
šimtas sportui skirtų objektų ir visi jie vienaip ar kitaip susiję su 
žaidynėmis: kaip varžybų arenos, treniruočių centrai arba apšili- 
mo trasos. 

Mikrobangų krosnelė tris kartus tyliai pyptelėjo ir vakarienė 
buvo pašildyta. Anika išsiėmė lėkštę, atsisėdo prie stalo priešais 
savo vyrą ir netarusi nė žodžio ėmė godžiai valgyti. 

- O kaip tau sekėsi? — paklausė ji ir atsikimšo butelį drungno 
alaus. 

Tomas atsiduso ir pasirąžė. 

- Tikiuosi, kad spėsiu pasiruošti susirinkimui, kuris vyks dvi- 
dešimt septintą dieną ir bus skirtas planavimui, bet šiandien man 
nebuvo lengva diena. Darbe telefonas nuolat skamba. Tas regionų 
politikos reikalas įgauna vis didesnę reikšmę ir tai - nieko bloga, 
tik kartais be susirinkimų ir pokalbių telefonu daugiau niekam 
nelieka laiko... 

- Rytoj galiu anksčiau paimti vaikus iš darželio, kad tu galė- 
tum daugiau padirbėti, - staiga pasijutusi kalta pasisiūlė Anika. Ji 
kramtė gabalėlį žlėgrainio; pabuvusi mikrobangų krosnelėje kiau- 
liena tapo tikrai kieta. 

— Ketinau dar prisėsti ir perskaityti išankstinę ataskaitą. Ją pa- 
rašė vienas iš jaunų mūsų vyrukų; kelis mėnesius prie jos vargo. 
Jos tikriausia nebus įmanoma skaityti - paprastai taip jau būna, 


kai praktikantai pernelyg ilgai užsisėdi prie teksto. Švedų kalbos, 


kuria parašyti oficialūs dokumentai, dažnai būna neįmanoma su- 
prasti. 


Anika blankiai šyptelėjo. Kartais ją apnikę sąžinės priekaištai 
būdavo nepakeliami. Ji buvo ne tik besiblaškanti skyriaus vadovė 
ir niekam tikusi reporterė, bet ir nevykusi žmona, taip pat - bevil- 
tiška motina. 

— Gerai, sėsk ir skaityk. Aš sutvarkysiu virtuvę. 

"Tomas pasilenkė ir pabučiavo ją į lūpas. 

— Myliu tave, - tarė jis. - Kalėdinis kumpis orkaitėje. Kai mėsa 
pasieks septyniasdešimt penkis laipsnius, išimk. 

Anika išpūtė akis. 

— Radai mėsos termometrą? - nustebusi paklausė ji. - Kur? 

— Vonios kambaryje, šalia vaikų termometro. Kai grįžome 
namo, matavau Elenai temperatūrą ir jį radau. Rodos, termometrą 
ten padėjo Kalis. Tiesą sakant, visai logiška. Žinoma, jis visomis 
keturiomis ginasi to nedaręs. 

Anika prisitraukė Tomą ir godžiai jį pabučiavo. 


— Ir aš tave myliu, - tarė. 


Laimė 


Miško gūdumnoje, už daržinės ir klampynės, tyvuliavo Longtjerno 
ežeras. Ankstyvoje vaikystėje man jis simbolizavo pasaulio kraštą, - 
galbūt todėl, kad būtent ten baigėsi suaugusiųjų valdos. Dažnai gir- 
dėdavau minint jį kaip simbolinį pabaigos tašką ir įsivaizduodavau 
tą ežerą kaip bedugnę skylę, kurioje viešpatavo tamsa ir siaubas. 

Bet tą dieną, kai man pagaliau leido eiti ten vienai, šios mintys 
akimirksniu išgaravo. Longtjernas buvo nuostabi vieta. Nedidelis 
ežeras glaudėsi sengirėje, buvo vos kilometro ilgio, tik poros šimtų 
metrų pločio, jo vaiskaus vandens paviršius tviskėjo, o krantai buvo 
nukloti pušų spygliais. Žvelgiant į ežerą mane apimdavo tyrumo ir 
naujos pradžios pojūtis. Būtent taip atrodė pasaulis prieš jame pasi- 
rodant žmonėms. 

Anksčiau ežere tikrai buvo žuvies, - mat šalia nedidelio iš ežero 
ištekančio upokšnio, tarp medžių kėpsojo apgriuvusi medinė lūšnelė. 
Kadaise ji atstojo žvejų ir medžiotojų trobelę ir kaip toks paprastas 
statinys atrodė stebėtinai pretenzinga. Joje buvo tik vienas kambarys 
su atviru židiniu ties tolimuoju stogo kraigu, obliuotų lentų grindi- 
mis ir nedideliu langu, pro kurį buvo matyti ežeras. Baldų čia buvo 
nedaug: du prie sienų prikalti gultai, du nelabai dailūs suolai ir ne- 
didelis stalas. 


261 


LIZA MARKLUND 


Dabar, prisiminusi praeitį, aiškiai suprantu, kad laimingiausias 
gyvenimo akimirkas praleidau būtent toje trobelėje. Kartais vis dar 
grįžtu prie šio ramybės gaubiamo ežero. Ežero vandens paviršius ir 
atspindžiai jame keičiasi sulig metų laikais, be to, randasi ir žmo- 
gaus veiklos ženklų. Medžiai prie takelio, vedančio prie ežero, jau 
nukirsti, bet tie, kurie augo pakrantėje, liko. Užsikuriu krosnį, žiū- 
riu į ežero vandens platybes ir pajuntu tobulą barmoniją. 

Galbūt toks mąstymas provokuoja ir galėtų būti suprastas kaip 
nedėkingumas arba atsainumas, bet tai - netiesa. Labai džiaugiuo- 
si, kad mane lydėjo sėkmė ir tiek daug pasiekiau, tačiau šio jausmo 
nereikėtų painioti su laime. Liguistas visuomenės dėmesys sėkmei 
ir ekstazei prilygstančiam džiaugsmui neturi visiškai nieko bendra 
su tikra laime. Mes visi esame tapę priklausomi nuo laimės. Nuolat 
siekdami ko nors daugiau ir keldami sau vis aukštesnius tikslus nie- 
kada nesijausime laimingai gyvenantys. 

Tiesą sakant, sėkmė ir gerovė nėra tokios įdomios kaip nesėkmė 
ir kančia. Kai patiri didžiulę sėkmę, tave apima jausmas, panašus į 
erotinę palaimą, tarsi būtum atsidūrusi gerai matomame ir išmin- 
tame kelyje į žvaigždes. O tikra nesėkmė turi daug veidų ir atveria 
dar nematytas gelmes. Ji skatina analizuoti ir susimąstyti, sutelkti 
dėmesį į vidy, 0 ne į išorę ir paprastai padeda susikurti vertingesnį 
gyvenimą. Gerovė idealiu atveju skatina pakantumą ir dosnumą, 
bet dažniausiai - vien pavydą ir nenorą įsipareigoti. 

Laimingo gyvenimo paslaptis - tenkintis tuo, ką turi. Ir, užuot 
ropštusis aukštyn, atrasti ramybę. 

Gailiuosi, kad man retai tai pavyksta. Nebent leidžiant laiką 


trobelėje prie ežero. 


Gruodžio 21-oji, antradienis 


29 


Ją pažadino bute vis dar tvyrantis ką tik iškepro kumpio kva- 
pas ir tai buvo vienas iš netinkamai veikiančio virtuvės gartraukio 
teikiamų pranašumų. Keptą Kalėdų kumpį Anika dievino, bet jis 
turėjo būti tikrai karštas, ką tik ištrauktas iš orkaitės, suminkštin- 
tas dar tebesisunkiančių sūrokų mėsos sulčių. Giliai atsidususi nu- 
siklojo pūkinę antklodę. Jai miegant Elena įsmuko į lovą ir įsitaisė 
šalia. Anika pabučiavo dukrelę į kaktą ir delnu perbraukė putlias 
kojytes. Šiandien reikėjo pasistengti nepavėluoti į darbą, kad laiku 
baigtų visus darbus ir trečią valandą popiet paimtų vaikus iš dar- 
želio. 

Anika nusimaudė po dušu ir nusišlapino tiesiai į dušo padėklą. 
Jai į nosį dūrė stiprus šlapimo kvapas, sumišęs su karšto vandens 
garais ir ji instinktyviai nusisuko. Tada šampūnu nuo pleiskanų 
išsitrinko plaukus ir, pamačiusi, kad plaukų balzamo flakonas tuš- 
čias, nusikeikė. Dabar iki kito plovimo jos plaukai tikriausiai sty- 
ros kaip šiaudiniai. 

Išėjusi iš dušo ji rankšluosčiu nusišluostė kūną ir išvalė grindis 
tose vietose, kur prabėgo vanduo. Tada negailėdama pasipurškė 
pažastis dezodorantu ir pasitepė skruostus kremu. Dėmės vis dar 
buvo matyti, tad, dėl viso pikto, dar pasitepė veidą ir kremu su 


kortizoliu. O tada - blakstienų tušas ir vokų šešėliai. Baigta. 

Tyliai įėjusi į miegamąjį Anika atidarė drabužių spintos duris, 
Nuo triukšmo Tomas krustelėjo, bet nepabudo. Vakar, jai nuėjus 
miegoti, jis dar ilgai sėdėjo ir skaitė darbo ataskaitas. Pagrindinė 
ataskaita, skirta regioniniams klausimams, už kurią būtent Tomui 
teko visa atsakomybė, turėjo būti baigta sausio mėnesį. Tačiau pa- 
dėjėjai dar nebaigė tarpinių ataskaitų, kurių duomenimis turėjo 
būti remiamasi rengiant pagrindinę, ir Tomas ėmė vis labiau ner- 
vintis. Anika suprato, kad jo patiriama įtampa tikriausia ne mažes- 
nėužtą, kurią patiria ji, o gal ir stipresnė, nors jo darbas turėjo būti 
galutinai baigtas vėliau nei jos gaunamos užduotys. 

Šiandien Anika buvo pakiliai nusiteikusi, todėl apsivilko rau- 
doną palaidinę, raudoną švarkelį ir apsimovė juodas kelnes. Vos 
tik apsirengė, per televiziją prasidėjo ankstyvųjų žinių laida. 

Vaizdai iš Setros halės neatrodė labai sukrečiantys: buvo aki- 
vaizdu, kad televizijos operatorių komanda pro policijos atitvarą 
neprasibrovė; kaip įprasta, jie nufilmavo tik nakties vėjo siūbuo- 
jamą baltai ir mėlynai dryžuotą apsauginę juostą. Balsas už kadro 
pranešė, kad sprogimas įvyko viename iš persirengimo kambarių, 
esančių senesnėje pastato dalyje. Viduje ugniagesiai rado žuvusio 
vyro palaikus. 

Šiuo metu tarp policijos ir ugniagesių vyko diskusija, kas tu- 
rėtų rūpintis žuvusiųjų kūnais. Ugniagesiai tvirtino, kad tai — ne 
jų sritis. Policija taip pat kratėsi atsakomybės. Per žinias šiam for- 
malumui buvo skirta pora minučių, o tada paskelbta, kad prie šios 
diskusijos dar bus grįžta kitoje laidoje. 

Paskui buvo parodytas reportažas, kuriame žurnalistas vaikšti- 
nėjo po tuščią stadioną priemiestyje šūkčiodamas: Sveiki! Ay čia 
kas nors yra?! Niekas neatsiliepė ir tai, pasak reporterio, buvo ti- 
kras skandalas. 

Kokių konkrečių veiksmų imasi policija saugumui užtikrinti? - 
pagaliau nuskambėjo retorinis klausimas. Ekrane pasirodė nuvar- 
gęs policijos atstovas ir paaiškino, kad neįmanoma visą parą sau- 
goti visų sporto objektų. 

Kaip tuomet užtikrinsite saugumą per olimpines žaidynes? - 
akivaizdžiai provokuojamai pašnekovo paklausė žurnalistas. 

Policijos atstovas atsiduso ir Anika suprato, kad policija yra 
įtraukta į diskusiją, kurios bet kokia kaina siekė išvengti. Mat 
svarstymai apie tai, kaip užtikrinti saugumą per olimpines žai- 
dynes, tikriausia turėjo skambėti vis garsiau, kol nebus sučiuptas 
sprogdintojas. Pagaliau ekrane pasirodė Tarptautinio olimpinio 
komiteto prezidentas ir Reuters agentūros reporteriams pareiškė, 
kad olimpinėms žaidynėms joks pavojus negresia. 

Žinių laida baigėsi gana ilgai trukusiu reportažu apie šiandien 
po pietų vyksiantį Nacionalinio banko posėdį, kuriame, tikėtina, 
bus nutarta keisti bazinę palūkanų normą. Žurnalistas, rodės, lai- 
kėsi nuomonės, kad ši norma nesikeis, ir Anika tai laikė aiškiu žen- 
klu, kad ji tikrai arba didės, arba mažės. 

Ji išjungė televizorių ir nuėjusi prie lauko durų atsinešė rytinius 
laikraščius. Juose nebuvo nieko, ko ji ką tik nematė per televizijos 
žinias. Žuvusio vyro tapatybė dar nebuvo paviešinta, reporteris 
paklaidžiojo po dar vieną sporto areną šūkaudamas: Ay čia kas 
nors yra?!, Tarptautinio olimpinio komiteto prezidentas ir polici- 
jos atstovas pasakė lygiai tą patį, ką rodė televizija. Nė vienas iš lai- 
kraščių neišspausdino Setros halės plano ir neparodė, kur būtent 
sprogo bomba, tad Anikai teko palaukti, kol nuvažiuos į darbą ir 
sužinos, ką ketina spausdinti vakariniai laikraščiai. 

Ji suvalgė šiek tiek braškių jogurto su kukurūzų dribsniais, iš- 
sidžiovino plaukus, apsivilko paltą ir apsivyniojo šaliką. Per naktį 

oro sąlygos gerokai pasikeitė, lauke buvo vėjuota, kartkartėmis 
pratrūkdavo smarki kruša. Iš pradžių į redakciją ji ketino važiuoti 
56-ojo maršruto autobusu, bet pirmajam snaigių šuorui aplipus 
veidą ir ėmus tirpinti blakstienų tušą, apsigalvojo. Ji išsikvietė 
taksi. 

Vos tik Anika klestelėjo ant užpakalinės taksi sėdynės, prasi- 
dėjo septintos valandos radijo žinios. Naktį radijo reporteriai taip 
pat pasivaikščiojo po dar vieną apleistą sporto aikštę, policijos at- 
stovas vis dar buvo pavargęs ir įsitempęs, o interviu su Olimpinio 
komiteto prezidentu palengva ėmė priminti sugedusio gramofo- 
no grojamą plokštelę. 

Anika stengėsi nesiklausyti tų žinių ir pažvelgė pro langą į Nor 
Melarstrande išsirikiavusius namus, - vienus brangiausių visoje 
Švedijoje. Ji nebūtų gebėjusi paaiškinti, kodėl. Tie namai nebuvo 
niekuo ypatingi. Taip, vienoje pusėje pro jų langus buvo matyti 
kanalas, kai kurie butai buvo su balkonais, ir tiek. Tačiau trans- 
porto eismas gatvėje buvo toks intensyvus, kad tuose balkonuose 
sėdėti ir grožėtis vaizdu tikriausiai buvo neįmanoma. Ji sumokėjo 
kreditine kortele, tikėdamasi šią sumą įtraukti į išlaidas darbui ir 

susigrąžinti. 

Redakcijos priimamajame Anika dažniausia pasičiupdavo vieną 
iš tos dienos laikraščio egzempliorių, kurių čia pūpsodavo nemen- 
ka krūva. Kol liftu pakildavo į ketvirtą aukštą, paprastai spėdavo 
pusę jo perversti, bet šiandien viskas buvo kitaip. Mac šiandienos 
numeryje buvo tiek reklamų, kad rasti straipsnius buvo sunku. 

Spaikas jau buvo išvažiavęs namo ir Anikai iš karto palengvėjo. 
Ingvaras Johansonas atėjo visai neseniai, atsisėdęs gurkšnojo pir- 
mą puodelį kavos ir buvo įnikęs į rytinius laikraščius. Niekam iš 
kolegų nerarusi nė žodžio Anika paėmė kito vakarinio laikraščio 

egzempliorių, atsinešė kavos iš automato ir nužingsniavo į savo 
kabinetą. 

Abiejuose laikraščiuose buvo paskelbta naujos sprogimo aukos 
tapatybė ir išspausdinta nuotrauka. Pasirodo, per sprogimą žuvo 
trisdešimt devynerių metų statybininkas, Farsta bendrovės dar- 
buotojas Stefanas Bjurlingas, vedęs ir turėjęs tris vaikus. Jis dirbo 
vienoje iš daugybės smulkių statybų bendrovių, kurios per pasta- 
ruosius penkiolika metų dažnai gaudavo užsakymų iš Stokholmo 
Olimpinių žaidynių organizacinio komiteto. Patrikas pasikalbėjo 
su žuvusiojo viršininku. 

Stefanas buvo pats geriausias brigadininkas, kokį tik galima įsi- 
vaizduoti, — pareiškė viršininkas. - Jis buvo atsakingas, visada lai- 
kėsi numatytų terminų ir dirbdavo tol, kol darbai būdavo baigti. 
Stefano brigadoje niekas nedykinėjo. 

Ir, žinoma, Stefanas Bjurlingas buvo visų labai mėgstamas, tu- 
rėjo puikų humoro jausmą ir visuomet būdavo gerai nusiteikęs. 

Jis puikus žmogus, visuomet atrodė laimingas ir su juo buvo ti- 
krai gera dirbti, - pridūrė kitas žuvusiojo kolega. 

Anika pajuto krūtinėje tvenkiantis pyktį. Koks niekšas nužu- 
dė šį vyrą ir sugriovė gyvenimą jo šeimai? Be tėvo liko trys maži 
vaikai. Ji galėjo tik įsivaizduoti, kaip reaguotų Kalis ir Elena, jei 
staiga žūtų Tomas. Ir kaip, po galais, reaguotų ji? Kaip po tokių 
tragedijų žmonės apskritai geba atsitiesti ? 

Be to, ir mirtis ne iš maloniųjų, - pagalvojo ji, skaitydama pir- 
minę policijos pateiktą šio įvykio ataskaitą ir jausdama gerkle ky- 
lant šleikštulį. 

Policijos ekspertų nuomone, bomba turėjo būti virve pririšta 
vyrui prie nugaros, maždaug toje vietoje, kur yra inkstai. Be to, 
prieš sprogimą aukos rankos ir kojos greičiausiai buvo pririštos 

prie kėdės. Dar nebuvo ištirta, kokias sprogstamąsias medžiagas 
nusikaltėlis naudojo ir kaip bomba buvo susprogdinta, tačiau pa- 
reigūnai spėjo, kad žudikas tikriausia turėjo laikmatį arba tai buvo 
uždelsto veikimo sprogstamasis užtaisas. 

- Po perkūnais, - garsiai nusikeikė Anika ir pasvarstė, ar ne- 
būtų buvę geriau skaitytojų pasigailėti ir bent kai kurių šiurpių 
smulkmenų neskelbti. 

Ji pamėgino įsivaizduoti persirengimo kambaryje sėdintį ir iš- 
sivaduoti mėginantį vyrą su prie nugaros pririšta tiksinčia bomba. 
Kažin, apie ką tokiomis akimirkomis žmogus galvoja? Gal prisi- 
mena visą savo gyvenimą? Gal galvoja apie vaikus? Apie žmoną? 
O gal vien apie jį pančiojančią virvę? Ne, sprogdintojas nebuvo 
paprasčiausias beprotis; rodos, jis buvo ir sadistas. Nors kabinete 
buvo šilta, Aniką nukrėtė šiurpas. 

Ji pervertė laikraštį iki galo, užmetė akį į dar vieną Džanetos 
Ulberg straipsnį, kuriame tikrai įtaigiai buvo aprašyta dar viena 
tuščia ir aidinti, vidury nakties aplankyta sporto arena, o tada jos 
žvilgsnis nukrypo į reklamas. Viena buvo visiškai aišku: žaislų pa- 
saulyje netrūksta. 

Anika nuėjo prie automato ir atsinešė dar vieną puodelį kavos, 
bet grįždama padarė lankstą ir užsuko į fotografijų skyrių. Šį kartą 
budėjo Johanas Henriksonas: sėdėjo ir skaitė vieną iš rytinių lai- 
kraščių, Svenska Dagbladet. 

— Gana šlykštus būdas ką nors nužudyti, ar ne? — sėsdamasi 
priešais jį pasakė Anika. 

Fotografas papurtė galvą. 
- Taip, tas žudikas tikras pamišėlis. Nieko panašaus dar nesu 
girdėjęs. 

- Gal norėtumėte ten nuvažiuoti ir apsižvalgyti? - vildamasi, 
kad Henriksonas sutiks, paklausė Anika. 


- Dar per tamsu, - atsakė Henriksonas. - Vis tiek nieko ne- 


matysime... 

- Ne, kol kas ne, bet gal pavyktų įsigauti į vidų. O jei policija 
nuėmė apsauginę juostą? 

- Kažin. Policijos ekspertai tikriausiai vis dar renka žuvusiojo 
palaikus. 

- Kaip tik dabar tikriausia į darbą renkasi kiti statybininkai, jo 
kolegos... 

- Su jais mes jau šnekėjomės. 

Anika suirzusi atsistojo. 

- Gerai, palauksiu, kol ateis kitas fotografas, kuriam lengviau 
pakelti plačiąją nuo kėdės. 

- Najau, nurimkite, - tarė Henriksonas. - Mielai ten nuva- 
žiuosiu. Aš nemėginu išsisukti nuo darbo. 

Anika stabtelėjo ir pamėgino jam nusišypsoti. 

- Gerai, atsiprašau, be reikalo užsikūriau. Tik mėginu parodyti 
bent šiek tiek entuziazmo. 

— Viskas gerai, - patikino ją Henriksonas ir nuėjo pasiimti 
krepšio su fotoaparatu ir vaizdo kamera. 

Anika paskubomis baigė gerti kavą ir nuėjo pas Ingvarą Johan- 
soną. 

— Gal žinote, ar kam nors iš rytinės pamainos reikės Henrikso- 
no? Ketiname nuvažiuoti ir pamėginti patekti į Setros halę. 

— Rytinė pamaina nerašys nė žodžio, nebent prasidėtų Trečia- 
sis pasaulinis karas. Laikraštis ir taip jau didžiulis, - dėdamas ant 


stalo dar vieną vakarinį laikraštį, pasakė Ingvaras Johansonas. - 

Kitam numeriui turime šešiolika puslapių daugiau nei įprasta ir 
didžiąją jų dalį užima reklamos. Viena mūsiškių komanda išva- 
žiavusi rinkti medžiagos straipsniui apie stipraus snygio sukeltas 
transporto problemas, bet jie tikriausia ir patys netiki, kad šiai te- 
mai laikraštyje bus vietos. 

- Jei prireiks, žinote, kaip su mumis susisiekti, — tarė Anika ir 
nuėjo į savo kabinetą pasiimti palto. 

Jie paėmė vieną iš tarnybinių automobilių ir prie jo vairo sėdo 
Anika. Eismo sąlygos buvo siaubingos; Esingės greitkelyje susida- 
rė milžiniška transporto spūstis, mašinos vos judėjo. 

- Nesistebiu, kad tokiu oru įvyksta masinių avarijų, - prabilo 
Henriksonas. 

Palengva švito, o tai jau teikė vilties. Anika pasuko į pietus ir 
netrukus automobilių gatvėse šiek tiek sumažėjo. Ji padidino grei- 
tį, Segeltorpo sankryžoje įsuko į Skerholmeno kelią ir pravažiavo 
pro Bredengo kempingą. Jiems iš dešinės rikiavosi ilgos kaip du 
vandens lašai vieni į kitus panašių, iš geltonų plytų sumūrytų dau- 
giabučių namų eilės, o kairėje dunksojo vienaaukščiai sandėliai ir 
pramoniniai kompleksai. 

- Man rodos, praleidote vieną posūkį, - dešinėje šmėstelėjus 
sniege skęstančiai Setros halei, atkreipė jos dėmesį Henriksonas. 

— Velnias... - nusikeikė Anika. - Teks važiuoti į Setros centrą 
ir pagrįžti. 

Pamačius didžiulius daugiabučių namų kompleksus ir sniegu 
nuklocus viršutinius jų aukštus, Aniką nukrėtė šiurpas. Ji čia lan- 
kėsi tik kartą, kai Tomas pirko Kaliui pirmą dviratį. Tomas pa- 

reiškė, kad dviratuką derėtų pirkti naudotą, - pigiau kainuotų, be 
to, jie prisidėtų prie aplinkos tausojimo. Tad jiedu nusipirko skel- 


272 


SPROGDINTOJA 


žvilgsnio tinkamą dviratį, jis ėmė nervintis, ar prekė nėra vogta. 
Pareiškė nemokėsiąs nė kronos, kol nepamatysiąs dviračio pirki- 
mo kvito ir vaiko, kuris jį išaugo. Ta šeima gyveno būtent viename 
iš šių daugiabučių. 

Važiuojant Eksetros keliu netrukus didžiulis socialinių būstų 
kompleksas liko jiems už nugarų. Tada Anika įsuko į Bjorkse- 
travegeną. Sprogimas įvyko šeštu numeriu pažymėtame, - kitaip 
sakant, vyresniesiems teisėjams skirtame, - persirengimo kamba- 
ryje, o jis buvo užpakalinėje pastato dalyje, tarp sporto salės ir se- 
nosios čiuožyklos. 

- Viskas užtverta, - tarstelėjo Henriksonas. 

Anika nieko neatsakė, tik apsuko automobilį. Pavažiavusi atgal 
ji pastatė mašiną kitoje Eksetros kelio pusėje, nuošalioje automo- 
bilių stovėjimo aikštelėje, tarp dviejų pusnių. Tada išlipo ir pažvel- 
gė į pastatą, kurio lauko sienos buvo apkaltos tamsiai raudonomis 
medžio plokštėmis. Žiūrint iš galo, jis atrodė kaip ufonautų laivas: 
vienoje pusėje šlaitinis stogas leidosi gana žemai, o nuo centro vėl 
gana staiga kilo ir prie krašto baigėsi keista kreiva atbraila. 

— Ar jau esate čia buvęs? — paklausė ji Henriksono. 

— Ne, neteko, - papurtė galvą jis. 

- Pasiimkite krepšį su įranga, pažiūrėsime, gal pavyks rasti kitą 
įėjimą, - pasakė Anika. 

Paklampoję per sniegą netrukus jiedu pasiekė užpakalinę halės 
pastato dalį. Jei Anika neklydo, dabar jie buvo atsidūrę toliausiai 
nuo įėjimo, visiškai priešingoje pusėje. 

- Šios durys, rodos, skirtos prekėms ir įrangai pristatyti, — tarė 
ji ir žengė prie jų. 

Durys buvo užrakintos. Jiedu vėl nubrido per sniegą, pasuko už 


kampo ir toliau traukė palei šoninę halės sieną. Jos viduryje buvo 

dvejos gana siauros durys, - Anika numanė, kad tai — avariniai išė- 
jimai. Pirmos durys buvo tvirtai uždarytos, o antros neužrakintos, 
Niekur nebuvo matyti nei apsauginės juostos, nei eiti draudžian- 
čios užtvaros. Anikai iš džiaugsmo net galva ėmė svaigti. 

- Eikite pirmas, - verdama duris sumurmėjo ji. 

- Manote, galime taip imti ir įeiti? — nusistebėjo Henrikso- 
nas. 

- Žinoma, - patikino kolegą Anika. — Tieskite į priekį tai vie- 
ną, tai kitą koją ir nesustokite. 

- Labai šmaikštu, tik ar eidami į vidų nenusižengiame įstaty- 
mams, ar tai nėra neteisėtas įsibrovimas? —- paklausė Henrikso- 
nas. 

— Neabejoju, kad netrukus išsiaiškinsime. "Tai viešas pastatas, 
sporto halė, ji priklauso Stokholmo miesto savivaldybei. Tai vi- 
suomeninės paskirties objektas ir jo durys buvo neužrakintos. Ne- 
turėtų kilti problemų. 

Vis dar abejodamas Henriksonas žengė pro duris, o Anika įėju- 


si stropiai jas uždarė. 


4() 


Jiedu sustojo nedidelės žiūrovų tribūnos viršuje. Anika ap- 
sižvalgė; halė atrodė tikrai jauki. Stogo konstrukciją laikė septy- 
nios medinės arkos. Keistas pastato stogo linkis pasirodė esanti 
stoglangių eilė lubose. Didžiąją halės dalį užėmė bėgimo takas su 
viražu, o dešinėje buvo maryti šuolių į tolį duobė ir šuolių į aukštį 
bei šuolių su kartimi sektoriai. Kitame halės gale, už bėgimo tako, 
rodos, buvo įsikūrę biurai. 

- Viename iš kabinetų dega šviesa, - tarė Henriksonas, moste- 
lėdamas į pirmą iš kairės kabinetą. 

— Vadinasi, ten ir eisime, - linktelėjo Anika. 

Nužingsniavę pasieniu jiedu pasiekė dideles dvivėrės duris, pa- 
našias į pagrindinį halės įėjimą. Gretimoje patalpoje išgirdo kažką 
verkiant. Henriksonas stabtelėjo. 

- Po galais...- sumurmėjo. - Nenoriu ten eiti. 

Nekreipdama į fotografą dėmesio, Anika žengė ten, iš kur skli- 
do verksmas. Kambario durys buvo praviros, ji tyliai pasibeldė ti- 
kėdamasi, kad kas nors atsilieps. Nesulaukusi atsakymo stumtelė- 
jo duris ir pažvelgė vidun. Kambarys atrodė tarsi statybų aikštelė: 


pat gulėjo krūva storų lentų, o ant suolelio buvo paliktas grąžtas. 

Vidury šio chaoso, ant plastikinės kėdės verkdama sėdėjo jauna 
šviesiaplaukė moteris. 

- Atleiskite, - užkalbino ją Anika, - aš iš Evening Pos: laikraš- 
čio. Gal galėčiau kuo nors padėti ? 

Moreris tebeverkė, tarsi nebūtų girdėjusi Anikos žodžių. 

- Gal nueiti ir ką nors pakviesti? - pasisiūlė Anika. 

Moteris nepakėlė galvos ir delnais užsidengusi veidą vis dar 
kūkčiojo. Minutėlę tyliai pastovėjusi tarpduryje Anika apsisuko, 
ketindama išeiti ir uždaryti duris. 

- Ar galite patikėti, kad žmonės gali būti tokie niekšingi? — 
paklausė moteris. 

Anika stabtelėjo ir vėl į ją atsisuko. 

- Ne, negaliu, - prisipažino. - Tai tiesiog nesuvokiama. 

- Esu Beata Ekesjo, - prisistatė moteris ir į gabalėlį tualetinio 
popieriaus garsiai išsišnypštė nosį. 

Tada nusivalė juo delnus ir atkišo žurnalistei dešinę ranką. 
Anika nedvejodama ją paspaudė. Rankos paspaudimas buvo la- 
bai reikšmingas veiksmas. Ji prisiminė, kaip pirmą kartą paspaudė 
ranką AIDS sergančiam žmogui, - jaunai moteriai, užsikrėtusiai 
šia liga, kai gimdė antrą vaiką. Vienoje Švedijos ligoninėje jai buvo 
perpilras kraujas, o kartu „padovanotas“ šis virusas. Jos ranka buvo 
švelni, šilta ir grįždama į redakciją Anika visą kelią jautė degant 
moters odą lietus; delną. Kitą kartą jai teko susipažinti su vienos iš 
baikerių klubo Pragaro angelai sekcijos vadovu. Anika ištiesė ran- 

ką pasisveikinti, o jis, nenuleisdamas nuo jos akių, neskubėdamas 
liežuviu persibraukė sau delną nuo riešo iki pirštų galų. 

Žmonės tikrai velniškai žiaurūs, - pasakė jis, tiesdamas seilėtą 
ranką. Anika nedvejodama ją paspaudė. Visa tai ji prisiminė lai- 

kydama verkiančios moters ranką ir tarp pirštų jausdama ašarų 
drėgmę ir snarglio likučius. 

- Esu Anika Bengtzon, - prisistatė ji. 

- Jūs rašėte apie Kristiną Furhagę, - tarė Beata Ekesjo. - Eve- 
ning Post laikraštyje paskelbėte straipsnį apie Kristiną Furhagę. 

- Taip, iš tiesų, - linktelėjo Anika. 

- Kristina Furhagė buvo nuostabiausia moteris pasaulyje, - 
pridūrė Beata Ekesjo. - Tai, kas jai nutiko, siaubinga... 

- Taip, tikrai, - nesumodama, ką turėtų atsakyti, ir nutarusi 
tiesiog laukti pritarė Anika. 

Moteris vėl išsipūtė nosį ir užsikišo už ausų šviesiai gelsvų plau- 
kų sruogas. Anika atkreipė dėmesį, kad Beata iš prigimties švie- 
siaplaukė, mat prie šaknų jos plaukai nebuvo tamsesni, kaip kad 
Anės Snaphanės. Atrodė, ji buvo maždaug trisdešimties, kaip ir 
Anika. 

- Pažinojau Kristiną, - tarė Beata Ekesjo, nepakeldama akių 
nuo tualetinio popieriaus ritinėlio, kurį laikė pasidėjusi ant ke- 
lių. - Mudvi drauge dirbome. Ji man buvo pavyzdys. Todėl ma- 
nau, kad tai, kas jai atsitiko, yra baisu. 

Anika ėmė nerimauti. Šis pokalbis niekur nevedė. 

- Ar tikite likimu? - pakėlusi galvą ir žvelgdama į Aniką staiga 
paklausė moteris. 

Anika pastebėjo, kad Henriksonas įėjo į kambarį ir sustojo jai 
už nugaros. 

— Ne, - atsakė. - Netikiu, jei turite omenyje, kad viskas gyveni- 
me yra iš anksto nulemta. Man rodos, savo likimą kuriame patys. 

— Kodėl? - atsitiesusi ir susidomėjusi paklausė moteris. 

— Mūsų ateitį lemia priimami sprendimai. Kasdien priimame 
sprendimus, kurie keičia mūsų gyvenimą. Ar man eiti per gatvę 

dabar, ar palaukti, kol pravažiuos šis automobilis? Jei nuspren- 
džiame neteisingai, mūsų gyvenimas baigiasi. Viskas priklauso 
nuo mūsų. 
- Vadinasi, nemanote, kad kažkas stebi mus iš viršaus? - pla- 
čiai atmerkusi akis paklausė Beata, 
- Kalbate apie Dievą? Jei norite paklausti, ar mūsų gyvenimas 
žemėje turi tikslą, tai galiu atsakyti, kad turi. Tik nemanau, kad 
mums lemta jį žinoti, nes, jei būtų lemta, tai ir žinotume, ar ne? 
Akivaizdžiai susimąsčiusi, moteris atsistojo. Ji nebuvo aukšta, 
ne aukštesnė nei metro šešiasdešimties, be to, liesa kaip paauglė. 
— O kodėl jūs čia sėdite, ką čia veikiate? - pagaliau įsidrąsinusi 
paklausė Anika. 
Moteris atsiduso ir įsistebeilijo į vieną iš skylių sienoje, pro ku- 
rią buvo prakišti elektros laidai. 
— Aš čia dirbu, - mirksėdama ir bandydama sulaikyti ašaras 
paaiškino ji. 
— Dirbote kartu su Stefanu? 
Ji linktelėjo ir vėl pravirko. 
- Blogis, blogis, visur blogis, - sumurmėjo ji, mosuodama ran- 
komis sau prieš veidą. 
Anika paėmė moters ant grindų padėtą tualetinio popieriaus 
ritinėlį ir atplėšė kelis lapelius. 

- Šrai, - tarė ji. 

Moteris atsisuko taip staiga, kad Anika žingtelėjo atatupsta ir 
užmynė Henriksonui ant kojos. 

- Jei likimo nėra, kas tuomet nulėmė, kad Kristina ir Stefanas 
turės mirti? — paklausė Beata ir pervėrė Aniką liepsningu žvilgs- 
niu. 

- Šį sprendimą priėmė žmogus, - ramiai atsakė Anika. - Kaž- 
kas juos abu nužudė. Nenustebčiau, jei paaiškėtų, kad tai to paries 
žmogaus darbas. 

- Buvau čia, kai sprogo bomba, - vėl nusigręždama pridūrė 
Beata. - Tai aš paprašiau jo pasilikti po darbo valandų ir patikrinti 
persirengimo kambarius. Ar dėl to aš atsakinga už tai, kas nuti- 
ko? 

Anika nieko neatsakė, tik atidžiai pažvelgė į moterį. Šioje halė- 
je ji atrodė tarsi ne savo vietoje. Ką ji norėjo pasakyti ir svarbiausia, 
ką čia veikė? 

- Jei ne likimas lėmė, kad Stefanas atsidūrė tame pačiame kam- 
baryje, kuriame sprogo bomba, vadinasi visa tai yra mano kaltė, ar 
ne? - tarė Beata. 

- Kodėl manote, kad esate kalta? - nustebusi paklausė Anika ir 
tą akimirką išgirdo už nugaros kažką šnekant. 

Pro pagrindinį įėjimą kartu su aštuoniais ar devyniais statybi- 
ninkais ką tik įėjo uniformą vilkintis policininkas. 

— Ar galėčiau jus nufotografuoti? — pasiteiravo moters Hen- 
riksonas. 

Beata Ekesjo pasitaisė plaukus. 

— Fotografuokite, - tarė. - Noriu, kad apie tai parašytumėte. 
Labai svarbu, kad žmonės viską sužinotų. Parašykite viską, ką jums 
sakiau, - paprašė ji. 

Beata stovėjo ir žiūrėjo į fotografą, o šis padarė kelias moters 
nuotraukas be blykstės. 

— Ačiū, kad su mumis pasikalbėjote, - paskubomis padėkojo 
Anika, dar kartą paspaudė Bearai ranką ir nuskubėjo paskui po- 
licininką. Kitaip nei ši vargšė, sukrėsta moteris, policija galėjo su- 
teikti jai vertingos informacijos. 


279 


LIZA MARKLUND 


Vyrus Anika pasivijo jau žengiančius į halę. Jiedu su Henrikso- 
nu prisistatė, kas esantys, ir policininkas iš karto susinervino. 

- Po velnių, kaip čia patekote? Kaip prasibrovėte pro užtvarą? 

Anika ramiai pažvelgė jam į akis. 

- Vakar naktį jūsų žmonės darbą atliko gana atlaidžiai, parei- 
gūne. Neužtvėrėte pietinės pastato pusės ir nepatikrinote avarinių 
išėjimų. 

— Tai visai nesvarbu, nes jūs tuoj pat iš čia išeisite, - pareiškė 
pareigūnas imdamas Aniką už parankės. 

Tą akimirką Henriksonas padarė dar vieną nuotrauką, tik šį 
kartą su blykste. Policininkas stabtelėjo ir patraukė nuo Anikos 
ranką. 

— Kas dabar vyksta? - paklausė Anika, rankinėje apgraibomis 
ieškodama bloknoto ir rašiklio. - Apklausiami liudytojai ir renka- 
mi įkalčiai? 

- Taip, o dabar jums jau metas išeiti. 

Anika atsiduso ir tebelaikydama bloknotą bei rašiklį nuleido 
rankas. 

- Najau, liaukitės. Mums vieniems kitų reikia. Leiskite penkias 
minutes pasišnekėti su vyrais, nufotografuoti juos halėje ir mums 
to pakaks. 

Policininkas stipriai sučiaupė lūpas, apsisuko ir prasiskynęs ke- 
lią pro būrį statybininkų žengė prie pagrindinių durų. Jis tikriau- 

siai ketino kviestis pastiprinimą. Anika suprato, kad turi veikti 
greitai. 

— Gerai, ar galime juos visus kartu nufotografuoti? - paklausė 
ji ir vyrai, nors ir nenoriai, susirinko prie nedidelės pakylos. 

- Atleiskite, jums tikriausiai atrodo, kad esame labai įkyrūs, bet 


iš tiesų tik stengiamės kuo geriau dirbti savo darbą. Labai svarbu, 

kad Stefano žudikas būtų sučiuptas ir galbūt žiniasklaida galėtų 
padėti, - Henriksonui spragsint fotoaparatu paaiškino Anika. 

- Pirmiausia, mums labai gaila, kad netekote bendradarbio, ti- 
kriausiai skaudu netekti tokio kolegos. 

Vyrai tebetylėjo. 

- Gal norėtumėte ką nors pasakyti apie Stefaną? - pasiteiravo 
ji 

Fotografas paprašė vyrus susėsti ant pakylos; dabar visi stary- 
bininkai sėdėjo nugaromis į halę ir žvelgė į jį. Ši nuotrauka turėjo 
būti jaudinanti. 

Vyrai vis dar dvejojo ir nė vienas nenorėjo kalbėti. Visi atrodė 
susikaupę, rimti, jų akyse nebuvo macyti ašarų. Tikriausia jie buvo 
ištikti šoko. 

- Stefanas buvo mūsų viršininkas, - pagaliau prabilo išbluku- 
siu kombinezonu vilkintis vyras. - Tikrai geras vyrukas... 

Kiti pritariamai sumurmėjo. 

— Kokius darbus čia atliekate? - paklausė Anika. 

- Einame per visą pastatą ir kai ką keičiame, pritaikome jį olim- 
pinėms žaidynėms. Kad atitiktų higienos ir saugumo reikalavi- 
mus, tikriname elektros instaliaciją, vamzdžius... Tas pats daroma 
visuose olimpiniuose objektuose. 

— Ir Stefanas vadovavo šiems darbams? 

Vyrai vėl ėmė kažką murmėti, o po kelių akimirkų vyras nublu- 
kusiu kombinezonu paaiškino: 

- Jis vadovavo mums, o tikra viršininkė yra ta šviesiaplaukė. 
Ji - projekto vadovė. 

Anika kilstelėjo antakius. 

— Beata Ekesjo? — nustebusi paklausė. - Ji čia viskam vadovau- 

ja? 

Vyrai tyliai nusijuokė ir iškalbingai susižvalgė: girdi, taip, čia 
viskam vadovauja Beata. Tačiau tas juokas atrodė liūdnas ir labiau 
priminė ironišką prunkščiojimą. 

Vargšė moteriškė... - dingtelėjo Anikai. — Su šia vyrų gauja jai 
tikriausiai nelengva. 

Nesumojusi, ką daugiau pasakyti, Anika paklausė, ar jie paži- 
nojo Kristiną Furhagę, ir vyrai energingai ėmė linksėti. 

— Kokia moteris... - tarė vyras mėlynu kombinezonu. - Nejsi- 
vaizduoju, ar kas nors kitas būtų aprėpęs tiek darbų. 

— Kodėl taip manote? - susidomėjo Anika. 

— Ji važiuodavo į visas statybvietes, šnekėjosi su darbininkais. 
Dievas žino, kaip rasdavo tam laiko, bet visada norėdavo asmeniš- 
kai susitikti su statybininkais ir pati pamatyti, kaip vyksta darbai. 

Vyras nutilo, o Anika susimąsčiusi rašiklio galu pabarbeno į 
bloknorą. 

— Ir šiandien ketinate dirbti, ar ne? 

- Turime pasikalbėti su policija, o tada tikriausiai keliausime 
namo. Ir tylos minute pagerbsime Stefano atminimą, — pasakė sta- 

tybininkas. 

Netrukus su dar dviem kolegomis grįžo policijos pareigūnas. 
Jie atrodė gerokai įpykę ir traukė tiesiai prie susibūrusių statybi- 
ninkų. 

— Labai ačiū, - tyliai padėkojo vyrams Anika ir pamačiusi, kad 
jai arčiau, paėmė Henriksono krepšį. 

Tada apsisuko ir palei bėgimo taką nužingsniavo prie pagrindi- 
nių halės durų. Anika girdėjo, kad fotografas tekinas ją vejasi. 

— Ei, jūs! - šūktelėjo policininkas. 

— Dėkojame ir daugiau jums netrukdysime! — atsakydama su- 
šuko Anika ir nelėtindama žingsnio pamojo. 

Ji palaikė Henriksonui duris, o po akimirkos jos paleistos už- 
sitrenkė. 

Vairavo Anika. Jiems grįžtant į redakciją fotografas sėdėjo ir 
tylėjo. Vis dar snigo, tačiau dabar bent jau buvo šviesu. Transpor- 
to eismas buvo dar intensyvesnis, juolab kad prieš Kalėdas auto- 
mobilių į gatves išriedėdavo daugiau nei įprastai. Iki švenčių buvo 
likusios tik trys dienos. 

- Kur praleisite Kalėdas? - nutraukė tylą Anika. 

- Ką ketinare daryti? - savo ruožtu pasiteiravo Henriksonas. 

Anika nustebusi į jį žvilgtelėjo. 

- Su kuo? Ką turite omenyje? 

- Ar galime laikraštyje skelbti gautą medžiagą, kai be leidimo 
įsmukome į halę? 

Anika atsiduso. 

- Pasikalbėsiu su Šiumanu ir paaiškinsiu, kaip viskas buvo. 
Manau, kad publikuosime ant pakylos sėdinčių statybininkų nuo- 
trauką, o antraštėje po ja parašysime, kad jie tylos minute pager- 
bia Stefano atminimą. Ko nors daugiau nei antraštės nesukursime, 
o straipsnyje šalia galima paskelbti iš policijos gautą informaciją, 
pridėti, kad pakalbinome statybininkus, kad teismo medicinos 
ekspertai tebedirba ir taip toliau. Na, žinote, įdėsime įprastą 
straipsnį. 

— O kaip ta moteris? 

Anika prikando lūpą. 

- Jos neminėsiu. Ji buvo pernelyg sutrikusi ir nieko naujo ne- 
pasakė. Nemanau, kad Beara suvokė, kur esanti. Beje, ką apie ją 
manote? 

— Pokalbio pradžią praleidau, - tarė Henriksonas. - Ar ji visą 
laiką šnekėjo tik apie blogį ir kaltę? 

Anika pasikasė nosį. 

- Iš esmės, taip. Todėl ir nenoriu jos minėti. Gal ji ir buvo ha- 
lėje, kai sprogo bomba, bet vis tiek apie šį įvykį nieko negali papa- 
sakoti. Girdėjote, ką šnekėjo. Tikriausia tai yra vienas iš tų atvejų, 
kai turime pasistengti žmogų apsaugoti, nors Beata Ekesjo ir labai 
nori, kad apie ją parašytume laikraštyje. Šiuo metu ji nesuvokia, 
kas jai geriausia. 

— Neseniai tvirtinote, kad ne mums spręsti, kas pakels viešu- 
mos naštą, o kas ne, - priminė jai Henriksonas. 

— Taip, tai mano žodžiai, - pripažino Anika. - Tačiau mes 
sprendžiame, ar asmuo suvokia, kas esame ir ką jam sakome. Ta 
moteris man pasirodė pernelyg keista. Laikraštyje apie ją nerašysi- 
me. Bet straipsnyje užsiminsiu apie tai, kad sprogimo metu halėje 
buvo projekto vadovė, kad Stefano mirtis ją labai prislėgė ir kad 
dėl kolegos žūties ji kaltina save. Tik nemanau, kad turėtume at- 
skleisti Beatos tapatybę arba spausdinti jos nuotrauką. 

Likusią kelio dalį jie įveikė tylėdami. Anika išleido Henriksoną 
prie pagrindinių redakcijos pastato durų ir nuvairavo automobilį 


į požeminį garažą. 

Bertilis Milanderis sėdėjo priešais televizorių savo prabangioje 
art nouveau Stiliaus bibliotekoje ir jautė rvinksint pulsą. Jis garsiai 
ir giliai alsavo. Jautė, kad tuoj užmigs. Televizoriaus garsas buvo 
beveik visiškai užsuktas ir prasiskverbęs pro ritmingus jo kūno 
garsus Milanderio ausis tik kartkartėmis pasiekdavo neaiškus 
murmesys. Per televiziją šnekučiavosi ir juokėsi būrelis moterų, 
bet jis negirdėjo, apie ką jos kalba. Retkarčiais ekrane pasirodyda- 
vo lentelė su įvairių šalių vėliavomis, telefonų numeriais ir valiutų 
kodais. Jis nesuvokė, kas vyksta. Išgėrus raminamųjų viską, rodos, 
apgaubė migla. Kartais Bertilis Milanderis tyliai sudejuodavo. 

- Kristina... - saumurmėjo jis ir kelias minutes pakūkčiojo. 

Paskui, matyt, užsnūdo, o dar vėliau staiga vėl nubudo. Mar 
užuodė puikiai pažįstamą kvapą, kuris ponui Milanderiui siejosi 
su pavojumi. Šis pavojaus ženklas buvo taip įsirėžęs į jo sąmonę, 
kad Bertilis pažino jį net veikiamas vaistų ir snausdamas. 

Jis šiaip taip atsikėlė nuo odinės sofos, bet dėl nukritusio krau- 
jospūdžio jautėsi tarsi apdujęs. Laikydamasis sofos atlošo atsisto- 
jo ir pamėgino susigaudyti, iš kur sklinda tas kvapas. Iš svetainės. 
Ramstydamasis į knygų lentynas, ponas Milanderis atsargiai ėmė 
artintis prie durų ir netrukus pajuto, kad kraujospūdis palengva 
kyla. 

Jo duktė tupėjo priešais židinį, ėmė iš kartoninės dėžės kažką. 
kius daiktus ir metė į ugnį. 

— Ką darai? - suglumęs paklausė Bertilis Milanderis. 

Seno židinio dūmtraukis buvo prastas, tad dūmai sklido į svę. 
tainę. 

— Tvarkausi, - tarė duktė. 

Jis priėjo prie paauglės ir atsisėdo šalia, ant grindų. 

— Kūreni laužą? - atsargiai pasiteiravo jis. 

Lena pažvelgė į tėvą. 

— Tik šį kartą - ne viduryje kambario, - pasakė ji. 

— Kam tau tas laužas? - paklausė jis. 
išplėšė kartono lapą ir pamėgino jas atgaivinti. Liepsnos lyžtelė- 
jo popierių ir kaipmat jį prarijo. Porą sekundžių kartono gabalas 
stovėjo liepsnose, o tada greitai susirietė ir išnyko. Besišypsančios 
Kristinos Furhagės akys dingo amžiams. 

— Nenori pasilikti mamos nuotraukų atminimui? — paklausė 
Bertilis. 

— Ašją visada prisiminsiu, - patikino jį Lena. 

Mergina išplėšė dar tris nuotraukų albumo lapus ir kyštelėjo 


juos į židinį. 


Pro Evos Britos darbo stalą Anikai einant į savo kabinetą sekre- 
torė pakėlė galvą ir į ją žvilgtelėjo. Anika maloniai pasisveikino, 
bet Eva Brita nedraugiškai ją pertraukė. 

- Jau grįžote iš spaudos konferencijos? — piktdžiugiškai pa- 
klausė ji. 

Anika iš karto sumetė, kad sekretorė nori išgirsti ją sakant: Iš 


kokios spaudos konferencijos? Tada Eva Brita galėtų visiems įrody- 

ti, kad organizuojant nusikaltimų skyriaus darbą lemiamas žodis 
priklauso jai. 

- Nevažiavau, - atsakė Anika ir nusišypsojusi dar plačiau nuėjo 
į savo kabinetą ir užsidarė duris. Še tau, — pagalvojo ji, - dabar 
galėsi sukti galvą, kur buvau. 

Tada ji paskambino Bėrit į mobilųjį. Linija nebuvo užimta, bet 
po kelių signalų įsijungė balso paštas. Berit aparatas visuomet bū- 
davo rankinės dugne ir, kai skambėdavo, ji paprastai nespėdavo jo 
rasti ir atsiliepti. Anika palaukė pusę minutės ir vėl paskambino. 
Berit atsiliepė iš karto. 

— Aš policijos būstinėje, spaudos konferencijoje, - paaiškino 


reporterė. - Buvai išvykusi, tad mes su Ulfu Olsonu tave pavada- 


vome. 

Ak, dėkoju! - pagalvojo Anika. 

— Ką naujo sužinojai ? 

- Kelis įdomius faktus. Tuoj grįšiu. 

Jiedvi baigė pokalbį. Anika atsirėmė į kėdės atlošą ir užsikėlė 
kojas ant stalo. Paskui stalčiuje rado aptirpusią šokolado plytelę ir 
sulaužė ją į mažesnius gabalėlius. Šokoladas buvo pradėjęs cukruo- 
tis, bet tikrai dar valgomas. 

Nors redakcijoje tikriausia nebūtų drįsusi pasakyti to garsiai, 
jai nedavė ramybės mintis, kad ryšys tarp šių dviejų sprogimų ir 
olimpinių žaidynių yra menkas. O jei šie du sprogimai tebuvo mė- 
ginimas asmeniškai susidoroti su konkrečiais žmonėmis? 

Setros halės nė iš tolo nebuvo galima laikyti olimpinių žaidynių 
arena. Be to, Kristiną Furhagę ir Stefaną Bjurlingą turėjo daug kas 
sieti. Žinoma, juodu siejo pasiruošimas olimpinėms žaidynėms, 
bet... gal ne tik? Anika būtų galėjusi lažintis, kad praeityje jie abu 
tikrai buvo susidūrę su savo žudiku ir kad juos nužudė tas pats 

asmuo. Pinigai, meilė, seksas, valdžia, pavydas, neapykanta, ne. 
teisybė, įtaka, šeima, draugai, kaimynai, atostogos, mokykla, vai. 
kai, transportas, - sričių, kuriuose galėjo susikirsti jų keliai, buvo 
daugybė. Šį rytą halėje buvo bent dešimt žmonių, pažinojusių ir 
Stefaną Bjurlingą, ir Kristiną Furhagę. Aukos net nebūtinai turėjo 
viena kitą pažinoti. 

Ji paskambino savo informatoriui. 

Šis sunkiai atsiduso. 

— Rodos, mudu vienas kitam jau viską pasakėme, - tarė. 

— Na, ir ką laimėjome?! Jums patinka prasidėjusi diskusija apie 
saugumą? Sveiki! Sveiki! Ar čia kas nors yra?! - pamėgdžiojo ji rytą 
per radijo žinias girdėto reportažo ištrauką. 

Jis vėl atsiduso, o Anika kantriai laukė. 

— Negaliu daugiau su jumis šnekėtis. 

— Gerai, nieko tokio, - paskubomis pasakė Anika. - Supran- 
tu, kad turite daug darbo. Numanau, kad sėdite ir iš paskutiniųjų 
stengiatės rasti, kas galėjo sieti Stefaną Bjurlingą ir Kristiną Fur- 
hagę. Gal jau ir radote. Kiek, jūsų nuomone, yra žmonių, galinčių 
priciti prie signalizacijų kodų ir pažinojusių Srefaną? 

— Mes kaip įmanydami mėginame apsiginti nuo reikalavimų 
stiprinti saugumą... 

— Netikiu, - pasakė Anika. - Policija tikriausiai patenkinta, 
kad visuomenė nukreipė dėmesį nuo patikimiausios jūsų versijos 
ir įsivėlė į visiškai nereikalingą diskusiją apie olimpinių varžybų 
arenų saugumą. 

— Gal juokaujate? - ironiškai paklausė informatorius. - Juk už 
saugumą visada ir visur atsakinga policija... 

— Kalbu ne apie policiją apskritai, o apie jus ir jūsų kolegas, sė- 


dinčius savo biure ir mėginančius išaiškinti šias dvi žmogžudystes. 

Nes dabar viskas priklauso tik nuo jūsų, ar ne? Jei rasite žudiką, 
triukšmas dėl saugumo kaipmat nurims. 

- Sakote, jei? 

— Kai. Kaip tik todėl manau, kad vėl turėtumėte pradėti su 
manimi kalbėtis. Nebendraujant gyvenime nieko neįmanoma pa- 
siekti. 

- Ar šiandien rytą į Setros halę to ir įsmukote? Pabendrauti? 

Velniai rautų, jis viską žino... 

- Taip, be kita ko, ir pabendrauti, - atsakė Anika. 

— Gana, dedu ragelį. 

Anika giliai atsiduso ir tarė: 

— Kristina Furhagė turėjo dar vieną vaiką, sūnų. 

- Žinau. Viso gero. 

Jis tikrai labai pyko. Vos Anika padėjo ragelį, į kabinetą įėjo 
Berit. 

- Šlykštus oras, — purtydama plaukus pasakė ji. 

- Gal policija jau sučiupo žudiką? - pasiteiravo Anika, duoda- 
ma Berit šokolado. Ši žvilgtelėjo į plytelę, susiraukė ir atsisakė. 

— Ne, bet jie mano, kad abu sprogdinimai - vienų rankų dar- 
bas. Ir primygtinai kartoja, kad olimpinėms žaidynėms jokio pa- 
vojaus nėra. 

— Kokie jų argumentai? 

Berit pasiėmė savo bloknotą ir pasklaidė lapus. 

— Niekas viešai negrasino nei su olimpinėmis žaidynėmis susi- 
jusiai sporto arenai, nei asmeniui. Visi grasinimai buvo asmeninio 
pobūdžio ir neturi nieko bendra nei su sporto arenomis, nei su 
pačiomis olimpinėmis žaidynėmis. 

- Policija turi omenyje grasinimus, kurių sulaukė Furhagė. Gal 
Stefanui Bjurlingui taip pat kas nors grasino? 

- Tai tikiuosi išsiaiškinti šiandien po pietų, mat esu susitarusį 
susitikti su jo žmona. 

Anika kilstelėjo antakius. 

— Nieko sau! Ir ji sutiko? 

- Taip, ji neprieštaravo, kad susitiktume. Pamacysime, ar turė- 
sime iš to kokios nors naudos. Gali būti, kad ta moteris per daug 
sutrikusi ir prislėgta sielvarto, tad nieko negalėsime apie ją rašyti, 

- Ir vis dėlto pradžia puiki. Ką dar sužinojai ? 

Berit užmetė akį į bloknotą. 

- Ekspertai beveik baigė pirminę analizę sprogmenų, kurie 
buvo panaudoti pirmajam sprogimui. Policija mano, kad šiandien, 
tuoj po pietų, šiuo klausimu bus išplatintas pranešimas spaudai. 
Pareigūnai tikėjosi, kad šis dokumentas bus paruoštas iki spaudos 
konferencijos, bet Londone atsirado kažkokių trukdžių. 

- Na, pirmiausia, kodėl sprogstamoji medžiaga tirti buvo iš- 
siųsta į Londoną? 

Berit nusišypsojo. 

- Tiesiog Linšiopingo laboratorijoje sugedo tyrimui reikalinga 
įranga. 

- Ber kodėl policija taip kategoriškai atmeta sabotažo versiją? 

— Gal jie tik nori tyliai ir ramiai dirbti savo darbą? — gūžtelėjo 
Beric. 

— Na, nežinau... Netikiu, kad paprasčiausiai sugedo įranga, - 
pasakė Anika. - Manau, kad policija tuoj ras žudiką. 

Berit atsistojo. 


— Išalkau. O tu? 

Jiedvi nuėjo į valgyklą ir Berit nusipirko porciją makaronų ap- 
kepo, o Anika - salotų su vištiena. Vos joms pradėjus valgyti atėjo 
Patrikas. Jo plaukai buvo susitaršę ir jis atrodė taip, tarsi būtų mie- 
gojęs su drabužiais. 

- Labas rytas, - pasisveikino Anika. - Vakar vakare velniškai 
gerai padirbėjote. Kaip jums pavyko rasti jo bendradarbius? 

Išgirdęs pagyrimą, jaunasis žurnalistas pasijuto nejaukiai, bet 
netrukus plačiai nusišypsojo ir tarė: 

- Paskambinau ir pažadinau juos iš miego. 

Anika taip pat šyptelėjo. 

Paskui jie pasišnekučiavo apie Kalėdas, apie visus rūpesčius, 
dovanas ir patiriamą įtampą. Berit visas dovanas nupirko dar prieš 
prasidedant Adventui, o Patrikas dar net nepradėjo jų žvalgytis. 
Anika - taip pat. 

— Ketinau nupirkti jas šiandien, - paaiškino ji. 

— Aš lėktuve nupirksiu mamai dėžę šokoladinių saldainių, — 
tarė Patrikas. | 

Kalėdas jis planavo praleisti šalies pietuose, Smolande, pas 
tėvus. Pas Berit šventėms turėjo atvažiuoti suaugę jos vaikai. Jos 
duktė gyveno Jungtinėse Valstijose, o sūnus — Malmėje. 

- Pastaruoju metu arėme kaip reikiant. Gal susitarkime, kas įš 
mūsų ir kada per kelias ateinančias dienas bus laisvas? — pasiūlė 
Anika. 

- Jei galima, norėčiau laisvo ketvirtadienio, - paprašė Patri- 
kas. - Tuomet galėčiau skristi ankstesniu reisu. 

- O man rytoj būtų labai patogu sutvarkyti namus, nes ketvir- 
tadienį atvažiuoja Ivona su šeima. 

- Na štai, viskas klostosi kuo puikiausiai. Aš išeisiu anksčiau 
šiandien, o ketvirtadienį - kai tik galėsiu. 

Sutarę netrukus susitikti Anikos kabinete ir aptarti, kokią me- 
džiagą turi, jie išėjo iš valgyklos. 

Patrikas nuėjo pasiimti kito vakarinio laikraščio numerio, mat 
norėjo turėti savo egzempliorių. 

Anika ir Berit įsitaisė įprastose sau vietose, — Berit krėsle, o 
Anika biuro kėdėje, užkėlusi kojas ant stalo. 

Po minutėlės į kabinetą įvirto Patrikas. 

- Jie jau žino, kuo į gabalus buvo ištaškyta Furhagė! 

Jaunasis žurnalistas mostelėjo Stokholmo policijos išplatintu 
pranešimu spaudai. 

— Puiku, - tarė Berit. - Kas ten rašoma? 

Netardamas nė žodžio Patrikas žvilgsniu permetė tekstą. 

- Paprasčiausiu dinamitu, - neslėpdamas nusivylimo pasakė 
jis. 

— Kaip suprasti, paprasčiausiu dinamitu? - tiesdama ranką prie 
dokumento, nustebusi paklausė Anika. 

Patrikas patraukė pranešimą spaudai, kad Anika jo nepasiek- 
tų. 

— Ramiau, ramiau! - Štai kas čia rašoma: Sprogstamosios Mme- 
džiagos, iš kurios buvo pagaminta bomba, trečią valandą sep1y- 

niolika minučių sprogusi Stokholme, Viktorijos stadione, ir taip to- 
liau... ir nusinešusi Stokholmo Olimpinių žaidynių organizacinio 
komiteto vykdomosios direktorės, Kristinos Furbagės, gyvybę, tyri- 
mas baigtas. Bombos turinį sudarė lipnus sprogstamųjų medžiagų 
mišinys, kuriame vietoje paprasto nitroglikolio buvo nitroglicerino. 
Šiuo sprogstamųjų medžiagų mišiniu, kurio prekinis pavadinimas 
MINEJX, laisvai prekiaujama rinkoje, 0 jo pakuotės būna įvairaus 
svorio ir formos. Manoma, kad policijos tiriamu atveju bomba svė- 
rė apie dvidešimt keturis kilogramus ir kad sprogstamoji medžiaga 
buvo penkiolikoje plastikinių, penkiasdešimties milimetrų skersmens 
ir penkių šimtų penkiasdešimties milimetrų ilgio vamzdelių... 

— Dvidešimt keturis kilogramus? Po galais, tikrai nemažai, - 
nusistebėjo Anika. 

— Taip, juolab kad sprogimas buvo antžeminis, - įsiterpė Be- 
rit. - Nenuostabu, kad sprogimo banga pasiekė net Siodermal- 
mą. 

Patrikas skaitė toliau: 

- Ši sprogstamoji medžiaga trejus pastaruosius metus gaminama 


Lenkijoje. Ji pasižymi aukštu svorio ix stiprumo koeficientu, dide- 
liu tankumu ir yra labai sprogi. Tai gana minkšta, neaštyaus kvapo 
medžiaga. Taip pat ji išsiskiria aukštu flegmentacijos laipsniu... Po 
galais, kas ta flegmentacija? 

— Tvarumas, - paaiškino Berit. - Tai reiškia, kad tai tvari me- 
džiaga. 

— Iš kur ž4 žinai? - neslėpdama, kad kolegės žinios padarė jai 
įspūdį, paklausė Anika. 

Berit trūktelėjo pečiais. 

— Mėgstu spręsti kryžiažodžius... 

— Aukštas energingumo laipsnis, dujų tūris šiek tiek didesnis nei 
normalus, sprogimo galia - 115 šimte gramų ANFO, tankis - apie 
1,45 kilogramo kubiniame centimetre. Sprogimo reakcijos greitis 
gali pasiekti iki 5500-6600 metrų per sekundę. 

— Gerai, bet ką visa tai reiškia? — vėl paklausė Anika. 

- Nusiraminkite, tuoj paaiškinsiu. MINEX - Švedijoje popu- 
liariausia dinamito rūšis. Per pastaruosius trejus metus gamintojo 
atstovas Noroje šių sprogmenų pardavė daugiau nei šimtui statybos 
įmonių. Nustatyti policijos tiriamų sprogmenų pirkėjo nepavyko. 

— Kitaip sakant, tai įprastas, statybose naudojamas dinami- 
tas? — tarė Berit. 

— Kam statybose reikalingas dinamitas? - paklausė Anika. 

— Jis naudojamas vos ne kiekviename žingsnyje. Tiesiant kelius, 
gilinant šachtas, karjeruose, gaminant žvirgždą, lyginant sklypą ir 
ruošiant jį statyboms... Dinamitas buvo naudojamas net mūsų 
vasarnamyje statant nuotekų valymo įrenginį. Žmonės jį naudoja 
kasdien. 

— Tai tiesa, - nusileido Anika. - Visai netoli mūsų, Kungshol- 
mene, šalia Šv. Eriko ligoninės statydami naujų namų kvartalą, jie 
irgi vis kažką sprogdindavo. 

— Klausykite toliau: Bomba susprogdinta naudojant elektroni- 
nius detonatorius. Jie buvo sujungti su uždelsto veikimo mechaniz- 
mu, dar vadinamu laikmačiu, ir automobilio akumuliatoriumi... 

Parrikas nuleido ranką, kurioje laikė policijos pranešimą spau- 
dai, ir pažvelgė į koleges. 

— Po perkūnais, — tarė jis, - tikrai gudriai sugalvota... 
Kelias minutes jie sėdėjo netardami nė žodžio ir mėgindami 
įsisąmoninti šią informaciją. Pirmoji atitoko Anika ir nukėlė kojas 


nuo stalo. 

- Dieve mano, kaip baisu... — tarė ji, bet čia pat griebė jautį už 
ragų: - Taigi, kas ko imsis? Berit, tu parašyk apie aukos šeimą, o 
jūs, Patrikai, gal ryšitės policijos vykdomo tyrimo analizei? 

Abu reporteriai linktelėjo, o Anika pridūrė: 

— Aš jau parašiau penkiolikos centimetrų straipsnelį apie tai, 
kad į darbą susirinkę statybininkai pagerbė žuvusio kolegos atmi- 
nimą tylos minute, kad Stefano jiems labai trūks ir taip toliau. 

— Kaip ten, halėje, viskas atrodė? - paklausė Berit. 

— Na, radome ašaromis apsipylusią ir visiškai palūžusią moterį. 
Nelengva buvo ją suprasti, ji vis kalbėjo apie kaltę, bausmę ir blogį, 
tiesą sakant, ji man pasirodė truputį keista. Straipsnyje jos nemi- 
nėjau. Rašyti apie ją tokią būtų buvę neetiška. 

- Esu tikra, kad pasielgei teisingai, - tarė Berit. 

- Ar nieko nepraleidome? Gal yra dar naujienų? 

Žurnalistai papurtė galvas ir grįžo prie savo telefonų bei kom- 
piuterių. 

Anika savo straipsnelį perkėlė į internetinę redakcijos rinkme- 
nų saugyklą, tada apsivilko paltą ir išėjo. Buvo tik pusė dviejų, bet 


ilgiau trinti alkūnių prie rašomojo stalo ji neketino. 

Anikai žingsniuojant į 56-ojo maršruto autobuso stotelę Fir- 
verkarbakene dar snigo. Kadangi lauke temperatūra laikėsi apie 
nulį, snaigės, vos pasiekusios žemę, virsdavo pilkai rusva tiže. Bals- 
vą ir skylėtą apklotą kol kas priminė tik tos, kurios krito ant žolės 
šalia Rusijos ambasados. 

Anika pasiekė stotelę ir klestelėjo ant suolo. Daugiau žmonių 
čia nebuvo, tad jai dingtelėjo, ar tik nebus praleidusi autobuso. 
Netrukus susigriebė sėdinti ant kažko šlapio, - vandens baloje ar 
ant sniego lopinio, tad pasikišo po užpakaliu vieną pirštinę. 

Kalėdas jie ketino praleisti Srokholme - Kūčių vakarą pas juos 
turėjo atvažiuoti Tomo tėvai. Su savo šeima Anika beveik neben- 
dravo. Tėvas buvo miręs, o motina tebegyveno Helefošnese, Sio- 
dermanlande, kur Anika ir užaugo. Netoliese, Flene, buvo įsikū- 
rusi ir jos sesuo, ne visą darbo dieną dirbanti parduotuvėje Right 
Price. Su motina ir seserimi Anika matydavosi retai. Jai tai neatro- 
dė svarbu - jų nesiejo niekas, išskyrus mažame, nykstančiame pra- 

moniniame mieste kartu praleisti metai. Kartais Anika pasvarsty- 

davo, ar jos tikrai gyveno tame pačiame mieste, - mat jų patirtis, 

įgyta toje mažoje bendruomenėje, buvo visiškai skirtinga. 
Autobusas buvo beveik tuščias. Anika atsisėdo gale ir nuvažia- 


vo į Hiotorgetą miesto centre. Ji užsuko į PUB universalinę par- 

duotuvę, pripirko žaislų už tris tūkstančius du šimtus aštuoniolika 
kronų ir sumokėjo už juos Visa kreditine kortele guosdamasi bent 
tuo, kad tikriausia gaus nemažai nuolaidos taškų. Tomui ji nupir- 
ko Naująją padažų knygą ir dizainerio sukurtus vyriškus marški- 
nius, o jo motinai - vilnonį šaliką. Tėvui dovaną turėjo parūpin- 
ti pats Tomas. Mat jo tėvas paprastai nenorėdavo nieko kito, tik 
konjako. 

Apie pusę trečios Anika grįžo į butą Hanrverkargatane. Šiek 
tiek pasiblaškiusi pirkinius nugrūdo į savo drabužių spintos gilu- 
mą. Tiesa, pernai Kalis savo dovanas čia ir rado, bet dabar ji netu- 
rėjo laiko sukti galvos ir ieškoti kitos slėptuvės. 

Netrukus ji jau vėl brido per sniego tižę ir staiga pajuto nenu- 
galimą norą užsukti į padėvėtų daiktų krautuvę, įsikūrusią už kelių 
gatvių. Mat joje buvo didžiausias Stokholme netikrų briliantų, ka- 
rolių ir auskarų, kuriuos penktame XX a. dešimtmetyje taip mėgo 
kino žvaigždės, pasirinkimas. Anika užsuko ten ir nupirko Anei 
Snaphanei paauksuotą sagę su granatais. Nedidukas tvarkingai 
apsirengęs pardavėjas suvyniojo papuošalą į blizgų aukso spalvos 
popierių ir perrišo tviskančiais mėlynais kaspinėliais. 

Kai įžengė į darželio patalpas, vaikai, paklaikę iš džiaugsmo, 
puolė prie jos. Anikai širdį nusmelkė kaltė. Bet juk tikra motina 
tai darydavo kasdien, ar ne?.. 

Anika su vaikais nuėjo į prekybos centrą Šelegatano ir Kungs- 
holmsgatano kampe ir nusipirko marcipano, grietinėlės, sirupo, 
smulkintų migdolų, sausainių tešlos ir kulinarinio šokolado. Vai- 
kai susijaudinę linksmai čiauškėjo. 

— Ką kepsime, mamyte? Ar šiandien gausime saldumynų, ma- 
myte? 

Jiems stovint eilėje prie kasos Anika nusijuokė ir apkabino vai- 


kus. 


— Taip, šiandien gausite. Išsikepsime gardėsių. Bus smagu, ar 
ne? 

- Aš mėgstu S2/žy Cat saldymedžio ledinukus, - pasakė Kalis. 

Kai jie grįžo namo, Anika užrišo vaikams dideles prijuostes ir 
nusprendė nesukti sau galvos dėl rezultatų, o tiesiog leisti mažie- 
siems pasilinksminti. Pirmiausia ji mikrobangų krosnelėje ištirpi- 
no šokoladą ir leido jiems panardinti į jį mažus marcipano gaba- 
lėlius. Netrukus jie jau turėjo daug marcipaninių rutuliukų, nors 
ir nelabai gražių. Anikos anyta, juos pamačiusi, tikriausiai būtų 
suraukusi nosį, bet vaikams, o ypač Kaliui, šis užsiėmimas teikė 
daug džiaugsmo. Anika dar ketino pagaminti irisų, bet susigriebė 
negalinti imtis šio darbo drauge su vaikais, nes šių saldainių masė 
bus pernelyg karšta. Tad atsisakiusi šios minties ji įjungė orkaitę 
ir išėmė sausainių tešlą. Elena iš džiaugsmo nenustygo vietoje. 
Mergaitė iškočiojo tešlą, formelėmis prispaudė iš jos sausainių, o 
tarpuose likusią tešlą suvalgė nekeptą. Galų gale ji taip prisišveitė, 
kad vos galėjo pajudėti. Ir vis dėlto jiems pavyko iškepti porą skar- 
dų visai padoriai atrodančių sausainių. 

- Argi judu ne šaunuoliai?! - pagyrė ji vaikus. - Žiūrėkite, ko- 
kių puikių kalėdinių sausainių prikepėte! 

Kalio veidas net švytėjo iš pasididžiavimo, berniukas pasiėmė 
sausainį ir stiklinę pieno, nors iš tiesų jau buvo visiškai sotus. 

Pasodinusi vaikus prie televizoriaus žiūrėti filmo, Anika ėmėsi 
tvarkyti virtuvę. Užtruko keturiasdešimt penkias minutes, bet per 
liūdnąją filmo dalį, kai mirė Simbos tėtis, ji prisėdo ant sofos tarp 
Kalio ir Elenos. Kai baigė tvarkyti virtuvę, vaikams dar buvo likusi 

žiūrėti nemaža Liūto karaliaus dalis, tad Anika pasinaudojo proga 
ir paskambino Anei Snaphanei. Anė su dukterimi gyveno Lindi- 
gėje, viršutiniame kotedžo aukšte. Kas antrą savaitę jos mergaitė, 
vardu Miranda, praleisdavo pas tėvą. Kai Anika paskambino, jos 


abi buvo namie. 
- Dar net nepradėjau ruoštis Kalėdoms, - atsiduso Anė. - Ko- 


dėl tau visada pavyksta, o aš nesuspėju? 

Kažkur Anės namuose Anika girdėjo sklindant animacinio 
filmo Paryžiaus katedra muziką. Vadinasi, Disnėjaus filmai buvo 
populiarūs ir žavioje bei prabangioje Lindigėje... 

- Juk tai aš niekada neturiu laiko, - paprieštaravo Anika. - 
Tavo namai visada nepriekaištingai sutvarkyti. Kai užsuku pas 
tave į svečius, visada jaučiuosi kalta. 

- Tereikia ištarti tris stebuklingus žodžius: Tonia iš Lenkijos, - 
pasakė Anė. - O šiaip tau viskas gerai ? 

Anika atsiduso. 

— Darbe šiomis dienomis man nesaldu. Susibūrė gauja niekše- 
lių ir jie nuolat stengiasi menkinti mano autoritetą. 

- Pirmas vadovaujamas postas - visada kaip rakštis subinėj, ar 
ne? Kai mane paskyrė prodiusere, šešis mėnesius buvau tokia nu- 
siminusi, maniau, kad mirsiu. Visada atsiranda koks nors mulkis, 
kuris nori apsunkinti gyvenimą. 

Anika prikando lūpą. 

— Kartais svarscau, ar apskritai buvo verta. Juk iš tiesų turėtume 
užsiimti paprastais dalykais, ar ne? Kartu su vaikais kepti sausai- 
nius, būti šalia jų, kai per televiziją rodo ką nors baisaus... 

— Po savaitės išprotėtum, - grąžino ją į tikrovę Anė. 

— Gal tu ir teisi. Ir vis dėlto svarbiausia - vaikai; šito nepaneig- 


si. Ta nužudyta moteris, Kristina Furhagė, turėjo sūnų, kuris mirė 

sulaukęs vos penkerių. Vargšė taip ir neatsitiesė. Kaip manai, ar jos 
darbai ir pasiekimai kada nors bent kiek aptemdė tuos prisimini- 
mus? 

- Dieve, kaip siaubinga, - tarė Anė. - Nuo ko jis mirė? 

- Piktybinė melanoma, odos vėžys. Baisu. 

- Ne, Miranda, lipk žemėn... Kiek, sakei, berniukui buvo 
metų? 

- Penkeri, kaip ir Kaliui. 

- Ir jis mirė nuo piktybinės melanomos? Nesąmonė! 

Anika suglumo. 

— Kodėl? 

- Jei berniukui buvo tik penkeri metai, mirti nuo piktybinės 
melanomos jis negalėjo. Tai neįmanoma. 

- Ką nori tuo pasakyti? - apstulbusi paklausė Anika. 

— Manai, kad ant savo kūno turiu bent vieną apgamą? Tu taip 
manai? Arba gal tau rodosi, kad visus juos pašalinau būdama jau- 
nesnė nei dvidešimties? Kaip tau atrodo? Ar gali įsivaizduoti, kad 
aš, būtent aš, galėčiau klysti kalbėdama apie šią ligą? Ak, Anika... 

Su draugės polinkiu į hipochondriją Anika jau buvo apsipratu- 
si, bet vis tiek jautėsi vis labiau suglumusi. Ar gali būti, kad netei- 
singai suprato Helenos Starkės žodžius? 

- Kodėl berniukas negalėjo sirgti piktybine melanoma? - jaus- 
damasi kaip paskutinė kvaiša paklausė Anika. 

— Todėl, kad piktybinė, mirtina melanomos forma niekada ne- 
išsivysto prieš lytinę brandą. Bet vaikas, žinoma, galėjo labai anks- 
ti subręsti, man rodos, tokių atvejų būna. Tai vadinama... 

Anika taip įtemptai mąstė, kad pajuto spaudimą smilkiniuose. 
Ko gero, Anė Snaphanė buvo teisi. Ji buvo beviltiška hipochondri- 


kė, nebuvo pasaulyje tokios ligos, kurios ji nebuvo sau įsikalbėjusi, 

ir medicininio tyrimo, kurio ji nebūtų pasidariusi. Daugybę kartų 
greitoji buvo nuvežusi ją į Danderido ligoninės Skubios pagalbos 
skyrių, be to, ji buvo numynusi įvairių mieste esančių gydymo įs- 
taigų slenksčius, - tiek visuomeninių, tiek privačių. Anė žinojo 
viską apie kiekvieną vėžio formą ir net pažadinta vidury nakties 
galėjo išvardyti, kuo skiriasi metabolinio sindromo ir pirminės 
amiloidozės stadijos simptomai. Ne, ji jokiu būdu negalėjo suklys- 
ti. Vadinasi, Helena Starkė arba suklydo, arba melavo. 

- Anika... 

- Klausyk, man reikia eiti. 

Baigusi pokalbį Anika pajuto, kaip ją nukrėtė šiurpas. Ji nea- 
bejojo, kad ši informacija yra nepaprastai svarbi. Jei Kristinos Fur- 
hagės sūnus mirė ne nuo piktybinės melanomos, galbūt jį pakirto 
kokia nors kita liga? O gal jis net buvo nužudytas? O gal apskritai 
nemirė? Gal jis vis dar gyvas? 

Staiga apimta nerimo Anika atsistojo ir jausdama gyslomis 
plūstanųį adrenaliną ėmė žingsniais matuoti virtuvę. Po galais, ji 
buvo tikra, kad užčiuopė siūlo galą. Staiga Anika sustojo. Jos in- 
formatorius! Jis žinojo, kad Kristina turėjo sūnų, - prieš padėda- 
mas ragelį pats pasakė. Taip, tai ir yra esmė! 

- Mamyrte, baigėsi Liūtas karalius. 

Vienas paskui kitą, - Kalis pirmas, o Elena šiek tiek atsilikusi 
nuo brolio, - į virtuvę atėjo vaikai. Anika susikaupė ir mintis apie 
Kristiną Furhagę nuvijo šalin. 

- Patiko filmas? Valgyti norite? Ne, daugiau sausainių nebus. 
Gal spagečių? O gal norėtumėte picos? 

Ji paskambino į piceriją Za Solo kitoje gatvės pusėje ir užsakė 
vieną picą Capricciosa, vieną su faršu ir česnakais ir vieną perlenktą 

picą su keptu kumpiu. Anika žinojo, kad Tomas vakariene nebus 
sužavėtas, bet nieko negalėjo pakeisti. Jei jis norėjo egzotiškesnio 
ir ilgiau ruošiamo patiekalo, pavyzdžiui, briedienos troškinio, tai 
turėjo grįžti namo antrą valandą popiet ir jau tada pradėti skrų- 


dinti mėsą. 

Evertas Danielsonas išsuko iš Solentunos kelio ir nuvažiavo į 
degalinę Helenelunde. Čia buvo didelė savitarnos plovyklos salė, 
į kurią jis užsukdavo beveik kiekvieną savaitę pasirūpinti savo au- 
tomobiliu. Jo sekretorė buvo iš anksto užsakiusi tris valandas nuo 
septintos valandos vakaro, - nors rezervuoti vietą nebuvo būtina, 
bet Evertas Danielsonas nenorėjo rizikuoti. Mat iš anksto neužsa- 
kius gauti tokį ilgą laiko tarpą galėjo būti sunku. 

Viską, ko jam reikėjo, Evertas nusipirko degalinės parduotu- 
vėje: butelį purškalo dėmėms šalinti, buteliuką automobilių šam- 
pūno, du buteliukus firminio Zi+;/e automobilių vaško ir pakelį 
pašluosčių. Dėmes šalinantis purškalas jam kainavo 31,50 kronos, 
šampūnas - 29,50 kronos, o du buteliukai vaško - 188 kronas. Už 
valandą plovykloje jis mokėjo 64 kronas, taigi iš viso šis vakaras 
jam atsiėjo mažiau nei 500 kronų. Evertas Danielsonas nusišypso- 
jo prie kasos dirbančiai merginai ir sąskaitą apmokėjo tarnybine 
kreditine kortele. 

"Tada išėjo iš parduotuvės, įvairavo automobilį į įprastą vietą 
plovykloje, užsidarė duris, išsiėmė sulankstomą kėdę ir ant suolo 
patalpos kampe pastatė nedidelį nešiojamąjį stereoaparatą. Paėmė 
kompaktinį diską, į kurį buvo įrašytos garsios arijos iš Aidos, Ste- 
buklingos fleitos, Karmen ir Madam Butterfly. 

Plovyklos erdvę užpildžius galingam nakties karalienės bal- 
sui, jis atsuko žarną ir apliejo automobilį. Link kanalizacijos an- 
gos plūstelėjo vandens bangelės, nešančios purvą, smulkų žvyrą 
ir ledo gabalėlius. Paskui jis apipurškė visą automobilį priemone 
nuo dėmių, kad pašalintų visus alyvos pėdsakus. Laukdamas, kol 
purškiklis ims veikti, Evertas atsisėdo ant sulankstomos kėdės ir 
ėmė klausytis Verdžio Traviatos. Plaudamas mašiną, jis ne visada 
klausydavosi operų: kartais mėgaudavosi senu ritmenbliuzu, pa- 
vyzdžiui, Madžiu Votersu, arba roko ritmu atliekama liaudies mu- 
zika, kad ir Henku Viljamsu. Kartais pamėgindavo pasiklausyti 
ko nors moderniau, pavyzdžiui Rebekos Tiornkvist arba kai kurių 
Evos Dalgren dainų. 

Everto mintys ėmė truputį klaidžioti, bet netrukus jis sutelkė 
dėmesį į tai, apie ką pastarosiomis dienomis mąstė beveik nuolat, — 
apie būsimą savo darbą. Šiandien prieš pietus pamėgino išsiaiškin- 
ti, kokios bus jo pareigos, ir susidėlioti būsimus darbus pagal svar- 
bą. Tam tikra prasme, žuvus Kristinai jam netgi palengvėjo. Kad ir 
kas tą moterį susprogdino, padarė pasauliui didelę paslaugą. 

Pasibaigus arijai Evertas pakeitė diską ir nutarė pasiklausy- 
ti Sati fortepijoninės muzikos. Plovyklą užpildė liūdni muzikos 
garsai, o jis vėl čiupo žarną ir ėmė plauti automobilį, tačiau plovi- 
mas jam džiaugsmo neteikė, — iš tiesų Evertas Danielsonas laukė 
paskutinės darbo dalies - automobilio vaškavimo ir skrupulingo 

blizginimo, kol kėbulas imdavo nepriekaištingai spindėti. Jis del- 
nu perbraukė automobilio stogą. Everto neapleido nuojauta, kad 


viskas bus gerai. 


Tuoj po pusės aštuntos Tomas nuvedė vaikus į lovą. Anika 
prieš miegą paskaitė jiems istoriją apie tai, kaip maža mergaitė ir 

jos mama ėjo į vaikų darželį. Toje istorijoje motina darželio dar- 
buotojams papasakojo, kad niekas nenori vykdyti savo viršininko 
įsakymų, ir visi suaugusieji garsiai juokėsi. 

- Puiku, vadinasi dabar jau ir vaikų knygose įprasta pilti purvą 
ant viršininkų, - tarė Anika. 

- Apie ką kalbi? - paklausė Tomas, versdamas Svenska Dagbla- 
det puslapius, skirtus verslui. 

- Tik pažvelk į šią anketą, - paragino vyrą Anika ir padavė jam 
moterų žurnalą blizgiais viršeliais. - Atsakęs į klausimus turėtum 
sužinoti, kaip tau sekasi darbe. Perskaityk keturioliktą klausimą. 
Koks yra jūsų viršininkas? Atsakymo variantai: kvailas ir nekom- 
petentingas, pretenzingas ir niekam tikęs arba pasipūtęs. Kaip visa 
tai suprasti? Kokią mintį mėginama įpiršti skaitytojui? O štai čia, 
kitame puslapyje, rašoma, ką daryti norint tapti viršininku. Skai- 
tytojams netiesiogiai mėginama įteigti, kad visi viršininkai yra 
kvailiai ir kiekvienas žmogus trokšta juo tapti. Bet juk akivaizdu, 
kad tai netiesa! 

- Žinoma, kad tiesa, - perversdamas laikraščio puslapį pareiš- 
kė Tomas. 

- Štai tokiais mitais mūsų visuomenė ir vadovaujasi! 

— Na, buvo laikai, kai ir tu nevengdavai kritikuoti redakcijoje 
dirbančių savo viršininkų, gal jau pamiršai? 

Anika pasidėjo žurnalą ant kelių ir priekaištingai pažvelgė į 
Tomą. 

— Kritikavau, bet, po galais, jie tikrai sėdėjo ne savo rogėse! 

— Na štai, pati į savo klausimą ir atsakei, —- gūžtelėjo Tomas ir 
vėl ėmė skaityti laikraštį. 

Anika susimąsčiusi nutilo, o tuo metu Jonas Polmanas perskai- 
tė orų prognozę Kalėdoms: Vžsoje šalyje pasnigs, 0 sniegas laiky- 

sis bent jau iki pirmosios Kalėdų dienos. Tada iš vakarų plūstelės 
drėgnesnis oras ir vėlų Kūčių vakarą vakarinėje šalies dalyje, ypač 
pajūrio regionuose, sulauksime stipraus lietaus. 

- Kol apsipratai, ir tau darbas savivaldybių asociacijoje neatro- 
dė lengvas, ar ne? - priminė Tomui Anika. 

Tomas padėjo laikraštį, nukreipęs pultelį išjungė televizorių ir 
ištiesė į Aniką rankas. 

- Eikš pas mane, - pakvietė. 

Staiga nutilus televizoriui, kambaryje įsiviešpatavo spengianti 
tyla. Anika pakilo iš fotelio, užropojo ant sofos, įsitaisė Tomo glė- 
byje, priglaudė galvą jam prie krūtinės ir užsikėlė kojas ant kavos 
stalelio. 

Tomas ją apkabino, delnu perbraukė pečius, pūstelėjo į sprandą 
ir pabučiavo raktikaulį. Anika pajuto virpulį tarpkojyje ir pasvars- 
tė, ar juodu šį vakarą dar rastų jėgų pasimylėti. 

Tuo momentu suskambo jos mobilusis: šaiži melodija veržėsi iš 
jos rankinės ir sklido į televizijos kambarį. 

— Neatsiliepk, - sušnabždėjo "Tomas, krimsčiodamas jai ausies 
lezgelį, bet jau buvo per vėlu. Kerai išsisklaidė ir dabar Anika sėdė- 
jo ant sofos įsitempusi ir tiesi kaip styga. 

- Tik pažiūrėsiu, kas ten, - lipdama nuo sofos sumurmėjo ji. 

— Tikrai turėtum pakeisti skambučio toną, - jai einant į kori- 
dorių pasakė Tomas. - Po galais, kokia čia melodija? 

Ekrane šviečiantis numeris Anikai nebuvo pažįstamas, todėl ji 
nusprendė atsiliepti. 

- Anika Bengtzon. 

- Sveiki, čia Beata Ekesjo. Šiandien rytą matėmės Setros halėje. 
Leidote paskambinti, jei norėčiau ką nors pasakyti... 

Anika sukando dantis ir be garso sudejavo. Prakeikta viziti- 


nė... 

- Žinoma, - šaltai tarė ji. - Ką norite pasakyti? 

- Na, tik svarsčiau, ar apie mane kas nors bus rašoma rytojaus 
laikraštyje? 


Sprendžiant iš balso, moteris buvo laiminga ir puikiai nusitei- 
kusi. 

- Kodėl klausiate? - nustebo Anika ir atsisėdo ant suolelio 
prieškambaryje. 

- Man tiesiog smalsu. Manau, svarbu, kad viskas būtų pateikta 
teisingai. Tik tiek. 

Anika atsiduso. 

- Gal galėtumėte kalbėti konkrečiau? - paprašė ji ir žvilgtelėjo 
į rankinį laikrodį. 

- Norėčiau daugiau papasakoti jums apie save, apie savo darbą 
ir panašiai. Gyvenu labai jaukiame name, galite bet kada užsukti 
ir jį apžiūrėti. 

Anika išgirdo, kad Tomas vėl įjungė televizorių. 

— Greičiausiai to neprireiks, - pasakė jai Anika. - Laikraštyje 
labai trūksta vietos, neabejoju, kad tai suprantate. Tiesą sakant, 
apie jus nerašysime. 

Mobiliajame trumpai įsiviešpatavo tyla. 

- Kaip suprasti? - pagaliau pralemeno moteris. - Visiškai ma- 
nęs neminėsite? 

— Ne šį kartą. 

- Bet... Juk šnekėjotės su manimi! Fotografas padarė nuotrau- 
kų! 

— Mes kalbamės su daugybe žmonių, apie kuriuos paskui nie- 
kada nerašome laikraštyje, - šiaip taip tvardydamasi paaiškino 


307 


LIZA MARKLUND 


Anika. - Dar kartą dėkoju, kad šiandien rytą skyrėte mums laiko, 
tačiau pokalbio su jumis laikraštyje neskelbsime. 

Mobiliajame įsiviešpatavo dar nejaukesnė cyla. 

- Noriu, kad parašytumėte, ką šiandien rytą šnekėjau, - tyliai 
pasakė moteris. 

— Apgailestauju... - sumurmėjo Anika. 

Beata Ekesjo atsiduso. 

— Ak, tiek to, — tarė ji. - Šiaip ar taip, ačiū. 

— Aš taip pat jums dėkinga. Sudie, - atsisveikino Anika ir baigė 
pokalbį. 

Tada nuskubėjo ant sofos pas Tomą, paėmė iš jo pultelį ir išjun- 
gė televizorių. 

— Kur sustojome? - paklausė ji. 

— Kas skambino? - pasidomėjo Tomas. 

— Moteris, su kuria buvau susitikusi šiandien rytą. Ji man pasi- 
rodė truputį trenkta. Statybos darbų Setros halėje vadovė. 

- Dirbti statybose, bent jau pagal statistiką, jai turėtų būti ti- 
krai nesaldu, - tarė Tomas. - Jaunoms moterims sunkiausia ištver- 
ti bendrovėse, kuriose dirba daugiausia vyrai. 

— Šir kaip? Ar yra kokių nors konkrečių įrodymų? - nustebusi 
paklausė Anika. 

— Žinoma. Neseniai šia tema buvo paskelbta išsami ataskaita. 
Po daugybės atliktų tyrimų paaiškėjo, kad rasti darbo vietą sun- 
kiausia vyriškas profesijas pasirinkusioms moterims. Pašaipų, 
grasinimų ir seksualinių priekabiavimų jos sulaukia dažniau nei 
moterys ar vyrai, dirbantys kitose srityse. Geteborgo Kalmerso 
Technologijos universiteto Laivybos katedros mokslininkų tyri- 

mas atskleidė, kad keturios iš penkių jūreivių moterų patiria pary- 


čias dėl lyties, - paaiškino Tomas. 

— Iš kur visa tai Žinai? 

Tomas šyptelėjo. 

— Juk ir tu puikiai prisimeni Berit Hamrin straipsnio smul- 
kmenas. Yra ir kitų pavyzdžių, daug jų galima rasti kariuomenėje. 
Daugybė moterų tarnybos atsisako anksčiau, nors buvo savano- 
rės. Viena iš pagrindinių tokio apsisprendimo priežasčių - nesu- 
tarimai su kolegomis vyrais. Vadovaujančius postus užimančioms 
moterims gresia rimtos sveikatos problemos, ypač jei jos patiria 
stiprų bendradarbių spaudimą. 

- Hm, mums reikėtų apie tai parašyti, - keldamasi nuo sofos 
pasakė Anika. 

- Taip, reikėtų. Tik ne dabar, nes kaip tik ketinau pamasažuoci 
tau pečius. Jei nuvilktume tavo marškinėlius... Štai taip... Jei nu- 
segtume... 

Neryžtingai protestuodama Anika netrukus pasijuto išvaduo- 
ta iš liemenėlės. 

— Kaimynai pamatys... 

"Tomas atsikėlė ir išjungė šviesą. Dabar į kambarį plūdo tik kaž- 
kur žemai siūbuojančių gatvės žibintų šviesa. Lauke vis dar krito 
didelės sunkios snaigės. Anika ištiesė rankas ir vėl prisitraukė savo 
vyrą. Iš pradžių jiedu neskubėjo, gulėjo ant sofos ir glamonėjosi, 
atsargiai vilkdami vienas kitam drabužius. 

— Ar žinai, kad varai mane iš proto? - sumurmėjo Tomas. 

Jie išsitiesė ant grindų ir ėmė mylėtis: iš pradžių lėtai, paskui — 
aistringiau ir triukšmingiau. Patirdama orgazmą Anika šūktelėjo. 
"Tomas elgėsi šiek tiek santūriau. Paskui Tomas acnešė pūkinę ant- 
klodę ir jiedu vėl įsitaisė ant sofos. Nuvargę ir atsipalaidavę jie- 
du gulėjo klausydamiesi už lango sklindančių tamsos gaubiamo 

didmiesčio garsų. Cyptelėjo stabdžiai ir stotelėje sustojo 48-ojo 
maršruto autobusas; jie girdėjo kaimynų įjungtą televizorių ir 
šūksnius gatvėje. | 

— Dieve, kaip norėčiau gauti porą laisvų dienų, - sušnabždėjo 
Anika. 

Tomas ją pabučiavo. 

— Tu geriausia visame pasaulyje, - pasakė jis. 


Melas 


Nuo pat pradžių buvau visiškai teisi. Pasaulis buvo scena, pasta- 
tyta tam, kad mane kvailintų, o mane supę žmonės vaidino spekta- 
klyje. Jie siekė mane įtikinti, kad viskas tikra: žemė, miškas, laukai, 
Nimano traktorius, kaimas, krautuvė ir pastininkas. Anapus žals- 
vai melsvų Furubergeto kalnų šlaitų plytintis pasaulis tebuvo ūka- 
notas fonas. Atidžiai klausydavausi, ar neišgirsiu nedarnios gaidos, 
kantriai laukiau, kol kas nors išsiduos. Eidama iš kambario tarp- 
duryje atsisukdavau, tikėdamasi bent akies krašteliu, bent trumpai 
pamatyti žmones tokius, kokie jie yra iš tiesų. Niekada nepavykdavo. 
Žiemą užlipdavau ant pusnių prie svetainės lango ir žvelgdavau į 
vidų. Kai manęs ten nebūdavo, žmonės nusiimdavo kaukes, delnais 
paremdavo nuvargusias galvas ir ilsėdavosi. Jie tyliai šnekučiuoda- 
vosi, tikriausia kalbėdavosi nuoširdžiai, paprastai, patikliai ir sa- 
kydavo tiesą. Bet vos tik grįždavau, jie vėl būdavo priversti griebtis 
savo nepatogių maskuočių, gyventi taip, kaip jiems visai netinka, su 
veiduose atsisbindinčiu kartėliu ir meluodami. 

Neabejojau, kad per dešimtą mano gimtadienį sužinosiu visą tie- 
są. Kad tą rytą kiekvienas iš tų žmonių ateis pas mane susigrąžinęs 
tikrąjį savo pavidalą ir aprengs mane baltais drabužiais. Žinojau, 
kad veidai bus ramūs ir nuoširdūs. Kad procesija nunes mane prie 
daržinės pamiškėje, kitoje kelio pusėje. O ten, prie durų mangs jau 

lauks spektaklio režisierius, jis paims mane už rankos ir nusives į 
Nušvitimo karalystę. 

Ir paaiškins man, kaip viskas yra iš tiesų. 

Kartais į seną daržinę nueidavau ir viena. Nežinau, kiek man 
buvo metų, pamenu tik trumpas savo kojas, graužiančias vilnones 
kelnes ir batus, kurie man trukdė eiti. Kartą iki juosmens įsmukau į 

pusnį tr įstrigau sniege. 

Daržinė dunksojo nuošalioje vietoje, prie miško, nešienaujamos 
pievos pakrašty. Stogas buvo įgriuvęs. Žvelgiant iš miško tankmės, 
pilki sienojai, rodės, tviska sidabru. O dalis stogo kraigo dangaus 
fone atrodė nelyginant švyturys. 

Daržinės gale, prie kito kraigo, buvo keturkampė anga ir as, eida- 
ma prie jos, pirštais čiuopdavau šiurkštų rąstų paviršių. Įėjimas buvo 
šiek tiek aukščiau, sienoje, užsilipti man būdavo gana sunku. 

Viduje laikas, rodės, buvo seniai sustojęs: ore sklandė dulkės, pro 
angą įkypai krito mėnesienos šviesa. Jausmas, kad esi tarp tvirtų sie- 
ny, bet tuo pat metu virš galvos plyti neaprėpiamas dangus, gerokai 
svaigino. Pro aplink tankiai sužėlusių krūmų šakas ir stogo likučius 
skverbėsi šviesa. Grindys taip pat jau buvo pradėjusios irti, todėl 
vaikščioti turėjau labai atsargiai. 

O dar giliau, po grindimis, buvo durys, vedančios į sceną. Žino- 
jau, kad jos ten. Kažkur po tomis pūvančiomis lentomis manęs laukė 
Tiesa. Kartą sukaupiau drąsą ir palindau po grindimis, rankomis 


čiuopdamna kelią į Šviesą. Bet radau tik šieno ir nugaišusių žiurkių. 


Gruodžio 22-oji, trečiadienis 


45 


Šiandien buvo Anikos eilė vežti vaikus į darželį, todėl, Tomui 
išėjus į darbą, jai dar liko laiko truputį pagulėti ir pamąstyti. Ka- 
dangi iki Kūčių liko tik dvi dienos, jai tikrai reikėjo susikaupti, 
kad įveiktų finišo tiesiąją. Neįtikėtina, kiek nedaug jai reikėjo, kad 
vėl atgautų jėgas. Valandą praleidusi mieste vaikštinėdama po par- 
duotuves, iškepusi kelias skardas sausainių ir gerai pasidulkinusi, 
Anika vėl buvo pasiruošusi stoti akis į akį su tais grobuonimis. Pa- 
galiau ji visą naktį praleido lovoje viena, be kurio nors iš vaikų, bet 
dabar mažyliai prabudo ir tekini įvirto į miegamąjį. Anika juos 
apkabino ir kvailiojo su jais tol, kol neiškilo grėsmė, kad pavėluos 
į darbą. Elena sugalvojo Kutuliuko žaidimą, kurio esmė buvo ta, 
kad reikėjo kutenti vienas kitam kojų pirštus ir šaukti: Kutuliukai, 
kutuliukai! O Kaliui labai patiko skraidyti: Anika turėjo atsigulti 
aukštielninka, pakelti kojas ir laikyti ant jų sėdintį sūnų. Kartais 
dideliam visų džiaugsmui lėktuvas suduždavo. Pagaliau iš pagal- 
vių, antklodžių ir Tomo pižamos jie pastatė urvą. Paskui vaikai 
greitai papusryčiavo, suvalgė braškių jogurto su cukrumi apibars- 
tytais sluoksniuotos tešlos pyragaičiais, o Anika tuo metu sutepė 
sumuštinių. Jie vos suspėjo užsiregistruoti. Šiandien Anika ilgiau 
nepasiliko, - vos pasodinusi vaikus dviem darželio darbuotojoms 


ant kelių, išskubėjo į darbą. 

Lauke vis dar snigo ir ant šaligatvių telkšojo purvina tižė. Kai 
savivaldybė įsteigė vietinius vykdomuosius komitetus, sniego va- 
lymo mašinos gatvėse beveik nepasirodydavo. Anika gailėjosi, kad 
neturi jėgų įsitraukti į politiką. 

Jai pasisekė greitai įlipti į 56-ojo maršruto autobusą, redak- 
cijos priimamajame ji čiupo laikraštį, pasigavo liftą ir praeidama 
pasisveikino su prižiūrėtojais, kurių kambarys buvo šalia žinių 
skyriaus. Pamačiusi vieną iš prižiūrėtojų jau antrą kartą šiandien 
arnešant paštą, Anika mintyse sukalbėjo padėkos maldą Andersui 
Šiumanui. Dabar, kai Eva Brita pagaliau ėmėsi jai priklausančių 
darbų, Anikos gyvenimas turėjo gerokai palengvėti. 

Nuo žinių skyriaus registracijos stalo ji paėmė kito vakarinio 
laikraščio egzempliorių ir rytinius laikraščius, o pakeliui į savo ka- 
binetą pačiupo puodelį kavos iš aparato. Eva Brita sėdėjo savo dar- 
bo vietoje ir niūriai pasisveikino. Kitaip sakant, redakcijoje viskas 
buvo kaip įprasta. 

Berit paėmė interviu iš velionio Stefano Bjurlingo žmonos ir 
savo darbą atliko nepriekaištingai. Jos straipsnis užėmė abu vidu- 
rinius laikraščio puslapius ir buvo iliustruotas didele nuotrauka: 
moteris su trimis vaikais sėdėjo ant rudos odinės sofos savo na- 
muose, Farstoje. Antraštė skelbė: GYVENIMAS TĘSIASI. Iris- 
dešimt septynerių metų moteris, vardu Eva, atrodė rimta ir susi- 
kaupusi. Vaikai, - vienuolikos, aštuonerių ir šešerių, — išpūtę akis 
žiūrėjo į objektyvą. 

Blogis šiame pasaulyje reiškiasi daugybe pavidalų, - straipsnyje 
sakė Eva. - Paika būtų manyti, kad čia, Švedijoje, mes nuo jo apsau- 
goti vien todėl, kad nuo 1809-ųjų nepatyrėme karo. Su smurtu ir 


žiaurumu žmonės susiduria ten, kur mažiausia to tikisi, 

Kai policijos pareigūnai atvyko pranešti, kad žuvo jos vyras, 
Eva kepė blynus. 

Kai turi tris vaikus, tiesiog negali palūžti, - pridūrė moteris. - 
Turime susitelkti ir gyventi toliau. 

Anika ilgai žiūrėjo į nuotrauką. Jos neapleido keistas jausmas, 
kad čia kažkas ne taip. Ta moteris buvo perneyg rami, ar ne? Kodėl 
straipsnyje ji neužsiminė nei apie sielvartą, nei apie neviltį? Kita 
vertus, tekstas buvo geras, nuotrauka įtaigi ir apskritai tai buvo vy- 
kęs straipsnis, puikiai tinkantis viduriniams laikraščio puslapiams. 
Ir vis dėlto Anika padėjo ant stalo šį laikraščio numerį jausdama 
pasibjaurėjimą. Patrikas, kaip visada, puikiai padirbėjo: papasako- 
jo apie techninę analizę ir policijos pastangas ieškoti sprogdintojo. 
Vis dar buvo laikomasi teorijos, kad už abu sprogimus atsakingas 
tas pats asmuo, nors ekspertai ir nustatė, kad sprogstamosios me- 
džiagos nebuvo vienodos. 

Šį kartą sprogstamasis užtaisas buvo gerokai mažesnis, - pareiš- 
kė policijos atstovas spaudai. - /š pirminės analizės galima spręsti, 
kad arba buvo naudojama kitokia sprogstamoji medžiaga, arba jos 
kiekis buvo daug mažesnis. 

Kitame direktorių valdybos posėdyje Anika nutarė pasiūlyti, 
kad su Patriku būtų pasirašyta nuolatinio darbo sutartis. 

Jos pačios straipsnis su Johano Henriksono nuotrauka, kurioje 
buvo nufotografuoti Setros halės darbininkai, užėmė visą puslapį. 
Jis taip pat buvo neblogas. 

Anika pervertė likusius laikraščio puslapius, nuo sprogdintojo 
iki skyriaus, pavadinto Moteris ir mokslas. Šie puslapiai redakcijoje 
buvo vadinami tiesiog Vanko skiltimi. Šiandien Vanko komanda 
griebėsi seno kaip pasaulis triuko ir rašė apie Amerikoje išleistą 
populiariosios psichologijos knygą, skirtą moterims, straipsnį pa- 

įvairino kelių garsių švedžių pasisakymais. Knyga vadinosi Ideal; 
moteris, 0 ją parašė ponia su dviguba pavarde ir labai siaura nosi- 
mi, - tokią siaurą gali turėti tik tada, jei chirurgas pašalina vieną 
jos pusę. Be knygos autorės portreto, straipsnis buvo iliustruotas 
didelio formato reklamine Kristinos Furhagės nuotrauka. Straips- 
nyje apie tą knygą buvo teigiama, kad dabar, pagaliau, kiekviena 
moteris turi galimybę būti idealia moterimi. Į akis nekrentančiuo- 
se rėmeliuose buvo išspausdinti pagrindiniai Kristinos Furhagės 
biografijos faktai, ir Anika suprato, kad palengva ima rastis žu- 
vusios Olimpinių žaidynių organizacinio komiteto vykdomosios 
direktorės mitas. Pasak straipsnio autorių, Kristina Furhagė buvo 
moteris, kuriai viskas sekėsi. Ji padarė svaiginančią karjerą, turė- 
jo gražius namus, buvo laimingai ištekėjusi ir augino bendravimo 
problemų neturinčią dukterį. Kadangi daug dėmesio skyrė savo iš- 
vaizdai, buvo liekna, geros fizinės formos ir atrodė bent penkiolika 
metų jaunesnė, nei buvo iš tiesų. Anika burnoje pajuto nemalonų 
skonį, ir ne tik dėl to, kad gėrė šaltą kavą, - mat tai, kas čia buvo 
rašoma nebuvo visiška tiesa. Pirmoji Kristinos santuoka žlugo, 
pirmas jos vaikas mirė arba kažkur pradingo, antras jos vaikas sir- 
go piromanija, o ją pačią apleistame stadione susprogdino kažkas, 
kas jos nekentė. Anika buvo tuo tikra. Be to, nusikaltėlis, matyt, 
nekentė ir Stefano Bjurlingo. Dėl to Anika būtų galėjusi lažintis. 
Ji jau ketino eiti atsinešti dar vieną puodelį kavos, bet suskam- 
bo telefonas. 
— Gal galėtume susitikti? — pasigirdo verkšlenančio vyro bal- 
sas. - Noriu jums viską papasakoti. 
Tai buvo Evertas Danielsonas. 
Anika įsimetė į rankinę bloknotą, rašiklį ir išbėgo ieškoti tak- 
si. 

Helena Starkė nubudo ant virtuvės grindų ir ne iš karto susivo- 
kė, kur esanti. Jos burna buvo išdžiūvusi ir perštėjo lyg perbraukra 
švitriniu popieriumi, jai buvo šalta, be to, gėlė strėnas. Jos veidas 
nuo ilgo verkimo buvo papurtęs. 

Helena šiaip taip atsistojo, bet po kelių akimirkų vėl klestelėjo 
ant grindų, nugara atsirėmė į kriauklę ir įsistebeilijo į apskretusį 
langą bei lauke krentančias snaiges. Ji stengėsi kvėpuoti lėtai ir gi- 
liai, mėgino įkvėpti į plaučius kuo daugiau oro. Jai perštėjo gerklę, 
mat nebuvo pratusi rūkyti. Keista, - dingtelėjo jai. - Jausmas toks, 
tarsi būčiau pradėjusi naują gyvenimą. Mano sąmonė tuščia, dan- 
gus baltas, o širdyje ramybė. Matyt, pasiekiau dugną. 

Palengva ją apėmė vidinė ramybė. Helena ilgai sėdėjo ant vir- 
tuvės grindų ir žiūrėjo į drėgną sniegą, krentantį ant lango stiklo. 
Kažkur sąmonės paribyje tarsi šmėklos pilkomis marškomis pra- 
slinko kelių pastarųjų dienų prisiminimai. Ji pasvarstė, ar jaučiasi 
alkana. Kiek prisiminė, kelias dienas nieko burnoje neturėjo, tik 
išgėrė šiek tiek vandens ir nestipraus alaus. Pirmadienį, kalbėda- 
masi su ta moterimi iš laikraščio, pasidavė jauduliui ir išliejo jaus- 
mus. Pirmą kartą savo gyvenime Helena Starkė patyrė baisią ir 
tikrą netektį. Praėjus dar kelioms valandoms ji suprato, kad buvo 
tikrai įsimylėjusi, - pirmą kartą gyvenime. Praeitą naktį, beje, 
gerokai prailgusią, ji palengva suvokė, kad apskritai geba mylėti, 
ir pajuto dar didesnį liūdesį. Žuvus Kristinai, ją apėmęs sumiši- 
mas ir netekties jausmas peraugo į neapsakomą savigailą, su ku- 
ria - Helena Starkė tai suprato — reikėjo išmokti gyventi. Ji buvo 
tikra gedinti našlė, - skirtumas buvo cik tas, kad niekada negalėjo 
tikėtis aplinkinių supratimo ir palaikymo. Atjautos ir paguodos 
sulaukdavo tos, kurios laikėsi visuomenėje nusistovėjusių normų, 

palaikė tradicinius heteroseksualius santykius ir buvo juos oficia- 
liai įteisinusios. 

Helena šiaip taip atsistojo. Jautėsi visiškai sustingusi. Kelias va- 
landas prasėdėjo ant virtuvės kėdės, traukė vieną cigaretę po kitos, 
nuo nuorūkos vis prisidegdama naują. Buvo praėję pora valandų 
po vidurnakčio, kai ji pavargo sėdėti ant kėdės ir vėl įsitaisė ant 
grindų, paskui, matyt, užmigo. 

Indų džiovykloje Helena rado stiklinę, praskalavo ją, išgėrė 
vandens ir pajuto skrandžio spazmus. Prisiminė, ką sakydavo Kris- 
tina, - rodos, sąmonėje nuskambėjo žuvusiosios balsas: Pyivalai 
valgyti, Helena, turi savimi rūpintis. 

Helena žinojo, kad Kristinai, jos viršininkei, ji buvo svarbus, 
galbūt svarbiausias žmogus gyvenime. Tačiau Helena pažinojo 
ir tamsesnes Kristinos gyvenimo puses, o tai reiškė, kad neturėjo 
jokių iliuzijų dėl to, kokie bus jųdviejų santykiai. Kristina tiesiog 
nekreipdavo dėmesio į žmones. | 

Ji atsidarė šaldytuvą ir labai nustebo radusi jame nedidelį inde- 
lį jogurto, kurio galiojimo terminas buvo pasibaigęs vos prieš dvi 
dienas. Helena pasiėmė šaukštelį, atsisėdo prie stalo ir ėmė valgy- 
ti. Vanilinis, jos mėgstamiausias. Ji pažvelgė į sniegą. Oras buvo 

tikrai baisus. 

Iš garvės nuolat sklido nenutrūkstamu srautu Ringvegenu 
plūstančio transporto keliamas triukšmas ir Helena nusistebėjo, 
kaip iki šiol jį kentė. Staiga suprato, kad daugiau kentėti neprivalo. 
Ji nusipelnė geresnio gyvenimo. Pinigų turėjo kaip šieno ir galėjo 
persikelti gyventi kur panorėjusi, į bet kurią pasaulio vietą. Padė- 
jusi šaukštelį ant stalo, jogurtą ji baigė valgyti pirštais. Atėjo laikas 
iškeliauti. 


46 


Pietinėje Hamarbio uosto dalyje, Lumos pastato aštuntame 
aukšte įsikūręs restoranas Sorbe/ siūlė savo klientams ir švediško, 
ir indiško maisto. Darbo grafiko restorano savininkai griežtai ne- 
silaikė. Jie įsileido Evertą Danielsoną išgerti puodelio kavos, nors 
valgį ketino pradėti tiekti tik po beveik valandos. 

Anika rado jį sėdintį už pertvaros, prie pat durų. Everto Da- 
nielsono veidas buvo pilkas kaip pelenai. 

— Dieve mano, kas atsitiko? —- sėsdamasi ant kėdės priešais jį 
paklausė Anika. Ji nusivyniojo šaliką, nusimovė pirštines, nusi- 
vilko paltą ir, kartu su rankine, viską pasidėjo ant šalia stovinčios 
kėdės. 

"Evertas Danielsonas atsiduso ir įbedė žvilgsnį sau į rankas. Kaip 
įprasta, jis sėdėjo įsitvėręs stalo krašto. 

— Jie man melavo, - dusliai tarė vyras. 

- Kas? 

Jis pakėlė galvą. 

— Valdyba. 

- Kaip suprasti? - gūžtelėjo Anika. 

Vyras prunkštelėjo. 

- Ir komitetas, ir Hansas Bjelra, visi jie man melavo. Sakė, kad 


skirs man naują atsakomybės sritį, kad turėsiu tvarkyti daugybę 

praktinių reikalų, susikaupusių po Kristino žūties. Bet jie manę 
apgavo! 

Anika susinervinusi apsidairė. Ji tikrai neturėjo laiko laikyti 
Everto už rankos ir jo guosti. 

— Gal papasakokite, kas atsitiko, — tiesiai šviesiai paprašė ji ir 
savo tikslą pasiekė. Vyras susitvardė. 

- Hansas Bjelra, valdybos pirmininkas, man žadėjo, kad kartu 
nustatysime naują mano atsakomybės sritį, bet taip nenutiko. O 
šiandien rytą, atėjęs į darbą, radau laišką. Kurjeris jį atnešė pir- 
miausia... - Jis nutilo ir įbedė žvilgsnį į pabalusius krumplius. 

— O kas buvo toliau? - paklausė Anika. 

— Jame perskaičiau nurodymą iki pietų pertraukos palikti savo 
darbo kabinetą. Taip par buvo rašoma, kad Stokholmo Olimpinių 
žaidynių organizaciniam komitetui ateityje mano paslaugų nebe- 
reikės. Taigi man nederėtų laukti jokių šios organizacijos pasiūly- 
mų ir galiu pradėti žvalgytis kito darbo. Išeitinė pašalpa man bus 
išmokėta gruodžio dvidešimt septintą. 

— Kokio ji dydžio? 

— Tai - penkerių metų mano atlyginimas. 

— Vargšelis... - pašaipiai tarė Anika. 

— Taip, suma nemenka, - sutiko Evertas Danelsonas. - Man 
skaitant laišką į kabinetą įėjo vienas iš personalo skyriaus darbuo- 

tojų, net nepasibeldė, tiesiog ėmė ir įėjo. Pasakė norintis paimti 
raktus. 

— Ber kabinetą privalėjote apleisti iki pietų pertraukos, ar ne? 

— Kalbu apie automobilio raktelius, jie paėmė iš manęs tarny- 
binį automobilį... 

Vyras atsirėmė į stalviršį ir pravirko. Anika tylėjo ir žiūrėjo į 
žilstelėjusius jo plaukus. Jie atrodė šiurkštūs, tartum būtų prapūsti 

karštu plaukų džiovintuvo pučiamu oru, o paskui supurkšti laku. 
Taip pat Anika atkreipė dėmesį, kad Everto viršugalvis pradėjęs 
plikti. 

- Neabejoju, kad dalį savo išeitinės išmokos galite panaudoti 
naujam automobiliui pirkti, - pasiūlė išeitį Anika, bet iš karto su- 
prato, kad neverta nė mėginti. Juk negali žmogui, kurio augintinis 
ką tik nugaišo, siūlyti iš karto įsigyti kitą. 

Vyras išsišnypštė nosį ir krenkštelėjo. 

- Dabar nematau jokios priežasties būti jiems lojalus, - pareiš- 
kė Evertas Danielsonas. — Kristina mirusi ir negaliu jai niekuo pa- 
kenkti. 

Anika iš rankinės išsiėmė bloknotą ir rašiklį. 

— Ką norite man papasakoti? — pasiteiravo ji. 

Neslėpdamas nuovargio Evertas Danielsonas pažvelgė į žurna- 
listę. 

- Aš beveik viską žinau, - pasakė. - Kristina niekada nebuvo 
rimčiausia kandidatė nei į Srokholmo Olimpinių žaidynių orga- 
nizacinio komiteto vykdomosios direktorės postą, nei net į ko- 
miteto, turėjusio užtikrinti Stokholmui teisę rengti šias žaidynes, 
vadovės postą. Buvo daugybė kitų žmonių, daugiausia vyrų, kurie 
buvo laikomi gerokai tinkamesniais kandidatais. 

— Kaip susipažinote su Kristina? 

— Ji išmanė verslą ir turėjo darbo banke patirties, tikriausia ir 
pati tai žinote. Susipažinau su ja prieš maždaug vienuolika metų, 
kai vadovavau banko administracijai, ji tuo metu ten ėjo vykdo- 
mojo direktoriaus pavaduotojo pareigas. Dauguma darbuotojų jos 
nemėgo, ji buvo laikoma nelanksčia ir šališka. Pirmasis priekaištas 
buvo teisingas, o antrasis — ne. Kristina buvo nepaprastai nuosekli 


ir niekada nekritikuodavo žmogaus, kuris to nenusipelnė, tačiau 

ji mėgdavo viešai žeminti žmones, o tai reiškė, kad visi siaubingai 
bijojo suklysti. Banko pelną tai gal ir didino, bet darbuotojų mo- 
ralę tiesiog žlugdė. Profesinės sąjungos svarstė, ar nereikėtų bal- 
suoti dėl nepasitikėjimo Kristina Furhage, o bankų sektoriuje tai 
buvo negirdėtas dalykas. Tačiau Kristina šią problemą išsprendė. 
Aktyviausi perversmą ruošę profsąjungos veikėjai tą pačią dieną 
atsistatydino ir išėjo iš banko. Nežinau, kaip ji jų atsikratė, bet apie 
balsavimą dėl pasitikėjimo Kristina daugiau niekas neužsiminė. 

Vienas iš padavėjų atnešė Anikai puodelį kavos, o Danielsonui 
pripylė dar vieną. Anika jam padėkojo ir staiga jai dingtelėjo, kad 
šio vyro veidą jau kažkur yra mačiusi, ar tik ne kreditinių kortelių 
reklamoje? Žmones ji įsimindavo puikiai, tad tikriausia buvo teisi. 
Šiame pastate įsikūrusios televizijos kampanijos, matyt, naudojosi 
proga ir kviesdavo reklamose filmuotis visus, kuriuos tik pavykda- 
vo įkalbėti. 

— Kaip jai pavyko išsaugoti postą, jei buvo nepopuliari? — kai 
kavą atnešęs vaikinas iš reklamos nuėjo, paklausė Anika. 

— Taip, ir man buvo keista. Kai pradėjau dirbti tame banke, 
vykdomojo direktoriaus pavaduotoja Kristina ten jau dirbo de- 
šimt metų. Per tą laiką vykdomieji direktoriai keitėsi keletą kar- 
tų, bet Kristinos kėdė niekada net nesubraškėjo. Šios pareigos jai 
buvo tarsi garantuotos, bet ir paaukštinimo ji niekada nesulaukė. 

— Kodėl? - nusistebėjo Anika. 

— Nežinau. Gal banke buvo nematomos lubos? O gal valdybos 
nariams buvo neramu dėl to, ką ji galėtų iškrėsti gavusi neribotą 
valdžią. Tikriausia jos charakteris valdybos nariams nebuvo pa- 
slaptis, — pridūrė Evertas Danelsonas ir paėmė gabalėlį cukraus. 
Anika palaukė, kol jis išsimaišė kavą. 

- Pagaliau Kristina suvokė, kad aukščiau karjeros laiptais ne- 
lips. Todėl, kai Stokholmo miesto taryba nusprendė paduoti pa- 
raišką organizuoti olimpines žaidynes, ji pasirūpino, kad bankas 
taptų vienu didžiausių šio projekto rėmėjų. Man rodos, ji jau tuo- 
met turėjo apmetusi planą. 

— Ką turite omenyje? 

- Ji buvo suplanavusi perimti žaidynių organizavimą į savo 
rankas. Kristina labai aktyviai dalyvavo paruošiamuosiuose dar- 
buose. Po šiokių rokių derybų ji išėjo iš banko ir įsidarbino or- 
ganizaciniame biure, rengiančiame paraišką dėl teisės organizuoti 
olimpines žaidynes. Niekas labai nesistebėjo, kad ji užėmė šią vie- 
tą, nors dirbo tik dalį dienos ir visuomenei buvo mažai žinoma. 
Už šį darbą Kristina gaudavo gerokai mažiau, nei dirbdama banke. 
Kaip tik dėl to kitų iškilių verslininkų šios pareigos nedomino. Be 
to, šis darbas negarantavo ateityje gauti labiau prestižinį postą, — 
tikriausia prisimenate, kiek kritikos ir skepticizmo iš pradžių su- 
laukė sumanymas rengti olimpines žaidynes? Visuomenėje ši idėja 
tikrai nebuvo populiari, tačiau būtent Kristina palengva žmonių 
požiūrį pakeitė. 

— Visi sako, kad ji atliko didžiulį darbą, - įsiterpė Anika. 

- Žinoma, - pritarė Evertas Danielsonas ir vyptelėjo. - Ji pui- 
kiai išmanė lobizmo dalykus ir mokėjo tikruosius šios kampanijos 
kaštus paslėpti kitose biudžeto eilutėse, taip mėgindama pakeisti 
Švedijos visuomenės nuomonę dėl olimpinių žaidynių organiza- 
vimo. Tai buvo didžiausia kada nors šioje šalyje surengta viešųjų 
ryšių akcija. | 

— Niekada anksčiau apie tai negirdėjau... - skeptiškai tarė Ani- 


ka. 

— Na, žinoma, kad negirdėjote. Kristina pasirūpino, kad infor- 
macija nenutekėtų. 
Anika šį tą pasižymėjo bloknote ir trumpai susimąstė, 
— O kada į olimpinių žaidynių organizavimo darbą įsitraukėte 
jūs? - paklausė ji. 
Evertas Danelsonas šyptelėjo. 
- Tikriausiai svarstote, ar mano rankos labai suteptos? Ar daug 
purvo teko man asmeniškai? Šiek tiek. Kai Kristina išėjo organi- 
zuoti olimpinės kampanijos, aš likau banke ir perėmiau dalį jos 
darbų, - daugiausia administracinių. O į olimpinių žaidynių or- 
ganizavimą įsitraukiau visiškai atsitiktinai. 
Akivaizdžiai pralinksmėjęs Evertas Danelsonas atsirėmė į kė- 
dės atlošą. 
— Kai Kristina pasiekė, kad gautume teisę rengti olimpines 
žaidynes, viskas iš esmė pasikeitė. Staiga Stokholmo olimpinių 
žaidynių organizacinio komiteto vykdomojo direktoriaus postas 
tapo prestižinis. Visi sutarė, kad jis turi atitekti kompetentingam 
žmogui, turinčiam didžiulę vadybos patirtį. 
— Buvo svarstomi keli kandidatai, ar ne? Visi vyrai? - paklausė 
Anika. 
- Taip, o ypač rimtai svarstyta vienos iš didelių valstybinių 
įmonių vadovo kandidatūra. 
Anika susikaupė ir netrukus prisiminė linksmą ir besišypsantį 
to vyro veidą. 

— Taip, bet jis pasitraukė dėl asmeninių priežasčių, tiesa? Ir pas- 
kui buvo paskirtas apygardos valdytoju. 

Evertas Danielsonas nusišypsojo. 

- Taip, būtent taip ir buvo. Bet tos asmeninės priežastys, tiesą 


sakant, buvo ne kas kita, o Berlyno viešnamio kvitas, atsidūręs ant 

mano darbo stalo tuoj po to, kai Stokholmas gavo teisę organizuo- 
ti olimpines žaidynes. 

Anika nustebusi pažvelgė į pašnekovą. Buvęs pirmininkas atro- 
dė labai savimi patenkintas. 

- Nežinau, kaip ji tai padarė, bet... išsiaiškino, kad per dide- 
lę socialistų konferenciją, vykusią Vokietijoje, tas vyras nusivedė 
kelis savo kolegas į striptizo klubą. Kažkaip jai pavyko atkapstyti 
kreditine kortele apmokėrą sąskaitą, kuri, žinoma, buvo pridėta 
prie prašymo padengti išlaidas, kurių šaltinis buvo mokesčių mo- 
kėtojai. Tai jį ir pražudė. 

— Bet kaip... Kaip tas kvitas atsidūrė pas jus? 

Evertas Danielsonas stumtelėjo tolyn puodelį ir alkūnėmis at- 
sirėmė į stalą. 

— Iš pradžių buvo planuota, kad kai Stokholmas gaus teisę or- 
ganizuoti olimpines žaidynes, Kristina grįš dirbti į banką. Švedi- 
jos olimpinio komiteto veikėjai greitai susiprato ir ėmė Kristiną 
spausti, kad grįžtų į ankstesnį darbą, o kadangi aš jau buvau spėjęs 
perimti kai kurias jos pareigas, visiškai suprantama, kad man teko 
tvarkyti ir gaunamas sąskaitas bei kvitus. 

— Ar tai reiškia, kad taip pat turėjote teisę atplėšti jai skirtą ko- 
respondenciją? - tyliai paklausė Anika. 

Šypsena vyro veide šiek tiek priblėso. 

— Neapsimetinėsiu, kad esu tyras kaip ką tik iškritęs sniegas, - 
pasakė jis. - Paraiškos padengti išlaidas originalą aš be jokių ko- 
mentarų persiunčiau Kristinai, bet prieš tai pasidariau dokumento 
kopiją. Jau kitą dieną minėtas vyras paskelbė, kad atsisako ketini- 
mo kandidatuoti į Stokholmo olimpinių žaidynių organizacinio 
komiteto vykdomojo direktoriaus postą. Be to, į šią vietą jis reko- 


mendavo Kristiną Furhagę. Ir tai, žinoma, dabar baigėsi nelaime. 

— O kada scenoje pasirodėte jūs? 

Evertas Danielsonas atsilošė ir atsiduso. 

- Tuo metu darbas banke man jau buvo per gerklę išlindęs. Tai, 
kad man teko dauguma Kristinos turėtų pareigų, rodė direktorių 
požiūrį į mane. Negalėjau sieti savo ateities su banku, todėl paro- 
džiau Kristinai kvito kopiją ir pasakiau, kad noriu darbo Olimpi- 
nio komiteto būstinėje, - gero darbo. Po mėnesio buvau paskirtas 
Organizacinio komiteto pirmininku. 

Žvelgdama į stalviršį Anika minutėlę pamąstė. Viskas atrodė 
logiška. Jei direktorius iš tiesų po tarptautinės socialistų konfe- 
rencijos nusivedė „kelis kolegas“ į viešnamį, vadinasi, tikriausia 
lėkė ne jo vieno galva. Kiti vyrai greičiausia taip pat buvo įtakingi 
socialistų partijos nariai, tad pavojus turėjo kilti ir jų karjerai bei 
reputacijai. Jie tikriausiai buvo vietiniai arba nacionalinės reikš- 
mės politikai, vyresnieji valstybės tarnautojai arba profsąjungų va- 
dovai. Kad ir kokias pareigas būtų užėmę, jie tikrai būtų turėję ką 
prarasti, jei būtų paaiškėję, kad lankėsi viešnamyje. Jie būtų buvę 
priversti trauktis iš viešojo gyvenimo arba būtų buvę atleisti, be 
to, tikrai nebūtų išvengę atsakomybės už sukčiavimą ir apgaulingą 
finansų apskaitą. Būtų nukentėję jų šeimų nariai, o jų santuokos 
tikriausia būtų iširusios. Paties direktoriaus pasirinkimas, matyt, 
buvo paprastas: atsisakyti vadovauti olimpiniam projektui arba 
sugriauti savo ir savo bičiulių gyvenimą. 

— Ar to kvito kopiją vis dar turite? - paklausė Anika. 

Evertas Danielsonas trūktelėjo pečiais. 

— Gaila, bet ne. Turėjau atiduoti ją Kristinai mainais už parū- 
pintą darbą. 

Anika pažvelgė į priešais sėdintį vyrą. Galbūt jis tikrai sakė tie- 
są, jo istorija atrodė įtikinama ir jam nelabai maloni. Staiga ji pri- 

siminė, kur visai neseniai matė laimingą ir besišypsantį šantažuoto 
direktoriaus veidą: jis stovėjo šalia Kristinos Furhagės vienoje iš 
nuotraukų, kuriomis buvo iliustruota daugybė šios moters atmi- 
nimui skirtų straipsnių. 

- Argi tas direktorius nepriklauso Garbės tarybai? - paklausė 
ji 

Evertas Danielsonas pritariamai linktelėjo. 

- Priklauso, bet, žinoma, dabar jis yra ir apygardos valdytojas. 

Staiga Anika pasijuto nejaukiai. Juk galėjo būti, kad Evertas 
Danielsonas tiesiog siekė atkeršyti. Gal jis norėjo ją apgauti? Kaip 
pats buvo sakęs, pakenkti Kristinai jis jau negalėjo, užtat galėjo pa- 
gadinti nervus grupei jį atleidusių žmonių. 

Anika nusprendė kalbėtis toliau ir pažiūrėti, kur šis pokalbis 
nuves. 

— Kaip Kristinai sekėsi dirbti? - pasiteiravo ji. 

- Žinoma, puikiai. Ji tikrai išmanė savo sritį ir netrukus ėmė 
itin gerai sutarti su įtakingiausiais Tarptautinio olimpinio komi- 
teto atstovais. Tiksliai nežinau, kaip Kristinai tai pavyko, bet ji pa- 
siekė, kad tie vyrai ją paremtų. Numanau, kad palenkė juos į savo 
pusę seksu, pinigais arba kvaišalais, o gal - visomis trimis šiomis 
priemonėmis. Kristina planuodavo kiekvieną savo žingsnį. 

Anika užsirašinėjo ir stengėsi likti rami. 

— Anksčiau užsiminėte, kad Kristina turėjo daug priešų. 

Evertas Danielsonas trumpai ir kandžiai nusijuokė. 

— O taip, - patvirtino jis. - Galėčiau išvardyti daugybę žmo- 
nių, su kuriais ji turėjo reikalų po to, kai atsisakė darbo banke, ir 
kurie labai apsidžiaugtų matydami ją pažemintą arba net nužudy- 
tą. Ji galėjo pažeminti kiekvieną vyrą, kuris mėgindavo su ja elgtis 

arogantiškai, - ir pažeminti taip, kad palūžtų visiems matant. Kar- 
tais pagalvoju, kad Kristina tikriausia tuo mėgaudavosi. 

— Ji nemėgo vyrų? 

- Ji nemėgo žmonių, bet vertino moteris. Bent jau lovoje. 

Anika kelis kartus sumirksėjo. 

— Iš ko sprendžiate? 

— Ji turėjo santykių su Helena Starke; esu tuo visiškai tikras. 

- Bet įrodymų neturite? 

Vyras pažvelgė į Aniką. 

— Kai du žmones sieja seksualinis ryšys, iš tolo tai matai. Jie 
stovi šiek tiek per arti vienas kito, pažeidę asmeninės erdvės ribas; 
darbe jie tarsi netyčia vienas prie kito prisiliečia. Tai smulkmenos, 
bet iš šių smulkmenų susideda visa dėlionė. 

— Bet Kristinai patiko ne visos moterys? 

— Ne, toli gražu ne visos. Flirtuojančių moterų ji negalėjo pa- 
kęsti. Mindė jas savo aukštakulniais, kritikavo bet kokį jų darbą 
ir priekabiaudavo, kol šios išeidavo iš darbo. Kartais man rodo- 
si, kad Kristinai patikdavo viešai atleisti žmones iš darbo. Vienas 
iš bjauriausių tokio elgesio pavyzdžių buvo tuomet, kai Kristina 
daugybės žmonių akivaizdoje užsipuolė jauną merginą, vardu 


Beata Ekesjo. 

Anika iš nuostabos išpūtė akis. 

- Norite pasakyti, kad Beata Ekesjo nekentė Kristinos Furha- 
gės? 

- Baisiai nekentė, - patvirtino Evertas Danielsonas, ir Anika 
pajuto, kad jai šiaušiasi plaukai. 

Dabar ji žinojo, kad šis vyras meluoja. Mat dar vakar Beata 
Ekesjo pasakojo, kaip žavėjosi Kristina Furhage. Kristina buvo jai 
pavyzdys; jos mirtis Bearą pribloškė. Dėl to nebuvo jokių abejo- 
nių. Šį kartą Evertas Danielsonas padarė didžiulę klaidą, bet, ži- 
noma, jis nė nenumanė, kad Anika jau turėjo progą susipažinti su 
Beata. 

Artėjo pusė dvyliktos ir į restoraną žmonės ėmė rinktis prieš- 
piečių. Evertas Danielsonas nerimaudamas ėmė dairytis; tikriau- 
sia čia lankydavosi dauguma buvusių jo kolegų iš Olimpinio ko- 
miteto būstinės ir jis akivaizdžiai nenorėjo, kad jie pamacytų jį 
žurnalistės draugijoje. 

Anika nusprendė užduoti kelis paskutinius ir svarbiausius 
klausimus. 

— Kaip manote, kas nužudė Kristiną ir kodėl? 


Evertas Danielsonas apsilaižė lūpas ir vėl įsitvėrė stalo krašto. 

— Tikrai nenumanau. Bet tai turėjo būti žmogus, kuris labai ne- 
kentė Kristinos. Juk nesprogdinsi pusės stadiono, nebent būtum 
labai supykęs. 

— Gal žinote, ar kas nors siejo Kristiną Furhagę ir Stefaną Bjur- 
lingą? 

Evertas Danielsonas atrodė suglumęs. 

— Kas tas Stefanas Bjurlingas? 

- Antroji auka. Jis dirbo vienoje subrangovų įmonėje, Bygę e> 
Kor. 

— Ak, taip, tiesa, jie — vieni patikimiausių subrangovų. Per pas- 
taruosius septynerius metus jie dalyvavo beveik visuose statybos 
projektuose, kuriems Stokholmo olimpinių žaidynių organizaci- 
nis komitetas buvo paskelbęs konkursą. Vadinasi, žuvo vienas iš 
jų žmonių? 

— Neskaitėte laikraščių? — pyktelėjusi paklausė Anika. - Jis 
buvo brigadininkas, trisdešimt devynerių metų, šviesiaplaukis au- 
galotas vyras... 

— Ak, tai jis... — tarstelėjo Evertas Danielsonas. — Taip, jau ži- 
nau, apie ką kalbate. Apie Stefį. Jis yra, — o tiksliau buvo, — tikras 
bjaurybė. 

— Bendradarbiai jį apibūdina kaip draugišką ir gyvenimu pa- 
tenkintą žmogų. 

Evertas Danielsonas nusijuokė. 

— Dėl Dievo meilės, o ką daugiau gali pasakyti apie mirusį! 

— Arjį ir Kristiną Furhagę kas nors siejo? - pakartojo klausimą 
Anika. 

Jis stipriai sučiaupė lūpas ir susimąstė. Paskui, išvydęs grupę į 
restoraną įeinančių žmonių, įsitempė, bet po akimirkos vėl atsipa- 

laidavo. Akivaizdu, kad tame lankytojų būryje pažįstamų Evertas 
nepamatė. 

- Taip, kai gerai pagalvoji, kai kas juodu siejo, - atsakė jis. 

Anika laukė stengdamasi išlaikyti ramią veido išraišką. 

— Praeitą savaitę, per didįjį Kalėdų vakarėlį, Kristina sėdėjo ša- 
lia Stefano. Jiedu sėdėjo ir kalbėjosi dar ilgai po to, kai pavalgė. 

- Tas vakarėlis vyko Baskų restorane? - pasiteiravo Anika. 

- Ne, ten vyko oficialus priėmimas. O šis vakarėlis buvo skirtas 
visiems su olimpinėmis žaidynėmis susijusiems žmonėms, visiems 
atstovams ir savanoriams, visiems subrangovų samdomiems dar- 
buotojams... Kitas toks didžiulis vakarėlis, ko gero, bus organizuo- 
jamas tik pasibaigus olimpinėms žaidynėms. 

- Vadinasi, Kristina Furhage ir Stefanas Bjurlingas buvo pažįs- 
tami? - neslėpdama nuostabos paklausė Anika. 

Everto Danielsono veidas apsiniaukė. Staiga jam dingtelėjo, 
kad, kalbėdamas apie visus šiuos įvykius, jau negali sakyti „mes“ 
ir kad į jokius olimpinius vakarėlius jo daugiau tikriausiai niekas 
nekvies. 

— Ne, nežinau, ar jie tikrai buvo pažįstami, bet sėdėjo šalia ir tą 
vakarą kalbėjosi. Klausykite, manau, man jau metas... 

— Kaip čia atsitiko, kad Stefanas Bjurlingas sėdėjo šalia vyk- 
domosios direktorės? — paskubomis paklausė Anika. - Kodėl ji 
nesėdėjo šalia komiteto valdybos pirmininko ar kurio nors kito 
įtakingo komiteto nario? 


Evertas Danielsonas suirzęs į ją dėbtelėjo. 


- Gal tiesiog dėl to, kad jų ten nebuvo? Tas vakarėlis buvo skir- 
tas eiliniams darbuotojams. Bet nemanykite, jis vis tiek buvo gana 
prabangus. Kristina pati išrinko jam vietą, - Rotušės Mėlynąją 

salę, kurioje Nobelio premijos teikimo proga vyksta iškilmingi 
pietūs. 

Jis pakilo nuo stalo ir stodamasis pakinkliais stumtelėjo atgal 
savo kėdę. 

- Kaip manote, apie ką jiedu šnekėjosi ? 

- Tikrai nenumanau. O dabar man jau reikia eiti. 

Anika taip par atsistojo, susirinko savo daiktus ir atsisveikinda- 
ma paspaudė buvusiam pirmininkui ranką. 

— Jei dar ką nors norėsite man papasakoti, paskambinkite, - 
pasakė ji. 

Vyras linktelėjo ir išskubėjo iš restorano. 

Užuot išėjusi iš pastato, Anika nusileido vienu aukštu žemiau, 
kur dirbo Anė Snaphanė ir sužinojo, kad Anė Kalėdų atostogų 
išėjo anksčiau, tad jai, galima sakyti, labai pasisekė. Priimamojo 
sekretorė iškvietė Anikai taksi. 

Automobiliui per tęžtantį sniegą riedant link redakcijos, ji ap- 
galvojo tai, ką išgirdo. Atskleisti šios informacijos policijai Anika 
negalėjo, mat įstatymai informatoriams garantavo konfidencialu- 
mą, tačiau tai, ką sužinojo iš Everto Danielsono, galėjo panaudoti 


keldama kitus klausimus, taip pat ir klausimus apie jį patį. 

Lena Milander girdėjo, kaip jų tarnaitė, vardu Sigrida, niū- 
niuodama virtuvėje deda į indaplovę vakarykščius indus. Sigrida 
buvo bebaigianti penktą dešimtį ir, kai dukterys užaugo, o Sigrida 
per daug išplatėjo, vyras ją paliko. Ji tvarkė namus, skalbė, pirko 
produktus, lygino drabužius ir ruošė valgį - praktiškai Furhagės 
ir Milanderio šeimoje dirbo visu etatu. Ir darbavosi čia jau beveik 
dvejus metus. 

Dėl ekonominės krizės mama džiaugėsi: mat anksčiau jiems 
būdavo sunku rasti ir išlaikyti savo darbą išmanančią namų šeimi- 
ninkę, bet pastaraisiais metais žmonės darbo vietą ėmė brangin- 
ti. Tiesą sakant, daugumą kandidačių nuo darbo pas Furhagę ir 
Milanderį arbaidydavo sutarties, kurią mama joms pakišdavo pa- 
sirašyti, punktai apie konfidencialumą ir grasinimus imtis teisinių 
veiksmų. Tačiau Sigrida atrodė viskuo patenkinta, ypač pastaro- 
siomis dienomis. Rodos, jai labai patiko būti įvykių sūkuryje ir ne- 
trukdomai vaikštinėti po visame pasaulyje išgarsėjusios sprogimo 
aukos namus. Dabar ji tikriausia labai gailėjosi pasirašiusi konfi- 
dencialumo sutartį ir, jei būtų galėjusi, neabejotinai būtų pelnin- 
gai pardavusi savo istoriją kokiam nors laikraščiui. Kai atsitiko ši 
nelaimė, Sigrida iš pradžių paverkė, kaip reikalavo padorumas, o 


jos ašaros labai priminė tas, kurias žmonės liejo dėl princesės Dia- 

nos žūties. Lena tokius žmones pažindavo iš tolo. Pasirašiusi kon- 
fidencialumo sutartį Sigrida mamą buvo sutikusi vos porą kartų, 
nors beveik dvejus metus valydavo jos dantų pastos paliktas dėmes 
ir skalbdavo nešvarius apatinius. Galbūt ir dėl to tarnaitei susidarė 
įspūdis, kad jiedvi su šeimininke sieja artimi ryšiai. 

Sigrida atnešė abiejų vakarinių laikraščių pirmuosius leidimus 
ir padėjo juos prieškambaryje, ant veidrodinio stalelio. Lena pasi- 
ėmė laikraščius ir nusinešė juos į biblioteką, kurioje, išsitiesęs ant 
sofos, pražiota burna miegojo vargšas jos tėvas. Mergina klestelėjo 
į fotelį ir užsikėlė kojas ant priešais stovinčio antikvarinio stalo. 
Kaip ir reikėjo laukti, abiejuose šiuose laikraštpalaikiuose dau- 
giausia buvo rašoma apie antrąjį sprogimą, bet buvo šis tas naujo ir 
apie jos mamos mirtį. Dabar, kai tyrimas buvo baigtas, Lena neat- 
sispyrė pagundai atidžiai perskaityti, kokia sprogstamoji medžia- 
ga buvo naudojama. Gal Hudingės ligoninės psichologė, nuspren- 
dusi, kad ji nėra piromanė, vis dėlto suklydo? Mat Lena puikiai 
suvokė, kad ugnis ir visa, kas susiję su sprogimais, teikia jai didžiulį 
malonumą. Ugniagesių automobiliai, gesintuvai, hidrantai ir du- 
jokaukės, - visa tai darė ją laimingą ir kėlė malonų šiurpulį. Šiaip 
ar taip, gydytojai nusprendė, kad jos būklė pagerėjo, ir Lena neke- 
tino jų įtikinėti, kad nustatyta diagnozė yra klaidinga. 

Pavarčiusi vieną laikraštį, ji paėmė kitą. Atsivertė vidurinius 
puslapius ir pasijuto taip, tarsi būtų gavusi smūgį į tuštumą. Iš lai- 
kraščio į ją žvelgė mama besišypsančiomis akimis, o po nuotrauka 
didžiosiomis raidėmis buvo parašyta: IDEALI MOTERIS. Lena 
nusviedė laikraštį šalin ir suspigo, o šis jos riksmas sujaukė bute 
viešparavusią ramybę ir tylą. Vargšas tėtis pakirdo iš miego ir su- 
glumęs apsidairė po biblioteką, o pro jo lūpų kamputį nutįso sei- 
lė. Lena atsistojo nuo fotelio, apvertė stalą ir įsitvėrė artimiausios 

knygų spintos. Po akimirkos, keldama baisų triukšmą, nuvirto ir 
ši, - lentynos ir knygos krisdamos sudaužė televizorių, stereoapa- 
ratą ir pasklido ant grindų. 

- Lena! 

Pro neapykantos rūką ji išgirdo nevilties kupiną tėvo šūksnį ir 
atitoko. 

— Lena, Lena, ką darai? 

Bertilis Milanderis ištiesė į dukterį rankas ir pamačiusi kančią 
jo veide jauna moteris pajuto, kad ir ją apima neviltis. 

- Ak, tėti! - sušuko ji ir puolė jam į glėbį. 

Palikusi tėvą ir dukterį vienus, Sigrida atsargiai uždarė bibliore- 


kos duris ir nuėjo atsinešti šiukšlių maišų, šepečio ir siurblio. 


Vos įžengusi į redakciją Anika susitiko Patriką ir Eva Britą 
Kvist. Jie laiptais lipo į valgyklą ir Anika nusprendė palaikyti jiems 
draugiją. Ji matė, kad sekretorė nebuvo labai patenkinta, mat ti- 
kriausiai tikėjosi, jog turės progą pakalbėti apie ją. Darbuotojams 
skirta valgykla vadinosi „Septynios karūnos“, bet po daug gandų 
sukėlusio sveikatos ir saugumo inspekcijos vizito buvo perkrikšty- 
ta į „Septynias žiurkes“. Kai jie ten nuėjo, valgomojo salėje buvo 
tiek žmonių, kad būtų buvę sunku rasti vietos ir vienai liesai žiur- 
kei. 

— Vakar puikiai padirbėjote, - pasakė Anika Pacrikui, imdama 
vieną iš plastikinių oranžinių padėklų, padėtų ilgo savitarnos pre- 
kystalio gale. 

- Jūs taip manote? Puiku! - akivaizdžiai prilinksmėjęs tarė re- 
porteris. 

- Jūsų dėka techninių smulkmenų kupina sprogstamųjų me- 
džiagų analizė tapo įdomi. Kur, po galais, jums pavyko rasti spro- 

gmenų ekspertą, suteikusį tiek žinių apie skirtingas dinamito rū- 
šis? 

- Paieškojau Geltonuosiuose puslapiuose, rubrikoje Sprogmenys, 
Jis buvo tikrai nepakartojamas! Žinote, ką padarė? Mums kalban- 
tis telefonu detonavo trijų skirtingų sprogmenų pavyzdžius, kad 
girdėčiau skirtumą tarp įvairių dinamito rūšių. 

Anika nusijuokė, o Eva Brita Kvist - ne. 

Dienos pariekalas buvo silkės salotos su kumpiu ir džiovinta 
menke, kaip Kalėdų laikotarpiu valgyklose įprasta. Anika pasiė- 
mė sūrainį ir skrudintų bulvyčių. Vienintelis laisvas stalelis buvo 
kitame valgyklos salės gale, rūkantiesiems skirtoje pusėje, todėl jie 
tylomis greitai pavalgė, o tada grįžo į žinių skyrių išgerti kavos ir 
pasikalbėti apie šiandienos darbus. 

Kildami laiptais jie sutiko Nilsą Langebį. Pasinaudojęs jam 
priklausiusiomis laisvomis dienomis, - mat dirbo visą savaitga- 
lį, - dabar jis grįžo į redakciją. Išvydęs Aniką ir jos kolegas, Nilsas 
stabtelėjo ir ištiesino pečius. 

— Tai bus šiandien darbų aptarimas ar nebus? - nepatenkintas 
paklausė. 

- Bus, susirinkimas prasidės po penkiolikos minučių mano ka- 
binete, - atsakė Anika. 

Mar iš pradžių ji norėjo nueiti į tualetą ir surikiuoti mintis. 

— Na, gerai... Pastaruoju metu į darbų aptarimą žiūrime gana 
atsainiai, - pareiškė Nilsas. 

Anika apsimetė, kad šių žodžių neišgirdo, ir nuėjo link mote- 
rų tualeto. Jai teko ne juokais tvardytis, kad nepasakytų pagyve- 
nusiam žurnalistui ko nors bjauraus. Anikos nuomone, jis buvo 
nepakenčiamai šiurkštus, šališkas ir kažkoks... apsėstas, tačiau 


priklausė komandai, už kurią ji buvo atsakinga, tad Anikai reikė- 

jo kaip nors rasti bendrą kalbą su Nilsu, kad būtų galima drauge 
dirbti. Ji puikiai suprato, kad Langebis mėgina ją išprovokuoti ir 
priversti suklysti, o ji neketino pasiduoti. 

Grįžusi iš tualeto Nilsą Langebį Anika rado savo kabinete, pa- 
togiai įsitaisiusį ant sofos. Tai, kad jis įėjo į jos kabinetą neatsiklau- 
sęs, Aniką labai suerzino, bet ji pasistengė to neparodyti. 

- Kur Patrikas ir Eva Brita? - užuot pasipiktinusi, paklausė ji. 

- Tai jūs turėtumėte žinoti. Maniau, jūs čia viršininkė, o ne 
aš, - atšovė Nilsas Langebis. 

Anika trumpam nuėjo į salę ir paprašė Patriko bei Evos Britos 
ateiti į jos kabinetą, o tada stabtelėjo prie redaktoriaus Ingvaro Jo- 
hansono stalo ir taip pat pakvietė jį dalyvauti susirinkime. Grįžda- 
ma į kabinetą ji iš aparato pasiėmė puodelį kavos. 

— O man neatnešėte? - vos įžengusią į kabinetą paerzino ją 
Nilsas Langebis. 

Giliai kvėpuok, - tarė sau Anika ir atsisėdo prie stalo. 

— Ne, - atšovė ji, - nežinojau, kad norite kavos. Bet jei pasku- 
bėsite, dar spėsite pats atsinešti. 

Nilsas nė nekrustelėjo. Į kabinetą įėjo ir atsisėdo kiti kolegos. 

— Gerai, - prabilo Anika. - Keturios temos. Sprogdintojo 
paieška: dabar policijai jau turėjo kilti kokių nors minčių. Šian- 
dien turime tai išsiaiškinti. Gal šia tema kas nors turi esminės in- 
formacijos? 

Uždavusi šį klausimą Anika apžvelgė savo kolegas: Parrikas 
taip įtemptai galvojo, kad tai galėjai matyti iš tolo; Ingvaras Jo- 
hansonas atrodė skeptiškas ir atsiribojęs, o Eva Brita Kvist ir Nilsas 
Langebis tik ir laukė progos viską sužlugdyti. 

— Galiu pašniukštinėti, - tarė Patrikas. 

— Ką vakar vakare sakė policija? - paklausė Anika. - Ar jums 
nesusidarė įspūdis, kad pareigūnai ieško sąsajų taro šių dviejų 
aukų? 

- Žinoma, - linktelėjo Patrikas. - Sąsajų galėjo būti įvairių, gal 
juos siejo tik olimpinės žaidynės, bet man kažkodėl rodosi, kad 
policininkai žino daugiau, nei sako. Jie atrodo labai susikaupę ir 
daug nešneka, o tai tikriausiai reiškia, kad ketina kažką suimti. 

- Tuomet turime padėtį stebėti atidžiau, - pasakė Anika. - 
Klausytis policijos radijo ir pasikliauti vien oficialiais praneši- 
mais negana, turime pamėginti išsiaiškinti, ar jie tikrai planuoja 
ką nors suimti. Nuotraukos, kuriose užfiksuotas sprogdintojas su 
antrankiais, vedamas į policijos automobilį, būtų tikra sensacija ir 
apskrietų visą pasaulį. 

- Pamėginsiu ką nors sužinoti, - pažadėjo Patrikas. 

— Gerai. Ir aš paskambinsiu keliems žmonėms. Antra tema: 
žinau, kad ryšys yra, aukos viena kitą pažinojo. Praeitą savaitę 
vykusiame Kalėdų vakarėlyje šie du žmonės sėdėjo šalia ir tikrai 
draugiškai šnekučiavosi. 

- Po galais! - šūktelėjo Patrikas. - Nuostabu! 

Ingvaras Johansonas, rodos, taip pat atitoko. 

- Ojei rastume jų nuotraukų?! - pasiūlė jis. - Būtų puiku! Tik 
įsivaizduokite nuotrauką, kurioje sprogdinimų aukos apsikabinu- 
sios sėdi po amalu, ir antraštę: O DABAR JIE ABU MIRĘ! 

- Pasidomėsiu, ar nėra kokių nors nuotraukų, - pasakė Ani- 
ka. - Sąsąjų tarp šių dviejų žmonių galėjo būti ir daugiau. Šian- 
dien rytą buvau susitikusi su Evertu Danielsonu ir, kai apibūdinau 
Stefaną Bjurlingą, jis iš karto suprato, apie ką kalbu. Net pavadino 
jį Stefiu. Tad Kristina Furhagė taip par tikriausia pažinojo jį iki 
Kalėdų vakarėlio. 

- Kodėl buvote susitikusi su Danielsonu? — nustebęs paklausė 
Ingvaras Johansonas. 

- Jis norėjo pasikalbėti, - atsakė Anika. 

- Apie ką? - neatlyžo Johansonas ir Anika suprato įkliuvusi į 
spąstus. Ji turėjo ką nors pasakyti, kitaip būtų atsidūrusi tokioje 
pat padėtyje, kokioje buvo per pirmadienį vakare vykusį redakci- 
jos susirinkimą, o ji tikrai to nenorėjo, juolab dabar, kai čia sėdėjo 
Nilsas Langebis ir Eva Brita Kvist. Todėl Anika pridūrė: - Jo nuo- 
mone, Kristina Furhagė buvo lesbietė. Jis manė, kad ji turėjo inty- 
mių santykių su viena iš biure dirbusių moterų, Helena Starke, bet 
įrodymų pateikti negalėjo. Sakė, kad vadovaujasi nuojauta. 

Niekas nepratarė nė žodžio. 

- Trečia tema: ar Stefanui Bjurlingui kas nors grasino? Ar kas 
nors ką nors girdėjo? Ne? Gerai, pati patikrinsiu. Ir pagaliau ke- 
tvirta tema: kas toliau? Saugumas, olimpinės žaidynės, ar joms bus 
pasiruošta laiku, stebimos teroristų grupuotės ir taip toliau. Ar ži- 
nių skyrius šių temų imsis? 

Ingvaras Johansonas atsiduso ir tarė: 

— Ne, šiandien beveik neturime reporterių. Prieš Kalėdas jie 
visi pasiėmė laisvų dienų. 

— Nilsai, gal jūs galėtumėte... - tarė Anika. 

Anikos žodžiai nuskambėjo kaip klausimas, nors iš tiesų tai 
buvo įsakymas. 

— Na, - atsiliepė Nilsas Langebis, - aš tik svarstau, ar dar ilgai 
visi mes sėdėsime ir klausysimės šių paistalų? 

— Ką turite omenyje? - ištiesinusi pečius griežtai paklausė Ani- 
ka, 

— Ar tikrai privalome sėdėti čia kaip mokinukai ir leistis, kad 
grūstumėte darbus mums į gerkles? Po velnių, kur mūsų analizė? 

Kur apmąstymai, įžvalgos? Juk tai visada buvo Evening Post skiria 
masis ženklas, ar ne? 
Anika susitvardė ir trumpai pamąstė, kaip derėtų reaguoti. Jai 
nebūtų buvę sunku suvaldyti situaciją, paprašyti Nilso Langebio 
kalbėti konkrečiau, jam neįstengus to padaryti, jį sudrausminti ir 
priremti prie sienos tarsi išsigandusį žvėrį. Tačiau tam būtų reikėję 
skirti bent valandą, be to, kiekviena kūno ląstele Anika jautė, kad 
šiam darbui neturi jėgų. 
— Gerai, jūs galite tuo pasirūpinti, ar ne? - užuot konfliktavusi, 
paklausė ji ir atsistojo. - Dar kas nors? 
Ingvaras Johansonas ir Patrikas išėjo pirmieji, o jų pavyzdžiu 
pasekė Eva Brira Kvist ir Nilsas Langebis. Bet pastarasis tarpdury- 
je stabtelėjo ir atsisuko. 
— Labai gaila, kad nusikaltimų skyrius taip nusmuko, - tarė 
jis. - Pastaruoju metu gaminame šlamštą. Ar nepastebėjote, kad 
kitos žiniasklaidos priemonės seniai mus aplenkė? 
Anika priėjo prie jo ir paėmė durų rankeną. 
- Dabar šiems postringavimams neturiu laiko, - dusdama iš 
pykčio pasakė ji. - Eikite dirbti. 
— Man rodos apgailėtina, kad skyriaus vadovė vengia paprastos 
darbinės diskusijos, — pareiškė Nilsas Langebis. 
Langebis nuėjo, bet koja už kojos, akivaizdžiai ją provokuoda- 
mas. 

— Prisiekiu, vieną gražią dieną aš jį priplosiu, - tyliai tarė Ani- 
ka. - Kai kitą kartą ims inkšti, praretinsiu jam dantis. 

Užsidariusi duris, kad galėtų viską permąstyti, ji grįžo prie rašo- 
mojo stalo. Telefonų knygoje rado Bygg e? Rėr, statybų bendrovės, 


kurioje dirbo Stefanas Bjurlingas, mobiliojo numerį. Paaiškėjo, 

kad tai - vykdomojo direktoriaus telefonas, - vidutinio amžiaus 
vyro, akivaizdžiai besidarbuojančio statybų aikštelėje. 

- Taip, Kalėdų vakarėlyje buvau, - patvirtino jis. 

— Spėju, kad fotoaparato neturėjote, ar ne? - pasiteiravo Ani- 
ka. 

Vyras kažką pasakė šalia buvusiems žmonėms. 

- Fotoaparato? Ne, neturėjau. O kodėl klausiate? 

- Gal žinote, kas galėjo turėti? Gal vis dėlto per šį Kalėdų vaka- 
rėlį kas nors fotografavo? 

— Ką?! Ten, už pastolių! Taip, nuotraukos... Hm... Kas nors ti- 
krai turėjo fotografuoti. O kodėl tai svarbu? 

- Gal žinote, ar Stefanas Bjurlingas turėjo fotoapararą? 

Vyras kelias akimirkas pacylėjo, Anika ragelyje išgirdo sunkve- 
žimio dundėjimą, o kai jos pašnekovas vėl prabilo, jo tonas buvo 
gerokai pasikeitęs. 

- Klausykite, jaunoji ponia, iš kur jūs, sakėte, skambinare? 

— Aš iš Evening Post, esu Anika Beng... 

Jis padėjo ragelį. 

Anika padarė tą patį ir trumpai susimąstė. Kas galėjo per tą va- 
karėlį nufotografuoti Stefaną Bjurlingą ir visame pasaulyje garsią 
Stokholmo olimpinių žaidynių organizacinio komiteto vykdomą- 


ją direktorę? 

Kelis kartus giliai atsidususi Anika surinko Farstoje gyvenan- 
čios Evos Bjurling telefono numerį. Moteris atsiliepė ir, spren- 
džiant iš balso, buvo pavargusi, bet rami. Anika ištarė kelias užuo- 
jautos frazes, bet pašnekovė ją pertraukė. 

— Ko jums reikia? 

— Kaip tik svarsčiau, ar jūs arba jūsų vyras asmeniškai nepa- 
žinojote Stokholmo olimpinių žaidynių organizacinio komiteto 
vykdomosios direktorės Kristinos Furhagės? — tiesiai paklausė 
Anika. 

Moteris akimirką patylėjo. 

— Na, aš tikrai nepažinojau, - tarė: - Bet Stefanas tikriausiai 
pažinojo; kartais jis apie Kristiną Furhagę užsimindavo. 

Anika įjungė diktofoną. 

— Ką jūsų vyras apie ją kalbėjo? 

— Nepamenu, - atsidususi tarė moteris. — Jis tiesiog apie ją šne- 
kėdavo, sakydavo, kad ji kietas riešutėlis ir panašiai. Tiksliai nepa- 
kartosiu... 

— Bet jums susidarė įspūdis, kad jiedu asmeniškai pažįstami, ar 
ne? 

-— Na, nepasakyčiau... O kodėl klausiate, manote, kad jiedu 


buvo pažįstami? 


344 


SPROGDINTOJA 


- Kaip tik tai mėginu išsiaiškinti. Praeitą savaitę vykusiame 
Kalėdų vakarėlyje jiedu sėdėjo šalia. 

- Šit kaip? Stefis man nieko nesakė. Tik užsiminė, kad buvo 
gana nuobodu. 

- Gal vakarėlyje jis turėjo fotoaparatą? 

- Ar Stefis? Ne, tikrai neturėjo. Jis manė, kad lakstyti su fotoa- 
paratais truputį kvaila. 

Kelias sekundes padelsusi Anika nusprendė paklausti to, kas jai 
labiausiai rūpėjo. 

— Atleiskite, jei mano klausimas jus nuliūdins, bet stebiuosi, 
kaip jums pavyksta taip tvardytis? 

Moteris vėl atsiduso. 

- Neslėpsiu, jaučiuosi prislėgta, bet Stefis tikrai nebuvo ange- 
lėlis, - paaiškino ji. — Gyventi su juo nebuvo lengva. Du kartus 
buvau nusprendusi skirtis, bet apsigalvojau. Niekaip negalėjau jo 
atsikratyti. Jis nuolat grįždavo ir buvo labai atkaklus. 

Anikai ši situacija buvo gerai pažįstama ir ji jau žinojo, ko da- 
bar paklaus. 

- Ar jis smurtaudavo? 

Moteris kelias akimirkas padvejojo, bet, matyt, galų gale nu- 
sprendė pasakyti tiesą. 

— Kartą man grasino ir buvo pripažintas kaltu dėl kūno suža- 
lojimo. Teisėjas uždraudė Stefiui prie manęs artintis, bet jis šio 
draudimo nesilaikė. Viskas baigėsi tuo, kad, negalėdama atsiginti 
jo įkyrumo, vėl priėmiau Stefį gyventi, - ramiai pasakė moteris. 

— Manėte, kad jis pasitaisė? 

— Stefis liovėsi žadėjęs pasikeisti; šis santykių etapas mums 
buvo praeitis. Bet gyvenimas tikrai pagerėjo. Keliais pastaraisiais 


metais nebuvo taip jau blogai... 

- Ar kada nors mėginote prisiglausti Moters krizių centre? 

Šis klausimas Anikai atrodė savaime suprantamas; per daugybę 
metų ji buvo uždavusi jį daugybę kartų. Eva Bjurling vėl padvejo- 
jo, bet nutarė į klausimą atsakyti. 

— Porą kartų, bet vaikams ten buvo sunku. Jie negalėjo lankyti 
darželio ir mokyklos, kaip buvo pratę, ir gyvenimas visiškai susi- 
jaukė. 

Anika tylėjo ir laukė. 

— Tad stebitės, kaip man pavyko nepalūžti? — paklausė Eva 
Bjurling. - Žinoma, man sunku, ypač gaila vaikų. Jie tėtį mylėjo, 
bet dabar, kai jo nebėra, gyventi bus lengviau. Jis smarkiai gėrė. 
Taigi... 

Jiedvi kelias akimirkas parylėjo. 

— Ką gi, ilgiau jūsų netrukdysiu, — tarė Anika. — Ačiū, kad taip 
atvirai atsakėte į klausimus. Labai svarbu viską pateikti teisingai. 

Moteris staiga ėmė nerimauti. 

- Ketinate apie tai rašyti? Kaimynai apie šias mūsų problemas 
nieko nežino. 

- Ne, - patikino ją Anika. - Nieko apie tai nerašysiu, bet džiau- 
giuosi, kad sužinojau tiesą, nes dabar, kai žinau, kaip viskas buvo iš 
tiesų, bent jau nesuklysiu. 

Pokalbis baigėsi ir Anika išjungė diktofoną. Dar kelias minutes 
ji pasėdėjo prie stalo pro langą žvelgdama į tolį. Per daugybę darbo 
metų ji įsitikino, kad moterys smurtą patirdavo kone kiekviename 
žingsnyje. Apie smurtą paryrusias moteris Anika buvo parašiusi 

net kelias straipsnių serijas ir dabar, šiek tiek pamąsčiusi, supra- 
to, kad be kitų sąsajų sprogimų aukas siejo ir smurtas. Gerai jų 
nepažinoję žmonės ir Kristiną Furhagę, ir Stefaną Bjurlingą gyrė 

išsijuosę, bet pasirodė, kad jie abu tikri niekšai. Nebent Evertas 
Danielsonas apie Kristiną melavo. 

Atsidususi Anika įsijungė savo Mac kompiuterį. 

Turėjo viską užrašyti tuoj pat, kol smulkmenos neišdulkėjo iš 
atminties. Kol kompiuteryje krovėsi visokios programos, ji iš ran- 
kinės išsitraukė bloknotą. Tiesa, apie Evertą Danielsoną Anika 
nežinojo ką ir galvoti. Vieną akimirką jis atrodydavo tikras pro- 
fesionalas ir kompetentingas specialistas, o kitą jau verkšlendavo, 
kad jie atėmė iš jo tarnybinį automobilį. Ar visi aukštas pareigas 
einantys vyrai tikrai buvo tokie jautrūs ir naivūs? Tikriausia taip. 
Atsakingas pareigas einantys vyrai niekuo nesiskyrė nuo kitų savo 
giminės atstovų. Jei prarasdavo darbą arba ką nors kita, kas jiems 
rūpėjo, juos ištikdavo krizė. O krizę ir spaudimą patiriantis žmo- 
gus negali elgtis racionaliai, nesvarbu, kokias pareigas eina. 

Anikai bebaigiant rašyti pastabas suskambo telefonas. 

— Sakėte, kad jei parašysite ką nors ne taip, galiu su jumis susi- 
siekti, — išgirdo ji balsą ragelyje. 

Kalbėjo jauna moteris, bet Anika nepažino, kas tokia. 

- Žinoma, - kiek galėdama ramiau atsakė ji. - Kuo galėčiau 
padėti? 

— Kai sekmadienį buvote pas mus, taip sakėte. Kad jei laikraš- 
tyje bus parašyta kas nors ne taip, turėčiau paskambinti ir jums 
pasakyti. Na, šį kartą viską sumovėte. 

Tai buvo Lena Milander. Gerokai nustebusi, Anika ištiesė ran- 
ką prie diktofono. 

— Ką konkrečiai turite omenyje? - paklausė ji. 

— Savo laikraštį turbūt skaitote? Ten įdėta didžiulė mamos 
nuotrauka, o po ja parašyta Ideali moteris. Po velnių, iš kur viską 


taip gerai žinote? 

- Oką, jūsų nuomone, turėjome parašyti? — atrėmė Anika. 

- Nieko, - pareiškė Lena Milander. - Palikite mamą ramybėje. 
Mes jos dar palaidoti nespėjome. 

— Kiek žinau, jūsų mama ir buvo ideali moteris, - tarė Ani- 
ka. - Kaip galime parašyti ką nors kita, jei niekas nieko mums 
nepasakoja? 

- Kuriems galams jums apskritai ką nors rašyti? 

- Jūsų mama buvo garsi visuomenės veikėja. Ir tokį likimą pasi- 
rinko pati. Ji pati padėjo mums kurti visuomeninį jos įvaizdį. Tad, 
jei niekas nepapasakoja mums ko nors nauja, mes ir toliau rašysi- 
me tai, ką rašėme iki šiol. 

Minutėlę patylėjusi, Lena Milander pasakė: 

— Po pusvalandžio susitikime Pelikane. Po to, ką išgirsite, tikrai 
pažadėsite man daugiau tokio mėšlo nerašyti. 

Mergina pokalbį baigė, o Anika dar ilgai sėdėjo ir nustebusi 
žvelgė į telefoną. Tada dokumentą, kuriame buvo surašiusi susiti- 
kimo su Evertu Danielsonu smulkmenas, paskubomis įrašė į USB 
atmintinę, ištrynė dokumentą iš kompiuterio, čiupo rankinę, pal- 


tą ir išskubėjo. 

Andersas Šiumanas sėdėjo savo kabinete ir skaitė finansinę 
araskaitą, kiek per praeitą savaitgalį buvo parduota laikraščio eg- 
zempliorių. Jis jautėsi gerai: viskas buvo taip, kaip ir turėjo būti. 
Šeštadienį, kaip paprastai, konkurentai juos aplenkė. Bet sekma- 
dienį jie susigrąžino lyderio poziciją. Pirmą kartą per pastaruosius 
metus Evening Post laimėjo pardavimo karą, nors jų priedas nebu- 
vo nei toks didelis, nei toks prabangus, kaip kito vakarinio laikraš- 
čio sskmadieninis priedas. Padidinti pardavimą padėjo straipsnis 
apie Stokholmo Viktorijos stadione sprogusią bombą, - jis buvo 
išspausdintas pirmame puslapyje ir skelbė Anikos išsiaiškintą fak- 
tą, kad Kristiną Furhagę anksčiau grasinta nužudyti. 

Kažkas pasibeldė į duris. Atėjo Eva Brita Kvist. 

— Užeikite, užeikite, - pakvietė vyriausiasis redaktorius ir mos- 
telėjo į kėdę kitoje stalo pusėje. 

Sekretorė blankiai šyptelėjo, pasitaisė sijoną ir krenkštelėjo. 

— Norėjau su jumis apie šį tą pasikalbėti... 

— Žinoma, mielai, - atsakė Andersas Šiumanas ir patogiai atsi- 
rėmė į kėdės atlošą. 

Tada sunėrė rankas ant pakaušio, prisimerkė ir pažvelgė į Evą 
Britą Kvist. Būtų galėjęs lažintis, kad jo laukia nemalonus pokal- 
bis. 

- Pastaruoju metu nusikaltimų skyriuje atmosfera tikrai pras- 
ta, - prabilo sekretorė. - Darbas niekam neteikia malonumo. Se- 
niai čia dirbu ir nemanau, kad turėtume su tuo taikstytis. 

— Ne, žinoma, kad neturėtumėte, — pritarė Andersas Šiuma- 
nas. - Gal galite konkrečiu pavyzdžiu paaiškinti, ką turite ome- 
nyje? 

Sėdėdama ant kėdės sekretorė krustelėjo ir susimąstė. 

— Na, nelabai malonu, kai tau įsako atvykti į darbą vidury lais- 
vos dienos, kai kepi sausainius likus kelioms dienoms iki Kalėdų. 
Suprantu, kad šioje komandoje lankstumas reikalingas, bet vis- 
kam yra ribos. 

— Jums buvo liepta vykti į darbą nebaigus kepti sausainių? - 
paklausė Šiumanas. 

- Taip. Tai buvo Anikos Bengtzon įsakymas. 

— Ar šis įsakymas kartais nebuvo susijęs su sprogdintoju? 

- Buvo, ir manau, kad su šiuo iššūkiu ji nesusidorojo. 

— Vadinasi, nemanote, kad ir jums priklauso padirbėti papildo- 
mai, jei kiti kolegos pluša iš peties? — ramiai pasiteiravo jis. — Ačiū 
Dievui, tokio masto tragiški įvykiai šalyje nutinka labai retai. 

Moteris šiek tiek paraudo, bet nutarė pereiti į atvirą puolimą. 

- Anika Bengtzon tiesiog nemoka bendrauti su žmonėmis! Ži- 
note, ką ji pasakė šiandien per priešpiečius? Kad norėtų praretinti 
Nilsui Langebiui dantis! 

Andersas Šiumanas vos susitvardė nešyptelėjęs. 

- Suprantu, - pasakė jis. - Ar ji taip Nilsui Langebiui ir išrė- 
žė? 

— Ne, burbtelėjo po nosimi, bet aš vis tiek girdėjau. Ir tai gana 


neetiška; darbe tokių dalykų neturėtų būti. 

Vyriausiasis redaktorius pasilenkė, ištiesė rankas ir prie kito 
stalo krašto sunėrė pirštus. 

- Jūs teisi, Eva Brita, tokių dalykų neturėtų būti. Bet, žinote, 
kas man rodosi gerokai blogiau? Kai bendradarbiai laksto pas vir- 
šininką ir viską pasakoja. 

Eva Brita Kvist išbalo kaip drobė, o tada akimirksniu išraudo 
kaip žarija. Andersas Šiumanas nenuleido nuo jos akių. Sekretorė 
nudūrė akis sau į sterblę, tada pažvelgė į vyriausiąjį redaktorių, vėl 
nudelbė žvilgsnį, tada atsistojo ir išėjo. Artimiausias penkiolika 
minučių ji tikriausiai turėjo praleisti tualete verkdama. 

Vyriausiasis redaktorius atsirėmė į kėdės atlošą ir atsiduso. Jis 
tikėjosi bent jau savaitgaliui nuslopinęs darbuotojų vidaus kovas, 


bet giliai širdyje tuo abejojo. 


Anika vikriai išlipo iš taksi prie 40-uoju numeriu pažymėto 
Blekingegatano namo ir iš karto pasijuto suglumusi, kad jaunoji 
panelė Milander, gyvenanti žaviajame Estermalme, pasirinko to- 
kią susitikimo vietą. Mat Pelikanas buvo senamadiška aludė, jos 
svečių salė buvo įkurta patalpoje aukštomis lubomis, kurioje buvo 
siūlomi geros kokybės tradiciniai valgiai ir vakarais būdavo gana 
triukšminga. Šiuo metu pagrindinėje svečių salėje buvo palygin- 
ti tylu, prie pasieniuose išrikiuotų stalelių sėdėjo vos keli žmonės 
gerdami alų, valgydami sumuštinius ir šnekučiuodamiesi. Lena 
Milander buvo ką tik atėjusi, sėdėjo atrėmusi nugarą į galinę sieną 
ir godžiai traukė rankų darbo cigaretę. 

Lena Milander trumpai kirptais plaukais, juodais drabužiais 
ir niūria veido išraiška šiai aplinkai tobulai tiko. Nesunku buvo 
patikėti, kad ji nuolatinė šios aludės lankytoja. Šis spėjimas netru- 

kus pasitvirtino, mat padavėja, priėjusi priimti jųdviejų užsakymo, 
paklausė: 

- Kaip visada, Lena? 

Anika užsisakė puodelį kavos ir sumuštinį su kumpiu ir sūriu; 
Lena - alaus ir porciją šaltų virtų daržovių su mėsa. Mergina už- 
gesino pusiau surūkytą cigaretę, pažvelgė į Aniką ir kreivai šypte- 
lėjo. 

- Tiesą sakant, aš nerūkau, bet man patinka degioti cigare- 
tes, - atidžiai žvelgdama į Aniką pareiškė ji. 

— Taip, žinau, kad jums teikia malonumą viską padeginėti, - 
pūsdama savo kavą atsakė Anika. - Pavyzdžiui, kad ir vaikų na- 
mus Botkirkoje. 

Lenos veido išraiška nepasikeitė. 

— Ar ilgai dar ketinate skleisti melą apie mamą? 

— Kol kas nors nepapasakos mums tiesos, - atrėmė Anika. 

Lena vėl prisidegė cigaretę ir išpūtė dūmų kamuolį Anikai į vei- 
dą. Ši nė nemirkcelėjo. 

— Na, ar jau supirkote Kalėdų dovanas? — pasiteiravo Lena, 
traukdama iš tarpdančio gabalėlį tabako. 
- Kai kurias. O jūs? Nupirkote dovaną Ulofui ? 
Lenos akys pikdžiugiškai blykstelėjo ir ji godžiai užsitraukė ci- 
garetę. 
— Kalbu apie jūsų brolį, - pridūrė Anika. - Galime pradėti ir 
nuo jo, ar taip nemanote? 
— Nepalaikau su juo jokių ryšių, - žvelgdama pro langą pasakė 
Lena. 
Anika pajuto, kad ją nukrėtė šiurpas. Ulofas buvo gyvas! 
— Kodėl? - kiek galėdama ramiau paklausė. 


— Mudu niekada nebendravome. Mama nenorėjo. 

Anika išsiėmė iš rankinės bloknotą ir rašiklį, taip pat - kopiją 
šeimyninės nuotraukos, kurioje buvo nufotografuotas dvejų me- 
tukų Ulofas, ir padėjo ją ant stalo priešais Leną. Mergina ilgai į ją 


- Niekada anksčiau nesu šios nuotraukos mačiusi, - pasakė 
ji. - Kur ją radote? 

- Archyve. Jei norite, galite pasilikti. 

Lena papurtė galvą. 

- Nėra prasmės, aš ją vis tiek sudeginčiau. 

Anika grąžino nuotrauką į savo krepšį. 

- Taigi ką norėjote papasakoti man apie savo mamą? - paklau- 
sė ji. 

Lena pirštais ėmė maigyti cigaretę. 

- Visi tik ir kartoja, kokia ji buvo nuostabi. Šiandien jūsų lai- 
kraštyje ji aprašyta beveik kaip šventoji, bet iš tikrųjų mano mama 
buvo tragiška asmenybė. Buvo daugybė dalykų, kurie jai gyvenime 
nesisekdavo. Visas tas nesėkmes ji slėpė grasindama žmonėms ir 
juos išduodama. Kartais mano rodosi, kad ji buvo tokia prakeiktai 
bjauri, nes turėjo psichikos problemų. 

Mergina nutilo ir pažvelgė pro langą. Lauke tirštėjo sutemos, o 
snigti, rodės, taip ir nesiliaus. 

— Gal galėtumėte paaiškinti, ką turite omenyje? — atsargiai pa- 
siteiravo Anika. 

- Pavyzdžiui, imkime kad ir Ulofą... — pridūrė Lena. - Net 
nežinojau, kad toks yra, kol apie jį neužsiminė senelė. Tada man 


buvo vienuolika metų. 
Anika į bloknotą rašėsi pastabas ir laukė, ką dar mergina pasa- 


kys. 

- Senelis mirė, kai mama dar buvo maža. Senelė išsiuntė ją Ey- 
venti su šeima, įsikūrusia aukštutiniame Norlande. Ten ji ir už. 
augo. Tie giminaičiai mamos nemėgo, bet senelė jiems mokėjo 
pinigus. 

Kai sulaukė dvylikos, mama buvo išsiųsta į internatinę mokyklą 
ir gyveno ten, kol neištekėjo už Karlo. Už to senio nuotraukoje. 
Už mamą jis buvo beveik keturiasdešimt metų vyresnis, bet kilęs 
iš labai geros šeimos. Senelės įsitikinimu, tokie dalykai buvo labai 
svarbūs. Tai ji mamą ištekino. 

Lena pradėjo sukti kitą cigaretę. Darbavosi uoliai, bet jai nela- 
bai sekėsi ir tabako drožlės pasklido ant taip ir nepaliesto maisto 
lėkštės. 

— Kai gimė Ulofas, mamai buvo tik dvidešimt metų, o senasis 
Karlas mėgo pasigirti savo šeima. Kai jo verslas žlugo, baigėsi ir 
pinigai. Ir staiga turėti nuogą ir basą jauną žmoną jau nebeatrodė 
taip puiku, tad senas niekšas paliko mamą, Ulofą ir vedė seną, pi- 
nigų pritinusią našlę. 

- Dorotėją Adelkorną, - įsiterpė Anika ir Lena pritariamai 
linktelėjo. 

- Dorotėja buvo seno miškų ūkio savininko, kilusio iš Sundsva- 
lio apylinkių, našlė. Pinigų turėjo kaip šieno ir Karlas nekantravo 
prie jų prisikasti. Ta sena boba po metų kitų mirė ir staiga Karlas 
tapo turtingiausiu našliu Norlande. Jis įkūrė kažkokią paiką pre- 
miją, skirtą idiotiškoms miškininkystės studijoms... 

Anika linktelėjo. 

- Tai tiesa. Šią premiją ir dabar kiekvienais metais gauna kuris 
nors miškininkystės studentas. 

- Na, nesvarbu. Mamaiš tų turtų negavo nė skatiko. Ir, žinoma, 


tapo visuomenės atstumtąja. Seštajame dešimtmetyje išsiskyrusi 

vieniša mama visuomenėje toli gražu nebuvo mėgstama, o mano 
mama tokiems dalykams teikė labai daug reikšmės. Internatinėje 
mokykloje ji įgijo šiokią tokią verslininkės kvalifikaciją, persikėlė 
gyventi į Malmę ir, įsidarbinusi sekretore, kažkokiam vyrui tvarkė 
jo niekingo verslo reikalus. Ulofą paliko auginti vienai pagyvenu- 
siai porai Tungelstoje. 

Iki šiol kažką rašiusi bloknote Anika pakėlė galvą. 

- Ji atidavė sūnų kitiems? 

- Atidavė. Tada jam buvo penkeri. Nežinau, ar dar kada nors 
jiedu buvo susitikę. 

- Bet kodėl? - šiek tiek sukrėsra paklausė Anika. Vien nuo 
minties, kad reikėtų atiduoti Kalį, jai gniaužė kvapą. 

— Senelė sakė, kad jis kėlė per daug rūpesčių. Bet iš tiesų mama 
norėjo dirbti niekieno netrukdoma ir nesitampyti visur mažo vai- 
ko. Ji siekė padaryti karjerą. 

- Taip, ir jai tai pavyko, - sumurmėjo Anika. 

- Iš pradžių ne viskas ėjosi kaip sviestu patepta. Pirmas ma- 
mos darbdavys ją išprievartavo, ji pastojo ar bent jau taip pasakojo. 
Tada nuvažiavo į Lenkiją darytis aborto ir rimtai susirgo. Gydyto- 
jai abejojo, ar ji dar kada nors galės turėti vaikų. Žinoma, iš darbo 
buvo atleista, bet rado kitą, Skaros banke. Ten dirbo tol, kol tapo 
Stokholmo filialo vadove. Slidžiais karjeros laiptais ji kilo gana 
greitai... Pakeliui susipažino su tėčiu, kuris be proto ją įsimylėjo. 
Po poros metų jiedu susituokė, o tada tėtis ėmė kalbėti apie vai- 
kus. Mama apie tai nenorėjo nė girdėti, bet, dėl šventos ramybės, 
liovėsi gėrusi kontraceptines tabletes. Tikriausiai nemanė, kad vėl 
galėtų pastoti. 

— Bet pastojo, — tarė Anika. 

Lena linktelėjo. 

- Pastojo. Pradėjusi penktą dešimtį. Galite įsivaizduoti, kaip ji 
siuto. Tuo metu abortai jau buvo legalizuoti, bet šį kartą tėtis drą- 
siai jai pasipriešino. Jis nesutiko leisti darytis jai aborto ir pagrasi- 
no, kad, jei nepaisys jo valios, jis išsiskirs. Taigi ji sakando dantis 
ir mane pagimdė. 

Mergina vyptelėjo ir gurkštelėjo alaus. 

— Kas jums visa tai papasakojo? — paklausė Anika. 

— Mama, žinoma. Ji niekada neslėpė, ką iš tiesų apie mane gal- 
voja. Visada sakydavo, kad manęs nekenčia. Ankstyviausias mano 
vaikystės prisiminimas - apie mamą, kuri stumia mane nuo savęs 
taip stipriai, kad pargriūnu ir skaudžiai užsigaunu. Tėtis mane my- 
lėjo, bet niekada nedrįso to parodyti. Bijojo mamos. 

Minutėlę pamąsčiusi ji pridūrė: 

— Manau, dauguma žmonių bijojo mamos. Ji mokėjo įbauginti 
žmones. Kiekvienas, kuris prie jos prieidavo, privalėjo pasirašyti 
konfidencialumo sutartį. Jiems nebūdavo leidžiama kalbėti apie 
Kristiną, jei neturėdavo jos sutikimo. 

- Ar tai apskritai teisėta? - nusistebėjo Anika. 

Lena Milander gūžtelėjo. 

— Dabar nesvarbu. Žmonės tikėjo, kad legalu, ir iš baimės ty- 
lėjo. 

— Tad nieko nuostabaus, kad mums, žurnalistams, taip ir nepa- 
vyko sužinoti tiesos, - tarė Anika. 

— O mamabijojo tik dviejų žmonių: manęs ir Ulofo. 

Kaip liūdna, - pagalvojo Anika. 

- Ji nerimavo, kad nepadegčiau namų, - kreivai šyptelėjusi 
pasakė Lena. - Nuo tos dienos, kai mums dar gyvenant Tiresėje 
užkūriau laužą ant parketo, ji paniškai bijojo, kad nepaimčiau į 
rankas degtukų dėžutės. Mama išsiuntė mane į kliniką „proble- 


356 


SPROGDINTOJA 


miškiems vaikams“, į vaikų namus, bet, kai sudeginau ir juos, mane 
vėl išsiuntė namo. Štai kas nutinka nekontroliuojamiems vaikams. 
Kai socialinės rūpybos įstaigos nieko daugiau negali padaryti, jos 
grąžina tuo vaikiščius tėvams. 

Taip tarusi Lena prisidegė naują, gerokai sumaigytą cigaretę. 

— O kartą, mūsų namuose, garaže, eksperimentavau su namų 
gamybos sprogmenimis. Bomba sprogo per anksti ir išvertė gara- 
žo duris. Viena skeveldra pataikė man į koją. Mama buvo įsiciki- 
nusi, kad mėginau padėti bombą automobilyje ir ją susprogdinti, 
ir nuo to laiko kaip maniakė tikrindavo, ar automobilyje nepadėta 
bomba. 

Mergina liūdnai nusijuokė. 

— Kaip išmokote pasigaminti sprogmenų? — pasiteiravo Ani- 
ka. 

— Ak, tai visai nesunku, internete nuorodų netrūksta. Norite 
sužinoti, kaip tai daroma? 

- Ne, dėkoju. O kodėl jūsų mama bijojo Ulofo? 

- Tikrai nežinau, ji man niekada nesakė. Tik įspėjo, kad Ulofo 
turėčiau saugotis, nes jis pavojingas. Numanau, kad jis, ko gero, jai 
grasino. 

— Ar kada nors buvote susitikusi su broliu? 

Mergina papurtė galvą ir jos akyse sužibo ašaros. Tada išpūtė 
dūmų debesį ir nukratė cigaretės pelenus ant savo lėkštės krašto. 

— Nežinau, kur jis, - pasakė. 

- Bet manote, kad jūsų brolis gyvas? 

Lena godžiai patraukė cigaretę ir pažvelgė į Aniką. 

- Jei nebūtų gyvas, argi mama būtų jo taip bijojusi ? - gūžrelėjo 
pečiais ji. - Jei Ulofas būtų miręs, mums nebūtų reikėję slėpti savo 
capatybių. 

Ji kalba logiškai, - dingtelėjo Anikai. Minutėlę padvejojusi ji 
uždavė gana keblų klausimą. 

— Kaip manote, ar jūsų mama galėjo sutikti kitą žmogų ir įsi- 
mylėti? 

Lena gūžtelėjo. 

— Man nėvelnio nerūpi, - pareiškė ji. - Bet abejoju. Vyrų mama 
nekentė. Kartais pagalvodavau, kad ir tėčio nekenčia. 

Anika nusprendė šios temos neplėtoti. 

— Kaip matote, mano mama toli gražu nebuvo ideali moteris, - 
tarė Lena. 

— Ne, nebuvo, - pritarė Anika. 

— Bet vis tiek spausdinsite tas nesąmones? 

— Tikiuosi ateityje to išvengti, - patikino merginą Anika. - Bet 
iš to, ką išgirdau, jūsų mama man vis tiek atrodo esanti auka. 

— Ką turite omenyje? - staiga suklususi pasakė Lena. 

— Na, ji buvo išsiųsta į kitą šeimą, kaip ir Ulofas. 

— Ne, tarp jų buvo didelis skirtumas. Senelė negalėjo jos augin- 
ti, vyko karas, be to, senelė ją tikrai mylėjo ir labiausia gailėjosi dėl 
to, kad pati negalėjo auginti Kristinos. 

— Arjūsų senelė dar gyva? 

— Ne, pernai mirė. Tiesa, mama į laidotuves nuvažiavo, - gal- 
būc dėl to, kad žmonės neimtų šnekėti. Ber kai mama buvo dar 
vaikas, senelė lankydavo ją per kiekvienas mokyklos atostogas ir 
visada atvažiuodavo per gimtadienį. 

- Susidariau įspūdį, kad senelei galite atleisti, o savo mamai — 
ne, - pasakė Anika. 

— Ar seniai tapote sumauta psichiatre? 

Anika kilstelėjo rankas. 


— Atsiprašau. 

Lena įtariai ją nužvelgė. 

- Na gerai, - išmaukusi paskutinį gurkšnį alaus, pagaliau tarė 
ji. - Ketinu čia dar pasėdėti ir pasigerti. Gal norite prisidėti ir už- 
simiršti kartu? 

Anika blankiai šyptelėjo. 

- Bijau, kad negaliu, - imdama savo daiktus, pasakė. Tada ap- 
sivilko paltą, apsivyniojo šaliką ir persimetė per petį rankinę. O 
atsistojusi pridūrė: - Kaip manote, kas nužudė jūsų motiną? 

Lena prisimerkė. 

- Tikrai ne aš. 

- Arji pažinojo žmogų, vardu Stefanas Bjurlingas? 

- Antrąją auką? Nenumanau. Tik liaukitės rašę tas nesąmo- 
nes, - pakartojo Lena Milander ir demonstratyviai nusisuko. 

Supratusi užuominą, Anika kreipėsi į padavėją, apmokėjo sąs- 


kaitą ir išėjo. 


ol 


Pro itin modernias duris į Evening Post redakcijos priimamąjį 
įžengė moteris, besistengianti atrodyti taip, tarsi čia dirbtų. Ji vil- 
kėjo tiesaus kirpimo blauzdas siekiantį vilnonį paltą, kurio spalva, 
pagal tai, kaip buvo apšviesta, atrodė tai žalsvai melsva, tai alyvinė, 
o plaukus buvo paslėpusi po ruda berete. Ant kairio jos peties ka- 
bojo Chanel rankinės kopija, o dešinėje ji nešėsi odinį portfelį. Be 
to, mūvėjo pirštines. 

Kai stiklinės durys jai už nugaros užsidarė, ji stabtelėjo, apsi- 
žvalgė po salę ir jos žvilgsnis nukrypo į kairįjį kampą, kuriame 
buvo įstiklinta budėtojo būdelė. Pasitaisiusi ploną rankinės dirže- 
lį, ji nužingsniavo tenai. 

Būdelėje sėdėjo vienas iš budinčiųjų, Torė Brandas. Jis pava- 
duodavo nuolat čia dirbantį budintįjį, kai šis išeidavo išgerti kavos 
ir parūkyti. 

Kai moteris priėjo prie būdelės, Torė Brandas paspaudė mygtu- 
ką ir atidarė dureles. Tada, stengdamasis atrodyti oriai, dalykiškai 
paklausė: 

— Taip? 

Moteris vėl pasitaisė per petį permestą rankinę ir krenkštelėjo. 
— Ieškau vienos iš jūsų korespondenčių, Anikos Bengrtzon. Ji 


dirba... 


360 


SPROGDINTOJA 


- Taip, žinau, kur jis dirba, - nutraukė ją Torė Brandas. - Jos 
nėra. 

Budėtojas ištiesė pirštą, jau ketindamas paspausti mygtuką ir 
uždaryti dureles. Moteris nervingai pačiupinėjo portfelį. 

- Suprantu, jos nėra... O kada grįš? 

- Sunku pasakyti, - pareiškė Torė Brandas. - Ji išvyko tarny- 
biniais reikalais ir niekada nežinai, kas nutiks ir kiek laiko ji už- 
truks. 

Jis pasilenkė ir prislopinęs balsą pridūrė: 

- Žinokite, čia laikraštis... 

Moteris šiek tiek dirbtinai nusijuokė. 

— Ačiū, aš žinau. Bet man tikrai reikia pasimatyti su Anika 
Bengtzon. Noriu jai kai ką perduoti. 

- Suprantu. Ką būtent? - smalsiai paklausė budėtojas. - Gal aš 
galėčiau perduoti jai tą siuntinį? 

Moteris žingtelėjo atatupsta. 

- Siuntinys skirtas Anikai ir niekam kitam. Vakar mes kalbėjo- 
mės, tai labai svarbu. 

— Jei norite, laikmenas arba dokumentus galite palikti pas 
mane, aš pasirūpinsiu, kad Anika Bengtzon juos gautų. 

— Dėkoju, bet, manau, užsuksiu kitą kartą. 

— Pas mus kasdien ateina žmonės, nešini dėžėmis dokumen- 
tų, — informacinių lapelių, draudimo pasiūlymų ir panašiai, — ir 
mes visus juos priimame. Todėl, jei norėtumėte ką nors palikti, aš 
jai mielai perduočiau. 

Moteris apsisuko ir pustekinė pasileido durų link. Torė Bran- 
das uždarė stiklines dureles ir pagalvojo, kad labai norėtų parū- 
kyti. 

Išėjusi iš Pelikano ir Giotgarane skindamasi kelią per minią pir- 
kėjų, išsiruošusių ieškoti Kalėdų dovanų, Anika staiga susivokė, 
kad atsidūrė vos už poros gatvių nuo Helenos Starkės namų. Tad, 
užuot yrusis prieš srautą žmonių, plūstančių iš Skanstulo metro 
stoties, ji apsisuko ir leidosi nešama minios. 

Paskui atsiskyrė ir slidinėdama patraukė Ringvegenu: čia, kaip 
ir Kungsholmene, šaligatviai buvo valomi itin prastai. Gebėjimas 
įsiminti skaičius ir šį kartą Anikos neapvylė, ji surinko durų kodą 
ir netrukus jau stovėjo 139-ojo namo laiptinėje. Šį kartą Helena 
. Starkė duris atidarė vos paspaudus skambutį. 

— Jūs niekada nepasiduodate, ar ne? — vos pravėrusi buto duris 
paklausė ji. 

— Gal galėčiau užduoti dar porą klausimų? — maldaujamai tarė 
Anika. 

Helena Starkė garsiai atsiduso. 

— Kas jums darosi? Po galais, ko iš manęs norite? 

— Prašyčiau, tik ne čia, ne laiptinėje... 

— Man jau vis tiek. Išsikraustau! 

Pastarąjį žodį ji ištarė taip garsiai, kad, jei kas nors klausėsi, 
tikrai turėjo girdėti. Dabar smalsūs kaimynai galės plakti liežu- 
viais. 

Anika žvilgtelėjo moteriai per petį ir tikrai: bute viskas atro- 
dė taip, tarsi Helena Starkė pakuotysi daiktus. Helena trūktelėjo 
pečiais. 

— Ką gi, užeikite, bet ilgai prašyčiau negaišinti. Šiandien vakare 
išvykstu. 

Anika nusprendė griebti jautį už ragų. 

- Juk žinote, kad apie tą berniuką, apie Ulofą, man melavote, 
bet... nieko tokio. Atėjau čia paklausti, ar tiesa, kad palaikėte inty- 
mius santykius su Kristina Furhage? 

- Net jei ir palaikiau, koks, po velnių, jūsų reikalas? - ramiai 
atrėžė Helena Starkė. 

- Ne, tai tikrai ne mano reikalas, tiesiog mėginu susigaudyti, 
kas įvyko. "Tai ar palaikėte su ja asmeniškus santykius? 

Helena Starkė atsiduso. 

- Jei pasakysiu, kad palaikiau, rytoj visoje šalyje ant spaudos 
kioskų kabos tai patvirtinantys plakatai, ar ne? 

- Žinoma, kad ne, - atsakė Anika. - Intymus Kristinos gyve- 
nimas niekaip nesusijęs su ja kaip viešuoju asmeniu. 

- Gerai, — staiga keistai pralinksmėjusi tarė Helena Starkė. — 
Jei jau taip, tuomet mudvi tikrai kai kas siejo. Patenkinta? | 

Anika pasijuto šiek tiek priblokšta. 

— Ko dar norite paklausti? — piktai tarstelėjo Helena Starkė. — 
Kaip mylėdavomės? Ar naudodavomės dirbtiniais peniais, ar pirš- 
tais? Ar patirdama orgazmą Kristina šaukdavo? 

Pasijutusi kaip paskutinį kvailė, Anika nudelbė žvilgsnį į grin- 
dis. Tai tikrai buvo ne jos reikalas. 

— Atsiprašau, - pasakė ji. - Tikrai neorėjau pasirodyti įkyri. 

— Nenorėjote, bet pasirodėte, ar ne? — vis dar pyko Srarkė. — 
Kas dar jus domina? 

— Ar pažinojote Stefaną Bjurlingą? — vėl pakėlusi akis pasitei- 
ravo Anika. 

- Jis buvo tikras niekšas, — pareiškė Starkė. - Jei kas nors ir nu- 
sipelnė, kad bomba išraškytų jam inkstus, tai būtent jis. 

— Ir Kristina jį pažinojo? 

- Žinojo, kas jis toks. 

Anika uždarė buto duris, kurios jai įėjus į vidų liko praviros, 

- Prašau man papasakoti, kokia Kristina buvo iš tiesų. 

- Po galais, juk jūs visą savaitę laikraščiuose tik ir rašote apie 
tai, kokia ji buvo! 

— Kalbu apie Kristiną kaip žmogų, o ne apie jos visuomeninį 
įvaizdį. 

Helena Starkė atsirėmė į svetainės durų varčią ir susidomėjusi 
pažvelgė į Aniką. 

- Kodėl jums taip rūpi išsiaiškinti, kokia ji buvo? - paklausė 
moteris. 

Anika įkvėpė pro nosį. Bute tikrai tvyrojo šlykštus dvokas. 

— Kaskart, kai pasikalbu su kuo nors, pažinojusiu Kristiną, jos 
paveikslas keičiasi. Manau, jūs buvote vienintelis tikrai jai artimas 
Žmogus. 

— Klystate, - paprieštaravo Helena Srarkė. 

Ji nusisuko, nuėjo į nedidelę svetainę ir atsisėdo ant sofos. Nors 
ir nekviesta, Anika nusekė iš paskos. 

— Kas tuomet ją geriausiai pažinojo? 

— Niekas, - atsakė Helena. - Ner ji pati. Kartais, supratusi, kas 
ji yra, o tiksliau, kokiu žmogumi tapo, Kristina labai išsigąsdavo. Ji 
turėjo savų sielos demonų. 

Anika pažvelgė į moters, nusisukusios į ją profiliu, veidą. Iš ko- 
ridoriaus plūstanti šviesa krito jai ant kaklo ir ant šono. Helena 

Starkė buvo neįtikėtinai graži. Kira svetainės dalis skendėjo tam- 


soje, o lauke, Ringvegene, buvo girdėti transporto keliamas triukš- 
mas. 


- Kuo tie demonai pasireikšdavo? - tyliai paklausė Anika. 


Helena Starkė atsiduso. 

- Jos gyvenimas nuo vaikystės buvo tikras pragaras. Kristina 
buvo nepaprastai protinga, bet tai, rodos, nieko nereiškė. Žmonės 
ją nuolat skriausdavo ir ilgainiui Kristina tapo šalta ir nuo visų at- 
siribojusi. 

- Kaip suprasti, skriausdavo? 

- Kaip vadybininkė moteris ir privačiame sektoriuje, ir bankų 
versle, ir valdybos posėdžių kabinete ji buvo tikra pionierė. Žmo- 
nės nuolat mėgindavo parodyti Kristinai jos vietą, bet jiems nie- 
kada nepavykdavo. 

- O gal vis dėlto, nepaisant visko, pavyko? - neryžtingai įsi- 
terpė Anika. - Kartais žmonės palūžta, nors aplinkiniams neišsi- 
duoda. 

Helena Starkė nieko neatsakė. Tik abejingai spoksojo į tamsą. 
Po minutėlės pakėlė ranką ir kažką nusibraukė nuo akių. 

- Ar žmonės žinojo, kad... judvi... 

Helena Starkė papurtė galvą. 

- Ne, niekas nežinojo. Paskalas gal ir skleidė, bet tiesiai nė vie- 
nas neklausė. Kristina labai bijojo, kad mūsų santykiai neiškiltų į 
viešumą, todėl kas porą mėnesių keisdavo vairuotojus, kad šiems 
nekiltų įtarimų, kodėl ji taip dažnai važiuoja pas mane į namus. 

- Bet kodėl ji taip nerimavo? Viešajame gyvenime dabar yra 
daugybė žmonių, kurie savo seksualinės orientacijos neslepia. 

- Ji jaudinosi ne tik dėl to, - paaiškino Helena Starkė. - Olim- 
piniame komitete tarp darbuotojų bet kokie asmeniai santykiai 
buvo draudžiami; šią taisyklę nustatė pati Kristina. Jei mudviejų 
ryšiai būtų iškilę į viešumą, būčiau turėjus palikti darbą. O ir ji 
tikriausia nebūtų galėjusi toliau dirbti vykdomąja direktore, - juo- 

lab jei būtų paaiškėję, kad sulaužė vieną iš svarbiausių savo nusta- 
tytų taisyklių. 

Anika minutėlę palaukė, kol įsisąmonins, ką išgirdo. Štai dar 
vienas dalykas, kurio bijojo Kristina Furhagė. Žvelgdama į profiliu 
atsisukusią ir nuleista galva sėdinčią Heleną Starkę, Anika staiga 
suprato, koks čia paradoksas. Dėl šios moters Kristina Furhagė ri- 
zikavo viskuo, dėl ko visą gyvenimą kovojo. 

— Vakar naktį ji čia buvo, ar ne? 

Helena Starkė linktelėjo. 

— Išsikvietėme taksi. Rodos, Kristina sumokėjo grynaisiais. 
Tiksliai nepamenu, bet paprastai ji mokėdavo grynaisiais. Buvau 
tikrai girta, bet prisimenu, kad Kristina pyko. Jai nepatiko, kai ger- 
davau ir rūkydavau. Mudvi gana šiurkščiai pasimylėjome, o tada 
man aptemo sąmonė, Kai prabudau, jos čia nebuvo. 

Ji nucilo ir minutėlę pamąstė. 

- Kai nubudau, Kristina jau buvo negyva, - pridūrė Helena. 

— Ar pamenate, kaip ji išėjo? 

Žvelgdama į tamsą, moteris atsiduso. 

— Ne, bet policija sako, kad antrą valandą penkiasdešimt trys 
minutės į Kristinos mobilųjį kažkas paskambino. Ji atsiliepė ir kal- 
bėjosi tris minutes. Tai turėjo nutikti po to, kai baigėme dulkintis, 
nes, kol dar buvome kartu, vargu ar Kristina būtų galėjusi... 

Ji atsisuko ir, kreivai šyptelėjusi, pažvelgė į Aniką. 

— Nejauku arvirai kalbėti apie tai, ką jautėte, ar ne? - paklausė 
Anika. 

Helena Starkė trūktelėjo pečiais. 

— Kai įsimylėjau Kristiną, žinojau, ko tikėtis. Pasiekti, kad ji 
atvertų širdį, nebuvo lengva. Tam prireikė visų metų. — Helena 
trumpai nusijuokė. — Kristina buvo visai nepatyrusi. Susidarė 


įspūdis, kad niekada anksčiau seksu nesimėgavo, o kai suprato, 

kad gali būti smagu, jai šio malonumo niekada nebūdavo gana. 
Dar niekada nesu turėjusi tokios nuostabios meilužės. 

Anika pasijuto nejaukiai. Tai nebuvo jos reikalas. Ji nenorėjo 
nė įsivaizduoti jų kartu: šios gražios keturiasdešimtmetės, besi- 
mylinčios su šešiasdešimties metų ledo gabalu. Anika pamėgino 
nuvyti šią mintį šalin. 

- Ačiū, kad viską man papasakojote, - padėkojo ji. 

Helena Starkė nieko neatsakė. Anika apsisuko ir žengė prie 
durų. 

- Kur persikeliate gyventi? - paklausė ji. 

- Į Los Andželą, - atsakė Helena Starkė. 

Anika stabtelėjo ir pažvelgė sau per petį. 

- Ar ne per greitai apsisprendėte? - drąsiai pasiteiravo. 

Helena Starkė įdėmiai žvelgė į ją pro svetainės durų varčią. 


- Neaš ją susprogdinau, - pasakė. 


52 


Į redakciją Anika grįžo laiku, kad galėtų pasiklausyti 16.45 
transliuojamų radijo žinių. Laida prasidėjo sensacinga žinia, - 
bent jau taip teigė žinių vedėjai. Reporteriams pavyko gauti sa- 
vivaldybių asociacijos pasiūlymus dėl regioninės politikos, nors 
šis dokumentas turėjo būti paskelbtas tik sausio pabaigoje. Tie 
pasiūlymai Anikos nenustebino, užtat labai sudomino kitas žinių 
laidos pranešimas, kad žurnalistai gavo kopiją pirminės ataskaitos 
apie tai, kokiomis sprogstamosiomis medžiagomis buvo nužudy- 
tas Stefanas Bjurlingas. Sudedamosios sprogstamojo užtaiso dalys 
tikriausiai buvo tokios par kaip ir bombos, susprogdintos stadio- 
ne: didelio tankio nitroglicerino ir nitroglikolio mišinys, tačiau 
jų matmenys ir supakavimas skyrėsi. Per radiją buvo pranešta, kad 
sprogstamoji medžiaga buvo supakuota į nedideles, 22-29 mili- 
metrų kartotines tūteles. Šios nutekėjusios informacijos policija 
nekomentavo, tik pareiškė, kad sprogmenų analizė toli gražu nėra 
baigta. 

Na, tuo galės pasirūpinti Patrikas, - pagalvojo Anika ir brūkš- 
telėjo pastabą į savo bloknotą. 

Daugiau žiniose ji neišgirdo nieko įdomaus, tad išjungė radi- 
jo aparatą ir sėdo prie telefono. Kartu su Stefanu Bjurlingu dirbę 
statybininkai jau turėjo būti grįžę namo. Anika žvilgtelėjo į užrašą 

po nuotrauka, kuria buvo iliustruotas jos straipsnis, ir paskam- 
bino į telefonų tinklų informacinį biurą. Kelių vyrų vardai ir pa- 
vardės buvo labai paplitę, tokie kaip Svenas Andersonas, tad rasti 
reikiamą būtų buvę tikrai nelengva, bet kitų penkių statybininkų 
pavardės buvo gana retos ir Anika suprato, kad jai nereikės rinkti 
penkiasdešimties skirtingų numerių, kol pagaliau rastas reikalingą 
žmogų. Kai surinko ketvirtą telefono numerį, kažkas atsiliepė. 

- Taip, aš turėjau fotoaparatą, - patvirtino vienas iš santechni- 
kų, Hermanas Eselis. 

- Gal pamenate, ar tame vakarėlyje fotografavote Kristiną Fur- 
hagę? 

- Taip, tikrai fotografavau. 

Anika pajuto, kad jai daužosi širdis. 

— Gal padarėte ir Stefano Bjurlingo nuotraukų? 

- Na, vieno jo, rodos, nefotografavau, bet manau, kad jis pate- 
ko į kelis kadrus kartu su Kristina Furhage. 

Noetikčtina, tokia sėkmė, - dingtelėjo Anikai. 

— Bet nesate visiškai tikras? — pasiteiravo ji. 

— Nuotraukų į kompiuterį dar neperkėliau, pamaniau, padary- 
siu tai, kai per Kalėdas nufotografuosiu vaikaičius. 

- Hermanai, kaip manote, ar galėtumėte elektroniniu paštu at- 
siųsti tas nuotraukas man į Evening Post? Ir jei tarp jų bus nuotrau- 
kų, kurias norėsime spausdinti, gal sutiksite mums jas parduoti? 

— Na, tiesiog nežinau... 

Anika tyliai ir giliai įkvėpė. 

— Matote, padėtis štai kokia... - prabilo ji. - Mums, Evening 
Post žurnalistams, labai svarbu, kad sprogdintojas, nužudęs Kristi- 
ną Furhagę ir Stefaną Bjurlingą, būtų sučiuptas ir atsidurtų kalė- 
jime. Tai svarbu visiems, — Kristinos ir Stefano šeimų nariams, jų 

bendradarbiams, taip pat visai Švedijai ir net visam pasauliui. Tu- 
rime suprasti, kad kyla grėsmė olimpinėms žaidynėms. Tokiomis 
aplinkybėmis žiniasklaida turi elgtis socialiai atsakingai ir skelbti 
patikimą informaciją bei tinkamai formuoti visuomenės nuomo- 
nę. Mums, dirbantiems Evening Post, tai reiškia, kad turime rašyti 
apie aukas ir policijos atliekamą tyrimą, bet taip pat vykdyti savo 
žurnalistinį tyrimą. Pavyzdžiui, kalbėtis su žmonėmis, kurie dirbo 
kartu su nužudytaisiais. Todėl pamaniau, kad galėtume išspaus- 
dinti Kristinos ir Stefano nuotrauką, jei tik paaiškėtų, kad tokią 
turite... 

Po šios prakalbos Anika pajuto, kad išdžiūvo burna, bet jos re- 
torika, rodės, davė vaisių. 

— Manau, susitarsime. Tik ką konkrečiai man daryti? 

Anika davė vyrui savo elektroninio pašto adresą ir padėjo ra- 
gelį. 

Anikai išeinant ją pamatė ir užkalbino priimamajame budintis 
Torė Brandas. 

— Beje, šiandien kai kas jūsų ieškojo, - pasakė jis. 

- Šit kaip? Kas? 

- Ji neprisistatė. Norėjo jums kažką perduoti. 

— Tikrai? Ką? 

— Šito ji man taip pat nepasakė. Tik pažadėjo ateiti kitą kartą. 

Anika nusivylusi atsiduso, bet prisivertė šyptelėti. Budintie- 
siems tikrai reikėjo išmokti atidžiau domėtis lankytojais. Vieną 
gražią dieną galėjo pasirodyti, kad tai nepaprastai svarbu. 

Grįždama į savo kabinetą ji praėjo pro Patriko stalą, bet re- 
porterio nebuvo. Reikėjo paskambinti jam į mobilųjį ir susitarti 
susitikti šiek tiek anksčiau, nei prasidės šeštos valandos redakci- 


jos susirinkimas. Eidama pro Evos Britos Kvist darbo stalą Anika 

išgirdo savo kabinete skambant telefoną. Kelias paskutines laiptų 
pakopas ji įveikė tekina. Skambino Tomas. 

- Kada būsi namie? 

- Nežinau. Tikriausiai vėlai. Manau, apie devintą. 

- Turiu grįžti į darbą; šeštą mums susirinkimas. 

Staiga Anika pasijuto suirzusi. 

- Šeštą valandą? Bet aš dirbu! Mums taip pat šeštą susirinki- 
mas! Kodėl nepaskambinai anksčiau? 

Tomas mėgino kalbėti ramiai, bet Anika jautė, kad jis taip pat 
vis labiau pyksta, 

- Radijo žurnalistams kažkaip pavyko gauti pasiūlymus dėl 
regioninės politikos, tai tas pats, tarsi asociacijoje būtų sprogusi 
bomba. Keli šią ataskaitą ruošę politikai jau vyksta pas mus. Juk 
supranti, kad privalau dalyvauti tame susirinkime, ar ne? 

Anika atsiduso ir giliai užsimerkė. Prakeikimas, jai reikės grįžti 
namo. 

— Sutarėme, kad aš ilgiau padirbėsiu pirmadienį ir trečiadienį, 
o tu - antradienį ir ketvirtadienį, - priminė Tomui ji. - Aš savo 
pažadą tesėjau. Mano darbas - toks pat svarbus kaip ir tavasis. 


Bet Tomas ėmė jos maldauti. 
- Mieloji, prašau... - prabilo jis. - Žinau, kad tu teisi. Bet man 


būtinai reikia grįžti į darbą. Tame susirinkime svarstysime, kaip 
sumažinti padarytą žalą, jis ilgai neužtruks. Jau paruošiau vakarie- 
nę, jei galėtum parvežti vaikus namo ir kartu su jais pavalgyti, aš 
grįžčiau kiek galėdamas anksčiau. Susirinkimas tikriausiai baigsis 
prieš aštuntą, nes svartyti nelabai yra ką. Kai tik grįšiu namo, galė- 
si važiuoti į redakciją. 

Ji atsiduso, vėl užsimerkė ir prispaudė delną prie kaktos. 


— Gerai, - nusileido Anika. — Sėsiu į taksi ir parvažiuosiu. 

Ji nuėjo pas Ingvarą Johansoną, mat norėjo papasakoti jam apie 
Hermano Eselio nuotrauką, bet reporterio prie stalo nerado. Fo- 
toreporteris Pelis kalbėjo telefonu, todėl ji, atsistojusi jam priešais 
ir mosuodama rankomis, laukė. 

- Kas yra? - priglaudęs ragelį prie peties ir akivaizdžiai nepa- 
tenkintas paklausė jis. 

- Iš Valentunos gausime kelias nuotraukas, kuriose Kristina 
Furhagė ir Stefanas Bjurlingas nufotografuoti kartu. Kai tik jas 
gausite, išspausdinkite kelias kopijas. Dabar turiu išvažiuoti, bet 
apie aštuntą grįšiu, gerai ? 

Pelis linktelėjo ir tęsė pokalbį telefonu. 

Anika nesivargino kviesti taksi, tiesiog įsėdo į vieną iš tų, ku- 
rie rikiavosi stotelėje Rolambshofsvegene. Krūtinėje nelyginant 
nenumaldomai pučiamas kamuolys tvenkėsi įtampa ir netrukus ji 
pajuto, kad sunku kvėpuoti. Tos įtampos dabar Anika kaip tik ir 
norėjo atsikraryti. 

Grįžusią namo ją pasitiko vaikai, apibėrė bučiniais ir piešiniais. 
Tomas išeidamas pakštelėjo jai į skruostą ir sėdo į tą patį taksi, 
kuriuo grįžo Anika. 

- Gerai jau gerai, leiskite bent paltą nusivilkti, ramiau... 

Išgirdę, kad mama tokia suirzusi, Elena ir Kalis nustebę nuščiu- 
vo. Anika šiek tiek per skubriai pasilenkė, apkabino vaikus, per 
stipriai suspaudė glėbyje, o tada nužingsniavo tiesiai prie telefono. 
Paskambino Ingvarui Johansonui, bet jis jau buvo išėjęs į redak- 
cijos susirinkimą. Po velnių, dabar ji neturės progos papasakoti, 
ką šiandien nuveikė jos skyriaus žmonės. Na, nieko tokio, vėliau 
reikės pasikalbėti su Spaiku. 

Vakarienė stovėjo ant stalo, o vaikai jau buvo pavalgę. Anika 
atsisėdo ir pamėgino nuryti gabalėlį vištienos, bet pajuto kąsnį 

stringant gerklėje ir galų gale turėjo jį išspjauti. Pakramsnojusi šiek 
tiek ryžių, visa kita išmetė, Kai būdavo įsitempusi, niekada negalė- 
davo paimti į burną nė kąsnelio. 

- Vakarienę turi suvalgyti visą, - priekaištingai tarė Kalis. 

Pasodinusi vaikus priešais televizorių per Švedijos valstybinį 
kanalą žiūrėti vaikams skirtos advento programos, Anika uždarė 
svetainės duris ir paskambino Patrikui. 

- Skambino Tigras! - riktelėjo reporteris. - Jis tikrai įsiutęs. 

- Kodėl? - paklausė Anika. 

- Buvo išvykęs medaus mėnesio į Tenerifę, į Playa de las Ame- 
rikas viešbutį. Nuvyko ten ketvirtadienį, o rytoj grįš. Tigras sako, 
kad policija puikiai žinojo, kur jis yra, nes jau tikrino visų skrydžių 
iš Arlandos sąrašus ir jis juose buvo. Nepaisydama to, ispanų poli- 
cija jį sulaikė apklausai ir visą popietę privertė praleisti areštinėje. 
Per juos Tigras praleido prie baseino surengtą kepsnių vakarėlį ir 
negavo nemokamai išgerti. Ar galite patikėti, kad tie žmonės galė- 
jo būti tokie žiaurūs? 

Anika blankiai šyptelėjo. 

— Ketinate apie tai parašyti ? 

- Žinoma. 

— Ar per radiją girdėjote pranešimą apie sprogmenis? 

- Taip, kaip tik su šia ataskaita dabar ir dirbu. Mudu su Ulfi 
Olsonu dabar sprogmenų parduotuvėje, fotografuojame įvairias 
dinamito rūšis. Žinote, tie sprogmenys atrodo kaip didelės deš- 
relės! 

Dėl Dievo meilės! Kad ir kokios susiklostydavo aplinkybės, 
Patriko gebėjimas neprarasti entuziazmo buvo tiesiog neprilygs- 
tamas, be to, jis visuomet savo straipsniams surasdavo tinkamą 
rakursą. 

- Gal išsiaiškinote, kaip policijai sekasi ieškoti sprogdintojo? 

- Ne, tame fronte tylu. Manau, netrukus jie tą niekšą užspeis. 

— Mums būtina gauti patvirtinimą. Šiandien vakare pamėgin- 
siu ką nors išsiaiškinti, - pažadėjo Anika. 

- Gerai, o dabar turime iš čia nešdintis, nes kitaip, anot mūsų 
eksperto, galvos skausmas mums garantuotas. Paskambinsiu jums 
vėliau. 

Televizijos laida, maryrt, baigėsi, nes vaikai pešėsi dėl komikso. 
Anika įėjo į kambarį, perjungė kanalą ir palaukė, kol prasidės re- 
gioninės žinios. 

— Ar galėtume gauti dėlionę, mamyte? 

Jie susėdo ant grindų ir išbėrė dvidešimt penkių dalių medi- 
nę dėlionę. Anika taip pat atsisėdo ir išsiblaškiusi ėmė stumdyti 
dėlionės gabalėlius. Taip jie ir darbavosi, kol dešimt minučių po 
septintos prasidėjo regioninės žinios. Anika liepė vaikams eiti va- 

nių komanda. Reporteriai nuvyko į Setros halę ir jiems buvo leista 
apsilankyti teisėjų persirengimo kambaryje. Vaizdai nebuvo labai 
šiurpūs; neatrodė, kad nuo sprogimo patalpa būrų labai nuken- 
tėjusi. Vargšo Stefio kūno liekanos buvo skrupulingai nuvalytos. 
Taip pat per žinias neužsiminta, kad netrukus nusikaltėlis bus su- 
laikytas. Anika nuėjo į vonią ir padėjo vaikams valytis dantis, o 
regioninių žinių laidoje toliau buvo rodomas reportažas apie Ka- 
lėdinių dovanų pirkimo karštinę. 

— Apsivilkite pižamas ir paskaitysime apie Peterį Beuodegį. 
Nepamirškite išgerti fluoro tablečių. 

Anika paliko besiginčijančius vaikus, mat prasidėjo pagrindi- 
nė televizijos žinių laida. Joje pagrindinė tema buvo vyriausybės 
siūlymai dėl regioninės politikos. Kitaip sakant, nieko svarbaus. 

Paskaičiusi vaikams pasaką, ji paguldė juos miegoti, nors mažieji 
protestavo ir tvirtino, kad dar nėra pavargę. 

- Netrukus Kūčios ir vaikai privalo būti labai geri, kitaip Kalė- 
dų Senelis neateis. 

Šis argumentas vaikus įtikino ir netrukus jiedu jau miegojo. 
Anika paskambino Tomui į darbą, o paskui dar pamėgino susi- 
siekti su juo mobiliuoju, bet, žinoma, jis neatsiliepė. Įsijungusi 
miegamajame stovintį seną kompiuterį, ji paskubomis užrašė 
viską, ką sužinojo per pokalbį su Helena Starke. Tada, vis labiau 
nerimaudama, įrašė dokumentą į USB atmintinę. Po velnių, kur 
dingo Tomas? 

Jis grįžo šiek tiek po pusės devintos. 

- Ačiū, brangioji, - įžengęs pro duris ir vos atgaudamas kvapą 
padėkojo jis. 

- Ar paprašei taksi vairuotojo, kad palauktų? - pyktelėjusi pa- 
klausė Anika. 

- Velnias, ne. Pamiršau. 

Anika nubildėjo laiptais ketindama sulaikyti automobilį, bet 
jis, aišku, jau buvo nuvažiavęs. Tada ji nužingsniavo iki Kungs- 
holmstorgo, tačiau taksi stotelėje automobilių, žinoma, nebuvo. 
Tada pro vaistinę ji patraukė Kungsholmsgatanu: mat Šelegata- 
ne buvo kita taksi stotelė. Ten stovėjo vienintelis nepažįstamos, 
kažkur priemiesčiuose įsikūrusios įmonės automobilis. Į redakciją 
Anika atvažiavo be penkių minučių devintą. Kabinetuose buvo 
tylu ir tuščia. Ingvaras Johansonas seniai išėjo namo, o naktinė 
pamaina dabar buvo valgykloje. Anika nuėjo į savo kabinetą pa- 
skambinti keliems žmonėms. 


— Darosi velniškai nuobodu, - pareiškė jos informatorius. 

- Liaukitės skųstis, - vydama šalin nuovargį atrėžė Anika. - Aš 
keturiolika valandų ant kojų ir man jau viskas ima per gerklę ljsti, 
Juk žinote, kas esu ir ko noriu, tai gal... gal sutarsime dėl trumpų 
paliaubų? 

Policijos pareigūnas sunkiai atsiduso. 

- Jūs ne vienintelė, kuri pluša nuo septintos valandos ryto. 

— Radote žudiką, ar ne? 

— Iš ko sprendžiate? 

— Paprastai jūs griežtai laikotės darbo valandų, juolab prieš di- 
džiąsias šventes. Numanau, kad ledai pajudėjo. 

- Žinoma. Ledai visada šiek tiek juda. 

Anika garsiai sudejavo. 

— Dieve mano... - tyliai tarė ji. 

— Klausykite, mes tikrai negalime nutekinti informacijos, kad 
netrukus suimsime sprogdintoją. Neabejoju, kad pati tai supran- 
rate. Jis tiesiog išslystų mums iš tankų. 

— Ber policija jau arti savo tikslo, ar ne? 

— Aš to nesakiau. 

— Bet tai tiesa? 

Vyras nieko neatsakė. 

- Ką galiu rašyti straipsnyje? - atsargiai paklausė Anika. 

- Po velnių, nieko negalite rašyti, kitaip aš degsiu pragare. 

— Kada ketinate jį suimti? 

Policijos pareigūnas kelias sekundes parylėjo. 

— Kai tik rasime. 

— Kai rasite? 


- Jis dingo. 


DD 


Anika iš siaubo pašiurpo. 

- Vadinasi, žinote, kas jis? 

- Rodos, taip. 

— Po velnių... - sušnabždėjo Anika. - Ar seniai žinojote? 

- Kelias pastarąsias dienas numanėme, bet dabar esame tokie 
tikri, kad ketiname tą žmogų suimti ir apklausti. 

— Ar galime vykti kartu su pareigūnais? - paskubomis pasitei- 
ravo Anika. 

- Kur? Suimti to asmens? Kažin... Neturime supratimo, kur jis. 

- Kiek pareigūnų jo ieško? 

— Nedaug, kol kas nepaskelbėme net vietinės paieškos. Pirma 
norime patikrinti mums žinomas vietas, kuriuose tas žmogus lan- 
kosi. 

— Kada skelbsite oficialią paiešką? 

- Nežinau. 

Anika įtemptai mąstė. Kaip ji galėjo apie visa tai rašyti, neužsi- 
mindama apie paiešką? 

- Žinau, ką manote, - vėl prabilo policijos pareigūnas. - Lai- 
kykite tai savotišku egzaminu. Suteikiau jums konfidencialios in- 
formacijos, todėl, po velnių, prieš ja naudodamasi, mąstykite, ką 
darote. 

Pokalbis baigėsi, Anika liko sėdėti savo pridulkėjusiame kabi- 
nete ir jautė, kaip smarkiai plaka širdis. Greičiausiai ji buvo vienin- 
telė tai sužinojusi žurnalistė ir... negalėjo ta informacija naudotis, 

Ji nuėjo į žinių skyrių tikėdamasi nusiraminti ir šnektelėti su 
Spaiku, bet pirmiausia jos dėmesį patraukė nespalvotas rytojaus 
laikraščio maketas. Antraštė pirmame puslapyje skelbė: KRISTI- 
NA FURHAGĖ - LESBIETĖ: MEILUŽĖ PASAKOJA APIE 
PASKUTINES JOS GYVENIMO VALANDAS. 

Anikai net kojas pakirto. Negali būti, - pagalvojo ji. Po galais, 
iš kur atsirado šis straipsnis? Nieko aplink nematydama ji priėjo 
prie išspausdinto laikraščio lapo, čiupo jį ir nusinešusi tėškė ant 
stalo Spaikui po nosimi. 

- Po velnių, kas čia?! - tvardydamasi paklausė. 

- Geriausias mūsų straipsnis rytojaus numeriui, - ramiai atsa- 
kė naktinės pamainos redaktorius. 

— Bet mes negalime jo skelbti, - vis labiau širsdama pareiškė 
Anika. - Šis straipsnis - ne į temą! Kristina Furhagė apie savo sek- 
sualinę orientaciją niekada nėra viešai kalbėjusi. Neturime teisės 
atskleisti intymių jos biografijos detalių. Būdama gyva, ji šios te- 
mos vengė, todėl neturime teisės skelbti tokių dalykų ir jai mirus. 

Redaktorius pasikasė nugarą ir sunėrė pirštus ant pakaušio. 
Tada visu svoriu atsirėmė į kėdės atlošą ir vos neapvirto. 

- Anokia čia gėda, kad traukia prie moterų, ar ne? Ir mane prie 
jų traukia... 

Jis plačiai nusišypsojo ir žvilgtelėjo per petį, tikėdamasis, kad 
prie stalo jam už nugaros dirbantys formatuotojai šiai minčiai pri- 
tars. Anika susitvardė ir nusprendė išdėstyti faktus. 

- Ji buvo ištekėjusi ir turėjo vaikų. Jei paskelbsime Šį straipsnį, 
gal pars pasisiūlysite nueiti ir pažvelgti jos šeimos nariams į akis? 

- Kristina Furhagė buvo viešas asmuo. 

- Povelnių, tai visai nesvarbu! - pratrūko Anika. - Ta moteris 
buvo nužudyta! Todėl klausiu: kas, po galais, parašė šį straipsnį? 

Naktinės pamainos redaktorius nerangiai atsistojo. Dabar ir jis 
atrodė įpykęs. 

- Nilsas gavo įdomios informacijos. Patikimas šaltinis patvir- 
tino, kad ji buvo lesbietė. Furhagė palaikė santykius su lesbiete, 
kurios pavardė Starkė... 

- Bet tai - 72220 informacija! - įtūžusi riktelėjo Anika. - Kai 
popietiniame susirinkime apžvelgėme redakcijos darbus, aš apie 
tai užsiminiau, bet tik kaip apie gandus. Ir kas tas patikimas šal- 
tinis? 

Redaktorius žingtelėjo ir sustojo vos per porą sprindžių nuo 
Anikos. 

- Man nusispjaut, iš kur ta informacija, - atšovė jis. - Nilsas 
mūsų rytojaus numeriui parašė geriausią straipsnį. Jei turėjote tą 
informaciją, kodėl, po velnių, pati nieko neparašėte? Ar nemano- 
te, kad būtų laikas suaugti? 

Anika pasijuto užgauta. Šie žodžiai prilygo smūgiui į krūtinę, 
susprogdinusiam iki šiol augusį įtampos kamuolį ir išstūmusį iš 
plaučių orą. Ji susitvardė ir nusprendė į asmeninį puolimą nesivel- 
ti, o geriau laikytis žurnalistinių faktų. Gal šį kartą ji tikrai sukly- 
do? Gal tikrai Kristinos Furhagės seksualinė orientacija šiandien 
buvo svarbiausia žinia? Bet akimirksniu šių abejonių atsikratė. 

- Visiškai nesvarbu, su kuo Kristina Furhagė dulkinosi, - ty- 
liai, bet ryžtingai tarė ji. - Įdomiausia, kas ją nužudė. Taip pat 
įdomu, kokią įtaką šis nusikaltimas turės olimpinėms žaidynėms, 
apskritai sportui ir Švedijos reputacijai tarptautiniame lygmenyje. 
Be to, svarbu išsiaiškinti, kodėl Kristina buvo nužudyta, kas yra 

žudikas ir kokie buvo jo motyvai. Man nė velnio nerūpi, su kuo ji 
miegodavo, nebent tai būtų kaip nors susiję su jos mirtimi. Būtent 
į tai ir turėtumėte sutelkti dėmesį. 

Naktinės pamainos redaktorius garsiai išpūtė orą pro nosį ir 
sukėlė garsą, panašų į įjungto kondicionieriaus dūzgimą. 

- Žinote, ką, gerbiamoji nusikaltimų skyriaus vadove? Po ga- 
lais, jūs visiškai neteisi. Prieš pradedant eiti šias pareigas reikėjo 
įsitikinti, ar jums tas darbas pagal jėgas. Nilsas Langebis teisus: jūs 
nekompetentinga. Ar bent suvokiate, kokia esate beviltiška? 

Įtampos kamuolys sprogo ir Anika pajuto, kad ją apleidžia jė- 
gos. Visa aplink nutilo, jai aptemo akys. Anika labai nustebo su- 
pratusi, kad vis dar stovi, suvokia aplinką ir tebekvėpuoja. Staiga 
apsisukusi ir susikaupusi, kad sėkmingai pereitų per žinių skyrių, 
ji patraukė į savo kabinetą, jausdama tarsi strėles į save smingan- 
čius žurnalistų žvilgsnius. Įėjusi į kabinetą Anika uždarė duris. 
Tada visa virpėdama susmuko ant grindų. Dar nemirstu, nemirštu, 
nemirštu, - pagalvojo. - Viskas praeis, tuoj praeis, praeis. Pajutu- 
si, kad trūksta oro, ėmė kvėpuoti giliau, bet oras plaučių, rodės, 
nepasiekė. Anika dar kelis kartus giliai įkvėpė ir pajuto, kad rankų 
raumenis traukia mėšlungis. Tada susigriebė, kad pritraukė per- 

nelyg daug oro ir kraujyje radosi deguonies perteklius. Šiaip taip 
atsistojusi priėjo prie stalo, iš apatinio stalčiaus išsiėmė popierinį 
maišelį, praskyrė jo kraštus, priglaudė prie burnos ir ėmė kvėpuo- 
ti į jį. Pamėgino įsivaizduoti ir Tomo balsą - ramų ir guodžiantį, 
ramų ir guodžiantį, ramų ir guodžiantį, - Mieloji, viskas bus gerai, 
tik kvėpuok; tu nepalūsi, Anke, mažyte, - ramų ir guodžiantį, ramų 
ir guodžiantį... 

Pagaliau Anika liovėsi drebėjusi ir atsisėdo į biuro kėdę. Labai 


norėjo rėkti, bet susitvardė ir paskambino Andersui Šiumanui į 

namus. Atsiliepė jo žmona ir Anika stengėsi kalbėti kiek galėdama 
ramiau. 

- Jis kalėdiniame priėmime, laikraščio vadovų salėje, - paaiški- 
no Šiumano žmona. 

Anika paskambino į redakcijos priimamąjį ir paprašė sujungti 
su vadovybės aukštu. Ji puikiai žinojo, kad kalba ne visai rišliai, ir 
jautė, kad žmonėms sunku ją suprasti. Porą minučių ragelyje buvo 
girdėti tik kažkur prislopinti pokalbiai ir padavėjų nešiojamų lėkš- 
čių tarškėjimas, bet paskui ji išgirdo Šiumano balsą. 

- Atleiskite, atleiskite, kad... trukdau jus per vakarienę, - tyliai 
tarė Anika. 

Ragelyje buvo girdėti šnekučiuojantis ir juokiantis. 

- Ir atsiprašau, kad šeštą valandą nespėjau į redakcijos susirin- 
kimą, bet namuose iškilo bėdų... 

Nesusivaldžiusi ji ėmė garsiai kūkčioti. 

- Dieve mano, kas atsitiko? Kas nors vaikams? — staiga labai 
išsigandęs paklausė Andersas Šiumanas. 

- Ne, ne, iš tiesų nieko rimta, bet norėjau paklausti... ar kalbė- 
jotės su Spaiku apie straipsnį, kurį jis ketina dėti pirmame rytinio 
numerio puslapyje? Straipsnį apie tai, kad Kristina Eurhagė yra 
lesbietė? 

Kelias sekundes Anika girdėjo tik linksmą klegesį ir juoką. 

- Apie ką? - atitokęs paklausė Andersas Šiumanas. 

Anika priglaudė delną prie krūtinės ir stengėsi kvėpuoti ramiai 
ir tolygiai. 

- Jei tikėsime tuo, kas rašoma rytinio numerio makete, jos mei- 
lužė papasakos apie drauge jųdviejų praleistas paskutines Furhagės 
gyvenimo valandas. 

- Velniai rautų... Tuoj nusileisiu, - tarė vyriausiasis redaktorius 
ir baigė pokalbį. 

Anika taip pat padėjo ragelį, o tada užsikniaubė ant klaviatūros 
ir pravirko. Ji drebėjo visu kūnu, o ašarų plaunami blakstienų ir 
antakių dažai išterliojo jos užrašus. Negaliu, aš negaliu, negaliu, - 
tyliai kartojo sau Anika. 

Ji suprato, kad netrukus apsikvailins, kad degina visus praeitus 
tiltus, bet jos karjera šiame laikraštyje, šiaip ar taip, buvo baigta. 
Jos verksmas ir neviltis prasiskverbė pro durų apačią ir pasiekė ži- 
nių skyrių. Dabar visi suprato, kad ji negeba valdyti įtampos, kad 
vadovauti skyriui negali ir kad jos paaukštinimas baigėsi nesėkme. 
Ši mintis toli gražu neguodė ir Anika niekaip negalėjo liautis ver- 
kusi. Įrampa ir nuovargis pagaliau apėmė visą kūną ir ji negalėjo 
suvaldyti nei drebulio, nei ašarų. 

Staiga pajuto ranką ant peties ir iš viršaus sklindantį paguodos 
kupiną balsą: 

— Anika, Anika, viskas gerai. Kad ir kas tai sumanė, mes šį rei- 
kalą sutvarkysime. Anika, ar girdite, ką sakau? 

Ji sulaikė kvėpavimą ir pakėlė galvą. Jai bjauriai skaudėjo galvą 

ir tavaravo akyse. Šalia stovėjo Andersas Šiumanas. 

- Atsiprašau, aš... — tarė ji, atgalia ranka braukdamasi nuo vei- 
do blakstienų ir antakių tušą. - Atleiskite... 

- Šrai, imkite nosinę. Atsisėskite tiesiai, nusivalykite veidą, o aš 
atnešiu stiklinę vandens. 

Vyriausiasis redaktorius išėjo pro duris, o Anika, vis dar sustin- 
gusi, padarė, kas liepta. Andersas Šiumanas grįžo nešinas vienkar- 
tiniu puodeliu šalto vandens ir įėjęs uždarė duris. 

— Išgerkite ir papasakokite, kas atsitiko. 

— Ar kalbėjotės su Spaiku apie maketą? — paklausė Anika. 

- Nedega, pasišnekėsiu vėliau. Man neramu dėl jūsų. Kodėl 
taip nusiminėte? 

Anika vėl pravirko, tik šį kartą tyliai. Vyriausiasis redaktorius 
tylėdamas laukė. 

- Tikriausiai pervargau, - pagaliau šiaip taip susitvardžiusi 
paaiškino Anika. - O kai Spaikas ėmė žerti priekaištus, kuriuos 
paprastai girdi tik sapnuodama košmarą, kad aš niekam tikusi, ne 
savo vietoje sėdinti kvaiša ir... 

Anika atsirėmė į kėdės atlošą. Štai, pasakė tai, kas jai gulėjo ant 
širdies, ir, net keista, pasijuto gerokai ramesnė. 

- Jis labai aiškiai pasakė, kad netiki mano gebėjimu vadovauti 
nusikaltimų skyriui. Tikriausia dauguma redakcijos darbuotojų 
mano taip pat. 

- Gali būti, - tarė Andersas Šiumanas, - bet man tai nelabai 
įdomu. Svarbiausia, kad jumis tikiu, be to, esu tikras, jog puikiai 
šiam darbui tinkate. 

Anika giliai atsiduso. 

- Ketinu išeiti iš darbo, - pasakė ji. 

- Neišleisiu, - trumpai drūtai atšovė vyriausiasis redaktorius. 

- Parašysiu prašymą, - nenusileido Anika. 

- Aš jo netenkinsiu, 

- Išeinu dabar, jau šį vakarą. 

— Negalite. Ketinu jus paaukštinti. 

Visiškai suglumusi Anika įsistebeilijo į Andersą Šiumaną. 

- Ką?! - leptelėjo. 

- Kol kas nenorėjau nieko sakyti, bet kartais planai staiga kei- 
čiasi. Su jumis sieju ambicingus planus, Anika. Manau, galiu juos 
atskleisti, kol dar galutinai neapsisprendėte palikti redakcijos. 

Ji nepatikliai pažvelgė į viršininką. 

— Šio laikraščio laukia didžiulės permainos, - prabilo vyriau- 
siasis redaktorius. - Nemanau, kad kol kas bent vienas iš redakci- 
jos darbuotojų suvokia, koks tai didžiulis iššūkis. Turint omenyje 
sparčią technologinę pažangą ir kitų nepriklausomų laikraščių 
konkurenciją, mums teks įprasti visiškai kitaip organizuoti dar- 
bą. Bet svarbiausia, turėsime ypatingą dėmesį skirti tiriamajai 
žurnalistikai. Kad tai pasicktume, redakcijoje mums reikės vado- 
vų, gebančių aprėpti iš karto kelis darbų barus. O tokie žmonės 
iš gatvės neateis. Tiesa, galime sėdėti rankas sudėję ir tikėtis, kad 
vieną gražią dieną tokio genijaus sulauksime, tačiau būtų geriau, 
jei parikimiausiems savo darbuotojams padėtume iš anksto ruoštis 
laukiantiems pokyčiams. 

Anika klausėsi vyriausiojo redaktoriaus iš nuostabos išpūtusi 
akis. 

- Daugiau nei dešimt metų aš čia nedirbsiu, Anika, gali būti, 
kad ištempsiu tik penkerius. Turime pasirūpinti, kad būtų kam 
mane pakeisti. Nesakau, kad vyriausiąja redaktore tapsite jūs, bet 
esate viena iš trijų žmonių, kurie, mano nuomone, būtų tinkami 
šioms pareigoms. Žinoma, jums dar labai daug ko reikės išmokti - 
taip pat ir tvardytis. Bet tai tik smulkmenos, kurias nesunku su- 
tvarkyti, o šiaip, manau, esate tinkamiausia kandidatė į vyriausio- 
jo redaktoriaus kėdę. Jūs kūrybinga, sumani, veikli... Nepamenu, 
kad pastaraisiais metais būčiau sutikęs kitą tokį gerą žurnalistą. 

Nevengiate atsakomybės, ryžtingai sprendžiate iškilusius ginčus, 
esatc organizuota, kompetentinga ir iniciatyvos jums netrūksta. 
Neleisiu, kad kažkoks kvaiša naktinės pamainos redaktorius išvy- 
tų jus iš laikraščio, tikiuosi, pati tai suprantate? Ne jūs turite išeiti, 


oji. 

Kandidatė į būsimas vyriausiojo redaktoriaus pareigas iš nuos- 
tabos kelis kartus sumirksėjo. 

- Būčiau dėkingas, jei prašymą atleisti iš darbo parašytumėte 
po Naujųjų Metų, - vėl prabilo Šiumanas. - Žinių skyriuje yra 
keli žmonės, nelinkintys jums gero, ir nuo tokios antipatijos ne- 
paprastai sunku gintis. Ją reikia išrauti su šaknimis. Leiskite man 
pirma imtis šiokių tokių priemonių, o mes pasikalbėsime, kai 
sprogdintojo byla bus išspręsta ir viskas nurims. Tuomet norėsiu 
aptarti ir jūsų kvalifikaciją, ir jums reikalingus papildomus kursus. 
Turėsime apmesti planą, kokios kompetencijos jums bus reikalin- 
gos atėjus lemiamai dienai. Labai svarbu, kad būtumėte perpratusi 
įvairius darbo žinių skyriuje aspektus. Turėsite mokėti naudotis 
naujausiomis technologijomis ir gebėti organizuoti visos įmonės 
darbą. Be to, bus gyvybiškai svarbu, kad visi jus gerbtų ir mielai 
sutiktų, - jei tinkamai viską darysime, taip ir bus. 

Anika sėdėjo net išsižiojusi iš nuostabos. 

- Jūs tikrai viską apgalvojote, ar ne? - priblokšta paklausė ji. 

- Na, tai nėra siūlymas užimti vyriausiosios redaktorės postą, 
veikiau raginimas kelti kvalifikaciją ir kaupti būtiną patirtį, kad 
atėjus laikui, galėtumėte tapti rimta kandidate į šias pareigas. Tik 
prašyčiau kol kas apie tai neužsiminti niekam, išskyrus savo vyrą. 
Ką pasakysite? 

Anika šiaip taip atitoko. 

- Ačiū, - padėkojo ji. 

Andersas Šiumanas šyptelėjo. 

- O dabar, iki Naujųjų, pasiimkite atostogų. Pastaruoju metu 
dirbote tiek viršvalandžių, kad tikriausiai prisikaupė daugybė 
jums priklausančių laisvadienių. 

- Kerinau dirbti redakcijoje rytoj iš ryto ir vien dėl Spaiko ne- 
norėčiau šių planų keisti. Tikiuosi, rytoj iki vidurdienio man pa- 
vyks išsiaiškinti, koks iš tiesų buvo Kristinos Furhagės gyvenimas, 

— Ar galėsime ką nors publikuoti ? 

Anika liūdnai papurtė galvą. 

- Kol kas nežinau. Šį reikalą turime labai rimtai aptarti. Tai 
liūdna istorija... 

— Kaip tik dėl to ji tik dar įdomesnė. Bet apie tai pasikalbėsime 
vėliau. 

Andersas Šiumanas atsistojo ir išėjo. Nurimusi ir vis dar nuste- 
busi Anika liko sėdėti. Kaip lengvai ji atsikratė visos širdį slėgusios 
nevilties ir atgavo dvasinę pusiausvyrą! Pakako vieno rimto pokal- 
bio su ją palaikančiu žmogumi ir prisiminimas, kaip buvo viešai 
pažeminta, išsisklaidė kaip dūmas. 

Ji apsivilko paltą, išėjo pasinaudojusi tarnybiniu įėjimu, stote- 
lėje sėdo į taksi ir grįžo namo. 

"Tomas miegojo. Ji nusiplovė makiažo likučius, išsivalė dantis 
ir atsigulė į lovą šalia vyro. Tik tuomet, gulėdama tamsoje ir pla- 
čiai atmerktomis akimis žvelgdama į lubas, prisiminė, ką šiandien 
vakare sužinojo iš policijos pareigūno: jie žino, kas susprogdino 


bombas, ir ketina tą žmogų suimti. 


Blogis 


Dar visai mažai nuojauta man ėmė kuždėti, kad toks dalykas 
yra ir kad jis labai stiprus. Visų pripažinta išmintis, įgavusi pasakų 
pavidalą, ir suaugusieji $į mano įsitikinimą mėgino griauti. „Taip 
tik atrodo, - sakydavo jie, - gyvenime taip nebūna ir galų gale gėris 
visada nugali.“ Žinojau, kad jie meluoja, nes buvau girdėjusi pasa- 
ką apie Jonuką ir Grytutę. Joje triumfavo blogis, nors pasakotojas 
leido suprasti, kad viskas baigėsi taip, kaip norėjo Dievas. Blogis 
išvarė mažus vaikus į girią, blogis nušėrė Jonuką ir iškūreno kros- 
nį, bet blogiausia pasirodė esanti Grytutė, nes ji viena iš tiesų buvo 
žudikė. | 

Tokios pasakos manęs niekada nebaugino. Gerai pažįstami daly- 
kai retai įvaro baimės, todėl turėjau pranašumą prieš mane supantį 
pasaulį. 

Vėlesnė patirtis tik patvirtino, kad buvau teisi. Šioje šalyje panai- 
kinę blogį, mes padarėme didžiulę klaidą. Oficialiai jis neegzistuo- 

ja. Švedija yra konstitucinė valstybė, kurioje blogio vietą užėmė su- 
pratimas ir logika. Tai reiškia, kad blogiui teko trauktis į pogrindį, 
o ten, tamsoje, jis klestėjo geriau nei bet kur kitur. Jis mito pavydu 
šy slepiama neapykanta, o ilgainiui tapo nepermatomas — toks tamn- 
sus, kad jo buvo neįmanoma įžiūrėti. Bet aš jį pažinau. Kiekvienas, 
kartą pažinęs blogį, užuosdavo jį iš tolo. 

Kiekvienas, pasimokęs iš Grytutės, žino, kaip kovoti su blogiu, 
Blogį galima įveikti tik blogiu, - kiti ginklai netinka. Mačiau blogį 
piktdžiugiškuose bendradarbių veiduose, komiteto narių akyse, su- 
stingusiose kolegų šypsenose ir... taip pat atsakydavau jiems šypsena. 
Blogis - kaip bidra su daugybe galvų, jis nematomas, jis slepiasi po 
profsąjungų derybų ir oficialių diskusijų kaukėmis. Aš tai žinojau 
ir žaidžiau pagal primestas taisykles. Blogis negalėjo mangs apkvai- 
linti. Pakeldavau veidrodį ir smogdavau jam jo paties atspindėta 
galia. 

Ir vis dėlto mačiau, kaip jis smelkiasi į kitas visuomeninio gyve- 
nimo sritis. Mačiau, kaip į kelis prievartą patyrusius mano pavaldį- 
nius policija ir įstatymo sergėtojai numojo ranka. Mano skyriuje div- 
busi moteris bene dvidešimt kartų skundėsi dėl buvusio vyro smurto, 
o policija atvažiuodavo ir kaskart įvykio protokole rašydavo: buitinis 
konfliktas. Socialinės apsaugos institucijos paskyrė tarpininką, bet aš 
žinojau, kad tai beprasmiška. Iš tolo uodžiau blogio dvoką ir supra- 
tau, kad išmušė jo valanda. Moteris turėjo mirti, nes į blogį niekas 
nežiūrėjo rimtai. „Jis neketino jos skriausti, tik norėjo pasimatyti su 
vaikais“, - kartą nugirdau sakant socialinį tarpininką. Liepiau se- 
kretorei uždaryti duris, mat žmonių inertiškumas visuomet sugadi- 
na man nuotaiką. 

Galų gale smurtautojas duonriekiu perrėžė tai moteriai gerklę ir 

visi tvirtino esantys nustebę ir priblokšti. Jie mėgino ieškoti priežas- 
čių, bet į akivaizdžiausią iš jų tiesiog nekreipė dėmesio. 


Ir vėl triumfavo blogis. 


Gruodžio 23-0ji, ketvirtadienis 


04 


Pabudusi Anika suprato, kad bute be jos nieko nėra. Buvo pusė 
devynių ir pro miegamojo langą nedrąsiai skverbėsi šviesa. Atsikė- 
lusi ant šaldytuvo durelių ji rado didelį Kalėdų nykštukų formos 


magnetukais prispaustą lapą su žinute: 


Ačiū, kad esi tokia, kokia esi. 
Myliu tave ir bučiuoju. Tavo vyras. 


P S. Nuvešiu vaikus į darželį, 0 tu paimk. 


Vartydama rytinius laikraščius Anika suvalgė bandelę su sūriu. 
Visuose juose daugiausia dėmesio buvo skiriama vyriausybės pla- 
nams dėl regioninės politikos ir spausdinami Kalėdoms artėjant 
įprasti straipsniai: istorinės apžvalgos, kaip per šimtmečius keitėsi 
Kalėdų šventimo tradicijos, ir panašiai. Apie sprogdintoją nebuvo 
jokių naujienų. Ji paskubomis nusiprausė po dušu, mikrobangų 
krosnelėje užsikaitino vandens, pasidarė tirpios kavos ir rengda- 
masi ją išgėrė. Tada 62-ojo maršruto autobusu nuvažiavo prie se- 
nojo įėjimo į rytinio laikraščio redakciją ir užpakaliniais laiptais 
pakilo į žinių skyrių. Mat nenorėjo sutikti nė vieno iš kolegų, kol 
neišsiaiškins, ką jie laikraštyje paskelbė apie Kristinos Furhagės 
seksualinį gyvenimą. 

Nei apie Kristiną Furhagę, nei apie Heleną Starkę laikraštyje 
nebuvo išspausdinta nė vienos nepagarbios pastabos. Anika įsį- 
jungė kompiuterį ir įėjo į duomenų bazę, vadinamą „istoriniu re- 
gistru“. Jame dvidešimt keturias valandas po to, kai čia patekdavo, 
buvo saugomi ištrinti straipsniai. 

Netrukus ji rado, ko ieškojo. Nilsas Langebis tikrai parašė 
straipsnį, pavadintą Furbagė - lesbietė. Straipsnis registre atsidūrė 
vakar vakare, 22.50. Anika jį atsidarė ir permetė akimis. Nuo to, 
ką perskaitė, jai pasidarė bloga. Straipsnyje minimas šaltinis, taria- 
mai patvirtinęs, kad Kristina Furhagė buvo lesbietė, buvo Olimpi- 
nio komiteto būstinėje dirbanti moteris, apie kurią Anika niekada 
nebuvo girdėjusi. Ji sakė: Žinoma, mes stebėjomės. Kristina visada 
norėjo dirbti su Helena Starke ir daug kam tai atrodė truputį keista. 
Mai visi žinojo, kad Helena - viena iš ty... Kai kurie iš mūsų manė, 
kad šios dvi moterys palaiko intymius santykius. Paskui žurnalistas 
citavo dar porą neįvardytų šaltinių, patvirtinusių, kad yra matę 
šias moteris drauge išeinančias iš darbo. 

Straipsnio pabaigoje buvo cituojama pati Helena Starkė: Fz- 
skutinį kartą Kristiną mačiau penktadienio vakarą „Vildsvin“ res- 
torane, Flemingatane. Apie vidurnaktį iš restorano išėjome kartu. O 
tada išsiskyrėme ir išvažiavome namo. 

Ir viskas. Nenuostabu, kad Šiumanas straipsnį pašalino. 

Anika skaitė toliau ir staiga jai dingtelėjo nemaloni mintis: 
kaip, po velnių, Nilsui Langebiui pavyko gauti į telefonų knygą 
neįtrauktą Helenos Starkės telefono numerį, jei tik jis... apskritai 
su ja šnekėjosi ? 

Įėjusi į bendrą redakcijos telefonų numerių duomenų bazę 
Anika susigriebė suklydusi ir įvedusi į kompiuterį asmeninio šios 


moters telefono numerį. Užuot palikusi jį asmeninėje laikmenoje, 

ji tą numerį perkėlė į bendrą duomenų bazę. Daug nesvarsčiusi, 
Anika surinko Helenos numerį, ketindama Nilso Langebio var- 
du jos atsiprašyti. Tačiau ragelyje išgirdo automatinį atsakymą: 
Šis numeris nebenaudojamas. Prašome padėti ragelį. Helena Srarkė 
išvyko iš šalies. 

Anika atsiduso ir peržiūrėjo, kas buvo išspausdinta laikraštyje. 
Pirmajame puslapyje jie įdėjo straipsnį ne apie sprogdintoją, o kita 
tema, - apie įžymybę, sergantį nepagydoma liga. Tai buvo vienas 
iš televizijos sporto žinių pranešėjų, kurio organizmas, kaip buvo 
nustatyta, netoleruoja glitimo. Kitaip sakant, vyrukas buvo aler- 
giškas miltams. Jis papasakojo, kaip per metus po ligos diagnozės 
pasikeitė jo gyvenimas. Tokią dieną kaip šiandien, didžiųjų merų 
švenčių išvakarėse, šis straipsnis pirmam laikraščio puslapiui pui- 
kiausiai tiko. Anė Snaphanė būtų buvusi nepaprastai patenkinta. 
Hermano Eselio daryta Kristinos Furhagės ir Stefano Bjurlingo 
nuotrauka buvo šiurpi, bet pakankamai įtaigi. Dviejų sprogimų 
aukos sėdėjo šalia viena kitos prieblandoje skendinčioje salėje, 
nuo blykstės šviesos Kristinos akys atrodė raudonos, o dantys 
žibėjo. Stefanas Bjurlingas prieš objektyvą mėgino pasimaivyti. 
Ryškumas nebuvo idealus. Nuotrauka užėmė dalį šešto ir septin- 
to laikraščio puslapių ir buvo išspausdinta šalia Patriko straipsnio 
apie policijos atliekamą tyrimą. Po nuotrauka galėjai perskaityti 
vakar dieną Ingvaro Johansono leptelėtus žodžius: DABAR JIE 
ABU MIRĘ. Parriko straipsnis apie sprogmenis buvo aštuntame 
puslapyje. Anikai dingtelėjo, kad, kai pamatys Patriką, būtinai rei- 
kės jį pagirti už puikiai atliktą darbą. 

Paskui Anika pavartė kitą vakarinį laikraštį, kurio redakcija nu- 
sprendė pirmame puslapyje spausdinti finansinių patarimų straips- 


nį: SUSIGRĄŽINKITE MOKESČIUS DABAR IR SUTAUPY- 

KITE! Jie kiekvienais metais gruodžiui baigiantis paskelbdavo ką 
nors panašaus, mat ateinančiais metais visuomet turėdavo įsiga- 
lioti kokios nors mokesčių įstatymo pataisos. Anika nesivargino 
ir šio straipsnio neskaitė, Jai ir tokiems kaip ji, neturintiems akcijų 
arba nekilnojamojo turto ir nevažinėjantiems į darbą tarnybiniu 
automobiliu, ši informacija nebuvo svarbi. Ji žinojo, kad tokie 
straipsniai labai pagerina pardavimą, bet giliai širdyje jautė, kad 
piktnaudžiauti šia tema nereikėtų. 

Ji išsiėmė iš rankinės USB atmintinę, kurioje buvo įrašyta, ką 
Kristinos Furhagės meilužė iš tiesų papasakojo apie paskutines 
jųdviejų drauge praleistas valandas, ir padėjo ją ten, kur laikė ir 
kitą slaptą medžiagą. Tada paskambino savo šaltiniui, bet jis buvo 
išėjęs namo ir tikriausiai miegojo. Staiga apimta nerimo, Anika 
nuėjo į žinių skyrių, tačiau Berit į darbą dar nebuvo atvažiavusi. 
Nuotraukų skyriuje ji paprašė paskambinti Hermanui Eseliui ir 
pasikalbėti su juo apie atlygį už nuotraukas, tada pasiėmė puodelį 
kavos ir pasisveikino su Eva Brita Kvist. 

- Kokia čia vakar buvo kilusi sumaištis? - mėgindama slėpti 
akyse atsispindinčią piktdžiugą, paklausė sekretorė. 

- Kokia sumaištis? — nusistebėjo Anika ir apsimetė susimąs- 
čiusi. - Apie ką kalbare? 

— Na, juk žinote, kas vyko žinių skyriuje. Susikirtote su Spai- 
ku? 

— Ak, kalbate apie tą paiką Spaiko paruoštą laikraščio maketą 
ir apie straipsnį, kad Kristina Furhagė - lesbietė? Tiksliai nežinau, 
kas atsitiko, bet Andersas Šiumanas šios žinios spausdinti nelei- 
do. Vargšas Spaikas, šitaip suklysti... — tarė Anika ir grįžusi į savo 
kabinetą užsidarė duris. Ši kartą neatsispyrė pagundai ir pasielgė 
gana žiauriai. 

Gurkšnodama kavą ji ėmė dėliotis dienos darbus. Gali būti, kad 
šiandien policija sulaikys sprogdintoją, bet per tarnybinio radijo 
kanalus tikriausia apie tai nešnekės, todėl teks pasikliauti kitais šal- 
tiniais, ne vien įspėjamaisiais pranešimais, kaip paprastai. Reikės 
apie tai pasišnekėti su Berit ir Ingvaru Johansonu. Be to, ji ketino 
pamėginti parašyti apžvalginį straipsnį apie Kristinos Furhagės 
praeitį, todėl būtų neblogai pamėginti surasti jos sūnų Ulofą. 

Anika užvertė bloknotą ir įsijungė internetą. Kai turėdavo lai- 
ko, jai labiau patikdavo ieškoti informacijos internete, o ne skam- 
binti į telefonų tinklų informacinį biurą, kurio operatoriai kartais 
praleisdavo akivaizdžias, akis badančias smulkmenas. Į paieškos 
laukelį ji įvedė Ulofo Furhagės vardą ir pavardę - kompiuteris pa- 
tikrino visas duomenų bazes. Kaip pirštu į akį! Tik vienas rezulta- 
tas, Ulofas Furhagė gyvena Tulngelstoje, į pietus nuo Stokholmo. 

- Radau! - šūktelėjo Anika. 

Prieš beveik keturiasdešimt metų Tulngelstoje Kristina paliko 
savo penkiametį sūnų, o šiandien ten gyvena suaugęs vyras, tokiu 
pačiu vardu ir pavarde. Šiek tiek pasvarsčiusi, ar pirma nederėtų 
jam paskambinti, Anika nusprendė pas Ulofą Furhagę tiesiog nu- 
važiuoti. Jai, šiaip ar taip, reikėjo išeiti iš redakcijos ir pravėdinti 
galvą. 

"Tuo metu į duris kažkas pabeldė. Nešinas dideliu ąsočiu van- 
dens į kabinetą įėjo vyriausiasis redaktorius. Jis atrodė siaubingai. 

— Kas atsitiko? — susirūpinusi paklausė Anika. 

— Migrena, - burbtelėjo Andersas Šiumanas. — Vakar vakare 
prie elnienos kepsnio išgėriau taurę raudonojo vyno, tad galiu kal- 
tinti tik save. Kaip šiandien jaučiatės? 

Jis uždarė Anikos kabineto duris. 

- Ačiū, gerai, - tarė Anika. - Kaip suprantu, neleidote spaus- 
dinti straipsnio apie Kristinos nuotykius su lesbietėmis. 

— Sutvarkyri šį reikalą nebuvo sunku; šaltiniai, kuriais remtasi 
rašant straipsnį, nebuvo labai patikimi. 

- Ar Spaikas paaiškino, kodėl norėjo šį straipsnį dėti į pirmą 
puslapį? - pasiteiravo Anika. 

Vyriausiasis redaktorius prisėdo ant Anikos rašomojo stalo. 

- Jis straipsnio nebuvo skaitęs, tik girdėjo Nilsą Langebj jį api- 
būdinant. Kai nuėjo pas Nilsą ir paprašė parodyti tekstą, proble- 
ma išsisprendė savaime. Tai nebuvo patikima informacija, o jei ir 
būtų buvusi, vis tiek nebūtume straipsnio skelbę. Jei Kristina būtų 
viešai papasakojusi apie savo seksualinį gyvenimą, tuomet - ki- 
tas reikalas, bet rašyti apie žuvusio Žmogaus asmeninio gyvenimo 
faktus būtų buvęs pats šiurkščiausias privataus gyvenimo neliečia- 
mybės pažeidimas. Kai viską jam paaiškinau, Spaikas tai suprato. 


Suvokusi, kad nuojauta jos ir šį kartą neapgavo, ir lengviau at- 


sikvėpusi, Anika linktelėjo. 
— Bet tai tiesa, — tarė ji. 
— Kas? 


— Jos turėjo intymių santykių, tik niekas apie tai nežinojo. He- 
lena Starkė baisiai priblokšta. Ji ką tik išvyko į Jungtines Valstijas. 

— Nieko sau! - šūktelėjo vyriausiasis redaktorius. - Ką dar su- 
žinojote, ko mes negalime spausdinti? 

- Kristina nekentė vaikų ir baugino visus savo aplinkos žmo- 
nes. O Stefanas Bjurlingas buvo girtuoklis, mušdavęs savo žmo- 
ną. 

— Tai bent porelė. Ko šiandien ketinate imtis? — paklausė vy- 


riausiasis redaktorius. 

- Dabar važiuoju su kai kuo pasikalbėti, o tada turėsiu pa- 
skambinti savo šaltiniui ir patikrinti kelis faktus. Rodos, policija 
tuoj suims sprogdintoją. 

Andersas Šiumanas nustebęs kilstelėjo antakius. 

- Ar galėsime ką nors išspausdinti rytojaus laikraštyje? 

- Tikiuosi, kad taip, - nusišypsojusi pasakė Anika. 

- Ką apie mūsų ateities planus mano jūsų vyras? 

- Apie tai su juo dar nekalbėjau. 

Vyriausiasis redaktorius atsistojo ir išėjo. Anika įsidėjo į ran- 
kinę bloknotą ir rašiklį, o tada pamatė, kad jos mobiliojo baterija 
beveik išsikrovusi, tad dėl viso pikto į rankinę įsimetė dar ir kro- 
viklį. 

- Trumpai išvažiuoju, - pasakė ji Evai Britai, kurios už kores- 
pondencijos krūvos beveik nebuvo macyti. 

Anika pasiėmė niekuo neišsiskiriančio automobilio raktelius 
ir nusileido į garažą. Buvo graži žiemos diena. Žemę dengė beveik 
sprindžio storio sniego sluoksnis ir miestas atrodė gražus lyg iš 
atviruko. Ka4 tik neistirptų iki Kalėdų, kad tik vaikai galėtų Kro- 


nobergo parke pasivažinėti rogutėmis, - pagalvojo ji. 


DD 


Ji įsijungė automobilio radijo imtuvą, rado vieną iš komerci- 
nių stočių ir Esingės greitkeliu nuvažiavo link atšakos, vedančios 
į Orstą. Radijo stotis transliavo seną gerą klasiką. Artėdama prie 
Hudingės sankryžos Anika visa gerkle plėšė dainą. Linksmai 
traukdama senas, klasika tapusias dainas ir juokdamasi ji Erbio 
aplinkkeliu pasiekė Nyneshamnio sankryžą. Visur aplink buvo 
balta, sniegas švarutėlis, netrukus ji išeis iš darbo ir galės daugiau 
nei savaitę pailsėti, be to - kada nors taps vyriausiąja redaktore! 
Na, gal ir nebus, bet turėjo išklausyti kursus, o jos viršininkai ja 
pasitikėjo. Be abejo, pakeliui į tikslą ją užklups dar ne viena ne- 
sėkmė, bet... toks gyvenimas. Išgirdusi Sim202 6“ Garfunkel dainą 
Anika padidino garsą. 

Tungelsta buvo senas, žalumoje skendintis miestelis už trisde- 
šimt penkių kilometrų į pietus nuo Stokholmo ir, įveikus betoni- 
nę Vesterhaningės dykumą, atrodė tarsi akį glostanti oazė. Namus 
šioje vietovėje imta statyti XX a. antrajame dešimtmetyje ir šian- 
dien miestelis nuo kitų tuo laikotarpiu atsiradusių gyvenviečių 
skyrėsi tik tuo, kad kiekviename sode buvo maryti šilrnamis arba 
jo liekanos. Vieni šiltnamiai buvo rūpestingai prižiūrimi, o kiti 
stirksojo be plėveles - tarsi šiurpą keliantys griaučiai. 

Anika miestelį pasiekė ankstų rytą. Važiuojant pro šalį jai links- 
mai mojo pagyvenę sniegą valantys vyrai. Ulofas Furhagė gyveno 
Elvegene, ir Anikai teko stabtelėti prie picerijos pasiklausti kelio. 
Vidutinio amžiaus vyras, kuris, kaip paaiškėjo, miestelyje dirbo 
laiškanešiu, išsamiai paaiškino Tungelstos gatvių išsidėstymą ir 
tiksliai žinojo, kur gyvena Ulofas Furhagė. 

- Dairykitės mėlyno vienbučio namelio su dideliu šilrnamiu, 
patarė jis. 

Pravažiavusi geležinkelio bėgius Anika jau iš tolo matė, kad 
pataikė ten, kur reikia. Šilenamis stovėjo prie kelio, o šiek tiek to- 
liau, pamiškėje, dunksojo mėlynai dažytas vienbutis namas. Anika 
įsuko į keliuką, vidury grupės 4662 dainos sustabdė automobilį, 
persimetė per petį rankinę ir išlipo. Mobilųjį buvo pasidėjusi ant 
priekinės keleivio sėdynės, jei kartais prireiktų atsiliepti, ir dabar 
pamatė, kad aparatas vis dar ten, bet nusprendė jo neimti. 

Ji sustojo ir pažvelgė į namą. Sprendžiant iš patalpų išdėstymo, 
tai galėjo būti ir gerokai senesnis namas, bet pažvelgusi į langus ir 
fasadą Anika suprato, kad jis veikiausia pastatytas XX a. ketvirta- 
jame dešimtmetyje. Jo stogas buvo dvišlaitis, dengtas čerpėmis, o 
pats namas atrodė rūpestingai prižiūrimas ir tvarkingas. 

— Kuo galėčiau padėti? 

Vyras buvo pradėjęs penktą dešimtį, nelabai trumpais rusvais 
plaukais ir šviesiai mėlynomis akimis. Jis vilkėjo rankų darbo 
megztinį ir mūvėjo purvinus džinsus. 

— Tikiuosi, kad padėti galėsite. Ieškau vieno žmogaus, Ulofo 
Furhagės, - tiesdama ranką pasisveikinti pasakė Anika. Vyras šyp- 
sodamasis paspaudė jai ranką. 

— Na, atvykote kaip tik ten, kur reikia. Aš ir esu Ulofas Fur- 
hagė. 

Anika atsakė jam šypsena. Ji suprato, kad kalbėtis toliau gali 
būti gana keblu. 

- Aš iš Evening Post, - prisistatė ji. - Kaip tik svarsčiau, ar pą. 
lėčiau užduoti jums kelis asmeniškus klausimus. 

Vyras nusijuokė. 

- Suprantu! Ką norite sužinoti? 

- Ieškau Ulofo Furhagės, Stokholmo olimpinių žaidynių or- 
ganizacinio komiteto vykdomosios direktorės Kristinos Furhagės 
sūnaus, - kiek galėdama santūriau pasakė Anika. - Gal tai jūs? 

Kelias sekundes vyras stovėjo nudūręs akis į žemę, o paskui pa- 
kėlė galvą ir nusibraukė nuo kaktos plaukus. 

- Taip, - linktelėjo. — Tai aš. 

Dar kelias akimirkas jiedu tylėdami pastovėjo. Jiems į akis 
spigino saulė. Anika jautė pro plonus batų padus besismelkiantį 
šaltį. 

- Nenoriu įkyrėti, - pagaliau prabilo ji, - bet per pastarąsias 
kelias dienas kalbėjausi su daugybe Kristiną Furhagę pažinojusių 
žmonių. Ir jaučiau, kad taip pat labai svarbu pasišnekėti su jumis. 

- Kodėl tai darote? - neparikliai, bet ne priešiškai paklausė vy- 
ras. 

- Jūsų motina buvo garsi moteris, o jos žūtis sukėlė atgarsį visa- 
me pasaulyje. Ir vis dėlto, nors visuomenėje ji buvo gerai žinoma, 

asmeninį jos gyvenimą gaubia paslaptis. Todėl ir mėginame pakal- 
binti artimiausius jai žmones. 

- Tik... kam? Rodos, viešinti savo asmeninio gyvenimo ji ne- 
norėjo. Kodėl negalite gerbti šio jos pasirinkimo? 

Akivaizdu, kad šis vyras nebuvo kvailas. 

- Žinoma, galime, - atsakė Anika. - Darau tai būtent iš pa- 
garbos jos artimiesiems ir jos troškimui išlaikyti anonimiškumą. 

Matote, apie Kristiną Furhagę mes nieko nežinome, todėl apie ją 
rašydami rizikuojame pridaryti elementarių klaidų, kurios galėtų 
suerzinti jos artimuosius. Bijau, kad kartą taip jau nutiko... 

Vakarykščiame numeryje išspausdinome didelį straipsnį, kuria- 
me jūsų motina buvo pavadinta idealia moterimi. Tai labai papik- 
tino jūsų seserį Leną. Vakar ji man paskambino, mudvi susitikome 
ir ilgai kalbėjomės. Noriu būti tikra, kad mes, žurnalistai, daugiau 
tokių klaidų nedarysime. 

Vyras suglumęs žvelgė į Aniką. 

- Neprastą kalbą išdrožėte, - neslėpdamas, kad jam tai pada- 
rė įspūdį, tarė Ulofas. — Galėtumėte bet kam dantis užkalbėti, ar 
ne? 

Anika negalėjo nuspręsti, ar jai nusišypsoti, ar reaguoti rimtai. 
Pamatęs, kad ji sutriko, vyras nusijuokė. 

- Viskas gerai, - nuramino jis Aniką. - Galime pasikalbėti. 
Skubate ar vis dėlto išgertumėte kavos? 

— Tiesą sakant, skubu, bet ir kavos norėčiau, - atsakė ji ir taip 
pat nusijuokė. 

- Gal pirma norėtumėte apžiūrėti šiltnamį ? 

- Mielai, - sutiko Anika vildamasi, kad viduje bus bent šiek 
tiek šilčiau. 

Ir neapsiriko. Šiltnamyje nebuvo taip šalta, be to, kvepėjo kom- 
postu ir vaisiais. Šiltnamis buvo senamadiškas, didelis, bent pen- 
kiasdešimties metrų ilgio ir dešimties metrų pločio. Užtat visiškai 
tuščias: žemė buvo uždengta didžiule tamsiai žalia plastiko plėve- 
lę, Per visą šiltnamio ilgį ėjo du takai. 

- Auginu ekologiškus pomidorus, - paaiškino Ulofas Furha- 
gė. 


- Gruodžio mėnesį? Nieko sau! - nusistebėjo Anika. 

Vyras vėl nusikvatojo, - matyt, prajuokinti jį nebuvo sunku. 

- Ne, dabar neauginu. Spalio mėnesį augalus išroviau ir per 
žiemą dirva ilsisi. Auginant ekologiškas daržoves svarbu apsaugoti 
šiltnamio konstrukcijas ir dirvą nuo bakterijų ir pelėsio. Šiais lai- 
kais daržovių augintojai tam dažniausia naudoja akmens vatą arba 
durpes, bet aš mieliau renkuosi žemę. Ateikite, pažiūrėkite. 

Jis skubriai nužingsniavo taku ir sustojo kitame šiltnamio gale. 

- Tai garo generatorius, - pasakė Ulofas Furhagė. - Pumpuoju 
garus per šiuos storus vamzdžius, nutiestus po žeme ir šildančius 
dirvą. Taip sunaikinu pelėsį. Šiandien rytą generatorių buvau įjun- 
gęs, todėl čia taip šilta. 

Anika susidomėjusi žvalgėsi po šilrnamį. Kiek daug pasaulyje 
buvo dalykų, apie kuriuos ji nieko nenutuokė! 

— O kada sulaukiate pomidorų derliaus? - mandagiai pasitei- 
ravo. 

- Pomidorų vegetacijos geriau neskubinti; jei taip elgsitės, au- 
galai išsryps. Darbus pradedu vasario pabaigoje ir iki spalio pomi- 
dorų virkščios būna apie šešių metrų ilgio. 

Anika apsižvalgė po šiltnamį. 

- Šit kaip? O vietos pakanka? 

Ulofas Furhagė vėl nusijuokė. 

— Hm... Matote štai tą vielą? Kai augalas taip ištįsta, pakeliu jį 
ir užkabinu ant tos vielos. Per pusę metro nuo dirvos yra kita viela, 
tad vėl perlenkiu per ją augalo stiebą ir jis auga toliau. 

— Genialiai paprasta, - tarė Anika. 

— Norite kavos? 

Jie išėjo iš šilrnamio ir patraukė į gyvenamąjį namą. 

- Užaugote čia, Tungelstoje, ar ne? - paklausė Anika. 


Vyras linktelėjo ir atidaręs palaikė Anikai lauko duris. 

- Jauskitės kaip namie, galite ir batus nusiauti, Taip, užaugau 
netoli nuo čia, Kvarnvegene, 

- Sveika! Kaip sekasi?! 

Šis šūksnis buvo skirtas kažkam, esančiam namuose, ir po mi- 
nutėlės iš antro aukšto atsklido mergaitės balsas: 

- Gerai, tėti, bet toliau pati nepasistūmėsiu. Gal galėtum man 
padėti? 

- Gerai, bet truputį vėliau. Turiu viešnią. 

Ulofas Furhagė nusiavė sunkius aulinius batus. 

- Ji sirgo gripu ir tikrai prastai jautėsi. Paguodai nupirkau nau- 
ją kompiuterinį žaidimą. Prašau užeiti... 

Laiptinėje virš turėklo pasirodė mergaitės veidelis. 

- Labas, - pasisveikino ji. - Aš Alisa. 

Mergaitė atrodė devynerių, daugiausia - dešimties metų. 

- O mano vardas Anika, - prisistatė Anika. 

Alisa grįžo į viršų žaisti kompiuterinio žaidimo. 

- Ji čia praleidžia kas antrą savaitę, o jos sesuo, Petra, dabar 
nuolat pas mane gyvena. Petrai - keturiolika, - pildamas vandenį 
į kavos aparatą paaiškino Ulofas. 

- Jūs išsiskyręs? — sėsdamasi prie virtuvės stalo, paklausė Ani- 
ka. 

— Taip, jau dveji metai. Pieno ar cukraus? 

— Ačiū, nieko. 

Paruošęs kavą, Ulofas Furhagė padengė stalą ir atsisėdo prie- 
šais Aniką. Virtuvė buvo jauki, medinėmis grindimis, spintelių 
durelės buvo su veidrodžiais, stalas užtiestas languora medvilnine 
staltiese, o lange buvo pakabinta Advento žvaigždė. Pro jį puikiai 
matėsi šiltnamis. 

— Kąjau žinote? - pasiteiravo vyras. 

Anika iš rankinės išsiėmė bloknotą ir rašiklį. 

- Ar neprieštarausite, jei šį tą užsirašysiu? Na, žinau, kad jūsų 
tėvas buvo vardu Karlas ir kad jus, sulaukusį penkerių, Kristina pa- 
liko auginti pagyvenusiai šeimai Tungelstoje. Dar žinau, kad prieš 
porą metų buvote su Kristina susitikęs. Ji jūsų paniškai bijojo. 

Ulofas Furhagė vėl nusijuokė, bet šį kartą liūdnai. 

- Taip, vargšė Kristina. Taip ir nesupratau, ko ji taip persigan- 
do, - tarė jis. - Tuoj po skyrybų parašiau jai laišką, mat jaučiausi 
siaubingai. Parašiau jai ir paklausiau to, ką visą gyvenimą norėjau 
sužinoti, o pats atsakymų neradau. Kodėl ji mane atidavė, ar kada 
nors mane mylėjo, kodėl Gustavui ir Elnai neleido manęs įsivai- 
kinti... Bet ji man neatsakė. 

— Tada nuvažiavote su ja pasimatyti ? 

Vyras atsiduso. 

- Taip, tomis savaitėmis, kai mergaitės būdavo pas motiną, nu- 
važiuodavau į Tiresę ir laukdavau Kristinos prie namų. Norėjau 
pamatyti, kaip ji atrodo, kur įsikūrusi, kaip gyvena. Tuomet ji jau 
buvo išgarsėjusi, tapusi Olimpinio komiteto vykdomąja direktore, 
todėl laikraščiai kasdien apie ją rašė. 

Kavos aparatas ėmė šnypšti, Ulofas Furhagė atsistojo ir atnešė 
indą su kava prie stalo. 

- Minutėlę palauksiu, kad kava nusistotų, - tarė jis, pjaudamas 
gabalėlį pyrago ir dėdamas jį į lėkštelę. - Vieną vakarą ji grįžo vie- 
na. Pamenu, buvo pavasaris. Kristina žengė prie durų, o aš išlipau 
iš automobilio ir priėjau. Kai prisistačiau, ji vos nenualpo. Spok- 
sojo į mane, tarsi išvydusi vaiduoklį. Paklausiau, kodėl neatsakė į 
mano laišką, bet ji nė burnos nepravėrė. O kai pakartojau laiške 
surašytus klausimus, Kristina nusisuko ir, vis dar tylėdama, žengė 


prie durų. Tada supykau ir ją aprėkiau. Prakeikta kale! - šaukiau. — 

Gal vis dėlto rasi minutėlę laiko ir man?! Ar kažką panašaus. Kris- 
tina pasileido bėgti, paskui prie namo durų, ant laiptų, suklupo. 
Prilėkiau prie jos, čiupau už rankos, priverčiau atsisukti ir riktelė- 
jau: Pažiūrėk į mane! Ar panašiai. 

Matyt, šie prisiminimai buvo skaudūs, nes jis nuleido galvą. 

- Ji taip nieko ir neatsakė? - paklausė Anika. 

- O kaipgi, vieną žodį ištarė: Nešdinkis! Tada nėrė į vidų, užsi- 
rakino ir iškvietė policiją. Dar tą patį vakarą pareigūnai atvažiavo 
pas mane į namus. 

Ulofas įpylė kavos ir įsidėjo gabalėlį cukraus. 

- Iki tol judu nebendravote? 

- Poto, kai Kristina paliko mane pas Gustavą ir Elną, ne. Vis 
dar prisimenu tą vakarą, kai pas juos atvykome. Mudu su mama 
važiavome taksi ir kelionė atrodė labai ilga. Jaučiausi laimingas. 
Mat mama paaiškino, kad tai - nuotykis, maloni išvyka. 

— Mėgote savo motiną? - paklausė Anika. 

- Žinoma. Mylėjau ją. Ji buvo mano mamytė: skaitydavo man 
istorijas, dainuodavo, dažnai glebėsčiuodavo, o kiekvieną vakarą 
prieš miegą kartu su manimi melsdavosi. Ji buvo tokia mažutė ir 
miela kaip angelas. 

Ulofas nutilo ir įsistebeilijo į stalviršį. 

— Atvažiavę pas Gustavą ir Elną, buvome pavaišinti, - rodos, 
dešrelėmis ir bulvių koše. Vis dar prisimenu. Man nepatiko, bet 
mama pasakė, kad turiu viską suvalgyti. Tada išsivedė mane į ko- 
ridorių ir liepė likti su Gustavu ir Elna, nes jai reikia išvykti. Mane 
ištiko isterija. Matyt, buvau labai prie jos prisirišęs. Gustavas mane 
laikė, o mama čiupo savo daiktus ir išbėgo. Rodos, ji verkė, bet 
nesu tuo tikras. 


Jis gurkštelėjo kavos. 

- Nemiegojau visą naktį, drebėjau, rėkiau ir kūkčiojau, kol ma- 
nęs neapleido paskutinės jėgos. Tačiau laikui bėgant viskas susi- 
tvarkė, Elna ir Gustavas jau buvo pradėję šeštą dešimtį, savo vaikų 
taip ir nesusilaukę. Nereikia nė sakyti, kad jie mane baisiai lepino. 
Ir mylėjo mane labiau už viską pasaulyje, - apie geresnius tėvus 
nėra ko nė svajoti. Dabar jie abu jau mirę. 

- Ir daugiau motinos nematėte? 

— Mačiau. Kartą, būdamas trylikos. Gustavas ir Elna nusiun- 
tė jai laišką, kuriame prašė, kad leistų jiems mane įsivaikinti. Pa- 
menu, ir aš nusiunčiau jai laišką ir piešinį. Vieną vakarą Kristina 
čia atlėkė ir liepė palikti ją ramybėje. Iš karto ją pažinau, nors nuo 
ankstyvos vaikystės nebuvau matęs. Kristina pareiškė, girdi, apie 
įvaikinimą negali būti nė kalbos, be to, ateityje nepageidaujanti 
gauti nei laiškų, nei piešinių. 

Staiga Anika susigriebė nežinanti, ką pasakyti, 

— Dieve mano... - cyliai tarė. 

- Žinoma, jaučiausi sugniuždytas. Kuris vaikas manimi dėtas 
būtų reagavęs kitaip? Netrukus po mūsų pasimatymo ji vėl ištekė- 
jo; gal dėl to buvo tokia susinervinusi. 

— Kodėl jūsų globėjams Kristina neleido jūsų įsivaikinti ? 

- Ir aš savęs to klausiau, - vėl pildamas į puodelius kavos atsa- 
kė Ulofas Furhagė. - Ir radau tik vieną priežastį, - mat netrukus 

turėjau paveldėti didžiulį turtą. Be manęs, Karlas Furhagė daugiau 
vaikų neturėjo, o po trečios žmonos mirties jis buvo tikrai turtin- 
gas, tikriausiai tai žinote? Na, jums taip pat ne paslaptis, kad jis 
įsteigė fondą ir jame atsidūrė didžioji dalis jo turėtų pinigų. Aš 
gavau pagal įstatymą priklausančią palikimo dalį, bet teisė ja dis- 
ponuoti teko mamai. Ir ji tuos pinigus sutvarkė. Kai užaugau, iš 


palikimo beveik nieko nebuvo likę. 

Anikai sunku buvo patikėti tuo, ką dabar išgirdo. 

- Tikrai? - stebėjosi ji. 

Ulofas Furhagė atsiduso. 

- Taip, deja. Likusių pinigų pakako tik šiam nameliui ir nau- 
jam automobiliui. Tos lėšos labai pravertė, mat tuomet studijavau 
koledže ir susipažinau su Karina. Persikėlėme gyventi čia, pradė- 
jome kurtis. Kai pirkome šį namą, jis, galima sakyti, buvo negyve- 
namas. Karina sutiko, kad po skyrybų jis liktų man. Manau, mudu 
gana draugiškai išsiskyrėme. 

- Bet jums derėjo iškelti savo motinai bylą! - pasipiktinusi su- 
šuko Anika. - Ji iššvaistė jūsų palikimą! 

- Atvirai sakant, man tai nė velnio nerūpėjo, - šypsodamasis 
tarė Ulofas. - Nenorėjau su ja turėti jokių reikalų, bet išsiskyręs 
staiga vėl prisiminiau vaikystę. Manau, norėjau susivokti, kodėl 
šeimyninis gyvenimas man nenusisekė, rasti savo praeityje šią 
skaudžią nesėkmę lėmusią priežastį. Dėl to po tiek metų vėl su- 
sitikau su motina. Žinoma, kaip ir pati tikriausiai supratote, tas 
susitikimas nieko neišsprendė. 

- Kaip jums pavyko atsitiesti? 

- Galų gale nutariau griebti jautį už ragų ir kreipiausi patarimo 
į psichologą. Norėjau ištrūkti iš to užburto rato, kai šeimoje tėvai 
vaikais deramai nesirūpina. 

Ir tada į virtuvę atėjo Alisa. Ji vilkėjo rožinę pižamą ir chalarą, 
rankoje nešėsi lėlytę Barbę. Skubriai ir droviai žvilgtelėjusi į Ani- 
ką, ji įsitaisė tėčiui ant kelių. 

- Kaip jautiesi? - paklausė Ulofas Furhagė ir pakštelėjo mer- 
gaitei į viršugalvį. - Ar ir šiandien smarkiai kosėjai ? 

Mergaitė papurtė galvą ir įsikniaubė į rankomis nertą tėvo 
megztinį. 

— Man rodos, tau jau truputį geriau, ar ne? 

Mergaitė pasiėmė gabalėlį pyrago ir nubėgo į svetainę. Netru- 
kus pro atidarytas duris juodu pasiekė Rožinės panteros muzikos 
garsai. 

- Džiaugiuosi, kad prieš Kūčias Alisa pasijuto geriau, - taip 
pat imdamas gabalėlį pyrago pasakė Ulofas. - Petra kepė, tikrai 
neblogas, paragaukite! 

Anika paragavo. Pyragas buvo labai skanus. 

- Alisa atvažiavo pas mane penktadienį po pamokų, o naktį 
susirgo. Vidurnaktį temperatūra jai peršoko keturiasdešimt vieną 
laipsnį, todėl iškviečiau gydytoją. Pasisodinau ją, visą degančią, ant 
kelių ir taip prasėdėjau iki paryčių, iki dešimt minučių po trečios 
valandos, - tik tada pagaliau atvažiavo gydytojas. Kai šeštadienį 
po pietų čia pasirodė policija, bent jau turėjau parikimą alibi. 

Anika linktelėjo: ji ir pati jau buvo apie tai pagalvojusi. Minu- 
tėlę jiedu pasėdėjo tylėdami ir klausydamiesi televizoriaus sklei- 
džiamų garsų. 

— Na, man tikrai jau metas, - tarė Anika. - Labai ačiū, kad 
skyrėte laiko mūsų pokalbiui. 

Ulofas Furhagė šyptelėjo. 

— Nėra už ką. Pomidorų augintojui žiemą darbo nedaug. 

— Iš to ir gyvenate? 

Vyras nusijuokė. 

— Ne, daržovės vos atsiperka. Iš šil:namių tikėtis uždarbio prak- 
tiškai neįmanoma. Net didelės bendrovės, auginančios daržoves 
pietuose, kur klimatas šiltas, gaunančios dotacijas ir turinčios pi- 
gią darbo jėgą, negali pasigirti dideliu pelnu. Pomidorus auginu, 
nes man tai patinka; šis hobis nekainuoja nieko, išskyrus laiką ir 


įdėtą darbą. Be to, darau tai, nes man rūpi aplinkosauga. 

- Oiš ko gyvenate? 

- Esu Karališkojo technologijų instituto mokslo darbuotojas, 
mano sritis - atliekų tvarkymo technologijos. 

- Kompostas ir panašiai? 

Jis nusišypsojo. 

- Taip, be kita ko - ir kompostas. 

- Kada tapsite profesoriumi? - pasiteiravo Anika. 

- Tikriausia niekada. Vienos katedros vedėjas ką tik buvo pa- 
skirtas, o kita tokia katedra yra tik Liuleo technikos koledže, be 
to, dėl mergaičių nenorėčiau keltis gyventi taip toli. Kas žino, gal 
mudu su Karina vis dėlto dar susitaikysime... Petra dabar pas ją, 
Kalėdas ketiname švęsti visi kartu. 

Anika nusišypsojo jausdama, kad ši šypsena sklinda iš pačių šir- 
dies gelmių. 


50 


Andersas Šiumanas sėdėjo alkūnėmis įsirėmęs į stalviršį ir del. 
nais susiėmęs galvą. Skausmas buvo toks, kad ji, rodės, tuoj perskils. 
Migrena jį užklupdavo porą kartų per metus ir visuomet tada, kai 
po ypač įtempto laikotarpio pradėdavo šiek tiek atsipalaiduoti. O 
vakar jis padarė dar vieną klaidą — išgėrė raudonojo vyno. Kar- 
tais tai nepridarydavo bėdos, bet gerti vyną prieš artėjančias lais- 
vas dienas buvo didžiulė klaida. Taigi dabar Andersas Šiumanas 
jautėsi siaubingai, — ir ne tik dėl galvos skausmo, bet ir dėl to, ką 
ketino daryti. O jis ketino imtis to, ko dar niekada nebuvo daręs, 
ir nepuoselėjo vilčių, kad tai bus malonu. Rytą porą valandų jis 
kalbėjo telefonu, iš pradžių su vykdomuoju direktoriumi, o paskui 
su laikraščio teisininkais. Besikalbant galvos skausmas dar labiau 
sustiprėjo. Šiumanas atsiduso ir padėjo rankas ant krūvų popierių, 
kuriais buvo nuklotas jo stalas. Jo akys buvo paraudusios, plaukai 
susivėlę. Blausiu žvilgsniu jis porą minučių spoksojo priešais save, 
paskui ištiesė ranką į vaistų pakelį ir paėmė dar vieną tabletę nuo 
skausmo. Apie tai, kad dabar galėtų važiuoti namo, nebuvo nė kal- 
bos. 

Kažkas pasibeldė į duris ir pro plyšį į kabinetą galvą kyštelėjo 
Nilsas Langebis. 


— Kvietėte? - linksmai paklausė jis, 

- Taip, užeikite. 

Andersas Šiumanas šiaip taip atsistojo. Apėjęs stalą jis mostu 
pakvietė reporterį sėstis ant vienos iš sofų. Nilsas Langebis pa- 
togiai, tarsi būtų namuose, įsitaisė vidury didžiausios sofos. Jis 
atrodė susinervinęs, bet stengėsi neišsiduoti. Šiek tiek suglumęs 
jis spoksojo į žemą kavos stalelį, tarsi tikėdamasis gauti puodelį 
kavos ir pyragaitį. Andersas Šiumanas atsisėdo į fotelį priešais žur- 
nalistą. 

- Norėjau su jumis pasikalbėti, Nilsai, nes ketinu kai ką pasiū- 
lyti... 

Reporterio veidas nušvito, o akys suspindo. Maryr, tikėjosi su- 
laukti vyriausiojo redaktoriaus pripažinimo ir būti paaukštintas. 
Andersas Šiumanas tai suprato ir pasijuto kaip tikras niekšas. 

- Suprantu, - viršininkui kelias akimirkas pacylėjus, tarstelėjo 
Nilsas Langebis. 

— Kaip tik svarsčiau, ką manote apie galimybę toliau su laikraš- 
čiu bendradarbiauti jau kaip laisvai samdomas žurnalistas? 

Štai, ir pasakė. Tai buvo visiškai ramiai užduotas, įprastas klau- 
simas. Vyriausiasis redaktorius stengėsi atrodyti ramus ir susikau- 

pęs. 

Nilsas Langebis jo žodžių akivaizdžiai nesuprato. 

— Laisvai samdomas? Ber... kodėl? Laisvai samdomas... kaip?.. 
Juk turiu nuolatinę darbo sutartį! 

Vyriausiasis redaktorius atsistojo ir nuėjo nuo rašomojo stalo 
atsinešti stiklinės vandens. 

— Taip, žinau, kad turite nuolatinę darbo sutartį, Nilsai. Dirba- 
te pas mus jau gana ilgai ir galėtumėte likti redakcijoje dar dešimt 
ar dvylika metų, kol išeisite į pensiją, bet dabar siūlau jums likusius 
darbinio gyvenimo metus praleisti dirbant lankstesniu grafiku. 

Nilsas Langebis neramiai apsidairė po kabinetą. 

- Ką norite pasakyti? - paklausė jis. 

Išsižiojęs iš nuostabos jis nuleido galvą ir jo burna dabar atrodė 
nelyginant juoda skylė. Šiumanas atsiduso ir laikydamas rankoje 
stiklinę vėl atsisėdo į krėslą. 

- Klausiu jūsų, ar nenorėtumėte su laikraščiu pasirašyti len- 
gvatinės laisvo bendradarbiavimo sutarties. Mes jus paremtume, 
galbūt net padėtume įsukti savo verslą, o tada galėtumėte bendra- 
darbiauti su laikraščiu kaip laisvai samdomas žurnalistas. 

Vis dar prasižiojęs reporteris porą kartų sumirksėjo. Šiumanui 
dingtelėjo, kad Nilsas Langebis atrodo tarsi iš vandens ištraukta 
Žuvis. 

— Ką?! - šūktelėjo Nilsas. - Po galais, kas čia vyksta? 

- Juk jau sakiau, - nuvargęs ir suirzęs tarė vyriausiasis redakto- 
rius. - Siūlau jums bendradarbiauti su laikraščiu kitokia forma. Ar 
niekada nesvarstėte išmėginti ką nors nauja? 

Nilsas Langebis sučiaupė lūpas ir suglaudęs kojas pakišo jas po 
sofa. Pagaliau ėmęs suvokti, ką visa tai reiškia, jis nusisuko, pro 
langą įsistebeilijo į biurų pastatą, sukando dantis ir stipriai sučiau- 
pė lūpas. 

— Galėtume padėti jums mieste įkurti savo biurą. Taip pat at- 
einančius penkerius metus garantuotume už penkias darbo die- 
nas priklausančias pajamas, užsakymus kiekvieną mėnesį, be to, 
sumokėtume mokesčius ir atostoginius. Ir toliau rašytumėte apie 

tai, kuo domėjotės iki šiol, nusikalstamumu mokyklose ir... 

— Čia tos prakeiktos kalės darbas, ar ne? - piktai paklausė Nil- 
sas Langebis. 

— Apie ką jūs? - palengva prarasdamas savitvardą, atšovė Šiu- 


manas. 

Langebis atsisukęs pažvelgė į vyriausiąjį redaktorių ir Šiumaną 
pribloškė neapykanta, spindinti reporterio akyse. 

- Ta kalė, ta prakeikta karvė. Ji viską sugalvojo, ar ne? 

- Dėl Dievo, apie ką jūs kalbate? - paklausė Šiumanas ir staiga 
susigriebė, kad ima kelti balsą. 

Reporteris sėdėjo sugniaužęs kumščius ir garsiai šnopuodamas 
pro nosį. 

- Kad mane kur, mėšlas, mėšlas! - nusikeikė jis. - Ta kalė nori 
mane išėsti! 

- Nesakiau, kad ketinu jus atleisti, - prabilo Šiumanas. 

- Nesąmonė! - riktelėjo Langebis ir atsistojo taip staiga, kad 
net jo pilvas suliulėjo. Išraudęs kaip žarija jis skeryčiojosi sugniau- 
žęs kumščius. 

- Sėskitės, — tyliai ir ramiai tarė Šiumanas. - Nesunkinkite pa- 
dėties, ji ir taip labai nemaloni. 

- Nemaloni?! — vėl paleido gerklę Langebis ir Šiumanas taip 
pat atsistojo. Vyriausiasis redaktorius žengė prie reporterio ir su- 
stojo visai arti. 

- Sėskitės. Aš dar nebaigiau! — piktai sušnypštė jis. 

Nekreipdamas dėmesio į nurodymą, Langebis priėjo prie lango 
ir pro jį pažvelgė. Oras buvo giedras ir šaltas, virš Rusijos ambasa- 
dos švietė saulė. 

— Kam skirti šie jūsų seksistiniai keiksmažodžiai? - pasiteiravo 
Šiumanas. - Gal jūsų tiesioginei vadovei, Anikai Bengtzon? 

Langebis niekinamai prunkštelėjo. 

— Mano tiesioginei vadovei? Taip, po velnių, žinoma, kad kal- 
bėjau apie ją. Tokios nekompetentingos kalės dar nesu matęs. Ji 


visiškai nieko nenutuokia! Nieko negeba! Nė vienas skyriaus dar- 

buotojas neranda su ja bendros kalbos. Eva Brita Kvist mano tą 
patį, ką ir aš! Ji laido gerklę ir rėkia ant žmonių. Niekas nesupran- 
ta, kaip ji gavo šį darbą. Moterėlė nei autoritetinga, nei patikima, 
nei turi darbo redakcijoje patirties. 

- Sakote, neturi darbo redakcijoje patirties?.. — nusistebėjo 
Andersas Šiumanas. - O kaip visa tai susiję su jumis? 

- Visi žino apie tą vyrą, kuris mirė. Ji niekada apie tai neužsi- 
mena, bet mes visi žinome. 

Vyriausiasis redaktorius giliai atsiduso ir sunkiai tramdydamas 
pyktį išpūtė šnerves. 

- Jei turite omenyje tai, kas atsitiko prieš Anikai Bengtzon 
tampant nuolatine šio laikraščio darbuotoja, tai teismas nustatė, 
jog tai buvo nelaimingas atsitikimas. Ir dabar prisiminti šią istoriją 
yra gana niekšiška, - šaltai atrėžė jis. 

Nilsas Langebis nieko neatsakė, tik sūpavosi remdamasis į grin- 
dis tai kulnais, tai pirštais ir kaip įmanydamas stengėsi tramdyti 
ašaras. Šiumanas nusprendė durti peiliu iki kriaunų ir gerai suk- 
telėti geležtę. 

- Manau, jums tikrai nederėtų taip šnekėti apie savo viršinin- 
kę, - pasakė jis. - Tokie jausmų protrūkiai jau yra pagrindas rašy- 
tiniam įspėjimui. 

Nilsas Langebis nieko neatsakė, tik sūpuodamasis tebežvelgė 
pro langą. 

— Reikia aptarti tolesnį jūsų darbą redakcijoje, Nilsai. Jūsų va- 
dinamasis vakarykštis straipsnis buvo tikra katastrofa. Vien dėl jo 
įspėjimo neužsidirbote, bet pastaruoju metu daugybę kartų pri- 
ėmėte neteisingus sprendimus ir visiškai susimovėte. Pavyzdžiui, 
jūsų straipsnis sekmadienio numeryje apie tai, kad, girdi, policija 

įtaria, jog pirmasis sprogimas buvo teroristų darbas. Negalėjore 
nurodyti nė vieno patikimo šaltinio. 

- Neprivalau atskleisti savo informatorių tapatybių, — vos at- 
gaudamas kvapą tarė Nilsas Langebis. 

- Privalote, privalote atskleisti jas bent jau man, nes, po velnių, 
aš esu šio laikraščio leidėjas. Kai suklystate, kenčia ne kieno kito, 
o mano sėdynė. O gal, tiek metų dirbdamas redakcijoje, šito taip 
ir nesupratote? 

Langebis vis dar sūpavosi. 

- Kol kas šiuo reikalu į profsąjungas nesikreipiau, - tęsė Šiu- 
manas. - Pirmiausia norėjau pasikalbėti su jumis. Jei norite, gali- 
me priimti sprendimą drauge, galime kreiptis į profsąjungas arba į 
jas nesikreipti, galime arba kariauti, arba ne. Viskas priklauso nuo 
jūsų. 

Reporteris trūktelėjo pečiais, bet burnos nepravėrė. 

- Galite ir toliau čia stypsoti, bet gal vis dėlto atsisėstumėte ir 
pasakytumėte man savo nuomonę. 

Langebis liovėsi sūpuotis ir kelias akimirkas padvejojęs nesku- 
bėdamas atsisuko. Šiumanas atkreipė dėmesį, kad jis verkė. Vyrai 
vėl atsisėdo. 

- Tikrai neketinu jūsų žeminti, - tyliai pasakė vyriausiasis re- 
daktorius. - Noriu, kad šis klausimas būtų išspręstas oriai. 

— Negalite manęs atleisti, - priminė jam Nilsas Langebis ir 
šniurkštelėjo. 

— Galiu, - paprieštaravo Šiumanas. — Tiesa, turėtume bylą. 
darbo santykių teisme ir laikraštis turėtų išmokėti jums trejų arba 
ketverių metų atlyginimo dydžio išmoką, tačiau neapsieirume be 

abipusių priekaištų ir kaltinimų, reikalas būtų labai nemalonus, 

o nei jūs, nei laikraštis to nenusipelno. Po tokio tampymosi po 
teismus daugiau žurnalistu tikriausia nedirbtumėte. Galų gale lai- 
kraštis pasirodytų esąs žiaurus ir beširdis darbdavys, bet didelių 
nuostolių išvengtų. Ilgainiui tai mūsų reputaciją galbūt net page- 
rintų. Mat tuomet tikrai turėtume rimtą pagrindą jus atleisti. Tuoj 
pat, dar šiandien, gautumėte oficialų raštišką įspėjimą, o teismo 
posėdyje mes šį faktą išnaudotume savo naudai. 

Nagrinėjant bylą tvirtintume, kad trikdėte laikraščio redakci- 
jos darbą, kad bjauriomis seksualinio pobūdžio pastabomis prie- 
kabiavote ir žeminote savo tiesioginę vadovę. Pateiktume svarių 
įrodymų dėl jūsų nekompetencijos ir negebėjimo priimti tinka- 
mų sprendimų, - pakaktų paminėti tai, kas nutiko pastarosiomis 
dienomis, ir pridėti visus archyve esančius jūsų parašytus straips- 
nius. Kiek per dešimt metų jų ten prisikaupė? Trisdešimt? Trisde- 
šimt penki? Tai - vidutiniškai trys su puse straipsnio per metus, 
Nilsai. 

- Sakėte... sekmadienį sakėte, kad dar daug metų galėsiu rašyti 
straipsnius, kurie bus spausdinami pirmame Evening Post puslapy- 
je... Ar tuomet tik tyčiojotės? 

Andersas Šiumanas atsiduso. 

- Ne, kalbėjau rimtai. Kaip tik todėl siūlau jums ir toliau dirbti 
laikraščiui, tik kiromis sąlygomis. Mes padėsime jums įkurti įmo- 
nę, skirsime patalpas ir penkerius metus kiekvieną mėnesį pirk- 
sime penkias jūsų darbo dienas, mokėsime pagal susitarimą, taip 
pat pridėsime mokesčius ir atostoginius. Taigi penkerius metus 

garantuotai gausite daugiau nei pusę dabartinės algos ir galėsite 
kiek tinkamas dirbti kitur. 

Langebis atgalia ranka nusibraukė snargliuotą panosę ir įbedė 
žvilgsnį į kilimą. Paskui, porą minučių patylėjęs, tarė: 

- Ojei rasiu kitą darbą? 

- Tuomet susitarsime dėl išeitinės kompensacijos dydžio. Dau- 
giau nieko negalime pasiūlyti. 

- Žadėjote penkerių metų atlyginimo dydžio išmoką! - staiga 
nusprendęs kovoti, šūktelėjo Langebis. 

- Taip, su sąlyga, kad ir toliau mums dirbsite. Paslaugų teiki- 
mo sutartis ir išeitinė išmoka — ne tas pats. Tikimės, kad dirbsite 
mums, tik kitomis sąlygomis. 

Langebis vėl nudūrė žvilgsnį į grindis. Kelias minutes palaukęs 
Šiumanas nutarė pereiti prie kitos pokalbio dalies, būtent — susi- 
taikymo. 

- Žinau, kad jau senokai redakcijoje nesijautėte kaip namie, 
Nilsai. Jums nepasisekė iki galo prisitaikyti prie naujos darbo kul- 
tūros. Man nepatinka mintis, kad permainos darbo vietoje jus var- 
gina. Tad dabar jums atsirado puiki proga susikurti tvirtą pagrindą 
savo verslui ir pradėti visiškai naują karjeros etapą. Apgailestauju, 
kad jums nepatinka dirbti vadovaujamam Anikos Bengtzon, bet 
Anika niekur nedings, jai turiu rimtų planų. Ir visiškai nepritariu 
nuomonei, kurią apie ją išsakėte. Man ji atrodo drąsi ir labai pro- 
tinga. Tiesa, kartais Anika Bengtzon per greitai užsiplieskia, bet 
ilgainiui šios ydos atsikratys. Pastaruoju metu ji patiria nemažai 
įtampos ir dėl to daugiausia kaltas jūs, Nilsai. Noriu išlaikyti jus 
abu, nes laikraščiui reikia jųdviejų gebėjimų, ir manau, kad šiuo 
siūlymu pasieksime geriausią išeitį visoms suinteresuotoms pu- 
sėms... 

— Ber tai - tik mano dvejų metų atlyginimas, - vėl ėmė šiauštis 
Nilsas Langebis. 

- Taip, tai du kartus didesnė suma už visą jūsų metinę algą ir 
gausite ją be jokių papildomų sąlygų. Apie šį sandorį niekas nepri- 

valo žinoti. Galite tiesiog sakyti, kad pradedate naują profesinės 
karjeros etapą, kuriate savo verslą ir dirbsite kaip laisvas žurnalis- 
tas. Laikraščio vadovai išreikš apgailestavimą, kad tenka atsisvej- 
kinti su tokiu paryrusiu kolega, bet pridurs besidžiaugiantys, kad 
ir toliau mums dirbsite pagal naują sutartį... 

Nilsas Langebis pakėlė galvą ir neslėpdamas neapykantos pa- 
žvelgė į vyriausiąjį redaktorių. 

- Koks mėšlas, - nusiplūdo jis. - Koks jūs suktas ir šlykštus. 
Eikit po velnių! 

Daugiau netaręs nė žodžio Nilsas Langebis atsistojo ir išėjo. 
Kai atsidūrė koridoriuje, kaip reikiant trinktelėjo duris ir Ander- 
sas Šiumanas klausėsi tolstančių pavaldinio žingsnių, kol šie susi- 
liejo su šurmuliu žinių skyriuje. 

Vyriausiasis redaktorius priėjo prie rašomojo stalo ir išgėrė dar 
vieną stiklinę vandens. Paskutinė tabletė galvos skausmą šiek tiek 
apmalšino, bet jam vis tiek nemaloniai maudė kaktą. Jis sunkiai 
atsiduso. Turint omenyje visas aplinkybes, pokalbis praėjo gana 
sklandžiai. Gali būti, kad šį ginčą jis jau laimėjo. Viena buvo aiš- 
ku: Nilsas Langebis redakcijoje dirbs neilgai. Jis išsinešdins iš ži- 
nių skyriaus ir daugiau jo kojos ten nebus. Gaila, bet savo noru jis 
tikrai nebūtų išėjęs. Šis žmogus būtų dar dvylika metų nuodijęs 
žinių skyriaus darbo atmosferą ir niekais vertęs visas kitų darbuo- 

tojų pastangas. 

Šiumanas atsisėdo prie stalo ir pro langą pažvelgė į ambasados 
pastarus. Priešais juos esančiu dumblinu šlaitu mėgino leistis roges 
atsitempę vaikai. 

Šiandien rytą vykdomasis direktorius Šiumanui pažadėjo šiek 
tiek perskirstyti laikraščio biudžeto lėšas ir sumokėti Nilsui Lan- 
gebiui išeitinę kompensaciją, neviršijančią keturių jo metinių at- 

lyginimų. Anot jo, taip turėjo būti pigiau, nei dar dvylika metų 
mokėti šiam reporteriui algą, - mat jei Langebis būtų likęs dirbti, 
jie būtų buvę priversti tai daryti. Jei Nilsas Langebis bus protin- 
gas, - Ojis, žinoma, toks nebuvo, - jis šį siūlymą priims. Jei ne, vis- 
ką buvo galima sutvarkyti kitaip, bet problemos sprendimas būtų 
užsitęsęs. Langebį būtų buvę galima perkelti į rytinę pamainą 
skaityti korektūros. Tada tikriausiai būtų kilę ginčų dėl darbo san- 
tykių, bet vargu ar profsąjungoms būtų pavykę Langebį apginti. 
Jos tikriausia nebūtų įrodžiusios, kad įmonė pakenkė darbuotojui. 
Reporteriai nuo seno buvo laikomi kompetentingais korektoriais, 
tad nebūtų buvę jokios formalios priežasties skųstis. 

Šio ginčo profsąjungos tikriausiai nebūtų laimėjusios. Ander- 
sas Šiumanas žurnalistui tiesiog kai ką pasiūlė. Artėjant pensijai 
darbuotojai panašių siūlymų sulaukdavo dažnai, nors jų laikrašty- 
je tai nebuvo įprasta. Žurnalistų sąjunga galėjo nebent padėti savo 
nariams derėtis ir pasirūpinti, kad naujos sutarties sąlygos būtų 
kuo geresnės. 

Jei susitarti nepavyktų, vienas iš laikraščio teisininkų, darbo 
teisės žinovas, buvo pasiruošęs paduoti ieškinį darbo santykių 
teismui. Tokiu atveju teisme Langebiui atstovautų įgaliotinis iš 
žurnalistų sąjungos, tačiau laikraštis šios bylos tikrai nepralaimėtų. 
Šiumanas siekė tik vieno: kaip nors atsikratyti to niekšo, ir buvo 
nusiteikęs bet kokia kaina šį tikslą pasiekti. 

Vyriausiasis redaktorius išgėrė dar gurkšnelį vandens, tada pa- 
kėlė telefono ragelį ir paprašė Evos Britos Kvist pas jį užeiti. Spaiką 
jis vakar vakare kaip reikiant išbarė ir neabejojo, kad daugiau šis 
žurnalistas rūpesčių nekels, tačiau reikėjo nedelsiant sudrausminti 


visus, kurie redakcijoje drumstė vandenį. 

11.47, vos po trijų minučių nuo įvykio, paskambino sensacijų 
prekeivis vardu Leifas. Atsiliepė Berit. 


- Stokholmo Klaros pašto skyriuje sprogo bomba, sužeisti ma- 
žiausia keturi žmonės, - pranešė Leifas ir padėjo ragelį. 

Berit dar nespėjus suvokti, ką išgirdo, Leifas jau paskambino į 
kito laikraščio redakciją. Jis pirmas turėjo pranešti naujieną, - ki- 
taip nebūtų gavęs atlygio. 

Tebelaikydama ragelį Berit nuspaudė pokalbį baigiantį mygtu- 
ką ir surinko centrinio budinčio policijos padalinio numerį. 

— Ar tiesa, kad centriniame pašto skirstymo skyriuje sprogo 
bomba? - paskubomis paklausė ji. 

— Mes dar nieko nežinome, - labai susinervinęs atsakė polici- 
jos pareigūnas. 

— Ar tai tiesa? Dar vienas sprogimas? — neatlyžo Beri. 
— Rodos, taip, - tarė policininkas. 

Jie abu baigė pokalbį, ir Berit pradėtus valgyti priešpiečius 

švystelėjo į šiukšlių dėžę. 


Šią naujieną vidurdienį pirmas pranešė valstybinis Stokholmo 
radijas. 


DT 


Tungelstą Anika paliko jausdama sielos ramybę. Žmogaus dva- 
sia turėjo nuostabią savybę greitai atsigauti. Įsukusi į Elvegeną, ji 
atsisveikindama pamojo Ulofui Furhagei bei Alisai ir nuvažiavo 
link Alevegeno. Automobilis riedėjo ramiomis, akiai maloniomis 
gatvelėmis ir iš lėto artėjo prie pagrindinio kelio. Anika nesun- 
kiai įsivaizdavo, kad galėtų čia apsigyventi. Pravažiavusi Krigslidą, 
Glasbergą ir Norskogeną, netrukus ji pasiekė Vesterhaningės san- 
kryžą ir atsidūrė į Stokholmą vedančiame greitkelyje. 

Kai įsuko į Nyneshamnio kelią ir saugiai įsirikiavo į pirmą eis- 
mo juostą, Anika nuo priekinės keleivio sėdynės paėmė mobilų- 
jį. Ekranėlyje švietė pranešimas Vienas praleistas skambutis, vad ji 
paspaudė mygtuką norėdama sužinoti, kas skambino. Skambino 
kažkas iš laikraščio redakcijos. Atsidususi, ji vėl padėjo mobilųjį 
ant sėdynės. Ačiū Dievui, iki Kalėdų buvo likusi vos viena diena. 

Anika įsijungė radiją ir kartu su grupe A/pbaville užtraukė dai- 
ną Amžinai jaunas". 

Vos pravažiavus Dalario sankryžą vėl suskambo mobilusis. 
Anika atsiduso, išjungė radiją, kyštelėjo į ausį ausinę ir paspaudė 
mygtuką Atsiliepti. 

* Forever Young (angl). 

— Anika Bengrzon? Taip, laba diena, čia Beata Ekesjo, mudvi 
antradienį kalbėjomės. Susipažinome sporto komplekse, o vakare 
aš jums dar skambinau... 

Anika tyliai atsiduso. Nuostabu, tik tos kuoktelėjusios darbų 
vykdytojos ir trūko... 

- Sveiki, - pasisveikino Anika, lenkdama sunkvežimį rusiškais 
numeriais. 

- Kaip tik svarsčiau, ar turėtumėte laiko pasikalbėti... 

- Tiesą sakant, nelabai, - baigusi manevrą ir rikiuodamasi į 
pirmą eismo juostą tarė Anika. 

— Tai svarbu, - neatlyžo Beata Ekesjo. 

Anika vėl atsiduso. 

— Suprantu. Apie ką norėjote šnekėtis? 

— Rodos, žinau, kas nužudė Kristiną Eurhagę. 

Anika artėjo prie išvažiavimo iš greitkelio. 

— Šit kaip? Iš kur galite tai žinoti? 

- Kai ką radau, - paaiškino Beata Ekesjo. 

Anika intensyviai mąstė. 

— Ką būtent? 

— Negaliu sakyti. 

— Policijai pranešėte? 

— Ne, pirma norėjau parodyti jums. 

— Man? Kodėl? 

— Nes jūs rašėte visus tuos straipsnius. 

Anika sumažino greitį, kad galėtų pagalvoti, ir sunkvežimis ru- 
siškais numeriais vėl ją aplenkė. Po akimirkos ore pakibo nuo kelio 
jo pakeltas sniego sūkurys. 

— Bet žmogžudystę tiriu ne aš, tai policijos darbas, — tarė ji. 


— Argi nenorite parašyti apie mane? 

Ta moteris buvo užsispyrusi ir akivaizdžiai siekė, kad laikrašty- 
je pasirodytų straipsnis apie ją. 

Anika apsvarstė visus už ir pries. Ta moteris buvo pamišusi ir ti- 
kriausiai neturėjo jokių įrodymų, o Anika labai norėjo namo. Kita 
vertus, juk negalima tiesiog baigti pokalbio, jei kas nors tvirtina 
galintis išaiškinti žmogžudystę. 

- Atskleiskite, ką radote, tuomet aš jums pasakysiu, ar ketinu 
apie tai rašyti. 

Iš po sunkvežimio ratų žyrantis sniegas labai trukdė važiuoti, 
tad Anika persirikiavo į antrą juostą ir vėl aplenkė sunkvežimį. 

- Galiu jums parodyti. 

Anika tyliai atsiduso ir žvilgtelėjo į laikrodį. Buvo be penkioli- 
kos minučių pirma. 

- Gerai, kur tas įrodymas? 

- Čia, Viktorijos stadione. 

Anika važiavo pro Trongšundą; ji grįžo į redakciją ir Viktorijos 
stadionas jai, galima sakyti, buvo pakeliui. 

- Na, gerai, - sutiko Anika. - Būsiu ten po penkiolikos minu- 
čių. 

- Puiku, - tarė Beata. - Lauksiu jūsų priešais... 

Telefono aparatas tris kartus trumpai pyptelėjo ir ryšys nutrū- 
ko. Išsikrovė baterija. Rankinės dugne Anika sužvejojo automobi- 
linį telefono kroviklį ir jį įjungė. Tada vėl pagarsino radiją ir labai 
apsidžiaugė išgirdusi skambant Glorijos Geinor feminisčių himną 


Aš gyvensiu ka 


+ I Will Survive (angl.). 

Arvykę į Centrinį siuntų skirstymo skyrių Berit ir Johanas 
Henriksonas jau rado būrį žurnalistų ir reporterių. Berit pakėlu- 
si galvą pažvelgė į futuristinį, iš stiklo ir chromo sukurtą ir saulės 
spindulių nutviekstą pastato fasadą. 

- Rodos, mūsų sprogdintojas keičia taktiką, — tarė ji. - Anks- 
čiau niekada nebuvo padėjęs laiško-bombos. 

Jiedviem lipant laiptais prie pagrindinio įėjimo Henriksonas 
pasitikrino fotoaparatus. Kiti žurnalistai stovėjo erdviame vesti- 
biulyje. Berit įėjusi apsidairė. Tai buvo tipiškas XX a. devintojo 
dešimtmečio pastatas: marmuras, eskalatoriai ir absurdiškai aukš- 
tos lubos. 

- Ar yra kas nors iš Evening Post? - pasiteiravo prie liftų sto- 
vintis vyras. 

Berit ir Henriksonas nustebę susižvalgė. 

— Taip, mes čia! - atsiliepė Berit. 


— Prašyčiau eiti su manimi, - pakvietė juos vyras. 


Apsauginės juostos buvo nuimtos, sniegas nuo kelio nuvalytas, 
tad Anika privažiavo prie pat laiptų, vedančių į stadioną. Prisimer-- 
kusi nuo ryškios saulės šviesos, apsižvalgė, bet niekur neišvydo nė 


gyvos dvasios. Dar kelias minutes pasėdėjo automobilyje su įjung- 

tu varikliu ir pabaigė klausytis Dasčio Springfildo Aš tik noriu būti 
su tavimi". Kai kažkas pabeldė į lango stiklą, ji net krūptelėjo ir 
nutirpo iš baimės. 
- Dieve, kaip išgąsdinote, - darydama dureles pasakė Anika. 
Beata Ekesjo nusišypsojo. 

- Nėra reikalo taip jaudintis, - tarė. 

Anika išjungė variklį. 

- Čia automobilio palikti negalite, - atkreipė Anikos dėmesį 
Beata Ekesjo. - Gausite baudos kvitą. 

- Neketinau ilgai užtrukti, - paprieštaravo Anika. 

- Ne, bet vis dėlto teks šiek tiek paėjėti. Už automobilio staty- 
mą šioje vietoje gresia devynių šimtų kronų bauda. 

Anika nervingai atsiduso. 

- Tai kur man ją pastatyti? 

Beata ištiesė ranką. 

- Štai ten, prie kito šaligatvio. Palauksiu jūsų. 

Anika grįžo į automobilį. Kodėl leidžiuosi stumdoma? — pa- 
klausė savęs Anika, grįždama tuo pačiu keliu, kuriuo buvo atvažia- 
vusi ir statydama automobilį į vieną eilę su kitais, jau stovinčiais 
prie daugiabučių. - Na gerai, trumpas pasivaikščiojimas giedru oru 
tikrai nepakenks, tokia proga ne kasdien pasitaiko. Svarbiausia buvo 
nepavėluoti ir laiku paimti vaikus iš darželio. Anika iš mobiliojo 
ištraukė kroviklio laidą. Sprendžiant iš piktogramos, spėjo įsikrau- 
ti ketvirtis baterijos, o ekranėlyje švietė užrašas Viena nauja žinutė. 
Ji paspaudė „C“ mygtuką ekranui išvalyti ir paskambino į darželį: 
Jie baigė darbą penktą, — viena valanda anksčiau nei įprasta, bet 
vis dėlto vėliau, nei Anika manė. 


* I Only Want To Be With You (angl.). 

Ji su palengvėjimu atsiduso ir jau ketino eiti į kitą gatvės pusę. 

Beata jos laukė ir jai virš galvos kybojo baltas garais virstančio 
iškvepiamo oro kamuolys. 

— Na, ką norite man parodyti? - neslėpdama irzulio paklausė 
Anika. 

Beata vis dar šypsojosi. 

- Čia, visai netoliese, radau kai ką keista, - paaiškino ji ir mos- 
telėjo į priekį. - Ilgai neužtruksime. 

Anika tyliai atsiduso ir ėmė žingsniuoti šaligatviu. Beata nuse- 


kė iš paskos. 

Tuo metu, kai Berit ir Henriksonas žengė į lifrą Centriniame 
siuntų skirstymo skyriuje, vyriausiasis prokuroras Kielis Linds- 
triomas kai kam skambino. Jis norėjo kalbėti su vyriausiuoju lai- 
kraščio redaktoriumi, bet buvo sujungtas su jo sekretore. 

- Apgailestauju, jis pietauja, - Šiumanui mostelėjus ir davus 
ženklą, kad jo nėra, pasakė sekretorė. - Gal galėčiau ką nors per- 
duoti? Suprantu. Prašau minutėlę palaukti, pažiūrėsiu, gal jis vis 
dėlto yra... 

Šiumaną vis dar kankino migrena. Šią akimirką jis troško tik 
atsigulti tamsiame kambaryje ir valandą numigti. Nors ir skau- 
dama galva, šiandien rytą jis sutvarkė nemažai svarbių reikalų. Jo 
pokalbis su Eva Brita Kvist klostėsi stebėtinai sklandžiai. Sekreto- 
rė pareiškė mananti, kad Anika Bengtzon - perspekcyvi skyriaus 
vadovė, ir pridūrė kaip įmanydama jai padėsianti. Ji tikrai norėjo 
prisidėti, kad Anikos vadovaujamame nusikaltimų skyriuje darbas 
nestrigtų. 

— Skambina vienas iš prokurorų ir primygtinai prašo jus pa- 
kviesti, - pabrėždama žodį primygtinai pasakė Šiumanui sekre- 
torė. 

Andersas Šiumanas atsiduso ir priėjo prie telefono. 

- Vadinasi, net ir šiandien, Kūčių išvakarėse, tvarkos ir įstaty- 
mo tarnai nenuilsdami dirba. Nors turiu pasakyti, kad viskas turė- 
tų būti atvirkščiai, tai mes turėtume jūsų ieškoti... 

- Skambinu dėl Klaroje, Centriniame siuntų skirstymo skyriu- 
je sprogusios bombos, - nutraukė jį Kielis Lindstriomas. 

— Taip, mūsų žmonės ten jau važiuoja... 

- Žinau, kaip tik su jais šnekamės. Sprogmuo buvo adresuotas 
vienai iš jūsų darbuotojų, reporterei Anikai Bengtzon. Turime ne- 
delsdami skirti jai apsaugą. 

Kol šie žodžiai pasiekė vaistų nuo skausmo šiek tiek apremdytą 
Anderso Šiumano sąmonę, praėjo kelios sekundės. 

— Anikai Bengtzon? 

— Siuntinys buvo adresuotas jai, bet atsitiktinai sprogo skirsty- 
mo skyriuje. Manome, kad jį siuntė asmuo, atsakingas už sprogi- 
mus Viktorijos stadione ir Setros sporto halėje. 

Andersas Šiumanas pajuto, kad jam pakirto kojas, tad klestelė- 
jo ant sekretorės stalo. 

— Po galais... - sumurmėjo jis. 

— Kur dabar Anika Bengtzon? Redakcijoje? 

- Ne, nemanau. Rytą ji išėjo imti interviu. Rodos, dar negrįžo. 

— Iš ko? Iš vyro ar moters? 

- Klausiate, su kuo ji ketino susitikti? Kiek pamenu, su vyru. 
Kodėl klausiate? 

- Labai svarbu tuoj pat pradėti saugoti Aniką Bengtzon. Kol 
nesuimsime ieškomo asmens, jai jokiu būdu negalima grįžti nei 

namo, nei į darbą. 

— Iš kur žinote, kad bomba buvo skirta Anikai? 

- Laiškas buvo registruotas. Kitas aplinkybes dar aiškinamės. 


Dabar svarbiausia pasirūpinti, kad Anika Bengtzon būtų nuga- 

benta į saugią vietą. Siunčiame į jūsų redakciją porą patrulių eki- 
pažų; pareigūnai netrukus atvyks. Jie nuveš Aniką Bengtzon į sau- 
gią vietą. Ar ji turi šeimą? 

Andersas Šiumanas užsimerkė ir delnu persibraukė veidą. Ne- 
gali būti, kad tai iš tiesų vyksta, - pagalvojo vyriausiasis redakto- 
rius jausdamas, kad jam darosi silpna. 

- Taip, turi vyrą ir du mažus vaikus. 

- Ar vaikai lanko darželį? Kurį? Ar redakcijoje yra žmogus, 
galintis mums tai pasakyti? Kur dirba jos vyras? Ar galite su juo 
susisiekti ? 

Andersas Šiumanas pasižadėjo asmeniškai pasirūpinti, kad 
Anikos šeimos nariai būtų informuoti apie susidariusią padėtį ir 
gautų visą reikalingą pagalbą. Jis davė policijos pareigūnams Ani- 


kos mobiliojo numerį ir paprašė jų padaryti viską, kas įmanoma. 

Toldamos nuo Siklos kanalo, jos praėjo pro guotą medžių, au- 
gančių prie stadiono. Išlakios pušys buvo gerokai nukentėjusios 
nuo sprogimo: viena gulėjo ant šono styrančiomis šaknimis, o 
kitų šakos buvo apdraskytos ir aptrupintos. Sniego storis siekė be- 
veik dvidešimt centimetrų. Anika prisėmė batus. 

— Ar dar toli? - paklausė. 

— Ne, čia par, - patikino Beara. 

Jiedvi klampojo toliau ir Anika palengva vis labiau irzo. Šalia 
plytėjo treniruotėms skirta aikštė, o tiesiai prieš save, tolumoje 
Anika matė viršutinius aukštus pastato, kuriame turėjo įsikurti 
spaudos centras. 

— Kaip pateksite į vidų, laiptų, rodos, nėra? - paklausė ji, žvelg 
dama į trijų metrų aukščio betoninę sieną, einančią palei treniruo- 
čių aikštės bėgimo taką. 

Beara pasivijo Aniką ir sustojo šalia. 

— Ten mums nereikia. Eikite palei sieną. 

Ji mostelėjo ir Anika vėl ėmė klampoti per sniegą. Netrukus 
pajuto krūtinėje kaupiantis įtampą, mat, prieš grįždama namo, 
turėjo pabaigti straipsnį apie tai, ar greitai policija sulaikys sprog- 
dintoją, be to, dar reikėjo supakuoti vaikams skirtas dovanas. Kita 
vertus, tai ji galėjo padaryti ir vakare, kai mažyliai užmigs. O suži- 

nojus, ką rado Beata, galbūt bus net lengviau prašnekinti policijos 
pareigūnus. 

- Matote, kur siena baigiasi? - paklausė iš paskos einanti Bea- 
ta, - Toje vietoje galima nusileisti porą metrų po stadionu. Ten ir 
einame. 

Sienos šešėlyje buvo šalta ir Anika sudrebėjo. Ji girdėjo už nu- 
garos besidriekiančiu aplinkkeliu plūstančio transporto keliamą 
triukšmą ir jį užgožiantį savo alsavimą, bet šiaip viskas atrodė 


ramu. Dabar Anika bent jau žinojo, kur jiedvi eina. 


Du policijos patruliai vilkėjo uniformas, o kiti du buvo apsi- 
rengę kaip civiliai. Andersas Šiumanas priėmė juos savo kabinete. 

- Čia jau važiuoja dvi išminuotojų brigados su tarnybiniais 
šunimis, — pasakė vienas iš pareigūnų. - Turime rimtą pagrindą 
įtarti, kad padėta ir daugiau bombų, - galbūt net redakcijoje. Ne- 
delsdami turime evakuoti žmones ir kruopščiai patikrinti pastatą. 

- Ar tai tikrai būtina? Mums niekas negrasino... - tarė Ander- 
sas Šiumanas. 

Policininkas rūsčiai jį nužvelgė. 

- Ji ir anksčiau negrasino. 

- Ji? - nustebo Šiumanas. 

Prie jo žingtelėjo kitas policijos pareigūnas. 

- Taip, rodos, susprogdinti tas bombas galėjo moteris. 

Andersas Šiumanas nepatikliai pažvelgė į vieną, paskui į kitą 
policininką. 

— Kodėl taip manote? 

- Apgailestauju, bet šito kol kas paaiškinti negalime. 


- Jeijau taip, kodėl jos nesuėmėte? 

- Ji dingo, - atsakė pirmasis pareigūnas ir pakeitė temą: - Mums 
vis dar nepavyko rasti Anikos Bengtzon. Gal numanote, kur ji ga- 
lėtų būti? 

Andersas Šiumanas papurtė galvą ir pajuto, kad jo burna visiš- 
kai išdžiūvusi. 

— Ne. Ji tik pranešė, kad išeina imti interviu. 

- Iš ko? 

- Šito nepasakė. 

- Ar ji turi nuosavą automobilį ? 

— Ne. 

Policininkai susižvalgė. Rodos, vyriausiasis redaktorius žinojo 
nedaug. 

- Gerai, turime išsiaiškinti, kokį automobilį ji vairuoja ir pa- 


skelbti jo paiešką. Ir reikia pradėti iš pastato evakuoti žmones. 


— Ten, viršuje, prieš prasidedant varžyboms, sportininkai apšy- 
la, - joms atsidūrus po treniruočių aikšte paaiškino Beata. 

Po betoniniu stogu tvyrojo tiršta prieblanda, galima sakyti, net 
tamsa. Anika atsisuko ir pažvelgė pro ilgą ir žemą angą. Pro ją buvo 
matyti balti, saulės spindulių užlieti Olimpinio kaimelio pastatai. 
Langų stiklai buvo nauji ir tviskėjo. Sprogus bombai pirmiausia 
susigriebta įstiklinti langus, kad nuo šalčio netrūktų vandentiekio 
vamzdžiai. 

— Sportininkams būtina kuo greičiau pasiekti Viktorijos sta- 
dioną, - vėl prabilo Beata. - Ši stadiono sekcija laisvai prieinama 
visiems, todėl tam, kad atletams nereikėtų stovėti eilėje ir laukti, 
kol įeis ir galės varžytis, pastatėme tunelį, nuo čia vedantį tiesiai į 
stadioną. 


Anika apsisuko ir įbedė žvilgsnį į tamsą. 

- Kur jis? - stebėdamasi paklausė ji. 

Beata nusišypsojo. 

- Na, mes ir nenorėjome, kad jis pernelyg kristų visiems į akis, - 
tarė Beata. - Kitaip per jį į stadioną mėgintų patekti ir dalis žiūro- 
vy. Tunelis štai čia, kampe. Žiūrėkite, aš jums parodysiu. 

Moterys žengė toliau ir Anika kelis kartus sumirksėjo, kad akys 
greičiau apsiprastų su tamsa. 

- Štai, - pasakė Beata. 

Anika sustojo priešais pilkai dažytas ir tamsoje sunkiai matomas 
metalines duris. Skersai jas ėjo storas geležinis strypas. Jos atrodė 
kaip paprastos durys, vedančios į pagalbinę patalpą, kurioje laiko- 
mos šiukšlės. Šalia geležinio strypo buvo nedidelė dėžutė ir Beata ją 
atidarė. Anika matė, kaip ji iš kišenės išsitraukė kortelę ir perbraukė 
jos kraštą per dėžutėje įmontuotą elektroninį skaitytuvą. 

- Turite įėjimo kortelę? - nustebo Anika. 

- Visi turi, - trūktelėjusi pečiais paaiškino Beata ir pakėlė gele- 
žinį strypą. 

- Ką darote? - paklausė Anika. 

- Arveriu tunelį, - tarė Beata, verdama duris. Jų vyriai nė ne- 
cyptelėjo. Viduje viešpatavo aklina tamsa. 

- Bet ar tai teisėta? Signalizacija neįjungta? - pasiteiravo Ani- 
ka, šioje situacijoje jausdamasi vis nejaukiau. 

- Ne, vidury dienos signalizacijos niekas nejungia. Ten, stadio- 
ne, jie dirba išsijuosę. Įėjusi į tunelį, rastumėte kai ką labai keista. 
Palaukite, įjungsiu šviesas. 

Beata spragtelėjo elektros jungiklį prie durų angos ir ant lubų 
įsižiebė kelios eilės dienos šviesos lempų. Tunelio sienos buvo be- 
toninės, o grindys ištiestos paprastu gelsvu linoleumu. Jo aukštis 


buvo apie du su puse metro. Maždaug dvidešimt metrų tunelis ėjo 

tiesiai, o paskui darė posūkį į kairę ir tęsėsi toliau, link Viktorijos 
stadiono. Giliai atsidususi Anika žengė į tunelį. Atsisukusi pamatė 
Beatą uždarant duris. 

- Palikti duris atviras draudžiama, - paaiškino Beata ir vėl nu- 
sišypsojo. 

Anika atsakė jai šypsena, apsisuko ir vėl žengė tuneliu. 

- Arjūsų radinys netoliese? - paklausė. 

- Taip, už kampo, - patikino ją Beata. 

Anika pajuto, kad jai daužosi širdis — šis žygis tikrai kėlė jau- 
dulį. Ji ėmė eiti greičiau ir jos žingsnių keliamas triukšmas aidu 
atsimušė nuo tunelio sienų. Pasukusi už kampo, ji išvydo krūvą 

kažkokio šlamšto. 

- Čia kažkas yra! - šūktelėjo Anika ir atsisuko į Bearą. 

— Taip, tai ir norėjau jums parodyti. Tikrai įdomu... 

Anika pasitaisė nuo peties slystančią rankinę ir pasileido riste- 
le. Netrukus pamatė čiužinį, dvi paprastas sulankstomas kėdes, iš- 
kylų stalą ir šaltkrepšį. Priėjusi arčiau, ji atidžiai apžiūrėjo daiktus. 

- Kažkas čia miegojo, - tarė ji. Ir staiga jos akys nukrypo į di- 
namito dėžę. 

Ji buvo nedidelė, balta, o ant šono buvo matyti užrašas Minex. 
Anika tyliai aiktelėjo, o po akimirkos pajuto, kad kažkas jai veržia 
kaklą. Akimirksniu pakelė rankas prie gerklės, bet išsilaisvinti ne- 

pavyko. Tada pamėgino šaukti, bet virvė jau buvo pernelyg stipriai 
įsirėžusi į kaklo audinius. Ji spardėsi, kaip įmanydama vadavosi, 
tada mėgino bėgti, paskui krito ant grindų ir pabandė šliaužti, ta- 
čiau virvė vis labiau veržė gerklę. 
Prieš prarasdama sąmonę Anika dar spėjo pamatyti aukštai virš 
jos palinkusios ir pirštinėmis apmautose rankose virvę laikančios 
Beatos veidą ir betonines tunelio lubas. 

Iš pastato, kuriame buvo įsikūrusi Evening Post redakcija, žmo- 
nės buvo evakuoti gana greitai ir sklandžiai. Pareigūnai įjungė 
priešgaisrinę sireną ir po devynių minučių pastatas buvo visiškai 
tuščias. Paskutinis išėjo redaktorius, Ingvaras Johansonas, aiškiai 
leidęs visiems suprasti, kad turi svarbesnių reikalų, nei dalyvauti 
civilinės saugos pratybose. Savo darbo vietą, nors ir protestuoda- 
mas, jis paliko tik tada, kai telefonu jį aprėkė vyriausiasis redak- 
torius. | 

Redakcijos darbuotojai elgėsi palyginti ramiai. Jie nežinojo, 
kad bomba Centriniame siuntų skirstymo skyriuje buvo skirta 
vienai iš jų bendradarbių, ir dabar gretimame pastate įsikūrusioje 
darbuotojų valgykloje jiems buvo pasiūlyta kavos bei sumuštinių. 
Kol jie valgė, policijos išminavimo skyriaus pareigūnai apieškojo 
laikraščio redakcijos patalpas. 

Andersas Šiumanas staiga suprato, kad migrena jo daugiau ne- 
kankina. Maryrt, jo kraujo indai susitraukė iki normalaus dydžio ir 
skausmas atlėgo. Jis drauge su savo sekretore ir vyriausiąja telefo- 
niste sėdėjo gretimame pastate, biure, šalia darbuotojų virtuvėlės. 
Pažadą rasti Anikos vyrą lengviau buvo duoti, nei įvykdyti. Savi- 
valdybių asociacijos būstinė darbą baigė pirmą valandą popiet, o 
redakcijoje Tomo tarnybinio telefono numerio niekas nežinojo. 

Taip pat niekas neturėjo ir jo mobiliojo numerio. Didžiausių te- 
lekomunikacijų kompanijų informaciniuose leidiniuose Tomo 
Samuelseno, gyvenančio Hantverkargatane, taip pat nebuvo. An- 
dersas Šiumanas nenutuokė, kokį darželį lankė Anikos ir Tomo 
vaikai. Jo sekretorė apskambino visus darželius, aptarnaujančius 
3-iąjį socialinių paslaugų rajoną, kuriam priklausė ir Kungsholme- 
nas, teiraudamasi, ar juose nėra Bengtzon vaikų. Tačiau ji nežino- 
jo, kad darželio darbuotojai apie Anikos vaikus niekada neteikda- 
vo jokios informacijos. Jų net nebuvo sąraše su telefono numeriais, 
kuris buvo išdalytas kitiems tėvams. Po serijos straipsnių apie or- 
ganizaciją, pasivadinusią Rojaus fondu, Anika sulaukė grasinimų 
susidoroti. Nuo to laiko jiedu su Tomu buvo labai atsargūs ir nie- 
kam neduodavo savo asmeninių duomenų. Vaikų darželio dar- 
buotojai, matyt, taip pat buvo dėl to įspėti, tad, kai paskambino 
Šiumano sekretorė, auklėtoja tiesiog paneigė, kad Anikos vaikai 
yra pas juos. Po poros minučių darželio vadybininkas paskambino 
Anikai apie tai pranešti, bet niekas neacsiliepė. 

Andersas Šiumanas jautė burnoje įtampos sukeltą metalo 
prieskonį. Jis liepė vyriausiajai telefonistei rinkti visus iš eilės sa- 
vivaldybių asociacijos telefonų numerius, pradedant bendruoju, o 
paskui keičiant du paskutinius skaitmenis — 01, 02 ir t. t., - kol 
prisiskambins kam nors, kas galėtų rasti Tomą. Prie Anikos namų 
jau laukė policijos patrulių ekipažas. Vyriausiasis redaktorius ne- 

sumojo, ką dar galėtų padaryti. Tad nuėjo pas pareigūnus sužinoti, 
kaip sekasi. 

— Kol kas nieko neradome. Po pusvalandžio operacija turėtų 
būti baigta, - paaiškino budintis pareigūnas. 

Andersas Šiumanas grįžo padėti sekretorei skambinti į visus 


Kungsholmeno vaikų darželius. 


436 


SPROGDINTOJĄ 


Anika palengva susivokė atgavusi sąmonę. Ji išgirdo kažką de- 
juojant ir tik po minutėlės suprato, kad dejuoja ji pati. Atsimerkusi 
staiga pasijuto apimta visiškos panikos. Ji buvo akla. Tada, išplėtusi 
akis ir spoksodama į akliną tamsą, ėmė rėkti kaip apsėsta. Vienin- 
telis jos ausis pasiekęs garsas buvo aidu sugrįžęs spigus klyksmas ir 
jos baimė dar labiau sustiprėjo. Garsai tamsoje aidėjo, atsimušda- 
vo nuo sienų tarsi išgąsdinti paukščiai nuo lango, ir ji staiga prisi- 
minė esanti tunelyje po Viktorijos stadionu. Anika liovėsi rėkti ir 
minutėlę klausėsi baimės persmelkto savo alsavimo. Ji tebebuvo 
tunelyje. Tada sutelkė dėmesį į savo kūną norėdama įsitikinti, ar 
jis nepažeistas ir sveikas. Pirmiausia pakėlė galvą - skaudamą, bet 
šiaip nesužeistą. Netrukus Anika suprato gulinti ant kažko minkš- 
to, tikriausiai ant anksčiau matyto čiužinio... 

— Beata, - sušnabždėjo ji. 

Ji nejudėdama gulėjo tamsoje. Beata ją čia paguldė, prieš tai... 
kažką jai padariusi. Štai kokia buvo padėtis. Beara smaugė ją virve, 
bet dabar buvo išėjusi. Gal Beata pamanė, kad ji mirė? 

Staiga Anika pajuto, kad jai skauda ranką, - būtent tą, ant 
kurios ilgai gulėjo. Pamėgino ją pajudinti, bet suprato, kad ranka 
pririšta. Abi jos rankos buvo surištos. Anika gulėjo ant šono už 
nugaros surištomis rankomis. Tada pamėgino pakrutinti kojas ir 
įsitikino, kad jos taip pat supančiotos. Ir ne tik supančiotos, bet ir 
pririštos prie šoninės tunelio sienos. Vėl pajudinusi kojas suprato 
ir dar kai ką. Būdama be sąmonės ji nevalingai apsišlapino ir pa- 

situštino. Šlapimas buvo šaltas, o išmatos lipnios. Anika pravirko. 
"Ką bloga ji padarė? Kodėl dabar turėjo taip kentėti? Ji taip kūk- 
čiojo, kad net virpėjo. Tunelyje buvo šalta ir jos rauda per tą šaltį 

sklido į tamsą. Gulėdama ant čiužinio, ji ėmė atsargiai sūpuotis 
pirmyn atgal, pirmyn atgal... 


Nenoriu, - pagalvojo Anika. - Nenoriu, nenoriu, aš nenoriu... 


Andersas Šiumanas grįžo į savo kabinetą ir atsistojęs prie lan- 
go pažvelgė į tamsos gaubiamą Rusijos ambasados pastato fasadą. 
Redakcijoje policija bombų nerado. Saulė nusileido žemiau seno- 
sios carinės vėliavos ir dangus dar kelias minutes buvo skaisčiai 
raudonas. Redakcijos darbuotojai grįžo prie savo stalų, bet tik jis, 
jo sekretorė ir vyriausioji telefonistė žinojo, kad bomba Klaros 
siuntų skirstymo skyriuje buvo skirta Anikai. Šiek tiek svarbios 
informacijos apie bombą Andersas Šiumanas gavo, tačiau iki šiol 
policija ne kažin ką žinojo ir buvo aišku tik tiek, kad sprogdintojas 
yra šaltakraujis žudikas. 

Paketas su sprogmeniu į Klaros suntų skirstymo skyrių Stok- 
holmo centre buvo atvežtas trečiadienį, 18.50. 16.35 jis buvo iš- 
siųstas registruotu siuntiniu iš 17-ojo Stokholmo pašto poskyrio. 

17-asis pašto poskyris buvo įsikūręs Siodermangatane, Siodermal- 
mo rajone. Kadangi siuntinys buvo registruotas, jis buvo laikomas 
vertingu ir gabenamas ne paprastu sunkvežimiu, o specialiu tur- 
gonu ir į Centrinį siuntų skirstymo skyrių pateko šiek tiek vėliau. 

Į rudą paketą niekas neatkreipė dėmesio. Mat Stokholmo Kla- 
ros siuntų skirstymo skyrius buvo didžiausia korespondencijos ir 
siuntų skirstymo centras Švedijoje, įsikūręs ant Klarabergo via- 
duko, pačiame miesto centre. Jis užėmė aštuonis aukštus pastato, 
esančio centrinėje miesto dalyje tarp Tarpmiestinių autobusų ter- 
minalo, Rotušės ir Centrinės stoties. Šiame pašto skirstymo pada- 
linyje kasdien buvo išrūšiuojama daugiau nei pusantro milijono 


laiškų ir siuntinių. 

Atgabentas į vieną iš keturių siuntų priėmimo platformų, ne- 
trukus paketas kartu su kitais registruotais siuntiniais atsidūrė 
ketvirtame aukšte ir pateko į rankas specialiai paruoštiems pašto 
darbuotojams, pratusiems tvarkyti įvairiausius vertingus siunti- 


nius. 

Kadangi Evening Post turėjo savo atskirą pašto kodą, praneši- 
mai apie registruotas siuntas buvo siunčiami į įprastą laikraščio 
pašto dėžutę. Ši kelis kartus per dieną būdavo ištuštinama, o ko- 
respondencija vežama į laikraščio redakciją Mariaberge, Kungs- 
holmene. Laikraščio kurjeriai buvo įgalioti pasirašyti dokumentus 
ir paimti siuntinius, net jei šie būdavo adresuoti kitiems laikraščio 
redakcijos darbuotojams. Siuntiniai būdavo paimami kartą per 
dieną, dažniausia tuoj po pietų. 

Kadangi artėjo Kalėdos, ketvirtadienio rytą su pirmąja partija 
registruotų siuntinių atkeliavo nemažai. Pranešimas apie Anikai 
Bengtzon skirtą siuntinį ir dar visa krūva kurjeriams skirtų pana- 
šių pranešimų buvo palikti laikraščio pašto dėžutėje. 

Bomba sprogo Torei Brandui einant pasiimti registruotų siun- 
tinių ir korespondencijos. Mat vienas iš pašto darbuotojų suklupo 
ir netyčia išmetė iš rankų paketą. 

Aukštis, iš kurio jis krito, negalėjo siekti nė pusės metro, be to, 
paketas dunkstelėjo ant padėklo, ant kurio buvo padėtas visą nak- 
tį, bet smūgio pakako detonatoriui suaktyvinti. 

Keturi žmonės buvo sužeisti, trys iš jų - sunkiai. Arčiausia 
sprogmens buvusio vyro, - to, kuris ir paleido paketą iš rankų, - 
būklė buvo kritinė, 

Andersas Šiumanas atsiduso. Kažkas pabeldė į duris ir nelaukęs, 
kol bus pakviestas, į kabinetą įėjo vienas iš policijos pareigūnų. 

- Ir mums nepavyko susisiekti su Tomu Samuelsenu, - pa- 
sakė jis. - Pasiuntėme savo žmones į savivaldybių asociaciją, bet 
pareigūnai jo ten nerado. Asociacijos darbuotojai mano, kad jis 
išvažiavo susitikti su vietiniu politiku, su kuriuo jie kartu rengia 
komiteto ataskaitą. Pamėginome paskambinti jam mobiliuoju, 
bet jis neatsiliepė. 

- Gal radote Aniką arba automobilį? - paklausė Šiumanas. 

Pareigūnas papurtė galvą. 

Vyriausiasis redaktorius nusisuko ir vėl pažvelgė į ambasados 


pastato stogą. 


Gerasis Dieve, - pasimeldė jis, - prašau, neleisk jai numirti. 

Staiga ji atgavo regėjimą. Dienos šviesos lempos blykstelėjo, 
ėmė zirzti ir apakinta ryškios šviesos Anika akimirką nieko ne- 
matė. Tunelyje buvo girdėti žingsnių aidas, tad Anika susirietė ir 
stipriai užsimerkė. Kažkas priėjo ir sustojo jai prie galvos. 

- Nemiegi? - kažkur aukštai nuskambėjo balsas. 

Anika atsimerkė ir kelis kartus sumirksėjo. Tada pamatė lino- 
leumu ištiestas grindis ir firminių Pertti Pa/mrotb batelių nosis. 

- Gerai. Turime nemažai darbo. 

Kažkas ją sučiupo, pasodino ir atrėmė į betoninę sieną, bet 
jos kojos liko sulenktos per kelius ir pakreiptos. Tokia kūno pa- 
dėtis buvo labai nepatogi. 

Beata Ekesjo pasilenkė prie Anikos ir kelis kartus garsiai įkvė- 
pė. 

- Prikrovei kelnes? Oi, kaip šlykštu! 

Anika nieko neatsakė. Sėdėjo įbedusi akis į priešais esančią 
betoninę sieną ir tyliai verkšleno. 

- Gerai, ruoškimės, - pasakė Beata ir sučiupo Aniką už rankų 
per alkūnių linkius. Kelis kartus pastūmus ir patraukus jai pa- 
vyko pasiekti, kad Anika pasilenktų ir jos galva atsidurtų tarp 
kelių. 

- Praeitą kartą puikiai pavyko, - tarė Beata. — Kai apsipranti, 
visai malonu, ar ne? 

Anika negirdėjo, ką šneka ši moteris. Apimta siaubo ji ne tik 
negirdėjo, kas dedasi aplink, bet net negalėjo mąstyti. Iš tarpko- 
jo sklindančios smarvės taip pat neužuodė. Anikai tyliai verkiant 
Beata kažką tvarkė ir niūniavo vieną seną gerą dainą. Anika pamė- 
gino pritarti, bet negalėjo. 

- Kalbėti nė nemėgink, - įspėjo Beata. - Virvė kaip reikiant 
įsirėžė tau į gerklas. Štai, žiūrėk! 

Beata atsitiesė ir atsistojo priešais Aniką. Vienoje rankoje ji lai- 
kė lipnią juostą, kitoje - kažką, iš pirmo žvilgsnio panašų į paką 
raudonų žvakių. 

- Tai - Minexas, dvidešimt sprogmenų kartotinėse tūtose, 
kiekviena jų — dviejų šimtų milimetrų ilgio ir dvidešimt dviejų 
milimetrų skersmens, o sveria šimtą gramų. Iš viso du kilogramai. 
Tikrai pakaks. Stefanui užteko. Išsilakstė gabalais. 

Dabar Anika suprato, apie ką ši moteris kalba. Suvokusi, kas 
čia vyksta, ji pasilenkė ir ėmė lupti ožius. Vėmė tol, kol pradėjo 
drebėti visu kūnu ir pajuto burnoje tulžies kartumą. 

- Kaip tu viską dergi! - priekaištingai šūktelėjo Beata. — Turė- 
čiau liepti išvalyti! 

Anika sunkiai alsavo. Jautė nuo lūpų varvant tulžį. Greitai mir- 
siu, - pagalvojo. - Kaip tai galėjo nutikti? Filmai baigiasi visai ne 
taip... 

- Po velnių, o ko tikėjotės? - dusliai atšovė Anika. 

— Aha, palengva atgauni balsą, - pralinksmėjusi tarė Beara. — 
Puiku, mat turiu kelis klausimus, į kuriuos tau teks atsakyti. 

— Eikit po velnių! Sumauta kalė... - rėžė Anika. - Nieko ne- 
kalbėsiu. 

Netarusi nė žodžio Beata pasilenkė ir kažką pririšo Anikai prie 
nugaros, žemiau šonkaulių. Anika susikaupė, įkvėpė oro ir jai pa- 
sirodė, kad į nosį dūrė baimės ir sprogmenų kvapas. 

- Čia dinamitas? - paklausė. 

- Taip. Priklijuosiu lipnia juosta, kad tvirčiau laikytųsi. 

Beata porą kartų apvyniojo lipnią juostą aplink Anikos kūną, 
o tada dar tvirtai suveržė ja riešus. Anika suprato, kad dabar turi 
gerą progą išsilaisvinti, bet nesugalvojo, kaip. Jos rankos vis dar 
buvo surištos virve, o pėdos ir kulkšnys grandine prikaustytos prie 
sienos. 

- Štai, dabar jau esi pasiruošusi, — vėl stodamasi tarė Beata. — 
Sprogmenys patikimai pritvirtinti, tik detonatorius gana jautrus, 
tad turime būti atsargios. Atsinešiau laido, matai? Jį naudoju 
bombai detonuoti. Nutiesiu jį čia ir... matai? Paprasčiausia pro- 
žektoriaus baterija. Tokios srovės pakanka detonatoriui suakty- 
vinti. Argi ne puiku? 

Anika pažvelgė į margą - geltoną ir žalią - laidą, grindimis be- 
sidriekiantį link sudedamo stalelio. Apie sprogmenis ji nieko neiš- 
manė, todėl ir negalėjo susivokti, ar Beata ją mulkina, ar sako tiesą. 
Kristinai nužudyti ji panaudojo automobilio akumuliarorių. Kam 
jo reikėjo, jei tokį pat darbą gali atlikti ir prožektoriaus baterija? 

— Gaila, kad viskas taip išėjo, — vėl prabilo Beata. - Jei vakar 
po pietų būtum likusi darbe, nebūtų reikėję tiek vargti. Ir visiems 
būtų buvę geriau. Kulminacija turi vykti tam tinkamoje vietoje, — 
tavo atveju, Evening Post redakcijos žinių skyriuje. Tačiau bomba 
sprogo siuntų skirstymo skyriuje ir, tiesą sakant, man dėl to labai 
gaila. 

Žvelgdama į tą moterį Anika pagalvojo, kad ji visiškai pakvai- 
šusi. 

- Apie ką kalbate? Ar sprogo dar viena bomba? 

Sprogdintoja atsiduso. 

- Taigi, kad sprogo. Žinok, nebūčiau mėginusi tavęs čia atsivi- 
lioti vien dėl pramogos. Ką gi, teks pasitenkinti ir tuneliu. Dabar 
tave trumpai čia paliksiu. Tavimi dėta, bent šiek tiek pailsėčiau. 
Tik negulk ant nugaros ir nemėgink išplėšti grandinės iš sienos. 
Staigūs judesiai gali sukelti sprogimą. 

- Bet už ką?.. - apimta nevilties paklausė Anika. 

Kelias sekundes Beata visiškai abejingai žiūrėjo į Aniką. 

— Pasimatysime po poros valandų, - tarė ir kaukšėdama batelių 
kulnais nužingsniavo link treniruočių aikštės. 

Anika girdėjo, kaip blėsta iš už kampo sklindantis jos žingsnių 
aidas, o paskui ir šviesos staiga užgeso. 

Anika atsargiai nusisuko nuo vėmalų ir labai lėtai atsigulė ant 
kairiojo šono. Taip ir tysojo nugara į sieną, - žvelgdama į tamsą ir 
bijodama net kvėpuoti. Vadinasi, sprogo dar viena bomba. Ar kas 
nors žuvo? Ar ta bomba buvo skirta jai? Ir kaip, po galais, iš čia 

ištrūkti ? 

Beata sakė, kad stadione buvo daugybė žmonių. Jie visi turėtų 
darbuotis tolimajame tunelio gale. Jei pasistengtų garsiai riktelėti, 
gal jie šauksmą išgirstų? 

— Padėkite! - visa gerkle sukliko Anika, tačiau jos balsas buvo 
akivaizdžiai per silpnas. 
Palaukusi kelias sekundes, pamėgino dar kartą. Ir vėl suprato, 
kad šauksmas tų žmonių nepasiekė. 
"Tada nuleido galvą ir pajuto krūtinėje kylant paniką. Jai rodėsi, 
kad girdi šalia šmirinėjant gyvius, tačiau paskui susivokė, kad tai — 
cik jos kulkšnis kaustančios grandinės Žvangesys. Jei Beata būtų 

palikusi įjungtas lempas, galbūt Anikai būtų pavykę kojas kaip 
nors išlaisvinti. 

- Padėkite! — vėl riktelėjo ji, bet šį kartą - jau gerokai cyliau. 

Nepanikuok, nepanikuok, nepanikuok... 

- Gelbėkit! 

Ji alsavo greitai ir giliai. Per greitai nekvėpuok, nes prasidės 
spazmai, nusiramink, sulaikyk kvėpavimą, vienas, du trys, keturi, 
iškvėpk, įkvėpk, vienas, du, trys, keturi... Viskas bus gerai, nusira- 
mink, tau pavyks, viskas išsispręs... 

Staiga tamsoje suskambo elektroninė Mocarto 40-osios simfo- 
nijos uvertiūra. Aniką apėmė toks siaubas, kad ji trumpai neteko 
žado. 

Jos mobilusis! Jis veikė net tunelyje! O Dieve, palaimink jos 
mobiliojo ryšio operatorių! Ji atsiklaupė. Muzika tebeskambėjo. 
Tikriausia ji vienintelė mieste naudojo šią skambučio melodiją. 
Jam vis dar skambant Anika ėmė lėtai slinkti į tą pusę, iš kurios 
jis sklido. Ji suprato, kad laiko beveik neliko. Kiekvieną sekundę 
galėjo įsijungti balso paštas. Pagaliau grandinė įsitempė ir Anika 

sustojo. Pasiekti rankinės ji negalėjo. 

Telefonas liovėsi skambėjęs. Anika tamsoje garsiai šnopavo. Dar 
porą minučių ji klūpojo ant linoleumu ištiestų grindų ir įtemptai 
mąstė. Tada grįžo ant čiužinio. Ten buvo šilčiau ir patogiau. 

- Viskas bus gerai, - garsiai tarė pati sau. - Kol tos beprotės 
čia nėra, viskas gerai. Tiesa, įsikūriau ne itin patogiai, bet, kol judu 
atsargiai, pavojus man negresia. Viskas bus gerai. 

Ji atsigulė ir lyg užkeikimą ėmė tyliai dainuoti pirmąsias dainos 
Aš gyvensiu eilutes. 

O paskui tamsoje ėmė tyliai kūkčioti. 

Tomui einant iš Centrinės stoties, suskambo jo mobilusis. Jis 
vos spėjo atsiliepti, - dar akimirka ir būtų įsijungęs balso paštas. 

- Juk pranešėme, kad šiandien darbą baigiame penktą, - pasi- 
girdo ragelyje darželio auklėtojo balsas. - Ar jūs jau pakeliui? 

Vasagatane transportas kėlė tiek triukšmo, kad Tomui buvo 
sunku išgirsti skambinančiojo žodžius, tad jis pasitraukė į kailinių 
parduotuvės tarpdurį paklausti, kas iš tiesų nutiko. 

— Klausiau, ar jūs jau važiuojate? — pakartojo vyras. 

Staiga jį nutvilkė toks įsiūtis, kokio pajusti nesitikėjo. Prakeikta 
Anika! Rytą leido jai ilgiau pamiegoti, nuvežė vaikus į darželį ir, 
nors nutekėjo informacija apie siūlymus dėl regioninės politikos, 
laiku susiruošė namo, o ji net nesiteikė laiku paimti vaikų iš dare 
želio! 

- Atleiskite, kad vėluojame. Po penkių minučių būsiu, - pasa- 
kė Tomas ir baigė pokalbį. 

Įniršęs jis patraukė link Kungsbrono. Praėjęs pro Burger King 
užkandinę, jis vos nesusidūrė su Kalėdų dovanų pilnu stumiamu 
vežimėliu, o tada sparčiai pražingsniavo pro Oskarso teatrą. Ant 
šaligatvio, prie Fašingo džiazo klubo, stoviniavo grupelė juodao- 
džių vyrukų ir Tomas, norėdamas juos aplenkti, žengė į važiuoja- 


mąją gatvės dalį. 


446 


SPROGDINTOJA 


Štai kaip jam buvo atsidėkota už supratingumą ir pastangas 
būti šiuolaikišku vyru: Kūčių išvakarėse jo vaikai buvo palikti ug- 
dymo įstaigoje po darbo valandų, nes žmonai, kuri privalėjo juos 
pasiimti, darbas buvo svarbiau už šeimą. 

Šia tema jiedu buvo kalbėjęsi anksčiau. Nustelbdamas miesto 
triukšmą Tomo sąmonėje, rodos, vėl nuskambėjo Anikos balsas. 

Mano darbas man svarbus, - tarė ji. Svarbesnis už vaikus?! — 
pratrūko jis. Anika išbalo kaip drobė ir tarė: Žimoma, me, bet 
Tomo šie jos žodžiai neįtikino. Porą kartų jiedu dėl to tikrai smar- 
kiai susiginčijo, pavyzdžiui, tuomet, kai jo tėvai pakvietė juos į sa- 
lose esantį savo vasarnamį švęsti Joninių. Tuo metu kažkur buvo 
įvykdyta žmogžudystė, tad Anika turėjo sujaukti visus jų planus ir 
lėkti į darbą. 

- Man tai nėra pramoga, - pareiškė ji. - Taip, man patinka 
rašyti straipsnius įdomia tema, bet šį kartą suderėjau, kad, jei im- 
siuosi šios užduoties, už tai gausiu visą savaitę atostogų. 

— Tu niekada negalvoji apie vaikus, - niršdamas papriekaištavo 
Tomas ir staiga ji ėmė elgtis šaltai ir nedraugiškai. 

- Dabar tu elgiesi nekorektiškai, - pareiškė Anika. - Juk gau- 
siu savaitę papildomų atostogų, kurias galėsiu praleisti su vaikais. 
Ten, saloje, bus daugybė žmonių ir vaikai manęs net nepasiges. 
Juk lieki tu, močiutė, senelis ir jų pusbroliai su pusseserėmis... 

— Tu tikra savanaudė, - atšovė jis. 

O Anika visiškai ramiai pasakė: 

— Ne, dabar x elgiesi kaip savanaudis. Tau manęs reikia čia, 
kad galėtum tėvams parodyti, kokia nuostabi tavo šeima, ir juos 
nuraminti, kad neskiriu viso laiko darbui. Taip, žinau, tavo motina 


mano, kad per daug dirbu. Be to, jos nuomone, vaikai per daug 

laiko praleidžia darželyje, ir nemėgink to neigti. Pati girdėjau ją 
taip šnekant. 

— Darbas tau svarbiau už šeimą! - siekdamas įskaudinti, šūkteę- 
lėjo jai pavymui Tomas. 

Anika bjaurėdamasi į jį dėbrelėjo ir tarė: 

- O kas dvejus metus buvo motinystės atostogose, kai vaikai 
buvo mažyčiai? Kas lieka namuose, kai vaikai serga? Kas kiekvieną 
dieną veda juos į darželį ir kas beveik kiekvieną vakarą juos pasi- 
ima? 

Ir priėjusi prie savo vyro Anika pridūrė: 

- Taip, Tomai, tu visiškai teisus. Šį kartą suteiksiu pirmenybę 
darbui, o ne šeimai. Šį kartą būtent taip ir padarysiu, o tau teks su 
tuo susitaikyti. 

Tada ji apsisuko ir išėjo pro duris, pasiėmusi tik dantų šepetėlį. 

Žinoma, visas Joninių savaitgalis buvo sugadintas... jam, bet 
ne vaikams. Mat vaikai Anikos nė trupučio nepasigedo, kaip ji ir 
sakė. Negana to, jie nesitvėrė džiaugsmu grįžę namo ir radę mamy- 
tę, laukiančią su paruoštais mėsos kukuliais ir dovanomis. 

Viską gerai apsvarstęs Tomas turėjo pripažinti, kad Anika buvo 
teisi. Darbui, o ne šeimai pirmenybę ji teikdavo ne kasdien, o tik 

retkarčiais, visai kaip ir jis. Tačiau dabar jis vis tiek jautėsi baisiai 
įniršęs. Pastaruosius du mėnesius visas jų gyvenimas koncentra- 
vosi apie tą sumautą laikraštį. Naujos pareigos Anikai netiko, ji 
patyrė per didelį aplinkinių spaudimą ir nebuvo tam pasiruošusi. 

Beto, Tomas atkreipė dėmesį ir į kitus ženklus, liudijančius, kad 
žmona nelaiminga. Pavyzdžiui, ji vėl ėmė mažai valgyti. Po vienos 
įvykdytos masinės žmogžudystės ji namuose nesirodė aštuonias 
dienas ir prarado penkis kilogramus. Laikraščio darbuotojais be- 
sirūpinantis patarėjas profesinės sveikatos klausimais įspėjo Aniką 

apie pavojus, kuriuos jai galėtų kelti nepakankama kūno masė. Ta- 
čiau Anika jo žodžius suprato kaip komplimentą ir dėl to telefonu 
gytėsi visoms draugėms. Negana to, Anika dar ir įsikalė sau į galvą, 
kad retkarčiais turėtų pasilaikyti dietos. 

Išsukęs iš Flemingatano Tomas laiptais nusileido prie Klaros 
Šio restorano, įsikūrusio Kungsholmo krantinėje, ir netrukus atsi- 
dūrė prie užpakalinio vaikų darželio išėjimo. Vaikai buvo apsivilkę 
paltus ir sėdėjo prie durų nuvargę, abejingai spoksodami į kiemą. 
Elena prie krūtinės glaudė mėlyną meškutį. 

- Šiandien mus pasiims mamytė, - liūdnai tarė Kalis. - Kur 
mamytė? 

Su vaikais pasilikęs auklėtojas neslėpė susierzinimo. 

- Už šį ketvirtį valandos niekas man nemokės, - priekaištingai 
tarė jis. 

- Labai atsiprašau, - pasakė Tomas ir tik dabar susigriebė, kad 
vos gaudo kvapą. - Neįsivaizduoju, kur galėjo pradingti Anika. 

Jis su vaikais nuskubėjo į gatvę ir, šiek tiek pabėgėję, spėjo į 
40-ojo maršruto autobusą, sustojusį stotelėje priešais Pousette d 
Vis barą. 

- Vis dėlto, norėdami suspėti į autobusą neturėtumėte bėgti, — 
piktai atkreipė Tomo dėmesį vairuotojas. - Kaip išmokysime vai- 
kus nelakstyti, jei tėvai elgiasi priešingai? 

Tomas vos susilaikė jam netrinktelėjęs. Jis parodė savo mėne- 
sinį bilietą ir nusivedė vaikus į autobuso galą. Elena pargriuvo ir 
ėmė verkti. Reikia kaip nors laikytis, - pagalvojo Tomas. Jiems teko 
stovėti autobuso viduryje, tarp Kalėdų dovanų, šunų ir trijų vai- 
kiškų vežimėlių. Keleivių buvo tiek daug, kad Kungsholmsrorge 
jis su vaikais vos suspėjo išlipti. Pasiekęs Hantverkargatano 32-ojo 


namo duris ir jas atidaręs, Tomas garsiai atsiduso, tačiau trypda- 

mas ant tarpduryje patiesto kilimėlio ir mėgindamas nusipurtyti 
nuo batų sniegą, jis už nugaros staiga išgirdo balsus. 

Tomas pakėlė galvą ir pamatė laiptais lipant du uniformuotus 
policininkus. 

- Jūs Tomas Samuelsenas? Apgailestaujame, bet turime prašy- 
ti, kad ir jūs, ir vaikai eitų su mumis. 

Tomas įsistebeilijo į pareigūnus. 

- Ieškome jūsų visą popietę. Negavote mūsų arba laikraščio re- 
dakcijos siųstų žinučių? 

- Tėti, kur mes einame? - imdamas Tomą už rankos paklausė 
Kalis. 

Staiga Tomas suvokė, kad turėjo nutikti kažkas baisaus. Anika! 
Dieve mano! 

- Arji.. 

- Vis dar nežinome, kur jūsų žmona. Šiandien po pietų ji din- 
go. Mūsų detektyvai inspektoriai papasakos jums daugiau. Jei ga- 
lėtumėte eiti su mumis... 

- Ber kodėl? 

- Turime pagrindo įtarti, kad jūsų bute galėtų būti nesaugu. 

Tomas pasilenkė ir paėmė abu vaikus ant rankų. 


- Eime iš čia, - tyliai tarė jis. 

Tokio keisto šeštos valandos susirinkimo, koks vyko tą vakarą, 
redakcijoje nebuvo jau daugelį metų. Andersas Šiumanas jautė sle- 
piamą darbuotojų paniką ir nuojauta jam kuždėjo, kad reikia ne 
leisti naują laikraščio numerį, o ieškoti Anikos, padėti jos šeimai, 
medžioti žudiką arba užsiimti kuo nors kitu, tik ne leidyba. 

- Parduosime milžinišką laikraščio tiražą, - įžengęs į kabinetą 
pareiškė Ingvaras Johansonas. Sprendžiant iš balso, jis nesijautė 
nei pakylėtas, nei pasiekęs kokią nors pergalę, - priešingai, kalbė- 
jo vangiai ir liūdnai, lyg paprasčiausiai konstatuodamas faktą. Bet 
Andersas Šiumanas neištvėrė. 

— Kaip drįstare?! — suriko vyriausiasis redaktorius ir suėmęs už 
pečių taip papurtė Ingvarą Johansoną, kad šis išliejo kavą ir apsi- 
pylė ja vieną kelnių klešnę. 

Ingvaras Johansonas buvo toks priblokštas, kad net nepajuto, 
jog karšta kava degina šlaunį. Jis dar nebuvo matęs, kad Andersas 
Šiumanas taip paleistų vadžias. Vyriausiasis redaktorius piktai pa- 
žvelgė žurnalistui į akis ir atitokęs susitvardė. 

- Atleiskite, - sumurmėjo, paleido Ingvarą Johansoną ir nusi- 


sukęs užsidengė delnais veidą. - Šiandien aš kaip nesavas... Atsi- 
prašau. 

Kaip visada, paskutinis į susirinkimą atskubėjo Jansonas, tik 
šį kartą nekeldamas jam įprastos sumaišties. Naktinės pamainos 
redaktorius atrodė išblyškęs ir susikaupęs. Jis puikiai suprato, kad 
paruošti leidybai šį laikraščio numerį bus be galo sunku. 

- Gerai, - prabilo Šiumanas ir pažvelgė į tuos kelis prie stalo 
susėdusius žurnalistus: fotografijų burtininką Pelį, Jansoną ir In- 
gvarą Johansoną. Pramogų ir sporto skyrių redaktoriai buvo išėję 
namo. - Ką darysime? 

Kabinete įsiviešpatavo tyla. Visi nuleido galvas. Krėslas, kuria- 
me paprastai sėdėdavo Anika, rodos, išsipūtė ir užpildė kone visą 
patalpą. Andersas Šiumanas nusisuko ir pro langą pažvelgė į nak- 
ties dangų. 

Tada tyliai, bet ryžtingai prabilo Ingvaras Johansonas. 

— Medžiaga, kurią turime, kol kas, manau, parengiamosios 
stadijos. Redakcijoje būtina priimti nemažai sprendimų, ką dėti 
į būsimą numerį... 

Jis sutrikęs pavartė bloknotą. Padėtis buvo keista, tarsi netikro- 
viška. Šiame kabinete susirinkę žmonės beveik niekada nebūdavo 
asmeniškai susiję su temomis, kurias svarstė. O dabar reikėjo kal- 
bėtis apie vieną iš bendradarbių. 

Kol Ingvaras Johansonas neskubėdamas vardijo straipsniams 
tinkamas temas, vyrai, rodos, prisiminė savo kaip žurnalistų darbo 
kasdienybę ir pasisėmė iš jos jėgų. Išvengti susiklosčiusios padėties 
nebuvo įmanoma, tad jie nieko daugiau negalėjo padaryti, tik su- 
sikaupti ir tęsti darbą. Tai štai kaip jautiesi būdamas vienos iš aukų 
kolega, - pagalvojo Andersas Šiumanas spoksodamas pro langą. - 
Reikėtų šį jausmą prisiminti, kai teks rašyti apie kitus nelaimės ištik- 
tus ŽINONĖS. 

- Turime medžiagos apie sprogimą Klaros siuntų skirstymo 
skyriuje, galėtume apie tai parašyti, - tarė Ingvaras Johansonas. - 
Vieną straipsnį skirtume aukoms. Per sprogimą sunkiausiai su- 
žeistas vyras prieš valandą mirė. Jis nebuvo vedęs, gyveno Solnoje. 
Kitų gyvybei pavojus negresia. Jų tapatybės bus paskelbtos šį va- 
karą arba po vidurnakčio ir mums tikrai turėtų pavykti gauti jų 
asmens dokumentų nuotraukas. Be to, reikėtų parašyti ir apie tai, 
kaip nuniokotos pašto patalpos... 

- Nukentėjusiųjų artimuosius palikite ramybėje, - kaip kirviu 
nukirto Šiumanas. 

- Apie ką jūs? - paklausė Ingvaras Johansonas. 

- Apie sužeistus pašto darbuotojus. Nelįskite jų artimiesiems 
į akis. 

- Kol kas net jų pavardžių nežinome... - trūktelėjęs pečiais pa- 
sakė Ingvaras Johansonas. 

Šiumanas atsisuko į stalą ir apimtas nevilties pirštais persibrau- 
kė plaukus. 

- Tiek to, - sumurmėjo. - Atsiprašau. Tęskire. 

Ingvaras Johansonas kelis kartus giliai įkvėpė, susikaupė ir pra- 
bilo vėl: 

- Mes buvome skirstymo skyriaus patalpoje, kurioje sprogo 
bomba. Nežinau, kaip Henriksonui tai pavyko, bet jis kažkaip 
prasmuko ir padarė daug nuotraukų, kuriose matyti sprogmens 
padaryta žala. Į tą patalpą paprastai negali patekti net eiliniai 
skirstymo skyriaus darbuotojai. Jie dirba tik su registruotais laiš- 
kais. Bet mums pavyko viską nufotografuoti. 

- Čia būtų galima pradėti ir principinę diskusiją, - lėtai žings- 
niuodamas po kabinetą, įsiterpė Šiumanas. - Kokio masto at- 

sakomybė dėl tokio įvykio tenka pašto skyriui? Ar kruopščiai 
jame tikrinami gaunami siuntiniai? Šiuo atveju turime klasikinį 
pavyzdį pusiausvyros tarp visuomenės gerovės ir pašto skyriaus 
darbuotojų saugumo. Mums teks pasikalbėti su pašto generali- 
niu direktoriumi, profsąjungų vadovais ir pašto paslaugų sritį 
kuruojančiu ministru. 

Vyriausiasis redaktorius sustojo prie lango ir vėl įsistebeilijo 
į tamsą. Klausydamasis vėdinimo sistemų ūžimo, jis mėgino iš- 
girsti ir žemai, gatvėje sklindantį transporto keliamą triukšmą. 
Kabinete buvo beveik visiškai tylu. Ingvaras Johansonas ir Jan- 
sonas kažką rašėsi. Po minutėlės žinių skyriaus vadovas tęsė turi- 
mos medžiagos apžvalgą. 

— Negalime nutylėti ir mūsų laikraščio vaidmens. Fakto, kad 
bomba buvo skirta mūsų nusikaltimų skyriaus vadovei. Reikės 
nuosekliai aprašyti viską, pradedant tuo, kas vyko nuo pietų per- 
traukos, kai Torė Brandas nuėjo paimti siuntinio, baigiant poli- 
cijos pastangomis susekti paketo siuntėją. 

Vyrai kažką žymėjosi bloknotuose; vyriausiasis redaktorius 
klausėsi apžvalgos nusisukęs nugara į stalą. 

- Dingo Anika, - tyliai tarė Ingvaras Johansonas. - Pagaliau 

turime tai pripažinti ir, manau, mums derėtų parašyti... 

Andersas Šiumanas atsisuko. Ingvaras Johansonas atrodė su- 
trikęs. 

— Kita vertus, reikia atsakyti į klausimą, ar apskritai galime 
užsiminti, kad ta bomba buvo skirta mūsų laikraščiui? - pridūrė 
žinių skyriaus redaktorius. — Jei apie tai parašysime, gali būti, 
kad netrukus būsime tiesiog užversti laiškais-bombomis. Gali 


būti, kad toks straipsnis paskatins visokius nusikaltimų mėg- 

džiotojus grobti mūsų reporterius ir grasinti atsiųsti į redakciją 
bombų... 

- Taip mąstyti nederėtų, - paprieštaravo Šiumanas. - Jei taip 
mąstytume, negalėtume rašyti jokia tema, tiesiogiai susijusia su 
kokiu nors žmogumi. Mūsų darbas - pranešti viską, kas įvyko, 
taip pat ir tai, kas turį įtakos mums ir mūsų nusikaltimų skyriaus 
vadovei. Bet turiu pasikalbėti su Anikos vyru Tomu ir aptarti, ką 
laikraštyje rašysime apie ją kaip privatų asmenį. 

- Ar jis jau žino, kas nutiko? - paklausė Jansonas ir Andersas 
Šiumanas atsiduso. 

- Šiek tiek po pusės šeštos policijos pareigūnai jį rado. Jis visą 
dieną praleido Faliune, o mobilųjį buvo išjungęs. Anikos vyras ne- 
nutuokia, ką jo žmona ketino šiandien veikti. 

- Vadinasi, skelbsime straipsnį apie tai, kad Anika dingo be ži- 
nios? - pasiteiravo Jansonas. 

Šiumanas linktelėjo ir vėl nusisuko. 

- Bendrais bruožais papasakosime apie jos darbus, bet turime 
būti atsargūs ir asmeninės Anikos informacijos neskelbti, - api- 
bendrindamas pasakė Ingvaras Johansonas. - O kitas straipsnis 
turėtų būti apie tai, kas, policijos nuomone, paskatino nusikaltėlį 
pasirinkti Aniką savo... taikiniu. 

— Arjie tai žino? - paklausė Pelis Oskarsonas, o žinių redakto- 
rius papurtė galvą. 

— Tarp jos ir kitų dviejų aukų nėra jokių sąsajų, Anika jų ne- 
pažinojo. Pagal policijos versiją, Anika taip sudrumsrė vandenį, 
kad išsiaiškino kažką, ko jai nederėjo žinoti. Nuo pat šio tyrimo 
pradžios ji nuolat buvo keliais žingsniais priekyje, tad čia reikėtų 
ieškoti ir motyvo. Ji paprasčiausia per daug žinojo. 

Vyrai nutilo ir kiekvienas klausėsi savo kolegų alsavimo. 

- Nebūtinai, - po minutėlės prabilo Šiumanas. - Ta kalė svei- 
ku protu nesivadovauja. Bombą nusikaltėlė galėjo atsiųsti tik dėl 
jai vienai suprantamos priežasties. 

Kiti vyrai nustebę sužiuro į Šiumaną. Vyriausiasias redaktorius 
atsiduso. 

- Taip, policija mano, kad tai - moteris. Manau, turėtume nie- 
ko nelaukę apie tai informuoti skaitytojus ir tegul velniai rauna jų 
prakeiktą tyrimą! Šįryt Anika žinojo, kad policija ketina tą moterį 
suimti, bet sprogdintojos tapatybės pareigūnai jai neatskleidė. Tik 
pasakė, kad ieško įtariamos moters ir kad kol kas nepavyko jos su- 
sekti. 

Andersas Šiumanas sėdėjo prie stalo delnais užsidengęs veidą. 

- Po velnių, ką darysime jei Aniką pagrobė sprogdintoja? - 
tarė jis. - Kas bus, jei Anika mirs? 

Vyrai nieko neatsakė. Iš toliau esančio žinių skyriaus atsklido 
televizijos žinių garsai ir jų ausis per plonas vidines sienas pasiekė 
Žinių vedėjo balsas. 

- Reikėtų apžvalginio straipsnio apie ligšiol susprogdintas 
bombas, - pagaliau vėl ėmėsi iniciatyvos Jansonas. — Kažkas iš 
mūsų turės rimtai pasikalbėti su policijos pareigūnais apie tai, kaip 
jiems pavyko nustatyti nusikaltėlės tapatybę. Mar galėtų paaiškėti 

tokių detalių, kurias... 

Staiga jis nutilo nebaigęs minties. Mat dabar jau nebuvo taip 
akivaizdu, kas įdomu, o kas ne. Bendras vaizdas ėmė lietis, orien- 
tyrai išnyko ir aiškiai mąstyti buvo sunku. 

- Pasistenkime dirbti kaip įprasta, - paragino juos Andersas 
Šiumanas. - Darykite tai, ką visuomet darote. Šį vakarą liksiu re- 


dakcijoje. Kokių nuotraukų turime? 

Fotografijų redaktorius supažindino su turimu pasirinkimu. 
- Daug Anikos nuotraukų neturime, bet pernai vasarą nufoto- 


grafavome ją rengiamai laikraščio redakcijos darbuotojų nuotrau- 
kų parodai. Turėtų tikti. | 

- Ar turime nuotraukų, kuriose ji nufotografuota dirbanti? — 
paklausė Šiumanas. 

Jansonas spragtelėjo pirštais. 

- Nutotografavome ją Panmunjome, demilitarizuotoje zonoje 
tarp Šiaurės ir Pietų Korėjos, stovinčią šalia Amerikos prezidento. 
Ji buvo gavusi savotišką stipendiją ir lankėsi ten kartu su žurnalis- 
tų delegacija prieš rudenį Vašingtone prasidėjusias keturšales de- 
rybas. Pamenate? Anika išlipo iš antros klasės lėktuvo kaip tik tuo 
metu, kai iš savo limuzino išlipo prezidentas, ir Associated Press 
reporteris nufotografavo juos drauge... 

- Gerai, tą fotografiją ir spausdinsime, - tarė Šiumanas. 

— Surinkau apgriauto stadiono, Setros halės ir Furhagės, nu- 
fotografuotos kartu su statybų vadovu Bjurlingu, nuotraukas, — 
pasakė Pelis. 

- Gerai. - Šiumanas linktelėjo. - Ką dėsime į pirmą puslapį? 

Visi tylėjo vildamiesi, kad tai pasakys pats vyriausiasis redak- 
torius. 

- Anikos - gražios ir laimingos - portretą. Dabar ji - pagrin- 
dinė veikėja. Bomba buvo skirta Anikai, be to, ji dingo. Ir be mūsų 
niekas to nežino. Manau, straipsnius reikia išdėlioti pagal loginę 
ir chronologinę seką: šeštame ir septintame puslapyje - bomba 

siuntų skirstymo skyriuje; aštuntame ir devintame - naujos au- 
kos; dešimtame ir vienuoliktame - be žinios dingusi mūsų repor- 
terė; dvyliktame ir tryliktame — sprogdintoja moteris ir policijos 
ketinimai netrukus ją sulaikyti; keturioliktame ir penkiolikta- 

me - primenami ligšioliniai įvykiai, diskusija, kaip paštui suderin- 
ti saugumo ir konfidencialumo dalykus; viduriniuose puslapiuo- 
se - straipsnis apie Aniką ir jos darbą, iliustruotas Korėjoje daryta 
nuotrauka... 

Staiga pasišlykštėjęs savo dalykiškumu Šiumanas atsistojo ir 
dar kartą pažvelgė į vis tirštesnių sutemų gaubiamą ambasadą. 
Jiems tikrai nederėjo to daryti. Rytoj apskritai neturėjo pasirodyti 
naujas laikraščio numeris. Kol kas jiems derėjo patylėti ir laikinai 
straipsnių apie sprogdintoją neskelbti. Šiumanas jautėsi nelygi- 
nant pabaisa. 

Kiti redakcijos darbuotojai paskubomis aptarė, kuo užpildyti 
likusius laikraščio puslapius ir netarę nė žodžio išėjo iš susirinki- 


mų kambario. 


65 


Anika sustiro. Tunelyje buvo šalta; ji spėjo, kad čia tikrai nebuvo 
šilčiau nei aštuoni ar devyni laipsniai. Dar gerai, kad šiandien rytą 
ji apsimovė šiltas apatines kelnes, mat baigusi darbą namo ketino 
grįžti pėsčiomis. Dabar bent jau mirtinai nesušals, bet nuo klam- 
pojimo per sniegą sušlapo kojinės ir dabar jai šalo pėdos. Neišma- 
nydama, kaip daugiau šildytis, Anika krutino kojų pirštus. Viską 
darė atsargiai, net pėdų stengėsi per daug nejudinti, - mat nieku 
gyvu nenorėjo detonuoti ant nugaros pririštų sprogmenų. Kartais 
Anika pakeisdavo kūno padėtį ir perkeldavo svorį tai ant vienos, 
tai ant kitos kūno dalies. Gulint ant šono pasispausdavo ir viena 
ranka, išsitiesus ant pilvo netrukus imdavo mausti sprandą, o klū- 
pant ir tupint nutirpdavo kojos. Kartais ji truputį paverkdavo, bet 
kuo toliau, tuo labiau rimo. Šiaip ar taip, kol kas dar buvo gyva. 

Panika nuslūgo ir Anika vėl galėjo blaiviai mąstyti. Ji mėgino 
sugalvoti, kaip rasti išeitį iš šios padėties. Galimybė išsivaduoti ir 
pabėgti, bent jau kol kas, neatrodė tikroviška. Taip pat vargu ar 
jai būtų pavykę atkreipti dėmesį žmonių, dirbančių stadione. Bea- 
ta tikriausia melavo, kad ten verda darbas. Kažin, ar statybinin- 
kai būrų pradėję rekonstrukcijos darbus Kūčių išvakarėse. Be to, 
stadiono prieigose Anika nematė nė vienos krovininės mašinos ir 


nė vieno darbininko. Jei statybininkai tikrai būtų pradėję darbus, 

prie stadiono būtų buvę palikta visokių mašinų, o jokio statybose 
naudojamo transporto ten nebuvo. Šiaip ar taip, dabar statybinin- 
kai vis tiek jau būtų išvažiavę namo, nes atėjo vakaras. O tai reiškė, 
kad policija jau turėjo pradėti jos ieškoti. 

Anika staiga prisiminė, kad niekas nepaėmė iš darželio vaikų, ir 
vėlėmė verkti. Ji žinojo, kaip tokiais atvejais širsta darželio darbuo- 
tojai: prieš gerus metus Tomas savo kailiu patyrė jų rūstybę. Vaikai 
sėdėjo ten ir laukė nekantraudami grįžti namo ir puošti eglutę, o 
ji negalėjo ateiti jų paimti. Gal ir apskritai nebegrįš namo? Gal 
taip ir nepamatys, kaip jie užaugs? Elena jos tikriausia nė nepri- 
simintų. Kalis gal neaiškiai ir prisimintų mamą, ypač kai žiūrėtų 
į nuotraukas, kuriose jie pernai vasarą kartu nusifotografavo prie 
vasarnamio. Visa tai Anikai rodėsi taip neteisinga, kad ji vėl ėmė 
nevaldomai kūkčioti. 

Po kelių minučių ašarų upeliai, rodos, išseko ir ji aprimo. Jai 
nederėjo galvoti apie savo mirtį, mat tokios mintys galėjo ne- 
trukus tapti teisinga pranašyste. Ne, ji ketino likti gyva. Tiek to, 
penktą valandą darželyje ji nepasirodė, bet į Kalėdų šventę dar ga- 
lėtų spėti. Anika neabejojo, kad sprogdintoja sieja su ja kažkokius 
planus, - kitaip ji jau seniai būtų nužudyta. Laikraščio redakcijos 
darbuotojai ir Tomas jos tikriausiai jau pasigedo, o policija, ko 
gero, ieško jos automobilio. O šis buvo pastatytas leistinoje vieto- 
je, kitų automobilių eilėje, viešojoje stovėjimo aikštelėje, už pusės 

kilometro nuo stadiono... Vargu ar kam nors šaus į galvą apžiūrėti 
Šį tunelį. Kol kas jo niekas nerado; kitaip pareigūnai tikrai būtų 
aptikę ir šią slėptuvę. Kaip policija galėjo pražiopsoti tunelį? Ma- 
tyt, viršuje esantis įėjimas į stadioną labai gerai užmaskuotas... 
Su pertrūkiais vis suskambėdavo jos mobilusis. Anika pasidairė 
lazdos ar panašaus daikto, kad galėtų pasiekti savo rankinę, bet 

nieko nerado. Jos judėjimo laukas buvo ribotas, vos trys metrai 
į visas puses, o mobilusis, sprendžianti iš garso stiprumo, buvo 
maždaug už dešimties metrų. Kita vertus, tie skambučiai bent jau 
patvirtino spėjimą, kad jie jos ieško. 

Anika nebūtų galėjusi nei pasakyti, kiek laiko praėjo, nei įver- 
tinti, ar seniai yra tunelyje. Įėjo čia prieš pusę pirmos, tačiau neži- 
nojo, ar ilgai gulėjo praradusi sąmonę. Per pirmą panikos priepuo- 
lį visiškai prarado laiko nuovoką, tačiau bent jau penkios valandos 
tikrai turėjo praeiti. Anika spėjo, kad dabar buvo bent jau pusė 
septintos, o gal ir gerokai vėlesnis metas - pusė devynių arba devy- 
nios. Ji jautėsi alkana ir ištroškusi, be to, dar kartą apsišlapino. Ne- 
turėjo iš ko rinktis. Išmatos ėmė džiūti, niežtėjo tarpkojį ir Anikai 
buvo tikrai labai nepatogu. Štai kaip jaučiasi prisidarę kūdikiai, — 
pagalvojo ji. - Na, bet jiems reguliariai keičiami vystyklai... 

Staiga Anikai dingtelėjo dar viena mintis: O jei Beata negrįš?! 
Kas bus, jei sprogdintoja paliko ją čia numirti?! Per Kalėdas tikrai 
niekam nešaus į galvą ateiti ir apžiūrėti stadiono. 

Be vandens žmogus galėjo likti gyvas vos porą dienų. Antrą 
Kalėdų dieną jau bus per vėlu. Ji vėl ėmė šaukti, bet jau tyliau ir ne 
taip energingai. Paskui nutilo. Sprogdintoja turėjo grįžti. Aniką . 
įkaite ji paėmė ne šiaip sau. 

Anika vėl pakeitė kūno padėtį. Susikaupė ir pamėgino mąsty- 
ti blaiviai. Bearą Ekesjo ji jau pažinojo ir dabar reikėjo analizuoti 
apie šią moterį turimą informaciją. Per trumpą jųdviejų pokalbį 
Setros halėje Beata atrodė labai susijaudinusi. Ji buvo dėl kažko 
nuoširdžiai nuliūdusi ir nusiteikusi kalbėtis. Anika turėjo tuo 
pasinaudoti. Tik reikėjo sugalvoti, kaip? Ji nenutuokė, ką reikia 

daryti tapus beprotės įkaite. Anika neaiškiai prisiminė, kad gali- 

ma lankyti specialius kursus, o gal... kur nors apie tai skaitė? Arba 
matė per televiziją? Taip, per televiziją! 

Sename detektyviniame seriale, pavadintame Kagnė ir Leisė 
buvo tokia scena, kai psichinis ligonis paima įkaite policininkę. 
Tačiau Kagnė, - o gal Leisė? - anksčiau buvo lankiusi kursus, ku- 
riuose mokėsi, kaip reikia elgtis, jei esi pagrobta. Ji kalbėjo apie save 
ir savo vaikus, apie svajones, apie buvusius mylimuosius ir daugy- 
bę panašių dalykų, siekdama grobiką sugraudinti. Ji žinojo, kad jei 
šnekės ir elgsis draugiškai, nusikaltėliui bus sunkiau ją nužudyti. 

Anika vėl pakeitė kūno padėtį ir šį kartą atsiklaupė. Gal ben- 
draujant su normaliu žmogumi ši taktika pasiteisintų, bet sprog- 
dintoja akivaizdžiai buvo išprotėjusi. Ji jau išraškė gabalais kelis 
žmones. Gal šnekos apie vaikus Beatos net nesujaudintų, - šiaip ar 
taip, kol kas neatrodė, kad ji labai užjaustų aukų vaikus arba šeimų 
narius. Ne, reikėjo sugalvoti ką nors kita ir, vadovaujantis Kagnės 
patirtimi, pamėginti užmegzti pokalbį su savo grobike. 

Ką, tiesą sakant, Beata sakė? Kad Anika neteisingai suprato 
emocinę jos reakciją? Ar tunelyje ji atsidūrė būtent dėl to? Nuo 
šios minutės Anika turėjo geriau suprasti sprogdintoją. Jai reikėjo 
atidžiau įsiklausyti į šios moters žodžius ir perprasti jos mąstymo 
būdą. 

Ji taip ir padarys. Įtrauks sprogdintoją į pokalbį, apsimes su- 
pratinga ir viskam pritars. Liausis priešgyniavusi ir tiesiog plauks 
pasroviui. 

Anika vėl atsigulė ant čiužinio, - ant dešinio šono, veidu į beto- 
ninę sieną ir nusprendė pailsėti. Ji niekada nešiurpdavo nuo tam- 
sos, tad ir tunelyje tvyranti tamsa jos nebaugino. Netrukus Anika 
pajuto, kad jos kūnas nervingai trūktelėjo, o dar po kelių minučių 


ji jau miegojo. 


Mirtis 


Lankiau mokyklą, įsikūrusią mediniame trijų aukštų name. 
Kuo aukštesnę klasę lankėme, tuo aukščiau buvo mūsų klasė. Kartą 
per metus, pavasarį, visi mokiniai dalyvaudavo priešgaisrinėse pra- 
tybose. Tais laikais mokyklos užsiliepsnodavo lyg šiaudų prigrūstos 
dėžutės, todėl pratybose privalėjo dalyvauti visi mokiniai ir į šį užsi- 
ėmimą žiūrėti labai rimtai. 

Mūsų klasėje buvo epilepsija sergantis berniukas, tik jo vardą 
pamiršau. Nepamenu, kodėl, bet jis negalėjo pakelti rankų sau virš 
galvos. Ir vis dėlto jau pačiais pirmais metais po karo jis taip pat da- 
lyvavo priešgaisrinėse pratybose. Tą dieną prisimenu gana aiškiai. 
Blyškūs saulės spinduliai švietė, bet nešildė, pūtė šaltas ir gūsingas 
vėjas. Nemėgstu aukščio, - niekada negalėjau jo pakęsti, - todėl tą 
dieną atsidūrusi ant gaisrinių kopėčių sustingau iš siaubo. Prie upės 
plytėjęs pasaulis, rodos, pasviro ir aš įsitvėriau kopėčių skersinių. 
Tada lėtai pasukau galvą ir spoksodama į raudonai nudažytą me- 
dinės mokyklos fasadą bei tvirtai laikydamasi skersinis po skersinio 
nulipau. Pajutusi žemę po kojomis pasijutau išsekusi. Man drebė- 
jo kojos, stovėjau mėgindama susitvardyti, o tuo metu mano klasės 
draugai kulniavo į klasę. Paskui pakeliau galvą ir pamačiau kopėčio- 

mis lėtai besileidžiantį epileptiką. Pasiekęs paskutinio kopėčių maršo 

viršų, jis tarė: „Daugiau negaliu.“ Atsigulė ant metalinės platformos, 
nusisuko veidu į sieną ir mums visiems matant numirė. 

Greitoji pagalba atvažiavo jo išsivežti. Dar niekada nebuvau 
mačiusi numirėlio. Stovėjau tarpduryje ir žiūrėjau, kaip sanitarai 
guldo jį ant neštuvų. Tas berniukas buvo toks pat, kaip visada, tik 
šiek tiek blyškesne veido oda, užmerktomis akimis ir pamėlusiomis 
lūpomis. Stumiant neštuvus į greitosios pagalbos automobilį jo ran- 
kos truputį virptelėjo, paskutinis vėjo gūsis pakedeno šviesias jo gar- 
banas, o tada durelės užsidarė. 

Ir šiandien pamenu, kaip tuomet nustebau, kad nejaučiu nė 
menkiausios baimės. Mačiau mirusį žmogų, tokio paties amžiaus 
kaip aš, ir tai manęs nė kiek nesujaudino. Tai, ką mačiau, nebuvo 
nei nemalonu, nei tragiška, - tas berniukas gulėjo visiškai ramus. 

Nuo to laiko dažnai svarstydavau, kur glūdi žmogaus gyvybės 
esmė. Mūsų sąmonė iš tiesų yra tik sklindančių signalų jaudrinama 
terpė. Tai, kad ir šiandien dar galvoju apie tą epilepsija sirgusį ber- 
niuką, reiškia, jog jis tebėra čia. Jis egzistuoja matmenyje, kurį vadi- 
name realybe, tik ne savo signalų skrodžiamoje terpėje, o maniškėje. 

Tad kyla klausimas, ar negalime žmonėms pakenkti dar labiau, 
nei vien juos nužudydami? Kartais man rodosi, kad esu sunaikinusi 
žmones visiškai kitaip nei tas mokytojas, kuris privertė sergantį ber- 
niuką leistis kopėčiomis. 

Taigi esminis klausimas - ar man reikia atleidimo ir, jei reikia, 


kieno turėčiau jo prašyti ? 


Gruodžio 24-oji, penktadienis 

Tomas sėdėjo prie lango ir žvelgė į Striomeną. Lauke buvo šalta 
ir giedra; užšalęs vanduo apačioje priminė juodą veidrodį. Pilkai 
rudas Karališkųjų rūmų fasadas buvo apšviestas ir žiemos dangaus 
fone atrodė tarsi teatro scenos dekoracija. Skepsbornu į Gala 
Stan alaus daryklos užeigą riedėjo taksi automobiliai. Jis matė, kad 
įeiti į kavinę Opera laukia žmonių eilė, 

Tomas buvo Grand viešbučio penktame aukšte, pastato kam- 
pe esančių apartamentų svetainėje. Šie apartamentai buvo įprasto 
dviejų kambarių buto dydžio: čia buvo prieškambaris, svetainė, 
miegamasis ir didžiulis vonios kambarys. Jį su vaikais čia atvežė 
policija. Mat viešbutį Grand pareigūnai Stokholme laikė tinka- 
miausia vieta apgyvendinti žmonėms, kuriems grėsė pavojus. Čia 
dažnai apsistodavo net valstybinio vizito atvykę karaliai bei prezi- 
dentai. Viešbučio personalas prie neįprastų aplinkybių buvo pra- 
tęs. Suprantama, Tomas viešbutyje buvo užregistruotas svetima 
pavarde. Dabar gretimame kambaryje budėjo du asmens sargybi- 

niai. 

Maždaug prieš valandą policijos pareigūnai pranešė bure Han- 
tverkargatane neradę jokių sprogmenų pėdsakų. Tačiau, kol bus 
suimta sprogdintoja, Tomas su vaikais vis tiek turėjo likti viešbu- 


tyje. Andersas Šiumanas nusprendė, kad, jei reikės, Tomas su vai- 

kais viešbutyje praleis ir Kalėdas, o jų gyvenimo išlaidas apmokės 
laikraštis. Tomas nusisuko nuo vaizdo, atsiveriančio pro langą, ir 
apsidairė po tamsos gaubiamą kambarį. Jam buvo gaila, kad čia 
nėra Anikos ir kad viešbučio prabanga jie negali mėgautis drau- 
ge. Baldai čia buvo aukščiausios kokybės ir labai brangūs, o žalias 
kilimas — storas nelyginant čiužinys. Jis atsistojo ir nuėjo užmes- 
ti akies į miegamajame besiilsinčius vaikus. Išvarginti šių trumpų 
atostogų sukelto jaudulio, jie tyliai šnopavo ir atrodė giliai įmigę. 
Prieš eidami į lovą vaikai išsimaudė puikiajame vonios kambaryje 
ir pritaškė vandens. Iššluostyti grindų Tomas nesivargino. Vidur- 
naktį kambarių tarnybos darbuotojai atnešė mėsos kukulių su bul- 
vių koše ir jie visi pavalgė. Kaliui bulvių košė pasirodė šlykšti. Mat 
berniukas buvo pratęs prie bulvių košės iš pakelio, kurią paprastai 
ruošdavo Anika. Tomui nepatiko, kad vakarienei Anika patiekia 
mėsainius su bulvių koše ir kartą pavadino šį valgį kiaulių pašaru. 
Prisiminęs šį paiką jųdviejų ginčą jis pravirko, nors šiaip jau susi- 
graudindavo retai. 

Policija neaptiko jokių Anikos pėdsakų. Tarsi būtų prasmegusi 
skradžiai. Dingo ir automobilis, kurį ji vairavo. Įtariamoji sprog- 
dintoja namuose nesirodė nuo tos akimirkos, kai policija ėmė ja 
domėtis, tai yra, nuo antradienio vakaro. Buvo paskelbta vietinė 
jos paieška. Kol kas policija moters tapatybės neatskleidė, tik pra- 
sitarė, kad ji Hamarbio uosto rajone statant Viktorijos stadioną 
dirbo ten darbų vykdytoja. 

Kelias minutes Tomas susimąstęs žingsniavo pirmyn atgal sto- 
ru kilimu, o paskui prisivertė atsisėsti ir žiūrėti televizorių. Vieš- 
butyje, žinoma, buvo siūloma septyniasdešimt televizijos ir dar 
nemažai vietinių, vien filmus transliuojančių kanalų, bet Tomas 


niekaip negalėjo išsirinkti kurio nors vieno. Netrukus jis nuėjo 

į prieškambarį, o paskui — į vonios kambarį ir ant šlapių grindų 
numetė rankšluostį. Tada šaltu vandeniu nusiprausė veidą ir vieš- 
bučio personalo parūpintu šepetėliu išsivalė dantis. Storas kilpinis 
rankšluostis jam po kojomis sugėrė ant grindų telkšojusį vandenį. 
Išėjęs iš vonios kambario, pakeliui į miegamąjį jis nusivilko dra- 
bužius, numetė juos į krūvą ant prieškambaryje pastatytos kėdės 
ir nužingsniavo pas vaikus. Kaip paprastai, jiedu buvo nusispyrę 
antklodes. Kalis miegojo atmetęs į šonus rankas, kojas ir užėmęs 
didžiąją dvigulės lovos dalį. Elena buvo jaukiai įsitaisiusi tarp pa- 
galvių. 

Vienas iš apsaugininkų nuėjo į Olenso prekybos centrą ir nu- 
pirko vaikams pižamas bei elektroninių žaidimų konsoles. Pastū- 
męs Kalio rankas ir kojas prie berniuko kūno Tomas trūkcelėjo 
aukštyn antklodę, tada priėjo prie lovos iš kitos pusės ir atsargiai 
atsigulė šalia Elenos. Atsargiai kyštelėjęs plaštaką mergaitei po 
galva, priglaudė ją. Miegodama mažylė krustelėjo ir įsikišo į burną 
nykštį. Tomas jai leido. Jis įkvėpė malonaus dukrelės kūno kvapo 


ir vėl ėmė verkti. 


Žinių skyriaus žurnalistai dirbo labai susikaupę ir gaubiami 
kone mirtinos tylos. Visi susibūrė prie formatuotojų stalo. Tik 
Jansonas, kaip visada, nepaleido iš rankų telefono ragelio, bet kal- 
bėjo cyliau ir santūriau. Andersas Šiumanas įsitaisė ten, kur dieną 
sėdėdavo komentarų skilties redaktorius. Jis beveik nieko nedir- 
bo, tik blausiu žvilgsniu spoksojo sau priešais arba tyliai kalbėjo 
telefonu. Berit ir Džanetos Ulberg darbo vietos buvo žinių sky- 
riaus kambario kampuose, bet dabar jiedvi kažką spausdino prie 
naktinės pamainos redaktoriaus stalo, kad redakcijos darbuotojai 


galėtų sekti, kaip klostosi įvykiai. Patrikas Nilsonas taip pac buvo 

čia. Po pietų Ingvaras Johansonas paskambino jam į mobilųjį. Tuo 
metu reporteris jau sėdėjo lėktuve, turėjusiame išskristi į Jonšio- 
pingą, tačiau į skambutį vis dėlto atsiliepė. 

- Skrendant lėktuvu negalima įsijungti mobiliojo, - paprie- 
kaištavo jam Ingvaras Johansonas. 

- Žinau! - neslėpdamas pasitenkinimo sušuko Patrikas. - Tik 
norėjau įsitikinti, ar lėktuvas tikrai nukris ir suduš, jei telefoną pa- 
liksiu įjungtą. 

- Na, ar jau dūžta? - pašaipiai paklausė Ingvaras Johansonas. 

- Dar ne, bet jei lėktuvas tuoj nukris, turėsiu sensacingą nau- 
jieną. „Evening Post reporteris - viena iš lėktuvo katastrofos aukų. 
Paskutiniai jo žodžiai. 

Patrikas ėmė isteriškai kikenti, o Ingvaras Johansonas tik kils- 
telėjo antakius. 

- Kol kas gal lėktuvo katastrofos neorganizuokite, mat viena 
mūsų žurnalistė jau tapo pagrindine veikėja istorijoje apie sprogu- 
sias bombas. Kada būsite redakcijoje? 

Patrikas liko oro uoste ir tuo pačiu lėktuvu grįžo į Stokholmą. 
Penktą valandą popiet jis jau vėl buvo žinių skyriuje ir dabar rašė 
straipsnį apie policijos pastangas sugauti sprogdintoją. Andersas 
Šiumanas slapta jį stebėjo. Šio jauno vyro energija ir atsidavimas 
darbui vyriausiajam redaktoriui darė įspūdį. Patrikas buvo tikras 
tobulo žurnalisto įsikūnijimas. Šiumanas turėjo jam vienintelį 
priekaištą: Patrikas liguistai žavėjosi avarijomis, žmogžudystėmis 
ir kitokiomis tragedijomis, bet įgijęs daugiau gyvenimo parirties 
jis šios ydos turėjo atsikratyti. Ilgainiui Patrikas tikrai galėjo tapti 
puikiu reporteriu. 

Andersas Šiumanas atsistojo, ketindamas atsinešti dar kavos. 
Vyriausiasis redaktorius jau išmaukė jos tiek, kad jautė lengvą 

šleikštulį, tačiau jam reikėjo pramankštinti kojas. Nusisukęs nuo 
formatuotojų stalo, jis neskubėdamas patraukė prie eilės langų, 
esančių už sporto skyriaus, o tada sustojo ir pažvelgė į kitoje ga- 
tvės pusėje dunksančius daugiabučius. Keliuose languose degė 
šviesa, nors jau buvo po vidurnakčio. Žmonės dar nemiegojo: per 
televiziją žiūrėjo kokį nors veiksmo filmą, gurkšnojo prieskoniais 
gardintą vyną arba pakavo paskutines dovanas. Kai kurie balkonai 
buvo papuošti eglutėmis, be to, daugumoje langų švietė kalėdinės 
lemputės. 

Šiandien vakare su policija Andersas Šiumanas kalbėjosi ner 
kelis kartus. Jis tapo savotišku tarpininku tarp žinių skyriaus ir 
bylą tiriančių pareigūnų. 

Kai penktą valandą Anika neatvažiavo į darželį, policija pa- 
skelbė ją dingus be žinios ir pradėjo paiešką. Pasišnekėję su Tomu, 
jie suprato, kad ji pati tikrai nenusprendė kur nors slapta išvykti. 
Vakarui įpusėjus Anikos Bengtzon dingimas be žinios buvo per- 
kvalifikuotas į pagrobimą. 

Jau anksčiau pareigūnai buvo įspėję neskambinti Anikai į mo- 
bilųjį. Andersas Šiumanas paklausė, kodėl, bet atsakymo taip ir 
nesulaukė. Vis dėlto šį įsakymą savo žmonėms perdavė ir, kiek ži- 
nojo, nuo tos minutės niekas nemėgino su ja susisiekti. 

Redakcijos darbuotojai buvo sukrėsti ir nusiminę; Beric ir Dža- 
neta Ulberg verkė. Keista, - pagalvojo Andersas Šiumanas. - Juk 
kasdien rašome apie panašius dalykus ir naudojamės žmonių kan- 
čiomis, kad suteiktume savo straipsniams šiek tiek pikantiškumo. O 
mus pačius tokia pat nelaimė užklumpa visiškai nepasiruošusius. 


Ir jis nuėjo atsinešti dar vieno puodelio kavos. 

Aniką pažadino tuneliu atsklidęs šalto oro gūsis. Ji kaipmat 
suprato, ką tai reiškia: atsivėrė po treniruočių aikšte esančios me- 
talinės durys. Iš baimės ji, gulėdama ant čiužinio, vėl susirietė ir 
sulaikė kvapą, o tuo metu įsižiebė dienos šviesos lempos. 

Jos pasąmonė staiga tarsi atitoko ir sušnabždėjo: Laikykis ra- 
miai, klausyk tos moters, žiūrėk, ko ji nori, daryk, ką sako, ir pasi- 
stenk pelnyti jos pasitikėjimą. 

Žingsnių keliamas triukšmas vis stiprėjo. Anika atsisėdo. 

- Ak, kaip gerai, jau nemiegi, — tarė Beata eidama prie sude- 
damo stalo. Iš frminio 7-E/even pirkinių maišelio ji išėmė maisto 
prekes ir tvarkingai sudėjo jas prie prožektoriaus baterijos ir lai- 
kmačio. Anikos žvilgsnis užkliuvo už kelių skardinių kokakolos, 
butelio Evi12 mineralinio vandens, poros sumuštinių ir plytelės 


šokolado. 


- Patinka Fazers Blue šokoladas? Mano mėgstamiausias, - pri- 
dūrė Beata. 


- Ir mano, - kiek galėdama ramiau atsakė Anika. Ji nemėgo 
šokolado, o Fazers Blue niekada nebuvo ragavusi. 

Beara sulankstė maišelį ir įsikišo jį į kišenę. 

- Na, turime nemažai darbo, — pareiškė ji, sėsdamasi ant vienos 
iš sulankstomų kėdžių. 

Anika pamėgino nusišypsoti. 

- Šit kaip? Ką darysime? 

Kelias sekundes Beata žvelgė į ją nenuleisdama akių. 

- Pagaliau atskleisime tiesą, - tarė. 

Anika stengėsi nepamesti šios moters minčių gijos, bet jai ne- 
pavyko. 

— Kokią tiesą? 

Beata praėjo pro stalą kažko pasiimti. Kai atsitiesė, Anika jos 
rankoje pamatė kilpą - tą pačią, kuria anksčiau buvo užveržusi jai 
kaklą. Anika pajuto kylant paniką, tačiau susitvardė ir ramiai pa- 
žvelgė į Bearą. 

- Nesijaudink, - šypsodamasi pasakė Beata. 

Laikydama ilgą virvę su kilpa gale ji priėjo prie čiužinio. Anika 
girdėjo pagreitėjusį savo alsavimą ir jau negalėjo suvaldyti pani- 
kos. 

- Ramiai, aš tik vėl užnersiu ją tau ant kaklo, - sukikenusi pa- 
sakė Beata. - Dieve, kokia tu nervinga! 

Anika šiaip taip šyptelėjo. Kilpa jau kabojo jai ant kaklo, o vir- 
vė tabalavo ant krūtinės nelyginant parištas kaklaraištis. Tos virvės 
galą laikė Beata. 

- Gerai. Dabar užeisiu tau už nugaros, tik nesimuistyk. Sakau, 
būk rami! 

Akies krašteliu Anika stebėjo, kaip ta moteris, tebelaikydama 
virvės galą, dingo jai už nugaros. 

- Atrišiu tau rankas, tik nekvailiok. Jei mėginsi vaduotis, kaip 
reikiant trūktelėsiu virvę. Paskutinį kartą. 

Anika sunkiai alsavo ir įtemptai mąstė. Netrukus nusprendė 
nieko negalinti padaryti. Jos pėdos vis dar buvo grandine prikaus- 


tytos prie sienos, ant kaklo buvo užnerta kilpa, o ant nugaros pri- 

rišta dinamito. Suėmusi jai rankas už riešų, Beata ėmė narplioti 
virvę; kol atrišo mazgą, sugaišo beveik penkias minutes. 

- Dieve, kaip užveržta! - baigusi darbą šūktelėjo ji. 

Gyslomis plūstelėjus kraujui Anika staiga pajuto niežtint pirš- 
tus. Tada atsargiai ištiesė rankas į priekį ir krūptelėjo pamačiusi, 
kaip jos nukentėjo. Riešai buvo nubrozdinti — nutrinti virvės, o 
gal nubraukti į sieną arba į grindis. Du kairės rankos krumpliai 
buvo kruvini. 

- Stokis, - liepė Beata. 

Atsirėmusi į sieną, kad būtų lengviau, Anika ėmė stotis. 

— Paspirk tolyn čiužinį, — vėl įsakė Beata ir Anika pakluso. 

Čiužinys uždengė išdžiūvusius vėmalus. Tada Anika pamatė 
savo rankinę. Ji gulėjo ant tunelio grindų, už šešių ar septynių me- 
trų nuo jos. 

Vis dar laikydama virvę sprogdintoja grįžo prie stalo. Nenuleis- 
dama akių nuo Anikos, bateriją ir laikmatį padėjo ant žemės. Tada 
patraukė stalą link Anikos. 

Linoleumu čiuožiančių stalo kojų sukeltas garsas aidu nusirito 
per visą tunelį. Kai stalas atsidūrė priešais Aniką, Beata vėl nuėjo 
ir atnešė sulankstomą kėdę. 

- Sėsk. 

Anika stumtelėjo kėdę už nugaros ir atsargiai atsisėdo. Pama- 
čius ant stalo maistą jai sugurgė pilvas. 
— Pamėgink ką nors suvalgyti, - tarė Beata. 
Nuo mineralinio vandens butelio kaklelio Anika ėmė lupti 
plastikinę apsaugą. 
- Galir jūs norėtumėt? — pasiteiravo ji Beatos. 
- Vėliau išgersiu kolos. O tu nesivaržyk, — atsakė Beata ir Ani- 


ka gurkštelėjo vandens. 

Tada iš maišelio išsiėmė nedidelį sumuštinį su sūriu ir kumpiu, 
atsikando jo ir uoliai sukramtė. Ir vis tiek įveikė tik pusę. 

- Soti? - paklausė Beata ir Anika nusišypsojo. 

- Taip, ačiū, jūs labai maloni. 

- Džiaugiuosi, kad maistas patiko, - maloniai tarė Beata. 

Ji atsisėdo ant kitos kėdės. Vienoje pusėje turėjo pasidėjusi dėžę 
Minexo, kitoje - atidarytą rudo kartono dėžę. 

- Na, manau, jau laikas, - šypsodamasi tarė Beata. 

Anika atsakė jai šypsena. 

- Ar galiu kai ko paklausti? - pasiteiravo Anika. 

- Žinoma, - linktelėjo Beata. 

— Kodėl aš čia? 

Šypsena Beatos veide kaipmat išblėso. 

- Tikrai nesupranti? 

Anika giliai atsiduso. 

- Ne. Tik numanau, kad turėjau jus labai supykdyti. Aš to ne- 
norėjau. Labai atsiprašau... - pasakė ji. 

Beata sėdėjo prikandusi apatinę lūpą. 

- Tu ne tik melavai. Tu parašei laikraštyje, kad to niekšo mirtis 
mane sukrėtė. Paskui iškraipei mano žodžius, kad straipsnis būtų 
geresnis, ir taip mane pažeminai. Nenorėjai išklausyti manęs ir 
mano tiesos, o darbininkus išklausei. 

- Atsiprašau. Neteisingai įvertinau jūsų emocinę reakciją, — 
kaip įmanydama ramiau paaiškino Anika. - Nenorėjau cituoti, ką 
pasakėte, kad paskui neimtumėte savo žodžių gailėtis. Atrodėte 
labai nusiminusi, verkėte... 

- Taip, buvau nusiminusi dėl to, kad žmonės gali būti tokie 


niekšai. Kad tokiam paršui kaip Stefanas Bjurlingas apskritai lei- 

džiama gyventi pasaulyje. Kodėl likimas lėmė, kad būtent aš turė- 
jau ištaisyti šią klaidą? Kodėl viską turiu tvarkyti aš? 

Anika nusprendė palaukti ir paklausyti. Beata vėl ėmė krams- 
noti apatinę lūpą. 

- Pasakodama apie tai, koks tas niekšas buvo, apgaudinėjai 
žmones, - po minutėlės vėl prabilo Beata. - Rašei, kad jis buvo 
malonus linksmas vyras ir kad bendradarbiai jį mėgo. Jiems kalbė- 
ti leidai, o man - ne. Kodėl neparašei to, ką sakiau aš? 

Anika jautėsi vis labiau sutrikusi, bet stengėsi kalbėti ramiai ir 
draugiškai. 

- Oką man pasakėte ir apie ką, jūsų nuomone, turėjau parašyti 
straipsnyje? 

- Tiesą. Kad labai gaila, jog Kristina ir Stefanas turėjo mirti. 
Kad dėl to jiedu patys buvo kalti ir kad buvo neteisinga, jog šį rei- 
kalą teko tvarkyti man. Klysti, jei manai, kad tai, ką dabar darau, 
man patinka. 

Anika susitvardė ir nusprendė priimti žaidimo taisykles. 

- Ne, aš, žinoma, taip nemanau. Puikiai suprantu, kaip jaučiasi 
Žmogus, kartais priverstas daryti tai, ko nenori. 

— Ką turi galvoje? - susidomėjo Beata. 
Anika nuleido galvą ir prieš vėl prabildama kelias sekundes pa- 
dvejojo. 
— Kartą privalėjau kai ko atsikratyti; žinau, koks tai jausmas. 
Ji pakėlė galvą. 
— Bet dabar kalbame ne apie mane, o apie jus ir jūsų tiesą. 
Kelias akimirkas Beata tylėdama žvelgė į Aniką. 
- Tikriausiai svarstai, kodėl tu dar gyva, ar ne? Pirmiausia para- 
šysi mano istoriją. Ji bus paskelbta Evex:2g Pos: numeryje su tokia 
pat pompastika kaip ir straipsnis apie Kristinos Furhagės mirtį. 

Anika linktelėjo ir blankiai nusišypsojo. 
- Štai, žiūrėk, ką radau, - tarė Beata, kažką imdama iš šalia pa- 
dėtos kartoninės dėžės. Tai buvo nedidelis nešiojamasis kompiu- 


teris. 

- Kristinos kompiuteris... - tyliai aiktelėjo Anika. 

- Taip, Kristina jį labai mėgo. Gerai įkroviau jo bateriją. 

Beata atsistojo ir dešinėje rankoje laikydama nešiojamąjį kom- 
piuterį priėjo prie Anikos. Jis atrodė sunkus, mat Beatos ranka 
drebėjo. 

- Štai. Įjunk. 

Anika jį paėmė. Tai buvo gana paprastas Mac kompiuteris. 

Ji pakėlė ekraną ir jį įjungė. Kompiuteris tyliai suūžė ir ėmė 
krauti programas. Tiesa, programos jame buvo tik kelios, viena iš 
jų - Word. Po kelių sekundžių nušvito darbalaukis. Ekrano fone 
buvo matyti besileidžianti saulė ir rožinis, melsvas ir skaisčiai rau- 
donas dangus. 

Darbalaukyje Anika pamatė tik tris ikonas: kietojo disko, Wo74 
ir segtuvo, pavadinto Aš. Užslinkusi pelės rodyklę ant Hor4 iko- 
nos, ji du kartus spustelėjo ir programa ėmė veikti. 

— Gerai, aš pasiruošusi, galime pradėti, - tarė Anika. Jos pirštai 
buvo sustirę nuo šalčio, juos labai skaudėjo, tad ji, neatkreipdama 
Beatos dėmesio, po stalu nuleido ir pasitrynė rankas. 

Beata įsitaisė ant kėdės už poros metrų. Vienoje rankoje ji laikė 
bateriją, kitoje - žalią ir geltoną detonatoriaus laidus. Atrėmusi 
nugarą į sieną ji per kulkšnis sukryžiavo kojas; žvelgiant iš šalies 
rodėsi, kad ji įsitaisė patogiai. 

- Puiku. Noriu, kad straipsnis būtų kuo geresnis. 

- Žinoma, - pritarė Anika ir ėmė spausdinti. 

- Noriu, kad užrašytum, ką sakau, ir žodžių neiškraipytum, 
kad ta istorija būtų mano. 

- Gerai, - tarė Anika ir vėl ėmė spausdinti. 

- Be to, noriu, kad viską nuosekliai išdėstytum, kad straipsnis 
būtų geras, lengvai skaitomas ir stilingas. 

Anika liovėsi spausdinti ir pažvelgė į pašnekovę. 

- Beata, galite manimi pasitikėti. Straipsnius aš rašau kasdien. 
Gal pradėkime... 

Sprogdintoja ištiesino pečius. 

- Visur viešpatauja blogis. Jis ėda žmones iš vidaus. Jo apašta- 
lai žemėje vis sugalvoja, kaip įsigauti į žmonijos širdį ir negyvai 
užmėtyti ją akmenimis. Po šios kovos visatoje lieka kruvini pėdsa- 
kai, nes Likimas kaunasi su Blogiu, bet Tiesa šalia savęs turi karį - 
žmogų iš kūno ir kraujo... 

- Atleiskite, kad įsiterpsiu, - nutraukė Beatą Anika, - bet 
čia kyla šiokia tokia painiava. Skaitytojams bus sunku sekti jūsų 
mintį. 

Beata nustebusi pažvelgė į įkaitę. 

— Kodėl? 

Anika trumpai pamąstė. Dabar žodžius reikėjo rinktis labai at- 

sargiai, 

- Dauguma žmonių apie šiuos dalykus nėra tiek daug galvoję 
ir jiems tokios įžvalgos tikriausia bus tikra naujiena, — paaiškino 
ji. - Skaitytojai jūsų nesupras ir straipsnis praras prasmę. O mūsų 
tikslas - padėti žmonėms priartėti prie tiesos, ar ne? 

- Žinoma, - sutrikusi pritarė Beata. 
— Galbūt vertėtų kol kas neužsiminti apie Likimą ir Blogį, o 
viską papasakoti nuosekliau, chronologine tvarka? Taip skaityto- 


jas lengviau ras tiesą. Ar sutinkate? 

Beata entuziastingai linktelėjo. 

- Pamaniau, gal užduočiau jums kelis klausimus, o jūs savo 
nuožiūra į juos atsakytumėte? 

- Gerai, - sutiko Beata. 

- Papasakokite man apie savo vaikystę. 

- O kam? 

- Kad skaitytojas galėtų įsivaizduoti, kokia buvote vaikystėje, 
ir lengviau su jumis susitapatintų. 

- Hm... O ką pasakoti ? 

- Katik norite, - tarė Anika. - Kur augote, kas buvo jūsų tėvai, 
ar turite brolių ir seserų, kokių turėjote augintinių, kokių ypatin- 
gų žaislų, kaip jums patiko mokykla ir panašiai. 

Beata ilgai į ją žiūrėjo. Anika iš akių matė, kad ši moteris gal- 
voja apie kažką kita. Ji vėl prabilo ir Anika iš jos žodžių ėmė kurti 
skaitytojui įdomią istoriją. | 

- Augau Jursholme; mano tėvai buvo gydytojai. Tiesą sakant, 
yra gydytojai, nes tebedirba ir tebegyvena nuosavame name su 
geležiniais kiemo vartais. Turiu vyresnį brolį ir jaunesnę seserį. 
Mano vaikystė buvo gana laiminga. Motina ne visą darbo dieną 
dirbo vaikų psichologe, o tėvas turėjo privatų kabinetą. Mumis 
rūpinosi samdytos auklės, - ne tik moterys, bet ir vyrai. Tai buvo 
aštuntajame dešimtmetyje, mano tėvai tikėjo lyčių lygybe ir buvo 
atviri naujoms idėjoms. 

Aš gana anksti susidomėjau pastatais. Turėjome nedidelį žaidi- 
mams skirtą namelį ir sesuo su draugais mane jame užrakindavo. 

Drauge su tuo nameliu leisdami ilgas popietes, palengva ėmė- 
me šnekėtis. Auklės žinojo, kad aš ten uždaryta, todėl visada atei- 
davo ir atstumdavo skląstį. Kartais papriekaištaudavo seseriai, bet 


man tai nė kiek nerūpėjo. 

Beata nutilo ir Anika liovėsi spausdinusi. Ji pakėlė delnus prie 


burnos ir pūstelėjo norėdama jas sušildyti, mat tunelyje buvo ti- 
krai šalta. 

- Gal galėtumėte papasakoti apie vaikystėje puoselėtas viltis ir 
svajones? - paprašė Anika. —- Kaip susiklostė jūsų brolio ir sesers 
gyvenimai? 

Sprogdintoja tęsė: 

- Brolis pasekė tėvų pėdomis ir tapo gydytoju, sesuo įgijo fi- 
zioterapeutės profesiją. Ji ištekėjo už vaikystės draugo Nasio ir 
niekada nedirbo. Jiedu su vaikais gyvena Tebyje. 

O aš sulaužiau šeimos tradiciją, nes tapau architekte. Tėvai į 
mano pasirinkimą žvelgė neparikliai; jiems rodėsi, kad man būtų 
buvę geriau tapti auklėtoja arba darbo terapijos specialiste, bet at- 
kalbėti nemėgino, nes buvo labai šiuolaikiški žmonės. Studijavau 
Karališkajame technologijų institute, o mano pažymių vidurkis 
tarp kurso draugų buvo vienas iš geriausių. 

Kodėl nusprendžiau dirbti su pastatais? Nes juos dievinu! Pas- 
tatai kalba su tavimi taip tiesiogiai, taip aiškiai... Labai mėgstu ke- 
liauti ir tiesiog bendrauti su lankomose vietose dunksančiais pas- 
ratais, matyti jų konstrukcijas, langus, spalvas, jų... spindesį. 

Vidiniai kiemai mane, galima sakyti, seksualiai jaudina, Kai ke- 
liauju po Stokholmo priemiesčius ir matau virš geležinkelių linijų 

ant virvių padžiautus skalbinius ir išsikišusius balkonus, iš jaudu- 
lio man šiurpsta oda. 

Eidama niekada nežiūriu po kojomis, mano akys visada krypsta 
aukštyn. Mieste ne kartą esu įsirėžusi į kelio ženklą arba įmynusi 
į ventiliacijos angą, — ir tik todėl, kad užvertusi galvą spoksojau į 
namus. Tie pastatai mane paprasčiausia žavi. Šią savo gyvenimo 

aistrą norėjau paversti profesine karjera, todėl daug metų studija- 
vau ir mokiausi projektuoti pastatus. 

Tik baigusi studijas suvokiau, kad nusprendžiau klaidingai. 
Popieriuje nubraižyti pastatai nekalba. Brėžiniai yra viso labo ti- 
krovės imitacija. Tad vos pusmetį padirbusi grįžau į koledžą. Po 
kelerių metų studijų tapau statybų inžiniere. 

Kai baigiau tas studijas, kaip tik buvo renkami darbuotojai 
valstybinei statybų įmonei, kuri Hamarbio uosto rajone turėjo 
statyti naują Viktorijos stadioną. Mane priėmė ir būtent darbe 


pirmą kartą sutikau Kristiną Furhagę... 

Beata vėl nutilo. Anika sėdėjo ir kelias minutes laukė, kol ji tęs 
pasakojimą. 

- Gal norėtumėte perskaityti, ką jau parašiau? — baigusi darbą 
paklausė Anika, tačiau Beata papurtė galvą. 

- Žinau, kad viską parašei taip, kaip reikia. Perskaitysiu vėliau, 
kai baigsi. 

Beara atsiduso ir tęsė: 

— Suprantama, aš žinojau, kas ji tokia. Kai prasidėjo olimpinė 
kampanija ir vėliau, kai Švedija laimėjo varžytuves ir Kristina buvo 
paskirta viso šio projekto vykdomąja direktore, daugybę kartų bu- 
vau mačiusi jos nuotrauką laikraštyje. 

Kur visus tuos metus gyvenau? Ak, ten pat, kur ir dabar, ne- 
dideliame puikiame name Siodermalme, prie Skinarvikso parko. 
Žinote Itersto rajoną ir Tvero alėjos prieigas? Ten esantys pastatai 
priklauso griežčiausiai saugomų architektūros paminklų zonai, 
tad remontuoti jį turėjau labai atsargiai. Būstas man nepaprastai 

svarbus, nes tai namas, kuriame gyvenu ir kvėpuoju. Mudu kas- 
dien šnekamės. Dalijamės patirtimi ir išmintimi. Turbūt nereikia 
nė sakyti, kad per tuos pokalbius jaučiuosi kaip mokinukė, ar ne? 
Mano namas ant tų uolų dunkso jau nuo XVIII amžiaus, tad, kai 


šnekamės, paprastai aš tik klausausi ir mokausi. Kartą tame name 

mane aplankė Kristina Furhagė, man rodėsi teisinga, kad namas 
turi su ja susipažinti. Vėliau, kai turėjau priimti sunkų sprendimą, 
man tai padėjo. 


Moteris vėl nutilo. 


- Už ką esate atsakinga darbe? - paklausė Anika. 

- O tai svarbu? - šiek nustebusi tarė Beata. 

Ne, visai nesvarbu, bet taip laimėsiu dar truputį laiko, - ding- 
telėjo Anikai. 

- Žinoma, - paaiškino ji. - Dauguma žmonių dirba. Jie nori 
sužinoti, ką veikiate darbe, kokios mintys jus aplanko dirbant ir 
panašiai... 

Beata sėdėdama ištiesino pečius. 

- Taip, taip, aišku, kad jie nori tai žinoti. Suprantu, - atsakė 
Beata. 

Tu sumauta, susireikšminusi kale... - pagalvojo Anika ir nusi- 
šypsojo. 

- Ar gerai išmanai statybų verslą? Gal net nežinai, kaip vyksta 
derybos? Na, šiuo atveju tai tikriausia net nesvarbu, nes Viktori- 
jos stadiono statyba buvo toks išskirtinis projektas, kad dauguma 
įprastų taisyklių negaliojo. 

Kaip žinai, kai Stokholmas gavo teisę rengti olimpines žaidy- 
nes, jų organizavimas buvo patikėtas Kristinai Furhagei. Bet į šį 
postą ji nebuvo paskirta šiaip sau, dėl šios vietos turėjo pakovoti. 

Kristina buvo tiesiog neprilygstama. Tuos senus bezdalius iš 
Olimpinio judėjimo ji tiesiog aplink pirštą vyniojo. Mums, mote- 
rims, tikrai patiko turėti tokią viršininkę. Na, aš dažnai jos nesu- 
tikdavau, bet kadangi Kristina akylai stebėjo kiekvieną vykdomo 


projekto darbų barą, retkarčiais mūsų keliai vis dėlto susikirs- 


davo. 

Aš nepaprastai ja žavėjausi. Jai pasirodžius visi pasitempdavo, 
visi stengėsi dirbti kuo geriau. Ji žmonėms darė didžiulę įtaką. Jei 
Kristina Furhagė apie olimpinių žaidynių organizavimą ir stadio- 
no statybą ko nors nežinojo, vadinasi, tai nebuvo reikšminga. 

Oficialiai aš dirbau Arena Bygg statybų bendrovėje. Kadangi 
buvau ne tik architektė, bet ir statybų inžinierė, man teko nemažai 
administracinio darbo ir su juo susijusios atsakomybės. Dalyvavau 
derybose, rengiau brėžinius, atlikau skaičiavimus, lankiausi pas 
subrangovus ir derinau sutarčių sąlygas. Iš esmės dirbau asmenine 
sekretore, tik... gana kvalifikuota. 

Viktorijos stadiono statyba prasidėjo iki olimpinių žaidynių 
likus penkeriems metams. Projekto vykdytoja mane paskyrė pati 

Kristina. Puikiai prisimenu, kai ji manęs paklausė, ar nesiimčiau to 
darbo. Buvau pakviesta į jos biurą, į puikų kabinetą netoli Rozen- 
bado, pro kurio langus atsivėrė vaizdas į Striomeno upės vandenis. 
Kristina manęs paklausė, kuo dabar užsiimu ir ar man patinka dar- 
bas. Nemanau, kad padariau jai gerą įspūdį - kalbėdama vis užsi- 
kirsdavau, be to, man prakaitavo delnai. Ji, sėdinti prie tviskančio 
rašomojo stalo, tokia didi ir kartu smulkutė, griežta ir vis dėlto 
graži, man atrodė esanti nepaprasta moteris. Kristina paklausė, ar 
nenorėčiau vadovauti Viktorijos stadiono Hamarbio uosto rajone 
statybos darbams. 

Kai ištarė tuos žodžius, man ėmė suktis galva. Taip, taip! - no- 
rėjau sušukti, bet tik linktelėjau ir pridūriau, kad tai būtų didžiu- 
lis iššūkis ir jaudinanti atsakomybė, kurios imtis jaučiuosi esanti 
verta. Kristina pasiskubino pridurti, kad aš, žinoma, turėsiu kelis 
viršininkus, o šios vadovų grandies gale bus ji pati. Ber jai, girdi, 

reikalingas žmogus, galintis prisiimti atsakomybę už šio objekto 

statybos darbų organizavimą ir prižiūrėsiantis, kad būtų laiko- 
masi terminų, kad nebūtų pereikvotas biudžetas ir kad statybinės 
medžiagos būtų pristatytos į reikiamą vietą reikiamu laiku. Be to, 
žinoma, turėsiu būrį sau pavaldžių darbų vykdytojų, atsakingų 
už skirtingus darbus, kuriuos galės organizuoti ir paskirstyti savo 
nuožiūra. Tie brigadų vadovai turėjo kasdien teikti man ataskai- 
tas, kad galėčiau tinkamai atlikti savo darbą ir, savo ruožtu, apie 
viską informuoti Kristiną ir kitus savo viršininkus. 

Man reikalingas lojalus žmogus, - pasilenkusi prie manęs, tuo- 
met pasakė Kristina. - Jy besąlygiškas jūsų tikėjimas, kad tai, ką 
darau, yra teisinga. Tai išankstinė sąlyga kiekvienam kandidatui į 
šią darbo vietą. Ar galiu jumis pasitikėti? 

Pamenu, kaip Kristina tą akimirką spindėjo, kaip jos vidinė 
šviesa nutvieskė mane ir pripildė krūtinę galių ir energijos. Norė- 
jau sušukti: TZA/P!, bet tik linktelėjau. Mac puikiai suvokiau, kas 
ką tik įvyko. Ji priėmė mane į savo vidinį ratą. Paskelbė sosto įpė- 
dine. Tapau išrinktąja. 

Beata pravirko. Virpėdama visu kūnu nuleido galvą. Kitas ga- 
las virvės, ant kurios buvo kilpa, dabar gulėjo jai prie kojų, o ran- 
kose Beata spaudė bateriją ir detonatorių. Jr laikys, nebent imtų 
taip verkti, kad padarys trumpąjį jungimą ir susprogdins bombą, — 
dingtelėjo Anikai. 

— Atsiprašau, - palto rankove braukdamasi nosį tarė Beata. — 
Man sunku apie tai kalbėti. 


Anika nieko neatsakė. 
— Atsakomybė buvo didžiulė, bet darbas, tiesą sakant, man ne- 


atrodė sunkus. Pirmiausia jie paruošė vietą statyboms, sprogdino, 
kasė, pylė ir išlygino sklypą. Tada atvyko statybininkų brigados. 

Darbai turėjo būti baigti per ketverius metus. Stadionas turėjo 
būci pastatytas likus metams iki olimpinių žaidynių ir jame turėjo 
vykti įvairūs bandomieji renginiai. 

Iš pradžių viskas klostėsi kuo puikiausiai. Darbininkai važinėjo 
savo mašinomis ir darė tai, kas priklausė. Mano biuras buvo viena- 
me iš vagonėlių kanalo krantinėje, - galbūt matėte jį, jei kada nors 
buvote nuvažiavusi ten pasidairyti? Ne? 

Na, aš dirbau savo darbą, kalbėjausi su aikštelėje plušančiais 
vyrais ir žiūrėjau, kad jie dirbtų savo darbą. Paprasti statybininkai 
nebuvo labai šnekūs, tačiau kai aiškindavau, kas turi būti padary- 
ta, bent jau klausydavosi. 

Kartą per mėnesį vykdavau į Kristinos biurą ir papasakodavau, 
kaip vyksta darbai. Ji visada labai šiltai mane priimdavo ir atidžiai 
išklausydavo. Per kiekvieną mudviejų susitikimą man susidaryda- 
vo įspūdis, tarsi Kristina viską jau žinotų ir tik norėtų patikrinti, 
ar esu lojali. Iš jos kabineto kaskart išeidavau kamuojama įkyraus 
nerimo, bet taip pat jausdama ekstazę ir palengvėjimą. Vis dar pri- 
klausiau jos išrinktųjų ratui, buvau įtakinga, bet norėdama išlaiky- 
ti šią privilegiją turėjau ir toliau kovoti. 

Tas darbas man tikrai patiko. Kartais, kai vyrai išvažiuodavo 
namo, užtrukdavau darbe iki vėlyvo vakaro. Likusi viena karsty- 
davausi uolas primenančiais senosios Hamarbio šuolių nuo tram- 

plino trasos griuvėsiais ir įsivaizduodavau baigtą statyti stadioną: 
milžiniškas, dangų siekiančias žiūrovų tribūnas, septyniasdešimt 
penkis tūkstančius žalių kėdžių ir skylučių išvarpytą plieninę 
stogo arką. Delnais braukdavau per brėžinius, bet ant savo biu- 
ro sienos turėjau pasikabinusi ir didelę nuotrauką, kurioje buvo 


nufotografuotas stadiono maketas. Nuo pat pirmos dienos mudu 

su stadionu šnekėjomės. Nelyginant ką tik gimęs kūdikis jis neat- 
siliepdavo, bet neabejojau, kad manęs klausosi. Kiekvieną jo staty- 
bų etapą, kiekvieną smulkmeną stebėjau tarsi rūpestinga motina, 
matanti menkiausią savo vaiko vystymosi permainą ir negalinti ja 
atsistebėti. 

Tikros problemos prasidėjo išliejus pamatus ir atvykus statybi- 
ninkams. Statybos darbai buvo patikėti keliems šimtams vyrų ir aš 
buvau už juos atsakinga. Jiems vadovavo trisdešimt penki brigados 
vadovai, - visi iš jų buvo vyrai nuo keturiasdešimties iki penkias- 
dešimt penkerių metų. Tada mano pareigų našta pasunkėjo kone 
keturis kartus. Gavau tris pavaduotojus ir visi jie taip pat buvo vy- 
rai, 

Nežinau, kas nutiko. Dirbau kaip iki tol, stengiausi kalbėti 
aiškiai, viską daryti tiksliai ir sąžiningai. Mano skaičiavimai pa- 
sitvirtino, darbai vyko pagal grafiką, statybinės medžiagos buvo 
pristatomos laiku, ten, kur reikėjo, ir darbai vyko laikantis nusta- 
tytų standartų. Stengiausi būti maloni, draugiška ir su vyrais elgtis 
pagarbiai. Negaliu pasakyti, kada viskas ėmė krypti į bloga, bet 
ilgai laukti neteko. Ėmiau atkreipti dėmesį į staiga nutrūkstančius 
pokalbius, paniekos kupinus veidus, kurių neturėjau matyti, glo- 
bėjiškas šypsenėles, šaltį akyse... Norėdama gauti ir suteikti infor- 

macijos, rengdavau susirinkimus, bet tai, ką sakydavau, vyrų ausų 
akivaizdžiai nepasiekdavo. Galų gale brigadų vadai susirinkime 
tiesiog nepasirodė. Nuėjau į statybų aikštelę ir pamėginau prirem- 
ti juos prie sienos, bet vyrai tik dėbtelėjo į mane ir atšovė, girdi, 
buvo užsiėmę. 

Suprantama, jaučiausi kaip kvaiša. Tie keli brigadų vadovai, ku- 


rie į susirinkimą atėjo, abejojo viskuo, ką sakiau. Jų nuomone, sta- 

tybines medžiagas užsakiau neteisinga seka, ne ten liepiau iškrauti 
ir apskritai mano nurodymai buvo beprasmiai, nes jie problemas 
jau buvo išsprendę kitaip ir su kitu tiekėju. Žinoma, aš supykau ir 
paklausiau, kokią jie turi teisę nepaisyti mano nurodymų ir priim- 
ti savo sprendimus? O jie pasipūtę atrėžė, kad jei stadioną reikia 
baigti laiku, tai reikalingas žmogus, kuris žino, ką daro. 

Pamenu, kaip pasijutau išgirdusi šiuos žodžius, kaip manyje 
kažkas lūžo. Ne, negaliu numirti, - pagalvojau. Vyrai atsistojo ir 
išėjo, o jų akyse mačiau pašaipą. Jų pavyzdžiu pasekė ir trys mano 
pavaduotojai — nupėdino į lauką pasišnekėti su vyrais. Girdėjau, 
kaip pavaduotojai perduoda mano nurodymus ir informaciją, ku-. 
rią buvau išspausdinusi ant lapo ir laikiau rankoje, ir jų pavaldiniai 
atidžiai klausėsi. Jie laikėsi mano nurodymų, bet perduoti juos tu- 
rėjo kas nors kitas. Vadinasi, dirbau gerai, man netrūko nei nuo- 
vokos, nei kompetencijos. Ne, man trūko... kažkokių asmeniškų 
savybių. 

Po to susirinkimo pasikviečiau tris savo pavaduotojus ir pareiš- 
kiau, kad reikia suplanuoti tolesnius žingsnius. Norėjau, kad mes 
keturiese viską organizuotume ir kontroliuotume pavaldinius, kad 
darbai vyktų taip, kaip yra numatyta. Jie sėdėjo prie mano stalo: 
po vieną galuose, o trečias — priešais mane. 

Jūs nesusidorojate su darbu, - rėžė pirmas. 

Argi nematote, kad trukdote sėkmingai įgyvendinti projektą? - 

pasiteiravo antrasis. 
Šiame poste jūs - pašaipos objektas, - pridūrė trečiasis. - Neturi- 
te nei autoriteto, nei įgaliojimų, be to, jums trūksta kompetencijos. 
— Žiūrėjau į juos akis išpūtusi. Negalėjau patikėti tuo, ką gir- 
džiu. Žinojau, kad mano pavaduotojai neteisūs. Bet kai prabilo, 


nebegalėjau jų užčiaupti. 

Jūs gebate tik viena - pūsti į savo dūdą, - vėl prabilo pirmasis. 
Irišvyrų per daug reikalaujate, - pareiškė antras. - Jie žino, kad 
dirbate neišmintingai, argi to nematote? 


Anksčiau ar vėliau jus atleis, — tarė trečias. - Vadovauti jus pa- 
skyrė per nesusipratimą, be to, jums trūksta kvalifikacijos. 

Pamenu, pažvelgiau į juos ir jų veidai pasikeitė. Jų veido bruo- 
žai pakito, tapo blyškūs ir išskydę. Negalėjau kvėpuoti, maniau, 
uždusiu, bet atsistojau ir išėjau. Numanau, kad traukdamasi oriai 


neatrodžiau. 

Moteris šniurkštelėjo ir nuleido galvą. Anika žvilgrelėjo į ją ne- 
slėpdama pasibjaurėjimo. Na ir kas? - norėjo paklausti. - Mums 
visiems taip nutinka. Bet nepratarė nė žodžio, o Beata tęsė: 

- Tą vakarą man gulint lovoje namas mane užkalbino, per raš- 
tuotus rožinius tapetus atsklido jo paguodos žodžiai. Rytą į darbą 
eiti negalėjau. Baimė mane suparalyžiavo ir prikaustė prie lovos. 
Kristina mane išgelbėjo. Paskambino man į namus ir liepė rytoj 
rytą būti darbe. Mat visiems, dirbantiems tame statybos objekte, 
turėjo pranešti kai ką labai svarbaus. 

Kitą rytą į savo biurą įžengiau jausdama didžiulę vidinę ramybę. 
Vienuoliktą valandą visi buvome pakviesti susirinkti prie šiaurinės 
tribūnos. Mano pavaduotojai su manimi nesišnekėjo, bet aš jiems 
nusišypsojau, kad... suprastų. Netrukus turėjo atvykti Kristina. 

Laukiau biure, kol visi susirinko nurodytoje vietoje, ir prie tri- 
būnos tyčia atėjau beveik kartu su Kristina. Maloniu ir skambiu 
balsu, girdimu net tolimiausioje žiūrovų tribūnos eilėje, ji pasakė 
atvažiavusi pranešti, kad keičiasi šio statybų projekto vadovybė. 
Jaučiau nuo jos sklindant šilumą ir negalėjau susilaikyti nesišyp- 
sojusi. 

Beata Ekesjo projektui daugiau nevadovaus, jos vietą užims trys 
jos pavaduotojai, - pranešė Kristina. - Jos įpėdiniais aš visiškai pa- 
sitikiu ir tikiuosi, kad darbai vyks taip pat sklandžiai kaip iki šiol. 

Rodės, dangus staiga pakeitė spalvą, pabalo ir jį perskrodė žai- 
bas. Šviesa pasikeitė ir viskas sustingo į ledą. 

Tą dieną suvokiau, ką turiu daryti, tik kol kas net sau nebuvau 
suformulavusi to tikslo. Palikusi visus sėdėti ir klausydamasi įtai- 
gaus Kristinos balso išėjau ir iš šiaurinės tribūnos, ir iš stadiono. 
Nešiausi sportinį krepšį, - mat iš karto po darbo ketinau važiuoti 
į sporto klubą. Krepšyje buvusius daiktus palikau savo spintelėje, 
o su tuščiu krepšiu nuėjau į vagonėlių eilės galą. Ten, maždaug už 
šimto metrų, buvo laikomi sprogmenys, mat dėl sprogimo rizikos 

yra nustatyti griežti reikalavimai, kokiu atstumu nuo darbo patal- 
pų privalu juos laikyti, Dėžė dinamito į sportinį krepšį tilpo kaip 
čia buvus. Sprogmenys nemažai svėrė, - grynasis jų svoris siekė 
dvidešimt keturis kilogramus, bendras pakuotės svoris — dvide- 
šimt penkis, — taigi, kaip vidutinio dydžio pilnas lagaminas. Bet 
trumpą atstumą įmanoma jį panešti, juolab kad tris kartus per sa- 
vaitę plušėdavau sporto klube... 

- Palaukite, - įsiterpė Anika. - Ar dinamito laikymo sąlygoms 
jokie saugumo reikalavimai nenustatyti ? Taip paprastai nuėjote ir 
pasiėmėte sprogmenų? 

Beata globėjiškai ją nužvelgė. 

— Anika, aš vadovavau toms statyboms. Turėjau raktus nuo 

visų spynų. Ir nepertraukinėk manęs. 

Pirmoje dėžėje buvo penkiolika sprogstamųjų užtaisų - nedi- 
delių, į rožinį plastiką subertų ginklų, svėrusių po kilogramą ir še- 
šis šimtus gramų, penkiasdešimties milimetrų skersmens ir penkių 
šimtų milimetrų ilgio. Įsidėjau dėžę į mašinos bagažinę ir parva- 

žiavau namo. Tada atsargiai parsinešiau šį lobį į namą. Tą vakarą 
čiuopiau juos plikomis rankomis. Tūtelių galuose buvo mažyčiai 
metaliniai kaišteliai. Prisilietus plastikas buvo šaltas, mano ginklai 
atrodė tarsi ką tik iš šaldytuvo išimtos dešrelės. Tūtelės buvo gana 
minkštos; vakarais sėdėdavau ir jas lankstydavau. Kaip dešrelės, 
tik sunkesnės. 

Prisiminusi tai Beata nusijuokė. Anika pajuto šleikštulį, - ir 
dėl nuovargio, ir dėl to, kad ši moteris pasirodė esanti visiška be- 
protė. 

- Gal galėtume padaryti pertrauką? - paprašė Anika. - Norė- 
čiau išgerti kolos. 

Sprogdintoja atidžiai ją nužvelgė. 

- Gerai, bet tik trumpą. Šiandien vakare turime viską baigti. 


Aniką nukrėtė šiurpas. 

- Jie nežinojo, ką su manimi daryti. Mano sutartyje buvo tiks- 
liai apibrėžta darbo sritis - Viktorijos stadiono ir Olimpinio kai- 
melio statyba. Atleisti mane būtų buvę brangu ir jie to nenorėjo. 
Be to, savo darbą išmaniau, tad mokėti didelius pinigus už tai, kad 
atsikratytų žmogaus, turinčio jiems reikalingų gebėjimų, nebuvo 
prasmės. Galų gale buvau paskirta kito objekto statybų vadove, 
būtent - šalia stadiono turėjusio iškilti techninės priežiūros cen- 
tro, niekuo neišsiskiriančio dešimties aukštų pastato, kuriame tu- 
rėjo būti įrengtos kontrolės skyriaus patalpos ir biurai. Tikriausiai 
nereikia nė sakyti, kad, palyginus su stadionu, tas pastatas buvo 
nebylus ir miręs? Tuščias betoninis lukštas be jokios architektū- 
ros, taip ir neišmokęs kalbėti. 

Vienas statybų vadovas vardu Kurtas ten jau buvo, kartais jis 
tiesiog užgerdavo. Jis nuo pat pradžių manęs nekentė ir manė, kad 
mane čia atsiuntė jo šnipinėti. Jau pirmą darbo dieną man pažvel- 
gus į Kurtą jo veido bruožai susiliejo. Nuo to laiko niekada nema- 
čiau tikrojo jo veido. 

Toje statybų aikštelėje visiškai nebuvo tvarkos. Visi darbai vė- 
lavo, o sąmata buvo smarkiai viršyta. Atsargiai, stengdamasi ne- 
atkreipti Kurto dėmesio, ėmiausi kuopti jo sukurtą jovalą. Vieną 


kartą, užklupęs mane savarankiškai priimant sprendimą, jis mane 

aprėkė. Bet pamatęs, kad darbas padarytas, Kurtas daugiau nė 
piršto nepajudino. Dažniausia jis net nepasirodydavo darbe. Kai 
pirmą kartą taip nutiko ir aš pranešiau apie pravaikštą, jis taip įsiu- 
to, kad nusprendžiau daugiau taip nesielgti. 

Dabar man priklausė nuolat tikrinti, kaip statybų aikštelėje 
vyksta darbai, nors anksčiau tai į mano pareigas neįėjo. Beronas 
dažnai keisdavo spalvą, o kartais aš, laisva ir besvorė, pakildavau 
per porą sprindžių nuo žemės ir sklęsdavau. Žmonių pavidalai ir 
išvaizda kisdavo. Kai prašydavo pateikti daugiau kokio nors spren- 
dimo argumentų arba klausdavo, kur apytikriai skaičiavimai, aš ty- 
lėdavau. Žinojau, kad jie iš manęs šaiposi, bet apsiginti negalėjau. 
Stengiausi būti dalykiška ir reikli. Laikiausi darbų grafiko, aclikau 
reikalingus skaičiavimus, vaikščiojau po statybų aikštelę, bet iš tie- 
sų buvau nuo visų atsiribojusi. Statybas baigėme laiku, o sąmata 
buvo viršyta nedaug. 

Atidarymo iškilmėms vadovavo Kristina. Pamenu, kokia tą 
dieną jaučiausi pakylėta ir žvali. Man pavyko, atsitiesiau po patirto 
pažeminimo, nepasidaviau. Pasirūpinau, kad techninės priežiūros 
centras būtų baigtas laiku ir išbandytas. Nekenčiau to pastato, bet 
pareigą atlikau. Kristina turėjo tai žinoti, Kristina turėjo tai ma- 
tyti, Kristina turėjo suprasti, kad nusipelniau vėl pasirodyti viešu- 
moje. Neabejojau, kad ji pamatys, koks aš žmogus, leis man, savo 
ginklo sesei, grįžti į savo vietą, tai yra, šalia savęs, ir vėl paskelbs 

sosto įpėdine. 
Tą rytą puošniai apsirengiau, apsivilkau palaidinukę, apsimo- 
viau ką tik išlygintas kelnes, apsiaviau pusbačius. Šį kartą tarp lau- 
kiančių Kristinos buvau pirmoji, mat norėjau užsiimti vietą prie 


pat durų. 

Su Kristina seniai nebuvau susitikusi, tik kartą mačiau ją iš tolo, 
kai atvažiavo tikrinti, kaip vyksta stadiono statybos darbai. O jie, 
kiek buvau girdėjusi, strigo. Jie nebuvo tikri, ar projektą pavyks 
pabaigti laiku. Ir štai ji buvo čia, - dar ryškiau švytinti, dar labiau 
išsiskirianti, nei ją prisiminiau. Kristina rėžė aistringą kalbą apie 
olimpines žaidynes ir apie puikų mūsų Olimpinį komitetą, ji gyrė 
darbininkus ir visus žmones, prisidėjusius prie sklandaus projekto 
įgyvendinimo. Tada pakvietė prieiti statybų vadovą, kurio dėka 
darbai buvo atlikti nepriekaištingai ir laiku, ištarė Kurto vardą, 
ėmė jam ploti, jos pavyzdžiu pasekė kiti, Kurtas atsistojo, priėjo 
prie Kristinos, šypsodamasis paspaudė jai ranką, o ji delnu palie- 
tė jam žastą ir jiedu tyliai nusijuokė. Bet garsai išnyko. Niekšai, 
niekšai... 

Tą vakarą nuvažiavau į sandėlį ir pasiėmiau antrą dėžę dina- 
mito ir paką elektroninių detonatorių. Šį kartą dėžė buvo pilna 
nedidelių sprogmenų kartoninėse tūtelėse po šimtą gramų ir tos 
rožinės tūtelės atrodė kaip saldainiai. Tiesą sakant, kelios iš jų da- 
bar pririštos tau prie nugaros. Dėžėje jų buvo du šimtai penkiasde- 
šimt. Kelias jau panaudojau, bet dar daug liko. 

Minutėlę Beata pasėdėjo tylėdama. Pasinaudojusi proga Anika 
rankomis pasirėmė galvą. Visišką tylą tunelyje trikdė tik negarsus 
ant lubų sumontuotų lempų zirzimas. Daugiau į mobilųjį jie me- 
skambina, - dingtelėjo Anikai. - Gal jau liovėsi manęs ieškoję? 

Beata vėl prabilo ir Anika ištiesino pečius. 

- Praeitais metais daug sirgau. Dabar esu viena iš projektų va- 
dovų, kurie važinėja po įvairius treniruotėms skirtus objektus ir 
kontroliuoja, kad darbai būtų baigti laiku. Pastaruosius du mėne- 


sius dirbau Setros halėje, kurioje treniruosis šuolininkai su kar- 

timi. Taigi supranti, kokį pažeminimą patyriau: iš pradžių vado- 
vavau pagrindinio stadiono statyboms, o dabar turiu lakstyti po 
senas sporto sales ir rūpintis visokiomis smulkmenomis. Man jau 
nepakanka laiko kaip dera pasikalbėti su pastatais, kuriuose dirbu. 
O Stefanas Bjurlingas buvo iš visų blogiausias. Jis buvo subrango- 
vo paskirtas meistras, turėjęs prižiūrėti darbus Setros halėje. Kai 
tik mėgindavau su juo pasišnekėti, jis iškart paikai išsiviepdavo. 
Niekada manęs nesiklausė. Pravardžiavo mane Trinka ir numoda- 
vo ranka į viską, ką sakydavau. Apie mane jis užsiminė tik vieną 
kartą, kai vyrai paklausė, kur dėti statybines šiukšles. Nuvežkite 
Trinkai, - liepė. Jis iš manęs juokėsi, o kartu su juo kvatojosi ir tas 
gražuolis pastatas. Negalėjau to juoko klausytis... 

Beata nutilo ir taip ilgai sėdėjo netardama nė žodžio, kad Ani- 
ka ėmė nerimauti. Iš nuovargio jai maudė raumenis, be to, skėlė 
galvą. Rankos atrodė sunkios kaip švininės, — šis paralyžiuojan- 
tis jausmas dažnai apimdavo ją pusę trečios nakties. Ji taip dažnai 
dirbdavo naktinėje pamainoje, kad šį jausmą iškart pažino. 

Anika prisiminė vaikus ir pasvarstė, kur jie dabar ir ar jos ilgisi. 
Įdomu, ar Tomas ras dovanas? - pagalvojo Anika. - Nespėjau jam 
pasakyti, kad viską paslėpiau drabužių spintoje. 

Ji pažvelgė į Beatą. Ši sėdėjo rankomis susiėmusi galvą. Tada 
Anika atsargiai pasuko galvą ir užmetė akį į numestą už nugaros 
ant grindų rankinę. Jei tik galėtų pasiekti savo mobilųjį ir pranešti 
jiems, kur yra! Net ir tunelyje ryšys, rodos, buvo. Po penkiolikos 
minučių ji jau galėtų būti išvaduota. Tačiau taip negalėjo nutik- 
ti, - bent jau tol, kol ji buvo surišta ir kol čia sėdėjo Beata. Nebent 
Beata pati atneštų jai rankinę ir, kol ji skambintų, delnais užsi- 


dengtų ausis... 

Sraiga Anika prisiminė prieš dvejus metus rašytą straipsnį ir 
krūprelėjo. Buvo graži ankstyvo pavasario diena ir čiuožykloje su- 
sirinko daugybė žmonių... 

- Užsisvajojai? - paklausė Beata. 

Anika atitoko ir nusišypsojo. 


— Ne, viskas gerai. Aš pasiruošusi klausytis, - atsakė ji. 


10 


— Prieš porą savaičių Stokholmo rotušės Mėlynojoje salėje 
Kristina suorganizavo didelę šventę. Tai buvo paskutinis vakarėlis 
prieš prasidedant olimpinėms žaidynėms ir į jį buvo pakviesti visi. 
Labai jo laukiau. Mat rotušė yra viena iš geriausių mano draugių. 
Dažnai užlipu į jos bokštą: kopiu laiptais, delnais braukiu per sie- 
nų akmenis, jaučiu per angas sienose švelniai traukiant skersvėjį. 
Paskui sunkiai alsuodama stoviu viršuje ir mes drauge mėgaujamės 
atsivėrusiu vaizdu bei pučiančiu vėju. Rotušė - nuostabiai graži. 

Į vakarėlį atvykau gerokai per anksti ir netrukus supratau, kad 
pernelyg išsipuošiau, tačiau dėl to nesukau sau galvos, nes tame 
vakarėlyje mano partnerė buvo pati Rotušė ir ji manimi rūpinosi. 
Ten turėjo būti ir Kristina, tad tikėjausi, kad pastate tvyranti geru- 
mo atmosfera padės išsiaiškinti visus nesusipratimus. Įsimaišiau į 
minią, išgėriau taurę vyno ir pasikalbėjau su pastatu. 

Staiga balsai pritilo, svečiai nuščiuvo ir supratau, kad atvažiavo 
Kristina. Ji pelnytai buvo sutikta kaip karalienė, aš net pasilipau 
ant kėdės, kad geriau ją matyčiau. Žodžiais sunku tai apsakyti, 
bet Kristina spinduliavo tokią aurą, kad, rodės, visada yra dėme- 
sio centre. Ji atrodė fantastiškai; buvo tiesiog nuostabus žmogus. 
Visi norėjo su ja pasisveikinti, o ji linksėjo ir šypsojosi. Kristina 
skyrė laiko kiekvienam svečiui. Spaudė žmonėms rankas, tarsi 

būrų kandidaravusi Amerikos prezidento rinkimuose. Stovėjau 
gana toli nuo durų, tačiau Kristina palengva prie manęs artinosi. 
Nulipau nuo kėdės ir, kadangi esu tokio mažo ūgio, negalėjau jos 
matyti. Bet po akimirkos ji, - graži, elegantiška, traukianti visų 
žvilgsnius, - jau stovėjo prieš mane. Pajutau, kad plačiai šypsausi ir 
kad mano skruostais, rodos, rieda džiaugsmo ašara. Sveika atvyku- 
si, Kristina! - pasakiau ir ištiesiau ranką. - Nuostabu, kad jūs čia! 
Ačiū, - tarė ji. - Ar mes pažįstamos? 

Mudviejų žvilgsniai susitiko ir Kristina nusišypsojo. Mačiau, 
kad šypsosi, bet ta šypsena pasikeitė ir jos veidas mirė. Jos burno- 
je nebuvo dantų. Ten kirbėjo kirmėlės, o akiduobės buvo tuščios. 
Ji šypsojosi, bet iš jos burnos sklido mirties dvokas. Pajutau, kad 
traukiuosi atatupsta. Ji manęs nepažino. Neprisiminė, kas esu. Ne- 
suprato, kad esu jos sosto įpėdinė. Ji kažką kalbėjo, jos balsas skli- 
do iš bedugnės - prislopęs, neaiškus, tarsi sulėtintas garso įrašas. 

Eikime toliau, - varė Kristina, jai iš galvos ėmė ropoti kirminai, 
ir aš supratau, kad turiu ją nužudyti. Juk suvoki, kad kitos išei- 
ties nebuvo, ar ne? Juk supranti? Kad negalėjau palikti jos gyvos? 
Kristina buvo pabaisa, blogio angelas su nimbu virš galvos. Blogis 
ją pasiglemžė, surijo iš vidaus. Mano namas buvo teisus: ji tikrai 

buvo blogio įsikūnijimas žemėje. Anksčiau to nemačiau nei aš, nei 
kiti, žmonės matė tai, ką ir aš - sėkmės kaukę, spinduliuojančią 
aurą ir šviesiai dažytus plaukus. Bet dabar, Anika, dabar išvydau 
tikrąją Kristinos esmę, ji man atskleidė, kokia iš tiesų yra pabaisa, 
nuo jos sklido nuodų ir pašvinkusio kraujo smarvė... 
Anika pajuto, kad ją stipriai pykina. Beata atsidarė skardinę ir 
išgėrė kelis gurkšnelius kokakolos. 
- Turėčiau gerti dietinę kolą, nes joje mažiau kalorijų, bet jos 
skonis šlykštus. Na, ką manai? - paklausė ji Anikos, 

Anika akimirksniu susikaupė. 

- Jūs visiškai teisi, - pasakė. 

Beata nusišypsojo. 

- Šis sprendimas padėjo man ištverti tą šventinį vakarą, mat 
tuo košmaras dar nesibaigė. Žinai, ką ji pasirinko savo princu, savo 
kompanionu vakarienei? Juk žinai, ar ne? Įdėjai į laikraštį jųdviejų 
nuotrauką. Ir man staiga atsivėrė akys. Supratau, kokį lobį turiu 
namuose ir kam jis skirtas. Didesnioji dėžė buvo skirta Kristinai, o 
menkesni sprogmenys - jos įpėdiniui. 

Mano planas buvo paprastas. Pradėjau Kristiną sekti. Kartais 
susidarydavau įspūdį, kad ji tai žino. Prieš sėsdama į savo didelį 
prabangų automobilį dažnai neramiai apsidairydavo ir visada tu- 
rėdavo po pažastimi pasispaudusi tą savo kompiuterį. Man tikrai 
buvo smalsu, ką Kristina jame rašo, - gal ką nors apie mane arba 
apie Heleną Starkę? Žinojau, kad ji dažnai važiuoja pas Heleną 
Starkę. Laukdavau netoliese ir matydavau ją išeinant tik paryčiui. 
Supratau, kad jos pora ir kad, jei ši paslaptis būtų atskleista, Kristi- 
nai tai būtų mirtinas smūgis. Todėl, bent jau teoriškai, viskas buvo 
labai paprasta. Tik bėda, kad teoriją įgyvendinant praktiškai daž- 
nai viskas susijaukia, ar tu taip nemanai? 

Taigi, penktadienį vakare, kai pamačiau Kristiną ir Heleną kar- 
tu išeinančias iš kalėdinio vakarėlio, supratau, kad išmušė lemtin- 
ga valanda. Grįžau į savo namą ir pasiėmiau savo brangiausią ir 

didžiausią turtą. Dėžė buvo sunki. Padėjau ją ant priekinės kelei- 
vio sėdynės. Apačioje buvo akumuliatorius, kurį nusipirkau Vest- 
bergoje, OK degalinėje. Laikmatį įsigijau IKEA prekybos centre — 
tokie paprastai naudojami vagims atgrasyti, kad nelįstų į tuščius 


vasarnamius. 

Automobilį palikau tarp kitų mašinų, maždaug toje vietoje, 
kur tu palikai savąjį. Žinoma, mano krepšys buvo labai sunkus, ber 
esu stipresnė nei atrodau. Truputį nervinausi. Nežinojau, kiek tu- 
riu laiko, mat viską turėjau paruošti anksčiau, nei Kristina išeis iš 
Helenos buto. Laimė, viskas klostėsi sklandžiai. Nusinešiau krepšį 
prie užpakalinio įėjimo, išjungiau signalizaciją ir atrakinau vartus. 
Tiesa, buvo tokia akimirka, kai, rodės, planas žlugs, mat mane jei- 
nant pamatė kažkoks tipas, traukęs į tą siaubingą pogrindinį klu- 
bą. Jei būčiau likusi vadovauti toms statyboms, niekada nebūčiau 
leidusi, kad taip arti stadiono išdygtų ši votis. 

Tą naktį stadionas atrodė didingai, apšviestas mėnesienos, jis 
spindėjo vien man. Nunešiau dėžę į šiaurinę tribūną. Tamsoje už- 
rašas ant jos, rodės, švytėjo: Minex S0xS0, 24 kg, 1S vnt., 1600 g. 
Lipniosios juostos ritinėlį pasidėjau šalia dėžės. Paruošti sprogme- 
nis buvo visai lengva, tereikėjo nuspausti dešrelių gale esantį mera- 
linį liežuvėlį ir nutiesti laidą iki pagrindinio išėjimo. Ten pastačiau 
akumuliatorių ir sureguliavau laikmatį, — visai taip pat, kaip daug 
kartų praktikavausi. Kur praktikavausi? Rimbo apylinkėse, Lohe- 
rado apygardoje esančiame žvyro karjere. Autobusas ten važiuoja 
tik du kartus per dieną, bet niekada niekur neskubėjau. Detonuo- 
davau tik mažus sprogstamuosius užtaisus, visada tik po vieną sal- 
dainiukų tūtą. Man jų dar daug liko. 

Viską paruošusi atrakinau pagrindinį įėjimą ir išėjau per šį tu- 
nelį. Iš stadiono į tunelį vedančios durys yra tiesiai po arka, gerokai 
žemiau pagrindinio įėjimo. Ten galima nusileisti ir liftu, bet aš pa- 

sirinkau laiptus. Tada nedelsdama nuvažiavau į Ringvegeną, mat 
bijojau pavėluoti, bet nepavėlavau, netgi priešingai — atidūmiau 
gerokai per anksti. Dar ilgai laukiau kitoje gatvės pusėje dunksan- 

čio namo tarpduryje. Kai Kristina išėjo, savo mobiliajame surin- 
kau jos numerį. Nesibaiminau, kad būsiu susekta, nes naudojausi 
išankstinio mokėjimo kortele. Beje, kas vakar skambino tau va- 
žiuojant automobiliu, policija taip pat neišsiaiškins. 

Įkalbėti Kristiną atvykti į stadioną nebuvo sunku. Pasakiau, kad 
žinau apie jos ir Helenos santykius, kad turiu nuotraukų, kuriose 
jos kartu nufotografuotos, ir kad jei neatvažiuos su manimi susi- 
tikti, nusiųsiu jas Olimpinio komiteto pirmininkui Hansui Bjel- 
rai. O komitete visi žinojo, kaip Bjelra nekentė Kristinos. Gavęs 
progą ją pažeminti Hansas būtų labai apsidžiaugęs. Taigi Kristina 
atvyko, bet, matyt, labai jau nenoromis. Ji atėjo iš Siodermalmo 
per pėsčiųjų tiltą įsiutusi kaip žvėris ir ilgokai užtrukusi. Jau ma- 
niau, kad nepasirodys. 

Laukiau jos prie pagrindinio įėjimo, užsiglaudusi už vienos iš 
skulptūrų. Ir stadionas, ir aš labai jaudinomės. Stadionas mane 
palaikė ir man pritarė. Norėjau padaryti teisingą darbą. Kristina 
turėjo mirti toje pačioje vietoje, kurioje mane sužlugdė. Jos kūnas 
turėjo būti ištaškytas po visą šiaurinę Viktorijos stadiono tribū- 
ną, nes būtent ten buvau sutrypta. Kai ateis, ketinau trenkti jai 
per galvą plaktuku - klasikiniu statybininko įrankiu. "Tada būčiau 
nutempusi ją į tribūną, o kai plastikinės rožinės gyvačiukės būtų 
apsivijusios jos kūną, būčiau jai paaiškinusi, kodėl čia atsidūrė. 

Būčiau pasakiusi, kad mačiau, kokia ji pabaisa. Mano pranašumas 
būtų švietęs nelyginant šiaurinė žvaigždė. Kristina būtų maldavusi 
atleidimo ir viską būtų vainikavęs sprogimas. 

Beata trumpai nutilo ir vėl išgėrė kolos. Anika pajuto, kad tuoj 
nualps. 

— Deja, viskas susiklostė kitaip, - tyliai tęsė Beata. - Reikia pa- 
sakyti tiesą. Nenoriu būti didvyre. Žinau, kai kurie žmonės mano, 

kad pasielgiau neteisingai, todėl labai svarbu nemeluoti. Turi pa- 
rašyti, kas nutiko iš tiesų, ir nieko nepagražinti. 

Anika gana nuoširdžiai linktelėjo. 

- Bet viskas pakrypo į bloga. Nuo smūgio plaktuku Kristina 
sąmonės neprarado, tik dar labiau įsiuto. Ėmė žviegti kaip sker- 
džiama kiaulė ir vis kartojo, kad esu niekam tikusi, pamišusi ir 
turiu palikti ją ramybėje. O aš, kai tik pasisekdavo pasiekti, vis 
kaukštelėdavau jai plaktuku. Taip bemosuodama pataikiau jai į 
burną ir išmušiau kelis dantis. Kristina vis rėkė ir aš trenkiau jai dar 
daugybę kartų. Iš akių žmonėms bėga gana daug kraujo. Pagaliau 
ji pargriuvo ir vaizdas nebuvo labai gražus. Kristina vis nesiliovė 
klykusi, todėl, kad vėl neatsistotų, sutrupinau jai kelių girneles. Šis 
darbas buvo sunkus, tikrai pragariškas ir nė trupučio nemalonus. 
Juk supranti? O ji rėkė, tad plaktuku tvojau jai į gerklę. Kai ėmiau 
tempti Kristiną link šiaurinės tribūnos, ji suleido nagus man į 
plaštakas, taigi neturėjau kitos išeities, tik sutraiškyti jai alkūnes 
ir pirštus. Galų gale pasiekėme tribūną, kaip tik tą vierą, kurioje ji 
stovėjo tą dieną, kai mane pažemino. Mane išmušė prakaitas, mat 
Kristina buvo gana sunki, be to, be paliovos rėkė. Kai pasiekėme 
mano sprogmenų atsargas, pamačiau, kad man dreba rankos. 

Pasodinau ją tarp kolonų ir ėmiau lipnia juosta tvirtinti spro- 
gmenis, bet Kristina vis dar nesuprato, kad laikas sudėti ginklus 
ir kad dabar vienintelis jos darbas — klausytis. Ji muistėsi, rangėsi 
kaip tikra gyvatė ir jai pavyko nusigauti iki artimiausių tribūnos 
laiptų. Tada, vis dar rėkdama, ėmė ristis žemyn. Susigriebiau, kad 
tolstu nuo savo plano ir tai buvo siaubinga. Sučiupau ją ir plaktu- 
ku tvojau per nugarą. Nežinau, ar sulaužiau stuburą. 

Pagaliau ji nurimo bent tiek, kad jau galėjau pririšti jai prie 

kūno dešreles primenančius sprogmenis. Viskas klostėsi ne taip, 

kaip tikėjausi. Be to, neliko laiko nei atleidimui, nei apmąsty- 
mams. Į vieną iš dešrelių paskubomis įspaudžiau metalinį liežu- 
vėlį ir nudūmiau prie akumuliatoriaus. Laikmatis buvo nustatytas 
penkioms minutėms, bet sumažinau intervalą iki trijų. Kristina 
rėkė kaip gyvulys, kaip tikra pabaisa. Stovėjau prie pagrindinio 
įėjimo ir klausiausi priešmirtinės jos dainos. Iki sprogimo likus 
trisdešimčiai sekundžių, jai, nors ir sulaužytomis rankomis, pavy- 
ko nusiplėšti dvi dešreles. Tai tik rodo, kokia ji buvo nežmogiškai 
stipri, ar ne? 

Gaila, bet negalėjau pasilikti ir stebėti šios dramos atomazgos. 
Nemačiau, kaip Kristina praleido paskutines savo gyvenimo aki- 
mirkas, nes turėjau pasislėpti. Sprogimo banga pasiekė mane be- 
sileidžiančią laiptais, pasijutau sukrėsta supratusi, kokia ji stipri. 
Sprogimo padaryta žala buvo didžiulė: sugriuvo visa šiaurinė tri- 
būna. Aš to nenorėjau, juk supranti? Nenorėjau pakenkti stadio- 
nui. Kad ir kas ten nutiko, pastatas dėl to nekalcas... 

Anika pajuto skruostais riedant ašaras. Dar niekada nebuvo ra- 
šiusi tokios bjaurasties. Rodės, ji tuoj susmuks ant žemės. Mat jau 
kelias valandas sėdėjo ant šios nepatogios kėdės ir jai taip skaudėjo 
kojas, kad norėjosi rėkti. Rodės, prie nugaros pririšta ne sprogme- 
nų, o akmenų. Anika jautėsi tokia nuvargusi, kad troško prigul- 
ti, — net jei dėl to dinamitas sprogtų ir ją pražudytų. 

— Kodėl verki? - įtariai paklausė Beata. 

Prieš atsakydama Anika giliai atsiduso. 

— Nes jums teko sunki našta... Kodėl Kristina neleido jums pa- 
daryti to, ką reikėjo? 

Beata pritariamai linktelėjo ir taip pat nubraukė ašarą. 

- Žinau, kad man buvo sunku, - pasakė ji. - Nėra gyvenime 


teisybės... O su Stefanu susitvarkiau lengviau, nei planavau. Lie- 


603 


LIZA MARKLUND 


piau jam iki Kalėdų baigti remontuoti teisėjų persirengimo kam- 
barį. Šią vietą pasirinkau neatsitiktinai. Čia pirmą kartą sutikau 
Stefaną ir jis man pasakė, kad Setros halėje dirbantys vyrai mane 
„išės“. Žinojau, kad darbų tame kambaryje jis imsis pats. 

Stefanas eidavo į žirgų lenktynes ir lažindavosi, todėl galimybių 
papildomai užsidirbti niekada nepraleisdavo. Vakare jis pasisteng- 
davo likti darbo vietoje vienas, o paskui suklastodavo dokumen- 
tą, fiksuojantį darbo laiką. Stefanas taip elgėsi ne pirmus metus ir 
niekas jo netikrino. Kai norėdavo, jis dirbdavo greitai, nors ir gana 
atmestinai. 

Pirmadienį, kaip įprasta, atvažiavau į darbą. Visi tik ir šnekėjo 
apie tai, kad Kristina Furhagė išlėkė į orą, o apie mane niekas nė 
žodžiu neužsiminė. Tiesa, iš darbininkų aš to ir nesitikėjau. 

Tą vakarą pasilikau savo kabinete padirbėti su dokumentais. 
Kai halėje įsiviešpatavo tyla, paskubomis pasidairiau po patalpas 
ir kitame pastato gale, persirengimo kambaryje pamačiau besi- 
darbuojantį Stefaną Bjurlingą. Tada nuėjau prie savo rakinamos 
spintelės ir išsiėmiau iš jos sportinį krepšį. Jame buvo mano lobis, 
mano saldainių lazdelės, gelsvai žalias laidas, lipni juosta ir mažy- 
tis laikmatis. Šį kartą plaktuko neturėjau. Mat tas įrankis praeitą 
kartą viską sujaukė. Užtat pasirūpinau virve, naudojama vaikiš- 
koms sūpynėms kabinti ir panašiems dalykams. Virvė, kuri dabar 
tau ant kaklo, irgi tokia pati. Stefanas gręžė tolimąją sieną, aš įėjau, 
užmečiau kilpą jam ant kaklo ir užveržiau. Šį kartą veikiau gero- 

kai ryžtingiau. Nusprendžiau nesitaikstyti nei su klyksmais, nei 
su mėginimais gintis. Stefanas Bjurlingas išmetė iš rankų grąžtą ir 
griuvo aukštielninkas. Buvau tam pasiruošusi ir, pasinaudojusi jo 


krentančio kūno svoriu, dar labiau užveržiau kilpą. Stefanas prara- 

do sąmonę ir man teko gerokai pavargti, kol užtempiau jį ant kė- 
dės. Tada pririšau prie atlošo ir paruošiau laidotuvėms. Atsinešiau 
saldainiukų tūteles, detonatoriaus laidą, laikmatį ir prožektoriaus 
bateriją. Visa tai pririšau jam prie nugaros ir kantriai laukiau, ko! 
atsipeikės. 

Srefanas nepratarė nė žodžio, bet atkreipiau dėmesį, kad virp- 
telėjo jo blakstienos. Tada paaiškinau, kas dabar bus ir kodėl. Blo- 
gio viešpatavimas pasaulyje baigėsi. Jis turėjo mirti, nes buvo pa- 
baisa. Pasakiau Stefanui, kad jo likimas ištiks ir daugelį kitų. Kad 
sprogmenų man netrūksta. Paskui nustačiau laikmatį penkioms 
minutėms ir grįžau į savo kabinetą. Pakeliui dar pasirūpinau, kad 
visos durys būtų atrakintos. Mat taip sprogdintojui būtų buvę len- 
gviau įsigauti į halę. Sprogus bombai apsimečiau esanti priblokšta 
ir iškviečiau policiją. Melavau jiems, sakiau, kad mano darbą atli- 
ko kažkas kitas. Pareigūnai mane nuvežė į Siodermalmo ligoni- 
nės Skubios pagalbos skyrių ir pasakė, kad rytą norės pasikalbėti. 
Nusprendžiau dar kelias dienas meluoti. Tada dar nebuvo atėjęs 
laikas iškloti tiesą, bet dabar išmušė lemtinga valanda. 

Gydytojai mane apžiūrėjo, bet patikinau juos, kad jaučiuosi ge- 
rai ir per miestą pėsčiomis grįžau į Tvero alėją Iterste. Supratau, 
kad atėjo laikas atsisveikinti su savo gražuoliu namu. Tai buvo pa- 
skutinė naktis, kurią praleidau savo name. Atsisveikinimas buvo 
trumpas, bet orus. Jau tada žinojau, kad niekada daugiau ten ne- 
grįšiu. Mano kelionė turėjo baigtis kitur. 

Ankstų antradienio rytą užsukau į darbą pasiimti paskutinių 
savo daiktų. Vos įkėlusią koją Setros halė pasitiko mane priešiškai 
ir smerkiamai. Mane pribloškė baisus, gniuždantis sielvartas, todėl 
pasislėpiau patalpoje, kurioje pastatas negalėjo manęs matyti. Ži- 
noma, slėptis buvo beprasmiška, nes netrukus pasirodei tu. 

Staiga Anika pajuto, kad toliau rašyti negali. Ji pasidėjo rankas 
ant kelių ir nuleido galvą. 

- Kas yra? - paklausė Beata. 

- Jaučiuosi tokia pavargusi... - tarė Anika. - Gal galiu atsistoti 
ir pramankštinti kojas? Labai jau sustiro. 

Kelias sekundes Beata žvelgė į ją tylėdama. 

- Gerai, tik nekrėsk kvailysčių. 

Anika atsargiai atsistojo ir viena ranka atsirėmė į sieną, kad ne- 
nuvirstų. Tada pasirąžė ir per kelius sulenkė kojas, nors judesius 
ir ribojo žvangančios grandinės, kuriomis buvo sukaustytos jos 
kulkšnys. Neatkreipdama į save dėmesio Anika žvilgtelėjo žemyn 
ir pamatė, kad grandinę Beata pritvirtino dviem nedidelėmis ka- 
bamosiomis spynomis. Jei tik gautų raktus, galėtų išsilaisvinti... 

- Nemanyk, kad pavyks pasprukti, - nutraukė jos mintis Bea- 
ta. 

Anika nustebusi pakėlė galvą. 

- Žinoma, kad ne, - pasakė. - Dar nebaigėme darbo. 

Ji patraukė sulankstomą kėdę šiek tiek toliau nuo stalo, kad ko- 
joms būtų daugiau vietos. 

— Daugiau beveik nėra ko pasakoti, — tarė Beata. 

Ji atidžiai nužvelgė Aniką, o ši suprato, kad iš tiesų nežino, ką 
ir galvoti. 

— Gal norėtumėte perskaityti? — paklausė Anika ir pasuko 
kompiuterį taip, kad sprogdintoja matytų ekraną. 

Moteris į klausimą taip ir neatsakė. 

— Būtų gerai, kad perskaitytumėte, įsitikintumėte, ar viską tei- 
singai supratau, ar straipsnio tonas tinkamas. Nerašiau visko žodis 

žodin, stengiausi, kad jūsų istorija būtų panašesnė į literatūrinį pa- 
sakojimą, — paaiškino Anika. 

Beata kelias sekundes spoksojo į Aniką, o tada priėjo prie sta- 
lelio ir jį prisitraukė. 

- Gal galėčiau truputį pailsėti? —- paprašė Anika ir Beata link- 
telėjo. 

Anika atsigulė ir atsuko sprogdintojai nugarą. Jai reikėjo pagal- 
voti, ką daryti toliau. 

Prieš dvejus metus Stokholmo salyne, ant ledo dingo šešiasde- 
šimtmetis vyras. Buvo ankstyvas pavasaris, oras buvo šiltas, švietė 
saulė, tas vyras išėjo pasivaikščioti ir pasiklydo. Pakrančių apsauga 
ir policija ieškojo jo tris dienas. Anika sėdėjo sraigtasparnyje, kuris 
pagaliau pražuvėlį rado. 


Ir staiga Anikai dingtelėjo, ką darys. 


11 


Tomas išlipo iš lovos. Daugiau miegoti negalėjo. Nuėjęs į tua- 
lerą nusišlapino, o tada priėjo prie lango ir vėl pažvelgė į Karališ- 
kuosius rūmus. 

Transporto eismo beveik nebuvo. Rūmų ir kitų pastatų fasa- 
dai buvo apšviesti, gatvės žibintai skleidė blausią šviesą, netoliese 
buvo macyti juodas ir lygus kaip veidrodis vandens paviršius — tie- 
są sakant, vaizdas buvo tikrai gražus. 

Ir vis tiek Tomas negalėjo ilgiau į jį žiūrėti. Stovint šiame kam- 
baryje jam dingtelėjo, kad, ko gero, Aniką bus praradęs. Tik čia jis 
suvokė, kad ji gali ir negrįžti. 

Tomas pasitrynė sausas paraudusias akis ir sunkiai atsiduso. 
Jis apsisprendė. Kai tik vaikai prasibus, jis paliks šį viešbutį ir iš- 
važiuos pas savo tėvus, į Vaksholmą. Kalėdas jie sutiks ten. Jam 
reikėjo pamaryti, kaip kasdienis gyvenimas atrodytų be Anikos, 
turėjo pasiruošti, kitaip būtų pražuvęs. Paskui pamėgino įsivaiz- 
duoti, kaip reaguotų sužinojęs, kad ji tikrai negyva. 

Ber negalėjo. Jo sąmonėje nebuvo nieko, tik tamsos gaubiama 
bedugnė. Jam reikėtų gyventi toliau, - dėl vaikų ir dėl Anikos. Jie 
visur pakabintų mamos nuotraukų; visą laiką kalbėtų apie ją, švęs- 

tų jos gimtadienį... 


Tomas nusigręžė nuo lango ir vėl pravirko. 

— Kodėl tu toks liūdnas, tėti? 


Miegamojo tarpduryje stovėjo Kalis. Tomas tuoj pat susitvar- 
dė. 

- Man liūdna, kad čia nėra mamytės. Pasiilgau jos ir tiek. 

- Kartais ir suaugusieji liūdi, - pasakė Kalis. 

Tomas priėjo prie berniuko ir jį apkabino. 

- Taip, kai prastai jaučiamės, ir mes kartais paverkiame. Žinai, 
tau dar reikėtų pamiegoti. Ar prisimeni, kokia šiandien diena? 

— Kūčios! - sušuko berniukas. 

- Tyliau, prikelsi Eleną! Taip, šiandien Kūčios ir vakare ateis 
Kalėdų Senelis. Juk nenori užmigti jo nesulaukęs, ar ne? Todėl 
grįžk į lovą ir dar pamiegok. 

- Pirma nueisiu siusiuko, - vaduodamasis iš Tomo glėbio pa- 
sakė Kalis. O grįžęs iš tualeto paklausė: - Kodėl mamytė ne su 
mumis? 

- Ji ateis vėliau, - nė akimirkos nesudvejojęs atsakė Tomas. 

— Vakare per televiziją rodys Ančiuką Donaldą. Mamytė per 
Kūčias mėgsta pažiūrėti Ančiuką Donaldą. Ar ji spės grįžti prieš 
prasidedant filmui? 

- Žinoma, — patikino sūnų Tomas ir pabučiavo jam viršugal- 
vį. - O dabar - į lovą! 

Paguldžius berniuką į lovą ir kamšant jį prabangia pūkine 
Grand viešbučio antklode Tomo žvilgsnis užkliuvo už elektroni- 
nio laikrodžio, stovinčio ant naktinės spintelės. Raudoni elektro- 


niniai skaičiai savo šviesa buvo rausvai nuspalvinę pagalvės kam- 


pą. Ekranėlyje švietė 05:49. 


— Straipsnis geras, - linktelėdama tarė Beata. - Kaip tik tokio 
ir norėjau. 

Anika jau buvo beužsnūstanti, bet sprogdintojai pravėrus bur- 
ną atsisėdo. 

- Džiaugiuosi, kad jums patinka, — pasakė. - Labai stengiau- 
Si... 

- Taip, matau. Savo darbą išmanantys žmonės tikrai verti pa- 
garbos, — šyptelėjusi pagyrė ją Beata. 

Anika atsakė sprogdintojai šypsena ir moterys kelias akimirkas 
šypsodamosi žiūrėjo viena į kitą, kol Anika nenusprendė imtis įgy- 
vendinti savo plano. 

- Ar žinote, kokia šiandien diena? — vis dar šypsodamasi pa- 
klausė ji. 

- Žinoma! Kūčios, - atsakė Beata ir nusijuokė. — Aišku, kad 
Žinau! 

- Suprantama, bet paskutinės dienos prieš Kalėdas taip greitai 
lekia... Kiekvienais metais vos suspėju supirkti visas Kalėdų dova- 
nas. Bet žinote, Beata, šiemet turiu dovanėlę ir jums. 

Sprogdintoja akimirksniu įsitempė ir įtariai ją nužvelgė. 

— Negali būti, kad nupirkai man Kalėdų dovaną, tu manęs net 
nepažįsti. 

Anika vis dar taip plačiai šypsojosi, kad jai maudė skruostus. 

- Dabar jau pažįstu. Ta dovana buvo skirta draugei, kuri jos 

nusipelnė. Bet jums jos reikia labiau. 

Beata Anikos žodžiais vis tiek netikėjo. 

- Kodėl nori man ką nors padovanoti? Juk aš — sprogdintoja. 

— Dovana skirta ne sprogdintojai, - kiek galėdama ramiau pa- 
aiškino Anika, — o Beatai, merginai, kuri pastaraisiais metais daug 
kentėjo. Po visko, ką patyrėte, tikrai nusipelnėte Kalėdų dovanos. 

Anika matė, kad šie žodžiai Beatą sujaudino. 

Moteris ėmė neramiai dairytis po tunelį ir nervingai čiupinėti 
detonatoriaus virvelę. 

- Kada ją nupirkai? - nepartikliai paklausė. 

— Vakar. Dovana tikrai puiki. 

— Kurji? 

— Rankinėje. Dovana pačiame dugne, po mano tamponais. 

Kaip Anika ir tikėjosi, Beata net krūptelėjo. Mat su moters fi- 
ziologija susiję dalykai jai atrodė bjaurūs. 

- Ji dailiai supakuota, - pridūrė Anika. - Jei atneštumėte man 
rankinę, galėčiau tą Kalėdų dovaną jums įteikti. 

Tačiau Anika iš karto suprato, kad ant šio jauko Beata neuž- 
kibs. 

- Tik nemėgink gudrauti, - pagrasino Beata ir atsistojo. 

Anika tyliai atsiduso. 

— Aš ne iš tų, kurios rankinėje nešiojasi dinamitą. Rankinėje 
nieko ypatinga nėra, tik mano bloknotas, keli rašikliai, pakelis 
tamponų ir jums skirta dovana. Pasiimkite ją pati! 

Anika sulaikė kvėpavimą - dabar ji labai rizikavo. Beata kelias 
akimirkas padvejojo. 

— Nenoriu raustis tavo rankinėje, - pasakė sprogdintoja. 

Anika vėl atsiduso. 

— Gaila. Ta dovana jums būtų puikiai tikusi. 

Po šių žodžių Beata apsigalvojo. Padėjusi ant grindų bateriją ir 
detonatoriaus virvelę, ji pakėlė virvę, ant kurios galo buvo kilpa. 

- Jei mėginsi gudrauti, užveršiu kilpą. 
Žvelgdama sprogdintojai į akis Anika pakėlė rankas ir nusišyp- 
sojo. Beata ėmė atatupsta trauktis tuneliu ir artintis prie tos vietos, 


kur prieš daugiau nei šešiolika valandų nukrito Anikos rankinė. 

Vienoje rankoje laikydama virvę, kita ji pakėlė rankinės dirželius. 
Tada palengva ėmė žingsniuoti link Anikos. 

- Visą laiką čia stovėsiu, - pareiškė ji ir numetė rankinę Anikai 
ant kelių. 

Anikai taip daužėsi širdis, kad tų dūžių aidas, rodės, skambėjo 
ausyse. Ji visu kūnu virpėjo. Tai buvo jos vienintelė viltis. Ji pakėlė 
galvą ir nusišypsojo Beatai tikėdamasi, kad smilkiniuose nematy- 
ti, kaip padažnėjęs jos pulsas. Paskui ji pažvelgė į Beatos kojas. Ši 
viena ranka tebelaikė rankinės dirželius. 

Atsargiai kyštelėjusi ranką Anika iš karto užčiuopė nedidelį 
paketėlį, dėžutę, kurioje buvo sagė su granatu, jos nupirkta Anei 
Snaphanei. 

Ji paskubomis pagrabinėjo rankinės dugne gulinčius daiktus. 

— Ką darai?! —- čiupdama rankinę šūktelėjo Beata. 

- Atsiprašau, - tarė Anika, per širdies tuksėjimą vos girdėdama 
savo balsą. - Niekaip nerandu. Leiskite pamėginti dar kartą. 

Beata kelias sekundes padvejojo. Anikai rodės, kad jai tuoj su- 
stos širdis. Maldauti ji negalėjo, - būtų vėjais paleidusi paskutinę 
galimybę išsigelbėti. Reikėjo sužadinti Beatos smalsumą. 

- Iš anksto negaliu atskleisti, kokia tai dovana, nes neliktų stai- 
gmenos. Manau, jums patiks, - tarė Anika. 

Sprogdintoja vėl padavė jai rankinę ir Anika giliai atsiduso. 
Nedvejodama kyštelėjo ranką į rankinę, užčiuopė dovaną, o ša- 
lia - savo mobiliojo telefono aparatą. Brangus Dieve, - mintyse 
ėmė melsris ji, - kad tik ausinės būtų įjungtos! 

Jos viršutinę lūpą išmušė prakaitas. Telefonas gulėjo klaviatū- 
ra žemyn ir tai buvo gerai; mat kitaip nušvitusio ekranėlio šviesa 

būtų ją išdavusi. Anika pirštais ėmė braukti per mygtukus, užčiuo- 
pė didelį ovalųjį ir vikriai bei lengvai jį spustelėjo. Tada jos pirštas 

nukeliavo porą centimetrų žemyn, surado mygtuką su vienetu, 
spustelėjo ir jį, o tada grįžo prie ovaliojo mygtuko ir paspaudė jį 
dar kartą. 

— Ak, štai kur ji! - šūktelėjo Anika, imdama rankinėje esančią 
dovaną. 

Paketėlį ištraukė drebančia ranka, tačiau Beata to nepastebėjo. 
Sprogdintoja spoksojo į ryškioje šviesoje blizgantį aukso spalvos 
dovanų popierių ir mėlyną kaspinėlį. Iš rankinės nesklido nė men- 
kiausias garsas, tad ausinių laidas, matyt, buvo įkištas į telefono 
aparatą. Beata nuėjo ir padėjo rankinę prie dinamito dėžės. Anikai 
ėmė trūkti oro, ji pražiojo burną ir šiaip taip prisivertė kvėpuoti. Ji 
paspaudė meniu I meniu: Telefonų knyga, Naujienų skyrius, skam- 
butis. 

— Ar galiu atplėšti? - nekantriai paklausė Beata. 

Anika negalėjo pratarti nė žodžio. Tik linktelėjo. 

Jansonas nusiuntė spausdinti paskutinį puslapį. Pirmą naujos 
pamainos naktį jis labai pavargdavo, bet šį vakarą jautėsi tiesiog 
išsekęs. Paprastai jis pusryčiaudavo laikraščio redakcijos užkandi- 
nėje, valgydavo bandelę su sūriu ir raudonaisiais pipirais ir gerda- 
vo didelį puodelį arbatos, bet šiandien nesijautė išalkęs. Jansonui 
atsistojus nuo kėdės ir ėmus vilktis švarką suskambo telefonas. Jis 
garsiai atsiduso ir prieš pakeldamas ragelį vos teikėsi užmesti akį į 
ekranėlį, kas skambina. Tikriausiai vėl streikavo spausdintuvai, - 
mat kartais kildavo techninių nesklandumų skaitmenizuojant 
spalvotus dokumentus ir sistema pranešdavo, kad trūksta geltonų 
dažų. Jansonas pasilenkė ir iš karto pažino numerį. Jį akimirksniu 
nukrėtė šiurpas. 

- Tai Anika! - sušuko jis. - Anika skambina man į papildomą 
numeriį! 

Fotografijų skyriuje dirbę Andersas Šiumanas, Patrikas, Berit ir 
Džaneta Ulberg sužiuro į Jansoną. 

- Tai Anikos mobilusis! - pridūrė šis. 

- Dėl Dievo meilės, atsiliepkite! - paragino Šiumanas ir teki- 
nas pasileido prie telefono. 

Jansonas giliai atsiduso ir pakėlė ragelį. 


— Anika! 

Telefono linijoje buvo girdėti traškėjimas ir šniokštimas. 

- Alio! Anika?! 

Redakcijos žmonės susibūrė aplink Jansoną. 

- Alio! Alio! Anika! 

- Duokite man! - liepė Šiumanas. 

Jansonas perdavė ragelį vyriausiajam redaktoriui. Andersas 
Šiumanas priglaudė prie ausies ragelį ir spustelėjęs mygtuką įjungė 
garsą. Jis taip pat girdėjo traškesį, šniokštimą ir... tai sustiprėjantį, 
tai vėl nuslopstantį garsą, primenantį balsus tolumoje. 

- Ji gyva, - sušnabždėjo jis ir atidavęs ragelį Jansonui nuėjo į 


savo kabinetą skambinti policijai. 


- Ak, kokia graži! Ji žavinga! 

Sprendžiant iš balso Beata buvo labai sujaudinta. Tai Anikai 
suteikė jėgų. 

— Sagė labai sena, galima sakyti, antikvarinė, - paaiškino ji. - 
Tikri granatai ir paauksuoto sidabro apkaustai. Pati tokios norė- 
čiau. Dovanoti tokius daiktus maloniausia, ar jums taip neatro- 
do? 

Moteris nieko neatsakė, tik spoksojo į sagę. 

- Visada jaučiau silpnybę papuošalams, - pridūrė Anika. - 
Vaikystėje kelerius metus taupiau kišenpinigius, kad galėčiau nu- 
sipirkti bižuterijos kataloge matytą balto aukso širdelę deimantais 
nusagstytais kraštais, — viename iš tų reklaminių leidinių, kurių 
prieš Kalėdas būna pilnos pašto dėžutės. Kol pagaliau sutaupiau 
tiek pinigų, gerokai paaugau ir vietoje širdelės nusipirkau slalomui 
skirtas slides. 

— Labai ačiū, - tyliai pakartojo sprogdintoja. 

- Nėra už ką, - numojo ranka Anika. - Panašią kadaise turėjo 
mano senelė, gal todėl ši sagė krito man į akį... 


Beata prasisagstė striukę ir įsisegė sagę į palaidinę. 


- Gali būti, kad to mums ir pakaks, — tarė policijos pareigū- 
nas. - Galite padėti ragelį, skambutis jau užregistruotas. Visa kita 
padarys telefonų stoties operatorius. 

- Ko ketinate imtis? —- pasiteiravo Šiumanas. 

— Važiuosime į telefonų tinklų operacinį centrą Kistoje. Spe- 
cialistai turėtų susekti, iš kur skambinta. 

— Ar galiu vykti su jumis? —- paskubomis paklausė Šiumanas. 

Policininkas kelias akimirkas dvejojo. 

- Žinoma, - sutiko jis. 

Andersas Šiumanas vėl nuskubėjo į žinių skyriaus kambarį. 

- Policija skambutį jau seka, galite padėti ragelį! - vilkdamasis 
paltą, šūktelėjo vyriausiasis redaktorius. 

— Kaip manote, ar nepakenksime tyrimui, jei ir toliau klausysi- 
mės? — paklausė Berit, priglaudusi prie ausies ragelį. 

— Nežinau. Jei tai kenkia tyrimui, aš jums paskambinsiu. Ir nė 
vienas nesugalvokite važiuoti namo! 

Jausdamas skausmą nuvargusiose kojose vyriausiasis redakto- 
rius laiptais nusileido prie išėjimo. Suprato, kad vairuoti pačiam 
nėra prasmės, tad nuskubėjo prie Rolambsvegene laukiančių taksi 
eilės. 

Lauke dar buvo tamsu, nors į akį durk, ir į Kistą vedantis kelias 
buvo visiškai tuščias; tiesa, netrukus jie sutiko porą taksi automo- 
bilių ir vairuotojas kilstelėjo ranką, sveikindamasis kolegomis iš 
tos pačios taksi įmonės. Pasiekus Borgarfjordgataną ir Andersui 

Šiumanui atsiskaitant, prie jų privažiavo ir sustojo skiriamaisiais 

ženklais nepažymėtas policijos automobilis. Šiumanas išlipo ir 
priėjo prie pareigūno. 

- Jei labai pasiseks, rasime ją pagal šį skambutį, - pasakė poli- 
cininkas. 

Jis atrodė nuvargęs, gerokai pablyškęs, o jo lūpos buvo keistai 
sučiauptos. Staiga Andersui toptelėjo, kad jo pašnekovas — ne 
šiaip policininkas... 

— Ar pažįstate Aniką? - paklausė vyriausiasis redaktorius. 

Pareigūnas atsiduso ir žvilgtelėjo į kolegą. 

- Lyg ir... - tarstelėjo. 

Ir kaip tik tuomet senyvas sargas atėjo įleisti jų į pastatą, kuria- 
me telekomunikacijų bendrovės buvo įkūrusios Skambučių regis- 
tracijos centrą. 

Jis nuvedė vyrus keliais ilgais koridoriais, kol pagaliau jie pasie- 
kė erdvią salę, pilną didžiulių televizorių ekranų. Andersas Šiuma- 
nas iš nuostabos tyliai švilptelėjo. 

— Kaip kokiame amerikietiškame filme apie šnipus, ar ne? — 
tarė prie jų einantis vyras. 

Vyriausiasis redaktorius linktelėjo ir ištiesė ranką pasisveikinti. 

— Man ši patalpa primena ir atominės jėgainės valdymo salę, — 
pasakė Šiumanas. 

— Esu vyriausiasis operatorius. Prašyčiau eiti su manimi, - pa- 
kvietė vyras ir nusivedė juos į salės vidurį. 

Andersas Šiumanas neskubėdamas ir žvalgydamasis aplink 
nusekė paskui vyriausiąjį operatorių. Čia stovėjo daugybė kom- 
piuterių bei projektorių, tad visos sienos atrodė tarsi milžiniški 


kompiuterio ekranai. 
— Būtent čia kontroliuojame visų operatorių telefonų tink- 


lus, - prabilo vyriausiasis operatorius. - Naktį budi du darbuoto- 

jai. Paieška, kurią prašėte atlikti, yra gana paprasta; man tereikia 
savo terminale įvesti komandą ir ji prasidės. 

Vyras nusivedė juos prie savo pulto. Andersas Šiumanas tokios 
įrangos nebuvo matęs ir nieko nesuprato. 

- Užtruksime apie penkiolika minučių, nors paiešką ir apribo- 
jau. Sistema analizuoja tik tuos skambučius, kurie vyko po penktos 
valandos popiet. Dešimt minučių jau praėjo, tad galime pažiūrėti, 
ar kas nors paaiškėjo... 

Jis pasilenkė prie kompiuterio ir kažką įvedė. 

- Ne, dar nieko nėra, - pasakė. 

— Penkiolika minučių... Paieška vyksta gana lėtai, ar ne? - pa- 
klausė Andersas Šiumanas ir pajuto, kad jam džiūsta burna. 

Vyriausiasis operatorius atidžiai jį nužvelgė. 

- Penkiolika minučių - rekordiškai trumpas laikas, - paaiški- 
nojis. - Dabar Kūčių rytas ir eismas gatvėse nėra intensyvus, todėl 
paieška vyksta gana sparčiai. 

Jam bešnekant, monitoriaus ekrane įsižiebė kažkokių skaičių 
seka. Nusisukęs nuo Šiumano ir policininko vyras atsisėdo. Porą 
minučių patarškino klaviatūra ir atsiduso. 

- Nieko neaptikau, - gūžtelėjo jis. - Ar ji tikrai skambino iš 
savo mobiliojo? 

Andersui Šiumanui ėmė daužytis širdis. Šį kartą tiesiog turi pa- 
sisekti! Staiga jis pasijuto nusivylęs; ar šie vyrai nesupranta, kas 
vyksta? Ar nežino, kaip tai svarbu? 

- Mūsų naktinės pamainos redaktorius tą numerį pažintų ir 
miegodamas. Išeidamas iš redakcijos palikau juos besiklausančius 
linijoje girdimų traškesių, — pasakė jis ir apsilaižė lūpas. 

— Ak, tada viskas aišku, — pareiškė operatorius ir įvedė kitą ko- 


mandą. Ankstesnė informacija dingo ir ekranas liko tuščias. 

- Belieka palaukti, — tarė vyriausiasis operatorius ir vėl atsisuko 
į Šiumaną ir policijos pareigūną. 

— Kas dabar vyksta? - neslėpdamas nusivylimo pasiteiravo Šiu- 
manas. 

- Jei pokalbis dar nebaigtas, jokios informacijos negausime. 
Skambučio informacija pusę valandos saugoma telefone, — sto- 
damasis paaiškino jis. - Po pusvalandžio telefonas sukuria skam- 
bučio įrašą ir atsiunčia mums. Be kitos informacijos, tame įraše 
nurodytas numeris A ir numeris B - bazinė stotis ir mobilusis. 

Andersas Šiumanas spoksojo į mirgančius ekranus ir jautėsi vis 
labiau suglumęs. Iš nuovargio galvą jam spaudė nemalonus, tvink- 
sintis skausmas. Šiumanas jautėsi tarsi atsidūręs košmare, neturin- 
čiame nieko bendra su tikrove. 

- Ką tai reiškia? — paklausė jis. 

- Pasak jūsų, Anika Bengtzon į Evening Post redakciją paskam- 
bino tuoj po šeštos valandos. Jei pokalbis nebuvo nutrauktas, in- 
formacija apie šį skambutį mus pasieks kelios minutės po pusės 
septintos, tai yra, ji gali atkeliauti kiekvieną minutę. 

— Nesuprantu... - papurtė galvą Šiumanas. - Kaip pagal Ani- 
kos mobilųjį galite nustatyti, kur ji yra? 

— Tai gana paprasta, - draugiškai paaiškino vyriausiasis ope- 
ratorius. - Mobilieji telefonai veikia kaip siųstuvai, siunčiantys ir 
priimantys radijo bangas. Signalai siunčiami iš daugybės po visą 
šalį išsibarsčiusių bazinių stočių ir mobiliojo ryšio bokštų. Kie- 
kviena bazinė stotis turi kelis radijo bangas priimančius blokus, 
į kuriuos signalai atsklinda iš įvairių vietų ir krypčių. Kiekvienas 
veikiantis mobilusis telefonas kas keturias valandas atnaujina ryšį 

su bokštu. Pirmiausia tikriname, kokie skambučiai Anikos Bengr- 


zon mobiliojo numeriu buvo išsiųsti ir priimti vakar vakare. 

- Šit kaip? - nusistebėjo Šiumanas. - Ar tokios patikros galite 
imtis be atskiro leidimo ir kada panorėję? 

- Žinoma, kad ne, - ramiai atsakė operatorius. - Tokiai pati- 
krai mums reikia prokuroro leidimo. Be to, tokia paieška leidžia- 
ma tik tuomet, kai asmuo įtariamas padaręs nusikaltimą, už kurį 
gresia ilgesnė nei dvejų metų laisvės atėmimo bausmė. 

Jis priėjo prie pulto ir įjungė dar vieną ekraną. Tada nužings- 
niavo prie spausdintuvo ir palaukė, kol dokumentas bus išspaus- 
dintas. 

- Štai, neskaitant pokalbio, kuris tebevyksta, paskutinį kartą 
Anikos telefonu skambinta 13.09, - pranešė jis, neatitraukdamas 
žvilgsnio nuo lapo. - Į vaikų darželį, įsikūrusį Kungsholmene, Še- 
legarano 38 B. 

Vyriausiasis operatorius nuleido ranką, kurioje laikė lapą. 

- Anikos mobiliojo signalas buvo perduotas per stotį Nacko- 
je. 

Tada krenkštelėjęs prabilo policijos pareigūnas, vilkintis civi- 
liais drabužiais. 

- Kad ji skambino, mums patvirtino darželio valdytojas. 
Sprendžiant iš balso, Anika nekalbėjo keistai ir neatrodė patirian- 
ti spaudimą. Tik su palengvėjimu atsiduso sužinojusi, kad darželis 
dirba iki penkių. Vadinasi, kelios minutės po tryliktos valandos ji 
dar buvo laisva ir - kažkur į rytus nuo Davinkstulo, tolimajame 
Siodermalmo pakraštyje. 

Vyriausiasis operatorius vėl ėmė skaityti ką tik išspausdintą do- 
kumentą. 

— Kitas signalas iš šio telefono gauras 17.09. Kaip jau sakiau, 

kiekvienas įjungtas mobiliojo telefono aparatas kas keturios valan- 


dos atnaujina ryšį su bazine stotimi, 

Andersas Šiumanas pajuto, kad jį apleidžia jėgos ir klausytis vy- 
riausiojo operatoriaus darosi vis sunkiau. Jis klestelėjo ant laisvos 
kėdės ir pirštais pasitrynė kaktą. 

- Kiekviename mobiliajame telefone yra vidinis laikrodis, 
pradedantis skaičiuoti laiką iškart, kai aparatas įjungiamas, - tęsė 
operatorius. - Po keturių valandų laiko skaičiavimas stabdomas ir 
pasiunčiamas signalas, sistemai pranešantis apie telefono buvimo 
vietą. Kadangi šie signalai buvo siunčiami visą naktį, matyt, Ani- 
kos telefonas buvo įjungtas. Iš to, ką spėjome nustatyti, neatrodo, 
kad per naktį ji būtų labai toli nukeliavusi. 

Šiumanas sustingo. 

- Žinote, kur ji? - vos gaudydamas kvapą paklausė jis. 

— Žinome, kad jos mobilusis - kažkur centrinėje Stokholmo 
dalyje, — atsakė vyriausiasis operatorius. - Vietą galime nustatyti 
tik apytikriai. Tai gana didelė teritorija; šiuo atveju kalbame apie 
kelis centrinius miesto rajonus aplink Senosios muitinės vartus ir 
jų prieigas. 

— Vadinasi, gali būti, kad Anika - visai netoli? 

— Taip, jos mobilusis visą naktį buvo mūsų nustatytoje terito- 
rijoje. 

— Ar dėl to mums neleidžiama jai paskambinti? 

Į pokalbį įsiterpė policininkas. 

— Taip, taip pat ir dėl to. Jei Anika ne viena ir tie žmonės būtų 
išgirdę skambant telefoną, jie tikriausiai būtų aparatą išjungę ir 
mes nebūtume galėję įsitikinti, kad ji nepakeitė buvimo vietos. 

- Jei tik Anika ten par, kur ir jos mobilusis, — tarė Šiumanas. 

— Na, tos penkiolika minučių tikriausiai jau praėjo, ar ne? — 
paklausė policijos pareigūnas. 

— Dar ne visai, - atsakė vyriausiasis operatorius. 

Anika ėmė snūduriuoti ir staiga pajuto, kad Beata čiupinėja jai 
už nugaros. 

- Ką darote? - paklausė Anika. 

- Miegok, miegok... Tikrinu, ar sprogmenys nepasislinko. Jau 
tuoj bus laikas. 

Anika pasijuto taip, tarsi kažkas jai ant galvos būtų išpylęs ki- 
birą šalto kaip ledas vandens. Staiga krūtinėje sustingo įtampos 
gumulas. Mėgino kalbėti, bet negalėjo žodžio prararti. Užtat ne- 
trukus ėmė drebėti visu kūnu. 

- Kas tau yra? - tarė Beata. - Tik nesakyk, kad imsi žliumbti 
kaip Kristina. Juk žinai, kad labai nemėgstu, kai reikalai ima jauk- 
tis. 

Anika greitai ir negiliai alsavo per burną - ramiai, laikykis, kal- 
bėk su ja, pasistenk laimėti laiko. 

- Aštik... svarsčiau... ką ketini daryti su mano straipsniu? - pa- 
galiau šiaip taip pralemeno ji. 

- Jį išspausdins Evening Post ir skirs jam ne mažiau dėmesio, 
nei skyrė Kristinos mirčiai, - patenkinta atsakė Beata. - Straipsnis 
geras... 

Anika susikaupė. 
- Neišmanau, kaip tau pavyks, - pasakė, 

Beata liovėsi darbuotis. 

- Kodėl? 

- Kaip jie gaus straipsnio tekstą? Čia nėra interneto ryšio. 

— Nusiųsiu į redakciją kompiuterį. 

- Mano redaktorius nežino, kad jį parašiau būtent aš. Auto- 
rystė niekur nepaminėta. Tekstas parašytas pirmu asmeniu. Šiuo 
metu jis labiau primena ištęstą skaitytojo laišką, kuriame jis dėsto 
savo nuomonę. O tokių ištęstų skaitytojų pasakojimų laikraštis 
nespausdina. 

Beatos perkalbėti nepavyko. 

- Šį išspausdins. 

- Kodėl? Vyriausiasis redaktorius jūsų nepažįsta. Gali būti, kad 
jis nesupras, kaip svarbu šį straipsnį paskelbti. O kas jį paprotins, 
jei aš būsiu... jei manęs nebus? 

Dabar ji turės apie ką pamąstyti, - moteriai nuėjus ir klestelė- 
jus ant kėdės pagalvojo Anika. 

— Tu teisi, - sutiko Beata. - Turėsi parašyti straipsniui įžangą ir 
paaiškinti, kodėl ir kur redakcija turi jį išspausdinti. 

Anika sukandusi dantis atsiduso. Gal mėgindama žaisti su šia 
moterimi ji vis dėlto suklydo? O jei dėl to viskas tik dar labiau 
susijaukė? Anika nuvijo šią mintį šalin. Kristina priešinosi, tad 
sprogdintoja plaktuku sudaužė jai veidą ir sutrupino sąnarius. Jau 
geriau mirti sėdint prie klaviatūros, nei patiriant tokias kančias... 

Anika atsistojo, nors jai skaudėjo visą kūną. Tunelio grindys 
siūbavo ir ji suprato, negalinti patikimai įvertinti atstumų. 

— Gerai, - tarė Anika. - Arneškite kompiuterį ir baikime dar- 
bą. 

Beata pastūmė stalelį prie Anikos, 

— Parašyk, kad autorė tu ir kad jie privalo straipsnį išspaus- 
dinti. 

Anika ėmė rašyti. Ji suprato, kad reikia pasistengti laimėti dar 
truputį laiko. Jei viską padarė teisingai, policija turėtų būti jau 
pakeliui. Ji nežinojo, kokiu tikslumu pagal veikiantį mobilųjį ga- 
lima nustatyti jo buvimo vietą, bet prieš dvejus metus ant ledo 
pasiklydęs vyras buvo rastas labai greitai. O visi jau buvo praradę 
viltį pamacyti jį gyvą. Jo giminaičiai jau ruošėsi laidotuvėms, kai 
staiga pražuvėlis mobiliuoju paskambino savo sūnui. 

Garbaus amžiaus vyras buvo visiškai išsekęs ir labai sutrikęs. 
Nesusivokė, kur esąs. Negalėjo paminėti jokio netoliese esančio 
orientyro, tik pasakė, kad aplink visur balta. 

Nepaisant to, gelbėjimo tarnybos rado jį nepraėjus nė valan- 
dai. Padedant telekomunikacijų bendrovei, dingusio asmens bu- 
vimo vietą policija nustatė šešių šimtų metrų tikslumu ir tame 
plote jį rado. Telekomunikacijų bendrovė rado tą vyrą vien pagal 
jo mobiliojo telefono skleidžiamą signalą. 

- Beje, - paklausė Anika, - kaip jums pavyko įsigauti į sta- 
dioną? 

- Labai paprastai, — atsainiai vyptelėjusi, tarė Beata. — Žinojau 
kodus ir turėjau kortelę. 

- Šit kaip? Juk pagrindinio stadiono statybose nedirbote jau 

kelerius metus. 
Beata atsistojo. 
- Jau sakiau, - susijaudinusi atšovė ji, - kad dirbau projektų 
vadovų komandoje ir važinėdavau į vos ne į kiekvieną pasigailėti- 
ną sporto halę, bent kiek nors susijusią su olimpinėmis žaidynė- 
mis. Mes turėjome teisę įeiti į kabinetą, kuriame buvo laikomos 

kortelės ir saugomi kodai. Baigę darbą, privalėdavome išsiregis- 
truoti ir korteles bei kodus atiduoti, bet kelias korteles ir kodus 
man pavyko nuslėpti. Mat norėjau grįžti į pastatus, kurie maloniai 
su manimi šnekėjosi. Mudu su Viktorijos stadionu visuomet pui- 
kiai sutarėme, tad pasirūpinau, kad turėčiau jo įėjimo kortelę. 

— O iš kur žinojote kodą? 

Beata atsiduso. 

- Neprastai išmanau apie kompiuterius, - paaiškino ji. - Sta- 
diono apsaugos signalizacijų kodai keičiami kas mėnesį, o tie pa- 
keitimai saugomi specialioje kompiuterio laikmenoje, kurią gali 
atidaryti tik įvedusi slaptažodį. Kvaila, bet to slaptažodžio jie nie- 
kada nekeičia. 

Sprogdintoja plačiai nusišypsojo. Anika vėl ėmė rašyti. Reikė- 
jo dar ko nors paklausti... 

— Ką rašai? 

Anika pakėlė akis į Beatą. 

— Mėginu jiems paaiškinti, kaip svarbu, kad šiam straipsniui 
jie skirtų tiek pat dėmesio, kiek skyrė žiniai apie Kristinos Furha- 
gės mirtį, - ramiai tarė Anika. 

— Meluoji! - suriko Beata ir Anika iš netikėtumo net krūpte- 
lėjo. 

— Kaip suprasti?.. 

— Šiam straipsniui jie tikrai negalės skirti tiek dėmesio, kiek 
skyrė Kristinos mirčiai. Ar žinai, kad pati pirmoji pavadinai mane 
sprogdintoja? Ar bent supranti, kaip man nepatinka šis vardas? 

Ar suvoki? Tu buvai blogiausia iš jų visų ir viskas, ką parašydavai, 
keliaudavo į pirmą laikraščio puslapį. Nekenčiu tavęs! 

Beatos akys degė pykčiu ir Anika suprato nežinanti, ką atsa- 
kyti. 

- Tą rytą, Setros halėje, įžengei į tą kambarį ir radai mane 
palaužtą sielvarto, - tęsė Beata, palengva eidama prie Anikos. - 
Matei, kaip baisiai kenčiu, bet nepadėjai. Kitus išklausei, o ma- 
nęs - ne. Mano gyvenimas visada toks buvo. Galėjau šaukti kiek 
tinkama - manęs vis tiek niekas nesiklausydavo. Niekas, tik mano 
namas. Bet dabar viskas baigta. Dabar už viską atsiimsi. 

Moteris paėmė Anikai ant kaklo kabančią virvę. 

- Ne! - suriko Anika. 

Nuo šio šūksnio Beata visiškai prarado savitvardą. Ji suspaudė 
virvę ir iš visų jėgų trūktelėjo, tačiau šį kartą Anika buvo pasiruo- 
šusi. Tarp virvės ir kaklo jai pavyko užkišti abiejų rankų pirštus. 

Sprogdintoja trūktelėjo dar kartą ir Anika nuvirto nuo kėdės. 
Griūdama ji spėjo pasisukti taip, kad parkristų ant šono, o ne ant 
nugaros. 

- Dabar mirsi, kale! - suspiegė Beata ir tą akimirką Anika su- 
praro, kad aidas tunelyje — ne toks kaip anksčiau. Dar po kelių 
sekundžių pajuto pažeme traukiant šaltą skersvėjį. 

- Padėkite! - iš visos gerklės suriko ji. 

- Užsičiaupk! - šūktelėjo Beata ir vėl trūktelėjo virvę. 

Anika slystelėjo į priekį ir brūkštelėjo skruostu per linoleumą. 

- Aš čia, už kampo! - vėl riktelėjo ji ir tuomet Beata, matyt, 
juos pamatė. 

Ji paleido virvę, apsisuko ir įsispoksojo į priešais dunksančią 
sieną. Anika iš karto sumetė, ko sprogdintoja dairosi. Tarsi sulė- 


tintame kine Anika matė, kaip Beata žengia prie akumuliatoriaus 
ir detonatoriaus. 

Dar po akimirkos nuaidėjo šūvis, kulka išmušė Beatos nugaroje 
duobutę ir smūgio jėga stumtelėjo ją į priekį. Išgirdusi antrą šūvį 
Anika instinktyviai nusisuko nugara į sieną, kad jos nekliudytų 
kulka. 

'- Ne! - sušuko ji. - Dėl Dievo meilės, nešaukite! Pataikysite į 
sprogmenis! 

Kai paskutinio šūvio aidas nuslopo, Anika pamatė ore dūmus, 
dulkes ir Bearą, kuri tysojo ant grindų už poros metrų. Tunely- 
je buvo visiškai tylu, tik ausyse jai vis dar tebeaidėjo šaižus šūvių 
garsas. 

Staiga prie Anikos kažkas priėjo, ji pakėlė galvą ir pamatė iš- 
blyškusį, civiliais drabužiais vilkintį prie jos pasilenkusį policijos 
pareigūną su pistoletu rankoje. 

- Čia jūs?! — nustebusi paklausė. 

Nenuleisdamas nuo Anikos akių jis ėmė laisvinti jos kaklą ver- 
žusią kilpą. 

— Taip, tai aš, - linktelėjo vyras. — Po galais, kaip jūs? 

Šis pareigūnas buvo slaptas jos informatorius, jos šnabždūnas. 
Policininkui neriant kilpą Anikai per galvą, ji blausiai šyptelėjo. 

Ir labai nustebo pajutusi, kad jos akys staiga paplūdo ašaromis. 


Pareigūnas išsitraukė raciją ir susisiekė su kolegomis. 


529 


LIZA MARKLUND 


— Man reikia dviejų greitosios pagalbos ekipažų, — dairydama- 
sis po tunelį pasakė jis. 

- Aš sveika, - sušnabždėjo Anika. 

- Skubiai, turime kulkos sužeistą žmogų! — sušuko jis į racijos 
mikrofoną. 

- Bet man ant nugaros pritvirtinti sprogmenys. 

Pareigūnas nuleido raciją. 

— Ką pasakėte?! 

- Man ant nugaros - bomba. Gal galite pažiūrėti? 

Anika apsisuko ir policininkas jai ant nugaros pamatė pritvir- 
tintą dinamitą. 

— Velnias, nejudėkite! — liepė jis. 

- Nesijaudinkite, - nuramino jį Anika, argalia ranka braukda- 
masi per veidą. - Sprogmenys buvo ten visą naktį ir nedriokste- 
lėjo. 

- Evakuokite iš tunelio žmones! - atsigręžęs į duris, riktelėjo 
pareigūnas. - Laukite prie greitosios pagalbos mašinų! Turime 
sprogstamąjį užtaisą! 

Policininkas pasilenkė prie Anikos ir ji užsimerkė. Sprendžiant 
iš žingsnių garso ir balsų, netoliese buvo dar keli žmonės. 

- Ramiai, Anika, mes viską sutvarkysime, - paguodė ją polici- 
ninkas. 

Ant grindų gulinti Beata garsiai sudejavo. 

- Žiūrėkite, kad ji nepastvertų detonatoriaus, - tyliai pasakė 
Anika. 

Pareigūnas atsistojo ir atidžiai pažvelgė į padegamąją virvelę. 
Tada žengė porą žingsnių ir pirštais suspaudė geltonai žalią laidą. 

— Laikau, - pasakė jis Anikai. - Nagi, pažiūrėkime, ką čia tu- 
rime... 

— Ten Minexas, - paaiškino Anika. - Nedidelės šviesiai raudo- 
nos tūtelės. 

— Matau, - linktelėjo policininkas. - Ką dar žinote? 

— Man ant nugaros - apie porą kilogramų sprogmenų, be to, 
detonatoriaus mechanizmas gali būti šiek tiek jautresnis. 

— Mėšlas, apie sprogmenis ne kažin ką išmanau, - prisipažino 
pareigūnas. 

Anika tolumoje išgirdo sirenas. 

— Arjie jau važiuoja? 

- Tikrai taip. Po galais, gerai, kad jūs dar gyva... 

- Seniai stoviu lyg ant bedugnės krašto, - šniurkštelėjusi paaiš- 
kino Anika. 

— Gerai, dabar nejudėkite. 

Pareigūnas kelias sekundes susikaupęs tyrinėjo sprogmenis. 
Tada paėmė padegamosios virvelės galą, pritvirtintą prie dinami- 
to, ir jį ištraukė. Nieko nenutiko. 

— Ačiū Dievui... - sumurmėjo jis. - Kaip ir tikėjausi, buvo visai 
lengva. 

— Ką?! - paklausė Anika. 

— Mechanizmas labai paprastas, tokie naudojami statybų aikš- 
telėse. Tai nebuvo bomba. Ištraukus iš sprogmens metalinį kaište- 
lį, užtaisas tampa visiškai nepavojingas. 

- Turbūt juokaujate? — nepatikliai tarė Anika. - Norite pasa- 
kyti, kad ir pati panorėjusi galėjau sprogmenis neutralizuoti ? 

— Tiesą sakant, taip. 

— Po perkūnais, tai ko aš čia visą naktį sėdėjau?! — pyktelėjusi 
ant savęs sušuko Anika. 

— Nepamirškite, kad sėdėjote dar ir su kilpa ant kaklo. Ne- 


sunkiai galėjote būti ir pasmaugta. Beje, jums ant kaklo liko gana 

bjaurių žymių. Be to, jei nusikaltėlė būtų bent kiek prilietusi laidą 
prie akumuliatoriaus, mes abu jau būtume aname pasaulyje, 

- Ten dar yra ir laikmatis. 

- Palaukite... Nuimsiu jums nuo nugaros dinamitą. Po galais, 
kuo ji priklijavo sprogmenis? 

Anika giliai atsiduso. 

- Lipniąja juosta. 

- Aha, vadinasi lipniojoje juostoje metalinio laidelio nėra? Ge- 
rai, tada nupjausiu čia... Štai, nuėmiau. 

Anika pajuto, kad ant nugaros kabojęs svarmuo dingo. Viena 
ranka ji atsirėmė į sieną, kita - nusiplėšė nuo pilvo lipniąją juostą. 

- Beje, vis tiek toli nebūtumėte nubėgusi, ar ne? - rodydamas į 
grandines, pridūrė policininkas. - Ar žinote, kur rakteliai? 

Anika papurtė galvą ir kryptelėjo smakrą į Beatą. 

- Tikriausia jos kišenėje. 

Pareigūnas vėl išsitraukė raciją ir dabar, kai sprogmuo buvo 
neutralizuotas, operaciją atšaukė. 

- Ten yra ir daugiau dinamito, - ištiesusi ranką, pasakė Anika. 

— Gerai, pasirūpinsime ir juo. 

Jis padėjo ant dėžės lipniąja juosta suklijuotų laidų galus ir pri- 
ėjo prie Beatos. Moteris gulėjo kniūbsčia, visiškai sustingusi, o iš 
žaizdos jos petyje sruvo kraujas. Policininkas patikrino jos pulsą ir 
kilstelėjo akių vokus. 

- Ar ji gyvens? - paklausė Anika. 

— O kam tai rūpi? - gūžtelėjo pareigūnas. 

- Man, - nė pati nepajuto, kaip leptelėjo Anika, 

Stumdami gultą ant ratukų, į tunelį įžengė du greitosios pa- 
galbos medikai. Policininko padedarni jie užkėlė Beatą ant gulto. 
Vienas iš vyrų pasirausė jos kišenėse ir rado spynų raktus. 

- Pati atsirakinsiu, - pasakė Anika ir policininkas švystelėjo 
jai raktus. 

Kol medikai patikrino gyvybines Beatos funkcijas, Anika išsi- 
vadavo iš grandinių. Drebančiomis kojomis ji šiaip taip atsistojo 
ir nulydėjo žvilgsniu sprogdintoją, paguldytą ant neštuvų ir dviejų 
medikų stumiamą link išėjimo iš tunelio. Moteris pramerkė akis 
ir pažvelgė į Aniką. Tada, rodos, mėgino kažką pasakyti, bet jos 
balsas buvo per silpnas. 

Anika žiūrėjo į tolstantį gultą, kol šis dingo iš akių. Į tunelį at- 
ėjo daugiau policininkų. Netrukus čia jau buvo girdėti garsus vyrų 
klegesys. Pajutusi, kad tuo nualps, Anika delnais užsidengė ausis. 

- Galjums padėti? - paklausė jos informatorius. 

Anika atsiduso ir vėl pajuto, kad tuoj pravirks. 

— Noriu namo, - pasakė. 

- Pirmiausia derėtų važiuoti į ligoninę, kad jus apžiūrėtų gydy- 
tojai, - pareiškė pareigūnas. 

— Ne, - prisiminusi išmatomis suteptus apatinius ryžtingai at- 
sisakė Anika. - Pirmiausia turiu grįžti į Hantverkargataną. 

— Eime, aš jums padėsiu, jūs dar labai silpna. 

Policininkas apglėbė ją per liemenį ir nuvedė prie išėjimo. Stai- 
ga Anika susigriebė, kad kažko trūksta. 

- Palaukite, mano rankinė, - stabtelėjusi tarė ji. - Noriu pasi- 
imti rankinę ir kompiuterį. 

Pareigūnas kažką pasakė uniformą vilkinčiam policininkui ir 
kažkas atnešė Anikai rankinę. 

— Ar kompiuteris jūsų? - paklausė pareigūnas. 

Anika padvejojo. 

— Ar privalau tuoj par atsakyti? 

— Ne, galima ir vėliau. Parvešime jus namo. 

Jiems artinantis prie išėjimo Anika akies krašteliu pamatė, kad 
tamsoje, ties treniruočių aikštynu stoviniuoja būrys žmonių. Ji 
instinktyviai stabtelėjo. 

- Ten tik policininkai ir greitosios pagalbos medikai, - nura- 
mino ją šalia einantis vyras. 

Vos tik Anika iškėlė koją iš tunelio, ją iš karto apakino blykstė. 
Porą akimirkų ji nieko nematė ir išsigandusi garsiai šūktelėjo. Vėl 
ėmusi matyti, priešais save išvydo fotoaparato objektyvą ir foto- 
grafą. Ryžtingai žengusi porą žingsnių, ji stipriu ir trumpu deši- 
niuoju smūgiu patiesė įkyruolį ant žemės. 

- Niekše! - riktelėjo ji. 

- Bengtzon, po velnių, kas jums užėjo?! - sušuko fotografas. 


Tai buvo... Henriksonas. 


Anika paprašė policininkų stabtelėti prie nedidelės parduotu- 
vėlės ir nusipirko plaukų kondicionieriaus. Tada, įveikusi du laip- 
tų maršus, užlipo į butą, atsirakino duris ir įžengė į tylos gaubia- 
mą prieškambarį. Iš karto pasijuto taip, tarsi paskutinį kartą būtų 
čia lankiusis prieš kelerius metus. Paskui nusivilko drabužius ir 
sumetė juos į krūvą ant prieškambario grindų. Pasiėmusi tualeto 
rankšluostį apsitrynė papilvę, užpakalį ir tarpkojį, o tada iš karto 
patraukė į dušą ir ilgai stovėjo po vandens srove. Anika žinojo, kad 
Tomas viešbutyje Grand ir kad su vaikais grįš namo iš karto, kai 
tik šie prabus. 

Ji persirengė švariais drabužiais. Senuosius — taip pat paltą ir 
batus - sugrūdo į didelį juodą plastikinį šiukšlių maišą ir užrišo. 
Išvilko maišą iš buto ir išmetė į rūsyje stovintį šiukšlių konteinerį. 

Tuomet prieš einant miegoti Anikai liko padaryti tik vieną 
darbą. Ji įsijungė nešiojamąjį Kristinos kompiuterį. Baterija buvo 

beveik tuščia. Anika rado USB atmintinę ir iš darbalaukio nusiko- 
pijavo į ją savo straipsnį. Šiek tiek padvejojusi ji paslinko kursorių 
ant aplanko, pavadinto Aš, ir du kartus paspaudė pelės klavišą. 

Aplanke buvo septynios laikmenos, septyni skyriai, visi prasi- 
dedantys vienu žodžiu: Būtis, Meilė, Žmonija, Laimė, Melas, Blo- 
gis ir Mirtis. 

Anika atsidarė pirmą dokumentą ir ėmė skaityti. 

Ji kalbėjosi su įvairiais žmonėmis, kurie su Kristina dirbo arba 
buvo jai artimi. Ir jie visi prisidėjo prie Olimpinio komiteto vado- 
vės paveikslo, kurį Anika buvo susikūrusi. 

Ber galiausiai Kristina vis dėlto nusprendė prabilti pati. 


Epilogas 


Birželio pabaigoje, praėjus maždaug pusei metų po paskutinio 
sprogdinimo, Stokholmo miesto teismas Beatą Ekesjo pripaži- 
no kalta dėl trijų žmogžudysčių, keturių pasikėsinimų nužudyti, 
padegimo ir nužudymo, turto sunaikinimo visuotinai pavojingu 
būdu, vagystės ir automobilio vairavimo be vairuotojo pažymėji- 
mo. Per visus teismo posėdžius ji neištarė nė žodžio. 

Teismas rekomendavo uždaryti ją į saugią psichiatrijos klini- 
ką ir nustatė griežtas išankstinio paleidimo į laisvę sąlygas. Nuos- 
prendis nebuvo apskųystas, tad po trijų savaičių įsigaliojo. 

Niekas neatkreipė į tai dėmesio, bet visas penkias savaites, kol 
buvo nagrinėjama byla, kaltinamoji buvo pasipuošusi ta pačia 
sagė. 


Sena, pigia paauksuoto sidabro sage su granatais. 
Straipsnis apie tai, kaip statybų inžinierė, Beata Ekesjo, tapo 
žudike maniake, dar žinoma Sprogdintojos slapyvardžiu, niekada 


taip ir nebuvo išspausdintas. 


Pabaiga 


Autorės padėkos 


Šis romanas yra grožinės literatūros kūrinys. Bet koks veikėjų 
panašumas į tikrus asmenis yra visiškai atsitiktinis. 

Laikraštis Evening Post iš tiesų taip pat neegzistuoja. Jam pri- 
skirti daugybės tikrai veikiančių žiniasklaidos įmonių bruožai, ta- 
čiau šis laikraštis - autorės fantazijos vaisius. 

Gatvės ir konkrečios vietos, kuriose lankosi romano veikėjai, 
tikrai egzistuoja ir yra apibūdintos taip, kaip iš tiesų atrodo arba 
būtų galėjusios atrodyti. Tą patį galima pasakyti ir apie Viktorijos 
stadioną bei Olimpinį kaimelį. 


Pagaliau norėčiau padėkoti visiems, kurie darbais ar patarimais 
padėjo man rašant šį romaną: 

Arne Rosenlundui iš Stokholmo 2004 olimpiados paraišką tei- 
kusios iniciatyvinės grupės, paaiškinusiam, kokius darbus reikia 
atlikti, norint teikti paraišką dėl teisės rengti olimpines žaidynes ir 
jas organizuoti. 

Perui Axeliui Bergmanui, statybų bendrovės Hammarby Sjėstad 
projektų vadovui, apibūdinusiam Viktorijos stadiono ir Olimpi- 
nio kaimelio projektus. 

Bosse Danielsui, sprogmenų ekspertui iš bendrovės Frė/andeys 


Jūrn, įsikūrusios Breds-Skelbyje, netoli Enšiopingo, už patarimus 

ir už tai, kad supažindino su įvairių rūšių sprogmenimis, detonato- 
riais, padegamosiomis virvelėmis, laikmačiais ir t. t. 

Gunnarui Gustafssonui, telekomunikacijų bendrovės Cop2vig 
vyriausiajam operatoriui, už informaciją apie mobiliųjų telefonų 
signalus. 

Lottai Wahlback, statybų inžinerijos studentei, už įžvalgas, susi- 
jusias su statybos pramonėje vyraujančiu požiūriu į moteris, jų išsi- 
mokslinimą ir vietą specialistų hierarchijoje. 

Lottai Bygvist už vakarinių laikraščių pardavimo analizės pavyz- 
džius. 

Lottai Snickare iš Švedijos savivaldybių asociacijos už tai, kad 
supažindino mane su šios asociacijos veikla. 

Stefanui Wahlbergui, Švedijos televizijos kriminalinės laidos Ef 
terlyst prodiuseriui, už suteiktas žinias apie policijos radijo kanalus. 

Robertui Braunerhielmui, vykdomajam leidyklos MTG direk- 
toriui, ir Annikai Rydman, laikraščio Expressen profsąjungos atsto- 
vei, už informaciją apie darbo teisę ir etatų mažinimo praktiką. 

Thomui Hagblomui iš Stokholmo Klaros siuntų skirstymo cen- 
tro, paaiškinusiam ir parodžiusiam, kaip tame centre vyksta dar- 
bas. 

Conny Lagerstedt už informaciją apie ekologiškų pomidorų au- 

ginimą. 

Niclasui Salomonssonui, mano agentui, ir jo Sa/0202ss02 agen- 
tūros komandai už puikiai atliktą darbą. 

O labiausiai dėkoju Tove Asterdaliui, kuris skaitė kiekvieną ro- 
mano eilutę, komentavo, klausėsi, diskutavo, analizavo ir davė nej- 
kainojamų patarimų bei siūlymų. 

Ačiū jums visiems! 

Už visas tekste likusias klaidas esu atsakinga aš pati. 

